
NOTĂ ASUPRA EDIŢIEI 


Volumul al II-lea din Însemnări Zilnice ale lni Constantin Argeto- 
ianu cuprinde prima jumătate a anului 1937 (ianuarie-iunie). 

Asupra caracterului acestui gen de scriere politică, Argetoianu a 
notat la 10 ianuarie 1937: „Aceste Însemnări neconstituind în gândul 
meu — după cum am spus-o înainte de a începe primul caiet — decât 
material documentar în vederea unui triaj şi unei redactări ulterioare, 
consemnez în ele aproape tot ce mi se aduce, exceptând numai infor- 
maţiile ce-mi par de la prima vedere dubioase. Ceea ce mă împiedică 
să mai cercetez ce am însemnat, în vederea unei rectificări sau a unei 
confirmări“. Altminteri, „rectificări“ şi „confirmări“ de acest fel se gă- 
sesc deja în textul manuscris ce compune volumul de faţă. 

Prin urmare, ciclul Însemnărilor Zilnice (1935-1945) a fost conce- 
put ca un fond documentar inițial, după care să urmeze redactarea fi- 
nală sub formă de Amintiri pentru cei de mâine din vremea celor de 
ieri. Din păcate, vicisitudinile istoriei de după 1945 — inclusiv gulagul 
comunist în care şi-a aflat tragicul sfârşit însuşi Constantin Argetoianu 
— l-au împiedicat pe memorialist să-şi ducă la îndeplinire formidabilul 
proiect. Aşa se face că posteritatea nu va beneficia de noua serie me- 
morialistică Argetoianu, ci doar de „nudele* Însemnări Zilnice ale ma- 
relui scriitor politic, inegalabile şi acestea în genul şi cuprinderea lor. 

Cititorul familiarizat de acum cu fondul şi forma textelor lui Arge- 
toianu, va întâlni şi în acest volum o sumedenie de subiecte — care mai 
de care mai incitante, mai pline de miez faphc, mai critic-cinic prezen- 
tate sau interpretate. Câteva exemplificări: evoluția sinuoasă a Cabine- 
tului Gh.. Tătătrescu, de la remanieri ministeriale la noi formule guver- 
namentale, cu C. Argetoianu în cărţi, dar şi cu G.G. Mironescu, I. Mi- 
halache, Al. Vaida Voievod; scandalurile provocate de afacerile veroa- 
se în care erau antrenați deopotrivă reprezentanţi ai Puterii şi ai Opozi- 
ţiei; picanteriile din culisele Palatului Regal, cu protagoniștii Regele 
Carol al II-lea şi madam Lupescu, Principele Nicolae şi madam Dole- 
tti; frământările intestine din conducerile la vârf ale Partidului Naţional 
"Țărănesc, Partidului Naţional Liberal; ascensiunea Gărzii de Fier şi in- 

cidentul diplomatic prilejuit de înmormântarea liderilor legionari Moţa 
şi Marin; filipicele la adresa Regelui Carol al II-lea care tot amâna in- 
staurarea dictaturii personale; desființarea Masoneriei din România; as- 
cendenţele politice de la Berlin şi Roma, coroborate cu declinul Fron- 
tului Popular în Franța, falimentul Societăţii Naţiunilor şi al Micii Înţe- 
legeri; internaționalizarea războiului civil din Spania; ştiri dramatice 
din imperiul stalinist ș.m.a. 

Lumea culturală este şi ea înfăţişată în însemnări, remarcabile fiind 
schiţele portretistice consacrate unor Mihail Sadoveanu, Tudor Arghe- 
zi, Lucian Blaga, Nichifor Crainic, Mihail Dragomirescu, George Enes- 
cu, George Georgescu, Martha Bibescu ş.a. 

Pentru Argetoianu sunt extrem de sensibile politicile urmate în lu- 
mea financiar-bancară, în cadrul ministerelor de Externe, de Interne și 
al Agriculturii. „Cafeneaua politică“ frecventată de autor îi aduce sub 
condei feluriți eroi principali, precum N. Titulescu, N. Iorga, Iuliu Ma- 
niu, Ion Mihalache, mareşalul Averescu, Corneliu Zelea Codreanu. 

Constantin Argetoianu a întreprins în acest interval de timp două că- 
lătorii în Franţa, una în Anglia şi una în Germania. Toate patru au fost 
în primul rând călătorii de afaceri financiar-bancare, însă împătimitul 
iubitor de vestigii ale trecutului, n-a rezistat tentaţiilor de a vizita şi de 
a imortaliza pentru urmaşi imagini încântătoare desprinse din muzee 
celebre, din originalele campusuri universitare Cambridge și Oxford. 
Dacă la Londra şi la Paris, Argetoianu şi-a permis şi o seamă de con- 
tacte politice la înalt nivel, în Germania s-a abținut în mod deliberat de 
la aceasta, lăsând lui Gheorghe Brătianu, de pildă, satisfacția şi meritul 
de a fi fost pentru a doua oară primit într-o importantă audiență de că- 
tre Cancelarul Adolf Hitler. 

Scriitor fermecător, inteligent şi — fatal — subiectiv, sarcastic şi to- 
lerant, nostalgic tradiționalist şi adept al autoritarismului — Constantin 
Argetoianu ne-a lăsat o operă-fluviu fără de care Istoria politică a Ro- 
mâniei secolului XX ar fi infinit mai săracă, mai incomplectă. 


STELIAN NEAGOE 

1937 


1 ianuarie. — Deşi într-o vineri, anul 1937 începe printr-o zi şi mai 
frumoasă ca cea cu care a sfârşit 1936. Același soare radios, acelaşi cer 
albastru, dar e ceva mai cald. Adevărată vreme de primăvară. Dacă ar 
putea ține până la Bobotează poate veni iarnă cât de grea, căci n-ar mai 
ține mult. Pentru câmp ar trebui zăpadă; pământul e uscat şi semănă- 
turile au nevoie de apă. 


Întâlnit ieri la Jockey-Club pe Dimitrie Ghica, sosit de la Bruxelles, 
mai verde şi cu mai multă prestanţă ca oricând. Era mâhnit de reche- 
marea sa, dar mai ales de modul cum această rechemare a fost adusă la 
îndeplinire. L-au înlocuit fără să-l prevină, fără să-i spună o vorbă, ba 
chiar mințindu-l că nu-l scot la pensie şi că-i dau preşedinţia Comitetu- 
lui Consultativ diplomatic (?) de pe lângă Ministerul de Externe. Abia 
sosit la Bucureşti a aflat că era pus în retragtre, definitiv, şi că preşe- 
dinţia propusă nu era decât o sinecură menită să îndulcească brutali- 
tatea măsurii ce fusese luată împotriva lui. Vladimir Ghica să nu mai 
fie oare în bunele graţii ale perechii Caraiman? 


2 ianuarie. — Belşugul lui Gavrilă. 

În ajunul Anului Nou a fost mare revelion la di colonel Gavrilă 
Marinescu, prefectul Poliţiei. D-na G., una dintre invitate, mi-a poves- 
tit că a fost grozav. Icre moi, şampanie şi câte bunătăţi. Fiecare damă, 
şi erau peste 20, a primit un „suvenir“ sub forma unei bijuterii: broşă 
cu pietre scumpe, braţoletă, ceasornic etc. Şi mai sunt pesimiști care de- 
clară că „Restauraţia“ a fost o decepţie şi n-a adus prosperitate în ţară! 

Mi se telefonează că, Caranfil (ministrul Marinei) a demisionat în 
urma unui conflict pe care l-a avut cu generalul Angelescu, Paulul Ar- 
matei. Cenzura a împiedicat publicarea ştirii în gazete. Cenzura a avut 

dreptate, fiindcă probabil că dl Caranfil va reveni asupra demisiunii 
d-sale: nu e prima pe care a dat-o ca să o retragă a doua zi. Va ceda şi 
va rămâne precum a cedat şi a rămas pe vremea când era numai sub- 
secretar al Aerului. 


Ieri obişnuita recepţie de Anul Nou, cu discursuri din partea primu- 
lui ministru şi a Regelui. Liberalii minori au fost impresionați dezagre- 
abil prin faptul că Suveranul, prin cuvintele pe care le-a pronunţat, nu 
s-a mai aruncat în braţele Guvernului său, ba chiar a făcut oarecare re- 
zerve asupra trecutului, spunând: „Acum doi ani, tot cu asemenea pri- 
lej am dat o indicaţiune de program de guvernare, program care se 
rezuma într-un singur cuvânt: gospodărie. Văd cu plăcere că în anu- 
mite ramuri ale activităţii noastre publice s-a ţinut oarecum seamă de 
acest sfat...“ iar în alte locuri a vorbit de „Guvernele mele “ iar nu de 
„Guvernul meu“. Liberalii minori credeau probabil că orgia lui Guţă va 
fi fără sfârşit... Pe mine m-a distrat mai mult pasajul următor (la citire 
în gazete, căci n-am asistat la ceremonie): „Care vor putea fi realizările 
anului 1937, nu este locul să o spunem aci. Ştim totuşi că sunt trei co- 
mandamente superioare care vor cere pentru ţară orice sacrificiu: este 
oștirea, sunt drumurile şi este sănătatea publică“. Să fi-citit şi să-şi fi 
însuşit expozeul meu de lu Congresul Partidului Agrar din 9 noiem- 
brie? Să-mi fure ideile cât o vrea, numai să găsească oameni care să le 
pună în practică. Cu şperțarii simpatiilor lui, va fi însă cam greu. 


Bâzu Cantacuzino care a scăpat de atâtea ori de la moarte în avion, 
era să-şi frângă ieri gâtul, la Breaza, în automobil. Şoferul lui adormise 
la volan şi l-a dat peste cap în șanțul şoselei. Şoferul a fost grav rănit, 
dar Bâzu a scăpat şi de data asta. 


3 ianuarie. — Liberalii doljeni certându-se (banda Neamţu şi ban- 
da Tătărescu Nolică sunt la cuțite) şi neputându-se înţelege asupra nu- 
mirii unui prefect, prefectura judeţului e girată din octombrie de Victor 
Deleanu, director în Ministerul de Interne, prin delegație. Deleanu n-a 
inventat praful de puşcă, dar e unul din rarii noştri funcționari de o cin- 
ste desăvârşită şi nepusă la îndoială. Aseară am luat masa cu dânsul şi 
mi-a povestit lucruri de necrezut asupra gestiunii ultimului prefect P. 
Gârboviceanu. Găinarul s-a urcat la rangul de bandit. Toate fondurile 

judeţului au fost irosite şi împărţite între partizanii politici şi escrocii 
care mişunau de dimineața până seara la prefectură. Nu numai că s-au 
cheltuit toate sumele încrise în buget fără să se facă o lucrare, fără să se 
aşterne o piatră pe şosele (pe şoseaua Calafatului, circulația automo- 
bilelor şi autobuzelor a trebuit să fie întreruptă din cauza nămoalelor şi 
făgaşurilor din preajma podului Jitianu), dar judeţul a mai rămas des- 
chis cu vreo 10 milioanc. Inginerul Lăpădăianu, un pungaș pe care De- 
leanu l-a suspendat şi l-a pus sub anchetă, nu poate justifica 5 700 000 
lei, pe care i-a ridicat, fără nici un control! Şi totuși, banditul a îndrăz- 
nit să spună că nu i se dau parale la timp, în faţa unei inspecții prin care 
se constata că dispensarul de la Terpeziţa sc clădea cu cărămizi nearse 
care se firimiţau în mână, cu toate că devizul prevăzuse cărămidă pre- 
sată! La acelaşi dispensar sc întrebuința pentru var şi beton, pământ 
plin de gunoaie şi de rădăcini, în loc de nisip! Pentru reparaţii de bise- 
rici s-au „cheltuit“ 9 milioane, din care 8 au mers în buzunarele popilor 
înscriși în partid şi s-au împărțit cu prefectul. Senatorii şi deputaţii gu- 
vernamentali, toți bandiți, s-au sculat împotriva lui Deleanu şi s-au fă- 
cut apărătorii pungaşilor, tovarăşi cu ei. Unul din ei, Al. Iliescu, a ob- 
ţinut un izlaz pentru locuitorii din Măceşu, apoi şi-a însuşit jumătate 
din pământul obţinut. Altul, Valerianu, de la Maglavit, a pus stăpânire 
pe izlazuri în întindere de 800 pogoane, le-a dat în dijmă sătenilor pen- 
tru porumb şi beneficiază de jumătate recolta. Locuitorii din Ghighera 
clădind o biserică cu fonduri adunate de ei, Iliescul mai sus pomenit a 
stors o sumă de la prefectură din care și-a însuşit 30 000 lei pe care 
apoi i-a donat bisericii, cerând în schimb să tie trecut ca ctitor și zugră- 
vit împreună cu familia sa pe pereţii bisericii, ceea ce s-a şi făcut. Pri- 
marul din Calafat fura ca în codru; Deleanu a cerut anumite dosare de 
la primăria lui, dar înainte să sosească dosarele a fost chemat la telefon 
de ministrul luca care l-a rugat s-o lase mai moale, şi în tot cazul să 
lase pe primarul Calafatului în pace. DI primar e într-adevăr omul lui 
Stoiculescu, deputat, şi cel mai mare gheșeftar din regiunea portului 
dunărean. Ar trebui să scriu un volum ca să povestesc tot ce mi-a spus 
Deleanu despre afacerea uzinei electrice din Craiova!, despre câte pun 


! Concesiunea luminatului electric din Craiova, dată societăţii A.E.G. din Berlin, a expirat la 
31 decembrie. Uzina revenea de drept comunei. Au fost demersuri extraordinare şi încercări de 
şperţuială fantastice pentru obținerea prelungirii concesiunii. Cei interesaţi n-au putut cumpăra 
încă toate gazetele, aşa încât unele din ele au dus o campanie energică împotriva prelungirii. Pe de 
altă parte opoziţia locală. cu câţiva oameni cinstiţi în frunte, au făcut atât tărăboi încât şperțarii au 
trebuit să renunţe până în cele din urmă la planurile lor. Uzina a rămas comunei. 

zilnic la cale Negrescu (Noaţă) primarul orașului, Nolică Tătărescu, 
Popescu-Dolj, Marinescu, I.F. Popescu — toți parlamentari liberali, şi 
câţi alţii. Sunt convins că ceea ce se petrece în Dolj, se petrece în fieca- 
re judeţ din ţară. Iată unde ne-a dus democraţia, regimul electoral par- 
lamentar şi politica de partid. Mă întreb dacă această cangrenă se va 
mai putea curăța; în nici un caz — cred eu — fără vărsare de sânge. 

Tot Deleanu mi-a afirmat că Guţă Tătărescu ar fi cumpărat în dosul 
casei pe care a ridicat-o în str. Polonă — şi despre care s-a vorbit atât 
— două terenuri din parcelarea Callimachi (o stradă nouă porneşte din 
colţul casei lui Tătărescu şi iese în Armaş). Pe un teren a dat 1 600 000 
lei, pe celălalt 1 400 000. Am pus să se facă cercetări, căci de o fi ade- 
vărat, e „lată rău“, vorba lui Victor Antonescu. 


Demisia lui Caranfil e oficială. Tătărescu a luat interimatul Minis- 
terului Marinei şi al Aerului. Cauzele demisiei sunt încă obscure. Unii 
spun că demisia ar fi fost urmarea unui conflict de serviciu între Caran- 
fil şi generalul Paul Angelescu, care a fost de la început împotriva înfi- 
inţării noului Minister. Paul Angelescu ar fi spus Regelui: „ori eu ori 
Carantil“ şi Regele ar ti păstrat pe Paul-cel-Deștept. Asemenea ulti- 
mate nu prea se potrivesc cu caracterul d-lui Paul Angelescu-Șeptilici. 
Alţii nu se stiesc a spune că Caranfil ar îi furat ca în codru (ziarul 
Ordinea, al lui Kerciu, duce deja de mai multe luni o campanie 
înverșunată pe această temă), că un colonel ar fi descoperit o ultimă 
afacere a fostului ministru şi că ar fi denunțat-o Regelui, care ar fi cerut 
demisia imediată a vinovatului. O fi? N-o fi? Faptul este că demisia a 
fost bruscă, neaşteptată şi până acum neexplicată. 


Întrerupând tăcerea pe care toți oamenii politici şi-au impus-o de 
sărbători, şi odihna pe care şi-a acordat-o, Vaida i-a dat drumul la Cluj, 
de Anul Nou, ca să spună numai banalităţi, şi până şi o prostie: că i-am 
furat toți — chiar și eu — ideile! Asta probabil ca să afirme că are 
„idei“! Parcă nu-l cunoaşte lumea! 


Acordul anglo-italian a fost semnat ieri la Palazzo Chigi, de către 
Sir Drummond Wolf, ambasadorul Angliei la Roma, şi contele Ciano, 
ministrul de Externe al Italiei. Textul acordului se va publica mâine. 

Deşi acordul e mărginit la interesele mediteraneene ale celor două Pu- 
teri, la Londra, la Roma și la Paris, se crede că spiritul de înţelegere şi 
destinderea dintre Anglia și Italia se vor repercuta şi asupra celorlalte 
interese europene — şi toată lumea e foarte mulțumită. Ca să ajungă 
aci, Anglia n-ar fi avut nevoie să agite lumea întreagă și să o alinieze 
împotriva Italiei — cum a făcut-o. O dovadă mai mult că în democrați- 
ile picioarelor multe, capetele nu mai înseamnă nimic. 


Un comunicat de la Belgrad face cunoscut lumii că, neexistând nici 
o opoziţie din partea României, Cehoslovaciei, Greciei şi Turciei (con- 
sultate în virtutea clauzelor Micii Inţelegeri şi Pactului Balcanic), un 
pact de amiciţie va fi încheiat între Jugoslavia şi Bulgaria, îndată ce ul- 
timele formalități vor fi terminate. Acest pact de prietenie va fi înregis- 
trat la S.D.N., ca să nu se uite că mai există, sau poate pentru că neîn- 
semnând lucru: mare, se încadrează de la sine în procedura şi în spiritul 
de la Geneva. Dar cine plăteşte „spesele“ vânătoarei de la Reşiţa? 


Germania şi Italia n-au răspuns încă noţelor franceze și engleze 
privitoare la neimixtiunca în afacerile Spaniei şi la controlul transpor- 
turilor de material şi de oameni destinaţi beligeranţilor din peninsula 
iberică. Ca să întărească răbdarea celor două Puteri, Neurath, ministrul 
de Externe german în trecere prin Berlin pentru funerariile generalului 
von Seekt, a convocat pe ambasadorii Franţei şi Angliei şi a avut o lun- 
gă întrevedere cu ei. Nu se prevede un răspuns din partea Germaniei 
înainte de l1 ianuarie, când iau sfârşit vacanţele de sărbători. Răspun- 
sul Germaniei va fi în tot cazul identic cu al Italiei — ştirea este confir- 
maiă şi de presa din Roma — şi e probabii că ceie două Puteri dictato- 
riale vor primi principiul neintervenţiei dar numai cu anumite condiţii, 
privind controlul și că vor pune chestiunea actualilor combatanți străini 
de pe fronturile spaniole. 


Până să-şi dea răspunsul, Germania a ordonat flotei sale represalii 
împotriva sechestrării arbitrare a vasului german „Palas“, capturat de 
autorităţile din Barcelona. Crucişătorul „Königsberg“ a şi oprit în gol- 
ful Biscaiei vaporul spaniol (guvernamental) „Soton“ şi ar fi tras chiar 

asupra lui deoarece n-a vrut să se supună şi să se îndrepte spre un port 
naționalist. Vaporul „Soton“ pare să fi scăpat însă. Presa iudeo-demo- 
cratică franceză și engleză face mare vâlvă în jurul acestui incident şi 
chelălăie din toate puterile, denunțând pentru a o mia oară, pericolul 
unui război mondial declanşat de Hitler. Va trece şi asta fără ca pacea 
generală să fie tulburată. 

De pe fronturile spaniole nici o veste importantă, pare că forțele 
echilibrate, de o parte şi de alta a tranşeelor, aşteaptă întăriri ca să por- 
nească din nou la luptă. De la Salamanca se anunţă moartea lui Miguel 
de Unamuno, despre care s-a vorbit mult în momentul dictaturii lui 
Primo di Riveira, dar asupra căruia căzuse oarecum vălul uitării. Libe- 
ral convins, luptase cu îndârjire împotriva regimului de dictatură şi fu- 
sese chiar obligat să se expatrieze. Familia democratică europeană îl 
îmbrăţişase cu căldură şi făcuse din Unamuno, scriitor de un incontes- 
tabil talent dar nimic mai mult, cel mai mare om din toate timpurile. 
Inapoiat în Spania după căderea Monarhiei, Unamuno redevenise rec- 
torul Universităţii din Salamanca, dar se dezgustase de propriul său 
crez politic, după nebuniile demagogiei din Barcelona. A murit cam 
Tuşinat în rândurile naţionaliste. Probabil că presa franceză care-i con- 
sacra coloane întregi acum câțiva ani, nu-i va mai acorda decât câteva 
rânduri ca să-i vestească dispariția. De pe urma lui de altminteri nu va 
rămâne lucru mare. 


Muzică arabă: 

Ilustrul Kappelmeister Toscanini, jidan (?) şi antifascist a făcut un 
turneu cu orchestra lui în Palestina. La Ierusalim, arabii au primit „ar- 
monia Sionului“ cu pietre. Ţimbalagii lui Elohim, împreună cu şeful 
lor, abia au scăpat cu fuga, dar cu geamurile de la automobile sparte. 
Bieţii ovrei nu se mai pot odihni nicăieri — în afară de Paris şi Londra. 
Şi chiar şi acolo, pentru câtă vreme încă? 


4 ianuarie. — Deşi poimâine e Boboteaza, azi-dimineaţă la ora 7 
erau 5° peste zero. Semănăturile cer însă zăpadă, prin glasul agriculto- 
rilor, căci pământul e uscat. 


Textul acordului anglo-italian a fost publicat. E conform cu cele 
prevăzute şi notate acum câteva zile în aceste însemnări, dar ținut 

într-o redacţie cât se poate de vagă. Despre Abisinia sau despre titlul de 
Împărat al Etiopiei luat de Regele Victor Emanuel, nimic. Se zice că ar 
mai fi două scrisori secrete anexate acordului, dintre care una privi- 
toare la Spania, Italia declarând că n-are intenţie să anexeze vreo păiti- 
cică din posesiunile acestui Stat. Aluzie directă la Baleare. Aşa cum a 
fost semnat, acordul reprezintă mai mult o destindere între Anglia şi 
Italia decât o schimbare de orientare politică a Italiei, care rămâne mai 
departe legată cu Germania în anumite — dar esenţiale — îndrumări 
de ordin internațional. 


Ministerul Aerului a fost oferit lui Radu Irimescu (fostul subsecre- 
tar), dar acesta, mulţumit de caşcavalul de la Reşiţa (unde e director 
general gras plătit), pare că nu vrea să primească. Se zice că va fi numit 
gencralul Stoicescu din Aviație (fostul aghiotant al Regelui), dacă până 
în cele din urmă lrimescu nu va primi. 

Din izvor autorizat am aflat adevăratele cauze ale demitcrii lui 
Caranfil. De la chiar înfiinţarea ministerului său a avut împotriva lui pe 
Paul Angelescu jignit de toate amputările succesive care se făceau 
departamentului său. Mai întâi i s-a luat Armamentul! adică 90% din 
afacerile mănoase, apoi Aviația prin creaţia subsecretariatului şi în fine 
prin ultima lovitură a Ministerului Marinci și forțelor (?) pe apă. A mai 
avut împotriva lui şi pe Franasovici, căruia i s-au luat de la Ministerul 
Comunicaţiilor serviciul maritim, N.F.R. porturile, — toate izvoare de 
frumoase benetici. Vrăjmăşia dintre cei tre: miniştri s-a dat pe faţă cu 
prilejul cheltuielilor noului departament, căci creditele pe care urma să 
le folosească erau înscrise în buget la ministerele Apărării Naţionale, 
Comunicaţiilor şi Armamentului şi cel puţin șefii celor două prime 
ministere au tăcut noului lor coleg toate diticultăţile ca să-şi dea sem- 
nătura cerută de legea contabilităţii. Conflictele, mai ales cu Ministerul 
Apărării Naţionale crau zilnice. În această atmosferă a survenit un inci- 
dent, pe care generalul Angelescu l-a folosit ca să obțină de la Rege 
capul lui Caranfil. Ncexperimentat și poate şi perfid sfătuit, tânărul 
ministru a dat câteva zile înainte de Anul Nou un ordin de zi pe Aviaţie 
şi Marină adresând urările sale ofițerilor, subofiţerilor şi soldaţilor — 
după formula consacrată. Tradiţia şi protocolul cereau să se aştepte 


l Prin înfiinţarea Ministerului Armamentului al cărui prim titular a fost însuşi pencralul Paul 
Angelescu. 

urările Suveranului care să fie apoi transmise unităţilor de către şefii 
respectivelor departamente. Îndată ce a apărut ordinul de zi al d-lui - 
Amiral-Aviator Caranfil, „mon ami Paul“ s-a dus la Palat şi a montat 
pe Rege împotriva îndrăznețţului inovator, arătând că era o discretă căl- 
care a prerogativelor regale la mijloc, pe care el în numele Armatei nu 
o putea tolera — și astfel a pus chestiunea: „el ori eu“. Regele care su- 
portă tot afară de atingerile la prerogativele şi la punga lui, a sacrificat 
fără să ezite pe Caranfil. Amuzant e că acesta dispăruse din Bucureşti, 
ca omul, de sărbători şi că Tătărescu a trebuit să-l caute cu poliţia şi 
să-l aducă val-vârtej în Capitală, ca să-i ia demisia. Rareori un om a 
fost mai repede umflat şi dezumflat ca Caranfil care nu merita nici „cet 
exces d'honneur, ni cette indignite“. 


Radian, înapoiat de la Craiova, îmi povesteşte o vizită pe care cum- 
natul său, profesorul Herescu, a făcut-o mareşalului Averescu la Se- 
verin. Herescu este finul lui Averescu şi om de încredere al lui, așa în- 
` cât mareșalul îi vorbeşte fără perdea. Moşul i-a istorisit că înainte de a 
pleca din București a fost chemat să ia ceaiul cu Regina Maria. Aceas- 
ta i-a pus o serie de chestiuni pe care le recita ca o lecţie învățată pe 
dinafară. Mareşalul e convins că chestiunile au fost dictate de Rege. 
Regina l-a întrebat întâi de ce nu mai vede pe Rege. Mareșalul i-a spus 
că răspunsul la această chestiune l-a dat deja unui om politic care i-a 
pus aceeași întrebare, d-lui Argetoianu: nu poate vedea pe Rege până 
nu va primi răspunsul datorat unei scrisori pe care i-a scris-o în 1934, 
după criza ce era să ducă la schimbarea Ministerului Tătărescu. Numai 
după ce va citi răspunsul Regelui, va judeca dacă poate sau nu să urce 
scările Palatului!. Regina l-a întrebat apoi, pe mareşal, sub ce formă 
vede el viitorul Guvern. Averescu i-a declarat categoric că e împotriva 
oricărei formațiuni eterogene fie Guvern naţional — pe care-l socotește 
irealizabil de altminteri — fie Guvem de concentrare. Numai un Gu- 
vern de autoritate, omogen, ar putea face față greutăților de tot soiul, 
care sunt mari, și aduce puţină linişte în ţară, pe care un Guvern slab, a 


1 Acest punct al raportului Herescu este perfect exact, şi am notat la timpul său, în aceste 
Însemnări, legătura pe care Averescu o face între raporturile lui personale cu Regele și primirea 
unui: răspuns la scrisoarea din 1934 (care în treacăt tie zis nu comporta nici un răspuns; despre 
această scrisoare în Amintirile mele, [pag. 328-332 din vol. X, ediția St. Neagoe]). Veracitaten 
acestui punct este o chezăşie şi pentru exactitatea celorlalte puncte, mai interesante, raportate de 
profesorul Herescu. 

lăsat-o pe mâna agitatorilor. A treia chestiune pe care Regina a pus-o 
lui Averescu, e foarte ciudată, fiindcă e privitoare la lucruri care păreau 
moarte și uitate de mult. Regina a întrebat pe mareşal ce crede despre 
situația Principesei Elena. Averescu nu s-a sfiit a răspunde că pentru 
redobândirea popularității sale, Regele să se împace cu Principesa, să 
anuleze divorţul și să se încoroneze cu ea. Indiferent dacă împăcarea ar 
fi de pură formă, şi dacă fiecare din soţi ar continua să-și ducă viaţa 
care le place. Acesta ar fi sfatul pe care l-ar da el, dacă ar fi întrebat, 
dar nu face caz din această chestiune, din punct de vedere politic. 
Viaţa privată a Regelui nu-l priveşte: Dacă i se cere, el poate da un sfat, 
cum a dat și în trecut, dar nimic mai mult. La o ultimă chestiune a 
Reginei: cu cine s-ar putea înţelege ca să facă un Guvern — mareșalul 
a răspuns: cu un singur om, cu Argetoianu. 

Rămâne de văzut dacă şi Argetoianu s-ar putea înţelege cu Averescu! 


Ziarele franceze — căci din ale noastre nu afli nimic — îmi aduc 
vestea morţii Arhiducelui Friedrich, care s-a săvârşit miercurea trecută, 
în proprietatea lui Magyarovar din Ungaria. În timpul războiului, Arhi- 
ducele a fost generalisim al armatei austro-ungare cu gradul de ma- 
reşal. Inainte de război, era Arhiducele cel mai bogat. Moştenise imen- 
sa avere a faimosului Arhiduce Albert, mine de cărbuni şi moșii întin- 
se. Avea la Tetschen o lăptărie model ale cărei produse se vindeau la 
Viena: cel mai bun unt şi un excelent iaurt. Din cauza acestui comerţ 
vienezii îl numiscră „der Milchpantscher“ (în dialectul vienez „ameste- 
cătorul de lapte şi apă“). Căsătorit cu o Principesă Croy (Arhiducesa 
Isabella) a pus în lume o sumă de fete. Contesa Chotek, de care s-a 
amorezat Arhiducele Franz-Ferdinand și care a devenit în urmă Princi- 
pesă şi Ducesă de Hohenberg, ca soție morganatică a Arhiducelui — a 
fost domnişoară de onoare la Arhiducesa Friedrich, situaţie în care a 
cunoscut pe viitorul ei tovarăş de viață şi de moarte. Arhiducele 
Friedrich moare în vârstă de peste 80 de ani. Toată viaţa lui a fost un 
mediocru, şi probabil că nu lasă multe regrete. Era fratele Reginei 
Maria-Christina a Spaniei. 


5 ianuarie. — leri a dejunat la noi d-na Cardenas, născută Nanu, 
soţia simpaticului şi popularului fost ministru spaniol la noi — ajuns în 
urmă succesiv ambasador la Tokio, la Washington şi la Paris de unde a 

fost scos de „Frontul popular“, care avea un partizan de plasat în capi- 
tala Franţei. Acum Cardenas e la Washington — New York, unde „ac- 


tivează“ ca reprezentant al lui Franco. 


Englezii au publicat pe lângă acordul semnat cu Italia şi notele zise 
secrete, dar pe care amândouă Guvernele s-au învoit să le dea publi- 
cității. Ele sunt relative la integritatea „naţională“ a Spaniei şi prin- 
tr-înselc se stabileşte că Guvernul italian nu are nici o înțelegere spe- 
cială cu generalul Franco relativ la anumite avantaje ce s-ar fi putut 
acorda Italiei în Spania sau în Maroc, că ocuparea insulelor Baleare din 
partea Italiei nu are un caracter permancnt! şi că Italia, ca și Anglia, 
garantează „statu-quo-ul“ teritorial al Spaniei. Presa din Roma e încân- 
tată fiindcă vede în expresiunea „integritatea națională“ a Spaniei in- 
tenția Angliei de a nu tolcra un Stat comunist în peninsula iberică. Poa- 
te că presa din Roma îşi face iluzii. Anglia va tolera orice, fiindcă oa- 
menii ei politici nu sunt în stare să împiedice nimic. 

În jurul Madridului s-a declanşat un violent atac al naționaliștilor, 
fără rezultate apreciabile până acum. 


Primit ieri vizita lui llcuş, ataşatul nostru de presă din Berlin, care 
mi-a adus informaţii foarte interesante şi confidenţiale în Icgătură cu 
ultima trecere a lui Gh. Brătianu prin capitala Reichului. Această a 
doua vizită a lui Brătianu a fost mult mai rodnică pentru el şi pentru 
noi, ca cea dintâi, făcută în primăvara trecută, şi în care debutantul — 
diplomat — păşise cu stângul. 

Prima lui călătorie fuscse motivată de ţinerea unei conferințe (Bis- 
marck şi Brătianu) la Universitatea din Berlin, unde fusese invitat prin 
inițiativa lui llcuş, băiat inteligent, care lucrează de 10 ani la o apro- 
piere între Germania și România. Conferinţa lui Brătianu făcca parte 
dintr-un ciclu, şi a avut mare succes fiind bine documentată şi ținută 
într-o germană foarte corectă. De pe terenul cultural, Brătianu a încer- 
cat să treacă pe cel politico-diplomat, şi aci a păşit cu stângul. Venise 
la Berlin Atta Constantinescu, şi acesta fiind prieten de la Londra unde 
fuseseră împreună secretari de Lcgaţie, cu Lipski, ambasadorul polo- 


l Pentru prima oară se confirmă într-un document oficial ocuparea Balearelor de către ita- 
lieni. 

nez, a mijlocit prin cl pentru „şef“, diferite întrevederi cu Göring, cu 
Neurath, cu Rosenberg şi chiar cu Hitler. În gândul lui Atta, prezen- 
tarea polonezului amic trebuia să deschidă inimile nemților. Efectul a 
fost tocmai contrariu;, nemții au fost „șocați“ de procedeul românului şi 
au rămas închişi față de dânsul. Ba chiar au dezminţit puţinul ce spu- 
seseră și pe carc Brătianu, sosit în ţară, s-a grăbit să-l râstălmăccască. 
Depeşele pe care mi le-a citit Titulescu în iulie trecut (în tren, între 
Bucureşti şi Craiova)!, erau tocmai referitoare la această dezminţire. 

În a doua lui călătorie, în noiembrie trecut, Gh. Brătianu a fost însă. 
mai bine inspirat şi mai norocos. A cerut audienţă prin Legația noastră, 
şi după audienţă a raportat însărcinatului cu afaceri Petala (ministrul 
Comnen se afla la Bucureşti) în prezenţa lui Ilcuş, conversaţia sa cu 
Hitler — conversaţie de o importanţă capitală pentru relaţiile noastre 
cu Germania. Înscris pentru o audienţă în serie, Fiihrerul a şters numele 
lui Brătianu şi l-a rugat să vină a doua zi ca să-i vorbească mai lung, 
fiind mai liber. Fără multe preambule, Hitler a intrat imediat în miezul 
chestiunii care-l interesa, spunând tânărului Gheorghe că vrea să pro- 
fite de prezenţa descendentului celor doi Brătieni care au făurit Româ- 
nia Mare (o politeţe, chiar exagerată, nu strică niciodată) ca să facă 
anumite declaraţii pe carc-l roagă să le transmită Regelui Carol. Şi 
pentru ca să nu mai fie nici o îndoială asupra intenţiilor sale, şi pentru 
ca cuvintele lui să fie înregistrate, a rugat pe interlocutorul său să per- 
mită secretarului de Stat să asiste la convorbirea lor şi să noteze cuvin- 
tele sale pentru încheierea unui protocol care să rămână în arhivele 
Cancelariei. 

A chemat prin urmare pe dl Meissner? și acesta a asistat la întreaga 
audienţă care a durat mai bine de un ceas și jumătate, luând note despre 
tot ce a spus Fiihrer-ul. Hitler a rugat pe Brătianu să comunice Regelui 
că nu are nici cea mai mică intenţie să susțină Ungaria în acţiunea ei 
revizionistă. Că a spus-o lui Gömbös când a fost la Berlin, și lui Kanya, 
şi acum în urmă lui Horthy la Berchtesgaden, că Ungaria urmărind 
reîntregirea Ungariei în vechile ei limite urmăreşte un vis irealizabil 
fiindcă nu e bazat pe nici o justificare ctnică; că vrăjmășindu-sc în acc- 
lași timp cu România, cu Jugoslavia și cu Cehoslovacia întreţine de- 


! Vezi Însemnări Zilnice, [vol. 1, pap. 364 — ediția St. Neagoe]. 

2 Secretarii de Stat sunt funcţionari de carieră în Germania şi nu sc schimbă după politică. Cel 
de ia Preşedinţia Reichului. Meissner, ocupa aceste funcţii şi sub Hindenburg. — Respectuos al 
tradiţiei şi al memoriei ilustrului mareşal, Hitler nu l-a schimbat, şi i-a acordat chiar toată incre- 
derea sa, 

geaba o stare de agitaţie în bazinul Dunărean, şi că tot dânsa va plăti 
oalele sparte. Lui Horthy nu s-a jenat să-i spună chiar, să nu se ia după 
palavrele lui Mussolini care sunt numai parade verbale şi care nu vor fi 
niciodată urmate de acte. „Ungaria nu ne interesează deloc — a conti- 
nuat Hitler — e o țară putredă complect înfeudată ovreilor, într-un 
cadru medieval. Viaţa, care mişună în România şi în Jugoslavia (des- 
pre Cehoslovacia n-a spus nimic) ne interesează mult mai mult. 

Te rog să spui Regelui, că suntem nu numai gata să garantăm frun- 
tariile actuale ale României, dar și să sprijinim prin toate puterile 
noastre revendicările pe care le-ar mai avea e valorificat dincolo de 
granițele ei. Nu cerem în schimb României să-şi părăsească alianțele 
sale, nici cu Polonia, nici cu Mica Înţelegere, nici cu Franța. Toate 
aceste alianțe defensive nu ne supără nicidecum. Cu Polonia ne place 
să vă ştim aliaţi; pricepem foarte bine Mica Înţelegere, frână necesară 
împotriva pretențiilor ungurești şi nu ne supără nici alianța dvs. cu 
Franţa, țară cu care nu avem nimic de împărțit. La Alsacia-Lorena am 
renunțat definitiv; alsacienii sunt răi patrioţi şi tipuri de burghezi scâr- 
boşi şi egoişti. Cât sunt cu Franţa sunt nemulțumiți de Franţa şi vor să 
vină cu noi — când sunt cu noi sunt nemulțumiți de noi şi vor să 
meargă cu Franța. Nu ne interesează. Tot ce vă cerem e să nu adoptați 
o atitudine şi o politică ostilă Germaniei. Ne mulțumim cu atât, şi sun- 
tem gata să ne înțelegem şi pe terenul economic“. Hitler a mai adăugat 
că vede cu ochi buni întărirea noastră militară, ca să fim în măsură să 
ne apărăm neutralitatea faţă de orice agresor. E singura aluzie pe care a 
făcut-o la situaţia noastră faţă de Rusia, fără să pună — cum spunea 
Nae Ionescu! — pentru noua îndrumare a politicii germane cu privire 
la România, condiţia unei prealabile declaraţii de neutralitate din par- 
tea noastră?. 

Ilcuş mi-a arătat în continuare că aceste extraordinare declaraţii fă- 
cute de Fiihrer lui Gh. Brătianu — atât de extraordinare încât lui şi lui 
Petala nu le venea să le creadă —, şi-au primit imediat o dublă confir- 
mare. 

Comnen, sosind din Bucureşti câteva zile după audiența lui Brăti- 
anu a luat masa chiar în ziua sosirii sale la Berlin la Meissner care l-a 
primit cu braţele deschise, felicitându-l pentru senzaţionalele cuvinte 


! Vezi Însemnările Zilnice de faţă, pag. [în arhiva unde se păstrează manuscrisele memoria- 
listice Argetoianu lipsesc filele din 18 august — 22 decembrie 1936, la care face trimitere autorul]. 

? Faimosul citat al lui Rosenberg împotriva revizionismului unguresc a apărut a doua zi după 
declaraţiile făcute de Hitler lui Brătianu. 

de prietenie adresate de Hitler României. Comnen, care sosise cu două 
ore înainte de masă, cu automobilul, şi pe care Petala și Ilcuş nu avu- 
seseră vreme să-l pună în curent cu cele întâmplate (Brătianu părăsise 
Berlinul) n-a priceput nimic, şi s-a mirat de bucuria lui Meissner fiind- 
că nu-i cunoștea temeiul. 

Meissner i-a repetat atunci aproape cuvânt cu cuvânt, declarațiile 
făcute de Fiihrer lui Gh. Brătianu. Cuvintele reproduse de Meissner au 
fost identice cu cele raportate de Brătianu. 

A doua zi, Comnen, impresionat, s-a dus la Göring cu care avea de 
perfectat unele chestiuni în calitatea acestuia de dictator economic. Lă- 
sând la o parte chestiunile cconomice!, Göring a propus reprezentantu- 
lui României o mică conversaţie politică. A scos din sertar o hârtie, pe 
care urmând-o cu ochii (era probabil protocolul lui Meissner) a repetat 
lui Comnen toate declaraţiile făcute de Führer lui Brătianu. Comnen 
era din ce în ce mai impresionat. Faţă de capul pe care îl făcea, Göring 
i-a spus: „Nu mă crezi? Vrei să auzi cuvintele pe care ţi le-am spus din 
gura lui Hitler? Uite iau telefonul şi mâine, azi chiar, poţi să-l vezi?“ 
— „Mă rog, Excelenţă, Domnule Prim-Ministru, cum puteţi să vă în- 
doiți! Îmi ajung cuvintele Măriei Voastre“, a murmurat dulcele Com- 
nen, şi s-a băgat sub scaun. 

Dar înapoiat la Legaţie, a tras o telegramă kilometrică la Externe, în 
care relata toate cele petrecute, şi declaraţiile Fiihrer-ului. Zile nesfâr- 
şite — povesteşte llcuş — Externele (din Bucureşti) n-au răspuns 
nimic. În fine, după două săptămâni (probabil că Victor Antonescu 
consultase Parisul?, pe Beneş şi o cărturăreasă din Geneva) a sosit un 
răspuns foarte rece, prin care dl ministru de Externe aducea la cunoș- 
tință d-lui ministru al României la Berlin, că atitudinea reprezentantu- 
lui Germaniei la Bucureşti nu se încadra în îndrumările schițate de 
Führer lui Brătianu și de Göring lui Comnen și că după câte afla de la 
dl Fabricius, instrucțiunile acestuia nu depășeau limitele unei curteni- 
toare dar imprecise bunăvoinţe. „România, încheia dl Victor Antones- 
cu, rămâne fără şovăire credincioasă alianțelor şi politicii ei.“ 

Ilcuş era indignat. (E tânăr, şi fără experienţă.) Lipsa de instrucțiuni 
lui Fabricius îi va părea foarte explicabilă. Hitler nu lucrează cu minis- 


l Cursul mărcii, vizita lui Schacht, importul de petrol etc. 

2 Cam din acel moment a început să se observe o extremă culanţă din partea Franței pentru 
noi, sporiri de cote la contipenţe, facilităţi de plăţi şi de tot soiul. Făceau bieţii francezi tot ce le sta 
în putință să nu ne fure nemţii, despre ale căror intenții se vede că fuseseră informaţi prin cutra de 
la Externe. 

trul de Externe, Ncurath. Politica externă o duce, pentru Anglia şi Fran- 
ta, cu Ribbentrop, pentru centrul şi sud-estul Europei cu Göring, iar 
pentru restul lumii cu Rosenberg. Ribbentrop are, peste drum de Mi- 
nisterul A facerilor Străine, pe Wilhelmstrasse, un imens birou cu con- 
silieri, cu secretari, cu dactilografe în care se lucrează mai cu spor 
decât în casa din față. Ribbentrop nu e la Londra decât un ambasador 
temporar, un procurist în misiune, adevărata lui activitate o desfăşoară 
la Berlin. Un om cu cât de puțin amor propriu n-ar ezita un moment 
să-şi dea demisia, în situaţia lui Neurath. Hitler i-a făcut afrontul să pu- 
nă pe Ribbentrop să semneze ultima convenţie cu Japonia (contra co- 
munismului), deşi ca ministru de Externe îi revenea lui această sarcină 
sau onoare. Fiihrerul îl ţine pe Neurath fiindcă nu e înscris în partid, şi 
socoteşte că astfel poate inspira mai multă încredere „Puterilor demo- 
cratice“. Firele secrete ale politicii externe germane, în afară de Hitler, 
nu le cunosc însă decât Göring, Ribbentrop şi Rosenberg. 

Ilcuş era foarte îngrijorat că Regele să nu fie fost pus la curent cu 
adevărata situaţie de la Berlin, şi să nu fi dat atenţia cuvenită raportului 
lui Brătianu, dacă cumva nu i s-ar fi pus sub ochi şi confirmarea lui 
Comnen. L-am liniştit: i-am spus că Regele era în curent cu tot, şi că 
apreciază situația cum trebuie, dar în atitudinea noastră între alianțele 
cu cei tari de ieri şi ademenirile celor tari de mâine, nu putea fi decât 
una de expectativă. Nu putem părăsi iepurele pentru umbra lui. Anul 
acesta 1937 poate să fie decisiv pentru lămurirea raporturilor dintre 
diferitele ţări ale Europei. Pentru moment, o ţară mică ca a noastră pe 
lângă un colos ca Rusia, trebuic să fie cu ochii în patru, și să aștepte. 

Ilcuș mi-a plăcut, e băiat inteligent. Poate că mi-a plăcut fiindcă a 
avut încredere în mince şi a venit să-mi încredințeze (mi l-a adus pri- 
etenul său Cecropid, care e şi al meu) lucruri pe care nu le-a spus la 
aiţii. Prin ci am putut asiiei afia ceea ce domnui Gh. Brătianu s-a sfiii 
să-mi spună, fără să-şi dea seama că sunt din puţinii oameni din Româ- 
nia politică, care ştiu să ţină un secret. 


După câte mi se povestesc, conflictul sau conflictele din Guvern 
care au dus la demisia forţată a lui Caranfil au fost mai complicate 
decât păreau la început, şi de cum le-am notat în aceste însemnări. Cel 
care a avut drept rezultat vrăjmăşia fățişă a vistavoiului Paul, a fost 
provocat printr-o „afaţere“ de avioane. Astă-toamnă au venit doi mexi- 
cani (?) să ne propună cumpărarea avioanelor noastre vechi pe prețul 


www.dacoromanica.ro 


ÎNSEMNĂRI ZILNICE, 1937 21 


cât costaseră noi. Caranfil care avea un stoc de avioane uzate, foarte 
aproape de sfârşitul existenţei lor, s-a gândit că ar fi o excelentă afa- 
cere, cu atât mai mult cu cât mexicanii făceau plata la Paris, în devize 
aşa încât avioanele uzate puteau fi imediat înlocuite prin altele noi. 
Cum nici o afacere hu se poate face la noi fără samsari și fără şperţ, 
mexicanii au pus înainte pe voinicoşii Ciugureanu şi Mircea Frigator, 
deputaţi „haşişti“ şi experți în materie. Deși era clar că mexicanii lu- 
crau pentru contul unora sau altora din beligeranții din Spania, şi dat 
fiind că erau mexicani nu putea să fie decât pentru comuniştii de la 
Barcelona, Caranfil, hipnotizat numai de posibilitatea reînnoirii materi- 
alului nostru aeronautic, n-a vrut să ştie în folosul cui se făcea târgul, şi 
a dat curs afacerii. Statul Major a opinat favorabil, cu rezerva câtorva 
unități la vânzarea cărora s-a opus, pentru a nu-şi descomplecta efec- 
tivul de mobilizare. Tătărescu a aprobat şi el cu rezerva cercetării desti- 
nației avioanelor care s-ar vinde. Cine a stricat afacerea a fost însă ge- 
neralul Angelescu, care a declarat categoric că nu înțelege să cedăm 
nici măcar fier vechi din parcul nostru de aviaţie. S-au zbătut filantro- 
pii Ciugureanu şi Frigator cât au putut, i-a susținut Caranfil din răspu- 
teri — totul a fost inutil, Tătărescu n-a îndrăznit să încheie o afacere 
atât de delicată, dată tiind destinaţia avioanelor şi s-a pus la adăpostul 
opoziţiei ministrului Apărării Naţionale. Spre marea ciudă a lui Caran- 
til, care nu s-a abținut să critice sever prin culise, pe „încăpățânatul“, 
afacerea a căzut şi mexicanii au părăsit România. A trecut vreme, lu- 
crurile s-au liniştit, şi a venit altă bandă cu un avocat francez şi cu un 
samsar elveţian. Au venit cu o altă formulă, anume să cumpere avioa- 
ne particulare! Avioane particulare în România, era o glumă de prost 
gust, deşi în fapt se zice că au găsit unul (pe al Marinei Știrbei) pe care 
l-ar fi cumpărat. Planul lor era să obţină vânzarea avioanelor Statului 
vechi, către diverşi ceiăjeni români, de ia care apoi sindicaiui sirăin să 
ie cumpere. 

În legătură cu cele ce mi se povestesc asupra acestei noi afaceri tre- 
buie să notez că la Societatea Bancară avem o sumă de 24 milioane lei 
interni (blocaţi) încasaţi de mult în contul Guvernului spaniol (dinainte 
de războiul civil), sumă pe care Guvernul de la Barcelona ne-a cerut-o 
necontenit. Am răspuns, că fiind vorba de lei blocați, nu putem dispune 
de ei fără autorizarea Băncii Naţionale. Nu e vorba, chiar cu autoriza- 
rea Băncii Naţionale nu i-am ff trimis niciodată frontului comunist. 
Inainte de sărbători, Banca a primit o nouă scrisoare de la Barcelona 
cerând Băncii să pună banii la dispoziţia reprezentanţilor Guvernului 

spaniol (care?), dar să nu facă nici o plată fără viza d-lui Mehler de la 
Grand Hotel. Or, acest domn Mehler, de la Grand Hotel este tocmai 
samsarul elveţian despre care am pomenit mai sus. 

Vajnicul Paul Angelescu care veghea la căpătâiul lui Caranfil, a 
avut vânt despre noua afacere şi a dat drumul lui Moruzov!. Pe baza 
raportului acestuia s-a făcut o descindere la Grand Hotel și toată banda 
a fost dată pe mâna Comisarului Regal, sub inculpaţie de spionaj. Un 
avocat francez a fost chiar arestat, şi pus în libertate după intervenția 
Legaţiei franceze. Cu toată bunăvoința, Comisarul Regal n-a putut găsi 
nici o urmă de culpabilitate pe terenul spionajului şi afacerea s-a clasat 
iar negustorii de aeroplane au părăsit Bucureştiul. Ministrul Apărării 
Naţionale a pretins însă că la percheziţia de la Grand Hotel s-ar fi găsit 
documente compromiţătoare pentru Caranfil. Prietenii acestuia şi ha- 
şiştii i-au luat apărarea, pe când adversarii hașiștilor s-au pus de partea 
lui Angelescu. Afacerea a fost adusă înaintea Regelui care a aprobat 
atitudinea lui Angelescu şi a cerut, pentru acest motiv ca şi pentru cele 
deja notate mai sus, demiterea lui Caranfil. 

Demisia lui Caranfil, neașteptată, a produs emoție, dar această emo- 
ție s-a transformat în cafeneaua politică, în paroxism când s-a aflat ieri 
că Radu Irimescu, căruia Tătărescu îi propusese în ajun succesiunea lui 
Caranfil, a refuzat-o. Irimescu trece drept omul Regelui, și refuzul lui a 
fost interpretat de şmecheri ca o indicație pentru soarta Guvernului. 
Dacă Irimescu a refuzat — spuneau oamenii — e că i-a poruncit 
Regele să refuze, şi Regele i-a poruncit să refuze fiindcă vrea să trân- 
tească Guvernul. Pe de altă parte plecarea lui Tătărescu la Sinaia, cu un 
tren special, tot ieri seara, a fost explicată astfel „de către cei bine 
informaţi“: Tătărescu a plecat la Sinaia să pună un ultimatum Regelui 
— sau îi reînnoieşte încrederea acordându-i la Ministerul Aerului pe 
cine vrea el (Irimescu ar,fi fost candidatul Regelui) — sau pleacă. Ca 
de obicei, „cei bine informaţi“ nu știau nimic. Ei nu ştiau că Tătărescu 
e perfect înțeles cu Regele asupra tuturor punctelor inclusiv data 
plecării lui. Fierberea a fost totuşi mare, ziarele au anunţat că renunța- 
sem la plecarea mea la Londra, ba chiar că fusesem chemat la Sinaia, şi 
câte şi mai câte. Toată seara de ieri m-au plictisit reporterii cu tele- 
fonul. Ba chiar pe când citeam liniștit în pat m-a chemat la capătul 
sârmei Nae Ionescu, de obicei atât de sceptic şi de iscusit şi m-a între- 
bat: „D-ta ştii ce se petrece în oraș?“ I-am răspuns că nu şi mi-a fost 


! Seful serviciului de informaţii şi de Siguranţă de la Statul Major. 

frică un moment că a izbucnit revoluția. Când m-a pus la curent cu agi- 
taţia de prin redacții şi de prin cafenele şi despre iminenta cădere a Gu- 
vernului, mi-a venit să râd. L-am liniștit, şi am izbutit. De când Regele, 
în discursul său de la Anul Nou, şi-a însuşit vederile mele de la Con- 
gres, lumea crede din nou într-o complicitate politică între Suveran şi 
mine, şi socotește că eu învârtesc și ştiu toate. Un cuvânt de la mine 
cântăreşte greu în asemenea circumstanţe. lată de ce mi-au telefonat cu 
atâta încordare Nae lonescu şi ceilalți reporteri ai gazetelor. Dacă ar şti 
ei săracii ce legături aproape inexistente au mai rămas între Rege şi 
mine, m-ar lăsa probabil în pace. Nu ştiu cum a ajuns Regele să-şi 
însușească vederile mele, ceea ce e sigur e că eu nu am avut nici un 
contact cu dânsul, nici înainte de a-mi fi redactat expozeul, nici după. 


Vizitat azi expoziţiile pictorilor Burada, Baculescu (d-na) şi Moscu 
(d-na). Toată lumea a ajuns să picteze bine, chiar și cei fără un talent 
special. E o observaţie care se poate întinde asupra artei în general. 
Tehnica şi estetica au făcut uimitoare progrese. Pe vremea tinereţelor 
mele, erau câțiva oameni — puţini — de talent care scriau bine, care 
zugrăveau bine, care sculptau bine sau care făceau muzică bună. Toţi 
ceilalți, erau o nenorocire. Acum toată lumea scrie, pictează, compune 
bine, cu gust — nu mai sunt mâzgălitori de hârtie sau de pânză — 
aproape. Arta se desfăşoară pe nivelul mediocrităţii, fără excepții, nici 
în sus, nici în jos. 


6 ianuarie. — Boboteaza: soare şi cald. De când n-am mai văzut o 
astfel de Bobotează. Ieri m-am dus să mă plimb spre Herăstrău: în ape- 
le scăzute ale lacului bălbăceau și chiuiau vreo 20-30 de copii, ca vara. 
Dacă ar ține până în ziua de 11, fără zăpadă viscolită, să pot pleca spre 
Londra, după cum am hotărât! 


Cuvântarea Regelui a produs o adevărată stupoare pe loc, în rân- 
durile Guvernului cu Tătărescu în cap. Din audiența pe care o avusese 
în preajma Anului Nou, primul ministru plecase încântat și anunţase 
colegilor săi că discursul Regelui va fi o adevărată lovitură politică 
prin încrederea desăvârșită pe care o va exprima Guvernului său. Dl 
Guţă redactase răspunsul lui în vederea măgulitoarelor cuvinte ce tre- 

buiau să cadă de pe buzele regale. De aci discordanța între cele două 
cuvântări, megalomania ministrului fiind și mai ridicolă după duşul re- 
ce pe care i-l administrase Suveranul. 

După ce a sfârşit Regele, miniştrii au rămas cam tâmpiţi, căci se 
aşteptau la altceva. Aplauze slabe. Guţă, cu gura deschisă, uitase să 
aplaude şi se întreba dacă trebuia sau nu să-şi mai citească discursul, 
sau să improvizeze altul, mai de circumstanţă. Singurul mulțumit era 
dr. Angelescu. La ieşire s-a grăbit să-i spună lui Inculeț: „E1, țarule (aşa 
îi zice Angelescu, din dragoste, lui Inculeţ), „ei, ţarule, cum o găsişi?“ 
— „Dragă doctore — i-a răspuns şmecherul — ştii bine că plecarea 
noastră era hotărâtă prin martie-aprilie; acum Regele ne-a dat a înțe- 
lege că suntem liberi să plecăm şi mai devreme, dacă vrem, nu ne mai 
împiedică!“ Mai toţi miniştrii — minus Tătărescu — s-au dus la Dinu 
Brătianu să plângă pe sânul lui. Brătianu, umilit ca şi Angelescu prin 
obraznica guvernare a lui Tătărescu, nu era nemulţumit deloc. „V-am 
spus eu tot timpul, că nu e de ajuns să faci discursuri frumoase şi să 
minți. Trebuie să faci şi ceva real, care să rămână.“ Şi au început cu to- 
ţii să vorbească de vremurile apropiate ale opoziţiei şi de răfuielile lor. 


Ziarele de azi-dimineaţă publică următoarea telegramă: „Berlin 5 ia- 
nuari€e. Corespondentul agenţiei Havas transmite: 

«Circulă zvonul în anumite cercuri național-socialiste că la 30 ia- 
nuarie, cu prilejul celei de a 4-a aniversări a cuceririi Puterii, dl Hitler, 
Cancelarul Reichului, va adresa către poporul german o proclamaţie 
anunțând că păstrează numai funcțiile sale de șef al Statului şi pără- 
seşte funcţiile de şef al Guvernului. D-sa ar purta în această calitate ti- 
tlul de „Führer al Reichului German“. 

"DI Göring ar urma să fie numit şef al Guvernului Reichului. Nu se 
poate încă preciza dacă va purta titlul de Cancelar.» 

Acest zvon pare oarecum verosimil prin faptul că de câteva luni dl 
Göring este numit numai „ministrul preşedinte“ şi nu „ministru preşe- 
dinte al Prusiei“, 


Pangal vine să-mi spună că național-țărăniştii sunt consternați de 
discursul Regelui de la Anul Nou. Văd într-însul prefața unui regim de 
dictatură, căci prin formula unui Guvern „de gospodărie“ Regele înţe- 
lege mai ales să înlăture Guvernele de partid sau de partide. Am rea- 

mintit lui Pangal că tot aşa speriase lumea Majestatea Sa, prin discursul 
său de la I ianuarie 1935 — şi că n-a ieşit nimic din el. 


7 ianuarie. — Nici Boboteaza nu ne-a adus iarna.Timpul continuă 
să fie senin şi termometrul peste zero. 


Monsieur Roosevelt s-a hotărât în fine să ceară Congresului o lege 
care să-i permită interzicerea exportului de arme în Spania. Legea a 
fost votată ieri în ambele Camere şi promulgată. Pe când se vota legea, 
z aenții sovietelor spaniole încărcau în grabă la New York vaporul 

Mar Cantabrico“.Un însemnat material de război şi 18 avioane au fost 
astfel încărcate sub nasul autorităţilor americane, care priveau tără să 
intervină din lipsa unui text de lege. Legalismul american e un mare 
lucru, mai ales când poate acoperi o afacere remuneratoare. 


De la Berlin se dezminte oficial ştirea că Fiihrerul ar avea intenţia 
să se retragă la 30 ianuarie din fruntea Guvernului ca să rămână numai 
în fruntea Statului. Ştirile răspândite în acest sens ar fi numai invenții 
pornite din cercuri răuvoitoare nazismului. 


Prietenii lui Caranfil fac mare vâlvă în jurul amenințărilor fostului 
ministru al Aerului, de a da pe față toate matrapazlâcurile care s-au 
făcut cu prilejul comandării avioanelor noastre în Franţa. E vorba de 
ultima comandă efectuată în 1936, şi de şperțurile încasate în momen- 
tul stabilirii prețului. Beneficiarii afacerii — spun prietenii d-lui Caran- 
fil — ar fi Victor Antonescu, generalul Angelescu şi Zăuceanu. Că 
şperțuri s-au dat, nu încape îndoială, după câte am auzit povestindu-se 
la Paris. Că au luat sau n-au luat domnii sus-numiţi e altă chestiune, şi 
las toată răspunderea afirmației zvonurilor. Sunt însă convins că Ca- 
ranfil nu va da nimic pe faţă, chiar dacă știe ceva, fiindcă mai ştie că 
locul lui, gras plătit, din fnuntea Uzinelor Comunale, face mai mult 
decât o răzbunare meschină. 


8 ianuarie. — Ziarele publică răspunsul Germaniei la notele engle- 
ză şi franceză privitoare la trimiterea voluntarilor în Spania. Germania 


www.dacoromanica.ro 


26 CONSTANTIN ARGETOIANU 


începe prin a protesta împotriva procedurii Franţei şi Angliei, care au 
intervenit direct la Berlin, pe când o comisie specială întrunită la Lon- 
dra şi în care toate Statele interesate sunt reprezentate, e tocmai chema- 
tă să găsească măsurile care să asigure neintervenția terţilor în Spania. 
Nota germană insistă apoi asupra faptului că Germania şi Italia au ce- 
rut cele dintâi să se ia măsuri împotriva trimiterii de voluntari străini în 
Spania. Credincioasă acestei atitudini iniţiale, Germania e gata să pri- 
mească sugestiile Puterilor Occidentale — fără să mai aştepte rezoluţi- 
ile de la Londra — dar cu următoarele 3 condiţii: 

1) Toate Statele vor păstra aceeaşi atitudine; 

2) Se va căuta imediat o soluţie pentru chestiunile conexe (trimitere 
de arme, muniții, echipament, aprovizionări etc.); 

3) Se va institui un control efectiv şi serios pe teritoriul spaniol. 

Odată cu Germania a dat şi Italia răspunsul ei. Acesta nu va fi însă 
publicat decât mâine. Din câte se află de la Roma, răspunsul italian e 
identic cu cel german. La Londra şi la Paris răspunsul german a făcut 
impresie bună — democraţiile se mulțumesc cu puţin — fiindcă, spun 
ziarele, Germania n-a închis poarta negocierilor ulterioare. 


Surprizele tehnicii moderne: Degrelle, şeful Rexiştilor belgieni, 
oprit să vorbească în Belgia, s-a dus la Torino, şi de acoloa adresat o 
călduroasă cuvântare compatrioţilor săi, prin radio! De aci un incident 
între Guvernele din Bruxelles şi din Roma, cel dintâi pretinzând că 
autorizarea dată de Guvernul italian pentru transmiterea radiofonică, 
constituie un act de imixtiune în politica internă a Belgiei! O nouă pro- 
blemă de drept internațional provocată de undele lungi şi scurte! 


Francezii şi turcii se ceartă pe sandjacul Alexandretei, la graniţele 
Siriei. Să dea Dumnezeu să nu se îmbete prea tare Kemal, căci am avea 
un nou pericol de război european. 


După multe insistențe — şi de sus — Radu Irimescu a primit postul 
de ministru al Aerului şi al Marinei. leşit din armată ca căpitan, sau 
maior, a debutat prin a fi „écuyer“ la Jean Chrissoveloni (se ocupa de 
cani lui), a fost trecut apoi bancher la New York, şi în fine specialist al 
Aerului la Bucureşti. Băiat bun, pokerist de forță şi arivist şi mai şi, a 
ajuns departe fiindcă era simpatic, şi numai fiindcă era simpatic. 

Nae Ştefănescu, deşi marele om de afaceri al Partidului Liberal, îmi 
povestea azi-dimineaţă la Comitetul Stelei Române, cu indignare, pro- 
cedeele Guvernului Tătărescu în materie de comenzi militare. S-a cerut 
astfel uzinelor româneşti, care s-ar putea utila în acest scop, să fabrice 
obuze de artilerie, în condiţii foarte ciudate: materiile prime să fie 
furnizate de Stat, după ce vor fi fost recepționate de specialiştii Statu- 
lui, obuzele să fie fabricate după planul şi desenele Ministerului Arma- 
mentului sub supravegherea unor comisii de ofițeri tehnicieni, şi totuşi 
dacă încercările ce se vor face cu obuzele terminate nu vor corespunde, 
în ce priveşte traiectoria lor, caietului de sarcini, să fie refuzate. Natu- 
ral nici o uzină românească nu poate primi o comandă în asemenea 
condiţii. | 

De apropiat de cazul povestit de Leonida, relativ la ofertele pentru 
motorizarea anumitor unităţi, cerute intr-un termen de opt zile. Se pare 
că domnii de la Ministerul Armamentului vor să evite fabricarea în țară 
şi pentru aceasta să provoace refuzuri şi abţineri din partea industriei 
româneşti, ca să poată face comenzi mânoase în străinătate. Acest obi- 
cei de a face comenzi cât de departe și cât de încurcate e propriu regi- 
murilor de şperţ. Una din acuzările pe care purtătorii de cuvânt ai lui 
Carantil le aduc consorțiului Victor Antonescu — general Angelescu 
— Zăuceanu e că au comandat în Franța aparate aeronautice care nu 
se pot procura decât în America şi în Germania. Asemenea comenzi 
prin comision şi cu comision, permit însă, c lesne de înțeles, beneficii 
ilicite însemnate. 


Ziarele de azi-dimineaţă ne aduc senzaționala ştire că ex-Regele 
Eduard al Angliei şi ex-Regele Alfons al Spaniei au dejunat împreună 
a Viena, ia hoiei imperiai. Duici confidenie trebuie să-și fi făcut unui 
altuia... 


leri, în mijlocul manifestațiilor populare cele mai călduroase, s-a 
celebrat la Haga nunta Principesei Iuliana cu Principele Bernhard de 
Lippe Bierstenfeld. Regele nostru ar trebui să trimită nenorocitului 
mire medalia „Bărbăţie şi Credinţă“. 

10 ianuarie. — leri, căsătoria civilă a tânărului lon Lahovari, fiul 
soției mele cu d-ra Leonida. A oficiat dl I. Săbăreanu primarul culorii 
de Galben, fratele d-nei Leonida, îmbrăcat în „robă“ şi cu atitudini iera- 

tice de „pater nobilis“, După ceremonie, bufet și petrecere „în familie“ 
(peste 100 de persoane!) la noi, petrecere pe care am întrerupt-o ca să 
fac „o descindere“ în câmpul Grant pe un loc al lui Callimachi expro- 
priat de primărie. Callimachi mă numise expert; din partea primăriei 
Eftimie Antonescu. N-am vrut să amân descinderea, şi m-am dus, deşi 
nuntaş. Ce am văzut acolo e de nedescris; porcăria şi mizeria din acel 
cartier nu cred că se poate întâlni nici în Africa. lar ca procedură 
primăria a pus stăpânire pe loc, a instalat pe el o piaţă de desfacere 
(42 de barăci), nu plăteşte nimic lui Callimachi, dar îl impun, pe el, la 
impozite! După nesfârşite demersuri ale avocaţilor, s-a ajuns în fine la 
o hotărâre de expropriere, dar: primăria oferă 100 lei de m.p. (!), pe 
când tot ea a evaluat locul în vederea stabilirii impozitelor, la 500 lei 
m.p.! Țara lui Hübsch. 


Întâlnit ieri în fugă pe Irimescu, noul ministru al Aerului şi Marinei. 
Era posomorât. L-am felicitat, dar mi-a răspuns: „Mulţumesc, rămâne 
de văzut cum şi când mă va lăsa să cad!“ La observația mea că nu 
putea fi cazul, dânsul fiind persona grata, a zâmbit: şi Caranfil era per- 
sona grăiă, şi Regeie i-a iăsai să cadă pe o simplă însemnare a iui Paui 
Angelescu (va să zică se adevereşte versiunea cu descinderea la Grand 
Hotel), fără măcar să consimtă să asculte pe cel învinovăţit: Caranfil a 
fost debarcat fără să fie primit de Suveran cu toate insistenţele ce puse- 
se pentru o audienţă. 


Aceste „Însemnări“ neconstituind în gândul meu — după cum am 
spus-o înainte de a începe primul caiet — decât material documentar în 
vederea unui triaj şi unei redactări ulterioare, consemnez în ele aproape 
tot ce mi se aduce, exceptând numai informaţiile ce-mi par de la prima 
vedere dubioase. Ceea ce mă împiedică să mai controlez ce am însem- 
nat, în vederea unei rectificări sau a unei confirmări. Spun aceasta pen- 
tru a explica rândurile care urmează, şi care se referă la ştiri înregistrate 
în paginile precedente. 

Rectificare: 

1) Locurile de casă din parcelarea Callimachi pe care le-am pus în 
contul lui Guţă Tătărescu (două la număr), n-au fost cumpărate de 
acesta, ci de frate-său Nolică. Faptul e şi mai semnificativ, căci Nolică 
Tătărescu înainte de guvernarea actuală era şi mai sărac decât frate-său 
Guţă. 

2) Irimescu n-a fost angajat la început de Chrissoveloni ca „€cu- 
yer“. Acest post l-a deţinut Georges Mavrodi, fiul d-nei Mavrodi de la 
Palat. Irimescu a fost angajat din primul moment pentru afacerile de 
bancă. 

Confirmare: 

Caranfil a fost debarcat numai pe baza înscenării puse la cale de 
Paul Angelescu prin percheziţia făcută la Grand Hotel la samsarul 
Mehler. Pe lângă confirmarea lui Irimescu, mai sus notată, am avut şi 
alta care nu poate fi pusă nici ea la îndoială. 


Soţia lui Bilciurescu, fostul meu coleg în serviciul diplomatic, a fost 
călcată ieri de un tramvai şi ucisă pe loc. Era o femeie încă tânără şi 
simpatică. 


11 ianuarie. — Nunta religioasă a fiului soției mele Ion Lahovari a 
fost celebrată ieri la Doamna Bălaşa. Lume multă, serviciu frumos şi 
scurt, tinerii căsătoriţi formau o pereche cât se poate de reuşită. 


Presa internațională iudeo-democratică era plină ieri şi alaltăieri de 
zvonurile cele mai alarmante pentru menţinerea păcii: Germania ocupa 
Marocul spaniol, Germania amenința imperiul african al Franţei etc. 
Germania a dezminţit toate ştirile tendențioase publicate. E o metodă 
binecunoscută a presei de stânga, aceea de a veni în ajutorul comuniș- 
tilor de la Barcelona pe spinarea păcii europene, pe care cel mai mic 
gest al ţărilor simpatizante cu frontul național ar compromite-o. Nu 
prinde. Azi, presa alarmată de ieri şi de alaltăieri — a amuţit. Numai un 
vag ministru francez a declarat într-un discurs ținut nu ştiu unde, că 
Franţa, „nu va tolera ca cineva să se atingă de convențiile şi tratatele 
existente“ (Aluzie la Maroc). Adică cum? Redactând o notă de protes- 
tare şi cerând convocarea unei conferinţe sterile, ca pentru România? 
Nici măcar cu turcii, biata Franță sub papucul comuniştilor, nu poate 
ajunge la o soluţie în chestiunea Alexandretei!. 


! Turcii pretind că sandjakul Alexandretei fusese pus sub mandatul Franţei odată cu Siria. 
Prin tratatul de acum un an, Franţa a recunoscut independenţa Siriei, prin urmare, zic turcii, a 
căzut şi mandatul asupra Alexandretei care revine împărăției lui Ata-Turk. Turcii mai adaugă că 
în acel sandjak, locuit de arabi şi de turci, rivalităţile între aceste două ramuri musulmane sunt 
atât de mari încât numai o încorporare a sandjakului în domeniul Guvernului de la Ankara ar 
putea scăpa pe turci de masacre în masă. Guvernul francez nu pare convins de acest argument şi 
persistă în aplicarea mandatului primit. 

Certurile provocate de conflictul dintre Ottescu şi Radian conti- 
nuând, am dat demisia din şefia Partidului Agrar printr-o scrisoare pe 
care am înmânat-o lui Emanuel Antonescu. Acesta, împreună cu Ve- 
chiu a venit ieri la mine, să mă întoarcă. Le-am spus și le-am explicat 
că demisia mea nu era un simplu gest pentru a face presiune asupra 
celor recalcitranți, ci un act matur chibzuit. Situaţia mea politică nu e 
în funcţie de partid; eu reprezint în această ţară, personal, un program 
şi o ideologie, indiferent dacă am în urma mea, sau nu, un partid. Pro- 
gramul meu nu voi ajunge niciodată să-l realizez în funcţie de partid, 
căci acesta nu e în stare să-mi asigure o majoritate electorală în opo- 
ziție (care partid, e, la noi?) ci numai — poate — prin mijloacele şi 
străduințele mele personale! Dar tocmai pentru a putea lucra în direcţia . 
care trebuie am nevoie de linişte în jurul meu, şi nu-mi pot pierde vre- 
mea în arbitraje de ordin personal. Am declarat prin urmare lui Anto- 
nescu că nu-mi voi retrage demisia decât în cazul în care la înapoierea 
mea din străinătate (plec astă-seară la Paris şi la Londra, urmând să lip- 
sesc 3 săptămâni) voi găsi pacea restabilită în onoratul Paitid Agrar. În 
cazul contrar, îmi voi menţine demisia. 


14 ianuarie. — Scriu aceste rânduri în Calais unde am petrecut 
noaptea. Vizitat azi-dimineaţă ce am putut; pe ploaie şi mai am două 
ceasuri până la vapor. 

De la Bucureşti la Paris călătoria s-a efectuat în condiții normale și 
plăcute. Zăpadă nicăieri, şi până la Paris — lucru neobișnuit — mai 
frig ca la București. Vreme frumoasă, însorită. 

Luat masa, după plecarea din Bucureşti cu Mirto, care merge la Pa- 
ris pentru 3 zile „să semneze un contract“, şi stat mult de vorbă cu dân- 
sul. Înoată în iluzii şi în parale. Unde sunt vremurile când trăgea pe 
dracul de coadă şi punea amanet ceasul pațachinei cu care trăia? E 
sigur de venirea lui Vaida la putere. Nici telegrama idioată trimisă de 
Anul Nou colonelului Laroque („Vaida Voievod salută şi felicită pe 
colonelul Laroque etc....**) nu-l tulbură. Poate că bietul Voievod va da 
una şi lui Blum, îndată ce va fi numit prim-ministru. De politeţe l-am 
lăsat să înoate, şi nu i-am tulburat iluziile. 

Mai interesante au fost câte mi-a povestit despre Titulescu, pe care-l 
văzuse la Monte-Carlo şi pe care-l părăsise la 20 decembrie. Mirto a 
fost camarad de promoție în liceu, cu fenomenul, aşa încât acesta s-a 
lăsat în scări cu dânsul. Am de altminteri impresia că se deschide faţă 

de orice român întâlneşte, ca să se disculpe, să acuze, şi să se hrănească 
şi el cu iluzia unei reveniri la putere. Mirto l-a găsit pe Titulescu foarte 
bine, n-ar mai avea decât 4 kg de câştigat ca să revină la greutatea lui 
— fizică — dinainte de boală. De globulele roşii n-a vorbit cu Mirto, 
cel puţin aşa spune acesta. Încolo, cum l-am cunoscut toți, urlă ceasuri 
întregi, mai ales după miezul nopţii. E furios pe Tătărescu, pe Rege, pe 
toți oamenii politici români — pe lumea întreagă — mai puţin admira- 
torii săi căci sunt și din aceştia: a enumerat cu grijă lui Mirto pe toţi oa- 
menii însemnați din Europa care i-a telegrafiat de Anul Nou, toate 
consultaţiile de drept internațional care i s-au cerut pentru procese din 
Franţa şi din Anglia — toate băncile care i-au oferit credite nelimitate 
ca să lupte împotriva adversităţii. 

Impotriva lui Tătărescu, mai .cu seamă, spumega. Nu numai că în 
toate ocaziile, dl Guţă s-a arătat perfect de acord cu el asupra politicii 
noastre externe, nu numai că la plecarea la Montreux i-a dat faimosul 
„proces verbal-certificat““, ca rezultat al faimosului Consiliu de Miniş- 
tri din iulie prin care amicul Titulescu fusese din nou întărit în politica 
sa externă — dar a mai arătat lui Mirto şi o scrisoare particulară sem- 
nată de Tătărescu, de Inculeţ, de Victor Antonescu și de dr. Angelescu, 
prin care Partidul Liberal se solidariza în totul cu cele conţinute în pro- 
cesul verbal al Guvernului. Mirto a recunoscut în scrisoare scriitura lui 
Tătărescu, căci scrisoarea fusese nu numai semnată, dar şi redactată şi 
scrisă de acesta. Și toate aceste dovezi de încredere şi de solidaritate, 
ca să-l lovească după două săptămâni aşa cum l-a lovit. Ceea ce Titu- 
lescu n-a spus însă lui Mirto, e că toate aceste dovezi de solidaritate ale 
Guvernului nu erau deloc în contrazicere cu „lovitura“, căci aceasta nu 
i-a dat-o Guvernul, ci Regele. N-a spus-o lui Mirto, dar o ştia, căci a în- 
jurat pe Rege ca la ușa cortului. E natural convins că plecarea lui a fost 
o nenorocire pentru ţară. Vărsa foc faţă de vizita lui Antonescu la Pra- 
ga, faţă de manifestările lui Victoraş la Bratislava şi în Jugoslavia. „Ştii 
că la Paris, Antonescu a fost primit foarte prost?“ Mirto nu știa şi n-o 
crede nici acum... l 

Atitudinea Guvernului față de Soviete, de Polonia, de Germania, de 
Italia, e curată nebunie. „Mă, răul pe care-l fac oamenii aceștia, nu-l 
voi mai putea drege nici eu“! Să fie pe pace, căci multă vreme nu va 
mai avea să intervină! 

1 Aceasta din urmă afirmare e probabil menită să explice sumele mari pe care le cheltuieşte 


împreună cu suita sa la Monte Carlo sau la St. Moritz. Sumele încasate din fondurile Externelor şi 
puse la o parte, sunt într-adevăr greu de mărturisit. 

Dar faţă de cine s-a arătat Titulescu mâhnit şi jignit până în fundul 
sufletului a fost față de Italia. Mirto povestea că marele „nedreptăţit“ 
plângea povestind ce i se întâmplase. După nenorocitul incident de la 
Geneva (cu invectiva lui împotriva gazetarilor italieni) Titulescu strân- 
sese mărturiile scrise ale celor ce se aflau în preajma lui în memorabila 
şedinţă, şi alcătuise un dosar (mania lui) prin care se dovedea că între- 
ruperea lui violentă nu fusese îndreptată nici împotriva Italiei, nici 
împotriva gazetarilor italieni, căci nu știuse cine urlase împotriva Ne- 
gusului (!!!) — versiune nouă — ci împotriva manifestanţilor anonimi 
care nu respectaseră cuvântul unui nenorocit. Tocmai voia să trimită 
dosarul său la Roma când au apărut în ziarele italiene infamii asupra 
lui şi anume că mumă-sa îl făcuse cu un refugiat rus de rasă mongolică, 
şi ca probă se da şi un foarte tipic portret. Să se atace până şi cinstea 
veneratei sale mame (şi aci-l pridideau lacrimile), era prea mult! Desi- 
gur, după asemenea procedee incalificabile, nu mai putea trimite dosa- 
rul. Şi probabil că a început să alcătuiască altul, ca să dovedească că nu 
e mongol. 

Ştirea publicată de ziarele noastre, că ar fi avut la St. Moritz o lungă 
întrevedere cu Stoiadinovici, deşi posterioară despărțirii lui Mirto de 
el, n-ar fi adevărată şi în orice caz ar fi lipsită de sens, căci Titulescu 
înjura pe primul ministru sârbesc de-l spurca, şi-l acuza de toate unelti- 
rile care au dus la debarcarea lui. Mirto l-a lăsat pe d Titulescu într-o 
stare de exasperare curat patologică. 


Sosit la Paris pe vreme posomorâtă. Parisul mi-a părut şi mai trist 
de cum îl lăsasem în noiembrie, şi mai gol. Luat dejunul — şi ce dejun 
— la „Escargot“ cu Șoneriu şi soția lui, aflători în Paris şi care-mi ieși- 
seră înainte. Şoneriu văzuse în ajun pe Tabacovici care fusese şi el să 
vadă pe Titulescu la St. Mortiz, şi care îi povestise exact aceleași lu- 
cruri pe care mi le povestise Mirto în tren. 


N-am stat decât câteva ceasuri la Paris, şi cu trenul de la ora 310 am 
plecat la Calais. Nu cunoşteam acest oraş şi îmi era necaz, căci tot tre- 
ceam prin el pe drum spre sau de la Londra. M-am păcălit. M-a păcălit 
întâi vreamea, fiindcă a plouat întruna. M-am păcălit apoi cu hotelul, 
hotelul Continental — cel mai bun — fiindcă are încălzire centrală, dar 
care nu încălzește, şi m-am păcălit în fine cu oraşul, care nu prezenta 
mare interes. Oraşul nou (St. Pierre les Calais) e banal şi meschin în 

banalitatea lui ca toate oraşele de provincie franceze „dezvoltate“ între 
1870 şi 1900. Orașul cel vechi e mai puțin banal, dar totuşi mai puţin 
interesant ca oraşele vechi franceze. Lunga ocupaţie engleză — două 
secole — tocmai în vremurile în care arhitectura franceză îşi lua cunos- 
cuta şi caracteristica dezvoltare, nu i-a permis o eflorescență compara- 
bilă cu aceea a oraşelor vecine. Catedrala, Notre Dame, e o arhitectură 
greoaie de stil gotic englez, cu arcurile ei lipsite de avânt. Piatra neagră 
tristă, Un turn pătrat masiv. Vechiul „Hotel de Ville“ pe „place d'Ar- 
mes“ e mediocru, ca şi turnul („le Beffroi“) care-l flanchează. În faţa sa 
monumentul lui Rodin, „les bourgeois de Calais“, Îl văzusem în tine- 
reţe — fusese expus la Paris — şi mă impresionase. „A pied d'oeuvre“ 
mi-a dat o mare decepțţie. Naturalismul lui deşănțat e alături de scopul 
urmărit. Un monument nu trebuie să-şi piardă niciodată caracterul său 
simbolic, şi naturalismul sau realismul, omoară orice putere de suges- 
tie. Labele acestor nenorociți, şi mâinile lor, sunt înfiorătoare în sordi- 
da lor anatomie exagerată parcă dinadins. Aproape goi, îmbrăcați cu 
zdrenţe — ca dovadă a privaţiunilor la care fuseseră supuşi — mizeria 
lor vestimentară contrastează în chip absurd cu opulența lor musculară. 
Oameni ajunşi să nu mai aibă ce pune pe ei, nu mai au nici ce mânca şi 
nu se mai pot înfățișa ca specimene de atleți. Coglione şi Gatamelata, 
pe caii lor nereali, impresionează şi astăzi, la Veneţia şi la Padova, cum 
nu vor mai impresiona Burghezii lui Rodin din Calais, peste zece ani. 
Opera de artă trebuie să iasă din sufletul artistului, nu să fie simplu 
rezultat al mulajelor anatomice, folosite fie şi cu cea mai desăvârşită 
tehnică. _ 

De la Bucureşti n-am mai citit nici o gazetă. În t.en am aflat de la 
un ungur, „Excelenz Corin“(reprezentantul acţionarilor maghiari de la 
Petroşani) care citea Budapesti Hirlap, că situaţia europeană s-a ame- 
liorat. N-am socotit-o nici un moment primejduită, dar presa democra- 
tică declarase războiul gata fiindcă Hitler hotărâse ocuparea Marocului 
spaniol, ocupare pe care Franța n-ar fi îngăduit-o niciodată. Ba ar fi în- 
găduit-o grozav: s-ar fi mulțumit ca în martie 1936 să ceară convocarea 
unei conferinţe la Londra, să protesteze energic, să se adreseze Consi- 
liului S.D.N. şi să nu mai vorbească de nimic peste 3 luni. N-a fost însă 
cazul să mai dea încă o dovadă de slăbiciune: într-o conversaţie pe care 
a avut-o cu François Poncet, ambasadorul francez la Berlin, Fihrerul a 
declarat că nu s-a gândit niciodată la o asemenea ocupaţie! şi Guver- 


! De fapt, nemţii au pus mâna pe tot, în Marocul spaniol, pe minele din Rif, pe comerţ, şi 


zice-se chiar pe administraţie — dar fără să ocupe milităreşte regiunea: sunt învoiţi cu generalul 
Franco. 

nul de la Paris s-a declarat mulțumit cu această declaraţie. Mai latră ga- 
zetele „frontului“ dar câinii latră și caravana trece... 

15 ianuarie. — Părăsit Calais ieri la ora l. Marea excelentă. Sosit la 
Londra la ora 4 şi jumătate. Vreme acceptabilă deşi întrucâtva ceţoasă. 
Coborât la hotel Cumberland, o namilă de construcție cu sute de came- 
re şi zece etaje. Hotel american cu prăvălii, ascensoare ce fâşie spre 
nori, lume comună ce mişună pretutindeni — şi tot confortul. Mă cred 
la New York, cel puţin după câte am citit, căci m-a terit Dumnezeu să 
merg până acolo. 


16 ianuarie. — Înnorată, cețoasă, ploioasă până aseară, vremea a 
trecut azi-dimineaţă la senin — soare şi cald. Liniile, fiinţele şi lucru- 
rile rămân totuşi scăldate într-o lumină ca cernită prin invizibile feres- 
tre de opal așezate undeva în nemărginitele graniţe ale văzduhului; 
contrastele dispar şi priveliştele străzilor se îmbină unele cu altele în- 
dulcind toate contururile. Odihnă pentru ochi, şi până în străfundul su- 
fletului. Mai ales pe poduri şi de-a lungul Tamisei, spectacolul e feeric. 
În aerul lăptos pescăruşi albi dau târcoale şi se joacă pe deasupra ape- 
lor de argint sfâşiate de corăbii negre, mari şi mici. Totul e viață şi ve- 
selie şi nimic nu trădează mizeriile ascunse ale imensei metropole în 
care 9 milioane de suflete se trudesc... 


leri dimineaţă şedinţă la „Anglo-Persian“ în luxosul ei palat din 
Finsbury-Circus. Făcut cunoştinţă d-lui Fraser, marele mahăr al politi- 
cii petroliste britanice, tare şi mare la „Anglo-Persian“ (acum „Anglo- 
Iranian“”) şi a lui Kessler, cel care conduce de fapt „Royal Dutch“ de 
când a plecat Detterding. Oticial, în locul taimosului petrolist a tost 
pus preşedinte un om de paie, fiindcă Kessier n-a vrui să se instaieze ia 
Amsterdam, mulțumindu-se să conducă tot din Londra, şi din culise. 

Comitetul „Stelei“ în complect — minus Kaufman care n-a vrut să 
vie, şi de-abia în şedinţă mi-am dat seamă pentru ce. Nae Ştefănescu a 
avut o violentă ieşire împotriva grupurilor francez şi englez, pregătită 
de la București: Kaufmann n-a vrut nici să se solidarizeze cu dânsul, 
nici să ia poziţie împotriva lui — ca să nu-şi compromită situaţia nici la 
Londra şi Paris, nici ia Bucureşti. Nenea Nae, care a ajuns un bătrân 
acrit, s-a plâns că grupul român n-a fost ţinut în curent în ultimele exer- 
ciţii cu diferitele operaţiuni comerciale săvârşite. A constatat greşeli, 

care au contribuit la bilanţele deficitare din ultimii ani şi a cerut 
denunţarea contractelor dintre cele 3 grupuri, amenințând chiar — 
greşeală mare — cu o intervenţie a Ministerului nostru de Finanţe, 
acționar și el al „Stelei“. Stem şi Champin i-au răspuns tăios că un con- 
tract nu se poate denunța înainte de termen (durata contrâctului e pre- 
văzută până la 1941) şi au dovedit că grupul român a fost regulat ţinut 
în curent cu toate operaţiunile, pe care le-a aprobat succesiv. Toată gă- 
lăgia lui Ştefănescu a avut ca scop să mai obţie o bonificaţie de 14% 
asupra dobânzilor datoriei băncilor româneşti către cele 2 grupuri stră- 
ine. Se pare că până în cele din urmă o va obţine. S-a hotărât în prin- 
cipiu distribuirea unui dividend de 10%. Cu toată cearta, banchet cor- 
dial la ora 11⁄2 la Savoy. Un uşor atac de gută ivit aseară m-a împiedicat 
să profit de excelentul program culinar, pregătit cu multă îngrijire de 
Sir Albert Stem. 

Seara am luat masa în 8 la Sir Albert. 

Tipul casei engleze de la sfârşitul veacului al XVIII-lea, mobilată 
cu gust, şi cu multe lucruri frumoase și de preţ. D-na Stem era absentă 
(la St. Moritz) dar judecând după portretul ei de Laszlo, trebuie să fie o 
frumuseţe. E unul din puţinele portrete ale lui Laszlo cu adevărată înfă- 
țişare artistică. 


Văzut pe Grigorcea, noul ministru la Londra, care nu şi-a prezentat 
încă scrisorile de acreditare (va fi primit la 3 februarie) și caută casă 
pentru Legaţie. E în vorbă cu Ducele de Norfolk, să-i închirieze palatul 
lui — „excusez du peu“. Amicul Grigorcea se plânge de Laptew, de 
Buzdugan și mai ales de Ciotori, toţi „titulari“ de seamă, pe care Mini- 
sterul i-a lăsat încă la Londra şi care-l încurcă în misiunea lui. Fac tot 
ce pot pentru a servi pe Titulescu şi pentru a crea o atmosferă cât de rea 
Regeiui. Ziieie acestea a apărut un voium semnat de un engiez de duzi- 
nă, în realitate scris de Ciotori, volum care nu e decât o lungă proslă- 
vire a lui Titulescu, cu o contra-partidă uşor de ghicit. 

Că politica lui Titulescu e încă singura care se încadrează în îndru- 
mările Guvernului englez am avut dovada într-o lungă conversaţie cu 
Sir Frederick Leith-Ross, omul de încredere al Foreign-Officelui, Con- - 
silier tehnic pe lângă Ministerele de Finanţe şi de Industrie, şi însărci- 
nai cu toate iraiaiiveie economice-financiare cu sirăinăiaiea. Deşi om 
foarte inteligent şi cu cunoştinţele pe care le-a dobândit printr-o lungă 
experiență — în 1932 l-am găsit funcţionând deja în același post, şi 

deja foarte influent — deşi vede şi el că toate măsurile internaţionale 
dau greş, mai speră într-o redresare a situaţiei, nu-şi dă seama că 
n-avem nevoie de paliative ci de o lichidare radicală a trecutului, tră- 
ieşte în teama provocării unui război din partea Germaniei şi socotește, 
culme a naivității — Rusia Sovietică ca un sprijin al ordinei şi al demo- 
craţiei! 

Trebuie să notez însă că nu toți englezii gândesc ca dânsul, în ce 
priveşte Germania. Sir Albert Stem mi-a raportat un cuvânt înţelept al 
lui Montagu-Normann, guvernatorul Băncii Angliei şi cel mai cu cap 
om din City: „Prosperitatea lumii depinde de prosperitatea a trei ţări: 
Anglia, Statele Unite şi Germania, şi numai de a lor“. lar bancherii din 
City se tem atât de puţin de o năzbăâtie a lui Hitler, încât acordă pe ca- 
pete credite Germaniei. Dealtminteri unul din ei mi-a mărturisit că 
dacă n-ar da bani nemților, n-ar avea cui să-i dea. Şi sunt din nou atâţia 
bani în Anglia, încât nu mai ştiu ce să facă cu dânşii. Ceea ce nu împie- 
dică şomajul în atâtea regiuni ale ţării, şi pe lucrătorii din Wales, de 
exemplu, să moară de foame. Efectele ineluctabile ale crizei. Cărbu- 
nele detronat, lasă pe urmele lui o populaţie întreagă în mizerie... 


După câte se spune aci, vor fi mari dificultăţi în Parlament la redes- 
chidere (peste câteva zile), cu prilejul votului listei civile şi dotaţiunii 
Ducelui de Windsor. Guvernul va propune pentry ex-Regele Eduard un 
apanaj anual de 25 000 livre (25 milioane lei, circa), sumă care va îi ac- 
ceptată cu greu. Parlamentarii vorbesc de 6 000 livre. Opoziţie mare şi 
pentru apanajul Prințesei Elizabeta (moștenitoarea prezumtivă a Tro- 
nului), pe care Guvernul ar avea să o doteze cu 12 000 livre pe an 
(surorii sale mai mici, 6 000). Regele George al VI-lea nu e popular, 
fiindcă bâlbâie. Toată lumea e mulțumită de plecarea lui Eduard al 
VIII-lea considerat ca seminebun şi furioasă împotriva duduiei Simp- 
son „care a pătat prestigiul Angliei“. Sunt oameni care cred că nu se va 
mai putea înapoia niciodată în Anglia, căci ar putea fi ucisă. Se mai 
spune — în cercuri bine informate — că nici nu se va mai căsători cu 
Ducele de Windsor şi că se va înapoia la Simpson „singurul om pe 
care-l iubeşte“(!!!). Fapt că dama e acum foarte bogată, plină de scule 
şi de parale. Regalul ei amant s-a îndatorat până în gât ca să dea, să dca 
întruna iubitei sale tot ce cerea şi ce nu cerea. l-ar fi dat până şi din cele 
mai scumpe giuvaere ale Coroanei... 

Scandalurile din familia regală care păruseră sfârşite prin abdicarea 
lui Eduard, par a reîncepe, dacă trebuie să credem cele publicate într-o 

foaie de astă-seară cu privire la năzbâtiile Ducelui de Kent!. Carol Ca- 
raiman trebuie să bea lapte. 


Grigorcea îmi povesteşte că Titulescu înainte de a fi demisionat de 
Rege parafase o convenţie militară cu Litvinov. O parafase la Mon- 
treux și astfel se explică protestările lui față de mine în această privință, 
protestări pe care mi le-a făcut, pentru ultima oară, tocmai în momentul 
când mergea la Montreux şi nu semnase încă nimic (întrevederea 
noastră în tren, între București şi Craiova). Litvinov a spus-o lui Victor 
Antonescu, la Geneva, întrebându-l despre intenţiile sale în această pri- 
vințţă — Antonescu a scăldat-o. Litvinov l-a rugat să ceară lui Ostrov- 
ski exemplarul sovietic, căci îl trimisese lui. „Nous nous sommes bine 
gardés de le faire“ mi-a spus Grigorcea care pe acea vreme era secretar 
general la Externe. Din spusele lui Litvinov, pare că convenţia 
conţinea un pasaj pentru liniştirea Polonici. Nici de data asta nu se con- 
firma dc ruși alipirea Basarabiei, se arăta numai că, după sfârşitul opc- 
rațiilor, forţele sovietice trebuiau să se retragă imediat dincolo de fron- 
tierele actuale ruso-române“ fără să se specifice măcar Nistru ca gra- 
niță. Titulescu interpelat, ar fi explicat că voia să încheie această con- 
venţie pentru ca, înarmat cu dânsa să obţie una şi mai bună din partea 
Germanici (!!!). Ce inconştient! Să fi fost şi acest din urmă act con- 
secinţa „Dinytrei“ şi a scăderii globulelor roșii? 


În general, constat în Londra o euforie şi o încredere în viitor — în 
ce priveşte Anglia — impresionante, care se resfrâng până şi în aspec- 
tul vieții de stradă. Niciodată Londra n-a fost atât de voioasă, nici chiar 
în legendarele vremuri Victoriene. Simpatie mare pentru Germania, 
deşi regimul hitlerist e odios tuturor — explice cine poate această con- 
tradicţie. Pentru Franţa, prietenie sinceră și dispreț profund. 


18 ianuarie. — Petrecut ziua de ieri la Oxford — vizitat azi 
dimineață Guilda Postăvarilor (the Drapers Guild). Două vizite în plin 


1 Daily Express anunţă, cu litere groase în manşetă, că Ducele de Kent ar fi fugit de acasă În 
tovărăşia unei dame frumoase, şi mai adaugă cå lucrul nu e de mirare date fiind numeroasele cer- 
turi conjugale ale tinerei perechi princiare. Principesa Marina a născut acum câtâva vreme un co- 
pil. Ziarul pretinde a şti că Ducele de Kent a pornit spre Viena — şi el. 

contrast, dar care m-au făcut să pricep mai bine sufletul poporului en- 
glez şi să-mi lămuresc temeliile puterii lui. La Oxford mi-a fost dat să 
înregistrez una din cele mai tari impresii din viața mea. N-am resimţit 
aşa ceva decât prima dată în fața Partenonului, şi în Egipt în fața Pira- 
midelor. Cele 28 de colegii cu minunatele lor arhitecturi, cu capelele, 
refectoriile şi bibliotecile lor, cu curţile lor tăcute înconjurate de nobile 
arcade, cu lanurile lor verzi şi cu încântătoarele lor grădini înfăţişează 
ochilor o nestârşită succesiune de privelişti încântătoare. High Street e 
de la un capăt la altul o triumfală mărturie de piatră a artei engleze de-a 
lungul veacurilor. Dar minunea nu constă aci, ca la Atena sau în Egipt 
în perfecțiunea formelor. Armonia liniilor contribuie şi ea desigur la 
crearea unei stări prielnice pentru minţile susceptibile să vadă ce nu se 
vede, dar pietrele nu impresionează prin arta sau prin măsura cu care 
au fost aşezate de mâini pioase și inspirate. Impresionează prin tot ce 
spun celor ce pot să prindă graiul lucrurilor tăcute. Și am avut norocul 
să-l prind şi eu... 

Oxfordul nu are pereche în lumea întreagă. Cambridge nu e decât o 
sucursală, o imitație, un „trop plein“, sau o concurenţă încercată mai 
târziu. O cetate închinată de mai bine de şapte secole formaţiunii mora- 
le şi intelectuale a unui popor, o cetate sfântă păstrătoare a tuturor tra- 
diţiilor sufleteşti şi a tuturor virtuţilor acestui popor, o şcoală care dis- 
preţuieşte specula diplomelor şi nu se preocupă să creeze profesionişti, 
ci conducători, pe toate căile vieţii dar mai ales pe acelea ale intere- 
selor naţionale. Formidabila disciplină morală și unitatea de acţiune ce 
caracterizează politica engleză, îşi au de mai bine de trei veacuri 
rădăcinile lor în disciplina liber consimțţită a învățământului şi a școla- 
rităţii de la Oxford. Căci aproape toţi îndrumătorii politici ai Angliei 
şi-au luat gradele pe băncile unuia sau altuia din colegule bătrânei Uni- 
versităţi. La Oxford, profesorii şi discipolii (nici nu-mi vine să pronunţ 
numele „student“ atât de tertelit în Universitățile de pe continent) 
formează o mare și intimă familie, în care bătrânii ca şi tinerii se întrec 
în urmărirea scopului propus. Mesele zilnice luate în comun în înaltele 
săli boltite, cu profesorii pe estrada lor în fața discipolilor aleși pe 
sprânceană (nu sunt mai mulți de 2-300 în fiecare colegiu), contactul 
continuu între dascăl şi elev, măreţia locului, luxul traiului, portretele 
şcolarilor ajunşi oameni mari agățate pe ziduri, organizaţia Univer- 
sității care tace din orice gradat un membru pe viaţă al Instituţiei, 
chemat să judece şi să aprobe în fiecare an, în adunări speciale, orice 
inovaţie propusă — totul e menit să creeze în mintea tinerilor de la 

Oxford o conştiinţă cetățenească bazată pe răspundere şi pe solidari- 
tate. Băiețandrul care îşi petrece viaţa în fața portretului unui Pitt, unui 
Schelley, unui Gladstone sau unui Salisbury şi a atâtor alţii, nu se îndo- 
iește o clipă că va călca pe urma predecesorilor lui — şi se poartă în 
consecinţă. 

Loc închinat numai speculaţiunilor intelectuale, Oxfordul a devenit 
încetul cu încetul, pentru lumea anglo-saxonă, o adevărată Meccă a 
gândirii omeneşti. Nici o comparaţie cu alte centre universitare de pe 
continent. Aci nu se văd tovărăşii de „kneippe“ sau de „Conleur“ ca la 
Heidelberg cu studenții gălăgioşi răspândiţi prin toate colțurile oraşului 
şi fără nici o legătură intelectuală sau morală între ei — nici chiu- 
langii grăbiţi ca la Paris, nici zdrențuroşi nespălaţi ca aiurea care se 
cred în posesiunea unei conştiinţe naţionale fiindcă strigă „zos zida- 
nii!“ şi îşi taie unghiile cu briceagul. Aci sunt numai „gentlemen“ care 
îşi cultivă „eul“ şi trupul lor şi îşi împart vremea între învățătură, medi- 
tație şi sport sănătos. Numai cine a văzut de aproape răsadurile de la 
Oxford îşi poate lămuri „ţinuta“ cetăţeanului englez şi explica seculara 
superioritate a poporului britanic asupra celorlalte popoare. 

S-a scris atâta despre Oxford, încât nu am pretenţia să-l descopăr eu 
aci. Dar cine poate călca insensibil imaculatele, deşi seculare „mead- 
ows“ sau trece fără a se opri o clipă pe lângă venerabilele ziduri înne- 
grite de vremuri? Privind la „gentlemenii“ spălaţi, elegant îmbrăcaţi, 
obstinaţi în corectitudine, mi-au trecut ca prin vis în faţa ochilor jer- 
peliţii noştri care nu ştiu ce e o baie şi o eleganţă vestimentară sau mo- 
rală, şi am măsurat toată distanța care ne separă de bătrâna Albion. 
Aruncat în vâltoarea luptelor civilizației, poporului nostru îi lipsesc 
„cele 7 secole de acasă“. 

Azi-dimineaţă, Sir Albert Stern m-a dus să văd sediul Guildei Pos- 
tăvarilor, al cărei membru este şi se onorează de a fi. Deși în Anglia nu 
se schimbă nimic, Corporaţiile au fost de fapt desființate prin desuetu- 
dine, dar au rămas neatinse cadrele organizaţiei lor. Sunt în City, vreo 
30-35 de Guilde, toate nominale, dar cu un „Court“ (Consiliul de admi- 
nistraţie), cu un sediu şi fiecare cu averi imense. Numai Guilda giu- 
vaergiilor a mai rămas neatinsă, şi funcţionează ca pe vremea veche. 
Singurul privilegiu legal care s-a lăsat Guildelor, e că Lord Mayor-ul 
nu poate fi ales decât din sânul lor — încolo, singura lor activitate e de 
ordin filantropic şi cultural. Guilda Postăvarilor posedă imobile în 
Londra, domenii în Anglia şi Irlanda — şi are un venit anual de circa 
300 000 livre sterline (aproape 300 milioane lei), care se duc toate la 

şcoli şi la spitale pe care le întreţine. Situaţia este cam aceeași, după 
câte mi s-a spus, cu mici sume în plus sau în minus, pentru toate cele- 
lalte Guilde. Dar unde Guilda Postăvarilor întrece pe toate, e în bogăția 
palatului în care e instalat — în plin centru al City-ului, într-o înfundă- 
tură ce dă pe Throgmortonstreet — sediul ei. Ce saloane, ce sală de 
serbări, ce lux de la scară până la ultimul cabinet. Mai multă bogăţie 
decât gust — dar totuşi portrete admirabile semnate de marii pictori ai 
Angliei şi în sala serbărilor patru Goblenuri autentice, din seria Regală, 
de o desăvârșită frumuseţe, iar în subsol într-o cameră blindată cea mai 
frumoasă argintărie ce se poate vedea în vreo 20 de dulapuri și în nenu- 
mărate sertare. Piesele de aur şi de argint, toate daruri ale membrilor 
Guildei întemeiată sub Enric al VI-lea în 1439. În realitate Guilda e 
mai veche, existenţa ei e menţionată în 1180, iar prima „chartă“ i-a fost 
dată (recunoaşterea fiinţării sale) de Eduard al III-lea în 1364. De la 
1439 datează numai statutul ei actual, şi în fruntea almanachului pe 
care-l publică anual figurează lista tuturor preşedinţilor (care se schim- 
bă în fiecare an) de la acea dată până la 1936! A fi membru din Guildă 
e pentru orice mare comerciant din City (căci numai aceştia mai figu- 
rează astăzi pe listele Guildelor) nu numai o onoare mult apreciată dar 
şi o datorie de „self respect“ şi de respect faţă de tradiţii şi de regulile 
omeniei negustoreşti. Am regăsit în Guilde, sub un alt aspect, spiritul 
de solidaritate cu trecutul, de solidaritate între oameni şi de solidaritate 
cu interesele nației care mă impresionase atât de adânc în ajun la Ox- 
ford. Oxfordul şi City sunt cele două poluri morale în jurul cărora se 
învârteşte viaţa naţională engleză. În nici o altă țară năzuinţele morale 
şi materiale ale unui popor n-au fost cristalizate în instituţii atât de 
plastice şi nicăieri respectul omului pentru om şi pentru „regulă“ nu a 
dat asemenea izbândă. 


După o lungă discuţie cu Sir Albert Stern, obţinut în fine ca băncile 
române să nu scoată anul acesta bani din casă pentru plata dobânzilor 
către „Steaua Française“ şi „Steaua British“. Tot cuponul acţiunilor va 
servi la plata acestor dobânzi, fără să se mai treacă nimic la amorti- 
zarea datoriilor. Săvescu şi Osiceanu care mă aşteptau la capul firului 
teletonic din Paris, au fost încântați. 


Toate ziarele dezmint romanul Ducelui de Kent. Istorioara care a 
pricinuit scandalul e nostimă. Ducesa de Kent — Marina — are o ami- 

că intimă, o englezoaică căsătorită cu un spaniol, al cărui nume nu l-am 
putut ține minte, lucru fără importanţă căci e necunoscut — amică care 
a venit să o vadă, dar după câteva minute s-a sculat să plece având 
întâlnire cu un „frenolog“ (!!) instalat într-un „flat“ pe Fleetstreet. Du- 
cele de Kent, care n-avea nimic se vede de făcut, s-a oferit să o con- 
ducă. Automobilul Ducelui, cu fanionul regal, a făcut senzaţie în popu- 
lata Fleetstreet, lumea s-a strâns şi printre oameni s-a găsit și un repor- 
ter fotograf care la ieşire a fotografiat tânăra pereche (dama era frumu- 
şică) şi dată fiind sensibilitatea specială creată prin aventurile Regelui 
Eduard o nouă legendă şi-a luat zborul! În cercurile de sus, „on rit 
jaune“ şi plictiseala e mare, fiindcă incidentul dovedeşte cât de puţin 
mai crede publicul în moralitatea Familici Regale! 


19 ianuarie. — Comandorul Dumitrescu, atașatul nostru militar, 
băiat drăguţ, m-a plimbat ieri după amiază prin Richmond Park. Dru- 
mul până acolo m-a interesat mai mult decât parcul însăşi, care, dacă 
este cel mai întins din Londra, nu e şi cel mai frumos şi mai bine ţinut. 
Dar formidabila animaţie a periferiei oraşului prin Kensington, Ha- 
mmer-Smith, Cheswick şi Kew dă măsura activităţii imensei metro- 
pole. N-am putut vedea bine valea Tamisei de pe înălțimile de la Rich- 
mond fiindcă vremea era ceţoasă şi nu m-am putut opri nici la grădina 
de la Kew, fiindcă înnoptase. 


De dimineaţă vizitasem muzeul „Victoria and Albert“ (South Ken- 
sington). O lume. Cel mai interesant amestec de mobile, de covoare, de 
fierărie, de porţelanuri, de mulaje, de artă plastică, de pictură şi de câte 
altele. Minunăţii; una din cele mai bogate colecții din lume. Un imens 
covor persan din al XVI-lea secol, lacurile chinezeşti, bronzurile japo- 
neze, o serie din operele bune ale lui Rodin (dăruite de el), portretul 
acestuia de Lavery, portretele Reginei Carolina de Brunswich — pața- 
china lui George III-de Gainsborough, câteva altele de Romney, peisa- 
je de Constable şi de Turner, m-au încântat. Printre mobile, cele italie- 
ne din „quattro cento“ şi din al XVI-lea secol mi-au părut mai frumoa- 
se, adică de o clasă superioară celorlalte. Mai ales mi-a plăcut o serie 
de „cassoni“ (lăzi pentru zestrea mireselor) pictate, din „cinque cento“. 
M-au lăsat cu totul indiferent faimoasele „cartoane“ ale lui Rafael! din 


! Schițe mari destinate ca modele fabricilor de tapiţerii din Flandra. Autentice. 

colecția Regală de la Hampton-Court. Am dat numai o-raită prin imen- 
sul muzeu; pentru a vedea într-adevăr totul ar trebui zile şi zile. 

20 ianuarie. — Azi-dimineaţă vizită la „Tower“ (la Tour de Lon- 
dres). Mare decepțiune. Ca arhitectură, în afară de capela St. John în 
stil romanic îmbâcsit dar clădită solid şi pe planuri simple, nimic. Dacă 
n-ar fi amintirile istorice legate de monotonele şi puţin maiestoasele 
ziduri, Tower-ul n-ar merita o vizită. Puţină emoție în faţa locului deli- 
mitat în care au fost executate nevestele lui Enric al VIII-lea, Jeanne 
Grey şi Ducele Essex!. În jurul sinistrei platforme stau de gardă, pe 
rezemătoarele băncilor, corbi imenși şi îmblânziţi care lasă oamenii 
să-i mângâie şi să-i apuce de cioc. Turnurile ca şi incinta n-au nimic 
impunător. Mult mai impunătoare, ca arhitectură militară, sunt cetăţile 
noastre de la Hotin şi de la Cetatea Albă. Am vizitat turnul în care au 
fost ucişi „les enfants d'Eduard“. N-am resimțit nici o emoție, e lucru 
perimat, teribila dramă e prea departe de noi. 

Vederea pe Tamisa ar putea fi frumoasă dar ceața m-a împiedecat 
să mă bucur de ea. Cine o fi avut ideea să aşeze pe cele patru turnuri ale 
editiciului central acoperișuriechinezeşti? Imi pare totuşi bine că am 
văzut şi Tower-ul, pe care întâmplarea mă făcuse să-l ocolesc în prece- 
dentele mele vizite la Londra. Să fi fost la Londra și să nu fi văzut 
Tower-ul era o rușine, de care eram conştient. Acum am scăpat de ea 
— dar şi de corvoada clasicei vizite! 


24 ianuarie. — Paris. Sosit aseară de la Londra. Voiaj excelent cu 
„Golden Arow“. Mare calmă. Lume multă, englezi porniţi spre Riviera 
şi oameni de afaceri care n-au ce căuta duminica la Londra. Avut ca 
tovarăş de călătorie pe Grigorcea, plecat şi el să facă week-endul la 
Paris. Mi-a mai povestit de ale lui Titulescu. La plecarea lui d'Orme- 
sson a vrut să-i dea o masă extra-extra, a pofiit pe toți miniştrii şi pe 
Preşedintele Consiliului; masa era pentru 1%, oră la care toţi invitații 
au fost de faţă, dar Titulescu nicăieri. Unu şi trei sferturi, două, două și 
un sfert — nimic. Invitaţii se uitau unii la alţii şi se întrebau dacă să | 
plece. În fine, la două și douăzeci a sosit marele european. Credeţi că 
s-a scuzat? Nicidecum. Despre Savel Rădulescu, Grigorcea are cea mai 
proastă opinie. Preferă mult pe Victor Bădulescu. Eu îi pun pe amândoi 
într-un coș şi îi dau pe gârlă. 

! Celelalte sute de victime ale agitatorilor vremii au fost toate executate în afară de cetate pe 
„Tower Hill“, 

În legătură cu calda simpatie a Regelui față de fostul său ministru 
de Externe, Grigorcea îmi relatează următoarele: există la Haga, pe 
lângă Curtea Internaţională, o listă de experţi din care se numesc arbi- 
trii în diferitele conflicte supuse Curţii — listă alcătuită din experţii 
numiți de fiecare Stat, pe trei ani; printre experții români figura şi Titu- 
lescu şi mandatul său expirând astă-toamnă. Victor Antonescu a vrut 
să-l reînnoiască. Se temea însă că Titulescu să nu primească cumva. A 
pus pe Antoniade să-l sondeze, şi răspunsul „ilustrului“ a fost, că de 
vreme ce era vorba de o continuare — primeşte. S-a făcut decretul, dar 
când Antonescu l-a dus la Rege, acesta a refuzat categoric să-l sem- 
neze! 

-Lui Dimitrie Ghica, după câte spune Grigorcea, se pare că Victor 
Antonescu i-a plătit o veche poliţă. Ghica şi-a bătut crunt joc de el, pe 
când era ministru la Paris, şi lucrul nu era greu, față de un asemenea 
caraghios, dar caraghiosul a ajuns tare şi mare fiindcă mai era și lichea 
şi s-a răzbunat. 


Am petrecut ziua de joi 21 la Cambridge. Impresii de aceeași ordine 
ca la Oxford, dar mai slabe. Atmosfera este aci deja ceva deosebită, de 
la abstract spre concret, şi colegiile se încadrează mai puţin exact în 
contectura generală a oraşului. 

Pietrele vorbesc mai puţin, în afară de colegii; strada la Cambridge 
este aproape mută. Capela de la King's College şi tot Trinity-Colle 
sunt însă o minunăţie și ca efect arhitectural întrec pe cele de la Ox- 
ford. Gateway-ul de la Trinity, grădinile de pe malurile Cam-ului şi cea 
de la Christ's Coll sunt de o nespusă frumuseţe. Frumos, frumos... şi 
câtă omenie, şi cât „omenesc“ în toate. Mare nație! 

Vineri am vizitat Galeria Naţională a Portretelor. Iarăşi o specifică 
concepție engleză. Întreaga istorie a Țării, jalonată prin sute de portrete 
ale oamenilor al căror nume s-a identificat cu evenimentele mari şi 
mici ce au conturat evoluţia naţiunii în cursul veacurilor. Unele din 
aceste portrete sunt excelente opere de artă, altele sunt mai slabe. Pe 
toate le domină formidabilul portret al lui William Pitt, de Hafener. 


Părăsit Londra pe ploaie mare şi pe ceaţă, aşa încât nu mi-a prea 
părut rău, Parisul, după Londra pare oraş mic fără zgomot şi fără circu- 
laţie — o adevărată destindere pentru nervi. Totul e relativ pe lume! 

Rectificare: am notat mai sus! că Regele Eduard ar fi dăruit d-nei 
Simpson din giuvaericalele Coroanei; informaţia a fost însă greşită, e 
vorba de giuvaericalele defunctei Regine Alexandra, moştenite de 
Princess Royal (sora Regelui George al V) şi cumpărate de la acesta de 
către Regele Eduard. Cumpărate dar nu plătite, aşa încât — dat fiind 
că fostul Rege nu mai are decât datorii — giuvaericalele au fost în cele 
din urmă restituite Principesei. 


25 ianuarie. — Plouă, plouă, plouă, mai rău ca la Londra. 

Toate ziarele, azi-dimineaţă sunt pline de discursul de ieri ţinut la 
Lyon, de către Leon Blum. Discursul ţinut sub pretextul unei întruniri 
„du rassemblemant populaire“ (formulă nouă care înlocuieşte în Franţa 
pe aceea a „frontului popular“ prea terfelită prin excesele din Spania) 
aranjată cu mare alai de Heriot era aşteptat cu nerăbdare de naivi — 
dl Blum trebuia să facă declarații senzaţionale pe terenul politicii inter- 
națiopale. Cum era însă lesne de prevăzut declaraţiile d-lui Blum n-au 
avut nimic senzațional. Pacea indivizibilă, Geneva, garanţiiile (carc?) 


o fotografie reprezintă pe Blum şi pe Pierre Cot înclinându-se înaintea 
drapelului unui regiment francez. Trebuie să fi fost în apropiere şi 
dl Jean Zay, cel cu terfelirea aceluiaşi drapel, căci tot Ministerul era 
prezent la Lyon. Ce mascaradă. 


Voievodul Mihai în vizită la mumă-sa, la Florenţa, a fost operat de 
apendicită pare-se „in extremis“. Acces brusc, cu temperatură mare şi 
amenințare de perforare şi de peritonită. Operația a avut loc în noaptea 
de 23 către 24 ianuarie. După ultimele ştiri moştenitorul Tronului nos- 
tru e în afară de orice pericol, dar Dinu Cesianu a trecut prin momente 
de mare îngrijorare (a stat tot timpul agăţat de telefon, după câte îmi 
spune) — şi se pare că şi Regele Carol a fost pe punctul să plece la Flo- 
rența. Până în cele din urmă a plecat numai Regina Maria. i 


Excelent dejun, cum n-am mai întâlnit de mult, într-un mic restau- 
rant din rue Boissy d'Anglais „la tante Louise“, alături de Cazenave, 
dar mult mai ieftin — şi mult mai bun. 


! Pagina 36. 

27 ianuarie. — Vizitat ieri la „Orangeric“ expoziţia „Rubens ct son 
temps“. O sută de pânze din muzeele şi colecțiile Europei şi Americii; 
Rubens, Van Dyck, Jordaeus și atâţia alţii din şcoala flamandă repre- 
zentaţi prin operele lor cele mai caracteristice. Minunată plimbare 
printre operele vii ale unei minunate epoci. Renaşterea a pus o sută de 
ani ca să treacă din Italia în Țările de Jos. Catalog interesant şi bine 
făcut cu o prefaţă a Contelui de Kerchove, ambasadorul Belgiei la Pa- 
ris, asupra lu! Rubens „diplomat“. 

Văzut şi noul muzeu „Nissim de Camondo“ deschis de curând în 
rue de Monceau, cu fațadă şi vedere pe parcul cu acelaşi nume. „Con- 
tele“ Moise de Camondo a lăsat Statului hotelul său, construit anume 
pentru adăpostirea colecţiilor sale şi i-a dat numele fiului său unic 
Nissim, ucis în timpul războiului ca aviator. E o colecţie foarte bogată 
şi aleasă cu gust, de mobile, de covoare, de porțelanuri şi tablouri din a 
doua jumătate a secolului al XVIII-lea. Deşi de artă secundară muzeul 
Camondo e extrem de interesant prin unitatea de concepţie a tuturor 
obiectelor expuse, create toate într-o scurtă epocă de extremă sensibili- 
tate a gustului decorativ. Localul, inteligent adaptat lucrurilor expuse, a 
fost şi el conceput şi clădit de oameni de gust. Priveliştea, „en trompe 
Poeil“ pe parcul Monceau e de toată frumuseţea. 


Lungă convorbire cu Finaly, la Banque de Paris et de Pays-Bas. 
Acest om atât de inteligent, nu vede, sau se face că nu vede ce se petre- 
ce. Ovrei, e plin de încredere în Blum, crede într-o înviere a afacerilor 
şi într-o posibilă revenire la „normalitate“ fără măsuri radicale care să 
zguduie prea tare socictatea capitalistă. Mărturiseşte totuși că el și ban- 
ca lui (în fruntea căreia e de 18 ani, aşa încât a văzut multe) trăiesc „au 
jour le jour“, şi că „azi“ nu vrea să știe de „poimâine“. La întrebarea 
mea, cum crede că o ţară poate trăi cu 400 miliarde franci datorii, dă 
din umeri şi spune: „il y a la dévaluation!“ ÎI întreb atunci dacă se va 
face în curând încă una. Chestiunea mea îl supără, a uitat că în noiem- 
brie mi-a vorbit de a doua și chiar de o a treia devalorizare și mormăie: 
„Mais je n’en sais rien!“ Faptul că Finaly nu neagă, îmi dovedeşte că a 
doua devalorizare va veni: repede în Franţa. Mult mai butonat ca în no- 
iembrie, Finaly e şi mult mai puţin interesant, în falsa lui beatitudine. 
Vorbim de verzi şi uscate. Cunoaşte foarte bine pe profesorul Storri 
care a operat pe Prinţul Mihai, la Florenţa, unde merge des căci mama 
lui, pe care o adoră, trăieşte acolo. Storri este nu numai un extraordinar 

chirurg, dar şi un om genial, un tip de enciclopedist de pe vremea 
Renaşterei, un om genial şi de toată încrederea. Ţine în căsătorie pe 
sora Principelui Corsini, notoriul fascist. 


leri a fost asasinat în Bois de Boulogne, pe când se plimba, un eco- 
nomist rus foarte cunoscut Navashin, iar ucigașul a dispărut. Acest Na- 
vashin era foarte cunoscut, şi apreciat pentru inteligenţa şi erudiţia lui. 
A fost pe rând cu comuniştii şi împotriva lor. Acum în urmă îi părăsi- 
se, adică după formula lor, îi trădase. Asasinatul aminteşte întru-câtva 
procedura, deşi mai simplificată, întrebuințată împotriva faimosului ge- 
_ neral Kutiepov, acum câţiva ani. Suprimări în interes politic puse la 
cale de Soviete. Asasinatul lui Navashin se pune în legătură cu „sinu- 
ciderea“ unui Hugues Lech, din serviciul „Inteligentei“ britanice, si- 
nucidere petrecută acum câteva zile la Cannes. Misterele Moscovei. 


Fost la Teatrul Francez, să-mi regăsesc senzațiile din tinereţe. Nu 
le-am regăsit şi m-am plictisit. Se juca „les Affaires sont les affaires“ 
de Octave Mirbeau. Piesa n-a îmbătrânit, dar tinerii actori care au în- 
locuit pe cei bătrâni mi-au părut slabi. Asista la reprezentaţie şi dl Pre- 
şedinte al Republicii Albert Lebrun, care saluta cu multă demnitate, vi- 
zibil satisfăcut de aplauzele cu care a fost primit. 

În ajun mă dusesem la Gymnase, să văd noua piesă a lui Bernstein, 
„le Voyage“. Mai bună ca altele, bine jucată mai ales de un tânăr 
„jeune premier“ Dauphin, care va merge departe. Valentine Teissier, 
îmbătrânită şi anostă. Teatrul a rămas cum era, şi cum a fost clădit 
acum 150 de ani. De mirare cum într-un oraş mare se mai poate tolera 

un asemenea local. Parizienii sunt conservatori. 


28 ianuarie. — Dejunat la Cesianu cu Em. de la Rochefoucault. 
Am aflat de la el că singurele case mari pentru vinul de Champagne 
sunt: Cliquot, Pommery, Mumm, Lauson și Roederer. Afară de aceste 
5 (the five bige) — restul e rahat. Învață omul în fiecare zi ceva. 


Plec diseară la ora. 8 spre Bucureşti. Părăsesc de astă dată Parisul 
fără nici un regret. După frenezia de viaţă de la Londra, Parisul mi-a 

părut de o nespusă tristeţe. Hotelurile sunt goale, restaurantele și tea- 
trele goale, prăvăliile goale, străzile goale. Locul cel mai vesel din 
Paris e „Pere Lachaise“!, cel puţin acolo mai e mişcare, căci trec con- 
voiurile. Poate că expoziţia Universală care se va deschide în mai să 
aducă ceva animație în fosta capitală a lumii, detronată de rivala ei de 
pe marginile Tamisei. 


31 ianuarie. — Călătorie lungă şi anostă, pe vreme posomorâtă. 
Până la Salzburg abia urmă de zăpadă; între Salzburg şi Linz a nins 
mai bine. Frigul tot mai tare cu cât înaintăm spre țară. La noi zăpadă 
puţină aproape topită: moină până pe versantul sudic al Carpaţilor. 
Spre Bucureşti, unde am sosit ieri la ora 1, cu o mică întârziere, se lasă 
mai frig. La Gara de Nord mă aşteptau vreo 200 de prieteni politici, cu 
câțiva „cetăţeni“ din „organizația“ Capitalei, care au strigat „ura“! 
Atât îmi mai lipsea. 

Azi-dimineaţă m-am sculat în iarnă cumplită. Sunt afară —10 grade. 
Semne slabe de ninsoare. Trebuie zăpadă. 

Corespondenţă multă s-a adunat în lipsa mea, dar fără mare interes. 
Printre scrisori, următoarele rânduri trimise de Prat y Soutzo, fostul 
ministru al Spaniei şi actualul reprezentant al Guvernului de la Bur- 
gos, asupra însărcinatului cu afaceri trimis de Guvernul de Ja Valen- 
cia, şi sosit în lipsa mea la Bucureşti. 


Notice confidentielle. 

Antecedents du sieur Manuel Lopez-Rey. 

„Le Chargé d’affaires du soi disant gouvernement de Valence à 
Bucarest, fut nomme des le commencement du mouvement national, 
vers le 20 Juillet 1936, chef Supérieur de la Police de Madrid (Préfet . 
de Police), en sa qualité d'homme de confiance de Largo Caballero. Il 
garde ce poste jusqu’au mois d'Octobre, époque où craignant l'entrée 
des Nationalistes à Madrid, il demande à passer dans la diplomatie 
pour éviter les représailles que sa conduite méritait. 

Pendant qu’il était Préfet de Police de Madrid, il présida à pres de 
20 000 exécutions et assassinats. 

Il ouvrit les portes des prisons et des pénitenciere aux criminels de 
droit commun condamnés ou prévenus et forma avec eux des batai- 


! Cimitirul. 

llons spéciaux, dont la conduite à Alcala de Henares et à Sigucnza a été 
denoncee par la presse mondiale. 

D'accord avec la Passionaria, il organisa l'assassinat du general 
Lopes Ochoa, qui était aux arrêts à l'hopital militaire de Carabanchel 
(pour détails voir l’ Universul du 9 Janvier 1937). 

C’est encore lui qui eut l’idée d'organiser le pseudo-incendie de la 
prison Modèle et les exécutions subséquentes des divers Chefs de Par- 

- tis, qui y étaient détenus. 

Dans le service diplomatique il s’est surtout distinqué en organisant 
la contrebande d'armes et de matériel de guerre en Tehécoslovaquie. 

On peut deviner quel sera son rôle en Roumanie, puisque deux 
heures après son arrivée à Bucarest, il était dans les bras du Ministre 
des Soviets.“ ` 

Frumoase vremuri, vremurile de război civil! Îmi aduc aminte că 
acum doi ani, amicul Prat y Soutzo, era în brațele lui Ostrovski, zi şi 
noapte! Cum se schimbă lucrurile! 


Citesc în Universul că afacerea Navashin Leck (sau Leoch) se com- 
plică şi pasionează opinia publică tranceză. Lech trăia cu o româncă (?) 
numită Jonson şi ar fi locuit cu dânsa până acum câteva luni în Calea 
Victoriei!. România începe să fic amestecată în dramele mari ale 
omenirii. 


Ziarele de azi-dimineaţă — căci înapoiat la Bucureşti am reînceput 
să le citesc — sunt pline de discursul pronunţat ieri de Hitler în Reich- 
stag, cu prilejul împlinirii a 4 ani de guvernare social-naţionalistă. 
Comentariile, în străinătate ca şi la noi, variază după simpatii, în gene- 
ral sunt însă favorabile. Fiindcă de astă dată Führerul s-a menţinut în 
consideraţii generale, în afirmaţii de dorinţă de pace cu toată lumea. A 
învăţat să vorbească de la Eden şi de la Blum, care l-au precedat zilele 
trecute la tribuna mondială, dar a vorbit totuşi mai cu miez ca predece- 
sorii lui. S-a remarcat cu deosebită satisfacţie la Paris și la Londra, tar- 
tina de prietenie faţă de Franţa. 


! Leck ocupa un loc important în direcţia Societăţii Americane de telefoane. 

1 februarie. — Dintre cei 6 gardişti lăsaţi de Zizi Cantacuzino pe 
frontul naţionalist din Spania, doi au fost ucişi, Moţa şi Vasile Marin. 
Pentru Garda de Fier, pierderea lui Moţa e tragică. Era desigur cel mai 
inteligent dintre ei, scria bine şi, doctor în drept de la Paris, familiarizat 
cu metodele de gândire din Occident. Chiar cu Mota lângă el, Zelea 
Codreanu Corneliu a păşit de multe ori cu stângul. Ce va fi de acum 
înainte? N-am putut pricepe de ce un element prețios ca Moţa a fost tri- 
mis de Gardă să moară ca un câine pe frontul lui Franco Spaniolul. Mi 
s-a spus că a vrut el, în ruptul capului să plece. Trist sfârşit şi inutil sa- 
crificiu. Zizi Cantacuzino, care n-a ştiut să stea lângă legionarii lui în 
linia de foc, s-a dus să le aducă în ţară trupurile lor sfâşiate. 


Înapoiat la Bucureşti, am cerut politicianilor şi prietenilor mei o zi 
de răgaz, să mă odihnesc de drum. Azi am redeschis cafeneaua. Pangal 
a venit să-mi facă raportul lui. Acum vreo două săptămâni cumnatul 
său Djuvara, ministrul Justiţiei, a venit să-i spue că Guvernul pleacă, 
probabil în martie, miniştrii ca şi Regele fiind de acord că Parlamentul 
se disolvă odată cu închiderea sesiunii. Tot Djuvara a venit însă să-i 
spue, opt zile mai târziu, că lucrurile s-au schimbat în urma unei audi- 
enţe a lui Tătărescu la Rege, şi că nu este exclus ca Guvernul să dureze 
până la toamnă. Regele ar ti spus primului său ministru că întâmpină 
greutăţi pentru alcătuirea unui nou Guvern şi că ar fi bine ca actuala 
formaţiune să mai dureze până la extrema ci milită. După Constituţie, 
aceasta ar fi octombrie viitor căci bineînțeles Camerele actuale nu ar 
mai putea fi întrunite într-o a cincca sesiunea ordinară. 

Sc poate să fie aşa, dar ar putea fi şi altfel. Inţeles cu Regele, 
Tătărescu ar putea foarte bine lansa zvonul unei prelungiri a guvernării 
sale până la toamnă, pentru a speria cercurile politice, pentru a le face 
maleabile și a facilita astfel alcătuirea unui Guvern Mironescu, destul 
de greu de înghițit. Cesianu mi-a afirmat la Paris că Mironescu s-a îna- 
poiat la Bucureşti chemat de Rege. Pe de altă parte Pangal a aflat că 
zisul Mironescu a vizitat pe Gh. Brătianu, pe Goga, pe Vaida. Că nu a 
căutat să mă vadă şi pe mine nu are importanță, mai întâi nu eram în 
Bucureşti, şi apoi cu mine se socoteşte înţeles. Se poate prea bine prin 
urmare ca afirmarea lui Tătărescu „că mai stă până la toamnă“ să fie 
numa: teatru, o abilitate a lui Machiavelcă; se poate însă să fie şi sın- 
ceră şi Guvernul să se mai agațe de putere până în octombrie („unde 
mai găseşte Regele lichele ca noi?“...etc.). Cine va trăi va vedea. Pen- 

tru mine chestiunea e fără importanță: Guvernul actual e prost, dar cel 
viitor va fi tot atât de prost — în domnia Regelui Carol al II-lea nu mai 
putem pune nici o nădejde. 

Pangal a văzut în lipsa mea de mai multe ori pe Mihai Popovici, cu 
care a avut conversații interesante. A aflat astfel de la el că Tătărescu a 
încercat să ia contact direct cu Mihalache, în vederea succesiunii Gu- 
vernului. Mihalache a refuzat însă să-l vadă şi a desemnat pe Mad- 
gearu. Dar a refuzat şi Madgearu aşa încât în cele din urmă întrevede- 
rea a avut loc între Tătărescu și Armand Călinescu. Tătărescu a spus lui 
Călinescu că zilele guvernării sale sunt numărate și că el face tot ce 
poate ca să convingă pe Rege să-i cheme pe ei, național-țărăniştii, după 
dânsul. Dar ca să poată ajunge la scopul pe care-l urmărește trebuie 
să-l ajute şi țărăniştii. Regele vrea o grupare de forță care să facă față 
greutăților vremurilor. În partidul d-lui Mihalache sunt prea “multe 
neînţelegeri. Ar trebui o împăcare generală. Ar fi bine să se ia contact 
şi cu Vaida şi să se lămurească odată şi chestiunea cu Maniu, fie că 
acesta renunță să mai atace pe d-na Lupescu, fie că se lapădă partidul 
de el. Popovici a asigurat pe Pangal, că ei toţi, cu Mihalache în cap, 
n-au nici o încredere în Tătărescu, că-şi dau seama că a vrut numai să-i 
împace ca să aibă linişte în ultimele lui luni de guvernare şi că Regele 
nu-i va aduce la putere. De aceea nici n-a vrut Mihalache să-l vadă pe 
Tătărescu. A autorizat totuşi pe Călinescu să raporteze lui Vaida con- 
versația avută cu primul ministru. Vaida ar fi mărturisit lui Călinescu 
că niciodată nu va colabora cu Madgearu şi cu Mihalache. În fine, 
zarva şi neînțelegerile sunt tot mai mari în lumea naţional-țărănistă. 
Lupu face pe bolnavul de o parte, Mihalache budează pe la Topo- 
loveni, Maniu cu toți ai lui s-a abținut de la recepţia de la 24 Ianuarie 
(decoraţii cu ordinul Ferdinand). Popovici a insistat din nou pe lângă 
Pangal, să mă vadă. Şi Radian mi-a spus că ţărăniştii vor numaidecât o 
înțelegere cu mine. Vor probabil să torpileze orice tormaţie de Guvern 
căreia numai eu aş putea da viaţă. Voi vedea pe Mihai Popovici pe la 
sfârșitul săptămânii. 


După biata Simky, cancerul nemilos a secerat şi pe Bertie Stârcea. 
S-a stins după lungi, lungi suferințe — redusă la un pumn de oase şi de 
piele. Imi aduc aminte de dânsa îndată după război: strălucea de viață 
şi de frumuseţe, ca o apariţie din cadrele lui Rubens. Oribilă boală! 

Putoarea de Stelian Popescu, care s-a pupat la Paris qi Leon Blum, 
cădelniţează iarăşi în fiecare zi pe lorga nebunul, în otreapa lui Univer- 
sul. Ce minţi încurcate sunt în ţara aceasta, de la Iorga și până la 
Stelian Popescu! 


2 februarie. — Frigul s-a mai muiat (sunt numai 3 grade sub zero) 
şi a început să ningă. Dacă ar ninge în întreaga ţară! leri era un polei, 
încât — literalmente — nu se putea umbla pe străzile Bucureştiului. 


3 februarie. — leri-seară la Jockey-Club, am putut sta de vorbă mai 
mult cu Radu Irimescu care mi-a explicat în fine enigma debarcării lui 
Caranfil şi m-a pus în curent, exact, şi cu cele întâmplate înainte. 
Lămuririle lui lrimescu modifică sau complectează cele consemnate 
după zvonuri în aceste însemnări. Făcându-ne propunerea să ne cum- 
pere avioane vechi și fierărie uzată, samsarii mexicani şi agentul Dor- 
mann nu intenționau să păcălească cu ele Guvernul din Valencia. Ceea 
ce urmăreau ei nu era marfă livrată (pe í care erau hotărâți să o aban- 
doneze) ci, un contract cu Statul român. Într-adevăr banda comandase 
50 de avioane noi în Franţa la uzinele Dewoittine pentru România dar 
fără cunoștința Guvernului român. E o procedură legală perfect per- 
misă: un generos donator poate comanda pentru altcineva fie şi pentru 
o ţară, avioane, automobile, echipamente sau capote englezeşti. De 
vreme ce clientul (adică cel care face comanda) plătește, fabrica exe- 
cută comanda. Rămâne ca la sfârșit beneficiarul să accepte sau nu do- 
nația, după cum îi convine — dar o autorizaţie prealabilă a viitorului 
beneficiar nu e cerută de lege pentru fabricare. Iluştrii noştri donatori 
nu s-au gândit un moment să ne ofere cele 50 aeroplane, destinate 
„Frontului popular“ spaniol. Dacă au fost comandate pentru România e 
că Franța interzicând exportul direct către Spania a trebuit să se gă- 
sească o cale ocolită, Pentru desăvârșirea operației mai trebuia obţi- 
nerea unui contract de vânzare din partea României pentru 50 de avi- 
oane. În locul avioanelor vechi cumpărate la Bucureşti s-ar fi introdus 
apoi cele 50 avioane noi Dewottine care aşteptau în Franţa „et le tour 
était joué“. Cele 200 milioane lei ce ni se ofereau pentru avioanele 
noastre, nu plăteau fier vechiu ci erau în realitate prețul contractului. 
Se pare că e vorba de un basm, şi totuşi astfel s-au petrecut lucrurile. 
Zvonurile răspândite astă-vară, ba că Titulescu, ba că Caranfil, ba că 

Paul Angelescu au cedat Spanici, după cererea lui Pierre Cot (ministrul 
francez al Aerului) avioanele noastre comandate în Franța, n-au avut 
ală bază decât această comandă Dewoittinc. făcută pe numele nostru 
„dar fără ştirea noastră. Cumpărarea avioanelor vechi româneşti a căzut 
— pe la sfârşitul lui noiembrie — și nobilii muşterii au plecat, iar 
dl Dormann s-a înapoiat după scurtă vreme la Bucureşti, însoțit de 
elveţianul Mehler, de un francez şi de un spaniol ca să reia afacerea pe 
alte baze!. Am povestit mai sus cele întâmplate, percheziţia de la 
Grand Hotel etc. Faimosul act găsit împotriva lui Caranfil a fost un 
„connaissement“ (act de încărcare) din care rezulta că un număr de lăzi 
conţinând părți de avioane cumpărate în România au fost încărcate la 
Constanţa. Dovada evidentă, că contrar hotărârii Guvernului, Caranfil 
vânduse avioanele cu pricina. Motivul? Bineînţeles șperțul. Înarmat cu 
acest document Paul Angelescu s-a dus direct la Rege cerând capul lui 
Caranfil. Mai mult, a declarat Suveranului că toți generalii sunt soli- 
dari cu dânsul şi că nici unul nu se va așeza în Consiliul Apărării Naţi- 
onale la aceeaşi masă cu Caranfil. 

Am întrebat pe Irimescu dacă crede că Paul Angelescu, făcând 
acest demers pe lângă Rege, era de bună credinţă? Irimescu mi-a răs- 
puns că da, şi că reaua lui credință nu s-a manifestat decât mai târziu, 
după ce s-a dovedit că „conesamentul“ era fals. Căci era fals, după cum 
se va vedea numaidecât. Dar să revenim la demersul ministrului Apă- 
rării Naţionale pe lângă Suveran. Regele, fie că indignat de cele puse în 
socoteala lui Caranfil, fie că speriat de ameninţarea generalilor, a pro- 
cedat pripit, a chemat pe Tătărescu şi i-a cerut demiterea imediată a 
ministrului Aerului. Ca de obicei atitudinea lui Tătărescu, dictată nu- 
mai de platitudinea sa față de Coroană, a fost deplorabilă. În loc să 
calmeze nervii Majestății Sale, în loc să ceară în însuși interesul Rege- 
lui, răgazul necesar să verifice acuzaţia adusă împotriva unui coleg şi 
să cerceteze faptele — căci aceasta ar fi fost datoria sa de prim-min- 
istru — Tătărescu a răspuns ca un simplu vistavoi printr-un „am înţe- 
les, Sire“, şi a pornit după Caranfil. Acesta era absent din București; 
adus aproape pe sus, i s-a cerut demisia pe loc. Ca trăsnit, bietul om a 
negat tot ce i se imputa, a cerut să dovedească complecta lui nevi- 
novăţie, să vadă pe Rege ca să se explice. Tătărescu şi Regele au 
refuzat însă orice explicaţie (Regele n-a primit pe Caranfil nici până 
astăzi) şi hoţul de păgubaş a trebuit să sc supuc. Ce s-a descoperit însă 


l Vezi pag. 22 a acestor „Însemnări“ [prezentul volum - nota St. Neagoe]. 

în urmă? Numitul Dormann ca să-şi poată prelungi validitatea acredi- 
tivelor sale bancare, plăsnuise un conesament fals pe care urma să-l 
trimită băncilor care-l creditaseră, conesament care fusese ridicat de 
autorităţile noastre în momentul percheziţiei de la Grand Hotel, înainte 
să fi fost expediat la destinaţie. Cu toate că falsul a fost bine stabilit 
ulterior, cu toate că s-a dovedit că nici o părticică de avion sau de mate- 
rial de război n-a părăsit țara, nici o satisfacţie nu s-a dat năpăstuitului 
ministru, Se vede că Regele nu l-a mai primit de ruşine. lar la Cameră, 
răspunzând interpelărilor lui Madgearu și lunian, se vede că Tătărescu 
n-a îndrăznit să spue tot adevărul de frică să nu descopere greşeala 
Regelui şi vina ministrului Apărării Naţionale. Culmea este însă că 
Paul Angelescu continuă să urle pretutindeni că Caranfil este un es- 
croc, că prima ofertă de cumpărare a avioanelor n-a fost de 200 mili- 
oane, ci de 500 — diferenţa de 300 milioane urmând să fie împărțită 
între fostul ministru al Aerului şi misiţii de la Paris!. lar bietul Caranfil, 
deşi nevinovat în toată această afacere, continuă să tacă, de frică se 
vede, să nu-şi piardă şi situaţia de la Primărie. 


Scanavi mi-a făcut ieri o lungă vizită. De când m-am înapoiat din 
străinătate se prăpădesc toți cu dragostea după mine. Din toate părțile 
vor să-mi strângă mâna; se vede cât de puţin au de lucru. Între altele, 
Scanavi mi-a povestit că a vorbit lung cu Regele, vinerea trecută, şi că 
impresia lui e că Guvernul va pleca mai curând de cât se crede. Ceruse 
audiența pentru afacerile Băncii de Credit. Regele s-a arătat cu totul 
împotriva introducerii liberalilor în Bancă și în special în contra coop- 
tării lui Dorel Dumitrescu în consiliu (cerută de Tătărescu, cu insis- 
tență pare-se). Ar fi aprobat însă „intrarea“ lui Scanavi în Bancă, dar 
într-un post mai şters, nu ca administrator delegat sau aşa ceva, ca să 
nu se zică... Scanavi întrebând dacă trebuie să vorbească cu Tătărescu 
ca să mai dea pace lui Kautmann, Regele i-ar îi răspuns, cu un anumit 
ton, că „ce n'est pas la peine“ şi că-l „va tempera el“. Scanavi a pri- 
ceput că Guvernul e pe ducă şi că nu mai face să stea de vorbă cu șeful 
lui, fiindu-i însă teamă să nu fi priceput bine, a rugat pe Regina Elisa- 
beta să ceară lui frate-său să se explice mai lămurit. Elisabeta care e din 

! Misiţii străini aflând prin septembrie despre opoziţia generalului Angelescu, ar fi „angajat“ 


pe Ciugureanu ca prieten al d-nei Şeptilici în scopul de a-l îndulci. D-na Şeptilici „a vorbit” cu 
amicul sâu Paul, şi astfel ar fi ajuns acesta så descopere „le pot aux rose“! O fi, n-o fi — dar aşa se 


povesteşte. 

nou foarte bine cu Carol! l-a chemat la dejun şi l-a întrebat: „Ce ai înțe- 
les prin vorba că vei tempera tu pe Tătărescu, pe care ai spus-o lui 
Scanavi?** — „Ei, ce, n-a înţeles? Să nu mai stea degeaba de vorbă cu 
oameni care şi-au luat deja biletele de drum!“ 

Scanavi crede şi el într-o formaţie Mironescu, poate cu Vaida, poate 
şi cu alţii dar în nici un caz fără mine (îmi place cum dispun oamenii 
ăştia de mine!). Pe ţărănişti nu poate să-i sufere, afară de Armand Căli- 
nescu, care i-a intrat pe sub piele, ca odinioară Potârcă. Mi-a confirmat 
cele spuse de Popovici cu privire la conversațiile lui Călinescu cu Tătă- 
rescu şi cu Vaida. 

Scanavi mi-a mai povestit că, coarda e iarăşi foarte întinsă între Re- 
ge şi Regina Maria. Aceasta ar fi scris o scrisoare Principesei Elena pe 
care a încredinţat-o Prințului Mihai înainte de plecarea lui; spionii Re- 
gelui au pus mâna pe scrisoare şi au deschis-o. Intr-însa, Regina scria: 
„Carol e pe cale să distrugă tot ce s-a fâcut bun în România în ultimii 
50 de ani!“ Ce a urmat e lesne de ghicit! 


Ieri la Cameră, Atta Constahtinescu'din partea Georgiștilor şi Scri- 
don din a Gogiştilor au adus la tribună chestiunea cărţii lui Şeba, mi- 
nistru dar mai mult vagministru cehoslovac la noi. Ilustrul Beşa, sufe- 
rind de o nenorocită mâncărime a condeiului, a scris în limba cehă un 
volum intitulat Rusia şi Mica Înţelegere în politica lumii. Natural, n-a 
cetit-o nimeni căci cine cunoaşte limba drotoşilor? Au descoperit-o 
însă polonezii?, au tradus extrase din ea, şi acum în urmă o broşurică 
anonimă sub titlul: Protectorat Ceho-sovietic sau Regat independent 
român? Un scandal diplomatic. Cartea lui Şeba — dacă traducţiile sunt 
exacte — e plină de amabilităţi pentru noi și pentru polonezi, şi o ade- 
vărată apologie a Sovietelor. Pe noi ne tratează de „burghezi privile- 
giați“, de „corupți“ etc. iar pentru polonezi citează pe Iorga: „Avea 
dreptate dl I. fost preşedinte de Consiliu român să spue că conform 
unui vechiu proverb polonezii, jidanii şi câinii au aceeaşi origină“. 
Amuzant e, că prefața volumului — care a fost răsplătit cu premiul 
Massaryk — e scrisă şi semnată de genialul Kamil Krofta şi ministrul 
de Externe al nu mai puţin genialului Beneş. Intervenţiile lui Atta şi a 
lui Scridon au fost slabe. De pe banca ministerială — prezenţi Canci- 

! Certaţi acum câtva timp, pare că s-au împăcat și că se înţeleg de minune, de când Regele e 


din nou „en froid“ cu Doamna Mamă şi la cuțite cu frățiorul Nicolae. 
2? Arcizewski mi-a vorbit deja astă-toamnă de această bizară publicatie. 

cov şi Iamandi — nici un răspuns. Dar scandalul abia începe. Dacă ar 
sări Beşa, n-ar fi nici o pagubă. 


Prințul Mihai, la Florenţa a intrat în plină convalescență. 


Citesc în Universul că Mamulea de la Palat a fost decorat cu Marea 
Cruce a Coroanei României. Tocmai aseară citeam în notițele lui Ave- 
rescu de pe vreme războiului, că Regele Ferdinand îl decorase pe front, 
exact cu aceeaşi decorație în același grad, și era Averescu cel mai stră- 
lucit general român, singurul care ne făcuse cinste! Pentru generalul 
care oprise două luni vrăjmașul în Carpaţi, care izbutise admirabila re- 
tragere a Armatei a II-a spre Moldova şi consolidase frontul — şi pen- 
tru țucalistul de la Palat aceeaşi distincție onorifică! Cât de jos a căzut 
Coroana României între domnia tatălui şi a fiului! Carol al II-lea a ter- 
felit până şi decoraţiile, scumpele lui decoraţii! E un caz patologic. 


5 februarie. — Ieri după amiază au apărut ediţii speciale cu ştirea 
unei lovituri de Stat în Rusia Sovietică: Generalul Voroșilov ar fi are- 
stat pe Stalin, şi i-ar fi luat locul. Ziarele de azi-dimineaţă nu contirmă 
ştirea, probabil falsă. După ziarele polone pare însă că există neînţe- 
legere între Voroșilov şi Stalin. Comandantul Armatei Roșii — ca şi 
mulți fruntaşi sovietici — găsesc că dictatorul georgian cam abuzează 
de procese şi de condamnări politice care discreditează regimul (!) față 
de opinia publică. Rămâne de văzut care din doi va fi mai tare. 


În tot orașul nu se vorbea ieri decât de cartea lui Ṣeba și de gafa 
drotoșului. Mă întreb cum se vor aranja lucrurile — căci se vor aranja. 
Mica Înţelegere, în intangibila ei soliditate, merită orice sacrificiu. 


Din iniţiativa d-lui Carol Caraiman, Guvernul a depus la Cameră un 
proiect de lege prin care se închide Ordinul Ferdinand, creat pentru a 
recompensa pe cei care au contribuit la făurirea României Man. Sunt 
printre rarii oameni politici care n-au fost decoraţi cu acest Ordin. În 
general panglicele conferite de dl Carol C. sunt caraghioslâcuri fără 

importanță (atâtea a creat), nu rămâne mai puţin amuzant de constatat 
că printre zişii făuritori au fost numărați oameni ca nenea Ghiţă 
Mironescu, Jean Th. Florescu, Jean Mihalache și atâţia alţii, iar eu nu! 
DI Carol C. a spus odată lui Pangal că ar fi vrut să mă decoreze cu 
Ordinul Ferdinand, dar „că am semnat pacea de la Buftea!“ Mai întâi 
n-am semnat pacea ci armistițiul de la Buftea, al doilea l-am semnat 
din ordinul Regelui Ferdinand şi în numele generalului Averescu (Ma- 
re Colan al Ordinului) care-l negociase, și al treilea socotesc că sem- 
nându-l, aşa cum l-am semnat, am adus un mare serviciu țării, în sta- 
rea ei de atunci, şi prin urmare operei de întregire a neamului. La urma 
urmelor, mai bine cu Nicu Filipescu, cu Take Ionescu, cu Ionel Bră- 
tianu, cu Vintilă Brătianu, cu Lucaci, cu Delavrancea, decât cu Ordinul 
de piept în grămada Mironeştilor, Foloreştilor şi tuturor trocarilor lui 
Maniu. 


Profesorul Nicolae Iorga mă înjură cât poate. Azi-dimineaţă mi-a 
trimis chitanță de abonament pentru fițuica lui Neamul Românesc. Am 
plătit-o, și am mai plătit 180 lei pentru un abonament la Cuger Curat, 
ultima porcărie editată de logoreicul poligraf. Încasatorului i-am adre- 
sat însă următoarele cuvinte; „Spune stăpânului d-tale să mă înjure 
pentru 180 lei mai mult, căci nu-mi place să arunc banii pe fereastră!“ 


6 tebruarie. — Snobi nenorociţi: Principele şi Principesa Jean Ca- 
Ilimachi. Unica lor fată Pussy a hotărât să ia de bărbat pe un domn 
Răteanu, neam de spițer de la Iaşi cunoscut fiindcă acum doi ani se 
căsătorise cu madam Jenny soţia „de la Puiu Dumitrescu“, repudiată de 
acesta ca să se poată însura cu Ella Manu. Madam Jenny (nepoata de la 
madam Lorena, proxeneia) a iăsai însă şi pe Răieanu care s-a încurcai 
cu fara iui Caiiimachi, sau mai bine zis a incurcar-o. Tânăra Pussy e și 
ea o semi-turbată. Căsătorită la 15 ani Y/ cu Constantin Suţu, fiul Elizei 
Suţu (recăsătorită Krupenski), a divorțat după doi ani şi s-a aruncat în 
viața cea mai destrăbălată. Bieţii Callimachi au mai avut un fiu, pe 
Teddy, un ratat cu înclinații atât de anormale încât a căzut acum doi ani 
la Atena, dintr-un al S-lea etaj şi a rămas mort pe loc. Averea lui 
Gazotti n-a adus noroc nici Văcăreștilor nici Callimachilor: s-au curăţit 
cu toţii. 

__ Fiindcă veni vorba de Pussy Callimachi, una bună a d-nei Lupescu. 
În ultima vreme juna Pussy care se terfeleşte în toate localurile vesele 

s-a legat cu strânsă prietenie de grațioasa ibovnică a Majestății Sale. 
Amândouă duduițele se tutuiesc. Intr-o seară — sau mai bine zis într-o 
noapte — graţioasa intrând la „Aro-Melody (localul de dans şi băut la 
modă), Pussy terchelită turtă s-a aruncat în brațele ei. „Ma chère“, a lă- 
sată să cadă rece fata lui Lupescu pe umerii năduşiţi ai fetei lui Calli- 
machi, „si tu te mets dans de pareils états, je ne te connaitrai plus. Je ne 
fréquente que des personnes qui ont de la tenue!“ Bietul Vodă Calli- 
machi, cu pravila lui, o fi zărit el scena din împărăţia cerurilor? 

Duduia Lupescu, obișnuită cu oamenii „qui ont de la tenue“ şi-a 
pierdut capul după Urdăreanu (Ernestică). Julia Ghica care se pricepe 
în materie, i-a întâlnit împreună la botezul progeniturii Auşnit! şi mi-a 
povestit că nu mai încape nici o îndoială asupra sentimentelor damei, 
pe care nici nu mai încearcă să le ascundă. Aşa se explică probabil că 
zilele trecute jucând poker cu Malaxa, Ernestică a ținut o lovitură de 
100 000 lei, pe care a câștigat-o de altmintreli. Ernestică, același Urdă- 
reanu care împuşca francul acum trei ani, pe când era încă „picolo“ la 
Automobil-Club, joacă regulat poker la d-na Lupescu în partida mare 
(5 000 lei potul!) cu milionarii Malaxa, Reşofski, Tabacovici şi încă 
vreo doi-trei — pe când sărmana Duduia nu mai poate juca decât la 
masa mică (2 500 lei potul!). Efectele „democratizării“ dacă nu ale 
democraţiei! 


leri la Cameră ministrul de Finanţe Cancicov a venit să dec!”re că 
bugetul în curs se va încheia cu un excedent. Ce glumă de prost gust! 
Excedent, când ordonanţele. Statului sunt neplătite — chiari azi s-a 
trimes una liceului din Craiova ca să stăruiesc pentru încasarea ei — şi 
când bolnavii în spitale n-au ce mânca! Excedent contabil față de un 
buget fictiv, poate, dar excedent reai desigur că nui Ce e mai frumos, e 
ca ministrui a cerut Camerei aprobarea ca acest excedent sa fie intre- 
buințat pentru clădirea Palatului M. Sale Regelui (sic). Răducanu, de 
la ţărănişti, luând cuvântul şi spunând câteva cuvinte bine simţite, cen- 
zura a şters în ziarele de azi-dimineață scurta dar substanţiala lui cu- 
vântare — şi ce e mai grav, însăşi propunerea ministrului. Cât va mai 
putea ține porcăria asta? 


! Copilul ieşit din căsătoria botezatului Max cu fiica lui Pordea a fost botezat, ca un prinţ, în 
somptuosul apartament familial din b-dul l.ascăr Catargi. Episcopul catolic din Timişoara — ace- 
laşi care a botezat pe Max — a fost adus cu alai şi cheltuială la Bucureşti. 

7 februarie. — Ieri la Cameră discuție penibilă şi inutilă în jurul 
chestiunii Şeba. Victor Antonescu, gripat două zile, a venit să răspundă 
întrebărilor lui Atta Constantinescu și Scridon. A spus că eba ne iu- 
beşte şi că Ceho-Slovacia ne e amică. O ştia toată lumea. Despre carte 
nimic — a cerut răgaz să o citească! Domni din fiecare partid s-au suc- 
cedat la tribună, ca să spună cam aceleaşi lucruri. Se putea altmintreli? 
Prin nimic nu se subliniază mai bine mediocritatea regimului nostru 
parlamentar decât prin această manie a fiecărui partid „să-și spună 
cuvântul“ degeaba, în fiece chestiune. Eu m-am abținut să merg la Ca- 
meră, fiindcă singurul lucru de spus — şi care n-a fost spus — ar fi tre- 
cut peste capul prost al lui Şeba şi peste Ceho-Slovacia şi ar fi atins 
raporturile noastre cu Împărăţia Sovietică. Dacă aș fi luat cuvântul aş fi 
întrebat până la ce limite aceste raporturi pot fi influențate prin legă- 
turile Micii Înţelegeri şi în special prin cele cu Praga şi Skoda şi dacă 
da sau nu, S-a parafat (sub Titulescu) un proiect de alianță militară cu 
Rusia. Am socotit o asemenea discuţie inoportună şi am stat acasă. 
După şedinţa de ieri, nu mai încape îndoială că dl Şeba-Beșa nu mai 
poate rămâne la Bucureşti. lunian a avut chiar cruzimea să spună că 
speră că în viitorul său post dl Şeba ne va conserva aceeaşi prietenie pe 
care ne-a arătat-o în cel actual. 


Politica nu renunţă niciodată la drepturile ei. Garda de Fier a hotărât 
să facă unelte de propagandă din trupurile trudite ale bieţilor Ion Moţa 
şi Vasile Marin, căzuţi pe frontul 'național din Spania, plimbându-le 
prin toată țara, înainte de a le aduce la București. Până să ajungă în 
țară, s-au oprit la Berlin. Sicriele călătoresc sub îndrumarea şi paza ge- 
neralului Zizi Cantacuzino şi a gardiştilor supraviețuitori de pe frontul 
lui Franco (printre care un popă și Alexandru Cantacuzino). La Berlin 
au tost expuse cu mare alai într-o capelă mortuară, şi în taţa lor au deti- 
lat detașamente din S.A. şi din S.S., autorităţi germane, delegaţi ai fas- 
ciilor italiene şi ai falangelor spaniole; mai mult o manifestare a spiri- 
tului fascist decât una de prietenie față de români. 


Telegramele din străinătate — Londra şi Berlin — aduc vești con- 
 tradictorii despre cele ce se petrec la Moscova. Neinţelegeri între Sta- 
lin şi Voroşilov, atentat împotriva procurorului care a adus acuzarea în 
ultimul proces politic, încăierări între studenţi şi „gu&pâou“, ba chiar 

între diverse fracțiuni ale acestuia. De la Moscova plouă dezmințiri, 
dar evident că se petrece ceva. Dacă Stalin va rămâne stăpân pe situ- 
aţie, nu vom afla niciodată ce s-a petrecut nici în ce măsură a mai sân- 
gerat o dată Rusia, sau cel puţin Moscova. 


9 februarie. — Nicu Ottescu mi-a adus ieri demisia lui, definitivă și 
irevocabilă din Partidul Agrar. Şi astfel se termină un conflict care fră- 
mântă de mai bine de două luni partidul. Din senin, la începutul lui de- 
cembrie trecut, Ottescu a venit să-mi ceară capul lui Radian, pe care 
nu-l mai putea suferi din clipa în care, în alegerile din 1933, acesta a 
pătruns în Parlament, iar el nu. Mi-a cerut demiterea lui Radian din 
postul de secretar general al partidului, acuzându-l de incorectitudine 
personală. Acuzaţia adusă lui Radian neavând nici cel mai mic temei, 
am refuzat categoric să dau urmare cererii lui Ottescu. Faţă de refuzul 
meu — şi cum aș fi putut comite eu crima de a înfiera un om nevino- 
vat? — Ottescu a pus la cale o manifestaţie a mai multor şefi de organi- 
zaţie care mi-au cerut şi ei o schimbare în secretariatul general, dar pe 
motive de oportunitate politică, fără să mai facă nici o legătură cu acu- 
zaţia adusă de Ottescu. Pentru liniştirea lucrurilor, am rugat pe Radian 
să-și dea demisia. Dânsul a refuzat însă, și cu drept cuvânt, fiindcă 
Ottescu a legat, public, intervenția șefilor de organizaţie, de acuzaţiile 
sale — şi mi-a cerut să supun chestiunea Delegației Permanente a par- 
tidului. Aceasta, convocată, a fost în unanimitate — mai puțin gene- 
ralul Racoviță — de părere că date fiind nefondatele învinuiri aduse de 
Ottescu, Radian trebuie să rămână la postul său. Nu puteam decât 
să-mi însuşesc părerea reprezentanţilor partidului, şi rezultatul a fost 
demisia pe care mi-a adus-o ieri Ottescu. Am făcut tot ce mi-a fost în 
putință ca să împac lucrurile, am mers până la demisia mea din șefia 
partidului, pe care la plecarea mea în străinătate am încredințat-o lui 
Em. Antonescu ca să o publice dacă nu s-ar ajunge la o înțelegere. Nu 
s-a ajuns. S-a ajuns însă la demisia lui Ottescu. Pentru partid nu e o 
pierdere mare, căci Ottescu s-a dezinteresat totdeauna de dânsul. E ma- 
re însă pentru mine. Mă obişnuisem să-l consider ca cel mai bun şi 
intim prieten al meu, aveam într-însul şi în prietenia lui o încredere ne- 
țărmurită. Mi-l alesesem ca executor testamentar. Decepţia e mare. 
Cum a putut acest om să pună în cumpănă prietenia mea curată cu o 
„țâfnă“ de nepriceput împotriva unui om care nu-i făcuse nimic şi care 
nu-l umbrea câtuşi de puţin? Nu pot explica atitudinea de nepriceput a 

prietenului — şi cu câtă amărăciune pronunţ această vorbă — decât pe 
temeiul unei porniri de ordin patologic. Viitorul va arăta dacă mă înșel 
sau nu. 


Universul — prostul de Stelian Popescu se scaldă iar în apele lui 
Titulescu (probabil puţin şantaj la adresa Regelui) — a fost aproape 
mut asupra epopeei gardiste în Spania, în schimb a trimis un cec de 
100 000 lei lui -Zelea Codreanu ca, contribuţie pentru aducerea cor- 
purilor lui Moţa şi Vasile Marin în ţară. Zelea a înapoiat cecul lui Po- 
peşte cu o scrisoare foarte demnă, dar usturătoare. Gest frumos, pe 
această vreme de calicie sufletească şi bănească! 

Gestul lui Codreanu a avut consecinţe. Ieri a fost o alegere pentru 
comitetul Sindicatului Ziariştilor la care își pusese candidatura Popes- 
cu-Necşeşti, ginerele d-lui Stelian Universul. Înainte de alegere, s-au 
sculat pe rând trei gazetari de la Porunca Vremii, toţi trei gardişti, şi au 
combătut straşnic candidatura Popeştelui din Necşeşti. Gardiştii nu 
l-au mai votat şi cum nu l-au votat nici cei de la ziarele „democratice“ 
omul Universului a căzut cu glorie, de unde era sigur de alegerea lui. 
Furios, Stelian a chemat pe escrocul dr. Rădulescu şi l-a ameninţat că 
nu-i mai tipărește cu începere chiar de azi — Porunca Vremii dacă nu 
dă imediat afară pe cei trei gazetari. Escrocul s-a supus, şi în fruntea 
gazetei lui de azi, un comunicat anunță îndepărtarea delincvenţilor. 
Gardiștii au hotărât boicotarea Poruncii Vremii, cu atât mai mult că s-a 
infeudat cu totul cuziştilor. 


Corpurile gardiştilor căzut pe frontul spaniol au sosit eri în ţară. 
Un tren special (cine l-o fi autorizat?), va plimba moaştele gardiste de 
la Ghica-Vodă de-a lungul Moldovei până la Adjud, de aci de-a lungul 
Trotuşului spre Transilvania, apoi prin Valea Mureşului prin Alba Iulia 
până la Orăştie, înapoi prin Sibiu, Valea Oltului până la Piatra Olt şi de 
aci prin Slatina — Piteşti la București. Prima oprire a avut loc ieri la 
Cernăuţi. O lume imensă la gară şi împrejur, se vorbeşte de 150 000 de 
oameni. La sosirea trenului, 50 000 de oameni au îngenuncheat și au 
început să cânte. Mii de lumânări pe peron, care au fost apoi înfipte p 
vagoanele trenului mortuar. În Bucovina, Garda de Fier a prins. 

Zelea Codreanu vrea să dea înmormântării nenorociţilor săi tovarăşi 
un caracter naţional şi totdeodată simbolic pentru manifestarea forțelor 

grupării lor. Înmormântarea va avea loc sâmbătă la București. Toţi pre- 
oții înscrişi în Gardă au fost convocați, în odăjdii. Se zice că vor veni 
vreo 2 000 din toată ţara. Se mai spune că pe sicriul lui Moţa nu sunt 
decât două coroane: una a lui Hitler, alta a lui Mussolini. După cum am 
aflat, Guvernul ar vrea să se facă un fel de contramanifestaţie cu prilc- 
jul înapoierii Voievodului Mihai de la Florenţa. Ar fi o greșeală. Dinas- 
tia ar trebui lăsată în afară de mişcările noastre politice. 


În Parlament se discută două legi stupide, născute moarte. La Senat 
„legea Agriculturii“ şi la Cameră „legea Creditului Agricol“. Bazate pe 
principii false, sunt şi cât se poate de greşit întocmite în amănunte. Mă 
abţin de la discuţia lor: cea dintâi va fi abrogată iar cea de a doua mo- 
dificată, oricare va fi viitorul Guvern. Nu văd de ce mi-aş pierde timpul 
în vorbărie inutilă. 


11 februarie. — Teodor lamandi, ministrul nostru la Praga, recent 
rechemat, mi-a povestit ieri că Regele aflându-se la Paris (la înapoicrea 
de la înmormântarea Regelui Angliei George V) a chemat pe Hodza 
(primul ministru ciocoslovac) prezent şi el pe malurile Seinei şi l-a 
rugat să vadă pe Maniu şi să-l potolească în acţiunea lui antidinastică. 
Hodza, vechi tovarăși de lanţ cu Maniu, de pe vremea Habsburgilor, a 
promis, şi înapoiat la Praga a rugat pe Emandi să-i înlesnească o între- 
vedere cu Maniu. Emandi s-a executat şi întrevederea a avut loc la 
Praga. Mai târziu, Emandi a fost pârât la Rege că ar fi mijlocit o între- 
vedere între Maniu şi Titulescu şi fostul nostru ministru la Praga crede 
că de acolo i se trage dizgraţia. Se înșală... 


Trei madame, câteşitrele deputate în Camera Comunelor, ducesa de 
Atholl, lady Layton şi miss Rathbone au făcut țării noastre marea cin- 
ste să vie să o viziteze. Ne-am tăvălit în praf la picioarele lor, sub pre- 
text că sunt filo-române şi că au vorbit în Parlamentul englez împotriva 
revizuirii tratatelor şi în favoarea noastră. Şase dame au fost trimise la 
graniță, societăţile „patriotice“ (arde-le-ar Dumnezeu!) cu steagurile 
lor, copii din şcoli, cu dascălii şi cu dăscălițele lor, au fost comandati la 
gară — fără să mai vorbim de discursuri, de flori şi alte platitudini. 
Regizoarea acestor ploconeli în faţa străinilor e oribila Didină Can- 

tacuzino, care nu se poate astâmpăra un minut, gata la orice umilință 
numai să se vorbească de ea. 

Astă-seară avem un bal la Jockey-Club, şi Didina nu şi-a dat pace 
până nu am invitat pe cele trei englezoaice, plus cele şase beşoandre 
române ataşate pe lângă ele. Cu acest prilej, atât Didina cât şi cumnatul 
ei — şi colegul meu —, Barbu Catargiu, au pronunţat cuvinte istorice. 
Făcând aluzie la numele puţin boiereşti ale celor pe care am fost siliți 
să le invităm, Catargiu mi-a spus: „Que voulez vous mon cher, depuis 
la guerre toutes les traditions de bonne éducation ont disparu. On s’est 
galvaudâ. Mon pauvre pere avait raison. Le jour où nous sommes 
entrés en querre, Poklewski s’est avancé vers lui tout joyeux et lui ten- 
dant les mains a voulu l'embrasser en lui disant: «eh, Coane Alecule, 
nous voici enfin alliés!» Mais mon pere l’a tenu à distance s’est 
redressé de toute se hauteur! et lui a dit entre les yeux: «Messieur c 'est 
la guerre des sans-culottes contre les aristocrates qui commence!»“ 
Cuvântul istoric pronunțat de Didina nu e mai prejos. Plângându-mi-se 
la telefon de intransigența lui Catargiu care îi reproşa vulgaritatea frec- 
ventărilor ei, şi-a încheiat văicărelile prin formula lapidară pe care o 
dedese aristocraticului ei cumnat: „Que voulez vous, mon cher, moâ, je 
vis avec mon peuple!“ Faţă de asemenea manifestări oamenii deştepţi 
râd şi trec, dar cei proşti au ridicat ghilotina în 1793. 


12 februarie. — leri-dimineaţă au sosit în Bucureşti trupurile lui 
Moţa şi Marin Vasile. Pe drum, în orașele din provincie unde s-a oprit 
trenul mortuar, o nespusă mulțime de oameni a năpădit gările, cu mic 
cu mare, cu preoţi şi femei. Faţă de turneul triumfal al celor două racle 
care simbolizează în spiritul maselor „crezul legionar“, Guvernul slab 
cum e, a avut două atitudini opuse. Într-o primă fază, a vrut să înăbu- 
şească manifestaţia şi a refuzat trenul gratuit pe care legiOnarii îl 
cereau. Aceşţia au plătit atunci parcursul a două vagoane de la Cernăuţi 
la Bucureşti pe itinerariul stabilit. Ministrul de Interne a cerut însă ca 
trenul să nu se oprească în gări decât minimum de timp necesar mani- 
pulărilor ceferiste şi a comunicat această hotărâre lui Zizi Cantacuzino. 
Reproduc aci răspunsul pe care l-a primit din partea lui Zelea Co- 
dreanu (şeful unei grupări politice dizolvate!!), ca o dovadă a anarhiei 
morale a vremurilor. 


! Pentru cine a cunoscut pe Alecu Catargiu acest toute sa hauteur plăteşte o lume!! 

Domnului Ministru de Interne 
Bucureşti 


Cu tot respectul ce datorez funcţiunii ce îndepliniţi, exprim prin 
aceasta, indignarea mea faţă de propunerea umilitoare pe care aţi 
făcut-o în chestiunea opririi trenurilor. 

Am cedat totul cu privire la rută!. Nu v-am cerut gratuitate nici pen- 
tru un singur om. V-am plătit mai mult decât într-o ţară străină. 

Credeţi însă dvs. că vom putea să trecem cu sicriile acestor eroi pe 
sub jugul umilinţei? 

Să trecem prin gările româneşti ca „.şte câini turbaţi în goana trenu- 
lui, ascunși ca să nu-i vadă românii? 

După ce v-aţi purtat, atât cât au trăit, cu duşmănie de câine, după ce 
aţi luat pâinea de la gura lui Moţa şi copiilor lui până în ultima clipă a 
vieţii, dându-l afară din serviciul pe care-l avea, acum, propuneţi o no- 
uă umilire aceea de a-i ascunde de români, după ce prin ţări străine, li 
s-au făcut onoruri militare? 

Credeţi că neamul acesta şi-a pierdut cu totul simțul onoarei? 

Şi că noi vom putea să umilim trupurile celor doi eroi căzuţi pe 
câmpul de luptă? 

Vă rog să primiţi încă o dată expresia indignării mele pentru propu- 
nerea ofensatoare pe care ne-ati făcut-o a cărui manuscris îl păstrez. 


(ss) Corneliu Z. Codreanu 


Trenul cu cele două sicrie a sosit ieri dimineaţă în Gara de Nord. De 
aci s-a format un cortegiu enorm, care a dus sicriele la biserica Sf. Ilie 
Gorgani (lângă casa lui Zizi Cantacuzino, în dosul Imprimeriei Statu- 
lui) fără să treacă prin faţa Palatului Regal. Cu prilejul acestei defilări, 
care a impresionat pe toţi cei care au văzut-o atât prin demnitatea şi 
ordinea care au domnit cât şi prin numărul considerabil de participanți 
— Guvernul a adoptat o nouă tactică. În această a doua fază a atitudinii 
“sale (mai inteligentă), Guvernul a încercat să micşoreze valoarea 
„Bardistă“ a manifestaţiei, silindu-se să-i dea un aspect „naţional“. Pre- 
oţii, şcolarii, studenţii, chiar reprezentanţi ai autorităților au fost îm- 
pinși să sporească numărul „gardiștilor“, ca să înece cămășile verzi în 
gloata celor neînregimentaţi sau înregimentați în alte formaţiuni, cum 


' Gardiştii plănuiseră să plimbe sicriele în toată ţara, la laşi, prin Basarabia, în Oltenia şi în” 
Banat, 


www.dacoromanica.ro 


64 CONSTANTIN ARGETOIANU 


au fost spre pildă cuziştii, aduşi în masă. În momentul când cortegiul a 
trecut prin faţa hotelului Bulevard, două femei au aruncat de la o fe- 
reastră asupra carului cu sicriile bulgări de zăpadă. Gardiștii s-au arun- 
cat asupra hotelului şi era cât pe aci să-i dea foc. Poliţia n-a putut să-i 
împiedice decât cu greu. Cele două femei ar fi două ovreice, care duse 
la poliţie ar fi afirmat că fac parte din Partidul Socialist. 

Adevărata manifestare gardistă va avea însă loc mâine, sâmbătă, cu 
prilejul ducerii sicrielor la Bucureştii-Noi, unde va avea loc înhumarea. 
Dar şi manifestația de ieri a impresionat adânc. Kaufmann, pe care 
l-am văzut azi la „Steaua Română“, părea un cadavru ambulant. „Dra- 
gă d-le Argetoianu“, îmi spunea el, „începe întocmai ca în Germania 
cu Hitler. Oamenii ăştia se organizează, Jos în popor, cum a făcut Hi- 
tler, și nimeni nu vede pericolul și nimeni nu reacționează!“ 

Israel trece prin momente grele, şi persecuția se întinde pretutin- 
deni. N-au început campaniile de presă antisemite în Franţa, acest 
Chanaan al Jidovimii? Cât vor mai rezista Anglia şi Statele Unite 
curentului general? 


Împotriva curentului gardist din studenţime s-a ridicat, ca o speri- 
etoare de ciori, inefabilul poligraf şi protesor Nicolai lorga. De când 
Yvon Delbos, Externistul lui Blum, a adresat omului nostru (cine l-o fi 
pus?) o scrisoare prin care-l declara cel mai mare geniu al Europei! 
— de când un caraghios italian a ţinut la Roma o conferinţă asupra 
„fenomenului Iorga? — dl Profesor a înnebunit de tot şi se crede stă- 
pânul Ţării Româneşti, dacă nu şi al lumii. Ieri a făcut-o lată de tot. 

Ducându-se să-și facă cursul, la Academia Științelor Comerciale şi 
Industriale, dacă nu mă înşel, studenţii i-au declarat că nici ieri, nici 
azi, nici mâine, nu vor să se ţină cursuri, ca un omagiu adus celor că- 
zuti pe frontul spaniol. 

Iorga a început să urle şi să înjure ca un nebun, apoi în fugă s-a dus 
la Preşedinţia Consiliului unde miniştrii erau tocmai adunaţi la sfat. A 
aruncat un galoş sub o masă, altul după sobă, umbrela în obrazul unui 
aprod şi zărind un tânăr ziarist, copoi ce se învârtea prin faţa uşilor, şi 
luându-l drept un şef de cabinet i-a poruncit răstit să-l anunţe Consiliu- 
lui de Miniştri. Lumea încremenise, speriată, căci Apostolul gesticula 


' Rezultatul a fost imediat: lorga a luat cuvântul în Senat şi timp de un ceas a bătut câmpii, 
înjurând Germania ca la uşa cortului cu prilejul discuţiei asupra volumului lui Şeba. 
+ Ambele manifestări ridicole s-au succedat în ultimele 15 zile. 

ca o moară de vânt şi adresându-se probabil lui Dumnezeu, acoperea 
cele văzute şi cele nevăzute cu şiroaiele unei impetoase şi ininteligibile 
logorei. „Eh drragă, aşa nu mai merrhge, mizerrrabilii, eu sunt eu, darrh 
ei nu sunt ei“ — și aşa mai departe. Gazetarul s-a făcut nevăzut dar un 
ușier a prevenit pe Tătărescu, care a ieșit din sala Consiliului întru în- 
tâmpinarea Domnului... Profesor. „Nu, domnule, nu cu d-ta. Cu tot Gu- 
verrhnul vhreau să vohrrrbesc! E o hrruşine!“ Şi luând-o înainte cu 
primul ministru după el a intrat în sala dezbaterilor. Aci, ... „Eih, dom- 
nilor!“ ... a făcut cu ouă şi cu oțet pe toți, apoi adresându-se lui Tătăres- 
cu: „Da, da, ştiu, eih da. D-ta vhrrei să nu fi omhorrât, şi acopehrri 
o politică de laşitate. D-ta chrrrezi că voi fi hrrrăpus eu? Te înhşeli: nu 
vei vohrrbi d-ta la înmohrrrmântahrrrea mea, voi vohrrrbi eu la a du- 
mitale!“ Şi dă-i şi trage-i. Miniștrii se uitau unii la alții şi-şi făceau 
semne, că e nebun. După ce a sfârșit să urle, s-a aşezat și a scris o scri- 
soare de demisie din toate însărcinările sale. O scrisoare prin care se 
plângea că nu-i vin elevii la curs (a cui era vina?), o scrisoare fără şir în 
care nu pierdea însă nici un moment nordul paralelor, o scrisoare în 
fine atât de interesantă pentru conturarea morală a acestui fute-vânt în- 
cât nu pot rezista la plăcerea de a o reproduce aci, după Neamul Ro- 
mânesc: 


Domnule Ministru, 


De mai mult timp constat la Universitate ca şi la ¿academia de Co- 
merţ, că studenții nu mai frecventează cursurile!. 

La Universitate, pe lângă vreo zece foşti studenţi se adaugă alți ze- 
ce, mult douăzeci de ascultători flotanți (?), pe care nu-i cunosc (!). 

La Academia de Comerţ, am din 800 înscrişi, doar 30 care as- 
cultă (!!). 

Studenţii, în cea mai mare parte, fac politică şi dictează în şcolile 
superioare după interesele partidelor lor. 

Așa fiind eu nu pot funcţiona la nici una din aceste școli. 

Vă rog să-mi acordaţi un concediu (!) până la 1 mai, când, dacă se 
restitue o atmosferă în care am lucrat aproape jumătate de veac, sunt 
gata a face zi de zi lecţiile întrerupte. 

Altfel v-aş ruga să treceţi aceste lecţii la Institutul de Istorie Univer- 
sală (?), strămutând acolo şi salariul (!!!Y. 


i Pe ale lui? 
2 La Institutul de Istorie Universală, e tot el titular! 

Dacă pentru aceasta socotiți că trebuie o demisie de la celelalte 
două şcoli (!!!) vă rog a dispune pensionarea mea de la 1 aprilie. 

Primiţi vă rog, Domnule Ministru, încredințarea adâncii mele pă- 
reri de rău că trebuie să iau această neclintită hotărâre. 


N. Iorga 


„Neclintită?“ Până când? 

Crede cineva că cu asta a sfârșit? Dar de unde? A luat altă foaie şi a 
scris o scrisoare mareșalului Averescu prin care-l implora să alcătu- 
iască numaidecât un Guvern de militari Şi... să-i aducă studenții la curs! 

Abia după această scrisoare s-a hotărât, uşurat, să plece. Dar nu ie- 
şise bine pe uşă şi a început iarăşi să urle: nu-și găsea galoşii şi um- 
brela! Miniştrii s-au repezit toți să-i caute de frică să nu se mai scape 
de el. În fine preţioasele obiecte au fost găsite și liniştea s-a restabilit în 
falnicul palat Cantacuzino. 


Ieri la Cameră, kilometric discurs al lui Cancicov în chestiunea mo- 
netară — răspuns la interpelările Madgearu şi lunian, şi replica zisului 
Madgearu. N-am âsistat la dezbatere, deși fusesem şi eu pus în chesti- 
une, dar am găsit inutil să mă mai ostenesc să lămuresc pentru a nu ştiu 
a câta oară, învinuiri aduse cu rea credință și numai cu rea credinţă. 
N-am avut nici măcar curajul să citesc poliloghiile mediocrilor prota- 
gonişti. Amănunt amuzant: mi s-a spus că Cancicov a recunoscut, în 
discursul său, că Rist și Auboin au propovăduit şi executat în Franţa 
ceea ce combătuseră în România pe timpul ministeriatului meu! Şi cât 
m-au înjurat liberalii pe tema criticelor lui Rist! Dreptatea vine totdea- 
una, câteodată însă prea târziu. 

Discurs, tot ieri, al lui Sassu la Senat, asupra legii Agriculturii. 
Kilometric şi el, dar în plus ditirambic. Păcat de atâta elocinţă pentru o 
lege moartă! 


Citesc în ziare că Neville Chamberlain a cerut Camerei Comunelor 
autorizația să contracteze un împrumut de 40 milioane de livre 
(400 miliarde lei) pentru Apărarea Naţională. Cum să nu meargă indus- 
tia armelor şi a tuturor metaieiori iară pentru ce trebuie menţinută 
atmosfera alarmistă în Europa întreagă! Şi noi, bieţii noi, ca să ne luăm 

după cei mari ne istovim comandând armament peste graniţă, fără nici 
o compensație pentru banii care-i aruncăm! Uitasem şperțurile. 

Poporul englez este totuşi un mare popor. E atât de bine organizat 
încât îşi poate permite luxul imbecilităţii pentru fiecare individ. E re- 
flecția care mi-a venit în mod firesc luând ieri seară masa cu ducesa de 
Atholl, cu lady Layton şi cu miss Rothbone — trei deputate în Parla- 
mentul englez, trei gâşte fără puf şi fără duh! 


Radio şi ziarele publică decorarea lui Titulescu şi a mareșalului 
Prezan cu colanul Ordinului Carol și a lui Tătărescu cu marele Cordon 
al aceluiaşi ordin. După câte ştiu Titulescu şi Prezan au fost decoraţi 
astă-vară, cu prilejul vizitei lui Beneş şi a Prințului Paul. Poate că abia 
acum au ieşit decretele! Proaspăt decorat e numai Tătărescu. Al treilea 
cordon, în trei ani. Mare om, sau mare secătură! 


Presa ciocoslovacă a început să ia de scurt pe Şeba şi pe Krofta, cu 
prilejul faimoasei cărți. Nu m-ar mira să sară şi Krofta, cu atât mai 
mult că Beneş doreşte să aducă pe Ossuski în locul lui. 


leri-seară, mare bal la Jockey-Club. Lumea a petrecut până azi la 
ora 7 dimineaţa şi a fost mulțumită. Deşi poftiți, Regele şi Regina Ma- 
ria nu ne-au cinstit cu prezenţa lor. 


13 februarie. — Prânzit ieri la Legația Suediei. Casă foarte simpa- 
tică aranjată și mobilată în gustul anilor 1830. Ministrul, dl Reuters- 
feld şi simpatica lui soție respectă toate tradiţiile într-o „ambianță“ din 
cele mai plăcute. Astfel la masă, după supă, stăpânul casei a salutat 
într-un mic discurs pe oaspeţi. La sfârşitul mesei, Guţă Tătărescu în 
onoarea căreia era primirea, a spus câteva cuvinte în cinstea amfitri- 
onilor (fusese prevenit că aşa sunt uzanţele suedeze). În cursul mesei 
dl şi d-na Reutersfeld au făcut „skol“ (!) cu fiecare pe rând, adică au 
ridicat un pahar în sănătatea fiecărui invitat, uitându-se adânc în ochii 
lui. „Skolitul“(!) nu spune nimic, şi se închină cu respect! Invitaţii fuse- 
seră aleşi cam ciudat; erau acoio Ostrovski şi Lucă Sturdza, gardist şi 
mâncător de bolşevici; eram eu și Tătărescu, pe care în ultima vreme 


www.dacoromanica.ro 


68 CONSTANTIN ARGETOIANU 


l-am tratat fără menajament. Tătărescu a rupt însă gheața și am stat 
mult de vorbă cu el, mai ales pe chestiunea Titulescu. Mi-a confirmat 
că nici o împăcare nu e posibilă între el şi Titulescu ca şi între acesta şi 
Rege. În ce priveşte decoraţiile, de asemenea, că au fost date (chiar a 
lui, lucru pe care-l uitasem) astă-vară, cu prilejul vizitei Micii Înţele- 
geri. Decretele au apărut acum în Monitor, de unde informaţiile publi- 
cate în ziare. Tătărescu a început din nou cu „Trebuie să ne vedem, să 
stăm de vorbă“. l-am spus că cu plăcere — fără nici o intenţie de 
urmare, 


Azi, la înmormântarea lui Moţa şi Marin am trimis o delegație de 
100 de membri ai Partidului Agrar, din organizaţia Capitalei. 


Jean Mihalache a scris d-lui Nicolae lorga o scrisoare de solidari- 
tate în atitudinea pe care omul cu barbă a luat-o în chestiunea stu- 
denţească. Consecința va fi că studenții care nu îndrăznesc încă să se 
atingă de Domnul Profesor, vor trage o bătaie Domnului Învățător 
(pensionar). Se aştepta ieri o ieşire a lui lorga la Senat; nebunul a ple- 
cat însă la Sinaia, să se răcorească. 


14 februarie. — Lume enormă, ieri, la înmormântarea lui Moţa și 
Marin. Înainte de începerea slujbei, la biserica Sf. Ilie Gorgani, slujbă 
săvârşită de mitropolitul Nicolae Bălan al Ardealului, Gurie al Basara- 
biei şi de episcopul Vartolomeu al Râmnicului cu peste 200 de preoți 
în biserică şi în jurul ei — legionarii s-au strâns lângă sicnele celor 
morţi şi au reales pe Moţa preşedinte al Centrului generațiilor stu- 
dențeşti şi pe domnul Gârneaţă (un agitator imbecil pe care l-am cu- 
noscut pe când eram ministru de Interne) ca locţiitor al preşedintelui. 
Şedinţa au declarat-o prezidată de însuşi Moţa, în racla lui rece! Co- 
dreanu şi ai lui au inventat o nouă mistică, mistica morților, de care ştiu 
să se slujească cu o nespusă măiestrie. 

Ziarele de azi sunt foarte sobre ca dare de seamă a manifestaţiei de 
ieri. Toţi cei care au văzut-o au găsit-o însă impunătoare, și au fost 
adânc impresionați mai ales de disciplina morală concretizată în aspec- 
tul miilor de tineri care au defilat. Pare că atitudinea cenzurii a fost dic- 
tată de enervarea mediilor „democratice“ printre care în frunte Legația 

Franţei — căci aşa am ajuns în România Mare, ne dictează străinii. 
Miniştrii Germaniei, Italiei, Spaniei şi Poloniei au luat parte la cere- 
monie, în ținută, şi au defilat cu cortegiul prin centrul Bucureştilor, 
spre mirarea multora. lată o nouă internațională constituită: internați- 
onala naționalistă — dacă o asemenea împerechere de cuvinte poate fi 
tolerată! 

Manifestările de ieri au pus astfel în evidenţă o mistică nouă și o 
internaţională nouă: e un bilanţ, pentru o singură zi! 


Convenţia noastră de comerţ şi plăţi cu Italia a fost semnată ieri, la 
Roma. Am fost prima țară care a aplicat sancțiunile împotriva Italiei 
— suntem cea din urmă în reglarea raporturilor cu dânsa după ridicarea 
sancţiunilor. Deşi îndepărtat de la Ministerul de Externe, pare că Titu- 
lescu, sau cel puţin spiritul său tot mai domneşte în anumite cercuri. 


Principesa de Piemonte a avut un fiu. Succesiunea Tronului Italiei 
este astfel asigurată pentru încă o generaţie. Ultimul vlăstar al Casei de 
Savoia a primit numele de Victor Emanuel şi titulatura de Principe de 
Napoli. Italienii sunt fericiţi, şi o spun. 


În Austria pare că agitaţiile vor să reînceapă. Asociaţiile foștilor 
combatanți cer un Împărat. Schussnigg pare şovăitor şi vorbeşte de de- 
misie, Ca să poată contracta o căsătorie neagreată de opinia publică. 
Până astăzi, echilibrul politic nu s-a rupt însă pe malurile duioasei 
„Schöne blaue Donau“! 


DI Paul Claudel, fost ambasador al R.F. şi scriitor cu mare reputație 
— mai multă reputație decât talent — a scris un important articol în 
favoarea tezei revizioniste ungureşti. Cere ca diferitele „triburi“ (tribu- 
rile suntem noi, sârbii şi cehii) de pe valea Dunării să renunţe „la națio- 
nalismul lor strâmt“ şi să reformeze o Austro-Ungarie „armonioasă“ 
spre binele Europei şi al lor. Că dl Claudel dovedeşte o totală necunoş- 
tinţă a realtăților e lucru secundar. Mai important, şi mai supărător, 
este că acest glas francez autorizat se ridică împotriva noastră tocmai 
în vremuri în care opinia publică românească se îndepărtează tot mai 

mult de „marea noastră aliată“ și se îndreaptă spre partea opusă. Puţină 
disciplină morală, domnilor francezi! 


15 februarie. — Prezenţa a 7 miniştri străini la funerariile gar- 
diştilor — pe lângă cei patru notaţi mai sus ar mai fi fost şi al Japoniei, 
al Portugaliei şi al Jugoslaviei (?) — este viu comentată în toate cercu- 
rile. La Cameră, prin culoare, ţărăniștii spumegau şi Madgearu urla. 
Aşteptau pe Mihalache ca să vadă dacă nu era cazul să interpeleze. Ori- 
care ar fi simpatiile mele, nu pot să nu recunosc că prezenţa diplo- 
maţilor străini la o manifestaţie de politică internă, căci asta a fost, e 
fără precedent la noi sau aiurea. Ce am putea zice dacă Ostrovski s-ar 
pune în fruntea unei manifestații comuniste la o „Marnă“ oarecare? 
Anarhie pe toate tărâmurile. 


16 februarie. — Prezenţa miniştrilor străini la manifestarea gardis- 
tă de sâmbătă continuă să facă mare vâlvă în lagărele „democratice“, 
cu atât mai mult cu cât popularitatea pe care noul curent a dovedit că o 
are a. produs spaimă printre adversarii lui. În cercurile naţionaliste se 
dau următoarele explicaţii cu privire la participarea miniştrilor străini 
la defilarea cu pricina: 

Mai întâi se neagă participarea miniştrilor Japoniei, Jugoslaviei şi 
Poloniei. N-ar fi fost de față decât reprezentanţii Puterilor care au 
recunoscut Guvernul din Burgos, adică al Germaniei şi al Italiei şi al 
Portugaliei — şi bineînţeles reprezentantul „în partibus“ al generalului 
Franco, ministrul Prat y Soutzo. Din partea Poloniei a fost un student, 
reprezentant al „[ineretului Universitar polon“, o formaţiune universi- 
tară naționalistă, căreia Moţa făcuse o vizită la Varşovia anul trecut. 
Patimele sunt atât de aprinse încât de tiecare parte se susține altceva, și 
nu se poate şti de care parte e adevărul. N-am văzut pe miniștrii străini 
vizaţi încât nu pot şti exact cine a fost şi cine n-a fost. Dar pare că n-au 
fost decât reprezentanţii Germaniei, Italiei şi Portugaliei. Aceștia expli- 
că prezenţa lor: 

1. prin faptul că au primit instrucțiuni în acest sens ceea ce departe 
de a fi o scuză, ar fi o agravare a gestului lor; 

2. prin considerația că omagiul a fost adus unor cetăţeni căzuți pe 
un front străin (a cărui cauză au îmbrățişat-o oficial Guvernele vizate) 
iar nu într-un conflict românesc, așa încât nu putea fi vorba de un 


www.dacoromanica.ro 


ÎNSEMNĂRI ZILNICE, 1937 71 


amestec într-o manifestare de ordin politic intern — cu atât mai mult 
cu cât încuviințarea Guvernului român şi patronarea Patriarhului, şeful 
Bisericii oficiale române, da întregii ceremonii un caracter național, 
lipsit de orice coloratură de partid (vorba vine!) 

Nu se ştie nici azi dacă țârăniştii vor aduce chestiunea la Cameră, 
sau nu. Până atunci, zvonuri şi cancanuri pe toată linia — şi poate chiar 
că, și informaţii exacte. Astfel, se spune pe de o parte că încurajați de 
incontestabilul succes de opinie pe care l-au avut sâmbătă, gardiștii au 
încercat să elibereze de la Văcăreşti pe ucigaşii lui Stelescu, încă 
nejudecaţi. Câţiva gardişti ar fi fost duminică — zi de vizită — să-i 
vadă şi să-i previe că chiar în noaptea următoare se va încerca elibe- 
rarea lor. Mai multe camioane cu gardişti ar fi şi sosit ieri-dimineaţă la 
ora 4 în fața Văcăreştilor, dar batalionul de asalt s-ar fi izbit de forțe 
considerabile polițienești (jandarmi şi armată) şi n-a putut să-şi atingă 
obiectivul. Totul s-ar fi redus la o încăierare, la bătăi, la câteva arestări, 
forțele publice fiind pregătite printr-o indiscreție asupra celor vorbite 
în ajun între gardişti. Pe de altă parte — în cercurile gardiste — se 
neagă totul. N-ar fi fost nici un atac. Camarazii legionari obişnuiesc să 
meargă în fiecare duminică la Văcăreşti să viziteze pe cei arestaţi; 
merg mulți, câteodată peste o sută, şi cântă coruri patriotice în curtea 

ușcăriei!!! Aşa a fost şi duminică — iar luni dimineaţa n-a'fost nimic! 
A sferele oficiale, cei de la Ministerul de Interne dezmint tot — cei din 
anturajul altor miniștri confirmă informația atacului, aşa cum am 
„ însemnat-o mai sus. Dealtmintreli în Guvern ca şi în Partidul Liberal, 
lumea e împărţită în două: unii, cei mai mulţi atacă çu violenţă pe Incu- 
leţ şi politica lui de menajare a Gărzii de Fier, şi amenință cu o răfuială 
publică. Amicii şi clienţii basarabeanului susțin bineînţeles politica pa- 
tronului lor pe care o socotesc pe placul Regelui. 

Pare însă că aici se înşeală, căci din toate informaţiile mele rezultă 
că Regele e foarte îngrijorat de avântul pe care l-a luat Garda. Cred că 
ieri-dimineaţă Regele a spălat chiar serios capul lui Tătărescu pe aceas- 
tă chestiune, şi că „importantul“ Consiliu de Miniştri ţinut aseară a fost 
motivat de toate cele întâmplate de sâmbătă până azi. 


leri n-a fost şedinţă nici la Cameră, nici la Senat şi mulţi au crezut 
că amânarea a avut de scop evitarea unor discuţii inutile pe un teren 
încă arzător. În realitate ședința a fost amânată numai la Cameră, căci 
Senatul hotărâse de sâmbătă să ţină şedinţă numai astăzi marţi. La Ca- 

meră, pretexul amânării a fost că la ordinea zilei era votarea legii Cre- 
ditului Agricol pe articole, or, Dinu Brătianu, cere acum ca noua insti- 
tuție ce se creează să-și limiteze activitatea la proprietatea mică, până 
la 50 hectare. Și-au dat în fine seamă, şi Guvernul şi şeful partidului că 
sumele puse la dispoziţia plănuitului Credit Agricol sunt insuficiente 
pentru finanțarea întregii industrii agricole, şi se caută o formulă nouă. 
Rămâne de văzut dacă se va putea găsi. Adevăratul motiv al amânării 
şedinţei Camerei a fost tot chestiunea miniştrilor străini, în care Guver- 
nul nu-și fixase încă atitudinea. 

Situația Guvernului e din cele mai grele: a dat greş în politica lui 
faţă de mişcările de dreapta şi a ajuns pe acest teren nu numai să piardă 
orice autoritate dar şi la conflicte în partid şi la pierderea încrederii 
Coroanei; a indispus prin aceeaşi politică pe aliaţii noștri financiari şi 
democratici (Franţa şi Cehoslovacia); şi-a pus lumea în cap prin legea 
minelor, prin legea organizării Agriculturii şi prin noua legc bancară, 
în care s-a încurcat şi din care nu ştie cum să mai iasă. Și toate numai 
din lipsa unui principiu serios de guvernământ şi printr-un cxces de 
siugămicie etc. 

Ba a mai izbutit să ridice împotriva lui şi pe nebunul de Iorga, atât 
de supus tuturor Guvernelor, din mila cărora trăieşte şi se lăfăiește. Ín 
afară de scenele violente de joia trecută, însemnate mai sus, Apostolul 
Incoerenţei urlă pe toate potecile şi cere imediata înlocuire a Minis- 
terului actual, printr-un Cabinet militar cu mareșalul Averescu în frun- 
te. Un gazetar mi-a adus o notă în care a însemnat cuvânt cu cuvânt 
cele spuse de Iorga sâmbătă pe culoarele Senatului, şi un scurt schimb 
de păreri întrei el şi A.C. Cuza. O transcriu aci, conţinutul ei fiind din 
cele mai savuroase: 

— N. Iorga: „Regele nostru face o mare greşeală: caută populari- 
tate. Când un Rege are Tronul asigurat prin ereditate nu are nevoie de 
popularitate. De popularitate au nevoie Guvernele trecătoare. Dar ca un 
Rege să aibă anumite legături pentru grija popularității sale, legături 
care dăunează țării, — lucrurile nu sunt numai grave dar şi dureroase 
pentru ţară.“ 

— A.C. Cuza: „Să mă lăsați pe mine să guvernez 6 luni şi-mi iau 
angajamentul să fac deplină regulă!“ 

— N. Iorga: „Dragă Cuza, în clipa în care te vei aşeza pe scaunul 
Președinției de Consiliu, vei simţi cum intră în d-ta un corp, iar din d-ta 
nu va mai rămâne decât pielea; corpul acela va dicta, iar d-ta vei cxecu- 
ta. Dacă d-ta nu vei fi uns jos, va fi el uns la cap, şi tot va intra!“ (sic) 

Înainte de amiază Pangal la mine. Vine să mă informeze că va fi 
primit la ora 4 la Rege şi să mă întrebe dacă am să comunic ceva Maje- 
stăţii Sale. l-am răspuns: „Nimic. Dacă te întreabă de mine spune-i că 
am rămas omul formulei pe care o cunoaşte, că-mi pare rău că n-a 
adoptat-o, că văd cu părere de rău cum dă cu capul de toți pereţii şi 
cum se poticneşte din groapă în groapă. Are la îndemână un om inteli- 
gent, cinstit şi care ştie ce vrea — și se serveşte de toți proştii şi de 
toate lichelele, cu atât mai rău pentru el. Dacă te întreabă de ce nu i-am 
cerut audienţă, te rog să-i spui răspicat că de când m-a făcut să aştept 
3 luni una (în 1935) am tras concluzia că nu are nici o plăcere să mă 
vadă.“ 


Tot Pangal mi-a povestit două întrevederi ale sale: azi a venit la el 
Moruzov faimosul polițist al Statului Major şi i-a spus: „Domnule Pan- 
gal, nu mai merge, Regele e furios, trebuie numaidecât un Guvern 
Averescu!“l — iar ieri seară a văzut pe Papacostea care i-a destăinuit 
(2!) că Franasovici i-ar fi adus cu un ceas înainte la cunoştinţă (? ca să 
o comunice lui Averescu?) că Tătărescu şi-a dat ieri demisia în scris 
Regelui, că Regele a primit-o dar a rugat pe zisul Tătărescu să o mai 
ţină secretă!!! (atunci cum vine destăinuirea către Papacostea?) până va 
hotărî el. După Franasovici, Regele ar vrea ca actualul Guvern să mai 
voteze bugetul. S-ar putea, în acest caz, să se renunţe la toate legile în 
Curs, şi să se voteze bugetul la repezeală, într-o zi sau două, fie că ar fi 
rectificat mai târziu. Singura neînțelegere între Tătărescu şi Rege ar fi 
fost că acesta ar vrea un Guvern Averescu cu militari — poate cu unul 
sau doi civili — pe câtă vreme cel dintâi a susținut un Guvern Averes- 
cu fără militari, urmând a se recurge la o formulă ostăşească numai în 
caz de nevoie!!! Îmi pare că visez, sau că citesc un basm. Pangal a fost 
impresionat de identitatea de formulă (Averescu) la Moruzov şi la Pa- 
pacostea-Franasovici. Eu nu, fiindcă în politica românească nu mă mai 
impresionează nimic. 


Dejunat la Prat. El pretinde că la manifestaţia de sâmbătă a fost un 
reprezentant al Legaţici poloneze, care a mers până la Bucureştii Noi, 
cu automobilul ministrului purtând fanionul polonez — că a fost mi- 
nistrul Japoniei, şi că i separe că a fost şi cel jugoslav. Prat are proba- 


! Moruzov va veni mâine la Pangal să-i vorbească mai lung. 

bil vedenii, sau poate că vrea să acrediteze o legendă favorabilă Guver- 
nului său. 


Scepticismul meu tață de istorioarele Moruzov-Papacostea-trana- 
sovici raportate azi-dimineață de Pangal, a fost justificat. După audi- 
enţa sa la Rege, Pangal a trecut pe la mine să-mi aducă impresiile lui, 
proaspete. A găsit pe Rege foarte calm; n-avea câtuși de puţin aerul că 
se pregăteşte pentru acţiuni eroice. Pangal i-a vorbit întâi de Masoneria 
românească. Regele a fost de părere că ar fi oportun să o dizolvăm, faţă 
de curentele ostile ei care — fie şi pe nedrept — câştigă mai mult teren 
în ţară. A trecut apoi la situaţia politică. Aci Regele a rămas butonat, 
dar fără să mai apere de astă dată Guvernul său, sau să declare că pro- 
blema succesiunii nu se pune. Conversaţia a fost de altmintreli fără 
mare interes. Pangal a enumerat diversele posibilităţi pe care le vede: 
Averescu, Mironescu, Vaida, eu. Regele s-a arătat binevoitor față de 
noi trei din urmă, dar la numele lui Averescu a replicat: „Dar mai e 
posibil după cartea pe care a scris-o?“ La un moment dat, Pangal între- 
bându-l de ce nu dă şi lui Averescu colanul Ordinului Carol pe care l-a 
dat lui Prezan, Regele a spus din nou: „Dar cum să i-l dau după cartea 
pe care a publicat-o?! 

Impresia generală pe care Pangal a avut-o din audiența lui, e că o 
criză de Guvern mai apropiată decât se crede va putea avea loc; că suc- 
cesiunea nu va fi culeasă de un partid și că din formulele în afară de 
partide, singura fără sorți de realizare ar fi o formulă Averescu! 

Să-şi fi bătut joc de Pangal? Se poate şi asta, dar nu cred. 

În cursul audienței, amicul Pangal a putut să plaseze şi istorioara cu 
audiența mea. Regele n-a spus nimic, a vorbit însă de mine cu simpatie 
şi a întrebat ce mai fac. Regret că Pangal n-a avut curajul să-i servească 
atunci şi tartina cu programul şi cu lichelele. Îi voi servi eu, la prima 
ocazie. 

Regele a mai întrebat ce se petrecea în partidul nostru. „Nimic, a 
răspuns Pangal, a plecat Ottescu fiindcă Argetoianu nu i-a dat locul lui 
Radian, generalul Racoviţă pe care-l cunoşti, şi doi-trei necunoscuţi!“ 
Regele a râs şi a încheiat: „Partidul vostru e Argetoianu!“ 

Dacă audiența lui Pangal nu confirmă veșştile unei imediate schim- 
bări de Guvern, situația Ministerului Tătărescu nu rămâne mai puțin 


1 E vorba de memoriile lui Averescu a căror publicare a început. 

precară — iar a ţării mai puţin nenorocită şi încurcată. Salvarea nu mai 
poate veni, mi-e frică, decât din excesul răului. 


17 februarie. — Chestiunea miniştrilor străini care au asistat la 
manifestarea gardistă de sâmbătă, a fost adusă ieri la tribuna Camerei 
de Armand Călinescu, în numele Partidului Naţional-Ţărănesc. l-a răs- 
puns Tătărescu. Amândoi erau înțeleși: Călinescu a fost foarte mode- 
rat în expresii, Tătărescu hotărât şi dârz... în vorbe. A trâmbiţat sus și 
tare demnitatea „Ţărrrei Rrromânești“ şi a declarat că dacă cercetarea 
pe care a ordonat-o va confirma informaţiile sale (?) gestul miniștrilor 
străini nu va putea rămâne fără consecinţe. Acestea n-ar putea fi decât 
plecarea miniştrilor, căci dl Tătărescu s-a declarat cel mai mare prieten 
al țărilor pe care aceşti miniştri le reprezintă. Dar dacă gestul lor n-a 
fost decât executarea unor instrucțiuni primite, ce se întâmplă? Evi- 
dent, Tătărescu nu putea răspunde decât cum a răspuns, dar mai bine 
era să fie informat de vineri seara despre ce urma să se întâmple sâm- 
bătă dimineaţa, şi să împiedice o manifestare nesocotită şi incompati- 
bilă cu demnitatea noastră de Stat independent. 


DI Jean Şeba a făcut o vizită d-lui Tătărescu, ministrul interimar la 
Externe (Victoraş Antonescu a plecat cu 16 persoane la Athena, pentru 
o întrunire a Înţelegerii Balcanice) și i-a adus la cunoștință că a cerut 
rechemarea sa. În amintirea excelentei şunci de Praga şi berii de Pilsen 
cu care de atâtea ori ne-a ospătat, fie-i țărâna ușoară! 


Comisiunea pentru neintervenţia în Spania, de la Londra, şi-a în- 
cheiat lucrările printr-o lovitură de teatru. De unde toată lumea credea 
că se dizolva fără să fi ajuns la nici un rezultat, ieri toate ţelurile ur- 
mărite au fost atinse. Toate Puterile întrunite au primit ca trimiterea de 
voluntari să înceteze (pe ambele fronturi) în ziua de 20 februarie, iar 
controlul coastelor şi transporturilor să înceapă pe ziua de 6 martie. Te- 
legramele de la Londra vorbesc de o presiune din parteå Franţei care ar 
fi ameninţat, în culise, cu trimiterea a 2 Divizii pe frontul guvernamen- 
tal. E puţin probabil ca Germania şi Italia să fi fost influențate de ase- 
menea lăudăroşi, căci ar fi putut trimite ele, 4 Divizii pe celălalt front. 
E mai probabil că şi Italia şi Germania au trimis în Spania tot ce aveau 

de gând să trimită şi că le convine acum, când soarta comuniștilor spa- 
nioli pare pecetluită, să controleze expedițiile rusești. 


La ce încurcături poate duce nebunia erotică! lată pe bietul Eduard 
VIII al Angliei redus să trăiască ca un milog la Enzesdorf, pe scama 
Rotschilzilor! Într-adevăr tatăl său George al V-lea socotind că, ca Re- 
ge al Angliei tiul său mai mare nu va lipsi de cele necesare nu i-a lăsat 
nimic în particular. Toată averea sa — de circa 300 000 livre venit 
(aproape 300 000 milioane lei), Regele George al V-lea a lăsat-o fiului 
său al doilea, Ducele de York. Și iată că tocmai acesta a ajuns Rege şi 
bietul „David“ n-are azi nici banii babachii, nici pe ai listei civile. 
Vizita contesei de Harewood (Princess Royal) la Viena a avut tocmai 
ca scop să îndrepte această situație nedreaptă. Probabil că a venit cu 
propuneri concrete din partea noului Rege. Cu atât mai mult că în Par- 
lamentul englez atmosfera continuă să fie ostilă pentru votarea unui 
apanaj mai ridicat în favoarea fostului Rege. Deocamdată acesta trage 
pe dracul de coadă la Enzesdorf. Familia Rotschild se plânge (?) că 
Ducele de Windsor o costă cât nu poate plăti. Numai continuul telefo- 
naj cu Cannes (d-na Simpson) costă 25 000 frs. pe lună! Rotschilzii 
vienezi, sărăciţi, au cerut o subvenție de la Rotschilzii francezi şi 
englezi — şi au obținut-o, căci era „onoarea“ familiei în joc! Se zice că 
sentința judecătorului care trebuie să contirme divorțul d-nei Simpson 
şi care trebuia să fie dată la sfârşitul lui martie va fi amânată până în 
octombrie. Bietul David! Nici bani, nici damă, nici Tron! Rea mai e și 
lumea! 


18 februarie. — Proiectata întrevedere cu Mihai Popovici, a avut 
loc ieri la Pangal şi s-a destăşurat după dorinţele mele, care par a fi şi 
ale lor: apropiere fără angajament prea precise. Deocamdată cel puţin. 
Fratele Mihai a început prin a mă întreba dacă Pangal m-a pus la curent 
cu cele vorbite între ei (o eventuală colaborare de Guvern într-un Minis- 
ter Mihalache). I-am răspuns că da, dar că pe mine m-ar interesa poate 
mai mult o înţelegere de opoziţie decât una de Guvern, fiindcă ei nu 
vor constitui viitorul Guvern, iar eu n-am mare poftă să fac parte din el, 
aşa cum cred eu că se va constitui. Am adăugat că siguranţa mea că nu 
vor fi chemaţi ei la Guvern nu se întemeiază pe informaţii, ci pe rațio- 
nament. Un Guvern naţional-țărănesc sau un Guvern naţionalist ar de- 

clanșa automatic dacă nu războiul civil în tot cazul lupte sângeroase în 
toată ţara. Regele e omul care caută să evite complicațiile, și va recurge 
prin urmare la un Guvern hibrid, fie şi neputincios, care să menajeze şi 
capra și varza, sau în tot cazul să nu dezlănțuiască uri prea mari, 
amânând ciocnirea între cele două mari curente electorale care-şi îm- 
part ţara. Mihai Popovici nu e de părerea mea. El crede că Regele nu 
are decât două soluţii: ori Guvern naţional-țărănesc, ori Zelea Codrea- 
nu (căci celelalte grupări naţionaliste nu contează, după dânsul). De 
lupta pe care ar vrea să o evite, Regele nu va scăpa, căci ei, național- 
țărăniştii vor provoca-o în tot cazul. Dacă Regele nu-i cheamă la Pu- 
tere, Mihalache se va demite din şefia partidului care va alege în locul 
lui pe Maniu şi lupta fără cruţare va începe, pe temelia lozincilor de la 
Bădăcini. Coroana nu va avea nimic de câştigat în această ipoteză. 
Dacă Regele cheamă pe Mihalache, partidul va împiedica pe Maniu 
să-și dezvolte acțiunea lui. A fost mai greu să-l împiedice în opoziţie, 
la Guvern va fi mult mai uşor — căci partizanii vor rămâne în jurul 
blidului cu linte. Faţă de dreapta şi mai ales față de Garda de Fier, naţi- 
onal-țărăniștii sunt gata să-şi ia toate răspunderile şi să sfârșească cu ei. 
Regele se teme azi de Maniu şi de Zelea Codreanu. Cea mai bună for- 
mulă — după Mihai Popovici — ca să scape de ei e aceea a unui 
Guvern Mihalache. "Țara-l vrea (?). Dacă Regele doreşte ca Mihalache 
să mai facă acorduri de colaborare şi cu alţii, naţional-ţărăniştii ar fi 
foarte dispuși să facă unul cu mine. 

Eu: „Dar cu Vaida?“ 

Mihai Popovici: „Niciodată!“ şi a început să-mi povestească cât de 
prost s-a purtat Vaida cu el. Pe când era încă în partid, în afacerea 
Skoda, de frică să nu iasă compromis fiu-său — funcţionar gras plătit 
de Seletzki — a lăsat suspiciunile să cadă asupra sa, Mihai Popovici, în 
chestiunea ruperii sigiliilor, deși ştia bine că sigiliile fuseseră rupte din 
greșeala lui Uică. El, Popovici, n-a avut nici un amestec în afacerea 
Skoda — şi pare că este aşa — și totuşi, datorită bineînțeles nemerni- 
ciei liberalilor (Mihai vorbeşte) dar și în marea parte slăbiciunii lui 
Vaida, a rămas o bănuială asupra lui. 

„De când am luat preşedinţia organizaţiilor noastre din Ardeal, 
Vaida şi cu mine am devenit adversari. Am spus lui Mihalache: eu nu 
pot face nimic dacă partidul mai cochetează cu Vaida. Mihalache mi-a 
promis că aşa ceva nu se va întâmpla, şi Mihalache se ţine de cuvânt.“ 

Mi-a mai vorbit de Maniu, care e monarhic şi n-are nimic cu Regele 
— dimpotrivă — ci numai cu d-na Lupescu şi cu anturajul, de care 

vrea să scape Coroana. Costăchescu n-ar fi împotriva lui Maniu, dar 
cere ca acesta să facă politică pe față. Apoi, a revenit iar la Vaida. „Ştii 
de ce a căzut Vaida în 19357%* — „Nu.“ — „Din cauza Gărzii de Fier. 
Şi ce era Garda de Fier atunci? Nimic pe lângă ce e astăzi, şi Tătărescu 
nu cade.“ Am mai vorbit de una, de alta, şi ne-am înţeles să ne vedem, 
fără să fi precizat ceva. 


În cafeneaua politică fierberea mare continuă. Liberalii, o parte din 
ei, s-au adunat ieri la Dinu Brătianu și au cerut retragerea de la Putere. 
Declaraţiile atât de ţanţoşe făcute de Tătărescu la Cameră nedumeresc 
pe mulţi, care se întreabă pentru ce atâta insistenţă asupra unui incident 
pe care politica l-a umflat. Că miniştrii străini au făcut o gafă, şi că pre- 
zenţa lor la manifestaţia de sâmbătă era inadmisibilă o recunoaşte toată 
lumea, dar argumentul cu „demnitatea“ ţării pare exagerat căci gestul 
miniştrilor n-a atins pe nimeni în demnitatea lui. Zişii miniştri n-au 
avut intenția să ne umilească, dimpotrivă, şi în intenţia în care se săvâr- 
şeşte un act stă toată importanţa lui. Violenta ieşire a lui Tătărescu nu 
se poate explica decât în două feluri: sau d-sa a fost informat la timp! 
că atât Germania cât și Italia nu vor sprijini atitudinea agenţilor lor 
— sau d-sa caută o platformă de retragere onorabilă pentru Guvern, 
căci un conflict cu cele două Puteri totalitare ar muta „gafa“ de pe tere- 
nui miniştrilor străini pe acela al miniştrilor români. 


Pangal a văzut aseară pe Moruzov. Polițistul Regelui i-a raportat că 
„sâmbătă şi duminică a fost mare panică la Palat. Panica a fost cu atât 
mai mare cu cât informaţiile sosite ar fi dat de bănuit proiectarea unui 
aieniai gardisi Împotriva d-nei Lupescu. Codreanu şi-ar fi dai seamă de 
necesitatea de a compiecta efectul jertfei iui Moţa şi Marin printr-o 
lovitură cu răsunet în ţară. Acum lucrurile s-au mai liniştit puţin, fiind- 
că s-au mai primit şi alte informaţii contradictorii. Moruzov crede 
(Moruzov crede, e delicios!) că trebuie numaidecât un Guvern Averes- 
cu. Că Regele l-ar fi făcut deja dacă nu i-ar fi frică de repercuţia în Ar- 
mată. Nu ştie cum stă Averescu cu Armata, după publicarea memori- 
ilor lui atât de crude pentru Prezan şi generalul Antonescu, amândoi cu 


l De remarcat că deşi incidentul s-a întâmplat sâmbătă, Tătărescu n-a reacţionat decât marţi 


seara, amânând şedinţa Camerei de luni. A avut astfel vreme să primească informaţii de la Berlin 
şi de la Roma. ` 

mulți prieteni şi partizani printre ofițeri. Regele a însărcinat chiar pe 
Moruzov să facă o anchetă printre aceştia, şi să-i raporteze cum stau 
lucrurile. Se vede că la această repercuţie asupra Armatei, se gândea 
Regele când vorbind lui Pangal, în ultima audienţă, despre Averescu 
tot repeta: „Cum să-l chem după ce a scris cartea pe care a scris-o?“ 
Moruzov crede că deoarece panica a trecut, că de vreme ce un Guvern 
Averescu ar fi greu de pus în picioare, Tătărescu va mai rămâne, dar nu 
mult, maximum până la sfârşitul lui martie. „Ştii cum îl încântă Guţă 
pe Rege ca să-l mai ție?“ — povestea lui Pangal, ilustrul nostru poliţist 
— „cu tot felul de mofturi. Aşa ieri a venit încântat la Palat şi a spus 
Regelui că a alcătuit un admirabil buget, nu numai echilibrat dar chiar 
cu excedent. Nu mult, dar câteva sute de milioane din care a şi pus 180 
la o parte pentru construcţia Palatului. Regele a fost încântat la rândul 
lui de această dărnicie, şi Guţă şi-a asigurat Guvernul până după vota- 
rea bugetului.“ Totuşi Moruzov crede că o schimbare cât mai repede 
este indispensabilă, şi a promis lui Pangal că va lucra împreună cu 
Urdăreanu la constituirea unui Guvern Argetoianu (așa s-ar explica și 
vizita lui, la Pangal). Adus la Guvern de Moruzov şi Urdăreanu, atât 
mi-ar mai lipsi! Dacă s-ar înhăma şi Buchmann la treabă, succesul ar fi 
asigurat! 


În Anglia s-a votat cel mai mare împrumut realizat vreodată în 
timp de pace: un miliard şi jumătate livre sterline, pentru Apărarea Na- 
_ţională (circa o mie cinci sute miliarde de lei!). Laburiştii au votat con- 
tra pentru diferite motive printre care acesta: e un împrumut de război 
în timp de pace. 


ieri, pe când iua ceaiui ia Liiica Seuiescu (văduva iui Mişu), Ştefan 
Şendrea a căzut mort pe loc. Dezagreabilă surpriză pentru stăpâna ca- 
sei. Săracul Şendrea era un prost, dar nu a supărat pe nimeni cât a trăit. 
Nu a devenit jenant decât în clipa morții. 


Azi a dejunat Fabricius, ministrul Germaniei, la mine. Fusese invi- 
tat dinaintea incidentului cu gardiştii şi mai fuseseră invitaţi în același 
timp, printre alţii, şi Franasovici cu soția. Socotind că întâlnirea diplo- 
matului maltratat în Cameră de preşedintele Consiliului, cu un membru 

atât de „marcant“ (!) al Cabinetului ca ducele Richard, ar putea fi deza- 
greabilă şi pentru unul şi pentru altul, am rugat pe soţia meau să tele- 
foneze d-nei Franasovici şi să o previe. D-na Franasovici a mulţumit şi 
a răspuns că într-adevăr „Richard n-ar putea sta la masă cu Fabricius?“ 
şi s-au scuzat, rugând însă să nu se spună. Întreg valahul se oglindeşte 
în acest răspuns. Franasovici are mari interese în societatea de asigu- 
rare germană Victoria; „demnitatea“ țării e una, dar afacerile sunt afa- 
ceri. Nu se poate sta la masă cu neamțţul, dar să nu se ştie că a refuzat! 
Ce scârbă! Fabricius mi-a dat versiunea lui asupra evenimentelor, ver- 
siune care evident este şi a lui Sola: 

„Am fost invitat să asist la toate ceremoniile organizate în onoarea 
celor doi tineri ucişi în luptele de pe frontul spaniol, la sosirea cor- 
purilor în Gara de Nord, la slujba de sâmbătă din biserica Sf. Ilie Gor- 
gani, la defilarea pe străzile Capitalei, la înhumarea de la Bucureştii- 
Noi. Tocmai ca să nu am aerul că mă amestec în vreo manifestare 
politică, am refuzat să merg la Gara de Nord, să iau parte la defilare 
sau la înhumarea de la Casa Verde. Sola voia să meargă la gară; l-am 
făcut să priceapă că n-ar fi fost nimerit, şi s-a abținut și el. Am socotit 
că prezenţa mea la biserică era un omagiu datorit victimelor unei lupte 
pe care o ducem şi noi, victime pe care Fiihrerul le onorase la trecerea 
sicrielor lor prin Berlin. Am fost cu atât mai departe de ideea că săvâr- 
şesc un amestec în politica internă a României, cu cât Guvernul româ- 
nesc dedese un caracter naţional acestor funeralii. La Cluj, a ieşit întru 
întâmpinarea trenului funerar întreaga Universitate cu rectorul în frun- 
te, în celelalte gări toate autoritățile, iar la ceremonia de la Sf. Ilie se anun- 
țaseră doi mitropoliți şi un episcop care aduceau binecuvântarea Patri- 
arhului. 

Nici un moment nu ne-am gândit, nici eu nici Sola, că puteam 
aduce o jignire amor propriului românesc. N-am avut instrucții de la 
Berlin, dar am pus Guvernul meu în prealabil în cunoştinţă, telegrafic, 
despre hotărârile luate. N-am primit nici un răspuns, prin urmare Ber- 
linul a aprobat demersul meu, căci altfel l-ar fi oprit. Am convingerea 
că dacă nu aş fi asistat la ceremonie, Fiihrerul m-ar fi rechemat. 

N-am văzut pe dl Tătărescu de marţi seara. L-am văzut după ce 
făcuse declaraţiile neaşteptate din Cameră, dar nu le cunoşteam. 
DI Tătărescu — la care mă dusesem pentru afacerile dintre România şi 
Germania pe care le tratez cu dânsul — mi-a vorbit foarte amabil «de 
cette affaire bien ennuyeuse», şi că spera că în câteva zile lucrurile se 
vor aranja. l-am dat explicaţiile pe care ţi le-am dat și d-tale, şi a părut 

convins de temeinicia lor. Mare mi-a fost mirarea când am citit acasă 
textul declaraţiilor d-lui prim ministru. Acum chestiunea s-a :himbat, 
jignit mă simt eu, şi cer o reparație complectă. Ştiu că pot vorbi în nu- 
mele Guvernului meu. Eu nu pot să rămân aici şi să lucrez, decât dacă 
recapăt întreaga încredere a Guvernului și a Regelui. lar dacă plec eu, 
nu mai vine alt ministru în locul meu.“ 

Fabricius mi-a mai spus că ştie de la Sola că Guvernul român a fă- 
cut un demers la Roma căutând să obţină ca ministrul Italiei să fie re- 
chemat, fie şi vremelniceşte, fie şi numai să dea explicaţii. Dl. Lugo- 
şianu a întâmpinat un refuz formal din partea contelui Ciano. Mai mult, 
Sola trebuia să fie numit ambasador, undeva în America de Sud. După 
cele întâmplate, ministrul de Externe italian a declarat că-l va menţine 
la Bucureşti până va obţine satisfacție pentru ofensa adusă reprezentan- 
tului Italiei în Parlamentul român. „Şi eu trebuia să plec la Berlin, a în- 
cheiat Fabricius, pentru afaceri, dar acum nu mai plec până se va lichi- 
da chestiunea într-un fel sau în altul“. 

La Cameră, având treabă cu Valer Pop (ministrul Industriei) pentru 
„Steaua Română“, am crezut de datoria mea să-i repet cele spuse de 
Fabricius, şi să-l rog să le comunice și lui Tătărescu. Să-i mai spună 
din partea mea că ar fi o crimă ca din acest conflict personal să iese o 
ruptură cu Germania și cu Italia. Şi câtă apă la moara lui Titulescu, 
care cu toată impulsivitatea lui n-a ajuns până la o ruptură cu nimeni. O 
nouă dovadă a incoerenţei care domneşte în Guvern și în sferele înalte, 
e că, cuvintele aproape ireparabile ale lui Tătărescu, erau pronunțate în 
Cameră exact în momentul în care Regele spunea lui Pangal: „Titules- 
cu ne strica pe rând cu toată lumea și trebuia apoi să împac eu lucrurile. 
Cel puţin cu Antonescu am liniște; e bine cu toţi!“ Să-l vedem pe unde 
scoate acum cămaşa. Şi Valer Pop găsea că dl Guţă a sărit dincolo de 
cal şi că pentru nimic în lume nu trebuiau rupte relaţiile cu Italia şi mai 
ales — zicea el — cu Germania. Soluţia îi părea însă grea: „Dacă ple- 
căm noi şi vin oameni de dreapta, vor capitula înaintea Germaniei şi ne 
vom strica cu Franţa. Dacă vin oameni de stânga, n-am câștigat nimic, 
şi cearta cu Germania şi cu Italia va fi şi mai sigură.“ l-am replicat că 
pe chestiunea asta nu trebuie să plece nimeni: nici miniştrii străini, 
nici Guvernul. Să găsească o formulă de împăcare: vor urla național- 
ţărănişti, şi încă — iar toate celelalte grupări politice nu vor zice 
nimic. 

Pe chestiunea demnității, Valer Pop mi-a făcut fără să vrea o confi- 
dență: „Să ne slăbească şi domnii francezi cu declarațiile lor, că nu vor 

tolera nici un Guvern român cu simpatii fasciste sau germane; asta e 
treaba noastră, nu a lor.“ 

La Cameră se vorbea de un Consiliu de Miniștri mâine dimineaţă, 
cu Dinu Brătianu, hotărât'să pună neted chestiunea: sau Guvernul re- 
zolvă incidentul în sensul declaraţiilor lui Tătărescu în Cameră, sau își 
dă demisia. Dar hotărârile lui nenea Dinu nu rezistă de obicei farme- 
cului nopții. 

Prin culoare, toată lumea era de acord că o asemenea şandrama mi- 
nisterială nu s-a mai văzut, de la întemeierea României constituționale. 
Dar nici un asemenea Rege! 


19 februarie. — Luând ieri la Senat cuvântul cu prilejul unei legi 
privitoare la învăţători, Iorga mi-a luat apărarea spre stupefacția amu- 
zată a celor prezenți. În expunerea de motive a zisei legi (din iniţiativă 
parlamentară) idioții care o semnaseră vorbeau de „Guvernele de tristă 
amintire“ sub care nu s-au plătit lefurile învăţătorilor, între 1931 şi 
1933. După ce a zgâlţâit bine pe caraghioşii care-şi permit asemenea 
calificative, Paranoicul a luat apărarea ministrului „său“ de Finanţe, 
care a făcut ce a putut, şi care, dacă nu a plătit pe toţi învățătorii (căci 
cea mai mare parte din ei au fost plătiți) a plătit până la centimă 
cuponul în străinătate. „Să plăteşti lefurile cu banii bancherilor de la 
Paris, e o metodă, dar să te lauzi cu ea, e cel puțin temerar!“ Frică tre- 
buie să-i fie lui Iorga de Garda de Fier, dacă a ajuns până să treacă 
peste ura lui de dement față de mine, în nădejdea de a se apropia de un 
pumn. Doctorul Angelescu s-a grăbit să declare că deşi își însușise 
legea, expunerea de motive nu era a lui — iar vitele de vot care iscăli- 
seră, au înghiţit. 


Cafeneaua politică e în plin delir: azi-dimineaţă se vorbea de demi- 
sia lui Tătărescu şi de un Minister liberal — ba unii ziceau de concen- 
trare — menit să rezolve conflictul cu Germania și cu Italia, Minister 
prezidat de... Valer Pop!!! Unde am ajuns! 


20 februarie. — Am luat şi eu cuvântul ien la Cameră, în chesti- 
unea miniştrilor străini. Am socotit inutil să vorbesc până acum într-o 
chestiune în care nu aveam nici o răspundere. Am tăcut câtă vreme am 

avut un tovarăș de tăcere. Acesta era G. Brătianu. În ședința de joi a ex- 
pus şi el „punctul său de vedere“. Se putea altfel! Parlamentul nostru 
fiind o cafenea, fiecare trebuie să trăncănească și să-și „explice punctul 
său de vedere“. Spre marele meu regret a trebuit să mă amestec și eu în 
tărâțe căci aș fi rămas singurul șef de grup parlamentar, mut, şi lumea 
ar fi putut să creadă că mă codesc, că nu îndrăznesc să am opinie. 
M-am suit la tribună și am spus: 1) că două lucruri sunt certe, întâi că 
miniştrii străini au comis o greşeală, al doilea că prin gestul lor demni- 
tatea noastră naţională nu se poate simţi în nimic jignită; 2) că Guver- 
nul a făcut o greşală și el mutând incidentul de pe planul al doilea pe 
planul întâi; 3) că un incident de ordin personal nu poate influența 
politica noastră externă şi că Guvernul are datoria să aplaneze inciden- 
tul personal, fără nici o atingere a raporturilor noastre externe — altfel 
s-ar constata că agenţii diplomaţiei cărora cu drept se contestă dreptul 
de a se amesteca în politica noastră internă, ar putea înrâuri „proprio 
motu“ politica noastră externă. Am mai adăugat că Guvernul nu poate 
să plece pe acest incident, tocmai pentru a dovedi că miniştrii străini nu 
pot influenţa politica noastră internă. 


luca, ministrul de Interne, a făcut ieri în fața Camerei o expunere 
caraghioasă care a avut însă darul să evidenţieze câtă prostie şi duplici- 
tate e în sânul Guvernului şi câtă laşitate în al Partidului Naţional-Ţără- 
nesc. Răspunzând unei întrebări puse acum câtva timp de lunian, luca 
a expus pe larg cazul unui student, Rădulescu, așa-zisul şef al „Tinere- 
tului liberal“. Cu gesturi și cu intonații melodramatice, ministrul de 
Interne a povestit cum acest tânăr a fost „ridicat“ (ziua în amiaza mare, 
pe Bulevard, sub ochii poliţiei?) de câțiva membri ai Gărzii de Fier şi 
dus pe jos (fără să reziste, fără să facă apei ia un agent ai forţei pu- 
biice?) ia di generai Zizi Cantacuzino acasă, 3 strada imprimeriei. 
Acolo a fost torturat și înjurat, ca să facă anumite destăinuiri, apoi i s-a 
spus să aștepte „verdictul Căpitanului“. După câtva timp „verdictul“ a 
fost dat: 25 de lovituri cu o frânghie udă — și aplicat. Apoi victima a 
fost pusă în libertate, cu sfaturi bune. DI ministru a trecut apoi la 
apărarea Poliţiei, care, dacă n-a împiedecat „ridicarea“ a făcut tot ce a 
putut ca să pună mâna pe cei care au executat atentatul. Naiv, d-sa a 
povestit toate greutăţile pe care le-au învins subordonații d-sale ca să 
găsească, dacă nu pe toţi, pe unii din delincvenţi, căci până în cele din 
urmă s-au arestat trei. La căminul care adăpostea pe aceşti tineri, direc- 

torul ar fi declarat că nu cunoaşte pe cei inculpaţi, cam aceeași decla- 
rație și din partea secretarului Academiei de Comerţ şi Industrie. În 
fine, acum vinovații fiind prinşi — a încheiat di ministru — Justiţia îşi 
va putea spune cuvântul. Glorie Poliţiei, Siguranţei şi ministrului de 
Interne veşnic vigilent! 

Expunerea d-lui luca e pur şi simplu monumentală! Ea mărturiseşte 
impotenţa poliţiei de a împiedica ridicarea unui cetățean de pe stradă şi 
schingiuirea lui într-o casă particulară şi mai mărturiseşte încă, că 
directorul unui cămin studenţesc şi secretarul unei şcoli superioare pot 
fi cel puţin simpatizanți cu Garda de Fier, fără ca Guvernul care a di- 
zolvat zisa Gardă să facă o obiecţie! Dar e ceva şi mai extraordinar: 
adică cum? Schingiuirea se săvârşeşte în casa d-lui Cantacuzino şi din 
ordinul d-lui Zelea Codreanu, și împotriva acestor doi delincvenți prin- 
cipali, nici o acţiune? Nici măcar o vorbă de blam? 

Ce e mai nostim e că expunerea d-lui luca a fost făcută în faţa d-lor 
Madgearu, Armand Călinescu, Ghelmegeanu şi consorții, şi că nici 
unul din aceşti aprigi adversari ai Gărzii de Fier n-a pus ministrului 
întrebarea care venea de la sine: dar cu Zelea Codreanu şi cu generalul 
Cantacuzino ce faceţi? Vorba românului: frica păzeşte via. De astă dată 
frica a păzit gura clănţăilor, atât pe banca ministerială cât şi pe a fus- 
tanelelor țărăniste. A intrat groaza în rândurile democraţiei române! 

Camera, ruşinoasă, n-a mai insistat şi a trecut la votul pe articole a 
legii Creditului Agricol, care a rămas cum era, fără să se mai introducă, 
după dorinţa lui Dinu Brătianu, limitarea împrumuturilor la propri- 
etatea până al 50 hectare. | 


Anecdote: 

La ultima deschidere a Parlamentului engelz, damele engleze au 
apărut după obicei, în toaletă şi cu scule. În cercurile lor, soția ambasa- 
dorului german, d-na de Ribbentrop, fiica faimosului Henckel (cunos- 
cuta casă de „Sekt““) se lăfăia încărcată cu toate sculele firmei, de abia 
le putea purta. Ziarul Times în darea sa de seamă citează câteva dame 
engleze prezente în mare ţinută cu perle şi diamante și adaugă: „Printre 
ele d-na de Ribbentrop se distingea prin extrema ei simplicitate“. . 

Alta: f 

Lady Hoare, soția ministrului englez la noi, deşi nepoata Ducelui de 
Portland — sau poate tocmai d-asta — e seminebună şi nu ştie nicio- 
dată unde e invitată, şi pe cine invita dânsa. Zilele trecute pottise la 

masă pe Elena general Perticari — născută Davila şi amică a Reginei. 
Elena a sosit câteva minute mai devreme, lady Hoare a primit-o foarte 
amabil, apoi i-a spus: „Chère amie excusez moi, de vais vous mettre à 
la porte car je dois aller m'habiller, j'ai du monde à dîner!“ Elena a fost 
atât de buimăcită încât în loc să-i replice că venise tocmai ca să se 
aşeze cu ea la masă, s-a sculat și a plecat. S-a înapoiat acasă și a tele- 
fonat unei prietene să-i ceară sfat. Prietena a sfătuit-o să se înapoieze la 
Legația britanică, căci nebuna nu-și va da probabil seamă că mai 
venise o dată. 

Cu toată ţânţoşenia ei d-na Elena — general Perticari — născută 
Davila — amica Reginei s-a supus, s-a dus, şi lady Hoare i-a strâns 
mâna cu efuzie și cu vădită surpriză ca şi cum n-o văzuse de o lună! 

Incă una: 

Zilele trecut la ieşirea de la Ateneu, după concertul admirabilului 
pianist Barovski, Cella Delavrancea (d-na Filip Lahovari) a spus unei 
prietene; „Il est merveilleux, il joue Bach divinement mais je trouve 
qu'il met trop de passion humaine dans Beethoven. Beethoven était 
sourd, il ne communiait pas avec les hommes, mais seulement avec les 
choses!“ Un nou punct de vedere pentru a judeca pe Beethoven. Fraţii 
Goncourt au spus că nimeni n-aude mai multe prostii decât un tablou 
celebru, într-un muzeu. S-ar putea adăuga şi umbra lui Beethoven, 
dacă rătăceşte pe undeva. l 


21 februarie. — Cele câteva cuvinte pe care le-am spus vineri la 
Cameră au avut un răsunet și un succes pe care nu le aşteptam. Câte 
lucruri într-adevăr utile şi inteligente am spus eu la Cameră în cursul 
carierei mele şi nimeni nu m-a felicitat! Pentru câteva cuvinte care 
n-aveau alt merit decât să oglindească postulatele bunului simţ, mi-a 
zbârnăit ieri toată ziua telefonul şi am primit nenumărate scrisori de 
laudă. Încă o dovadă, poate, că oamenii preţuiesc mai mult bunul simţ 
decât inteligenţa. Dar poate că mai e şi altceva. Mulţi au văzut în cir- 
cumscrierea conflictului propusă de mine, singura posibilitate de a sal- 
va relaţiile noastre cu Germania şi Italia, şi trebuie să mărturisesc că 
opinia publică românească se interesează mai mult azi de Germania şi 
Italia decât de Franţa căzută în brațele ovreilor şi ale Sovietelor. E o 
constatare, orce s-ar zice, pe care a putut-o tace oricine cu prilejul 
ultimelor evenimente. Și paralel cu ea alta, anume că „psihoza“ Gărzii 
de Fier se întinde şi cuprinde vertiginos până şi structurile sociale care 

până acum păreau cu totul refractare faţă de noua mişcare. Până şi 
coconetul bucureştean atât de puţin accesibil impulsurilor sufleteşti 
devine gardist, şi acest „gardism“, impetuos ca o modă, a pătruns până 
şi în cercurile liberale. Soţia mea lua ceaiul deunăzi la Elisa Brătianu şi 
iată trei coconiţe din intimitatea Marei Vestale a Democraţiei, intrând 
„en coup de vent“ în austerul ei salon cu cuvintele: „suntem gardiste!“ 
Coana Elisa era să leşine. Jeri am dejunat la Nadia Duca şi mare mi-a - 
fost mirarea să aud din gura soţiei unui ministru actual, exclamaţia: 
„Dar toată lumea e gardistă!“ În casa asasinatului Ion G. Duca, evo- 
carea Gărzii de Fier mi-a cam tulburat digestia! Poate că vom ajunge să 
vedem şi pe Nadia Duca înscrisă la Zelea Codreanu! Nu e vorba, sunt 
şi sceptici care nu se lasă prinși în vraja nădejdilor. Așa de pildă o 
cocoană mai în vârstă îmi spunea acum câteva zile: „Ei dragă, aşa merg 
lucrurile de la război încoace. Mai întâi toți au strigat Averescu, 
Averescu! Apoi țărăniştii, ţărăniştii! Apoi Carol, Carol! Acum toţi ţipă: 
Garda de Fier, Garda de Fier! O să treacă și asta cum au trecut cele- 
lalte!“ Avea un fond de dreptate cocoana mea, căci toate trec — dar 
dânsa a uitat un lucru: ceilalţi au fost puşi ia încercare şi au dat Kix, iar 
Garda de Fier n-a fost și nu poate fi pusă la încercare, căci o încercare 
cu dânsa ar însemna sfârșitul celor care pun la cale încercările. Şi iată 
de ce, multă vreme încă ea va canaliza toate nemulțumirile din ţară, şi 
Doamne, multe sunt! Popularitatea Gărzii de Fier e de ordin negativ, 
nu pozitiv: mai toți cei care se alipesc de dânsa o fac din ură sau din 
scârbă pentru regimul de prostie şi de şperțărie pe care nimeni nu-l mai 
poate suferi. 


Atentat la Adis Abeba împotriva mareşalului Graziani, vice-Rege. 
Probabil pus la cale de oamenii Neguţului, câți au mai rămas. Mareşa- 
lul a scăpat cu răni fără importanță. 


Aseară a sosit de la Florenţa Voievodul Mihai. Fiindcă şi-a lăsat 
apendicele acolo, platitudinea guvernamentală i-a făcut o primire ca şi 
cum s-ar fi înapoiat de la cucerirea lumii. A sosit cu Simplonul, la orele 
23, şi bieţii şcolari şi cercetaşi au fost înșiraţi pe stradă, în frig, de la 
Mogoşoaia până la Palat. Înjura lumea aseară de-i spurca, şi pe Rege şi 
pe moștenitorul lui. La gară tot Guvernul şi toate autorităţile. La plati- 
tudinea oficială s-a adăugat şi aceea a câtorva membri din opoziţie: 

domnii Goga, lunian, Madgearu, Călinescu au găsit de cuviință — 
eterni milogi ai Puterei — să se înjosească până a participa la această 
mascaradă. Jean Mihalache n-a fost, dar cam în aceeaşi vreme a profi- 
tat de un banchet în care-l sărbătoreau „profesorii universitari din par- 
tid“ ca să tragă Regelui limbi de un cot. Ceea ce nu-l împiedică să înju- 
re pe Majestatea Sa zilnic, între patru ochi! Ce mizerie morală! lată ce 
împinge lumea către Garda de Fier. 


Alexandru Duiliu Zamfirescu! în treacăt prin Bucureşti a venit pe la 
mine. l-am spus: „Ştiu că eşti bine cu d-na Lupescu. Du-te și-i spune că 
nici dânsa, nici Regele n-au de ce se teme din partea Gărzii de Fier. 
N-am nici o legătură specială cu Zelea Codreanu, dar sunt în măsură să 
ştiu ce vor şi ce plănuiesc. N-au nici o intenţie să ucidă nici pe d-na 
Lupescu, nici pe Rege, nici pe altcineva din preajma lor. Ştiu că au fost 
în panică la Palat şi că prostiile lui Tătărescu şi ale lui luca n-au fost 
decât repercuţiunile acestei panici. Să se liniştească, şi să lase lumea în 
pace. Să dezumfle incidentul cu miniştrii străini. lar în ce priveşte 
Garda de Fier, să-şi dea seamă că e prea târziu ca să o desființeze: 
mişcarea a prins rădăcini prea adânci şi prea puternice. Să o canalizeze: 
lucrul nu e imposibil, dar cu o singură condiţie, să se despartă odată, 
sus, de lichele şi proşti.“ Mi-a făgăduit că va vorbi şi Doamnei şi 
Regelui. L-am autorizat să vorbească în numele meu. Să mai fie ceva 
de salvat în ceasul al doisprezecelea? 


Mi se aduce vestea că tinerii arestaţi pentru schingiuirea lui Rădu- 
lescu, şi a căror arestare trudnică dar glorioasă ne-a fost expusă de mi- 
nistrul de Interne -cu atâta patos în şedinţa Camerei de alaltăieri — au 
fost puşi în libertate! S-a constatat că nu erau dânşii cei vinovaţi! Ce 
regim de caraghioşi. 


Stârcea a trecut pe la mine să-mi spună că formula mea în chesti- 
unea miniştrilor străini e cea bună, şi că „am adus un mare serviciu 
Regelui, formulând-o“. Bine — dar să vedem consecinţele. Citesc prin 
ziare că au adus pe Comnen de la Berlin. E un om dibaci şi de bun sfat. 
Să dea Dumnezeu să îndrumeze pe genialul Guţă, pe calea cea bună. 


! Ministrul nostru la Varşovia, pentru moment. 

22 februarie. — Banda se apără: 

Soția divorțată a lui Munteanu-Cârnu (de la Radiofonie) — o ungu- 
roaică sau englezoaică, în tot cazul o străină şi încă o străină foarte nos- 
timă — a ştiut să câştige „bunele graţii“ ale Regelui. La prima dată 
banda n-a spus nimic (după obiceiul stabilit), la a doua a mârâit, la a 
treia a luat măsuri. A încercat întâi să o expulzeze, dar a intervenit fos- 
tul soț şi a scăpat-o. S-a dus atunci la dânsa Gavrilă Marinescu şi i-a 
oterit o sumă bună de bani ca să plece. Dama a acceptat (Regele plă- 
teşte foarte prost amorurile sale trecătoare) şi a trecut granița, iar Căr- 
luţă, cu botul pe labe, s-a înapoiat „ad vomitum“. 


Banca Naţională a ţinut ieri adunare generală şi şi-a modificat 
statutele. Va putea de acum înainte să emită lei până la o valoare repre- 
zentând 10% din circulația monetară, ca să subscrie la noile instituţii 
de credit create prin ultimele legi (limitativ). 


23 februarie. — Încurcătura politică devine din ce în ce mai inex- 
tricabilă de pe urma incidentului cu miniştrii străini, fiindcă nimeni nu 
vrea să facă o cât mai mică concesie față de poziţia inițială luată. In 
Guvern şi în Partidul Liberal cei mai mulţi nu văd altă soluție decât 
demisia Guvernului şi trecerea în opoziție pe plattorma „apărării dem- 
nităţii naţionale!“ Tătărescu ezita între panaşul demnității naționale şi 
blidul cu linte al guvernării, fie chiar şi dacă aceasta n-ar trebui să mai 
dureze decât câteva luni, sau chiar câteva săptămâni. Sluga plecată, va 
face desigur ce-i va porunci Regele. Ieri se vorbea cu insistență de un 
Minister Costinescu (!!!) pentru votarea bugetului şi a legilor în curs și 
pentru lichidarea regimului liberal. Să trăiesc să văd şi pe Costinescu 
prim-ministru, şi apoi pot să mor liniştit! Dar împotriva unui Minister 
Costinescu s-a ridicat Inculeţ! Ca ministru mai vechi şi ca vicepre- 
şedinte al Guvernului actual, îi revine lui succesiunea lui Tătărescu! 
Dacă se trece peste el, va da demisia din partid, și câte şi mai câte. 
Deocamdată conciliabule în toate colţurile: la Dinu Brătianu, cu Tătă- 
rescu, dr. Angelescu şi Inculeţ — la Tătărescu, cu Franasovici, cu 
Inculeţ şi cu luca — la Valer Pop cu trocarii partidului. Ce va mai ieşi 
din atâta tevatură? O prostie, probabil ca de obicei. Când ar fi atât de 
simplu ca Antonescu Victor, înapoiat alaltăieri din Balcani, să meargă 
azi la Cameră şi să spună: „Domnilor! Ca urmare la declaraţiile făcute 

de d! prim-ministru în această Adunare, cercetarea pe care v-a făgă- 
duit-o a fost făcută. Din ea rezultă că miniştrii străini care au participat 
la funeraliile gardiștilor căzuţi în Spania n-au avut nici cea mai mică 
intenție să se amestece în politica noastră internă. Participarea lor la 
acele funeralii a fost desigur o eroare și sperăm că asemenea erori nu se 
vor mai întâmpla. Astfel încât putem considera incidentul ca închis“. 
Şi avanti muzica! Guvernele noastre sunt însă capabile de orice soluţie, 
numai de o soluţie de bun simţ nu. 


24 februarie. — Frământările din sânul Guvernului și partidului, 
supărarea Regelui față de lipsa de autoritate dovedită de organele 
menite să stăvilească curentele extremiste şi dorința lui Tătărescu de a 
schimba ceva (miniştrii străini se lasă greu) a dus ieri la o mare rema- 
niere (cel puţin mare ne-a fost anunţată): Tătărescu a luat Internele, iar 
Sassu a luat Justiţia (rămânând interimar la Domenii până-și va trece 
„legea pentru organizarea Agriculturii“, în discuţie înaintea Camerei); 
luca şi Djuvara (de la Interne şi Justiţie) au trecut miniştri fără porto- 
foliu — în fine Gavrilă Marinescu a fost numit subsecretar de Stat la 
Interne (păstrându-și prefectura Poliţiei) şi generalul Glatz la Apărarea 
Naţională. Ministerul Armamentului a fost suprimat şi Bejan trecut la 
Preşedinţia Consiliului. Bentoiu de la Interne a fost mutat subsecretar 
la Justiţie. 

Această ultimă zvârcolire a regimului lichelelor e în ritmul întregii 
guvernări Tătărescu: totul sub călcâiul oamenilor de casă Caraiman — 
Lupescu, şi în afară de ei, proști sau lichele, care să asculte și să se su- 
pună. Tot miezul remanierii e numirea lui Gavrilă Marinescu la Inter- 
ne. El va fi ministru. El va trage toate sforile. Tătărescu se va mulţumi 
să cânte ca de obicei din trâmbiţă. La Justiţie a fost îndepărtat un prost, 
Djuvara, ca să fie pus un altul, Sassu. Trei sperietori de ciori ca Tătă- 
rescu, Sassu şi Gavrilă nu vor pune pe fugă ceata de lupi... 


Dejunat ieri la Legația Jugoslaviei cu Pochammer, consilierul Lega- 
ției germane. Mi-a spus că incidentul miniştrilor străini era în principiu 
aplanat şi că se discută încă numai formula împăcării, sau mai bine zis 
a comunicatului care va oglindi această împăcare. Pochammer mi-a 
mulțumit pentru declaraţiile mele din Cameră şi mi-a afirmat că au 
servit mult la împăcarea lucrurilor. 

Remanierea Guvernului n-a produs nici o impresie în public, nici 
bună nici rea. Lumea e atât de sătulă de acest regim, încât această ulti- 
mă etapă a unui Guvern odios nu interesează pe nimeni. În schimb, 
toată lumea înjură pe Rege şi curentul contra lui creşte, creşte mereu. 
Şi în această stare de nemulțumire şi de enervare generală: Gavrilă 
Marinescu, prototipul şperțarului şi omului fără nici un scrupul! Să fie 
Regele înscris în Garda de Fier, de mână astfel apa la moara ei? 


Dejunat la Mitilineu (Charles) împreună cu Sola. Atlu de la dânsul 
că s-a ajuns la un text pentru aplanarea incidentului cunoscut, text 
aprobat de Guvern, de eļ ṣi de Fabricius. Mai rămâne aprobarea Berli- 
nului și Romei — dar presupun că cei doi miniștri n-au putut primi o 
redactare pe care să o respingă Guvernele lor respective, aşa încât afa- 
cerea poate fi considerată ca terminată. Făcea mai bine dl Tătărescu să 

nu o deschidă. Sola voia să vină la mine să-mi citească textul; l-am dis- 
` pensat spunându-i că nu mă interesează decât singurul lucru, să ştiu că 
incidentul e închis. Voi avea timpul să savurez textele în gazete. 

Ce e mai nostim, e că cei doi miniştri cărora le-a cerut capul Tătă- 
rescu nu pleacă, dar se poate să fie rechemat ministrul nostru la Berlin. 
„Ce serait un comble“ vorba trancezului! Se reproşează lui Comnen că 
n-a fost destul de dibaci, faţă de Guvernul german, ba chiar că ar fi asi- 
stat la cinstirea celor doi morți români, de către nemți! Sper că sunt 
numai zvonuri. 


Se vorbeşte cu insistenţă — au aflat-o chiar diplomaţii străini — că 
numirea lui Gavrilă la Interne ar fi primul pas pentru scoaterea Sigu- 
ranței Statului şi Direcţiei Poliţiilor din politică, urmând a se crea un 
minister al Poliţiei, al cărui titular stabil ar depinde numai de Rege şi 
n-ar fi cuprins în schimbările de Guvern. Ştiu că e o veche marotă a 
Regelui; proiectase așa ceva cu Pangal, pe vremea Guvernului Iorga. 
În tot cazul Gavrilă Marinescu nu e omul care să dea prestigiu unei 
asemenea instituţii autonome şi independente. Mai bine politică decât 
șperţ. 


Irina Procopiu poftise lume alaltăieri, luni, la dânsa — pentru muzi- 
că. Trebuia să vie şi Regina. În ultimul moment serata a fost decoman- 

dată sub pretext că Regina trebuia să meargă la Operă (?). Adevărul 
este că serata a fost decomandată fiindcă Regina nu trebuia să întâl- 
nească pe cei doi miniștri oropsiți, invitaţi şi ei!!! Suntem balcanici, 
nimic de zis! 

Aflu că Elisa Brătianu îşi scrie memoriile. Vor fi foarte probabil 
amuzante, dar nu vor fi sincere. E prea pasionată; va căuta să tragă 
toată spuza pe turta lui Ionel. 


25 februarie. — Von Neurath, ministrul de Externe al Reichului a 
făcut o vizită cu tâlc şi cu zgomot la Viena. Cu tâlc, căci scopul de- 
plasării lui era să înlăture obstacolele pe care Schuschnigg le grămă- 
deşte în calea „„Anschluss-ului“. Cu zgomot, căci prezenţa lui în capita- 
la Austriei a provocat manifestații cu bătăi, mulțumită temperamentu- 
lui războinic al formațiunilor “riaţional-socialiste. Neurath a cerut lui 
Schuschnigg, dacă trebuie să credem agenţiile telegrafice, să dea depli- 
nă libertate propagandei naţional-socialiste în Austria şi să renunţe de- 
finitiv la restaurarea Habsburgilor. Cancelarul austriac ar fi tratat cu re- 
fuz pe ministrul Reichului. 


Cafeneaua politică discută aprig remanierea ministerială de alaltă- 
ieri. Ce ar putea discuta aprig cafeneaua politică, dacă nu ar discuta o 
remaniere ministerială? Nimeni nu e mulțumit. Unii critică şi alţii 
explică, sau lămuresc că trecerea „șefului“ la Interne a fost un act poli- 
tic ca să dea peste graniţă siguranță că îndrumările noastre politice n-au 
fost influențate prin manifestările gardiste şi rămân neschimbate; că 
numirea lui Marinescu tot la Interne a avut drept scop să pună un 
şmecher în contact cu gardiştii, un şmecher bine văzut de aceștia și 
care să poată obține de la ei câteva luni de linişte, ca Guvernul să poată 
lichida fără greutăţi sfârşitul regimului. Adversarii lui Tătărescu spun 
dimpotrivă că-remanierea a însemnat o sensibilă diminuare a prestigiu- 
lui (?!) lui Tătărescu, căci Regele i-a suprimat Ministerul Armamentu- 
lui iar la Interne l-a pus sub controlul lui Gavrilă, destinat să devie mi- 
nistrul Poliției. luca spunea ieri pe culoarele Camerei că a primit să fie 
debarcat de la Interne fiindcă i-a cerut-o Dinu Brătianu şi că n-a vrut să 
facă dificultăţi partidului. „Dar ce e debarcarea mea, pe lângă a lui 
Guţă de la Armament?“, repetă cui vrea să audă, simpaticul bivolar. 
Haşiştii sunt fierţi, căci prin suprimarea Armamentului a fost decapitat 

şi Bejan, exponentul lor. Sonorităţile autoritare prin care Tătărescu a 
caracterizat remanierea, la Ministerul de Interne şi la Radio, au produs 
ilaritate generală. Ţărăniştii sunt şi ei furioși din cauza numirii lui Ga- 
vrilă și din cauza audienței lui Mihalache de luni, de pe urma căreia 
lțărescul nostru a tras concluzii funeste. Regele nu l-a pus nici măcar în 
curent cu remanierea hotărâtă. Toate merg bine, după cum se vede. In- 
curcă-i, Doamne, pe toţi, că mari lichele sunt! 


Mi se spune că Iorga s-a împăcat cu Garda de Fier. De frică se vede. 
Dar cred că nu s-a împăcat Garda cu el. 


Generalul Samsonovici a demisionat din Armată, deși mai avea 
încă un an până la retragere. Mi se spune că din cauza suprimănii Mini- 
sterului Armamentului, căci nu mai are ce coordona. Informaţia nu 
poate fi exactă căci demisia lui a precedat cu 48 ore această suprimare. 
Probabil că s-a supărat fiindcă a fost scos de la Statul Major. Se zice că 
ar intra în politică şi că s-ar înscrie la naţional-țărănişti. Ar face o gre- 
şeală căci ar înmulți numărul generalilor buni, deveniți politicieni 
proşti. 


26 februarie. — În ultima audiență pe care Pangal a avut-o la Rege 
s-a convenit între ei dizolvarea masoneriei române. Masoneria n-a 
prins în România. Marfă de import, ea n-a putut ieşi din etapa încer- 
cărilor. S-au constituit câteva loje confederate în Marea Lojă Naţiona- 
lă a României, s-a înființat un Suprem Consiliu de rit scoțian Antic şi 
Acceptat, dar toate aceste formaţiuni n-au fost decât „parlote“ în care 
câţiva domni tineri şi bătrâni găseau prilejul să-și petreacă orele libere, 
dând şuete şi practicând ritualul aferent diferitelor grade. O acţiune de 
propagandă sau de mase, o acţiune de solidaritate socială măcar, n-a 
existat. Numărul membrilor tuturor lojelor din România nu s-a urcat 
niciodată la 1 000. Se poate zice că Masoneria Naţională Română a 
fost din punct de vedere intern nu numai o instituție inofensivă, dar 
chiar și lipsită de orice influenţă sau ecou. Din punct de vedere extern 
însă, masoneria a adus țări reale servicii. Prin realțiile noastre maso- 
nice exclusive am putut schimba atmosfera ostilă nouă din Statele Uni- 
te şi obține concursul acestei mari Puteri la stabilizarea noastră mone- 

tară; prin relaţiile noastre masonice de asemenea am putut potoli porni- 
rile opiniei publice engleze atât împotriva noastră cât şi împotriva Re- 
gelui Carol (prin Ducele de Conaught, mare maestru al masoneriei 
engleze, am putut influenţa chiar familia regală a Angliei); prin maso- 
nerie, în fine, am putut obţine mai în toate ţările informaţii prețioase pe 
care le-am adus regulat la cunoștința celor din fruntea Statului român. 
Dacă dm punct de vedere intern, dizolvarea masoneriei nu poate avea 
nici o consecinţă, din punct de vedere extern ea va însemna un deficit 
pentru ţara noastră. Utilitatea internațională a masonerie: a fost pri- 
cepută de Regele Carol, care a protejat-o cât a putut. In vederea ace- 
leiaşi utilități am aderat şi eu la dânsa. 

Pare însă că Regele nu e în stare să reziste la curentele de dreapta, 
naționaliste, care confundă prosteşte masoneria națională (ritul scoţian 
Antic şi Acceptat) cu masoneria Orientelor (des Grands Orients) înfeu- 
dată politicianismului, anticlericalismului și ovreilor. Cum am fi putut 
noi convinge oameni de rea-credință, că tendințele noastre sunt mai 
naționaliste decât ale lor, când prezenţa Regilor Angliei, Danemarcei, 
Norvegiei şi Suediei, în fruntea Lojelor naţionale nu i-a convins? Abu- 
zurile Marilor Oriente (avem şi noi unul în România), prostia şi reaua- 
credinţă a profitorilor curentului naționalist, au ruinat Masoneria Naţi- 
onală Română, care a fost „o bună intenţie“ şi care în scurta ei exis- 
tență a adus totuși mai serioase servicii Statului decât atâtea alte for- 
maţiuni politice zgomotoase purtate de un curent trecător, ca toate 
curentele. 

Requiescat în pace! Printr-o hotărâre redactată cu măsură, în care se 
reamintesc încă o dată principiile pe baza cărora funcționa Masoneria 
Naţională Română, Supremu! ei Consiliu a hotărât ieri dizolvarea tutu- 
ror Lojelor şi dezlegarea tuturor masonilor de jurământul lor. Hotărâ- 
rea a fost luată după ce comandorul Fundăţeanu (mason și el) a venit 
din partea Regelui să ceară lui Pangal să ne grăbim. Am priceput că 
Guvernul va decreta dizolvarea tuturor societăţilor politice, şi în loc să 
aşteptăm să fim dizolvaţi, am preferat să ne dizolvăm noi singuri. O 
delegaţie de 6 membri cu Pangal (marele comandor) în frunte a adus 
ieri-seară la cunoştinţa Patriarhului! hotărârea Supremului Consiliu. `- 


! Sfântul Sinod fusese sesizat de o cerere de dizolvare a Masoneriei, Pangal avusese mai 
multe intreveden cu Patriarhul — odată t-am vorbit şi eu — şi-i explicaseim deosebirea între 
Masoneria Naţională şi Marele Orient. Patriarhul se arătase înţelegător şi binevoitor şi tărâpânise 
chestiunea în sânul Sfântului Sinod. În cele din urmă se numiseră raportori în această chestiune 
mitropolitul Bălan şi episcopul Vartolomeu — oamenii Gărzii de Fier. Afacerea era în curs. 

Delegaţia a fost primită în mod solemn. Patriarhul poftise pentru aceas- 
tă primire şi pe mitropolitul unit al Blajului Niculescu, şi pe arhie- 
piscopul catolic al Bucureştilor Cisar. Câteşitrei prelaţii au pronunțat 
scurte cuvântări, din care reiese, nu e vorba, confuzia pe care o făceau 
între cele două masonerii, dar prin care-și exprimau mulțumirea faţă de 
hotărârea luată. Apoi au semnat câteșitrei o telegramă adresată Rege- 
lui. Dacă nu vor înregistra alte victorii asupra „necuratului“ apoi n-au 
făcut nimic! Masoneria poate să fie însă mulțumită că a avut cel puţin 
înmormântare de ciasa i! 

Să vedem acum ce se va întâmpla cu Marele Orient al ovreilor şi cu 
lojele schismatice ale lui Sadoveanu, despărțit de noi de mai bine de 
doi ant, 

Ziarele de azi-dimineaţă ne aduc vestea unor lupte şi mai înverşu- 
nate în Spania, în partea locului despre Oviedo, şi în jurul Madridului. 
Înțelegerea internațională de neintervenţie pare că nu va putea fi apli- 
cată decât în primele zile ale lui martie: pe lângă organizarea practică a 
controlului, mai sunt câteva neînţelegeri de aplanat. 


La Londra se face o repetiție generală a ceremoniei Încoronării, ca 
la teatru. Repetiţia se va face în Westminster-Abbey şi vor participa 
toate personalităţile engleze chemate să joace un rol în ziua de 12 mai, 
afară de Rege şi de Regină care vor fi reprezentaţi prin alte persoane. 
Pentru rolul Reginei a fost deja desemnată sora Ducelui de Norfolk. ` 


Inundaţiile care au prăpădit anul acesta ca niciodată Statele Unite, 
Anglia și Franţa, amenință acum Expoziţia de la Paris ale cărei şantiere 
au fost năpădite de apele Senei. Această nenorocită expoziţie, pe care 
francezii o aşteaptă ca să mai reînvie puţin viața Parisului, n-are noroc. 
Lucrătorii, fără să facă grevă pe faţă, sabotează lucrările care aproape 
nu înaintează, aşa încât acum câteva zile Leon Blum, regele Franţei, 
s-a văzut nevoit să meargă la faţa locului şi să adreseze un mare discurs 
celor îndărătnici. Numai că cu discursuri nu se luptă împotriva răzvră- 
tiților. Natural, rezultatele au fost nule. lată acum şi apa care pătrunde 
pretutindeni şi mai împiedică şi ea pe cei câţiva lucrători care mun- 
ceau. Expoziţia trebuie să se deschidă peste două luni, şi clădirile abia 
s-au ridicat peste temelii! 

Noutăţi din Italia. Mussolini e hotărât împotriva Habsburgilor (pen- 
tru ce? Habsburgii pe Tron ar fi singura garanție împotriva Anschlu- 
ssului, şi numai de acesta se tem italienii) şi Papa s-a făcut pe deplin 
sănătos (a tărăgănit mai bine de două luni, accidente sclerotice, car- 
diace şi renale, de care era să moară). 


Incidentul cu miniștrii sttrăini nu s-a terminat încă, cu toate că mier- 
curi, Soia îmi spusese că totul e arantat. Să nu fi aprobat Berlinui, şi 
mai ales Roma, textul parafat de Exceienţele din Bucureşti? 


27 februarie. — Aseară a fost Comnen la mine. Berlinul şi Roma 
n-au aprobat textul convenit între reprezentanţii lor la Bucureşti şi Gu- 
vernul nostru, așa încât chestiunea e mai încurcată ca oricând. Refuzul 
Guvernelor german și italian a sosit alaltăieri joi, seara. Textul asupra 
căruia se convenise consta într-o declaraţie din partea ziselor Guverne 
prin care, într-o primă parte se explica prezența miniștrilor la ceremo- 
nia de la Sf. [lie după versiunea şi teza lor; într-o a doua parte se punea 
principiul „universal recunoscut“ al neimixtiunii agenţilor diplomaţiei 
în treburile și politica țărilor pe lângă care sunt acreditați — într-o a 
treia parte în fine se exprima regretul că o trecătoare neînțelegere pu- 
tuse tulbura un moment excelentele raporturi dintre România şi țările 
vizate. 

Roma și Berlinul au refuzat să aprobe acest text sub cuvânt că ar 
însemna o prezentare de scuze. Ori scuze nu se socotesc datori să dea, 
şi nici nu vor. Am întrebat pe Comnen ce face Guvernul faţă de refuzul 
celor două Puteri. „Nimic — a fost răspunsul lui — Antonescu se plim- 
bă în lung şi în lat, cu cartoful lui în gură, şi spune că el nu se mai 
ocupă de această afacere! Chestiunea a ajuns la un punct mort, în reali- 
tate fiindcă nu sunt de acord în Guvern şi în partid asupra soluțiilor, şi 
se ceartă între ei! Unii vor să plece şi să demisioneze pe patrioticul 
motiv al apărării demnităţii naționale, alții socotesc că înainte de toate 
trebuie aplanat incidentul cu cele două mari Puteri. Dinu Brătianu e in- 
transigent şi mănâncă foc, Tătărescu e conciliant şi caută formule de 
împăcare. E de nepriceput tocmai așa conciliant cum îl văd, să fi făcut 
agresivele declaraţii pe care le-a făcut! Numai d-ta ai spus ce trebuia; 
formula d-tale e cea bună, ca d-ta ar fi trebuit să vorbească primul mi- 
nistru şi toate s-ar fi aranjat. Cum a putut crede cineva că regimuri 

bazate pe prestigiu ca al lui Hitler şi al lui Mussolini vor consimţi la 
cea mai mică ştirbire a acestui prestigiu? Sunt şi proşti şi fără expe- 
riență diplomatică! Căci trebuie să fie cineva tâmpit să creadă că o ţară 
care a îngenuncheat Anglia în prestigiul ei mondial, Care şi-a bătut joc 
de Franţa, rupându-i în nas clauzele cele mai esenţiale ale tratatului 
ce-i asigura paza graniţelor, că o ţară care de doi ani nu cunoaşte decât 
succese în toate ciocnirile cu cele mai mari Puteri ale lumii, era să se 
plece în fața României!! 'Loate prostiile le-au făcut: ne-au chemat la 
Bucureşti pe mine şi pe Lugoşianu în loc să ne lase să lucrăm la Berlin 
şi la Roma, unde puteam face ceva — pe când aci, de ce folos sun- 
tem ?“ 

— Eu: „Poate Guvernul să fi găsit aci soluţia incidentului: a cerut la 
început capetele miniştrilor Germaniei şi Italiei la Bucureşti — te 
pomeneşti că se mulţumeşte la sfârşit cu capetele miniştrilor români la 
Berlin şi la Roma!“ 

— Comnen: „Te pomeneșşti! Dar să lăsăm glumele! Cum ieșim din 
încurcătură? D-ta vezi o formulă?“ 

— Eu: „Uite una: întoarceţi lucrurile, în loc să facă Germania şi 
Italia câte o declaraţie, să facă una România. Să vie Victor Antonescu 
la Cameră şi să spună că cercetarea făgăduită de primul ministru a fost 
tăcută, să repete explicaţiile date de miniștrii străini, să afirme princi- 
piul neimixtiunii diplomaților acreditaţi şi să încheie cu regretul nos- 
tru, că acest incident a putut tulbura etc. etc. Pentru noi ar ti o mică sa- 
tisfacție: aceea de a da peste nas la două mari Puteri, iar pentru éle, în 
fond, nici o supărare!“ 

— Comnen: „Ştii că e o idee! Am să o transmit lui Antonescu! Tre- 
buie să găsim ceva. Ar fi o nebunie să ne stricăm cu Germania tocmai 
când lucrurile mergeau aşa bine. Ştiu că eşti în curent cu tot. Dar nu 
ştiu dacă ţi s-a spus exact ce s-a petrecut acum în urmă, cu prilejul con- 
gresului invalizilor la Berlin?“ 

— Eu: „A fost şi prin jurnale“... 

— Comnen: „Da. Dar iată ce s-a întâmplat exact.Delegaţii români 
urmând să fie primiţi de Hitler, împreună cu ceilalţi, au venit să mă 
întrebe ce să-i spună, căci nu voiau să greșească. Foarte simplu, le-am 
răspuns, întrebaţi-l de ce după articolul lui Rosenberg din Völkischer 
Beobachter, care a făcut o atât de bună impresie în România, a venit 
după 15 zile alt articol în Frankfurter Zeitung (după cum se ştie gazeta 
Ministerului de Externe) cu un conţinut diametral opus? Unul din dele- 
gaţii noştri, mai isteţ, a pus lămurit lui Hitler întrebarea, şi iată răspun- 

sul Fiihrerului: Primul articol l-am dictat eu, iar pe cel de al doilea l-a 
scris un scrib fără răspundere: eu socotesc că pacea nu e posibilă în 
Europa cu revendicarea unor schimbări ale frontierelor actuale — vă 
autorizez să o repetaţi din partea mea în țara dvs.: eu vreau pace! Şi 
tocmai în momentul în care Fiihrer-ul face asemenea declaraţii, venim 
să ridicăm un incident stupid cu o ţară care politiceşte vrea să se apro- 
pie de noi şi care economiceşte e cea mai bună clientă a noastră! Nu 
trebuie uitat că din totalul exportului nostru de circa 11 miliarde, 5 și 
1/2 sunt absorbite de Germania şi Italia. Cunosc ideile Regelui în ce 
priveşte raporturile noastre cu Germania şi pe de altă parte nu pot 
admite că declaraţiile lui Tătărescu să fi fost făcute fără aprobarea lui, 
şi atunci nu mai pricep nimic!“ 

— Eu: „Sunt multe lucruri, pe care, dacă le-ai privi mai de aproape, 
nu le-ai pricepe, în țara noastră, sau ti-ar fi frică să le pricepi!“ 

Bietul Comnen a plecat de la mine descurajat; pisa apa în piuă până 
la Bucureşti şi cine ştie cât erau de hotărâți să-l mai ţină aci! 


În politica noastră internă trăim zile de mari zbuciumări oculte din 
cauza incapacității şi laşităţii factorilor hotărâtori. Imi vin acum infor- 
maţii despre toate câte s-a desfăşurat în culise în ultimele două săp- 
tămâni. După manifestarea gardistă din 13 februarie, a fost adevărată 
panică la Palat şi în cercurile guvernamentale, am spus-o deja. Am în- 
semnat de asemenea că Tătărescu îşi dedese demisia. Aflu acum că era 
cât pe aci să avem un Minister Mihalache. Toată Camarila şi tot Guver- 
nul au stat de capul Regelui să aducă pe ţărănişti la putere. Numai 
rezistența Regelui a înlăturat catastrofa. N-a vrut să audă de național- 
ţărănişti. În fine, după opt zile de zvârcoliri, s-a ajuns la formula rema- 
nierii, la „schimbarea la față“ a Guvernului. Formula „salvatoare“ a 
fost însă ţinută în așa secret, încât nu numai Mihalache, care a fost la 
Rege în ajun, n-a aflat nimic, dar înşişi miniştrii „remaniaţi“ n-au fost 
ținuți în curent. Marţi 23 februarie, Mircea Djuvara a primit toată 
dimineaţa, cu ifose, la Minister, luând angajamente de viitor — apoi la 
ora 11 s-a dus ca de obicei la Palat să lucreze cu Regele. Aghiotantul 
de serviciu l-a rugat să scuze pe Majestatea Sa, deoarece era foarte 
ocupată şi i-a spus că Regele îl va vesti când să vină. În timpul acesta 
decretele de remaniere erau deja pe masa Regelui! Înapoiat la Minister, 
bietul Djuvara a fost chemat pe la ora 12 la Preşedinţia Consiliului 
unde dulcele Gutză i-a pus în vedere că necesitățile momentului cereau 

„O schimbare a feţei Guvernului“! Între Ghighi şi Gutză scena trebuie 
să fi fost savuroasă! Deşi adânc jignit, Ghighi a primit să rămâie mi- 
nistru fără portofoliu, ca să plictisească pe Guţă! 

Pivotul remanierii a fost intrarea lui Gavrilă Marinescu în Guvern. 
Dar lucrurile n-au mers aşa uşor. Javra a refuzat, întâi, oferta pe care 
i-a făcut-o Tătărescu, sub pretext că nu vrea să se amestece în politică. 
Nu s-a supus decât ordinelor Regelui, considerându-se din acel mo- 
ment în serviciu comandat — dar a pus totuşi condiţii la acceptarea sa, 
condiţii pe care Regele le-a aprobat şi pe care Tătărescu a trebuit să le 
înghită. Mai întâi a cerut să rămână şi la prefectura Poliţiei. Apoi să nu 
ia parte la nici o acţiune politică a Guvernului, să nu apară pe banca 
ministerială la Cameră sau cel puţin să nu fie silit să ia cuvântul de pe 
ea (cred și cu!) și să se consacre exclusiv la reorganizarea Siguranţei 
Statului şi a poliţiilor locale, care zice-se că ar fi în plină anarhie. Mai 
mult de 60% din funcționarii Siguranţei Centrale ar fi afiliaţi Gărzii de 
Fier (?) şi o proporţie şi mai mare de funcţionari ai poliţiilor locale ar fi 
simpli agenţi electorali ai diverselor partide, mai ales ai celui liberal. 
Gavrilă Marinescu, purificatorul şi reorganizatorul administraţiei ro- 
mâneşti! Toate sunt posibile în dulcea noastră ţară sub domnia dulcelui 
nostru Rege! Îmi aduc aminte că un prieten al eroului nostru îmi po- 
vestea cum căpitanul sau maiorul Marinescu (gloriosul Gavrilă de as- 
tăzi) juca cărţi toată ziua la restaurantul leana (B-dul Elisabeta) cu pa- 

“tronul birtului Grigore Ştefănescu, cu un anume Buzdugan, fotograf de 
pe Bulevard şi cu Soare „bijutier“ din vecinătate, şi cum soția birta- 
şului a venit într-o zi cu o căldare de apă fiartă să opărească pe „dom- 
nii clienți“ care-i buzunăreau bărbatul. „Domnii clienți“ au scăpat pe 
fereastră, la timp. Astăzi, pokeristul Marinescu e stăpânul României, 
numitul Soare e „milioner“ cu automobil, iar Buzdugan „milioner“ cu 
case — căci domnul Gavrilă e un om bun la suflet şi recunoscător. De 
averea lui să nu mai vorbim. Că noi ne mâncăm rușinea, e vina noastră 
— dar cum poate avea Regele încredere în „capacitatea“ unui aseme- 
nea caraghios? 

Dealtmintreli toată acțiunea pusă la cale de remaniatul Guvern e un 
caraghioslâc. DI Gavrilă e hotărât să nu se pună rău cu Garda de Fier, 
şi a declarat-o, de frică să nu-i îngăurească burta. După ziarele de azi, 
măsurile Guvernului se vor reduce — le € frică la toți — la închiderea 
câtorva căminuri de studenţi (înlocuindu-se căminurile prin burse, 
dintr-un fond de 30 milioane care s-a alocat în acest scop) şi la insti- 
tuirea unui juriu universitar pentru judecarea profesorilor care s-ar 

deda în afară de cursuri la acte prejudiciabile siguranței Statului (po- 
sibilitate de a exoflisi pe toţi profesorii gardişti). Și mai e de văzut cum 
se vor aplica aceste măsuri, menite probabil să rămâie literă moartă. 


La ţărănişti e nemulțumire mare. La ultima convocare a Delegației 
Permanente au lipsit atâţia, încât Mihalache s-a supărat foc şi a ame- 
ninţat cu demisia. Hotărât, Mihalache a ieșit nemulțumit din ultima lui 
audienţă în care ar fi declarat Regelui că e în măsură să constituie un 
Guvern întregind partidul fie spre dreapta (Vaida) fie spre stânga (lu- 
nian)!, după indicaţiile Majestății Sale. Majestatea Sa s-a mulțumit să 
spună că ar fi totdeauna bucuros să vadă reîntregirea Partidului Naţio- 
nal-Ţărănesc, dar n-a dat nici o indicație. De unde dl Jean a tras con- 
cluzia că nu e nici pentru întregirea la dreapta, nici pentru cea la stân- 
ga, nici pentru ce era la mijloc — bineînţeles în legătură cu un viitor 
Guvern! Dar s-au supărat foc, în partid, vrăjmașii lui Vaida pe de o 
parte și ai lui lunian pe de alta! Madgearu ţipa prin culoarele Camerei 
că nu admite trădare, iar Potârcă susura că va şti să împiedece porcă- 
riile. Alt compartiment al caraghioşilor. 


Dizolvarea Masoneriei a avut răsunet. După câte a venit să-mi spu- 
nă Pangal, discursurile prelaţilor au fost inexact redate în Universul. 
Vor fi reproduse, aşa cum au fost rostite, și pare că au fost foarte măgu- 
litoare pentru masoneria noastră. Cuvintele aspre atribuite lui Cisar îm- 
potriva noastră („oile rătăcite care trebuie să revină la turmă“) au fost 
în realitate îndreptate către masonii din Marele Orient și către ai lui 
Sadoveanu. Sus, la Palat, efectul a fost excelent. De asemenea în cercu- 
rile naţionaliste şi de dreapta. Ziarele acestor cercuri salută cu mare 
bucurie „gestul“ făcut de mine (!?). În cercurile de stânga, nedumerire 
mare. Se întreabă toţi pentru ce am făcut eu — tot eu ! — acest gest, și 
ce înțelegere e la mijloc? Lasă-i să creadă că e una! 


Azi-dimineaţă a fost Lucă Sturdza la mine. A venit să mă sondeze 
dacă n-aş fi dispus să iau în mână „canalizarea“ Gărzii de Fier (el e 
gardist, fanatic — şi tot atât de fanatică e nevasta lui) care reprezintă 

„astăzi un curent pe care nici o măsură de poliție nu-l va putea stăvili. 


"1 Vaida şi lunian trebuie să facă mare haz, dacă ar afla acest amănunt! 

Am răspuns că da, dar că pentru aceasta ar trebui să am o însăr- 
cinare din partea Regelui, care nu-mi va da-o fiindcă: 1) Sunt un om 
cinstit şi 2) nu sunt un prost. Or, Regele vrea să canalizeze curentul 
Gărzii de Fier, dar vrea să realizeze acest scop cu ajutorul proştilor — 
ca să le poată impune genialele sale vederi — şi cu al lichelelor — ca 
să-şi poată Camarila continua în linişte afacerile. Rândul meu nu va ve- 
ni decât dacă, şi când, Majestatea Sa va fi la „aman“. E exact momen- 
tul care mi-ar conveni şi mie, dacă voi mai fi în viaţă, căci slugă la dâr- 
loagă sunt hotărât să nu mai fiu. 

Am profitat de Sturdza ca să amintesc lui Zelea Codreanu că i-am 
spus odată că mișcarea lui nu va putea reuşi decât dacă va ţine seamă 
de aceste trei imperative: 

1) Să nu se lege cu nici un partid; 

2) Să nu se încurce cu rablele şi scursorile din vechile partide; 

3) Să nu se bizuie pe apaşii presei şi pe gazetele traficanţilor de 
curente. 

Până acum a respectat prima condiţie, dar din nefericire nu pe cele- 
lalte două. Să bage de seamă, să nu-l mănânce păduchii. 


Colonelul Angelescu, „retour de Rome“, îmi povesteşte una bună a 
lui Lugoşianu. A închiriat pentru Legaţie o frumoasă vilă în spatele vi- 
lei Borghese, pentru care plăteste o chirie de 80 000 lire pe an. Cu con~ 
simțământul lui Titulescu a trztat cumpărarea acestui imobil şi a în- 
cheiat următoarea frumoasă convenţie: 2 000 000 lire, „cash“ la face- 
rea contractului și 700 000 lire pe an, timp de 40 de ani! „Les affaires 
sont les affaires.“ Grigorcea, în trecerea lui pe la Minister ca secretar 
general a anulat convenția. 


Jean Th. Florescu, ridicolul nostru ministru în Spania (în care?) a 
fost rechemat. Să ne întrebăm încă o dată de ce a fost numit? 


Moravuri: la Senat un oarecare X a întrebat pe ministrul de Finanţe 
dacă e adevărat că se va concesiona distribuirea alcoolului — după 
modelul Discomului (tutunurile, sarea şi chibritunle), întrebare la care 
ministrul a răspuns că are două oferte, una a d-lor Zissu şi Aristid 
Blank, alta a d-lor general Manolescu (secătura cu casele naționale) şi 

Nicuşor Miclescu — dar că e hotărât să le respingă pe amândouă (bine 
face). DI Nicuşor Miclescu, senator ales din mila Guvernului împreună 
cu Grigoraș Filipescu, s-a simțit jenat și a explicat că d-sa era preşe- 
dintele Creditului Extern care merge prost, şi că a făcut cererea ca 
să-l scape de faliment! Frumoasă mărturisire! Va să zică, Discomul ca 
să scape de faliment pe Blank şi Discom-alcoolul ca să scape Creditul 
Extern! Ce e grav, e că Nicușor Miclescu e un om foarte cinstit, nu un 
bandit ca Blank. Cât de jos a ajuns moralitatea publică în această țară, 
pentru ca un om cinstit să calce fără nici o jenă pe urmele unui escroc? 


În Camera franceză mare dezbatere în jurul politicii Ministerului 
Blum. Frontul popular s-a dovedit intact, căci Ministerul a avut 361 
voturi de încredere împotriva 215. 

Creditele pentru rearmarea ţării, votate de Parlamentul englez, pen- 
tru o perioadă de 5 ani se urcă la circa un bilion şi jumătate de lei! Pen- 
tru aceeaşi perioadă noi am angajat 20 miliarde de lei!! Şi cu asta se 
laudă Tătărescu de doi ani, asta e marea operă de apărare naţională pe 
care a desăvârşit-o marele Partid Naţional Liberal! O notă comică mai 
mult. 


1 martie. — leri-dimineaţă s-a deschis cu mare solemnitate 
al XIII-lea congres agricol, în prezenţa Regelui. Trei discursuri lungi şi 
searbede citite succesiv de dl Sassu, providenţialul ministru al Agricul- 
turii ad-interim, de dl Mândru preşedintele societății agronomilor, de 
dl Ţipăianu (fostul meu subsecretar la Agricultură George Cipăianu), 
preşedintele congresului — şi la sfârşit o scurtă cuvântare rostită de 
Rege, See ne altele criticând învățământul nostru agricol, Re- 
geie a spus: „Nu avem nevoie să formăm «agronomi, ci agricuitori»i 
Ce păcat de omul acesta: cu cât bun simţ şi cu câtă înţelegere vorbeşte, 
şi ce prost înfăptuieşte! Dacă s-ar ţine pe sfertul sfertului de câte spune, 
ce bine ar fi de noi şi de ţară! Congresul din anul acesta a fost organizat 
de „Societatea inginerilor agronomi“ şi e al 4-lea de la război încoace. 
De asta sunt buni agronomii, căci încolo corpul lor ne-a dat numai 
decepții. Avem două academii superioare de agricultură, un institut de 
cercetăn monumental, ferme peste terme, și producția agricolă a ţării 
merge în continuu descrescând, cantitativ şi calitativ. In schimb, dom- 
nii agronomi s-au constituit în corp tehnic cu lefuri speciale adecvate 

corpului, s-au împroprietărit cu loturile cele mai mănoase și s-au îmbo- 
gățit prin tot felul de gheliruri, şi — durere — prin tot felul de pungă- 
şii. Într-o acţiune de onoare, corpul inginerilor agronomi ar trebui di- 
zolvat numaidecât. 


Zelea Codreanu, căpitanul, a trimis o circulară formațiunilor sale, al 
cărui text denotă mult spirit politic. Circulara începe prin a constata că 
măsurile excepţionale pe care Guvernul le plănuieşte, nu sunt justifi- 
cate prin frica de dezordine din partea Gărzii de Fier, ci prin spaima pe 
care a resimțţit-o tocmai în fața ordinei în care s-au desfăşurat manifes- 
tațiile din 11 şi 13 februarie. Căpitanul protestează apoi împotriva învi- 
nuirii de complotare împotriva stării de lucruri existente şi de acțiune 
subversivă şi teroristă, învinuiri şi bănuieli pe care Garda de Fier le res- 
pinge cu dispreț. Garda de Fier nu complotează şi nu pregăteşte acțiuni 
teroriste: ea se mulțumește să convingă poporul românesc de necesi- 
tatea unei totale schimbări sufleteşti. Acţiunea de convingere prinde: 
când majoritatea poporului românesc va fi convinsă de necesitatea 
acestei schimbări, Garda de Fier va veni legal și automatic în fruntea 
Guvernului şi-şi va aplica programul său. Chiar dacă ar mai avea „Că- 
pitanul“ şi alte gânduri ascunse, abilitatea declarațiilor sale nu poate fi 
contestată. 

2 martie. — Vreme posomorâtă şi rece, adevărată vreme de babe, 
deşi babele trebuiesc numărate pe stilul vechi, sau dacă pe cel nou de la 
14 martie încolo, cu 9 zile înainte de echinox. 

Ziarele de azi aduc vestea unci brutale agresiuni împotriva rectoru- 
lui Universităţii din aşi, profesorul Traian Bratu. Agresorii ar fi 3 stu- 
denţi care au atacat pe Bratu în strada Toma Cozma, pe când se înapoia 
acasă. L-au lovit cu cuţitele în ceafă şi în spate şi i-au rupt urechea. Gă- 
sit fără cunoştinţă pe trotuar, rectorul a fost dus la Spitalul Sf. Spiridon 
unde profesorul Tănăsescu i-a pansat şi recusut rănile. Viaţa lui nu e în 
pericol. Traian Bratu, fost preşedinte al Senatului, e fruntaș al Partidu- 
lui Naţional-Țărănesc și la ultima conferință a profesorilor universitari 
din partid a propus măsuri pentru stăvilirea curentului gardist în Uni- 
versități şi pentru canalizarea tineretului spre ideologia democratică: 
Să fie asta cauza agresiunii? Dacă autorii ei sunt într-adevăr gardişti, 
au făcut-o din nou boacănă: în loc să doboare un gangster sau să lo- 
vească într-un şperțar cunoscut şi antipatic, să zică lumea „bine au fă- 
cut!“ au dat într-un om inofensiv şi mai mult simpatic, așa încât — da- 
că au făcut-o — nu poate să-i aprobe nimeni, ci dimpotrivă să-i con- 
damne. 

Incidentul din Germania și Italia e tot nerezolvat şi cu fiecare zi 
care trece situația nu se poate decât înăspri. 


3 martie. — Împlinesc 66 de ani! Nu mă plâng de cei mulți înapoi 
— dar prea rămân puţini înainte! Mă simt încă în deplină putere, şi rog 
pe Dumnezeu să-mi mai dăruiască câţiva ani, să am vreme să-mi pun 
toate în regulă — încolo, nu mai am nici o ambiţie. 


Stupidul atentat împotriva lui Traian Bratu — om mediocru și cum- 
secade — pare să fi fost de o brutalitate bestială. I s-a tăiat complect o 
ureche (găsită a doua zi, pe stradă, de poliţie), i-a fost sfâșiată faţa şi 
ceafa şi a primit şi câteva lovituri de cuţit pe părţile toracice. Rănile 
nu-i pun însă în pericol viaţa, afară de cazul vreunei complicaţii prin 
infecţie. 

Reprobabilul fapt a avut natural repercuţiunea lui în Parlament, în 
Cameră şi în Senat. N-am fost ieri la Cameră, dar citind azi-dimineață 
în ziare darea de seamă a dezbaterilor, faţă de gurile fetide care într-o 
incintă şi în alta şi-au vărsat veninul şi frica, parcă tot aş prefera să fiu 
de partea celor care au lovit. Mai bine cu bestiile simpliste, decât cu 
şperțarii, cu escrocii şi cu laşii. Telegrama lui Jean Mihalache, trimisă 
lui Costăchescu, e o mostră delicioasă de ce poate capul de lemn al ţă- 
rănoiului de la Topoloveni. „Unde mergem?“ (dacă n-ar fi scris aceste 
fatidice cuvinte m-aş fi spânzurat!) întreabă dl Jean pe Costăchescu, 
parcă Costăchescu ştie, şi poate să-i dea un răspuns! 

Consiliul de Miniștri voinicoşi s-a întrunit ieri-dimineaţă. Trâmbiţa 
lui Tătărescu a acoperit miorlăiturile doctorului Angelescu, şi „echipa 
de sacrificiu“ a luat următoarele formidabile hotărâri pentru salvarea 
„Soțietăţii“: 

Aprobă închiderea vremelnică a tuturor Universităţilor şi a Căminu- 
rilor studenţeşti din țară. 

Universitățile vor fi redeschise după reorganizarea lor potrivit noii 
legi pentru învățământul universitar. 

Aprobă ca în legea depusă la Senat să se însereze un nou articol po- 
trivit căruia se interzice studenților sub sancţiunea exmatriculării (fru- 
mos cuvânt, ce zici d-le Pisani?) să facă parte din vreun partid politic 
sau să participe la manifestări politice — obținându-se astfel (n-ar fi 
fost mai exact să se spună: „urmărindu-se astfel?“) despoliticianizarea 
(frumos cuvânt şi ăsta!) studențimii universitare. 


www.dacoromanica.ro 


104 CONSTANTIN ARGETOIANU 


Aprobă modificarea textului referitor la prohibiţiunea portului uni- 
formelor politice, în sensul unei mai complecte definiţii a delictului. 

Aprobă demersul Ministerului Cultelor, făcut în numele Guvernului 
către I.P.S. Patriarh, spre a sancţiona participarea preoților la campa- 
niile de ură și învrăjbire şi care transformă biserica în armă de luptă po- 
litică. Autorizează pe ministrul Cultelor a aviza la măsurile pentru pre- 
venirea acestor fapte. 

Autorizează Ministerul de Interne să procedeze imediat la desfiin- 
tarea tuturor lojilor (săraca masonerie! „Elle ne méritait ni cet exces 
d'honneur, ni cette indignité“ — căci de toate o fi făcut, numai politică 
nu) şi a tuturor asociaţiilor secrete de orice caracter. 

Aprobă propunerile ministrului Industriei şi Comerţului spre a face 
mai eficace ocrotirea muncii românești. 

Aprobă măsurile elaborate de acelaşi Minister pentru controlarea 
trusturilor şi cartelurilor şi pentru împiedicarea abuzurilor lor în pro- 
ducţia industrială. 

După aceste energice şi frumoase hotărâri, miniştrii au luat câte o 
ţuică, ca să-și refacă puterile. 


De ieri a început să sufle un vânt violent de la Nord-Est, atât de vio- 
lent încât abia se poate înainta împotriva lui, iar astăzi dimineaţă ne-am 
deșteptat pe ninsoare mare. Ninge şi viscolește ca în mijlocul iernii 
deşi temperatura n-a coborât sub —3*. Împlinesc 66 de ani, şi de când 
sunt n-am ieşit încă de ziua mea cu şoşoni. Ce e drept că n-am petrecut 
toate aniversările mele în România! 


Domnii miniştri de Externe Eden (Anglia) şi Krofta (Cehoslovacia) 
au făcut fiecare, drăguţii de ei, câte un expozeu în Parlamentele lor res- 
pective. „Locuri comune“ cu lopata, numai două idei originale, şi noi: 
dl Eden a declarat că Anglia vrea pacea şi dl Krofta că Mica Înţelegere 
e mai solidă ca oricând. 


Cernătescu, subdirectorul Închisorilor, mi-a povestit cum s-au în- 
tâmplat lucrurile în adevăr, cu prilejul încercării Gărzii de Fier (notat la 
timpul său în aceste însemnări) de a libera pe legionarii deținuți la Vă- 

cărești, în dimincaţa zilei de 15 februarie. Băieţii au venit într-adevăr, 
în două camioane, şi au vrut să pătrundă în închisoare. În faţa forțelor 
Armatei, care i-a întâmpinat, au renunțat însă să forțeze intrarea (în ce 
scop nu e lămurit nici azi, de aci versiunile contradictorii, unii afir- 
mând că au vrut să libereze pe cei deţinuţi — versiunea poliției — alții 
că au vrut numai să le facă o vizită de încurajare (?) — versiunea cer- 
curilor gardiste), şi au început să negocieze cu directorul penitenciaru- 
lui, încredințându-l că vor numai „să decoreze“ (la orele 4 dimineața) 
pe camarazii lor, cu decorația creată de către Căpitan și menită să re- 
compenseze „meritele“ legionarilor!. Lucru de necrezut, directorul (pe . 
baza căror instrucțiuni?) a încuviințat cererea. Deţinuţii gardişti, împre- 
ună cu camarazii lor din camioane au fost aşezaţi în curtea penitencia- 
rului, într-un „careu“ înconjurat de toate părţile de trupă, care forma 
astfel un al doilea „careu“ în jurul celui dintâi. Un preot — venit şi el 
cu camioanele — a spus o scurtă rugăciune, apoi gardiştii toţi s-au pus 
în genunchi, şi cei deţinuţi au primit însemnele decoraţiei. În momentul 
în care gardiștii s-au pus în genunchi, au îngenuncheat şi toți soldații 
si ofițerii. 

Pare că această solidaritate a Armatei cu gardiştii a speriat grozav 
stăpânirea (stupida stăpânire, care dacă n-a pus la cale această mani- 
festare, a îngăduit-o şi a înlesnit-o) şi că a fost cauza tuturor inciden- 
telor care s-au declanșat apoi în acea zi de luni 15 februarie: demisia 
lui Tătărescu, amânarea ședinței Camerei, Consiliul de Miniştri, decla- 
rațiiile răţoite de a doua zi în Parlament (hotărâte în ajun) — precum şi 
cauza iniţială a remanierii ministeriale. 


La ţărănişti tulburări adânci. Maniu, care a venit în Bucureşti, a ple- 
cat aseară refuzând să ia parte la şedinţa Delegației Permanente a par- 
tidului, ce se ţine azi. Pretextul lui Maniu e că mandatul Delegației a 
expirat şi că, Congresul — în care dl Iuliu are majoritatea? — trebuie 
să aleagă alta. Cauza adevărată e că dânsul socotește că politica pala- 
tistă pe care o duce Mihalache a dat greş, că Regele i-a păcălit pe 


1 Pare că această neloială concurenţă într-una din principalele sale îndeletniciri, a înfuriat pe 
Regele nostru împotriva lui Zelea Codreanu mai mult decât toate încurcăturile create Guvernului 
prin diferitele manifestații ale Gărzii de Fier. 

2 Maniu nu urmăreşte să debarce pe Mihalache, căci n-are destul curaj să apară pe faţă cu 
politica lui, dar nu i-ar displace să dea peste nasul câtorva oportunişti ca Potârcă, Călinescu şi 
alții. 

toți’, şi nu vrea să ia parte la nici un act de conducere al partidului cât 
timp politica Zui nu nu va fi recunoscută ca bună şi adoptată de toți. 


4 martie. — Deşi viscolul n-a încetat încă, s-a potolit mult. Zăpadă 
n-a căzut decât în Estul și în Nordul ţării; în Oltenia şi Banat a plouat. 
În Bucureşti a nins şi azi-noapte. Temperatura —1°. 


Guvernul a purces la aplicarea măsurilor de ordine, hotărâte în ul- 
timul Consiliu. A închis ieri Universitățile, în care domnea o linişte de- 
săvârșită, a închis căminurile şi a trimis pe studenți la vetrele lor. Mii 
de propagandişti au plecat astfel pe spesele Statului să adune lumea în 
jurul crezului lui Zelea Codreanu! Aici în căminuri, oricât s-ar fi agitat, 
oricâte manifestații s-ar fi făcut pe străzi, consecinţele ar fi fost mini- 
me: Bucureștiul e obişnuit cu toate şi lumea e deja otrăvită prin acţi- 
unea atâtor negustori de toxine sociale. 

Culmea neobrăzării o reprezintă o scrisoare ditirambică şi trufaşe 
adresată Patriarhului de dl ministru al Cultelor, lamandi, scrisoare prin 
care cere, în numele Guvernului, intervenţia energică și imediată a pri- 
mului nostru chiriarit pentru lepădarea preoțimii de acțiunea naționa- 
listă de dreapta. În ce hal a ajuns această țară, ca să merite rușinea să-și 
yadă apărată ordinea materială de un şperțar ca Gavrilă Marinescu și 
pe cea morală de o haimana de beţiv ca Iamandi? Să ne mai mirăm de 
gestul Regelui, care a numit ieri pe peştele de Urdăreanu mareșal al 
Curţii Regale? Ne-am înfundat atât de adânc în mocirlă, încât nici dra- 
cul nu ne va mai putea scoate. 


——— 


Măsurile de ordine luate de Guvern au ocupat o bună parte din ṣe- 
dința Camerei de ieri. „Şi-a mai spus încă o dată cuvântul“ Goga, au 
mai lătrat Gh. A. Cuza, miniștrii Iamandi, Nistor şi Valer Pop şi toate 
s-au petrecut întocmai ca la cafenea. Bătaie de joc pe spesele şi pe spi- 
narea ţării. 

! Mihalache chemase acum pe Maniu la Bucureşti, fiindcă trebuia să se schimbe numaidecât 
Guvernul şi Partidul Naţional-Ţărănesc să fie adus la putere. Mihalache a rămas cu iluziile, şi Ma- 


niu cu convingerile lui. 
? Până acum cra numai vice-mareşal. Destul de trist şi aceasta. 

leri — dimineaţa și seara — s-a întrunit Delegaţia Permanentă a 
Partidului Naţional-Ţărănesc. Şedinţa a fost consacrată urechii d-lui 
Traian Bratu. „Partidul“a protestat împotriva „violenţelor săvârşite“, a 
declarat că n-are nici o încredere în acțiunea Guvernului dar că totuşi 
nu va face acestuia dificuitaţi pentru apiicarea măsuriior piănuite: sub 
auspiciile gheşeftarilor de la Paris şi sub înrâurirea agentului Boncour, 
însărcinat cu afaceri al Franţei care îndrăznește să se amestece în poli- 
tica noastră internă, bineînţeles fără să provoace susceptibilitatea apă- 
rătorılor demnității noastre naţionale. Le Temps şi ziarele „democra- 
tice“ din Franţa au şi început să ducă o campanie pentru succesiunea 
țărăniştilor la Guvern. Franța vrea cu tot prețul să devină odioasă la 
noi. Va reuşi.) — şi a hotărât convocarea Congresului pentru ziua de 
4 aprilie. 


Pe frontul spaniol, roşii au avut un mic dar netăgăduit succes din 
direcţia Toledo, şi ameninţă pe naționaliști cu tăierea comunicaţiilor 
între acest oraş şi Madrid. 


Un nou polemist de forță pe orizontul presei românești: Manoiles- 
cu. A scris azi în Buna Vestire (gazeta pe care Dragoş Protopopescu o 
scoate cu banii lui) un articol remarcabil asupra lui Maniu. De mâna 
întâi. Mai scrisese acum câtâva zile unul asupra lui Titulescu, excelent 
și el. Păcat de talentul lui, căci omul e cu totul inutilizabil şi nu va lăsa 
decât silueta unei „brillante fripouille“. 


5 martie. — DI Cancicov, gingașul nostru ministru de Finanţe s-a 
înapoiat ieri de la Paris unde a stat numai 24 de ore ca să semneze pre- 
lungirea acordului de detentorii francezi de rentă română, pentru plata 
cuponului, acord încheiat sub ministrul Slăvescu şi reînnoit din an în 
an. Acordul a fost semnat şi de data asta pentru un an, în aceleași con- 
diții ca cel expirat, cu singura deosebire că pentru rentele 4% s-a urcat 
cota de plată a cuponului de la 42 la 46%. Pentru rentele 7 şi 71⁄4 la sută 
a rămas cota de 65%. Cu detentorii englezi, nu s-a încheiat încă nici un 


1 O „sfântă alianță“ pare să se fi încheiat între cele două mari grupări de şperțari (Partidul Li- 
beral și cel Naţional-Ţărănesc. 

acord fiindcă aceștia aşteaptă judecata arbitrală de la Haga sorocită 
pentru ziua de 8 martie. Ca avocat pentru acest proces, România a an- 
gajat, ca şi Neguţul Abisinici, pe licheua de Jeze. Deşi obosit de drum, 
dl Cancicov a luat ieri parte la Cameră la comisia bugetară (prima şe- 
dinţă pentru examinarea bugetului general) la o discuţie destul de vie 
asupra finanţelor Statului. Au luat cuvântul Madgearu, lunian, şi cu 
mine. Deși bugetul se prezintă contabilistic echilibrat, am arătat că el e 
în realitate deficitar fiindcă nu s-au înscris într-însul toate cheltuielile 
necesare funcționării organismuiui nostru de Stat, şi că mai bine ar fi 
un buget sincer, în care s-ar oglindi toate nevoile Statului ca şi mijloa- 
cele sale de acoperire, măcar că bilanţul s-ar încheia printr-un deficit. 
Asupra acestui deficit ministrul a fost de acord cu mine şi l-a mărturi- 
sit, obiectând numai că un asemenea deficit mărturisit n-ar putea fi 
acoperit decât pe cale de împrumut, şi un împrumut, fie intern, fie ex- 
tern, n-ar putea fi contractat în conjunctura actuală. Degeaba i-am 
obiectat că deficitul tot va fi, şi că mărturisit sau nu, tot va trebui să fie 
acoperit. Dl Cancicov preferă să-şi fure căciula, ca un bun român cee, 
cu tot covul din coada numelui său. 


Vizitat ieri delicioasa vilă pe care Nae lonescu a sfârşit-o aproape, 
la Băneasa. Mi-a rămas inima la ea. Inteligent băiat! Ceea ce n-am 
putut realiza eu într-o viață de om relativ bogat, a realizat el, cu degetul 
în gură, în câţiva ani! 


Cu atentatul împotriva lui Bratu, ancheta judiciară bate apa în piuă. 
Nae pretindea ieri că atentatorii ar fi trei servitori de la Universitate 
concediaţi de Bratu fără să le plătească leafa. Pare totuşi că sunt stu- 
denţi, dar studenţi din lepra tagmei, şi în nici un caz îndrumați de con- 
ducătorii lor. Garda de Fier a dat un comunicat prin care declară că nu 
a avut nici o cunoştinţă despre agresiunea de la Iaşi, şi că dacă cumva 
s-ar dovedi că atentatorii sunt înscrişi în Gardă, va dizolva imediat for- 
maţiunea locală vinovată de lipsă de supraveghere a membrilor ei. 
Cenzura a oprit publicarea acestui comunica care nu a putut să apară 
în nici O gazetă. 


Noua lege pentru reorganizarea Universităţilor, în discuţie la Senat, 
a întărâtat prin caracterul ei poliţist şi printr-o anumită desconsiderare 

a autonomiei universitare, pe toți domnii profesora ai facultăţilor n noas- 
tre, mai ales pe cei de la Drept, care au şi adresat Ministerului Instrucţi- 
unii un protest drastic. Se zice că Guvernul n-a închis Universitățile 
decât pentru a împiedica o solidarizare între profesori şi studenţi, pe 
temeiul acestei legi, şi manifestații neplăcute. Se mai zice, în con- 
secinţă, că Universitățile vor fi redeschise îndată după votarea legii. E 
probabil că noua orânduire a Universităţilor nu se va face cu uşurinţă, 
şi că pe lângă proteste vor fi şi manifestări, după înapoierea studenților. 


Guvernul, până sus la Rege, dă toate aparențele că trăieşte sub 
teroare. Frica mare e să nu pătrundă „gardismul“ adânc în Armată. Şi 
fiindcă Prințul Nicolae, soț neizbăvit şi nemulțumit, mârâie întruna, şi 
ar putea fi un punct de realizare a răzvrătiților, se pune la cale trimi- 
terea lui peste graniţă. Dl Gutză Tătărescu, rândaş disciplinat, i-ar fi 
adresat o scrisoare în acest sens. Prinţul ar fi înjurat de m. primind-o, şi 
a răspuns că e încă în convalescenţă (a avut scarlatină) şi că va răspun- 
de mai târziu. 


Madgearu mi-a povestit ieri la Cameră cum a ajuns Urdăreanu `a 
Palat. Târâie-sabie prin localurile de petrecere ale Bucureştiului, a fo t 
întâlnit într-o seară de d-na Lupescu la Colonade. Nu-l cunoștea. A îr - 
trebat pe Puiu Dumitrescu cine e şi l-a însărcinat să spună sclivisitul i 
oltean să o poftească la dans. Peștele s-a repezit bineînţeles pe ocazie. 
şi pe când dansau, trup la trup, dama de cupă a fost sensibil impresio- 
nată de virtuțile lui „Ernestică“. A doua zi Ernestică era numit aghio- 
tant regal, şi din dans în dans a ajuns spre ruşinea Curţii, mareşal. Mad- 
gearu garantează autenticitatea anecdotei. O fi fost? 


Depeşele de azi, din izvor naţionalist, anunţă complecta desfacere a 
Guvermnelor din Valencia şi din Barcelona. De crezut sfertul; probabil 
că ştirile sunt date ca să compenseze pe cele de ieri, de pe front, favora- 
bile roşilor. 


6 martie. — DI Iorga se agită, dl Iorga cere concedii, dl lorga pole- 
mizează cu dl Stoicescu, rectorul Universității, fiindcă acesta nu-i scrie 

destul de respectuos. DI Iorga dă demisia pe 1 april (sic) fiindcă e jignit 
în demnitatea d-sale; dl lorga primeşte scrisori de la dl ministru Ange- 
lescu, de o scârboasă platitudine. Toţi umblă cu zăhărelu! după „marele 
cărturar“ în realitate „marele clănțău“, şi caută fiecare să tragă de par- 
tea lui pe acest ilustru paranoic care vorbeşte într-una şi pretutindeni, 
dar pe care nu-l mai ascultă nimeni. Furios pe Giurescu, care a ridicat 
laba în Cameră pe capul lui (acuzându-l că vrea să transforme pe 
„Zidani“ în plugari români), paranoicul cere lumii întregi certiticate de 
admiraţie şi sărbătoriri. Le cere Guvernului, le cere Academiei, le cere 
Camerei şi Senatului, le cerşește pe uliţă de la fiecare. Ce e mai trist e 
că le obține. Nu se sfârşeşte odată şi cu caraghiosul acesta? 


La Paris au fost două zile panică, s-a crezut într-o nouă devaluare a 
francului. Leonică Blum publică însă un comunicat întortocheat din 
care rezultă numirea unei comisii speciale pe lângă Banca Franţei care 
să supravegheze şi să reglementeze schimbul francului în spiritul acor- 
dului tripartit (?) din august trecut (cu Anglia şi cu Statele Unite). Ca o 
mare măsură monetară comunicatul anunţă că restricțiile de control 
pentru cumpărarea aurului de către Banca Franţei au fost suprimate, 
vânzarea aurului către Bancă devenind liberă. „Et après?“ Comunicatul 
mai anunţă un mare împrumut intern pentru armament. Subscripția va 
începe luni 8 martie. Se garantează pentru titlurile subscrise actuala 
paritate aur a francului. Cupoanele vor putea fi plătite şi în livre en- 
gleze şi în dolari. E o mare mărturisire a slăbiciunii valutei naționale, 
această din urmă clauză a noului împrumut. Cumpărarea liberă a auru- 
lui de către Banca Franţei maschează, de fapt, o devaluare cel puţin 
față de valuta aur a francului. Într-adevăr în momentul devalorizării din 
august trecut se stabilise că aurul va fi cumpărat de Banca Franţei tot 
pe vechiul curs în franci; această măsură a avut drept efect, cu toate 
interdicțiile oficiale, fuga aurului din Franța. S-a luat atunci o nouă mă- 
sură în virtutea căreia s-a adăugat la vechiul preţ al aurului, cota de de- 
valorizare. Acum se face un al treilea pas, lăsându-se cumpărarea auru- 
lui liberă, adică pe cursul pieţei, mai ridicat. Astfel în 3 etape, puterea 
de achiziţie de aur a francului a fost succesiv micşorată. E o devaluare 
mascată, nu încape îndoială, şi într-o bună zi va veni şi devaluarea for- 
mală pentru punerea la punct a monedei fiduciare faţă de contrava- 
loarea ei în aur. 

Ieri la ora 6, consfătuire a majorităților convocată de Dinu Brătianu 
ca să mai întărească sufletele „băieților“ adânc zdruncinate prin toate 
pățaniile Guvernului din ultima vreme, pățanii ce ar fi dărâmat orice 
Guvern cinstit. Lucru ciudat, Tătărescu n-a asistat la ședință, iar nenea 
Dinu n-a spus decât un lucru interesant, dar puţin indicat ca tonic al şo- 
văitoarelor conştiinţe, anume că partidul nu mai are decât foarte puţin 
de stat la Guvern. 


La incidentul cu miniștrii străini, pare că s-a ajuns la o înţelegere 
între Guvern, zişii miniștri şi Guvernele lor — dar d-lor Tătărescu şi 
Antonescu le e frică să vină cu formula înaintea Parlamentului, atât de 
glorioasă e pentru amorul nostru propriu! leri toată ziua Antonescu a 
„pertractat** cu reprezentanţii partidelor din opoziţie recalcitrante în 
această chestie (partidele democratice) în vederea unei primiri liniștite 
a aranjamentului. 


Generalul Antonescu dezminte categoric zvonul demisiei sale din 
Armată, care a circulat cu insistenţă zilele trecute. Nu numai că nu de- 
misionează, dar va fi foarte probabil numit în curând comandantul Cor- 
pului de Armată de la Chişinău. 


-10 martie. — Berlin. Plecat din Bucureşti în ziua de 7 martie, am 
sosit la Berlin — unde am fost chemat la o consfătujre privitoare la 
Societatea Bancară Română — a doua zi seara. După cum se știe 90% 
din acțiunile Societăţii Bancare sunt în mâinile lui Dresdner-Bank, aşa 
încât o înțelegere cu conducătorii acesteia era necesară pentru încheie- 
rea bilanţului pe 1936 — primul într-adevăr satisfăcător, de la înte- 
meierea băncii noastre, în ajunul crizei, în 1929 — şi pentru distri- 
buirea beneficiilor. 

Călătorie searbădă, o jumătate de zi prin Moldova şi o zi întreagă 
prin Polonia şi Germania printre meleaguri amorţite încă de iarnă. Ză- 
pada topită pretutindeni, dar încă nici o licărire de viață. Abureala pă- 
mântului şi o uşoară ceaţă nu adăugau nici un farmec priveliştilor 
posomorâte, dimpotrivă. De la Breslau înainte, ninsoare destul de dea- 
să şi un vânt rece dinspre Rusia ne-au însoţit până la Berlin. La Berlin, 
de la sosirea noastră şi până azi, frig, fulguieli de zăpadă şi vânt. Trei 
zile neplăcute ca temperatură. 

Am găsit Berlinul — unde nu mai călcasem de 5 ani — liniștit dar 
fără chef. Poate să fie și influenţa vremii. Mișcare destulă, pe stradă și 
prin prăvălii, dar străini mult mai puţini ca în 1932. Nivelul hotelurilor, 
teatrelor și restaurantelor de lux scăzut din punctul de vedere al ele- 
ganţelor. Euforia şi entuziasmul pe care le constatasem în august și 
septembrie trecut în regiunea Frankfurtului şi a Renaniei nu le mai în- 
tâlnesc în Berlin. Lumea e mai rezervată şi consensul în jurul regimului 
nazist nu-mi pare aci atât de unanim ca în Germania de Sud. Rezervă 
multă şi chiar critică față de „partid“, ai cărui „dei minores“ abuzează 
de putere în folosul procopsirii lor. Nici față de ovrei, nu se poate con- 
stata la Berlin același antisemitism feroce ca în Sud. În lumea financia- 
ră şi a afacerilor e mai multă teamă faţă de regim, decât convingere. 
Göring e încă foarte popular, Goebbels deloc. Prestigiul şi populari- 
tatea personală întrucât priveşte pe Hitler sunt însă neatinse. Fihrer-ul 
e omul providenţial chiar pentru cei care critică partidul. Şi cum ar pu- 
tea fi altfel când acest om a redat Germaniei demnitatea naţională şi 
încrederea în viitor? l-a redat unitatea sufletească, şi un optimism vigu- 
ros ajută poporul să treacă prin greutăţile momentului în aşteptarea 
unor zile mai bune!. Dealtmintreli, situaţia straturilor muncitoare e 
mult mai bună de cum a fost înainte de regimul hitlerist. Șomajul a 
scăzut cu aproape 80%, salariile sunt ridicate şi bani mulţi circulă. E 
drept că în ultimii doi ani, din cauza deficienței materiilor prime şi din 
a conjuncturii generale monetare care au comprimat exportul, pro- 
ducţia industrială a Germaniei a scăzut cu 7,5%. Dar în alte țări această 


1 Puţini conducători politici pot înregistra în Europa succese atât de însemnate pe terenul 
politicii internaţionale şi naţionale, ca Hitler. Reamintesc aci, că în mai puţin de doi ani a izbutit 
sa realizeze: În mai 1935, denunţarea definitiva şi totală a clauzelor restricţiilor de ordin militar 
ale Tratatului de la Versailles, ceea ce a avut drept rezultat re-crearea Armatei şi Marinei germa- 
ne, imediat puse pe un picior superior celui dinainte de 1914, 

În iunie 1915, acordul naval cu Anglia care a dat Germaniei stăpânirea peste Marea Baltică. 

În martie 1936, ocuparea militară a zonei Renane neutralizată prin tratatul de pace, ocupare 
bruscată şi hotărâtă unilateral, fără altă reacţie din parea Franţei decât câteva râţoieli fără conse- 
cinţă, o conferinţă ratată la Londra şi constatarea sfârşitului înţelegerii de la Locarno. Tratatul de 
la Versailles şi „girul“ de la Locarno, s-au dovedit o dată mai mult ca neputincioase faţă de o acţi- 
une de coerciţie a Germaniei. 

În august şi septembrie 1936, recunoaşterea universală (cu Franţa în fruntea naţiunilor) a pu- 
terii şi a formidabilei organizaţii germane, cu prilejul Olimpiadelor de la Berlin. 

În noiembrie 1936, denunţarea clauzelor fluviale şi a celor privitoare la restricţia circulaţiei 
vaselor de război prin canalul de la Kiel. 

În fine in februarie 1937, ridicarea ultimelor ipoteci luate în favoarea învingătorilor din 1918 
prin Tratatul de la Versailles: re-etatizarea căilor ferate germane şi suprimarea ultimelor mâsuri 
(mai mult pe hârtie decât reale) privitoare la funcţionarea Reichsbankului. 

scădere a fost mult mai mare şi este larg compensată prin sporul indus- 
triilor de armament şi prin imensele lucrări publice în curs. Straturile 
de jos ale poporului trăiesc bine, privaţiunile rămânând apanajul clase- 
lor de mijloc care în mare parte nu şi-au găsit încă echilibrul în noul 
regim. 

Gazetele locale nu sunt foarte interesante, căci, deşi o adevărată 
cenzură nu există, nu se poate scrie decât „sub inspiraţia“ birourilor 
oficiale de propagandă externă și internă. Astfel despre incidentul cu 
miniştrii străini de la Bucureşti nu s-a publicat nimic. Telefonic, prin 
Bancara am aflat că şedinţa Camerei, pentru împăcarea lucrurilor, care 
trebuia să aibă loc luni 8 martie a fost amânată cu 24 de ore. N-am încă 
nici o informaţie asupra celor întâmplate ieri. 


Ziarele germane comentează în diferite feluri — în general fără 
multă simpatie — descoperirea aşa-zisului complot împotriva lui 
Horty, care nu e în realitate un complot ci o adevărată mişcare dictato- 
rială de dreapta dusă de un deputat Marton (supranumit „Mussolini un- 
guresc“*!), mişcare ce pare destul de serioasă, deşi ştirile sunt contra- 
dictorii, şi lipsite de claritate. În tot cazul, se pare că Guvernul nu în- 
cearcă împotriva noului curent „la manie forte“ căci Marton şi adepții 
lui n-au fost arestați. Probabil însă că Horty nu va fi clintit, căci e stă- 
pân pe Armată. 


La Paris, francezii au dat luni drumul marelui împrumut pentru re- 
înarmarea ţării. Rezultatele nu se pot prevedea încă. 


Amicul Filip îmi trimite un număr din Universul (cel apărut marți 
dimineaţa) cu un articol în prima pagină în care Stelian Popeşte mă- 
nâncă foc şi dă flăcări pe nas: Guvernul a oprit zilnica publicare a ru- 
bricii; Cine sunt? şi Ce vor? rubrică în care monitorul Popeştelui înşira 
. de luni de zile numele tuturor evreilor de la Adevărul, Dimineaţa şi 
Lupta. Popeştele protestează, ca orice vajnic ţiitor de tarabă, împotriva 
acestui atentat în contra naționalismului integral cristalizat în persoana 
sa. În fond Guvernul a avut dreptate şi singura mea mirare a fost tot- 
deauna că cenzura tolera asemenea publicare, care, prin tonul ei de aţâ- 
tare constituie un element de învrăjbire în plus în folosul tirajului Uni- 

versului dar câtuşi de puţin în al doctrinei naționaliste. Aceasta nu se 
poate impune în politica noastră decât în afară de excesele extremiste, 
şi mai ales în afară de speculaţiile de tarabă. 

Acelaşi număr din Universul reproduce şi lungul discurs cu care 
Patriarhul Miron a deschis sesiunea extraordinară a sfântului Sinod, 
convocat pe urma scrisorii sfântului lamandi, ca să ia măsuri împotriva 
preoţilor amestecați în propaganda Gărzii de Fier. Discursul e o lungă 
peltea. Patriarhul se învârteşte în „zbor planat“ pe deasupra chestiunii, 
preamăreşte rolul Bisericii în îndrumarea națională, mai ales în tinu- 
turile alipite (recte Transilvania), revendică, ca consecință pentru cler, 
dreptul de a se amesteca în politică întrucât aceasta nu se îndepăr- 
tează de la marile probleme de ordin obştesc, şi se declară în fine de 
acord cu Guvernul că preoţii n-au ce căuta la sfeştaniile şi luările de 
jurăminte în cadrul special (?) al partidelor politice. Concluzia: o co- 
misie, cu Bălan în frunte a fost numită ca să propună măsuri practice 
pentru o îndrumare mai sănătoasă a clerului. Patriarhul a avut însă grijă 
să arate că Biserica nu dispune de organe de informaţie şi de disciplină, 
fiindcă Guvernul a suprimat diurnele comisiunilor de supraveghere 
eparhiale!!! „Tout cela finira en queue de poisson“ — căci sfinţitele 
feţe bisericeşti vor, vădit, să menaieze şi capra și varza! 


11 martie. — Vizitat azi Kaiser-Fnederichs Museum. Admiratil 
clasament şi excelentă punere în valoare a picturilor după metoda pusă 
la cale de Bode. Deși operele expuse nu sunt poate atât de impresio- 
nante ca în alte muzee mari, colecţia de la Berlin înfăţişează pentru 
şcolile italiene şi olandeze „un tot“, poate mai instructiv ca altele mai 
bogate. Am rămas încântat de două portrete (un călugăr tânăr şi o damă 
bătrână) de Goya, care-mi scăpaseră în ultimele mele vizite la Berlin. 
Poate că sunt de achiziţie recentă. 'lrecut repede şi prin monumentalul 
muzeu al antichităţii, în care altarul de la Pergamon și ceramica asiri- . 
ană continuă să constitue „numerele“ cele mai interesante ale „exibiţi- 


etec 


unii . 


Petrecut seara de ieri (de la ora 7 la ora 1134!) la teatrul de Stat (fos- 
tul Königliches Schauspielhaus). Se juca Richard al IIl-lea, al lui 
Shakespeare, în traducerea lui Schlegel cu Werner Krauss 1u rolul de- 
generatului Plantagenet. Reprezentație remarcabilă cu o punere în sce- 

nă ultra-modernistă, cu decoruri aproape inexistente şi cu o inovaţie: 
diferitele tablouri (nenumărate în această piesă a lui Shakespeare!) sunt 
aproape concomitente, scenele diferite desfăşurându-se dinaintea ochi- 
lor spectatorului prin pereți străvezii, care marchează numai cadrul di- 
feritelor încăperi în care se leagă acțiunea. Krauss a realizat un tip foar- 
te realist al lipsitului de scrupule Richard — poate discordante faţă de 
înfățișarea unui Rege al Angliei. Reprezentație lungă, obositoare, dar 
interesantă. 


12 martie. — Comnen s-a înapoiat aseară de la Bucureşti. Igciden- 
tul cu miniştrii străini a luat în fine sfârşit marți după-amiază. Intârzi- 
erea a fost pricinuită din cauza neînțelegerilor din partidul liberal. Ne- 
nea Dinu s-a arătat intransigent îa-ultimul moment şi nu s-a mulțumit 
cu textul convenit între Victor Antonescu și reprezentanții Germaniei 
şi Italiei. Pentru satisfacerea Vestalelor Demnităţii Românești, s-a mai 
schimbat o vorbă pe aici, o virgulă dincolo, şi în fine ministrul nostru 
de Externe a putut să se prezinte înaintea Parlamentului cu un text 
caraghios, după rodomontadele lui Tătărescu. În locul regrerului Gu- 
vernelor de la Berlin şi Roma admis în textul iniţial, regret privitor la 
gestul uşuratic al miniştrilor celor două State, s-a admis cuvântul re- 
gretabil cu reterire la întreg incidentul. Şedinţa n-a avut loc în bibli- 
otecă, „privatium“, cum se plănuise la început; ministrul a citit „note- 
le“ celor doi reprezentanţi diplomatici în ședință publică; în Cameră şi 
în Senat. Bineînţeles Tătărescu n-a venit să-şi primească palma în pu- 
blic. Opoziția (chiar naţional-țărăniştii prin glasul lui Armand Călines- 
cu în Cameră şi al lui Gafencu în Senat) a fost foarte convenabilă. Toţi 
oratorii care s-au succedat la tribună şi-au exprimat mulţumirea că re- 
laţiile noastre cu Germania şi Italia ies neatinse dintr-un incident pro- 
vocat mai mult prin lipsa de tact a primului ministru decât prin greşeala 
miniştrilor străini — şi s-au mulțumit să lovească greu în Guvern și 
mai ales în dl Guţă, tristul succesor al atâtor oameni dibaci în condu- 
cerea politicii noastre externe. ` 

În fine „tout est bien qui finit bien“. Inainte de plecare Comnen a 
văzut pe Rege care l-a însărcinat să spună la Berlin că incidentul a fost 
mai serios decât au crezut unii, şi că ar fi bine ca asemenea manifes- 
taţii neprotocolare să nu se mai întâmple. În acelaşi timp, l-a însărcinat 
să mai spună că dânsul rămâne neschimbat în intenţiile pe care le-a 
făcut deja cunoscute la Berlin (prin Malaxa ?). 

Malaxa, căruia s-a acordat de Rege și de Guvern concesiuni mari 
pentru fabricarea de muniții şi de anumite piese de armament (maică, 
ce afaceri!) a venit acum câtva timp să comande „maşinării“ pentru 
aceste fabricaţii, în Germania. A mers direct la Göring și a obținut con- 
cursul lui nelimitat!. Poate că cu acest prilej, să fi făcut subdictatorului 
german declaraţii speciale din partea Regelui, în sensul celor raportate 
în aceste însemnări cu prilejul diferitelor declaraţii şi propuneri făcute 
de Hitler prin Gh. Brătianu şi Comnen. 


Făcut azi o lungă vizită lui Schacht cu care am vorbit economie ge- 
nerală și monetară. Am evitat preciziuni germano-române pentru ace- 
laşi motiv pentru care am renunțat să văd pe Hitler sau pe Göring: 
nemții ne-au vorbit clar şi răspicat, acum e rândul nostru să răspundem, 
şi socotesc că n-a sosit încă momentul. Nu cred că e nimerit, chiar pen- 
tru un om lipsit de responsabilitate oficială ca mine, să se angajeze pe o 
cale pe care nu putem călca încă, şi care trebuie rezervată politicii noas- 
tre de mâine. Schacht e nu numai foarte inteligent, dar cunoaşte şi oa- 
menii bine. Pe Mitiţă Constantinescu, pe care l-a întâlnit o singură dată 
la Basel, l-a cântărit cum trebuie?. Schacht îi va întoarce vizita la Bucu- 
reşti în septembrie. Dea Dumnezeu să nu-l mai găsească în scaun!). 
Ne-am despărțit mai prieteni, cu atât mai mult cu cât i-am adus o sticlă 
de ţuică veche, pasia lui. 

Vremea s-a îndulcit mult, plouă. 


Făcut cunoştinţa şi luat masa ieri-seară cu d-nii Wobltat, Puhl şi 
Soltan colaboratorii intimi ai lui Schacht şi degetele mâinii lui drepte. 
Impresie foarte slabă care se poate rezuma în propozițiunea următoare: 
noroc pentru oamenii în serviciul unui Stat puternic — pot să-şi plă- 
tească luxul să fie mediocri, chiar în posturi însemnate, mașina merge 
singură. 


! Fabricile germane au cerut pentru comenzile lui Malaxa garanția Reichului. Acesta la rân- 
dul Iu a cerut o contragaranţie bancară prin Dresdner Bank. Aceasta, nevoită să o dea, a pus în 
mişcare Societatea Bancara. Negociem în momentul de faţă această afacere care se urcă la peste 
400 milioane lei. 

2 Mitiţă guvernatorul va veni în aprilie la Berlin (după câte mi-a spus Comnen). 

13 martie. — leri după-amiază mare ședință la Wirtschafs-Mini- 
sterium (Schacht) pentru afacerile Malaxa. Opt domni prezenți cu Sol- 
tan în frunte. Nemţii au început prin a spune că au cu afacerile în Ro- 
mânia o experienţă care nu-i prea încurajează să se angajeze în afaceri 
noi. Afacerile se concretizează în contracte și în obligaţiuni de plată. 
Românii nu respectă contractele şi nu plătesc la scadenţă. Au citat în 
sprijinul tezei lor afacerea lui I.G. Farben (furnituri de medicamente) 
care mai aşteaptă şi azi plata mărfurilor livrate de ani de zile şi chiar 
afaceri particulare ale lui Malaxa (maşinării pentru fabrica lui de loco- 
motive), care se află şi astăzi deschis pe piața germană cu sume impor- 
tante. „Dl Malaxa, spunea dl Soltan, nu plăteşte şi vine şi ne spune că 
ne dă petrol. Asta e altă chestiune. Acum vrea să facă comenzi pentru 
utilajul uzinelor de armament pe care le instalează; dar dacă nu va plă- 
ti, cum rămâne Reichul, cu garanţia pe care trebuie să o dea industriei 
germane?“ 

Situația noastră era grea, căci nu voiam nici să discredităm definitiv 
pe Malaxa, nici să luăm asupra noastră răspunderea corectitudinii şi 
bunei lui credințe, pe care — între noi — le considerăm dubioase! Am 
început prin a pune la punct chestiunea cu neplățile Statului român, și 
am arătat că rea voință n-a fost, ci numai neputinţă. România şi-a plătit 
regulat toate datoriile câtă vreme a avut cu ce. Când n-a mai avut, n-a 
mai plătit spre marea ei supărare, cum au făcut şi alte State. Această 
aluzie la carențele de plată ale Germaniei a făcut să surâdă pe nemți. 
Le-am explicat mai departe, că acum situaţia economică şi financiară 
s-a îmbunătățit în România, și cum bunăvoință a existat întotdeauna, 
vom putea face față de acum înainte la angajamentele pe care le luăm, 
mai ales pentru apărarea națională, fonduri speciale fiind depuse în 
acest scop la Banca Naţională. Nemţii au convenit că situația din Ro- 
mânia, pe Care o cunosc foarte bine, s-a schimbat — şi au admis şi ei că 
trebuie făcută o distincție între angajamentele noastre de plată până la 
1935, şi cele de la acea dată încoace. Cum cunosc prea bine şi situația 
lui Malaxa, şi cum le e frică (şi au dreptate) ca şmecherul să nu dispună 
în alte investiţii sau plăţi sumele pe care Statul român i le-ar vărsa pen- 
tru investiţiile în uzinele de armament, dl Soltan, în înţelegere cu noi a 
hotărât următoarele: 

1) Nici un credit lui Malaxa pentru comenzile şi afacerile lui per- 
sonale; i 

2) Credit, cu garanţia Reichului, pentru comenzile privitoare la uzi- 
nele de armament, dar cu condiţia ca vărsămintele Statului român să nu 

se facă prin Malaxa, până la concurența sumelor de plată în Germania, 
ci direct industriei germane, prin Bancara şi Dresdner Bank. 

Am convenit să intervin în acest sens pe lângă Tătărescu îndată du- 
pă înapoierea mea la Bucureşti. Cecropid, noul director al Bancarei, a 
dus foarte frumos negocierile cu Soltan şi a făcut cea mai bună impre- 
sie asupra neţilor. 


14 martie. — Duminica fiind o zi searbădă la Berlin, m-am dus cu 
Cecropid să văd oraşul Brandenburg, leagănul măririi Prusiei, la 60 ki- 
lometri de metropolă. Drumul trece prin Potsdam şi trenul a străbătut 
distanţa într-o oră, strecurându-se printre lacurile pline de farmec pe 
care Have-ul le umple pe rând cu apele lui domolite și limpezi. 

Inconiurat din toate părțile de apă, Brandenburgul, oraș de peste 
50 000 locuitori, se întinde pe cele două maluri ale Havel-ului şi pe o 
insulă. Apele fiind însă în momentul de față revărsate, orășelul luase 
aspectul unei improvizate Veneţii în luptă cu valurile. Din mărimea tre- 
cutului n-a rămas aproape nimic. Nici o urmă despre începuturile viito- 
rilor potentaţi, care s-au instalat la Berlin de cum a început puterea lor 
să crească. Singura mărturie a importanței de odinioară o aduc cele 5-6 
biserici din secolul al XIII-lea. şi al XIV-lea, „revizuite“ în al XV-lea, 
şi încă şi de atunci încoace. Cea mai interesantă e catedrala (domul) și 
Nikolaikirche, amândouă mai vechi, în forma lor actuală. Domul, în 
stil gotic din primele vremuri ale ogivei, ne înfăţişează o fațadă elegan- 
tă, cu foarte puține ornamente (figurate) de piatră ce taie ogiva micului 
portal, şi îi dă viaţă. Un turn cu proporţii nemeritate. O criptă frumoasă 
ale cărei bolți aşezate pe coloane scurte, cu capiteluri sculptate abia de- 
senează unghiul ogivelor, aşa încât curbele au încă farmecul clădirilor 
prepotice. Nikolaikirche, mai veche, se prezintă încă ca o clădire roma- 
nică. Sfânta Catharina e cea mai arătoasă dintre toate bisericile ora- 
şului. Proporţii bune interne. Pe dinafară, un exces de ornamentație 
caracteristică secolului al XV-lea (în care a fost restaurată), supără 
ochiul obişnuit să cântărească proporţiile, dar şi amănuntele. Gothard- 
skirche, Paulikirche, Johannikirche — toate din epoca de tranziţie între 
romanic şi gotic, sunt mai puțin sau mai bine conservate, dar nu prezin- 
tă decât un interes documentar. Toate bisericile sunt în cărămidă apa- 
rentă. Am putut constata o dată mai mult că, cărămida și roșul care se 
potrivesc atât de bine cu stilul romanic, nu se împacă deloc cu cel go- 
tic. Pentru zvelteţea proporţiilor, pentru ridicarea „navelor“ către ce- 
ruri, pentru fantezia ornamentelor, arhitectura gotică cere piatră, şi nu- 
mai piatră albă. 

15 martie. — În timpul precedentei mele şederi în Germania, în au- 
gust şi septembrie trecut, am fost izbit mai ales de unitatea sufleteas- 
că, de avântul patriotic, de recâştigarea încrederii în sine, pe care regi- 
mul lui Hitler le-a dăruit poporului german. Culese în regiunea Rinului 
şi în partea meridională a Germaniei care s-au dovedit în cursul Istoriei 
mai sensibile ideologiei naționale, aceste impresii înlăturau cu atât mai 
uşor pe altele legate de neajunsurile traiului zilnic, şi de sărăcia genera- 
lă, cu cât zisele provincii, mulțumită belşugului lor local, n-au cuno- 
scut lipsurile şi mizeria ținuturilor nisipoase şi suprapopulate din nor- 
dul şi nord-estul Reichului. Cu prilejul petrecerii mele actuale în Ber- 
lin! mi s-au lămurit şi părţile mai întunecate ale orizontului hitlerist. 

Regimul național-socialist s-a lovit de la început de două mari nea- 
junsuri pe care, deşi păreau de neînvins, a reușit în mare parte să le 
ocolească. Aceste neajunsuri au fost lipsa de materii prime şi șomajul a 
peste două milioane şi jumătate de muncitori. Lipsa de materii prime a 
fost şi este încă problema cea mai grea de soluționat din cauza situaţiei 
monetare în care Germania se zbate de la război încoace. Complect sle- 
ită de aur şi de devize, redusă la „autarhie“ şi la „troc“ Germania nu-şi 
poate procura încă nici azi, cu toate tumbele şi zbuciumările lui 
Schacht, decât o parte din materiile prime industriale şi alimentare 
care-i sunt necesare. Lipsa de plumb, de nikel, de aramă, de petrol cu 
derivatele lui,'de grăsimi, şi produse animale, de grâu şi de orz — e 
mare. Oricâte rezultate ar fi dat geniul tehnic al nemților în materie de 
„Erzatz-uri“ deficitul e însemnat pentru sus-menţionatele materii. Am 
putut să constat zilele acestea că, pentru câteva vagoane de petrol, 
Wirtschafts-Ministerium e gata să facă orice sacrificiu sau să facă 
moarte de om?. Lipsurile neputând fi împlinite pe bazele cererii libere, 


, 1 E prima oară că vin în Berlin şi în nordul Germaniei de la întronarea lui Hitler. Ultima mea 
trecere prin Berlin a fost la sfârşitul lui noiembrie 1932, în momentul constituirii Ministerului ge- 
neralului Schleicher, predecesorul și victima lui Hitler, 

2 Cum Germania ajunsese să importe de la noi aproape numai petrol, în detrimentul cere- 
alelor, şi produselor noastre agricole în general, care nu găseau alt debuşeu, a intervenit o con- 
venţie între Guvernele de la Berlin şi de la Bucureşti în virtutea căreia numai 25% din exportul 
nostru în Germania putea fi alcătuit din petrol sau derivatele lui. Guvernul german a fost silit să 
semneze această convenție sub amenințarea sistării oricărei trimiteri de petrol de la noi. A semnat, 
dar a căutat să saboteze executarea convenției, făcând tot felul de greutăţi mărfurilor exportate de 
noi în afară de petrol şi căutând să majoreze prin tot felul de mijloace ilicite cota trimestrială a 
petrolului. Căci pentru fiecare trimestru se iau de bază cifrele trimestrului precedent şi se stabi- 
leşte astfel o cotă pentru trimestrul în curs. În momentul de față Germania contestă cifrele noastre 
şi pretinde că pe ultimul trimestru 1936 şi pe primul 1937 e păgubită cu o cantitate de petrol în va- 
loare de peste 6 milioane de lei. Cu prilejul comenzilor în curs, de maşini-unelte pentru industria 
noastră militară, Wirtschafis-Ministerium caută să sporească cota de petrol ce importă de la noi, şi 
se pare că a obținut în acest scop şi complicitatea bandei Malaxa. 

regimul hitlerist s-a văzut nevoit să reglementeze și chiar să „etatizeze“ 
consumul materiilor prime deficitare. 

Pe de altă parte, şi soluţionarea celei de a doua mari probleme, a şo- 
majului (în care eforturile dictaturii au reușit mai bine) a cerut un 
amestec al Statului în repartizarea muncilor, producţiilor și salariilor. 
O bună parte din șomeri au fost întrebuințaţi la mari lucrări publice 
(autostrade, clădiri, canale etc.) iar alta înghițită de Armata reorganiza- 
tă — dar și lucrările publice și Armata cerând parale multe, în cele din 
urmă Statul, nevoit să intervină în reglementarea consumului și a pro- 
ducţiei din cauza sărăciei generale, s-a crezut îndreptățit să se înstăpâ- 
nească și asupra tuturor izvoarelor de venit, de orice fel, din cauza să- 
răciei tezaurului public. S-a ajuns astfel aproape la aceleași rezultate 
ca sub regimul comunist: deposedarea particularilor de bunurile lor, şi 
etatizarea indirectă a izvoarelor de producţie! După legile şi ordo- 
nanţele în vigoare astăzi în Germania, deși acţiunile tuturor marilor 
societăţi industriale au rămas neatinse în mâinile proprietarilor lor, 
aceştia nu pot cumpăra materii prime decât din locul, pe prețul și la 
timpul indicat de Stat; nu pot fabrica decât produsele determinate pen- 
tru fiecare printr-un program oficial şi nu le pot vinde decât în locul, la 
timpul și pe prețul hotărâte tot de Stat. Statul impune salariile! ce ur- 


l Regimul hitlerist nu s-a preocupat numai de reducerea şomajului. Una din principalele lui 
griji a fost îmbunătăţirea soartei celor mulți, a muncitorilor de toate categoriile. Şi în această 
privinţă a ajuns la rezultate surprinzătoare, cheltuind ce e drept bani mulţi — de unde incă o nece- 
sitate de înstăpânire a Statului asupra veniturilor capitaliştilor. În această grijă a îmbunătăţirii 
soartei celor umili, hitlerismul nu s-a preocupat numai de îmbunătățirile de ordin materia! precum 
înlocuirea locuinţelor insalubre prin altele prevăzute cu tot confortul modern, crearea coopera- 
tivelor de consum, sporirea salariilor, înlesnirea achiziţionării unui mic bun familial etc. — dar 
s-a mai preocupat şi de o ridicare morală, sufletească, a proletariatului. Pe lângă o admirabilă 
organizare naţională a Radiodifuziunii, care pune zilnic la îndemâna fiecărui muncitor o partici- 
pare la viața obştească a naţiei şi chiar a lumii întregi şi o posibilitate de a veni în contact cel puţin 
cu producțiile artei muzicale şi literare — „nazismul“ a mai găsit ceva. A organizat opera socială 
cunoscută sub numele de „Kraft durch Freude", prin care a pus la îndemâna celor umili şi săraci 
plăcerjle până acum rezervate celor bogaţi. Prin această operă — pe care a organizat-o și a pus-o 
în picioare Goebbels — fiecare muncitor poate merge la teatru (de câteva ori în fiecare an) pentru 
prețul de 0,25 pfenige de om, şi poate face o călătorie pe an pentru prețul de câteva zeci de mărci. 
Bineînțeles că favoarea teatrului Sau a călătoriilor se întinde asupra întregii familii a muncitorului. 
Dintr-o statistică recent publicată rezultă că graţie organizaţiei „Kraft durch Freude“, 800 000 de 
oameni care nu se mișcaseră din locul lor, de la fondaţia asociaţiei au fost duşi unii de la munte 
la mare, alţii de la mare la munte. Mai mult, s-au organizat excursii pe mare, până la Azore, acum 
se construieşte o flotă! Optsprezece milioane de oameni care nu fuseseră niciodată într-un teatru, 
au putut să-și satisfacă în fine dorinţa vieţii lor. Toate teatrele au fost obligate să pună un însemnat 
număr de locuri la dispoziția organizaţiei „Kraft durch Freude“, iar pentru vapoare o contribuţie 
însemnată a Statului uchidează deticitul rămas de pe urma modestelor plăţi etectuate de beneti- 
Ciarii călătoriilor. Dar Statul nu rămâne păgubaş, şi toate sunt duse în spinare, la urma urmelor de 
cei bogați, sau mai binc zis de foştii bogați. 

mează să fie plătite lucrătorilor. Programul de lucru, preţurile de cum- 
părare şi cele de vânzare sunt astfel întocmite încât întreprinderile să-şi 
realizeze exact spesele. De un beneficiu pentru acționari nu mai poate 
fi vorbă, iar când se realizează vreunul, taxe şi impozite inexorabile îi 
canalizează tot spre casele Statului. Proprietarilor de fabrici și uzine le 
e îngăduit să ocupe, ei şi membrii familiilor lor, funcţii în întreprinderi, 
cu un salariu, al cărui maximum e fixat la 3 000 mărci pe lună! Aceas- 
ta este situația astăzi, a unui Krupp von Bohlen, a unui Thyssen, a unui 
Borsig — toţi „magnații“ atotputernici de ieri! 

„Etatizarea“ nu se opreşte însă la industrie. În agricultură, propri- 
etatea mare n-a fost atinsă, dar după cum în industrie un comisar al Gu- 
vernului numit pe lângă fiecare fabrică sau uzină asigură aplicarea 
noilor măsuri, tot astfel un „custode“ îngrijeşte la fiecare moşie ca „no- 
ul curs“ să fie respectat. Proprietarul nu poate cultiva decât după planul 
stabilit de Stat; el nu poate semăna ce vrea şi trebuie să-şi procure se- 
minţele pe preţul, la locul şi în timpul ce-i sunt indicate — și să-şi 
vândă iarăşi produsele pe preţul, în timpul şi la locul, determinate tot 
de Stat! Proprietățile mari nu mai aduc nici un venit, dar proprietatea 
„fiind o funcţiune socială“, proprietarul nu-şi poate vinde moşia decât 
cu autorizaţia Statului. 

Dar nici comerţul, nici profesiile libere n-au scăpat de sub „jugul 
obştesc“. Fiecare comerciant şi fiecare liber-profesionist (medic, avo- 
cat etc.) trebuie să ţină un registru special conform unui formular stabi- 
lit de fisc, în care trebuie să însemneze fiecare încasare din cursul anu- 
lui. Tot ce trece, peste o anumită şi strictă limită, trebuie vărsat la Stat. 
Comerciantul sau liberul-profesionist depun jurământ de conformare 
la prescripțiunile legilor şi ordonanţelor, aşa încât orice călcare “a lor e 
considerată ca un sperjur, şi pedepsită — pe lângă amendă — cu închi- 
soare! Mai toţi oamenii cu care am vorbit primesc cu resemnare aceas- 
tă stare de lucruri, socotind că e „un experiment de socializare“. Nu de- 
geaba se numește doară partidul lui Hitler „naţional-socialist “! E ceva 
adevărat în această afirmare cu toată politica ei naţională de dreapta, cu 
toate metodele ei de dictatură a unei minorităţi care exclude masele de 
la conducere, e o mişcare cu caracter socialist. Extrema etatizare socia- 
lă şi politică la care s-a ajuns în Germania, nu e după părerea mea umi- 
lă, rezultatul unei Apele socialiste, ci mai mult necesitatea organi- 
zării sărăciei ! 

Cine va trăi, va vedea dacă formula mea e justă sau nu. 

Fleacuri: 

Comnen mi-a povestit că bietul Herbert Gutman care a fondat „gol- 
ful“ de la Potsdam (Wansee), care a cheltuit cu el 300 000 mărci şi care 
din această cauză fusese ales pe vremuri președintele Clubului pe viaţă 
— a fost dat afară din societate, şi nici chiar fiii lui n-au mai avut voie 
să joace!! Plătesc scump bieții evrei trufia lor de odinioară! Acum pri- 
cep de ce s-a mutat Gutmann la Londra. Dar nu pricep că mai sunt 
ovrei care ar putea să plece şi rămân totuşi la Berlin. Rasă răbdătoare! 


Tot Comnen mi-a povestit — ca să-mi dovedească cât de lipsit de 
tact e Fabricius (ministrul Germaniei la București) — că zisul „diplo- 
mat“ nu numai că n-a făcut încă cunoştinţă lui Mihalache, lui lunian, 
lui Madgearu etc., într-un cuvânt a membrilor opoziţiei „democratice“ 
dar nici măcar pe a lui Dinu Brătianu, şeful partidului guvernamental! 
Chiar Dinu Brătianu s-a plâns lui Comnen de această lipsă de elemen- 
tară politeţe. E de nepriceput, căci Fabricius mi-a părut în toate împre- 
jurările, dacă nu un om de bun-simţ, cel puţin un om bine crescut. 


Am tost ieri seară la „Theater des Volkes“, fostul circ Busch, trans- 
format în teatru pe vremuri, de Reinhardt. Acum e închiriat de „Kraft 
durch Freude“. Sala, cu cele 4 000 de locuri ale sale, m-a impresionat 
— adică conţinutul ei, cele 4 000 de capete de oameni care se agitau. 
S-a reprezentat pe o scenă imensă, opereta „Graf Luxemburg“ de 
Lehar! Dacă asta place, maselor! 


16 martie. — Comnen a putut prinde la Wilhelmstrasse câteva in- 
formaţii răzlețe din care rezultă că încercarea unei lovituri de dreapta 
în Ungaria, în fruntea căreia se pusese deputatul Marton, a fost pusă la 
cale de Partidul Naţional-Socialist din Germania, sau în tot cazul încu- 
rajată de acesta. Aşa se explica „muşamaua“ întinsă peste întreaga afa- 
cere, lipsa de informaţii locale precise şi faptul că nici Marton, nici 
vreunul din complicii lui n-au fost arestați. După foile engleze, şi chiar 
după Temps o înţelegere specială ar fi intervenit între Germania și Ita- 
lia, înţelegere ale cărei negocieri ar fi fost duse la bun sfârșit de Göring 
cu prilejul vizitei sale din ianuarie la Roma. Vicedictatorul german ar fi 
obţinut de la Mussolini să renunţe la ideea unui Stat tampon sub Hab- 

sburgi, fie sub forma unei Austro-Ungarii, fie,sub a unei Austrii şi a 
unei Ungarii independente; în schimb Germania ar fi renunțat la An- 
schluss-ul cu Austria, cu toate gălăgioasele manifestații pentru unirea 
celor două ţări, care au semnalat călătoria ministrului de Externe Neu- 
rath, la Viena. Scopul înţelegerii germano-italiene ar fi încercuirea Ce- 
hoslovaciei prin teritoriul căreia Reichul doreşte să-și deschidă un 
drum spre Ucraina. În înțelegerea de la Roma s-ar fi convenit ca pentru 
moment Cehoslovacia şi România să intre în sfera de acțiune a Ger- 
maniei iar Jugoslavia, Ungaria şi Bulgaria în a Italiei. 


Ziarele din Berlin anunţă că Regina Maria s-ar fi îmbolnăvit. S-a 
crezut întâi într-un accident cardiac, s-a stabilit însă apoi că Regina 
suferă de un atac de gripă. Regina Marioara şi Regina Elisabeta au so- 
sit la Bucureşti şi veghează la căpătâiul Augustei lor Mame. 


Mâine-dimineaţă cu trenul de la ora 9,42 (Schlesicher Bahnhof) pă- 
răsesc Berlinul, bucuros că mă înapoiez acasă. Patru călătorii peste gra- 
niță, în opt luni, m-au cam obosit. 


19 martie. — Bucureşti. De data asta m-am înapoiat din Germania 
mai puţin entuziast față de rezultatele regimului hitlerist ca în toamna 
trecută. Văzusem atunci ca să zic aşa faţada edificiului, dar nu putusem 
să pătrund şi înăuntrul lui. La Frankfurt, la Nauheim, în regiunea Rin- 
ului şi la Miinchen fusesem omul de pe stradă impresionat de perfecta 
funcţionare a mecanismului, dar nu avusesem prilejul să arunc, fie şi 
numai o privire, asupra angrenajului diferitelor piese. 

Acum la Berlin am putut afla multe, din care am însemnat câteva în 
paginile precedente, şi să-mi dau seamă de toată importanța „expe- 
rienţei sociale“ pe care „nazismul“ o încearcă pe spinarea poporului 
german. Un mare punct de întrebare se ridică în fața minţii mele 
nedumerite. Comunismul cel puţin are pretenţia să fi înlocuit regimul 
capitalist prin altul nou, pe când Hitler se socoteşte în cadrul tradiţiei 
capitaliste și păstrează, pe hârtie, toate principiile economice şi politice 
legate de un regim pe care-l distruge în practică. În locul comunismului 
nefast şi neviabil dar logic, Hitler a creat un „etatism“ ne logic! şi ră- 


! Ne logic, fiindcă a suprimat individualismul, baza şi rațiunea de a fi a regimului capitalist. 


www.dacoromanica.ro 


124 CONSTANTIN ARGETOIANU 


mâne de văzut dacă cu atât mai mult nu va fi şi acest regim nefast şi ne- 
viabil ca și cel comunist. 

Oricât de perfectă se arată organizarea etatismului german, oricât de 
unanim consimțământul tuturor şi de sinceră disciplina fiecăruia față 
de noua stare de lucruri, oricât mi-a părut de mulțumită de soarta ei pă- 
tura de jos şi oricât de resemnată cea de sus — mă întreb dacă starea 
de echilibru artificial al componentelor atâtor forțe, va putea fi menţi- 
nută multă vreme. M-am întors acasă cu sufletul tulburat. 

Et il y avait de quoi. Stăm bine într-adevăr! Vecini perpetuu ame- 
nințaţi de colosul rus, care a mai adăugat la tradiționala lui lăcomie şi 
intransigenţa distrugătoare a comunismului — ne găsim de partea 
cealaltă în faţa „experienţei“ germane, despărțită de dânsa numai prin 
câteva mici State-tampoane, fie prietene, fie vrăjmaşe dar în tot cazul 
neputincioase. Ce va da experiența germană nimeni nu poate şti. Am 
văzut la Berlin multă voinţă, multă putere de organizaţie, dar şi vădite 
semne de oboseală. Oricât ar fi de impunătoare aparențele, crăpături au 
început să se deseneze de-a lungul pereţilor. Sistarea aproape totală a 
schimburilor monetare într-o țară deficitară şi importatoare, sfârşeşte 
prin a duce la grave tulburări în principalele ramuri ale vieții! şi la o 
slăbire generală a puterilor de rezistență. Desigur că Germania se ar- 
mează pe capete, dar Anglia care dispune de alte mijloace, a pornit şi 
dânsa pe calea supraînarmărilor şi s-a declarat de curând solidară cu 
Franţa... Pe de altă parte, singura noastră aliată puternică, aceeaşi Fran- 
tă, îşi macină forţele în lupte interne care ar împiedica-o probabil să ne 
vină în ajutor. Anglia, unica ţară normală, bogată şi într-adevăr puter- 
nică — e atât de departe de noi geograficeşte şi sufleteşte, încât, în caz 
de încurcătură nu ne-am putea sprijini pe intervenţia ei. lată-ne»dar sin- 
guri, izolaţi, păcătoşi şi neputincioşi, zvârcolindu-ne în Pnocirlă pentru 
fericirea şi îmbogățirea politicienilor noştri veroși. Stăm bine. Exis- 
tenţa noastră atârnă de un fir, dar în Cameră şi în Senat numai cuvinte 
goale şi nici o înţelegere a situaţiei. Să mai vorbesc de scârba noastră 
de presă? Stăm bine și avem un Rege mare! Să ne trăiască totuşi, căci 
poate fără el ar fi şi mai rău. S-ar putea oare? 

Numai gânduri negre m-au copleșit de-a lungul celor două zile de 
drum spre țară. Vai, deşteptarea ieri-dimineaţă la Cernăuţi! O gară râ- 
ioasă cu tencuiala cojită, murdărie pretutindeni, dezordine şi larmă. 

`l La Berlin, până şi în cele mai scumpe restaurante, calitatea pâinii a scăzut, nu se mai găsesc 


decât greu anumite alimente şi „Selchwaren” — și „Delikatessenhandlunpen” atât de numeroase 
înainte, aproape au dispărut. 

Țigănuși desculți, soioşi şi zdrenţuroşi urlau gazete de-ţi luau auzul; 
alți vânzători tot atât de spurcaţi ca ţigănuşii numai că nu erau desculți 
țipau limonade, lapte, portocale sau gogoşi şi mă întrebam cine puteau 
fi sălbaticii care să pună în gură asemenea murdării. Frânarii, împie- 
gaţii, poliţiştii murdari, împeticiţi şi nespălaţi şi ei se interpelau la dis- 
tanţă şi peste toată această larmă se mai auzea din când în când şi câte 
un chiot de femeie în căutarea unui copil, unui hamal sau unui căţel 
rătăcit. Spectacol cu adevărat dezgustător! şi așa a fost în toate gările 
până la Bucureşti. Dar casele, inenarabilele bojdeuci, strâmbe, aple- 
cate, dărăpănate, cu găuri în loc de ferestre, împrejmuite de țţăndări, în- 
conjurate de toate murdăriile creaţiunii — de o parte şi de alta a căii fe- 
rate! Dar drumurile, adevărate şiroaie de mocirlă împreunând o groapă 
cu alta, alunecând după un povârniş pe altul, împănate cu care preis- 
torice trase de boi ca în Africa ? Până şi rudimentara Galiţie mi-a părut 
un nec-plus-ultra de civilizaţie față de sălbăticia țării noastre! Şi toate 
înjosirile pe care cu atâta durere sunt nevoit să le constat, sunt datorite 
numai oamenilor, căci pământul ţării noastre e vesel şi mănos, iar cerul 
senin. De ce n-am fi fost numai noi în stare să urcăm cele câteva trepte 
indispensabile pe scara progresului?! 

Am sosit la Bucureşti pe o vreme minunată. Soare, lumină şi căl- 
dură. La gară, m-au primit însă familia şi câţiva prieteni cu o veste tris- 
tă: în lipsa mea a încetat din viaţă Pia Davila, tovarăşul nedespărțit al 
tinereţelor mele. Davila a fost singurul amic pe care l-am avut în viață 
în adevăratul înţeles al acestui cuvânt: „amic“. Douăzeci de ani am 
simțit şi am gândit la fel. Mai târziu, fără să ne certăm, ne-am văzut 
mai rar! Gândurile şi simțămintele noastre se despărțiseră. Deși în ulti- 
ma vreme nu ne mai văzusem deloc, dispariţia lui mă loveşte adânc — 
e cea mai bună şi mai fericită parte a vieții mele care se înfundă pentru 
a doua oară şi pentru totdeauna în negura veşnicie. După pierderea 
mumă-mii, € cea mai crudă lovitură pe care am primit-o: tot ce mi-a 
fost mai scump e acum sub pământ! 


! Răspunsul la această întrebare l-am dat deja în altă parte a acestor însemnări: netrebnicia 
noastră o datorăm sângelui ţigănesc. Suntem într-adevăr singurul neam din Europa corcit cu figa- 
nii. Toate celelalte popoare sugrumate pe vremuri sub călcâiul turcilor, şi nai râu decât noi, s-au 
ridicat — numai românii. cu sânge ţigănesc în vine, au râmas, moralmente şi materialmente, pe 
treapta sclavilor. 

Moravurile noastre sunt într-adevăr ciudate și platitudinea politicie- 
nilor nu mai știe ce să născocească. Parcurg „tăieturile“ din ziare pe 
care le găsesc pe masa mea de lucru și cad peste o dare de seamă a şe- 
dinței Camerei din 16 curent: e un adevărat necrolog, și dacă n-aş avea 
alt izvor de informaţie aş crede că Regina Maria a murit. Cu prilejul 
bolii Majestății Sale, s-au ridicat pe rând la tribună reprezentanţii tutu- 
ror partidelor (şi dl Popa, din partidul meu!), dar în loc să se mărgi- 
nească să ureze grabnica însănătoşire distinsei Suverane, au făcut toți 
panegiricul ei! „A fost o mare Regină“, „poporul român îşi va aminti 
veşnic de tot ce a făcut pentru întregirea neamului“, „rolul ei în război 
a fost covârşitor“, „a fost o îndrumătoare a artei şi a culturii româneşti 
(71) — şi aşa mai departe, discursuri ca la o înmormântare! 

Am aflat abia aci în Bucureşti adevărul asupra stării Reginei. Tele- 
grama înregistrată la Berlin, în care se vorbea de accident cardiac şi de 
gripă n-a fost decât o stupidă acoperire a unui accident mult mai îngri- 
jorător. Mi-am dat seama chiar la Berlin, la dejunul de la Legația ro- 
mână în ziua de 17 martie, că lucrurile trebuiau să fie mai grave decât 
se spunea, căci în timpul dejunului Principesa de Hohenlohe, sora 
Reginei, a telefonat lui Comnen ca să întrebe dacă trebuie să plece la 
Bucureşti!. Comnen a telefonat la Cotroceni şi a vorbit cu colonelul 
Brătescu, aghiotantul, care i-a spus că Regina se simţea mult mai bine 
şi că nu era cazul ca Principesa să-și zorească plecarea. Şi Brătescu 
vorbea însă tot de gripă. 

În realitate, Regina a avut o hemoragie stomacală, ceea ce e lesne 
de priceput — a speriat-o grozav căci tatăl său, Ducele de Edinburg a 
murit de cancer, iar tragicul sfârşit al Regelui Ferdinand a rămas și el 
întipărit în mintea ei. Medicii fac trei ipoteze asupra originii acestei 
hemoragii: poate, să fie efectul unei tumori (cu atât mai mult că Regina 
a slăbit toarte muult în ultima vreme şi că fața ei a început să ia o cu- 
loare specific caşectică? — poate să fie începutul unui ulcer al stomacu- 
lui — şi în fine poate să fie o simplă ruptură accidentală de arteră din 
cauza eforturilor diafragmatice de tuse, care au precedat hemoragia, 
căci pacienta începuse într-adevăr printr-o bronșită gripală destul de 
acută. Medicii nu pot preciza diagnoza lor; s-au adus aparate Rântgen 
de la Paris (?) pentru un examen mai riguros — vom vedea ce va da. 
Irina Procopiu pretinde că acum moralul Reginei e mai ridicat, dar că 


! Infanta Beatrice, sora mai mică a Reginei soseşte diseară. 
` 2 Mi se spune chiar că s-ar fi constatat ceva la ficat — dar faptul nu mi-a fost confirmat ofi- 
Cal, 

la început a fost foarte jos. Și-ar fi adus aminte de „casele de cance- 
roşi“ şi faptul că pe rând s-au îmbolnăvit şi au murit de cancer Mişu, 
Regele Ferdinand, Merişanu (aghiotantul), Simky Lahovari şi cea mai 
veche cameristă a Reginei — care toți au locuit sau şi-au petrecut viața 
la Palatul Cotroceni — a impresionat-o adânc. 

În ultima vreme Regina a mai avut şi mari nemulțumiri sufleteşti şi 
să sufere scene de o neînchipuită violență din partea Prințului Nicolae. 
Acesta se găseşte iarăşi într-o stare de adevărat paroxism nervos și 
vrăjmășit de moarte cu frate-său, e furios şi pe mumă-sa fiindcă nu-l 
ajută îndestul împotriva lui Carol. C.iuzele intețirii actuale a senti- 
mentelor permanent ostile pe care de şase ani, Prinţul Nicolae le nu- 
treşte împotriva Regelui, sunt două: una de ordin familial, cealaltă de 
ordin politic. Cea de ordin familial e că Prinţul vrea cu tot mai multă 
încăpățânare să-și legitimeze căsătoria sau să obțină pentru d-na Dolet- 
ti un titlu, şi astfel să o poată scoate în lume. Regele opune un refuz 
categoric, şi „Curtea“ de la Snagov! e în efervescenţă: înjurăturile și 
amenințările curg. Se zice chiar că într-o zi junele Nicolae (litle Pig) 
era să umfle de păr pe Majestatea Sa Regina (Mother Pig) şi să-i tragă 
palme! Cred însă că e numai o legendă, şi că lucrurile n-au ajuns până 
acolo. Dar cum se schimbă toate! Mi-aduc aminte de scena din 1932, 
când Mother Pig era să mă umfle pe mine, fiindcă — socotea ea — 
puneam bețe în roate aceloraşi proiecte ale aceluiaşi Litle Pig faţă de 
aceeaşi madamă. Familie de nebuni, şi pace. 

A doua cauză a mâniei lui Achilles-Nicolae, de ordin politic, e în 
legătură cu relaţiile sale cu Garda de Fier. Socotind că Garda de Fier 
poate să fie folosită la un moment dat împotriva Regelui, Prinţul s-a 
împrietenit cu unii din conducătorii ei şi a făcut tot ce a putut ca să le 
vină în ajutor. Le-a dat materiale de construcție de la Broșteni, le-a dat 
Chiar parale — destule. Mai ales acum, de când Regele s-a stricat de tot 
cu Garda, aceste legături ale Prințului sunt cât se poate de rău văzute, 
„Sus“. 

Probabil că din „Înalt ordin“ Tătărescu a adresat acum câtva timp o 
scrisoare? lui Nicolae prin care îi da să înțeleagă că ar fi în interesul 
„tuturor“ să se mai „aerisească“ peste graniţă. La această scrisoare Prin- 
tul a răspuns că se găseşte foarte bine în România şi că nu înţelege să 
plece. Tătărescu nu s-a lăsat însă (se vede că nu l-a lăsat cel de „sus*) şi 

l Prinţul Nicolae, cu onorabila d-sale familii, e instalat în vila pe care a clădit-o la Snagov. 


2 Destăinuirile privitoare la această corespondenţă între Tătărescu şi Prinţul Nicolae au fost 
făcute lui Nicu loanid (care mi le-a raportat) de câtre colonelul Manolescu, omul Prințului. 

a scris Prințului o a doua scrisoare, în care-i aducea aminte că făgă- 
duise lui tată-său, că va ajuta pe Prinţul Carol să se înapoieze în ţară şi 
să domnească liniștit!;, dl Guţă, carlistul de dată proaspătă, invoca acest 
solemn angajament ca să ceară lui Nicolae să părăsească țara, spre a 
permite lui Carol o domnie liniştită (!!!) De data asta Prinţul a răspuns 
primului ministru, că nu pleacă de bună voie, şi că se va opune cu forța 
la orice act de constrângere. Are câţiva prieteni bine înarmaţi, și agenţii 
Guvernului nu vor trece decât peste cadavrele lor şi al lui! Unde am 
ajuns! Acest drastic răspuns al Prințului a provocat o a treia scrisoare a 
d-lui Guţă prin care acesta deplora „neînţelegerea“, protesta împotriva 
oricărei intenţii de „siluire“ şi sfârșea prin a cere arțăgosului Prinţ o 
întrevedere în care „să-i explice“ situaţia. Prinţul a încheiat corespon- 
denţa printr-o ultimă misivă trimisă d-lui Guţă: îl vestea că-l va primi 
îndată ce starea sănătăţii sale o va permite (Prinţul a avut scarlatină 
acum două luni, pe care o exploatează). Intrevederea n-a avut loc până 
azi, și Prinţul a rămas deocamdată la Snagov, unde fierbe. 


Tot printre „tăieturile“ presei găsesc darea de seamă a unei ședințe 
de la Senat, în care discutându-se nu mai ştiu ce lege „pentru refacerea 
creditului“, a venit vorba şi de conversiune, prilej cu care inconştientul 
de lorga a pronunțat următoarele cuvinte, pe care le transcriu aci, ca ur- 
maşii mei să poată constata până la ce grad de platitudine şi de înjosire 
a ajuns domnul cu formula, „eu n-am fost eu“: 

„O mare nenorocite (e vorba de conversiune) care a început sub mi- 
ne dar fără nici un fel de socoteală. Toţi ţiganii, toți nevolnicii, toți în- 
şelătorii au intrat în legea aceasta a datoriilor. 

N-am făcut-o eu: mă scutur! Am şi declarat că n-am nici o parte la 
această lege! 


De unde a plecat şi de ce a mers astfel — nu zic nimic. Dar oricine a 
văzut că atunci când eram la Guvern, nici n-am pus piciorul acolo unde 


! Despre o asemenea făgăduială a Prințului Nicolae n-am ştiut niciodată nimic. E cât se poate 
de instructiv pentru vremurile pe care le trăim că această tragică scenă între tată şi fiu este evocată 
de Tătărescu, acelaşi onorabil politician care în 1928, ca subsecretar la Interne, a semnat circulara ` 
către comandamentele de jandarmerie prin care se dispunea împuşcarea Prințului Carol în cazul 
când ar ateriza cu avionul în România. E probabil că pasajul în chestiune, din scrisoarea adresată 
Prințului Nicolae a fost inspirat, dacă nu dictat, lui Tâtârescu de însuşi Regele Carol. 

se făcea toată târguiala. S-au făcut târguieli sub mine, au continuat sub 
țărăniști, sub dl Vaida şi apoi aţi venit dvs. în legătură cu alegerile şi ați 
fost largi cu punga altuia“. Etc. etc. etc. 

Bine stimabilă putoare, care-ţi ascunzi gura sub o barbă stufoasă ca 
să nu se vadă cât înghiţi, de ce n-ai spus-o atunci? De ce nu ţi-ai dat de- 
misia ca să nu fii compromis „de târguielile“* care s-au făcut sub firma 
d-tale? Ce scârbă de om! Nici cu cleştele nu poţi să-l aduni din gunoi! 
Şi în faţa acestui țanţoş al oportunismului fac tumba toate lichelele po- 
liticianismului, ca să pună în serviciul lor nestăvilita lui logoree şi 
aparențele unui talent cu miros de latrină. 


Înapoiat aseară am încercat azi-dimineață să pun mâna, la telefon, 
pe Mitiţă Constantinescu; voiam să-l previn înainte de plecarea lui la 
Berlin, unde trebuie să sosească în ziua de 22 martie, că Cecropid — 
rămas în capitala Germaniei — e în curent cu multe, şi să-l rog să pri- 
mească pe tânărul meu colaborator, în interesul însuși a tratativelor pe 
care trebuie să le ducă, în calitatea lui de guvernator al Băncii Naţio- 
nale, cu Schacht. Spre marea mea mirare aflu că dl Mitiţă a plecat de 
alaltăieri seară — la Paris! Tipic: corcitura de ţigan care a ajuns să re- 
prezinte România, nu poate merge la Berlin fără învoirea Parisului şi 
nu îndrăzneşte să facă pasul pe care interesele noastre cele mai esen- 
țiale le cere decât cu „ausweiss“ eliberat de cămătarii de pe malurile 
Senei, și cu viza pusă de Blum & Co, pe pașaportu! lui! Puah, puah, 
puah! Ne merităm soarta: Guţă prim-ministru, şi Mitiţă guvernator al 
Băncii Naţionale. 

20 martie. — În cele aproape două săptămâni cât am lipsit din 
Bucureşti, „Politica“ (!!) a mai evoluat. Caut să mă orientez. Mi se spu- 
ne că la național-țărănişti, încurcătura e mai mare decât oricând. Miha- 
lache ar fi demisionat de la şefia partidului (îndată după plecarea mea) 
și demisia lui pare a fi irevocabilă aşa încât congresul naţional-țărănist 
convocat pentru ziua de 4 aprilie va trebui să aleagă un alt şef. Unii vor 
pe Maniu, alţii (oportuniştii şi țărăniştii din Vechiul Regat) pe Costă- 
chescu. Prietenii lui Maniu s-au întrunit la Cluj şi au cerut d-lui Iuliu 
să-şi lămurească atitudinea. Pare că mulți din e1 sunt îngrijorați de per- 
spectivele unei lungi opoziții. Dl Maniu a afirmat o dată mai mult că 
atitudinea d-sale e lămurită şi se încadrează în atitudinea generală a 
partidului: faimoasele d-sale declaraţii de la Vinţ ar fi fost făcute cu 
consimțământul d-lui Mihalache, şeful partidului! lată-l şi pe Mihala- 

che curăţit! Nu se știe ce va aduce ziua de mâine la ţărănişti: o despăr- 
tire între ei şi naționalii din Ardeal nu e imposibilă! şi-au pierdut capul 
perfecționate de liberali! S-au făcut și demersuri pe lângă Vaida pentru 
a-l readuce în partid ca „șef. DI Vaida a răspuns însă de sus, că cine 
vrea să facă politică cu dânsul, să se înscrie în partidul lui (registrul la 
domnii loaniţescu, C. Angelescu şi Tilea). Pe de altă parte Maniu și 
Garda de Fier se apropie din ce în ce; mai ales de când se pare că Garda 
a pierdut sprijinul, fie şi intermitent, și simpatiile Regelui. 


În legătură cu situaţia politică, Şoneriu îmi povesteşte că a avut zi- 
lele acestea o lungă conversaţie cu prietenul lui Franasovici. Acesta 
i-ar fi spus că ei vor să plece, că Tătărescu a oferit de mai multe ori de- 
misia sa Regelui, dar că Regele i-ar fi spus: „Mai aşteaptă, îţi voi spune 
eu când“. Franasovici adaugă că Regele n-are o formulă pregătită!, dar 
că de la ultimele evenimente, acțiunile lui Mihalache, care erau foarte 
jos, s-au mai urcat. Mihalache a făgăduit Regelui, în ultima sa audiență 
că îi va servi pe Maniu pe tavă, şi că Majestatea Sa care-și dă seama că 
curentul de dreapta a câştigat prea mult teren, şi îi e frică, începe să se 
uite cu mai multă încredere spre stânga. Toate sunt posibile cu Regele 
nostru, dar pe cuvintele unui Franasovici nu pot pune nici un temei. 
Ştiu cât a lucrat după 13 februarie pentru un Guvern Mihalache, ştiu 
cât e de lichea şi de şperţat, știu că va face tot ce va putea ca să împingă 
pe Rege spre o soluţie care să-i asigure liniștita posesiune a averii câş- 
tigate. O singură mărturisire interesantă în spusele lui: Regelui îi e frică 
— şi se poate ca împrejurările să fie mai puternice decât influența coţ- 
carilor şi a Camarilei. Dealtmintreli, în halul în care ne aflăm, chesti- 
unea nu mai prezintă nici un interes. 


21 martie. — leri-seară s-a închis şi a patra sesiune a Parlamentului 
ales în decembrie 1933. Mesajul banal, fără vlagă, cu enumerarea mi- 
nunatelor legi votate în această sesiupe. Nici o vorbă despre sfârșitul 
legislaturii, cu atât mai puţin despre dizolvare, sau despre alegeri noi. 
Primul ministru, după citirea Mesajului a declarat scurt: „Continuăm să 


` 
! Spunca chiar lui Şoneriu: „De ce nu merge Argetoianu să-l vadă, să-i mai dca un sfat!“ 
Şmecher mai e, bietul Franasovici. ' 

ne facem datoria!“ Poarta rămâne deschisă tuturor posibilităților. Nu 
m-ar mira chiar deschiderea unei a cincea sesiuni la toamnă. Consti- 
tuția spune: „Camerele sunt alese pentru patru ani“. Patru ani se împli- 
nesc abia la decembrie viitor, şi dacă se admite ca punct de plecare 
constituirea Camerelor, chiar numai în ianuarie 1938! Şi să nu uităm 
lapidara declaraţie a lui Manolescu Strunga: „Unde mai găseşte Regele 
lichele ca noi!“ Şi să nu uităm mai ales că „banda“ nu şi-a făcut încă 
suma necesară pentru zilele negre! 


S-au votat în ultimele zile- legi cu toptanul. Nici măcar titlurile lor 
n-au ajuns până la urechile deputaţilor. Cu toată confuzia care a domnit 
ai mei au putut obține, mobilizând întreaga opoziţie, ca legile relative 
la silozuri! să fie retrase. Camera s-a închis, dar şperțăria rămâne des- 
chisă. 


Ieri-dimineaţă a fost Titeanu la mine. A venit cu un splendid auto- 
mobil. Pe lângă moşia în Romanați şi casele cumpărate în București, e 
proprietarul ziarului Capitala şi al uneia din cele mai perfecţionate 
tipografii din ţară — zice el. Frumoasă carieră mai e şi politica. Muri- 
tor de foame până în 1933, decembrie, iată-l şi pe limbricul de Titeanu 
milionar! Şi n-are nici cea mai mică ruşine să se prezinte înaintea mea, 
deşi mă ştie că am fost martorul sărăciei lui! 

Bineînţeles, a venit la mine pentru o afacere; vrea publicitatea pen- 
tru curse şi pune la dispoziţia Jockey-Clubului o altă foaie a lui Sportul 
Capitalei, care trage — zice tot el — 40-50 000 de numere pe zi. l-am 
spus că voi supune cerearea Comitetului curselor, singurul în măsură 
să decidă. 

1 Vasilescu Karpen luase toamna trecută inițiativa înființării unei societăţi pentru depozitarea 
cerealelor în silozuri şi pentru garantarea lor. Ne-am întrunit de mai multe ori la Şcoala Polteh- 
nică. Karpen convocase pe Nae Ştefănescu, pe Garoflid, pe lonescu-Siseşti, pe Cămărăşescu, pe 
Pană, pe Sescioreanu, pe mine şi pe alţii. Am discutat problema în mai multe şedinţe şi am ajuns 
la concluzia să înființăm o societate de încercare, cu capital mic (100 de milioane), în asociație cu 
Statul — şi să începem cu Bucureştii și cu zona linici ferate Bucureşti-Constanţa. Berceanu, sub- 
secretarul de Stat de la Agricultură a fost şi el convocat la ultima şedinţă, ca să fie pus în curent cu 
planul nostru. Ne-a promis tot concursul Guvernului şi o lege care să încuviințeze participarea 
Statului. Legea a fost făcută, dar cu totul pe alte baze: societatea, cu ridicolul ei capital, capătă un 
monopol pe întreaga țară, monopol pe care putea să-l concesioneze! Sc zice că în dosul lui Ber. 
ceanu, cra firma Dreyfus!) şi la urmărirea debitorilor (cerută de Dinu Brătianu şi de bancari pen: 
tru executarea fără milă a celor intrați în conversiune şi rămaşi înapoi cu plăţile. 

Matila Ghica (Costiescu) în trecere prin București (e în fruntea ser- 
viciului nostru de propagandă în Anglia (?)), dejunează la noi. Vorbim 
de Londra, mai „frenetică“ în ritmul vieţii ca oricând, acum în preajma 
serbărilor Încoronării, la care va participa tot Imperiul. Misiunea ro- 
mânească a fost fixată: Voievodul Mihai, Irimescu şi comandor Fundă- 
teanu. Matila aprobă compunerea misiunii; Familia Regală grecească, 
atât de influentă la Curtea Angliei nu va putea boicota pe fiul Principe- 
sei Elena, cum ar fi boicotat cu siguranţă pe Prinţul Nicolae, de pildă. 
Irimescu, ca fost bancher, ca fost marinar, ca actual om al aerului şi ca 
anglofon, e şi el foarte indicat pentru a nu fi băgat în seamă de englezi. 
Cât despre Fundăţeanu, e bine pretutindeni, fiindcă e modest şi bine 
crescut. Martha Bibescu, care petrece în Anglia găzduită când de Lon- 
donderry când de Van Sittard (secretarul permanent de la Foreign 
Office) a obţinut ca Voievodul Mihai să fie găzduit la Buckingam Pa- 
lace — mare și excepțională favoare, un mare succes pentru Martha, 
atirmă prietenul Matila. Cu ocazia Incoronării, Baldwin va fi numit 
„earl“ (conte) şi se va retrage din fruntea Guvernului. În locul lui va fi 
numit prime ministre Neville Chamberlain, după cum se ştia de mult. 
La Finanţe, în locul lui Chamberlain se vorbeşte de sir Samuel Hoare, 
actualmente prim lord al Amiralității. 

Odată cu Baldwin va intra în Camera Lorzilor şi Macdonald, deşi 
până acum dânsui n-a consirnțit încă — dar se ştie că va consimți, 

Eduard al VIII-lea continuă să aibă o preșă detestabilă. N-a fost ad- 
misă în Consiliul de Regenţă (lege votată recent de Parlament) în care 
n-au intrat decât ceilalți doi frați ai Regelui, Regina şi Regina Mary. 
Mai toți prietenii Regelui Eduard care au încurajat romanul cu Mrs 
Simpson şi cu care fostul Suveran împănase Curtea au fost concediaţi, 
în frunte cu Ducele Sutherland, „great stewart“. 

Moartea lui Austen Chamberlain n-a făcut multă vâlvă. Era un om 
perimat ca şi politica pe care a reprezentat-o. A fost unul din ultimii 
oameni de Stat care se încredeau în monoclul lor şi care luau băşicile 
drept lanterne, vorba francezului. A reprezentat politica de tradiții, de 
principii, de deliberări în jurul meselor verzi, și n-a văzut că lumea s-a 
schimbat. Intrupa mărginitul ideal al unui Titulescu, care trebuie să fie 
nemângâliat de pierderea lui. L-am cunoscut la Londra în 1932, şi am 
păstrat despre dânsul o amintire plăcută: era un perfect gentleman. 


22 martie. — Pentru caracterizarea regimului nostru parlamentar 


consemnez aci cele întâmplate sâu.bătă în şedinţa de la Senat — ultima 


www.dacoromanica.ro 


ÎNSEMNĂRI ZILNICE, 1937 133 


şedinţă a sesiunii. Se discuta una din sutele de legi băgate la maşina de 
vot. Subsecretarul Bentoiu de la Justiţie susținea proiectul de pe banca 
ministerială. Deodată îi sare țâfna lui Iorga: „Eih, domnule Subsecretar, 
nu se vohrrbeşte aşşşa cu Ssenatul, nu se vohrrrbeşte aşa cu mihne!“ 
Replică, ceartă. Paranoicul a început să dea din mâini şi din barbă, să 
asmute toată opoziția împotriva lui Bentoiu. Majoritatea, care ştia că 
trebuie totdeauna „să menajeze“ pe Christosul de la Văleni, nedumerită 
nu ştia ce să facă. Opoziția cu Iorga în frunte a părăsit incinta. S-a sus- 
pendat şedinţa. Urlete. Bentoiu a început să plângă — autentic — şi 
şi-a dat demisia. Cinci minute mai târziu, toată lumea era împăcată, 
opoziţia s-a înapoiat în şedinţă, discuţia şi votarea au mers înainte — 
ca şi cum nu se întâmplase nimic. Demnitate parlamentară, domnule, 
nu glumă! 


Cu toate ştirile contradictorii pare că naţionaliştii au mâncat o bă- 
taie — e prima mai serioasă — din partea guvernamentalilor, la Gua- 
dalajara lângă Madrid. Se zice că o brigadă italiană ar fi şterpelit-o, 
provocând astfel panică printre ceilalți combatanți. 


Alexandru Cantacuzino, fiul nr. 2 al Didinei şi al lui Griguţă, unul 
din eroii secundari de pe frontul spaniol (n-a murit, n-a fost rănit, dar a 
contractat o gripă) s-a logodit cu d-ra Milcoveanu, fiica faimosului 
Milcoveanu din Craiova. „Amorul este orb“ aşa încât întrebarea: ce o fi 
găsit unul la altul nu se pune. Alexandm Cantacuzino joacă un rol 
important în Garda de Fier. Are un grad înalt, e specializat în chestiu- 
nile de politică externă şi e trup şi suflet devotat lui Zelea Codreanu, 
Didina îmi spunea înir-o zi: „Dacă Zeiea Codreanu ar porunci iui 
fiu-meu Alexandru să mă omoare, m-ar ucide pe loc!“ Era să-i răspund 
că poate se va întâmpla să o omoare şi fără să-i poruncească Zelea 
Codreanu, dar n-am îndrăznit. Evoluţia acestui băiat e din cele mai ciu- 
date. A debutat în viață ca fecior de bani gata, a intrat în diplomaţie și 
câţiva ani şi-a plimbat snobismul în străinătate între Haga şi Washing- 
ton. Infumurat, spilcuit şi antipatic, se credea mai presus de toată lu- 
mea şi nu se uita în lături şi în jos decât cu dispreţ. Deodată, a părăsit 
diplomaţia, a renunţat la toate bunurile vieţii, şi după cum pe vremuri 
oamenii se retrăgeau în mânăstiri ca să mediteze asupra zădărniciei 
lucrurilor, s-a retras în sânul Gărzii de Fier şi a devenit cel mai fanatic 

militant al lui Zelea Codreanu. Egoistul, snobul şi îngâmfatul a devenit 
umil, altruist, dezinteresat. A renunţat la haine, și la cămăși frumoase, a 
renunțat la săpun, a renunţat la relaţiile lui „mondene“. Fanatismul lui 
gardist s-a dezvoltat pe latura mistică, omul a devenit evlavios, cufun- 
dându-se ore întregi în rugăciuni. Muncii cu braţele a preferat exerciţii 
de exegeză pe marginea catechismului legionar şi în loc să zgârie pă- 
mântul la Bucureştii Noi sau la Tekir-Ghiol a preferat să citească şi să 
scrie. Dacă Garda de Fier va ajunge la ceva în ţara noastră, Alexandru 
Cantacuzino se va ridica desigur pe primui pian. Fara pe care o ia de 
nevastă, e o fetiță oarecare, ce aleargă după un bărbat de câţiva ani de 
zile, dar interesant este faptul — faţă de „purismul“ logodnicului ei — 
că e fiica celui mai desăvârşit escroc din Craiova (a se vedea în Amin- 
tirile mele, rândurile consacrate camarilei lui Averescu pe timpul gu- 
vernării sale din 1920-1921). 


Azi-dimineaţă inaugurarea expoziției anuale a „echipelor sătești“ 
conduse de Gusti în numele Fundaţiei Principelui Carol. Dare de sea- 
mă lungă citită de Gusti, răspuns scurt rostit de Rege. Mă dusesem şi 
eu să văd ce e „aia“. Zgomot mult şi treabă puţină. Echipele culturale 
trimise în câteva sate în fiecare an nu pot face rău nimănui, şi poate 
chiar că fac mult bine. Dar cu paralele cheltuite — s-ar putea face cu 
picătura: în loc să ne înhămăm la o singură întreprindere şi să o ducem 
la bun sfârşit ne atingem de toate, facem câte un pas pe o sută de căi şi 
nu ajungem la nimic, şi nicăieri. În jurul Regelui n-am văzut nici azi 
decât lichelele regimului. Din opoziţie nu era aproape nimeni — doar 
dr. Mezincescu, Trancu Iaşi şi eu. „Che bella compania!“ 


Ştiri proaste despre starea lui Poklewski, bolnav de congestie pul- 
monară. 


23 martie. — Ni s-a plătit diurna la Cameră până la 1 august. Anul 
trecut ni s-a plătit până-la 1 octombrie. Să fie un semn că Parlamentul 
să fie dizolvat în august? Ar corespunde cu termenele legale şi de ordin 
practic pentru ca noul Parlament să poată fi deschis la data consti- 
tuțională de 15 octombrie. Plata diurnei până la 1 august dovedeşte în 
tot cazul că Guvernul socoteşte că până la acea dată nimeni nu-i va 
„conturba““ îndeletnicirile. Mai sunt zile frumoase pentru sperţari! 

DI Mitiţă Constantinescu, guvernatorul Băncii Naţionale (îmi sare 
condeiul de câte ori adaug această titulatură la numele escrocului!), ob- 
ținând „ausweiss“ de la Paris, a sosit la Berlin, unde — nuanță — n-a 
fost întâmpinat la gară decât de vicepreşedintele Reichebank-ului. 
„Ausweiss* de călătorie a obţinut omul de la Paris, dar o fi obţinut şi 
voie să încheie vreun acord cu Germania? 


Nino Mavrodi a fost numit atașat de presă la Budapesta şi Alexan- 
dru Kirițescu idem la Roma. Două numiri caracteristice ale vremurilor 
de ruşine pe care le trăim şi demne de domnia Regelui Carol. Amân- 
doi, escroci notorii sunt creaturile „Camarilei“. Kirițescu, în plus mai c 
şi pederast dovedit. După numirea mea la Ministerul de Interne în 
1931, Regele mi-a cerut odată cu „mica subvenție“ pentru ziarul „Cu- 
vântul“! şi o mensualitate de 50 mii lei pentru Kirițescu, pe care am re- 
fuzat-o, cu toată politeţea. Mai târziu, Regele a obținut-o din fondurile 
Propagandei, prin Pangal, şi toate Guvernele care au urmat au menți- 
nut-o. Kirițescu îndeplinea funcţiile de secretar intim pe lângă d-na 
Lupescu: îi corecta scrisorile, căci nu era lipsit de talent literar şi mânu- 
ia bine condeiul. Mai făcea şi spionaj pentru contul Regelui. Nino Ma- 
vrodi nu făcea nici măcar atât. Secătură în toată puterea cuvântului, s-a 
mulțumit în viaţă cu meseria de peşte şi a trăit din mila femeilor exci- 
tate. S-a căsătorit cu fata ministrului japonez Horigutchi, o delicioasă 
păpuşică care pierduse capul după dânsul. I-a mâncat o sumă de parale 
şi a divorțat. A dat gata apoi pe Elisa Sutu — fără căsătorie — iar acum 
în urmă s-ar fi logodit cu fata lui Hubrecht, ministrul Olandei. Părinţii 
Hubrecht, care-şi dau socoteală de calitatea domnului sunt dezolaţi, dar 
fata e îmbrobodită. Nu pot să pricep cum se prind femeile în lanțurile 
acestui caraghios, căci nu e nici frumos, nici inteligent. Bâlbâit, cu o 
gură strâmbă şi băloasă e dimpotrivă respingător, ca o vietate cu sânge 
rece. Favoarea de care se bucură în Înalt loc pare datorită numai faptu- 
lui că e fiul d-nei Mavrodi, mare damă de onoare a Reginei, de care de 
altmintreli Regina a vrut să se scape de mai multe ori, dar pe care Re- 
gele a menţinut-o cu sila lângă Augusta Sa Mamă. Intre d-na Mavrodi 
şi Rege trebuie să fie unul sau mai multe cadavre, căci altfel nu se ex- 
plica neclintita prietenie pe care Regele o arăta bătrânei beşoandre. 


! Pe care n-am precupeţit-o fiindcă Nae Ionescu îmi era simpatic, şi contribuţia lui gazetă- 
rească era într-adevăr utilă „noului curs“ în care mai speram încă. 

24 martie. — Eveniment covârșitor: contele Ciano, ministrul de 
Externe al Italiei şi ginerele lui Mussolini a plecat să facă o vizită la 
Belgrad d-lui Stoiadinovici. Aceasta dovedeşte: 1) că raporturile dintre 
Italia şi Jugoslavia s-au îmbunătăţit simţitor şi 2) că Jugoslavia „osci- 
lează“ în politica ei externă — căci degeaba nu s-a dus Ciano la Bel- 
grad — ceea ce se ştia de altmintreli de mult. Telegrama care anunţă 
plecarea lui Ciano spune că, călătoria ministrului de Externe italian are 
de scop semnarea unui acord, negociat în vremea din urmă la Roma, 
prin care se pune sfârșit tuturor rivalităților şi neînțelegerilor de ordin 
etnic dintre cele două ţări. 


Pe când Ciano aduce la Belgrad sărutul Italiei pe fruntea Jugosla- 
viei, dl Guţă şi dl Hodza proclamă la Praga gloria, tăria şi solidaritatea 
Micii Înţelegeri, consolidată şi mai mult prin plecarea lui Beşa-Şeba 
din Bucureşti!, cu coada între picioare (ducă-se învârtindu-se). DI Guţă 
a plecat într-adevăr la Praga, chiar în seara închiderii Parlamentului, nu 
se ştie pentru ce. Probabil ca să se acrisească. Se zice că călătoria sa a 
fost determinată prin câreva chestiuni în legătură cu armamentul. Alții 
spun că e vorba din nou de încheierea unei convenţii militare cu Rusia 
de data asta în legătură cu cea existentă între Cehoslovacia şi Rusia 
(aşa spune de pildă dl Gh. Brătianu). Eu nu cred. Sunt şi unii care sus- 
ţin că Cehoslovacia ar voi să extindă obligaţiunile noastre de asistență 
(de frica unei agresiuni a Germaniei) şi că dl Guţă s-a dus la Praga ca 
să explice de ce noi nu putem primi o asemenea extindere. Bătaie de 
apă în piuă, cu mulți bani aruncați pe fereastră. 


DI Mitiţă Constantinescu lucrează la Berlin. Bea vin de Rin şi îm- 
bată pe nemți cu apă chioară. Să sperăm că va izbuti să regleze cel pu- 
țin chestiunea schimbului mărcii. 


„Mare şedinţă la Camera franceză“ e titlul scris cu caractere de o. 
şchioapă în fruntea tuturor ziarelor de azi-dimineaţă. În realitate un 
puhoi de vorbe goale, discursuri după discursuri cu prilejul sângeroasei 


1 Dl Şeba pleacă diseară, „cu familia” anunţa ziarele. 

ciocniri de la Clichy!. Bineînţeles totul se va termina printr-un vot de 
încredere în Guvernul Blum. Blum are c... ovreieşti dar are c... şi ţine 
piept adversarilor care nu numai câ nu parvin să-l răstoarne, dar nici 
măcar să-l intimideze. 


Popeştele (Stelică, pentru babe) ne pisează de zece zile cu o serie de 
articole tâmpite prin care binevoiește să dea ţării îndrumări în politica 
externă. Faţă de „trecăturile“ (sic!!) dintre marile Puteri, trebuie să ne 
strângem şi să ne consolidăm alianțele — ne sfătuiește discipolul lui 
Take Ionescu şi al lui Titulescu — şi să nu ne lăsăm ademeniţi printr-o 
politică de neutralitate (dar cine se lasă?). Marele om de Stat mai pre- 
vede şi o ineluctabilă conflagrație a Europei. 

În realitate, niciodată pacea Europei n-a fost atât de puțin amenin- 
tată ca acum. Că o spun acum, nu e nici un merit, dar am spus-o deja 
astă toamnă, pe o vreme când toată lumea anunţa războiul cu scadență 
scurtă — şi asta e un merit, sau mai bine zis dovada că am văzut clar. 
Ne aflăm într-adevăr în faţa celui mai formidabil bluf pus vreodată la 
cale. Am fost în ultimele 6 luni în Anglia, în Franţa şi în Germania şi 
am putut constata în fiecare din aceste ţări hotărârea fermă de a nu 
provoca sub nici un pretext războiul. Oroarea războiului e infiltrată în 
mase, până la cel de pe urmă om, nu numai în Anglia şi în Franţa, dar 
și în Germania. Oameni demni de încredere care au fost în Italia şi în 
Rusia mi-au spus că şi în acele ţări domneşte aceeaşi profundă hotărâre 
de pace. Apoi dacă în Anglia, Franţa, Germania, Italia şi Rusia nimeni 
nu vrea războiul şi dacă Guvernele acestor ţări sunt hotărâte să evite 
orice prilej de tulburare a păcii, cine va provoca războiul? Ţările mici, 
Belgia, Danemarca, România sau Polonia”? O asemenea ipoteză e ab- 
surdă prin definiţie. Formidabiieie înarmări aie Angiici, aie Germaniei, 
ale Franţei etc. nu sunt în realitate bazate pe frica de război și au fost 
puse la cale pe baza unor preocupări cu totul altele. Enormele investiţii 
prevăzute în planurile acestor ţări de înarmare, au avut un singur scop: 
soluționarea — în limitele posibilului — a crizei economice și a şoma- 


! Acum 0 Sâptămână comuniştii din Clichy (comună suburbană a Parisului) au împiedicat o 
reprezentaţie cinematografică organizată de Partidul Social al colonelului de La Roque. Poliţia şi 
forțele Siguranţei au intervenit să restabilească ordinea şi s-a încins astfel o adevărată bătălie între 
forța publică și comunişti. Dintre aceștia au fost ucişi 4 şi răniţi vreo 20. Răniţi au fost şi de partea 
autorității, între alţii, mai grav, dl Blume!, şef de cabinet al lui Blum şi mai uşor d! Dormoy, mi- 
nistru de Interne — veniţi amândoi să vadă la faţa locului cum decurge lupta. 

jului. În acest scop trebuia mărită considerabil producția industrială, 
mărite şi preţurile materiilor prime şi sporită circulațiunea banilor. O 
augmentare artificială a producţiei mărfurilor sau obiectelor utilizabile 
ar fi avut însă drept rezultat o scădere catastrofală a preţurilor acestora 
şi astfel o nouă criză în perspectivă. Trebuia sporită fabricaţia 100%, 
dar fără o sporire concomitentă a stocurilor de mărfuri. Sporirea fabri- 
caţiei armelor şi în general a tuturor uneltelor de război, de la mitralieră 
până la vasele cuirasate a fost găsită ca cea mai nimerită soluţie în sco- 
pul urmărit. Fabricaţia s-a întețit, şomerii au dispărut (în cea mai mare 
parte), preţul materiilor prime a crescut, iar pe piaţă nu s-a aruncat un 
balot de marfă în plus pentru desfacere. Guvernele interesate nevoind 
să mărturisească scopul real al sporirii fabricaţiei de ordin militar, o 
presă venală şi bine stilată a întreținut necontenit o stare de alarmă în 
opinia publică şi astfel nemaipomenite credite au putut fi aprobate în 
fiecare țară. Această stare de alarmă abil întreținută prin presă şi prin 
forurile diplomatice a mai avut pentru cei mari avantajul să sperie pe 
cei mici lipsiţi de industrii pentru armament, şi să-i facă să-şi arunce 
banii în rezervoarele lor. Statele mici s-au sângerat, ca proşti, şi au 
contribuit astfel şi ele la sporirea capitalului pus la bătaie de Statele ce- 
le mari. Această atmosferă falsă de alarmă, a fost cu atât mai uşor în- 
treținută cu cât ea convenea de minune şi presei, care-şi sporea astfel 
tirajul gazetelor și profesioniştilor raporturilor internaţionale — toată 
şleahta de la Geneva — care-şi vedeau situaţia cu atât mai întărită cu 
cât soarta acestor raporturi se înfățișa mai tulbure. Soluţia găsită de 
marile Puteri industriale nu este însă decât un paleativ. Nota de plată fi- 
nală va fi atât de ridicată încât mă întreb cum se va solda bilanţul defi- 
nitiv. Mai toate Guvernele au adoptat însă deviza: „Après nous le 
dâluge“. 


25 martie. — Cel mai deștept român (român?) e astăzi fără îndoială 
domnul Malaxa. Iată câteva din ultimele sale operaţii, ale căror date 
mi-au fost confirmate de înșiși colaboratorii lui cei mai inițiați de la 
Reşiţa: 

Faţă de necesitatea creării unei industrii pentru armament, unanim 
recunoscută, Malaxa s-a aranjat ca să i se dea o comandă de muniții 
artilerie în valoare de un miliard două sute milioane de lei. Cum pentru 
a le confecționa d-sa nu poseda nici măcar locul pe care să-şi ridice 
fabrica, după ce s-a învârtit câteva săptămâni în căutarea unei soluții, a 

cedat contractul societății „Astra“. Societatea „Astra“ a construit anul 
trecut o splendidă uzină la Noua, lângă Braşov — dar probabil că toc- 
mai fiindcă poseda o uzină nu i s-a dat comanda ei, ci lui Malaxa căruia 
s-a plătit imediat din suma sus arătată 200 milioane lei pentru plata 
maşinilor ce trebuiau aduse din străinătate în vederea confecţionării 
munițiilor. Pentru oricine altul decât Malaxa, afacerea ar fi fost şi astfel 
destul de mănoasă, căci se alegea cu o fabrică importantă plătită de 
Stat, restul de un miliard acoperind larg celelalte spese de fabricaţie 
pentru cantitatea determinată de muniții comandate. Această sumă nu 
numai că acoperea spesele de fabricaţie, dar mai lăsa şi o marjă de fru- 
mos beneficiu, ca dovadă prețul pe care „Astra“ a preluat comanda. 
Malaxa a cedat într-adevăr contractul pe prețul de 1 miliard lei, păs- 
trând cele două sute de milioane încasate ca comision pentru dânsul. E. 
de necrezut dar e aşa. Cu această sumă căzută din cer, aventurierul a 
plătit pachetul de acţiuni „Reşiţa“, cumpărat acum câţiva ani pe datorie 
precum şi pachetul de acțiuni „Astra“ cumpărat mai recent — şi i-au 
mai rămas încă bani gheață’. lar ca mare acţionar la „Astra“ va mai 
participa şi la beneficiile furniturii de muniții cedate. Frumoasă lovi- 
tură, cum se vede! x 

O altă lovitură tot atât de frumoasă, a făcut-o amicul Malaxa cu 
C.F.R.-ul şi U.C.B.-ul. Pomindu-se de la același indiscutabil principiu 
al întemeierii unei industrii naţionale, s-a dat aceluiaşi Malaxa un 
avans de 150 milioane (100 C.F.R. şi 50 U.C.B.) pentru înfiinţarea 
unei fabrici de tuburi ermetice, tuburi de care şi Căile Ferate şi Uzinele 
Comunale vor avea în viitor nevoie, cele dintâi pentru construirea unui 
nou pipe-line Prahova-Constanţa, cele de al doilea pentru aducerea 
gazelor naturale din regiunile petrolifere la București. Dar adevăratul 
miez al afacerii, şi adevăratul ei farmec, nu stă în faptul că s-a dat astfel 
lui Malaxa posibilitatea să-şi mai ridice o fabrică cu banii publici. 
Miezul și farmecul stau în faptul că s-au ridicat totodată taxele vamale 
asupra tuburilor importate din străinătate, încât s-a dat lui Malaxa un 
adevărat monopol pentru aprovizionarea întregii industrii petrolifere 
— o chestiune de sute de milioane. O altă şi mai frumoasă lovitură, du- 
pă cum iarăși se vede! Dar dl Malaxa e insaţiabil şi nu se mulțumește 


! Malaxa a cumpărat acum 3 ani împreună cu Max Ausnit, pachetul Steagului (Staats Eisen- 
bahn Gesellschaft) de acțium Reșija, pe credit. Acum Malaxa a preluat şi achumle lui Auşnit, şi a 
plătit totul. Cu Astra, s-a făcut acum în urmă tranzacţia următoare: un grup compus din Reşiţa, 
Malaxa şi Skoda au răscumpărat 80% din acţiunile societăţii. Din acest pachet, Malaxa a preluat 
25%. 

cu atât. Vrea să mai câștige și asupra sumei de 150 milioane încasată ca 
avans pentru cumpărarea de maşini-unelte. Pertractările lui de la Ber- 
lin, cu petrolul (pe care le-am pomenit la timp) nu au alt scop. 

Și cum nici o ocazie de câştig nu trebuie pierdută, șperțarul şi-a mai 
băgat nasul şi într-o afacere mai măruntă a Reşiţei!. După cum se ştie 
un număr de baterii antiaeriene au fost comandate la Wikers în Anglia, 
dar camioanele necesare acestor baterii au fost comandate, ele, la Reși- 
ţa. Cum tirul antiaerian nu se mai reglează, după ultimele perfecționări, 
direct de la tunuri, ci prin mijlocirea unor aparate automate centrale, 
acestea sunt instalate în camioane speciale, care se ţin după baterii. 
Fără aceste camioane speciale nici o dirijare a focului nu e prin urmare 
posibilă. Tunurile sunt gata, dar camioanele Reşiţei nici nu sunt măcar 
puse în lucru fiindcă dl Malaxa se tocmeşte cu diferite case străine ca 
să le cedeze comanda contra comision, şi n-a ajuns să se înţeleagă cu 
niciuna! 

Dacă la toate acestea se mai adaugă şi faptul că dl Malaxa e stăpân 
absolut asupra comenzilor (sute de milioane pe an) de la Căile Ferate, 
rămâi uimit asupra atotputerniciei acestui om, ajuns să tacă ce vrea în 
această nenorocită ţară! 

Atotputernicia lui Malaxa mi s-a lămurit însă întrucâtva când am 
aflat zilele acestea că, pe lângă toate „gentilețele“ din trecut, eminentul 
şperțar a mai cumpărat vila Chrissoveloni? din Sinaia şi a dăruit-o 
doamnei Lupescu, că a cumpărat de asemeni pe preţul de'18 milioane 
„palazzina“ Reginei Elisabeta din Calea Victoriei şi că „a oferit“ Rege- 
lui un pachet însemnat din acțiunile întreprinderilor lui. 

De când se ţine cu Scanavi, Regina Elisabeta a devenit o gheşeftă- 
roaică de mâna întâi. E trist de înregistrat — şi pe mine mă doare căci 
mi-a fost simpatică — dar e aşa. Ar fi putut să se mulțumească cu ghe- 
lirul nemaipomenit consimţit de Mihalache pe când era ministru al 
Agriculturii şi care i-a adus 90 de milioane pentru moşia Zorleni*. Ar fi 
putut să se mulțumească cu cumpărarea moşiei Banloc la care Statul a 
contribuit cu 24 de milioane din 32 prin preluarea unui portofoliu 


1 Pe care mi-a povestit-o Boxshal, reprezentantul lui Wikers în România. 

2 Prin domnii Tabacovici, Macovei, Fulga ș.a., slugile lui, plătite. 

3 Cea mai frumoasă viă din Sinaia, construită de bătrânul Chrissoveloni, după planurile lui 
Gogu Cerkez. Prin această cumpărare d-na Lupescu devine vecina mea, la Sinaia, căci nu ne mai 
desparte decât un gard! 

+ Moşia Zorleni a fost evaluată în actul de partaj după moartea Regelui Ferdinand la 30 mili- 
oane. Regina Elisabeta şi Regele George au protestat energic în acel moment, găsind evaluarea 
excesivă! 


www.dacoromanica.ro 


ÎNSEMNĂRI ZILNICE, 1937 141 


echivalent! de la Banca Comerțului. Dar nu s-a mulțumit. Scanavi a 
împins-o la porcării, căci trebuia să se procopsească şi el. Astă-vară, 
simpatica Domniţă a obţinut prin Scanavi de la Banca Naţională, „da- 
rul“ unui splendid teren lângă Arcul de Triumf, unde a şi început să 
clădească un luxos palat, cotropind astfel o bună parte din viitorul Parc 
Naţional — fapt pe care l-am notat deja în aceste „Însemnări“, cu in- 
dignarea cuvenită. Locuinţa ei din Calea Victoriei devenind astfel dis- 
ponibilă, Regina Elisabeta a putut să „o treacă“ prietenului Malaxa pe 
18 milioane, deşi o cumpărase de la Marie-Arigele Polizu cu 12, şi cu 
toată scăderea de peste 50% pe care au suferit-o imobilele bucureştene 
în preţul lor, în ultimii zece ani. (Această afacere nu s-a încheiat...) 

Ce e şi mai urât din partea Elisabetei, e că în afară de asemenea afa- 
ceri de un ordin special, pe care la urma urmei le-ar putea justifica eter- 
na recunoştinţă pe care poporul român şi Malaxa o datoresc bine- 
cuvântatei noastre Dinastii, e că permite lui Scanavi să mai pună la cale 
şi simple escrocherii. Am notat deja în aceste „Însemnări“ adevărata 
contrabandă pe care grecul o face pe scară mare cu obiecte şi mătăsuri 
aduse din străinătate cu scutire de vamă, ca fiind destinate Casei Re- 
gale. Aflu acum de la rudele lui Scanavi că acesta, având astă-toamnă 
nevoie de jumătate vagon orez de sămânță pentru Banloc?, a obţinut un 
permis de import de câteva zeci de vagoane de orez decorticat pe care 
le-a desfăcut cu un însemnat beneficiu pe piaţa Bucureştiului. 

Abuzuri de felul acesta sunt dealtmintreli curente în Familia Regală: 
n-a obţinut chiar oropsitul Print Nicolae dubla tavoare de a-şi exporta 
lemnele de la Broşteni vărsând la Banca Naţională numai 10% din de- 
vizele obţinute, şi o reducere de 75% asupra transportului acestor 
lemne pe căile noastre ferate — pe când toate celelalte exploatări de 
păduri din ţară se zbat în cele mai mari greutăţi? Dar ce să mai zic; vor- 
ba românului, „peştele de la cap se împute“, şi când bunul nostru Rege 
1a cu amândouă mâinile, de ce n-ar lua ncamurile lu: cu una singură? 
Un bun cunoscător al dedesubturilor „Palestinei“ (cum numeşte Prin- 
tul Nicolae Palatul Regal!) m-a asigurat acum în urmă că nu numai Pa- 


! Statul a preluat un portofoliu de 24 milioane de la Banca Comerţului din Craiova, care a bo- 
nificat o sumă echivalentă „Primei Casse de Păstrare” din Timişoara, debitoarea ei. Casa de Păs- 
trare Caracsony, proprietarii moşiei Banloc, a căror creditoare era. Această operaţie s-a făcut sub 
Guvernul Tătărescu. Vânzarea moşiei Zorleni efectuată sub Mihalache mi s-a propus şi mie în 
1928, pe când eram ministru al Agriculturii — dar am refuzat să o închei. 

2 Contele Caracsony, fantezist „sui generis“ a amenajat într-adevăr pe vremuri, destul de în- 
tinse culturi de orez pe malurile inundabile ale râului Bega: ele fac şi azi mândria domeniului 
Banloc. 

latul Regal!) m-a asigurat acum în urmă că nu numai Regele e co- 
interesat în afacerile lui Malaxa (după ce a stors atâta vre-me pe Blank) 
dar că ar fi primit acum în urmă (după preluarea uzinelor de la Dicio- 
sânmartin) 5 000 de acţiuni „Mica“ de la Gigurtu. Mi-am explicat nu- 
maidecât un zvon care a circulat cu insistenţă la un moment dat, anume 
acela că Majestatea Sa va desemna pe idiotul de Gigurtu ca ministru de 
Industrie în viitorul Guvern! O s-o vedem desigur şi pe asta! 

Și fiindcă am pomenit numele Prințului Nicolae, să însemn aci și 
rezultatul scrisorilor lui Tătărescu, despre care am vorbit deja, și a că- 
ror autenticitate mi-a fost confirmată din toate părțile. Nu ştiu dacă în- 
trevederea dintre primul ministru și Prinţ a avut loc sau nu, dar știu că 
irascibilul Nicolae s-a potolit şi s-a supus în parte. N-a consimţit să 
plece peste graniţă, de frică că nu va mai fi lăsat să se înapoieze în ţa- 
ră, dar s-a despărțit vremelnic de d-na Doletti şi s-a mutat de la Snagov 
la Cotroceni. Iubita lui vine şi dejunează numai cu dânsul, și şi-a insta- 
lat un „pied à terre“ la doamna mamă-sa, Prințesa poloneză!. Probabil 
că Prinţul Nicolae e sleit de parale — cum i se întâmplă foarte des — 
şi că aşteaptă o ocazie favorabilă ca să răbufnească, căci pocăit nu poa- 
te fi. Deocamdată pare că Regele s-a mulțumit și cu ce a obţinut, şi că 
pândeşte şi el o ocazie ca să-şi atingă frăţiorul la mir. 


Luat masa aseară cu generalul Antonescu. E otrăvit şi acrit, dar nu 
se prea deschide. Nici vorbă să se retragă din Armată. E dezgustat şi el 
de tot ce vede şi mi-a părut simpatizant cu mişcarea Gărzii de Fier în 
care vede o reacțiune faţă de toate turpitudinele în care trăim. „Nu se 
poate — îmi spunea el — ca reacţiunea conștiinței cinstite a acestei 
țări să nu izbucnească odată, și mă îngrozesc la ideea unei asemenea iz- 
bucniri. Românul e răbdător, dar e crud. Am trăit scene înspăimântă- 
toare în 1907. Să mă ferească Dumnezeu să le mai văd. Toată lumea a 
fost indignată de omorârea lui Duca, dar cum poți să ceri Gărzii de Fier 
să nu lovească, când tu autoritate publică faci același lucru? Ştii d-ta 
pentru ce a fost ucis, fără judecată, Ciumeti în ianuarie 1934? Fiindcă 
într-o consfătuire a gardiştilor, în care s-a discutat executarea lui Duca, 
a cerut pe lângă capul lui Duca și pe al d-nei Lupescu. Atât a fost de 
ajuns pentru ca dl Gavrilă Marinescu să pună pe Panova și pe Călă- 


l Bătrâna Tohan a rămas singură, dar Prinţesă. Prinţul polonez, sătul probabil de farmecele ei, 
a trecut granița şi s-a dat la fund, lăsându-şi coroana în grija soţiei. 

torescu să-l curețe. Și crezi d-ta că aceste două lichele ar fi săvârşit 
acest omor dacă n-ar fi ştiut că din treaptă în treaptă sunt acoperiţi până 
sus? În procesul de escrocherie intentat mai târziu lui Călătorescu 
(afacerea cu leii belgienilor) s-au făcut sforțări supraomeneşti pentru ca 
complicele din 1934 să fie achitat. Nu s-a putut, dar s-a obţinut o con- 
damnare ridicolă, şi afacerea a fost-pe jumătate muşamalizată. Cu ase- 
menea porniri de sus, nu se poate menţine ordinea în ţară. Mergem spre 
vremuri urâte. Mişcarea gardistă a pătruns în Armată, e inutil să o ne- 
găm, e un fapt care trebuie constatat: o bună parte din ofițerii tineri 
sunt gardişti, şi numărul va creşte din ce în ce!“ 


Vizita lui Ciano la Belgrad face mare zarvă şi în cercurile politice şi 
diplomatice e viu comentată. Nu e nimic: Tătărescu bea bere la Pilsen, 
Victor Antonescu va merge şi el săptămâna viitoare la Belgrad şi Mica 
Înţelegere e mai solidă ca oricând — ne-o spun comunicatele lui Be- 
neş, a cărui proiectată descindere pe malurile Savei va pune în curând 
toate lucrurile la punct. S-o creadă cine vrea. 


Telegramele de azi-dimineaţă înregistrează „noi îngrijorări“ în sfe- 
reie politice din Occideni. Italienii refuză să-şi retragă voiuntarii din 
Spania, unde dealtmintreli generalul Franco pare a trece prin clipe gre- 
le. Controlul frontierelor spaniole care trebuia să înceapă la 6 martie, 
nu va fi stabilit decât la 29 martie, dacă va fi. 


În Bucureşti psihoza zvonurilor fanteziste e mai acută ca oricând. 
Un fost ministru a venit să-mi spună că Regina Maria a tras cu revolve- 
rul — după o ceartă — în Prințul Nicolae şi că l-a lovit în burtă. Prinţul 
ar fi pe moarte. Alt domn (care n-a fost încă ministru) mi-a povestit cu 
totul confidenţial, că Regina nu sufere de ce s-a spus, dar că s-a para- 
lizat. O femeie paralizată trăgând cu revolverul în burta lui fiu-său, iată 
un spectacol inedit! În realitate, Regina e aproape bine — de fapt boală 
serioasă n-a avut — şi rămâne de lămurit hemorgaia stomacală, care 
pune un serios punct de întrebare cu privire la viitorul ei. Un alt zvon 
care a circulat cu insistenţă ieri, a fost acela că Prinţul Paul ar fi detro- 
nat pe micul Rege Petru şi s-ar fi proclamat Rege al Jugoslaviei! Zvon 
fantezist bineînţeles, şi acesta dar toate aceste zvonuri dovedesc o mare 
fierbere a imaginaţiilor şi sunt dovada anarhiei morale în care trăim. 

Monseniorul Max Auşnit a cumpărat casa Manu din parcul Filipes- 
cu, splendida casă Manu, copie exactă după „hotel de Biron“ din Paris, 
unde până acum a fost instalat clubul Miliardarilor. E vorba ca clubul 
să închirieze casa Rioşanu din strada Academiei. Norocul prietenului 
meu Alecu Rioşanu, care cam trage pe dracul de coadă. 


Chirculescu a venit să-mi spună că e pozitiv intormat că după ulti- 
mele măsuri luate împotriva Gărzii de Fier, Tătărescu a trimis vorbă lui 
Zelea Codreanu că măsurile n-au fost luate din iniţiativa lui. I le-a cerut 
Regele, şi Regele i le-a cerut fiindcă așa l-am sfătuit eu. Eu, Regelui, 
i-am trimis vorbă, prin Zamfirescu şi Lupeasca (şi am consemnat fap- 
tul în aceste „Însemnări““) să nu se vrăjmășcască cu această mișcare, 
dimpotrivă să caute să o canalizeze. Ce lichele! Dar cine a fost peze- 
venghiul, în această împrejurare: Regele sau Tătărescu? Proverbul ro- 
mânesc: „cine se mestecă în tărâţe, îl mănâncă porcii“, e plin de înţe- 
lepciune. 


26 martie. — La ţărănişti continuă frământările, şi nu vor înceta aşa 
de curând. Armand Călinescu, trepăduş al cărui dinamism a încurcat 
mult ițele partidului său, de câtăva vreme — proclamând la lași pe 
Costăchescu „ca a doua personalitate“ a Partidului Naţional-Ţărănesc, 
a supărat foc pe dr. Lupu care s-a răzbunat asupra lui Mihalache, luân- 
du-l la înjurături după obiceiul lui. Ostilitatea lui Lupu pe de o parte, 
atitudinea lui Costăchescu pe de alta — care încurajează vădit banda 
Călinescu-Ghelmegeanu-Potârcă, în vederea unei complecte înlăturări 
a lui Maniu, cu riscul unei spărturi în partid şi cu nădejdea unei reîntre- 
giri cu Vaida —, au întărit pe Mihalache în hotărârea lui de a-şi men- 
ţine demisia din şetia partidului. Dar oamenii se ceartă, se împacă şi se 
ceartă iar. Madgearu a obţinut zilele trecute o împăcare între Miha- 
lache şi Maniu (care a și venit pentru 48 de ore la București) — dar nu 
e exclus să se certe iar. Și Costăchescu s-ar fi împăcat cu șefia lui 
Mihalache dar cu condiţia ca Maniu să înceteze cu ieșirile lui împotri- 
va Regelui și Lupu cu ale lui în favoarea forțelor de Front popular. 
Lupu continuă să fie supărat. Pentru duminică şi-a aranjat „o sărbă- 

` torire“ la Arsura în judeţul Huşi, satul său natal, pentru celebrarea a 
30 ani de viaţă politică (!). Se spune că Călinescu, de frică ca Lupu să 
nu-l înjure prea tare, caută să-i zădărnicească întrunirea, prin Gavrilă 

Marinescu. În ziua de 4 aprilie e convocat Comitetul Executiv al par- 
tidului pentru alegerea Delegației Permanente (şi a „şefului“, dacă Mi- 
halache îşi va menţine demisia); se prevăd mari certuri, căci fiecare 
subgrupare are pe cineva de exclus, lupta cea mai grea se pare că va fi 
între „Maniști“ și „Costăchiști'“. E probabil însă că tot Mihalache va fi 
menținut şef — şi că certurile vor continua mai departe fără rezultat. 
Ba da, cu unul, acela de a paraliza complect partidul şi a-l îndepărta și 
mai mult de Guvern. 

Fiindcă e vorba de Guvetn, sau mai bine zis de succesiunea Guver- 
nului, e interesantă de notat o acţiune specială — în afară de partid — 
întreprinsă de naţionali-ţărănişti: aceea de a grupa oameni credincioși 
politicii lui Titulescu şi supuși Parisului, în speranţa că franțujii îi vor 
aduce la putere. Căci atâta speranţă le-a rămas, vajnicilor apărători ai 
„demnităţii țării“. Aşa se explică că Mihalache a pus pe Grigore Sifili- 
pescu pe lista lui la alegerile pentru consiliul comunal din culoarea de 
Galben; aşa se explică multe şi mărunte care altfel nu s-ar mai explica. 


Jean Th. Florescu „retour d’Espagne“ a venit să mă vadă. Varsă foc 
şi e nenorocit de rechemarea lui. Câte nu mi-a povestit asupra minu- 
nilor pe care le-a săvârşit în scurtul timp al misiunii sale! Interesantă 
mai mult decât povestirea lui e această scurtă informaţie publicată în 
Temps şi pe care mi-a adus-o la cunoştinţă: „Mr. Jean Th. Florescu le 
ministre de Roumanie en Espagne, ayant manifeste ses sympathies 
pour le Général Franco, â été rappelé par son Gouvernement à la suite 
d'une interpellation au Sénat du chef du parti conservateur, Mr. Gré- 
goire Filipesco“. Interpelarea lui Griguţă n-a existat!, dar există în re- 
dacția ziarului Temps amicul Tavernier, asociat în politică şi în alte 
afaceri cu Griguţă Puţă. 


Witzleben (director la Soc. Bancară, împreună cu Cecropid) pe care 
l-am lăsat la Berlin, s-a înapoiat ieri în Bucureşti şi-mi povesteşte între 
altele că a întâlnit pe Schulemburg, fostul ministru german la Bucu- 
reşti, şi actualmente ambasador la Moscova, şi că a stat mult de vorbă 
cu dânsul. Schulemburg pretinde că mişcarea troțkiştilor e mult mai se- 

! Jean Th. Florescu a fost totuşi rechemat din cauza unei jerbe de flori pe care a depus-o la si- 


criele lui Moţa şi Marin. Dar n-a fost rechemat din cauza vreunei interpelări, ci din iniţiativa Gu- 
vernului român care a vrut să dea un exemplu, în materie, Guvernelor de la Roma şi de la Berlin! 

rioasă decât se crede, şi că condamnările la moarte în cele două procese 
cunoscute au fost o încercare de terorizare şi de îngrădire a unui curent 
foarte primejdios pentru regimul lui Stalin. Troțkiştii reprezintă orto- 
doxia comunistă şi au pentru ei elementele revoluționare cele mai fana- 
tice care consideră pe Stalin ca un trădător al proletariatului, câştigat de 
burghezie. Troțki, de la distanţă, din Mexico, ţine toate firele mişcării, 

şi dacă nu s-ar păzi cum se păzeşte ar fi fost deja de mult trimis pe altă 
lume prin grija Kremlinului. 

După Schulemburg nu încape îndoială că Stalin şi ai lui evoluează 
repede spre dreapta. Măsuri în acest sens urmează unele după altele. 
Acum în urmă s-a suprimat în Armată epitetul de „tovarăş“ și nu se 
mai zice „tovarăşe locotenent“ sau „tovarășe căpitan“, ci „domnule lo- 
cotenent“ şi „domnule căpitan“; de asemenea s-a reintrodus salutul obli- 
gatoriu al inferiorilor, suprimat de la începutul revoluţiei. Asemenea 
inovaţii nu constituie reforme adânci, dar dau măsura evoluţiei spiri- 
telor. Schulemburg, adaugă Witzleben, lucra mult la Berlin ca să con- 
vingă cercurile hitleriste de necesitatea încheierii unei convenţii co- 
merciale între Germania Şi Rusia, convins că ar fi pentru ţara lui singu- 
ra posibilitate de rezolvare a crizei materiilor prime. Deşi propaganda 
diplomatului german n-a parvenit să clintească anturajul lui Hitler, 
ideile sale au câştigat şi câştigă mult teren. 


27 martie. — S-a înapoiat și Cecropid de la Berlin. Vizita lui Mitiţă 
Constantinescu în capitala Germaniei, unde a stat trei zile, a dus la o 
înțelegere pe chestiunea schimbului mărcii și leilor. Până la devalo- 
rizarea leului de astă-toamnă, schimbul monedelor noastre sta pe pari- 
tatea fixată prin stabilizarea leului din 1929, adică 40 lei pentru o mar- 
că sau 2 şi 1/2 mărci pentru suta de lei. După scăderea primei de 38% 
față de aur și de devize-aur efectuată asupra monedei noastre în noiem- 
brie trecut, Germania a hotărât să ridice şi ea cursul mărcii, şi a stabilit 
unul după care 100 lei nu mai echivalau decât cu 1,85 mărci ceea ce 
ridica marca cam la 55 de lei. Banca noastră Naţională n-a primit 
această măsură şi a protestat împotriva ei, marca nefiind o deviză în 
sensul acoperirii cu aur, (fiecare defineşte astăzi devizele cum vrea). 
Banca noastră a declarat că deoarece marca fusese lăsată în România la 
liberă negociere, că nu se mai plătea asupra ei prima de 38%, înainte de 
„revalorizarea“ aurului, nu era cazul să se sporească cursul ei cu 
aceiaşi 38%, după. Germania n-a ţinut seamă de această protestare şi a 

menţinut cursul de 1,85. Și astfel s-a născut un război monetar între 
Berlin şi București. Banca Naţională nu mai schimba marca decât cu 
37 de lei, pe când Reichsbank-ul o calcula pe 55. Această situaţie a dat 
loc la mari greutăţi în comerțul nostru cu Germania, atât de important 
ca volum. Acum dl Mitiţă a căzut de acord cu dl Schacht asupra unui 
compromis: Berlinul nu va mai cota deloc leul la Bursă, iar Banca noas- 
tră s-a obligat să menție cursul schimbului în România între 39 şi 
41 lei, marca. După câte-mi spune Cecropid, soluţia ar fi mulțumit am- 
bele părți. 

ntru ce priveşte afacerile lui Malaxa, ele n-au fost încă terminate la 
Berlin, dar Societatea Bancară a scăpat de ele!. Garanţia bancară, ale 
cărei modalități sunt încă în discuţie, a rămas în seama lui Dresdner 
Bank. 

Mitiţă Constantinescu n-a văzut în afară de Schacht, la Berlin, decât 
pe Goring. Pe Hitler nu l-a văzut. În sferele româneşti de la Berlin — 
ca şi la Bucureşti dealtmintreli — faptul că nu m-am dus să mă căci- 
ulesc la Hitler şi la Göring, e comentat avantagios pentru mine. Injo- 
sirea oamenilor noștri politici, care merg să primească învestitură, când 
la Paris, când la Berlin, a început să dezguste pe toți. 


28 martie. — Citesc în Neamul Românesc al lui Iorga care de obi- 
cei e bine informat (Neamul, nu lorga} asupra celor ce se petrec la țără- 
niști, căci Cocoş (Georgescu) îşi vâră nasul pretutindeni: 

„In oficiosul Partidului Naţional-Liberal Dreptatea a apărut aseară 
următoarea notă: «Urmându-și socotelile sale proprii, ziarul România 
Nouă? continuă sub semnătura d-lui Gh. Ohăbeanu: campania de intrigi 
împotriva conducătorilor și unora dintre fruntașii Partidului Național- 
Țărănesc. În acest scop nu ezită a comite grosolane falsuri istorice ca 
acele privitoare la împrejurările în care a venit Guvernul Vaida. Însuși 
dl Maniu n-ar putea să fie decât profund nemulțumit de astfel de dena- 
turări». 

Nota aceasta îşi are tâlcul ei. Întâi trebuie remarcat că este pentru 
prima dată, de la despărțirea de dl Vaida, când oficiosul partidului ţine 
să descopere falsuri istorice care privesc pe fostul preşedinte de Consi- 


1 În afară de vreo 70 milioane garanţie, dată mai demult, cu contragaranția lui Dresdner- 
Bank. 

2 Ziarul personal al d-lui luliu Maniu. Apare la Cluj, de când Vaida a luat cu el Patria. 

3 Pseudonimul d-lui Zaharia Boilă, frate cu dl Romul Boilă, vestitul skodist. 

liu, actualul şef al Frontului Românesc. Or, în preajma congresului, 
când o parte din fruntaşii partidului sunt pentru reîntregirea cu dl Vaida 
şi împotriva acelora care s-au făcut vinovați de plecarea d-sale din par- 
tid, faptul îşi are sigur importanţa lui. 

Dar nota nu se mărgineşte numai la atât. Ea-l pune în acelaşi timp 
pe dl Maniu într-o situaţie foarte delicată când arată că însuşi d-sa n-ar 
putea să fie decât profund nemulțumit de denaturările din oficiosul Bă- 
dăcinului“. 

...Şi Neamul continuă: 

„Pentru a ne da seama de substratul notei apărută aseară în Drep- 
tatea şi de importanţa pe care o are ea în ajunul congresului, trebuie 
cunoscut următoarele: la 22 martie a.c. a apărut în ziarul tineretului 
ardelean vaidist de la Cluj, Ofensiva Română, un articol «Cine e trădă- 
torul?» scris şi semnat de dl dr. Aurel Vlad. “În acest articol fruntaşul 
Ardealului, ce a urmat pe dl Vaida, a arătat toate împrejurările în care 
dl Vaida a primit la 1932 însărcinarea de a forma Guvernul şi cum, 
după treizeci de zile numai după ce şi-a dat adeziunea sa pentru un ase- 
menea Guvern, dl Maniu «prietenul de 40 de ani a aflat cu cale să lo- 
vească cu pumnalul în spatele fratelui Alexandru...» 

Cum dl Maniu se afla la apariţia acestui articol la Cluj, a tinut să” 
dea, prin oficiosul d-sale o dezminţire d-lui Aurel Vlad. Aşa a apărut 
articolul «Înapoi la drumul drepb» din România Nouă cu data de 24 
martie — adică articolul incriminat de oticiosul d-lui Mihalache, prin 
nota apărută aseară. 

Numai cunoscând acestea vom putea înțelege tot ce va urma de 
aici încolo până la congres (recte: şedinţa Comitetului Executiv) în 
Partidul Naţional-Ţărănesc. Căci nota de aseară din Dreptatea respin- 
gând, în forma arătată mai sus, felul cum a destăinuit oficiosul Bădă- 
cinului — inspirat de dl Maniu — că a venit Guvernul Vaida în 1932, 
ziarul d-lui Mihalache a contirmat implicit cele atirmate de dl dr. Aurel 
Vlad, în Ofensiva Română. lar dacă Dreptatea anticipează asupra celor 
ce ar avea eventual de spus în această privință fostul preşedinte, afir- 
mând în nota apărută aseară: «Insuşi dl Maniu n-ar putea să fie decât 
profund nemulțumit de astfel de denaturări» — oficiosul d-lui Miha- 
lache nu face prin aceasta decât să provoace pe dl Maniu. Suntem 
aşadar în ajunul marii lămuriri menită să curme o serie de aventuri şi să 
reintegreze Partidul Naţional-Țărănesc în politica normală a ţării. Şi 
această lămurire o va produce cu siguranţă nota de aseară din Drep- 
tatea.“ 

În acelaşi număr, și sub titlul „Un acord imposibil“, Neamul Româ- 
nesc mai scrie: 

„S-a remarcat în toate cercurile politice, noul consemn dat ieri de 
Centrul Partidului Naţional-Ţărănesc tuturor ziarelor care sprijină poli- 
tica acestui partid, imediat după plecarea d-lui Maniu din Capitală. 
Toate aceste ziare au ținut să arate că dl Maniu a părăsit Capitala fără 
să fi ajuns la un acord asupra tacticii cu dl Mihalache pentru viitor, şi 
că divergenţele existente în partid rămânând în aceeaşi stare, a devenit 
foarte problematică revenirea d-lui Maniu în Capitală săptămâna vii- 
toare pentru congres. Cum mâine duminică, se ţin o serie de întruniri 
național-țărăniste în toată țara în vederea congresului de la 4 aprilie, 
este foarte posibil ca divergenţele să ia forme concrete, chiar cu acest 
prilej. De altfel, în Capitală, ele au şi început să devină manifeste. La 
clubul central din str. Clemenceau a fost ieri noapte o busculadă între 
tineretul care reprezintă diferite curente ce nu se pot înţelege asupra 
tacticelor de urmat“. 


DI Guţă s-a înapoiat de la Praga unde împreună cu dl Eduard (Be- 
neş) şi cu Hodza ca grefier, a judecat situaţia şi a pus Europa la cale. 
Nici o vorbă despre încheierea unei Uniuni vamale cu Cehoslovacia şi 
cu Jugoslavia, aşa cum se zvonise în Bucureşti acum trei zile. Dealt- 
mintreli nu văd cum s-ar putea încheia o asemenea uniune fără ca noi şi 
sârbii să fim copleșiți de industria drotoşilor și fără ca aceştia să fie 
înnăbuşiţi sub expedițiile noastre de cereale şi de vite. Nu s-ar putea 
înfiinţa decât o uniune vamală, cu vămi! Regişorul nostru a poftit nu- 
“maidecât, ieri, la dejun pe Guţişorul lui (cel care voia să-l împuște în 
1928!) şi l-a mai primit într-o lungă audienţă şi după dejun. Se vorbeşte 
de o nouă remaniere ministerală. E ciudat cum politica nu mă mai 
interesează deloc. Mai ales chestiunea schimbărilor de Minister. Ce im- 
portă echipa dacă regimul nu se schimbă? Şi sub domnia şperţului, 
acesta nu se va schimba. 


Aseară alegeri cu luptă mare la Jockey-Club. Cu mari greutăţi any 
scos pe Bujoiu (ginerele lui Nae Ştefănescu) băiat simpatic şi pe dr. Odo- 
bescu, care de fapt căzuseră şi ei. Pe al treilea candidat, pe Bibi Negu- 
lescu, latifundiarul Societăţii Naţiunilor de la Haga, n-am putut să-l 
scot — prea a avut multe bile negre. 

leri-dimineață am primit o scrisoare de la Trancu-lași prin care îmi 
cere colaborarea Partidului Agrar pentru alcătuirea unei liste cetăţe- 
nești la viitoarele alegeri comunale din București (16 aprilie) pentru 
reînnoirea unei treimi din Consiliu. Am dat un răspuns evaziv. În ajun, 
hotărâsem la club cu şefii mei de circumscripţii, să nu ne prezentăm în 
aceste alegeri, în care metodele electorale fiind bine cunoscute, triun- 
ful Guvernului este asigurat. În tot cazul înfrângerea noastră. Să ne re- 
zervăm etortul şi paralele pentru alegerile generale, care bat la ușă, şi 
în care putem cel puţin culege un număr de mandate. 


Astăzi se descopere la Craiova statuia lui Carada. Pe Eugeniu Cara- 
da l-am cunoscut târziu; mi s-a înfățişat prin 1900 ca un bătrân subțire 
şi citit. Era în realitate un spirit „femel“ şi a trăit toată viața acuplat cu 
Ion C. Brătianu. Dumnezeu îl înzestrase cu daruri de gospodină pe care 
le-a pus în slujba casei Brătianu şi a Băncii Naţionale. Ca toţi oamenii 
de mâna a 3-a, era sectar şi autoritar. Fiindcă n-a primit niciodată vreo 
slujbă în care ar fi trebuit să depună jurământ de credință Regelui, 
fiindcă n-a primit nici o decorație, fiindcă n-a urcat niciodată scările 
Palatului — mulţi l-au considerat ca un „caracter“, pe câtă vreme n-a 
tost decât un biet om otrăvit de ideologia de la paşopt. Era natural ca 
Partidul Liberal, în care nu mai sunt azi decât oameni de mâna a 3-a să 
preamărească pe unul de mâna a 3-a. Cu atât mai mult cu cât acest om 

„de mâna a 3-a a fost vreme îndelungată stăpânul partidului, în care a 
tras toate sforile, din umbra lui Brătianu şi a lui Rosetti. Aşa cum a 
fost, a adus reale servicii României, şi dacă poate că o statuie e cam 
mult, merită în tot cazul recunoştinţa noastră, fie şi numai fiindcă a fost 
un om cinstit şi şi-a iubit ţara şi neamul. 


30 martie. — Blumenfeld, care de la nenorocirile lui personale şi 
de la boicotarea Adevărului se dăduse la fund, a reapărut. leri-dimi- 
neaţă s-a reînființat la mine, fercheş și sclivisit. Și-a uitat toate neca- 
zurile prin care a trecut, dar e foarte îngrijorat pentru viitor. Acel „fri- 
chi la mine“ jidănesc bine cunoscut, îl acoperă cu văicăreli asupra soar- 
tei democraţiei. După dânsul totul este pierdut, în ţara noastră, pentru 
democraţie, şi avem de ales între două dictaturi: a Regelui cu d-na 
Lupescu şi a lui Zelea Codreanu. Ţărăniştii — tot dl dr. Kalman vor- 
beşte — sunt nişte proşti şi nu ştiu decât să se certe cu liberalii, când nu 

se ceartă între ei. Mihalache e un om cumsecade şi cu bun simţ, dar nu 
vede mai departe decât lungul nasului. Madgearu e un nebun... În loc 
să profite de faptul că opinia publică era cu el — tot dl dr. vorbeşte — 
a provocat pe Cancicov la un duel parlamentar inutil şi s-a făcut de râs, 
căci Cancicov e mai bun avocat decât Madgearu și a fost documentat 
tocmai de oamenii pe care Madgearu îi instalase la Ministerul de Fi- 
nanţe, şi pe care i-a câştigat. „Ştii că m-am certat cu Madgearu şi că iar 
nu vorbim?“ Am mărturisit lui Blumenfeld că nu cunoșteam această 
mare nenorocire naţională, şi că o deploram. Ilustrul doctor s-a întins 
apoi asupra raporturilor dintre Maniu şi Zelea Codreanu, pe care a fost 
Zache Boilă („Ohăbeanu“ de la România Nouă) să i le destăinuiască. 
Între Maniu şi Zelea Codreanu nu e un legământ dar e o înţelegere. 
Maniu ştie bine că dacă mâine Zelea Codreanu va fi dictatorul ţării ro- 
mânești, nu va face apel la dânsul, dar mai știe că în acea zi se va fi 
sfârşit cu Regele şi cu d-na Lupescu, și atât îi ajunge. Blumenfeld vede 
o confirmare a acestei înțelegeri în desolidarizarea lui Zelea Codreanu 
de atacurile pornite de Manoilescu împotriva lui Maniu. Și a mai avut 
una dintr-o conversaţie avută de Thierry (ministrul Franţei) cu Regele 
după înapoierea sa din Franţa. Thierry a găsit pe Rege foarte montat îm- 
potriva Gărzii de Fier. „Poftim, a spus Regele, acum domnii de la Gar- 
da de Fier s-au unit şi cu Maniu!“ Cum a ajuns Blumenfeld să ştie ce a 
vorbit Thierry cu Regele, e o problemă care rămâne generaţiilor viitoa- 
re de rezolvat, dar eu am înţeles în fine tâlcul vizitei sale la mine: grija 
de a face atmosferă în jurul înţelegerii Maniu — Zelea Codreanu, ca să 
se convingă de dânsa şi Regele și să învăluie și Garda de Fier în ura pe 
care o poartă lui Maniu! Manevra dealtmintreli pare că a prins, şi toate 
măsurile care se iau zilnic împotriva gardiştilor (la Cernăuţi au fost 
condamnaţi câţiva studenţi legionari de către Consiliul de război la 3 şi 
5 ani închisoare pentru simpiă bătaie) nu suni decât repercujia fricii 
Regeiui față de această unire Maniu — Zeiea Codreanu, unire care n-a 
existat de altmintreli decât în imaginația zbirilor şi lichelelor care 
informează Palatul. Ştiu şi eu ce se petrece la gardişti şi ştiu că n-au 
nici legământ nici înțelegere cu nimeni. Sunt acțiuni care le sunt sim- 
patice şi altele care le sunt antipatice. De când relaţiile lor cu Regele s- 
au răcit (Şi s-au răcit de tot), acţiunea lui Maniu le e simpatică, şi le 
convine, şi atâta tot. Acum, „democraţia integrală“ a găsit în ura Rege- 
lui împotriva lui Maniu, o armă nouă cu care să lovească în Garda de 
Fier. De aci atmosfera pe care vor să o facă în jurul raporturilor dintre 
Gardă şi Maniu. Luptă bieţii oameni cum pot. M-am ferit să spun lui 

Blumenfeld că dacă el ţine pe ţărănişti drept proşti, drept şi mai naivi 
țin eu pe gardişti. 


Patriarhul, muzica și cultura: 

Alaltăieri duminică a fost un concert de muzică religioasă la bise- 
rica Visarion. A asistat şi Patriarhul Miron Cristea. După concert, s-a 
sculat să spună şi el câteva vorbe, fără să i-o ceară nimeni. „Noi preoții 
din Ardeal am fost nevoiţi să învăţăm de toate, căci aşa erau vremurile. 
Eu unul am învăţat mult, şi pot să spun că am o bună cultură, chiar o 
foarte mare cultură (!!) şi m-am interesat mult de muzică. Muzica a 
fost întâi religioasă. Astfel la Nanking şi la Peking, în India...“ A fost o 
veselie generală, şi oamenii abia-şi puteau ţine râsul. Istorioara mi-a 
fost povestită de soţia mea, martoră a neprevăzutei scene. Patriarhul a ` 
termina spunând că-i place muzica religioasă dar că nu-i place cea- 
laltă... „cum să-i zic?“ — şi după clipe de gândire, imitând cu degetele 
zgomotul castanietelor — „da, da, senzuală, da senzuală...“ şi îi lăsa 
gura apă! 


31 martie. — În Universul de azi citesc un interviu al drotoşului 
Kamil Kröfta prin care se felicită şi felicită Mica Înţelegere pentru 
mareie succes repurtat prin... încheierea acorduiui itaio-jugosiavi Ka- 
mil pretinde că acordul a fost semnat cu știrea celorlalte Puteri ale Mi- 
cii Înţelegeri — cu consimțământul lor, nu îndrăzneşte nici el să spună. 

Dar în acelaşi număr al Universului mai citesc şi un foarte judicios 
articol din care rezultă că România şi Cehoslovacia n-au fost consul- 
tate pentru încheierea acordului de la Belgrad, conform Convenţiunii 
pentru organizarea Micii Înţelegeri, din februarie 1933. Şi cum cenzura 
veghează, mă întreb cine spune adevărul, Xroftaiul de la Praga, sau 
Universul de la Bucureşti? Efervescenţa produsă prin semnarea acor- 
dului italo-jugoslav, efervescenţă care e departe de a se fi calmat, răs- 
punde cu prisosinţă la întrebarea mea, şi dacă lucrurile stau cum stau 
— să nu uităm că şi acordul jugoslav-bulgar a fost semnat tot fără 
respectarea formelor prevăzute în actul de la 1933 — naşte o a doua 
întrebare: ce a mai rămas din Mica Înţelegere? 


Ca să mai consolideze ce a rămas, vicleimul Micii Înţelegeri s-a pus 
ieri în mişcare. Antonescu Victor cu ai săi şi Krofta Kamil cu ai lui au 

pornit spre Belgrad, unde va sosi duminică sau luni și Beneş Eduard, 
Doktor. Cu surle şi cu tobe vor proclama încă o dată virtuțile unui orga- 
nism hodorogit. Dar nimeni nu mai ţine seamă de vorbăriile acestor 
caraghioşi. i 

Mă întreb de multe ori de ce Mica Înţelegere pe care nu numai că 
am aprobat-o ca o concepție politică, când a fost întemeiată, dar pe ca- 
re o aprob și acum, şi pe care o consider ca o formație politică indis- 
pensabilă echilibrului Europei Centrale, mi-a devenit atât de antipa- 
tică? Răspunsul nu poate fi decât unul, şi motivele de repulsie senti- 
mentală pe care le constat la mine ca şi la atâția oameni cumsecade faţă 
de organismul diplomatic creat de Take Ionescu şi de Pasici sunt ace- 
leaşi care au îndepărtat atâta lume de frumoasa şi utila concepție a So- 
cietății Naţiunilor: şi Mica Înţelegere şi Societatea Naţiunilor au că- 
zut pe mâna lichelelor şi profitorilor şi antipatia naturală provocată de 
„protagonişti“ se răsfrânge şi asupra instituţiilor. 


Hitler s-a împăcat cu Ludendorf. E un eveniment important în Ger- 
mania căci generalul Ludendorf, cu toate nebuniile lui!, continua să fie 
o figură populară în Armata germană şi vrăjmăşia lui față de naționali- 
creștini încurca raporturile dintre casta militară şi Hitler. 


2 aprilie. — Dinu Arion îmi raportează o interesantă conversaţie pe 
care a avut-o cu monseniorul Cisar, arhiepiscopul catolic din Bucu- 
reşti. Au vorbit despre stările politice din Ardeal şi despre populari- 
tatea diferitelor curente. Cu acest prilej, Cisar a mărturisit lui Arion că 
popularitatea lui Maniu s-a mistuit complect. De unde înainte, în fie- 
care sat, copiii ieşeau înaintea drumeţilor strigând „Maniu, Maniu“! şi 
apgitând mici steguleţe de hârtie, acum nu se mai vede unul. Nici oame- 
nii mai bătrâni nu mai vorbesc de Maniu. Solidaritatea dintre catolici şi 
uniţi fiind cunoscută, mărturisirile lui Cisar sunt preţioase; cu atât mai 
mult cu cât se ştie că popii catolici sunt bine informați. Întrebat de 
Arion dacă Vaida are curent pentru dânsul, Cisar a răspuns: „Da, are, 


l După câteva încercări ratate în politică, după război, Ludendorf s-a retras într-o vilă lângă 
München, s-a însurat cu o damă tânără şi a fundat „paganismul“ ca o religie nouă, în Germania. 
Noua religie, printre „zeițele“ căreia e şi doamna Matilde Ludendorf, n-are mulţi aderenţi, dar 
aceştia câţi sunt, scot o revistă An der Quelle Deutscher Kraft prin care duc război de moarte evre- 
ilor şi... iezuiţilor. Şi până acum au combătut şi pe Hitler. 

mult mai mult ca Maniu, acum. Da drept să-ţi spun în Ardeal nu mai 
domină nimeni, oamenii sunt în marea lor majoritate nedumeriţi, şi ră- 
mâne ca cineva să-i câştige. Lumea e în căutare după un om...“ Cunosc 
cântecul: după un om care să făgăduiască ce nu le-a dat alții. 


Vicleimul Micii Înţelegeri a sosit la Belgrad. Dr. Krofta Kamil a de- 
clarat „presei“ că se bucură nespus „de a ne regăsi la Belgrad“. Ce 
bucurie şi pentru noi! Eram foarte îngrijorat ca nu cumva să se plic- 
tisească pe malurile Savei. Sper că va petrece bine şi „omul nostru“, 
dl Victor Antonescu. Telegramele de azi-dimineaţă ne aduc la cuno- 
ştință că dl Stoiadinovici a pus pe colegii săi, român şi cehoslovac, în 
curent cu negocierile pe care le-a dus cu Italia și cu rezultatul lor. 
Foarte frumos, dar cum rămâne cu interviul d-lui dr. Kamil prin Care a 
declarat că a fost informat pas cu pas despre negocierile Jugoslaviei? 
Cum rămâne cu dispoziția pactului Micii laţelegeri în virtutea căreia 
nici una din părțile contractante nu poate semna un act cu o terță Pu- 
tere, fără asentimentul prealabil al celorlalte două? Un asentiment 
„post factum“, nu e un asentiment, căci e impus prin faptul că refuzul 
lui ar însemna o ruptură. 


Dejunat ieri la Văllimărescu, tost ministru la Riga, împreună cu Vi- 
şoianu şi Solacolu (fost ataşat de presă la Roma) alți doi paraponisiţi ai 
lui Titulescu. Paraponul lor căuta o îndulcire în vestea, pe care căutau 
să o confirme despre încheierea unei convenții militare cu Rusia, ma- 
rea idee, care, pentru ochii lumii a determinat căderea lui Titulescu. E 
un fapt că se vorbeşte mult despre încheierea unei asemenea convenții, 
se zice chiar că Tătărescu ar fi semnat-o la Praga, şi că n-ar fi mers aco- 
lo decât ca să o semneze. Mie tot nu-mi vine să cred, şi nu voi crede că 
o asemenea convenție s-a semnat până nu voi afla-o pe cale oficială. 
Că Rusia ne-ar recunoaşte cu acest prilej, definitiv şi pe faţă, anexiunea 
Basarabiei, e o glumă. De fapt o recunoaşte şi azi, şi cu Sovietele tre- 
buie să te mulțumeşti cu ziua pe care o trăieşti, căci nu ştii ce aduce cea 
următoare, oricâte iscălituri şi giruri ai avea la mână. 

Telegrame de la Londra anunță arestarea lui Rakovski la Moscova. 
Sic transit... 

Dacă jumătate din câte se spun sunt adevărate, potlogăriile de la 
Radiodifuziune ameninţă să ia proporții mari, oricât s-ar căzni stăpâni- 
rea să le acopere. După ce a fost exoflisit de la direcție Pamfil Șeicaru, 
acum şi-a dat demisia şi Nae Condeescu, general, aghiotant şi confi- 
dent al Regelui. Nu cred că Sir Nae!, băiat bun şi simpatic să fie un hoţ, 
dar nu e exclus ca între două păhăruţe, de prietenie să fi aprobat ce i se 
cerea. Lumea se întreabă dacă generalul Amza pus acolo ca să facă or- 
dine, n-a primit şi misiunea să tragă o muşama naţională peste toate 
afacerile făcute... 


zit 


Ieri s-a inaugurat cu alai „Institutul de Istorie Universală“, instituție 
inutilă dar anodină, înființată de curând printr-o lege ca să se mai dea o 
pâine lui Iorga. D-rul Angelescu, într-un discurs de o scârboasă plati- 
tudine, s-a tăvălit la picioarele paranoicului, te întrebi pentru ce. Dova- 
da că e un prost şi-o lichea era de mult făcută, şi acest nou efort era de 
prisos. Paranoicul, tratat de geniu, de mare cărturar, de fenomen naţio- 
nal şi internațional, nici n-a mulțumit măcar, în răspunsul său, şi s-a 
mărginit să făgăduiască că va reforma Istoria Universală, cu ajutorul 
fiicei sale Liliana (sau aşa ceva). La această ceremonie inaugurală n-au 
asistat, nu e vorbă, decât câţiva stipendiaţi ai Ministerului Instrucțiunii. 


Mi se relatează un fapt ce caracterizează admirabil regimul sub care 
trăim. Apostol Ştefănescu, condamnat cu sentinţă definitivă la 1 an şi 
1/2 închisoare pentru furt, a fost numit şi menţinut primar al comunei 
Lehliu (Ialomița). Un grup de cetăţeni (nu se știe dacă concurenți la 
primărie sau la furt) a fâcut contestaţie în Justiţie împotriva numirii lui 
Ştefănescu; judecata este sorocită pentru ziua de 10 aprilie la secţia V a 
Curţii de Apel din Bucureşti, şi acum, vine frumosul: primarul escroc 
(dar liberal) va fi apărat în justiție de avocatul Patriciu Popescu, se- 
cretarul d-lui Aurel Bentoiu, sub-ministru la Justiţie! 


Zizi Cantacuzino — Grănicerul îmi povesteşte că pe ziua de 26 mar- 
tie a scris o scrisoare „politică“ lui Gavrilă Marinescu. Scrisoare în sti- 


! Decorat cu un ordin englez de care e foarte mândru şi care i-ar conferi titlul de „sir“ dacă ar 
fi englez (Condeescu, nu titlul!) 

lul lui, bineînţeles, cu cruci şi Dumnezei, cu trivialități şi cu glume, dar 
prin care îi spunea că Guvernul greşeşte, cu prigoana „gardiştilor“, cu 
închiderea şi cu maltratarea lor, fiindcă ef, oricât ar fi de împăciuitor, 
nu-i mai poate ţine în frâu. „Ne aflăm exact în aceeaşi situaţie ca în 
1933 — îşi termină scrisoarea Zizi — şi atunci am scris lui Duca ca 
să-l previn, şi s-a şters la c.. cu scrisoarea mea. Am făcut acum în urmă 
trei rapoarte Regelui şi s-a şters şi el la c.. cu ele. Acum îţi scriu ţie, că 
te-am avut sub ordine, şi nădăjduiesc că nu vei face ca Duca și ca Re- 
gele. Nu uita: suntem ca în 33, şi te previn“. Zizi pretinde că scrisoarea 
lui a făcut mare efect. Poate de râs? 


Frigul continuă, pomii sunt în flori, îmi e frică să nu avem nici anul 
acesta fructe. 


3 aprilie. — Comitetul Executiv al Partidului Naţional-Ţărănist s-a 
întrunit ieri dimineaţă. Mihalache şi-a dat irevocabil demisia reco- 
mandând în locul lui pe Maniu. Prevederile mele, cum că demisia lui 
Mihalache, anunţată deja de mai multă vreme, era numai un şantaj la 
adresa Coroanei, par a fi fost astfel înşelate. Zic „par“, căci chiar acum 
după demisia „irevocabilă“, tot nu sunt convins de sinceritatea gestului 
şi totul nu-mi pare decât teatru. Să aşteptăm până la sfârşit. Să dea 
Dumnezeu să ajungă Maniu şef din nou, căci se vor mai limpezi atunci 
poate multe în viața noastră politică. 

Însemnez aci după Universul, cele întâmplate ieri: 

„Şedinţa Comitetului N.Ţ. a fost deschisă ieri-dimineaţă la orele 11. 
Au participat toți fruntaşii partidului inclusiv Iuliu Maniu. Se observă 
multă neliniște. În sala de şedinţe participanţii s-au grupat după diferi- 
tele nuanţe; maniştii de o parte, lupiştii de alta, separat grupul Costă- 
chescu-Potârcă-Armand Călinescu, la care s-a adăugat şi dl Gică Mă- 
cărescu, şi apoi apropiații d-lui Mihalache. 

După deschiderea şedinţei dl Mihalache a luat cuvântul ca să-şi 
anunțe Comitetului demisia. A luat şefia cu încrederea că unitatea par- 
tidului nu va fi niciodată zdruncinată de! acţiuni izolate şi a făcut toate 
sforțările ca să păstreze această unitate. Dar acţiunile izolate au căpătat 


! Reproduc întocmai, după Universul respectând barbarismele şi greșelile de sintaxă obișnu- 
ite marelui „ziar românesc“. 

în ultimul timp un caracter tot mai accentuat şi sforțările d-sale au 
devenit inutile. În aceste condiţii nu înțelege să mai rămână la condu- 
cere. Oferă locul altuia căruia Comitetul îi va da încredere și-i va apro- 
ba modificarea statutelor ca să-i îngăduie o mai largă putere în ce pri- 
veşte menţinerea disciplinei. 

După dl Mihalache a luat cuvântul dl dr. Lupu care a cerut Comite- 
tului să respingă demisia şi să-i acorde (d-lui Mihalache) din nou toată 
încrederea. 

Aceleaşi lucruri le-au cerut apoi pe rând, în cuvântări scurte, domnii 
Mihai Popovici, Virgil Madgearu şi prof. Costăchescu. 

Toţi şi-au exprimat deplina încredere în şefia d-lui Mihalache şi 
l-au rugat să renunţe la hotărârea luată. 

S-a arătat că s-a pus de mult chestiunea modificării statutelor, în 
sensul de a se desființa comitetele regionale. Comitetul are a se ocupa 
de această problemă a cărei soluționare i-ar da satisfacţie d-lui Miha- 
lache. 

Dl Iuliu Maniu de asemenea a cerut d-lui Mihalache să rămână mai 
departe şef al partidului. A adăugat că tot răul vine de la faptul că dl Mi- 
halache n-a adoptat tactica sa. 

DI Mihalache a luat din nou cuvântul ca să arate că hotărârea d-sale 
e luată definitiv şi că nu înțelege să revină în nici un caz. Propune apoi 
Comitetului alegerea d-lui luliu Maniu ca șef al partidului. 

Şedinţa s-a ridicat la ora 2 urmând să se continue după amiază la 
ora 5. 

La ora 3 d.a., dl Maniu s-a dus la dl Mihalache acasă. Întrevederea a 
durat aproape două ore. Se pare că după această întrevedere dl Maniu 
s-a convins că demisia d-lui Mihalache e un fapt împlinit. Întors la 
Athen6e-Palace, d-sa a avut întrevederi cu o serie de amici cărora le-a 
comunicat nestrămutata hotărâre a d-lui Mihalache. 

Înainte de ședința de după amiază, toate grupările, pe persoane au 
ținut consfătuiri în vederea atitudinii ce trebuie luată față de gestul 
d-lui Mihalache. Consfătuirile au început de la masă, luată la restau- 
rante diferite. Astfel lupiştii au fost la «Continental», ardelenii cu dom- 
nii Maniu şi Mihai Popovici la «Splendid Park», iar grupul Armand 
Călinescu-Potârcă tot la «Continental», dar separat de lupişti. Afară de 
acest ultim grup, toţi ceilalți par hotărâți să asculte sugestia d-lui Miha- 
lache şi să aleagă pe dl Iuliu Maniu şef al partidului. 

Şedinţa de după-amiază nu s-a mai ţinut deşi la 5 Comitetul era adu- 
nat, întreg, în sala de şedinţă. La ora 5'/, dl Mihalache a anunţat că nu 

mai participă la dezbateri până a doua zi, când se va cere Comitetu- 
lui să primească demisia sa şi să procedeze la proclamarea ca şef a d-lui 
Maniu. 

Seara domnii prof. Costăchescu, Armand Călinescu, Potârcă şi alți 
şefi de organizaţii s-au întrunit la hotel «Splendid» unde au discutat 
situația în vederea eventualității alegerii d-lui Maniu ca şef. Consfă- 
tuirea a durat până târziu noaptea. S-a hotărât să se aştepte ca majori- 
tatea să adopte o soluţie şi apoi să se reia discuţia cu privire la sta- 
bilirea unei atitudini a grupului.“ 

În afară de aceste informații ale Universului mai pot să adaug că 
situația e departe de a se fi clarificat, până azi-dimineaţă. Cu cât aflu 
mai multe, cu cât mă întorc în convingerea mea că cel puţin Mihalache 
şi Maniu joacă teatru. Mihalache vrea să obțină nu numai dizolvarea 
comitetelor regionale (de fapt nu există decât unul singur, al Ardealu- 
lui), dar și dreptul pentru şeful partidului de a desemna prefecții, depu- 
taţii și senatorii pe întreaga țară, drept până aci rezervat organizaţiilor 
locale. Se zice că Mihalache ar fi luat, față de Rege, angajamentul să 
obțină de la partidul său această modificare statuară pentru ca influența 
lui Maniu să fie cu totul anihilată în eventualitatea unei viitoare guver- 
nări, Se înțelege de la sine că Maniu nu va primi niciodată o asemenea 
„Capitis dimiputio“, şi că toți ardelenii fac bloc în această privinţă în ju- 
rul lui. Mihalache ar fi demisionat „irevocabil“ în nădejdea că preten- 
țiile sale vor fi totuşi până la sfârşit satisfăcute, partidul știind bine că 
alegerea lui Maniu ar determina foarte probabil o sciziune şi în tot ca- 
zul permanentizarea tuturor în opoziţie. Maniu pe de altă parte, tocmai 
ca să nu se rupă partidul, ar dori rămânerea lui Mihalache în fruntea 
lui, dar obligat să facă politica sa. Sunt şi oameni care spun că în fond 
Mihalache şi Maniu ar fi înțeleşi să tragă chiulul Regelui, adică Maniu 
să primească pe față formula lui Mihalache, iar pe dedesubt să desem- 
neze tot el demnitarii și parlamentarii din Ardeal. Trebuie să nu cu- 
noască cineva pe Maniu pentru a-l bănui că s-ar putea încrede în Miha- 
lache! 

În momentul în care scriu aceste rânduri „pertractările“ continuă, și 
un rezultat final nu se va afla decât mâine, când va cădea cortina asupra 
ultimului act al piesei. Deocamdată d-rul Lupu se agită nebunește, ar 
vrea şefia pentru el, dar simte că nu o poate culege şi luptă din răsputeri 
pentru Maniu. Pe Mihalache nu-l poate suferi: „E un dobitoc, e un 
dobitoc“ — tot repetă simpaticul doftor, pe un ritm accelerat — „€ un 
dobitoc, trebuie să plece și să vină Maniu, să i-o băgăm Regelui, f..... 

mama lui, până la cot!“ In schimb, Costăchescu și ai lui declară că pă- 
răsesc partidul dacă revine Maniu în capul lui. Cum se vede sunt multe 
chestiuni „de principii" care despart diferitele grupuleţe din marele Par- 
tid Naţional-Ţărănesc, care și-a închinat, cum se știe, toate puterile „in- 
tereselor permanente ale țării“! 


La Belgrad, Consiliul Micii Înțelegeri prezidat de data asta de 
dl dr. Kamil, şi-a încheiat „lucrările“ care s-au limitat probabil la redac- 
tarea unui comunicat pe puncte (sunt ? 1). Comunicatele sunt forţa Mi- 
cii Înţelegeri, şi specialitatea secțiunii cehoslovace a acesteia. În afară 
de o nouă afirmare „a tăriei“ întreprinderii şi de aprobarea convențiilor 
Jugoslaviei cu Italia și cu Bulgaria (mieux vant tard que jamais), cele 
11 puncte cehoslovace sunt curată peltea; se repetă lucruri răsuflate și 
se mai trage o limbă Franţei, care trebuie să fie ea însăși scârbită de 
atâta platitudine. 


Martha Bibescu a publicat un articol asupra memoriilor Reginei, 
într-un ziar din Paris, articol care a fost reprodus în Le Moment acum 
câteva zile, şi în jurul căruia s-au făcut tot felul de comentarii. Artico- 
lul e vădit măgulitor pentru talentul Reginei, dar Martha nu poate re- 
nunţa la plăcerea unui cuvânt de spirit sau la voluptatea unei înţepături 
făcute cu haz. Astfel, vorbind de tinereţele Reginei, spune într-un loc: 
„Celle aimait les chevaux, les chiens et les marins“, iar într-altul com- 
pară femeia ajunsă la maturitate cu regina albinelor, care reproduce 
întruna, ca și cum singurul ei merit (auzi ofensă!) ar fi fost să transmită 
numeroșilor ei copii sângele albastru moştenit de la Regi și de la Îm- 
păraţi. Din nefericire pentru ea, Martha Bibescu a uitat două lucruri: a 
uitat ce a făcut ea în timpul războiului, şi a uitat că bărbatu-său, ilustrul 
G.V.B. e la cuțite cu Stelian Popescu, pe care l-a înjurat cum se cuvine. 
Consecința acestei uitări a fost un violent articol de fond; cu caractere 
groase, în Universul de azi, în care castelana de la Mogoșoia e înşfăca- 
tă fără nici un menajament, cu zgândărirea întregului trecut şi o încer- 
care în regulă de a mai opri în drum „Legiunea de Onoare“, care nici 
până azi n-a ajuns pe pieptul oropsitei scriitoare. Biata Martha moare 
după panglicuţă! şi faţă de posibilele repercusiuni ale articolului din 
Universul trebuie să regrete grozav de a fi scris pe al ei. 


! Deşi Titulescu mi-a spus vara trecută „c'est une chose faite, annoncez-le à Marthe“, decre- 
tul de numire tot n-a apărut. 

Cu toate încercările stăpânirii de a muşamaliza afacerile de la Ra- 
dio, pare totuşi că lucrurile vor ajunge la Parchet. Directorul Muntea- 
nu a fost revocat ieri de către Consiliul reîntregit şi gestiunea lui dată în 
cercetarea Justiţiei. E şi o afacere de cablu, o legătură directă între Bucu- 
reşti şi Bod, care poate să încurce lucrurile. Dar muşamaua e o specia- 
litate şi a Justiţiei noastre, nu numai a Guvernelor,. 


Conducătorii marilor noastre industrii (petrol, cărbuni, metalurgie, 
textile etc.) au fost convocați ieri la Ministerul de Industrie, de către 
Valer Pop, care le-a cerut un cadou de 25 milioane pentru expoziţia de 
la Paris, fiindcă dl Gusti a isprăvit paralele. Cei convocați au refuzat 
net. Când fiecare ramură de industrie, îndată ce ridică capul e lovită la 
moarte de fisc, e şi momentul ca Statul să mai ceară noi sacrificii, fără 
nici un folos pentru nimeni. 


5 aprilie. — După două zile de zbuciumări în Comitetul Executiv, 
şi prin culoarele Athence-Palace-ului, Partidul Național-Ţărănesc şi-a 
ţinut ieri Congresul. Din ajun, de alaltăieri la amiazi, dl Jan Mişalaş re- 
nunțase la intransigența sa şi către seară atlasem că d-sa îşi retrăsese 
demisia fără nici o condiţie. In realitate a avut şi el un mic succes: Co- 
mitetul Executiv a luat act de propunerea „şătului“ privitoare la modi- 
ficarea Statutelor, dar a amânat chestiunea pentru un congres extraor- 
dinar viitor, după ce o comisiune specială va înmormânta, pardon „va 
studia“, punctele de revizuit. În același timp, deşi mandatul de pre- 
şedinte al d-lui Mişalaş nu expira decât la toamnă, Comitetul a hotărât 
să-l reînnoiască chiar în Congresul de ieri, pe alţi 4 ani, ca să nu mai fie 
nevoie să se convoace un congres la toamnă. Toate au fost ticluite de 
cu sâmbătă seara, aşa încât în Congresul de ieri a domnit cea mai com- 
plectă liniște şi întrunirea a fost lipsită de orice interes. A fost procla- 
mat din nou, în aclamații şi pe 4 ani şef al partidului dl Ion Mihalache, 
a făcut un raport asupra activităţii naţional-țărăniste dl secretar general 
V. Madgearu şi un lung expozeu „şăful“ în care a cuprins toate banali- 
tăţile de atâtea ori repetate, cu cunoscuta concluzie că numai Partidul 
Naţional-Țărănesc poate duce ţara la limanul fericirii — probabil după 
formula deja experimentată în 1928-1931 şi 1932-1933. Domnii Ma- 
niu şi Lupu au asistat „pe estradă“ la „înălțătoarea şedinţă“, dar au fost 
muţi, de astă dată. 

Va să zică tot nu mă înşelasem, şi toată frământarea din ultimele zi- 
le n-a fost decât teatru şi şantaj. Probabil că pe dedesubt Mihalache ar 
fi vrut să curețe pe Maniu, prin modificarea statutului, de aci dârzenia 
lui în demisie, a cărei retragere a încercat să o precupeţească față de 
„turma“ pe care o şefie a lui Maniu ar fi ostândit-o la o indefinită opo- 
ziţie. E de asemenea probabil că Maniu a vrut să înfrângă pe sub mână 
pe Mihalache, şi să-l aducă să mărturisească în fața partidului că politi- 
ca lui de „supuşenie* dedese greş. Dar acestea au fost numai manevre 
oculte. Pe faţă, între ei, amândoi şmecherii erau înţeleşi să „tragă o 
spaimă“ Regelui şi să-l silească să facă de frică, ceea ce nu voia să facă 
de bunăvoie — adică să-i cheme la Guvern. In realitate, s-au înşelat 
însă, căci Regele nu s-a speriat deloc. E la mintea omului că nu-i con- 
venea ca Maniu să reia direcția Partidului Naţional-Ţărănesc, cu riscul 
ca o bună parte din el să plece şi să meargă să întărească pe Vaida. Re- 
gelui îi trebuie partide slabe şi în zâzanie, ca să-şi poate trage sforile în 
linişte, De aceea a şi trimis vineri seara un emisar lui Mihalache să-l 
prevină că, cu Maniu în frunte, partidul va rămâne exclus de la putere 
pe câtă vreme cu dânsul, Mihalache, va rămâne în rândul forţelor califi- 
cate să preia succesiunea Guvernului Tătărescu. Această intervenţie a 
Regelui a determinat schimbarea d-lui Topoloveni, de sâmbătă, în ati- 
tudinea sa. Căţeii clubului şi ziarelor țărăniste s-au grăbit natural să îm- 
prăştie zvonul că Mihalache cedase fiindcă Vodă îi făgăduise puterea 
— lucru la care Regele nici nu se gândise. Vietăţile partidului s-au bu- 
curat mult, şi au dat din coadă. Singurul care avea dreptul să fie mulţu- 
mit era Maniu, căci zădărnicise efortul lui Mihalache de a-l paraliza, îl 
compromisese în fața Regelui prin faptul că-l adusese să-l propună pe 
el Maniu ca şef al partidului, şi că păstrase în fine, întreagă, puterea lui 
ocultă în partid. Din toate aceste frământări, Partidul Naţional-Ţără- 
nesc a ieșit şi mai slăbit şi mai beştelit ca înainte. O fi o dreptate, şi pe 
pământ, de nu reuşesc proştilor, toate. 


Dl Stelian Popeşte nu se mai mulţumeşte cu situaţia de reformator 
moral al neamului, de apărător al graniţelor şi de îndrumător al tinere- 
tului. Printrzun articol intitulat „Săracu Titulescu“, scris de Fermo (căci 
analfabetul nu ştie să ţină un condei), dar semnat de dânsul, Popeştele a 
sărit cu solzii zbârliţi în politica noastră externă, ca să dea o lecţie Ju- 
goslaviei, lecţie pe care să o priceapă Europa şi de care să se cutremure 
ltalia şi Germania. Dacă Fermo ar fi scris numai ce ar fi vrut el, n-ar fi 

fost nimic căci e deștept şi ştie să potrivească lucrurile — dar nenoro- 
citul de scrib! a trebuit să scrie și după gândul ţiganului — și a ieşit trea- 
ba ca vai de lume. În tot cazul, articolul, care preamăreşte pe Titulescu, 
a trebuit să facă plăcere Regelui. 


Toată banda uitatelor de Dumnezeu, a puterilor nesăpunate şi lipsite 
de duh dar înverzite de gelozie pentru tot ce e frumuseţe și inteligenţă, 
s-au aruncat ca o bandă de hiene asupra Marthei Bibescu, sub pretext 
de indignare împotriva „sacrilegiului“ comis. Martha Bibescu a comis 
desigur un act nepoliticos şi nepolitic — mai mult, „o gafâ“ şi poate 
chiar şi o prostie. Criticabilă. Chiar sever criticabilă. Dar furtuna pe 
care coaliția urâţeniei şi tâmpeniei o ridică împotriva ei mă împinge să 
o iert, şi chiar să o apăr. Şi Regina cred că îşi va fi pus batista la nas ca 
să întâmpine puhoiul scursorilor fetide, şi că se va fi dat la o parte ca să 
n-o păteze veninul ţâşnit din fibroamele congestionate... Decât platitu- 
dinele unei Didine Cantacuzino și ale celor 70 de metrite ale Consiliu- 
lui Naţional (al femeilor române!) mai bine înțepăturile „à fleur de 
peau“ şi fără prea multă răutate pe care Martha și le-a îngăduit, mai 
mult în dauna ei. 

Singura judecată inteligentă înțelegătoare asupra „cazului“, a fost a 
lui Iorga, într-un articol „Două Femei“ din Neamul Românesc de alal- 
tăieri. Iorga scrie în fiecare zi: trebuie să parcurgi dacă ai răbdarea — 
99 de articole proaste sau ridicole ca să dai peste unul bun, dar când e 
bun e bun. Întocmai ca și cu discursurile sale, ca și cu faptele sale — și 
de aia îi zice lumea Fute-Vânt. Numai cu cărţile n-are noroc, căci acolo 
nici la o sută nu e una bună, căci nu e nici una, din cele o mie câte a 
scris. În articolul „Două Femei“ cele două incontestabile talente, cele 
două impresionante personalităţi femeiești sunt puse față în faţă şi con- 
turate fără platitudine, fără răutate și fără patimă. Cât mai puţine flori 
într-o parte, cât mai puţină tărâță de alta. Judecată subțire şi imparţială. 
Jupâne Iorga, jupâne Iorga, de ce nu te arăţi totdeauna așa! 


leri seară la ora 6 am avut vizita lui Inculeţ care-mi ceruse o între- 
vedere prin telefon. A venit să-mi ceară confidenţial informaţii şi sfa- 
! Deşi „jidan“ Fermo e în slujba antisemitului Stelian, și încă plătit scump. Pretextul: un senti- 


ment de pietate faţă de memoria lui Take Ionescu. Realitatea: un om talentat la îndemână, şi dis- 
cret, pentru redactarea articolelor pe care impostorul le iscăleşte. 

turi într-o chestiune foarte delicată. Ar fi venit Tătărescu!, dar s-a te- 
mut în cele din urmă ca vizita lui să nu dea loc la prea multe comen- 
tarii. Inculeţ mi-a mărturisit că raporturile între Prinţul Nicolae şi Re- 
gele s-au încordat în aşa mod, încât situaţia trebuie definitiv şi radical 
lămurită. Prințul a cerut să vină de Anul Nou la Palat cu dama, care să 
fie oficial recunoscută ca soţia sa, declarând că altfel nu va veni. Cere- 
rea i-a fost natural refuzată şi Prinţul n-a apărut la ceremoniile oficiale. 
Dar de atunci a impus ofiţerilor şi militarilor care vin în contact cu dân- 
sa la Snagov, să dea d-nei Doletti onorurile cuvenite unei Principese. 
În casa ei, în străinătate, printre intimi, d-na Doletti este tratată ca Prin- 
cipesă a Familiei Regale. Când Regina Maria s-a dus să vadă pe Prinţul 
Nicolae bolnav de scarlatină, a primit-o d-na Doletti care nu s-a jenat 
să-i dovedească că ea este stăpână în casa lui „Nicki“. Până mai în ur- 
mă se mai putea obține ceva de la Prinţ strângându-l cu paralele. Acum 
nici pe această cale nu se mai poate face nimic, căci a pus bani la o 
parte2. D-na Doletti e o excelentă gospodină, a pus ordine în averea Prin- 
tului şi a plasat bani mulți în străinătate. Ea este stăpână complectă nu 
numai asupra averii Prințului dar şi asupra voinței lui. Îi trebuie acum 
consideraţie şi onoruri şi Prinţul e o păpuşă în mâinile ei, o păpuşă din 
care face ce vrea. În ultimele trei luni scene deplorabile au avut loc 
între Rege, Regină şi orbitul Prinţ. Situaţia a devenit intolerabilă, şi Gu- 
vernul a hotărât să o sfârşească, eliminând pe Nicolae din Familia Re- 
gală. 
„Vrei să zici că Regele a hotărât să-l excludă“? — am întrerupt eu. 
— „Da, Regele. Dar Guvernul a decis să acopere pe Rege, şi să-şi ia 
el răspunderea actului cerând Suveranului să-l desăvârşească. s 
După Statutul Familiei Regale, orice căsătorie săvârşită fără con- 
simțământul Regelui este nulă de drept, iar membrul familiei care a de- 
săvârşit-o este exclus de drept din Familia Regală — cu toate conse- 
cințele. Regele şi Guvernul vor să aplice acum Prințului acest articol, 
dar se izbesc de o mare dificultate: nu mai există nici o dovadă auten- 
tică a căsătoriei! Am arătat în Amintirile mele cum au decurs lucrurile 
în noiembrie 1931, cum Regele a refuzat atunci să calce pe calea pe 
care o apucă astăzi, şi cum a preferat (după sfaturile mele) o cale mai 
puţin scandaloasă care ducea și dânsa la anularea căsătoriei: înlocu- 


1 În fapt, Tătărescu mi-a telefonat — după câte mi s-a spus ieri de ai mei — sâmbătă seara, 
dar nu m-a găsit acasă. 

2 Inculeţ mi-a mărturisit că în afară de cei 500 mii lunari pe care i-a primit de la toate Guver- 
nele, liberalii i-au mai dat un număr considerabil de milioane. 

irea registrului s stării civile de la Tohan. Nu e vina mea dacă această 
procedură n-a dat rezultatele dorite, ci a Regelui, care a fost prea slab 
cu frate-său. Singura dovadă a căsătoriei a rămas buletinul stării civile, 
aflat în mâinile Prințului Nicolae, care nu-l dă. Pare că ar fi aflat inten- 
ţiile lui frate-său şi ale Guvernului, şi cum excluderea din Familie nu ` 
poate fi făcută decât pe baza căsătoriei fără autorizaţie, Nicolae a 
schimbat macazul, nu mai vorbeşte de căsătoria lui (dar nici nu e ne- 
gată), şi declară că nu posedă nici un document. Inculeţ mi-a spus că pe 
această chestiune a fost chiar obraznic faţă de primul ministru în ultima 
lor întrevedere. 

Vicepreşedintele Consiliului a venit la mine să-mi ceară anumite 
informații şi un sfat. A venit trimis de Rege care i-a spus: „Du-te la Ar- 
getoianu, el ştie cum s-au petrecut lucrurile şi ne poate ajuta!“ Prima 
chestiune pe care mi-a pus-o Inculeţ a fost dacă ştiu ce s-a făcut re- 
gistrul cel vechi de la Tohan cu actul Prințului. I-am scos un volum din 
manuscrisul Amintirilor mele şi i-am citit tot capitolul referitor la cele 
întâmplate în noiembrie 1931 şi în aprilie 1932. L-a interesat enorm. 
Din el rezulta că registrul cu pricina a fost încredințat Regelui în ziua 
de 8 noiembrie 1931, de către mine personal, la castelul Foişor. După 
spusele lui Inculeţ, Regele nu-și mai aducea aminte de acest lucru — şi 
vicepreşedintele Consiliului se tânguia că nu cumva registrul să fi ars 
odată cu Foişorul. ŞI îndată mi-a pus a doua întrebare, pentru care în 
realitate venise, căci îşi dedeseră cu toții seamă că faimosul registru va 
fi greu de regăsit, şi prima îc:rebare nu avusese alt scop decât de a 
introduce pe a doua. M-a întrebat dacă aş fi dispus să-i ajut să reconsti- 
tuie actul prin martori, adică să mărturisesc că l-am văzut şi că registrul 
care-l conţinea a fost distrus din motive superioare de oportunitate 
politică. Am declarat foarte net lui Inculeţ că sunt dispus să ajut Gu- 
vernul pe calea pe care a apucat-o, fiind convins că excluderea Prințu- 
lui Nicolae din Familia Regală a rămas singurul mijloc de a curma un 
scandal, care ne face ţara de râs şi demoralizează încă şi mai mult o 
societate, care numai de acest supliment de demoralizare nu are ne- 
voie, și mai ales fiindcă sunt sigur că odată acest act săvârşit, orice 
pericol de a vedea pe d-na Lupescu Regină a României va fi înlăturat. 
Am promis lui Inculeţ nu numai concursul meu dar şi pe al lui Șoneriu 
şi al lui Crătunescu (martor la cununie) care împreună cu inginerul 
Teodoru (al doilea martor), prefectul Horia Furtună, primarul şi notarul 
din Tohan — sunt singurii oameni care au cunoscut actul, în afară de 
familia şi de -familiarii celor interesaţi. M-am înţeles cu Inculeţ asupra 

următoarei proceduri: întâi să se caute bine registrul printre lucrurile 
scăpate de la Foişor; dacă nu se va găsi, să procedăm la reconstituirea 
actului prin martori — Guvernul urmând să-și asigure mărturiile d-lor 
Furtună şi Teodoru precum şi ale foștilor primar și notar din Tohan. 
Principala mărturie rămâne însă, evident, a mea. 

De la capitolul informaţiilor, Inculeţ a trecut apoi la acela al sfatu- 
lui. Actul pe care Guvernul d hotărât să-l desăvârşească, era de natură 
delicată și politica amestecându-se la noi în toate, Inculeţ m-a întrebat 
dacă n-aş crede că ar fi cazul să se convoace un fel de sfat al şefilor de 
partide sub preşedinţia Regelui, în care Suveranul să ceară concursul 
fiecăruia pentru aducerea la îndeplinire a acestei măsuri de înaltă mo- 
ralitate. Am arătat interlocutorului meu că nu eram de această părere, 
că toți aceşti domni adunaţi la un loc, şi unul în faţa altuia, vor face 
teatru, şi vor încurca lucrurile — şi că ar fi mai bine ca Regele să-i 
cheme unul după altul, şi între patru ochi să le obţină aprobarea sau cel 
puţin neutralitatea. 

I-am adăugat că lucrurile vor merge poate mai greu cu Iorga, şi ca 
să înlesnesc Regelui „capacitarea“ Profetului, am încredințat lui Incu- 
leţ, cu titlul de împrumut, originalul textului scris cu mâna zisului Iorga 
în aprilie 1932, prin care rezuma eventualele hotărâri ale Consiliului de 
Miniştri convocat tocmai pentru a hotări excluderea Prințului din Fa- 
milia Regală!. Inculeţ a găsit sfatul meu foarte judicios, l-a aprobat şi 
mi-a spus că-l va împărtăşi Regelui — iar autograful lui lorga — o 
aprobare „avant la lettre“ a măsurii plănuite de Guvern — l-a încântat, 
literalmente. Cum îl rugasem să-mi înapoieze textul lui Iorga îndată 
după ce-l va fi arătat Regelui şi lui Tătărescu, m-a întâmpipat: „Dar 
dacă Regele îmi cere să i-l dau“? — „Te rog să-i spui că te-ai angajat 
pe onoare să mi-l restitui“. Şi pe aceste cuvinte ne-am despărțit, deo- 
camdată. 


Ieri dimineață am avut o şedinţă a Comitetului Partidului Agrar. 
Am luat dispoziţiuni pentru pregătirea campaniei electorale în vederea 
alegerilor generale, și am hotărât o serie de întruniri regionale între iu- 
nie şi august. Am luat apoi o masă colegială la restaurantul Cina, masă 
care s-a lăsat cu câteva discursuri de circumstanţă, ca de obicei. 


l A se vedea Amintiri, partea a VIII-a, pag... (volumul IX, pag. 404 şi XI, pag. 201 de Memo- 
rii — ediția St. Neagoe]. 

6 aprilie. — Papacostea mi-a adus ieri scrisoarea lui Averescu prin 
care pofteşte pe toţi miniştrii, foştii preşedinţi ai Corpurilor Legiuitoare 
şi foştii primari generali ai Bucureştiului la o consfătuire în sala Lie- 
dertafel, în ziua de 22 aprilie. Textul scrisorii a fost publicat în ziare, 
azi-dimineaţă. lată şi scopul invitaţiei: 

„Pe baza unui Decret Regal dat la Sinaia în ziua de 30 decembrie 
1933 şi contrasemnat de președintele Consiliului de Miniştri de atunci 
— dr. Angelescu — de miniştrii de Interne, de Justiţie şi al Apărării 
Naţionale, Guvernul a fost autorizat să introducă în ţară regimul stării 
de asediu care, prin repetirea ratificării parlamentare din 6 în 6 luni, s-a 
menţinut până azi, cu perspectivă de prelungire sine die. 

Este fără îndoială, o stare vădit anormală. Ea trebuie să aibă însă o 
explicaţie, pe care noi nu o cunoaştem. 

Cred că este firească dorinţa, pentru toți oamenii de bine de a o cu- 
noaște şi de a face tot ce este cu putință, pentru a ieşi din ea.“! 

Să nu fie o legătură între această convocare şi „cele“ hotărâte de 
Rege și de Guvern, și pe care mi le-a împărtășit duminică, confidenţial 
Inculeţ? 

Cred că nu vor răspunde mulți la invitația mareșalului, căci firi in- 
dependente nu prea avem în ţară. Apoi, dacă ţara merge prost, nu din 
cauza stării de asediu; cu toată această stare de asediu suterim de o cri- 
ză de autoritate şi ceea ce ne omoară e tocmai anarhia care s-a întins în 
toate ramurile organizării noastre de Stat. Sunt alte rele care trebuiesc 
lecuite, cu sau fără stare de asediu. Averescu a comis o mare greşeală: 
aceea de a nu se sfătui cu cei mai calificați reprezentanţi ai categoriilor 
convocate înainte de a lansa invitaţiile. Aşa cum le-a făcut riscă să ră- 
mână cu câțiva prieteni personali. Eu m-aş fi dus, dar la 22 aprilie voi 
fi la Paris sau pe drum spre Paris, unde trebuie să prezidez un comitet 
al „Stelei Române“. 


Ziarele franco-Mico-antantofile publică în manşeta cu litere mari: 

„DI Beneş a sosit la Belgrad. 

O nouă manifestare de solidaritate a Micii Înţelegeri“. 

Biata Mică Inţelegere, ziua şi propteaua! 

Interesant de citit printre rândurile celor două toasturi pronunțate 
ieri la Belgrad de Principele Paul şi de dl Beneş. Cuvântarea Prințului e 


! Sublinierea în textul d-lui mareșal. 

scurtă, fără nici un cuvânt mai mult decât trebuia în cinstea tratatului 
tripartit, dar o aluzie discretă — şi o înțepătură — cu privire la tratatele 
separate. „Acţiunea ţărilor noastre s-a complectat — ...“ a spus Regen- 
tul Paul;, înțepătura apare evidentă în acest „noastre“ prin care Regen- 
tul iugoslav reaminteşte d-lui Beneş pactul Cehoslovaciei cu Sovietele, 
încheiat şi el fără voia sârbilor... Discursul lui Beneș, kilometric şi 
banal — o nesfârşită pledoarie în favoarea unei cauze, pe care profu- 
ziunea argumentelor tocmai, o pecetlueşte ca compromisă. Încolo 
schimb de amabilităţi, de flori şi de decoraţii, ca de obicei. 


Telegramele din Paris anunţă că un conflict destul de grav ar fi iz- 
bucnit la Moscova între Armata Roşie şi Ghepeu (G.P.U.). Mareşalul 
Voroşilov cere capul şefului acestei instituţii şi mai cere ca pe viitor 
Ghepeu-ul să nu se mai amestece în treburile Armatei. Rapoartele in- 
formative despre stările din unităţile militare să nu mai fie trimise la 
Ghepeu, ci la Statul Major. Pentru prima dată în Rusia Sovietică, Ar- 
mata ia poziţie pe faţă împotriva formațiunilor comuniste civile. Exi- 
genţele militarilor au fost transmise de Voroșilov lui Stalin, sub forma ` 
unui ultimat. 


Dan Sărăţeanu, prietenul meu (dar şi al lui Sergiu Dumitrib şi al lui 
Inculeţ printr-însul), şeful organizației Partidului Agrar din Covurlui, a 
fost numit director-general al Radiodifuziunii în locul lui Cârnu-Mun- 
teanu. Ce are să fie pe capul meu cu cerşetorii de slujbe! Sărăţeanu era 
deja să fie numit, acum trei ani, director general al Siguranței, dar i-a 
tras chiulul atunci Inculeţ! 


Universitățile s-au redeschis ieri, precum și câteva căminuri autori- 
zate. Un mare număr de studenţi, care nu mai erau studenţi decât cu 
numele, au fost exmatriculaţi (ce frumos cuvânt!), iar cei care au fost 
menținuți, au trebuit să semneze o hârtie prin care se angajau pe 
onoare să nu mai facă parte din nici o asociaţie neîncuviinţată de Uni- 
versitate, şi din nici un partid politic. Băieţii au semnat — pare că la 
Politehnică au fost oarecare dificultăți — dar cu ce rezerve mintale, 
desigur! Nu se câştigă nimic pe această cale; se introduce în Universi- 
tate spiritul lui Loyola, şi atâta tot. Inchiderea anumitor căminuri, şi re- 

partizarea burselor (conform ultimelor dispoziţiuni legale) provoacă 
multe încurcături prin facultăţi, care nu e exclus să ducă chiar la tul- 
burări. Decanatele sunt îngriiorate. 


Hop şi el! Roosevelt cere Europei, în numele democraţiei ameri- 
cane, să dezarmeze! A nimerit-o bine, tocmai în momentul în care în 
Anglia, Germania şi Franța criza economică a fost ameliorată sută în 
sută mulțămită hiperproducţiei industriilor închinate armamentelor pe 
pământ, pe apă şi în aer! 


Paul Prodan a fost numit director al Teatrului Naţional pe 5 ani, şi e 
încântat. Cum rugase însă pe Sf. Anton să-i realizeze acest vis, vrea să 
ofere bisericuţei catolice din Sinaia o statuie a sfântului şi a venit la 
soţia mea — o altă adeptă a sfântului Anton — ca să-l ajute în găsirea 
şi alegerea obiectului. Bine că mai sunt şi oameni credincioşi în țara 
românească. Dar Paul Anton Prodan nu e numai credincios, mai e şi 
credul. De 1 aprilie, nenea Dinu Brătianu a pus pe X care imită la per- 
fecţie vocea lui Iorga, să cheme pe Paul al nostru la telefon şi să-i ceară 
— cu glasul d-lui Profesor — reprezentarea imediată, până în Paşti, a 
unei noi piese. Prodan a înnebunit, a trimis pe regizorul lui la Apostol, 
care a căzut din nori: „Eh, drrragă, darrh eu nu am piesa ghata!“ Şi 
acum sfântul Paul-Anton nu mai ştie la ce sfinți să se închine ca să 
scape de încurcătură. 


7 aprilie. — Dl Zeeland (cu nume de insulă sau de brânză), primul 
ministru belgian a primit din partea Franţei şi a Angliei misiunea de a 
alcătui un plan de reorganizare economică a lumii. Dacă nici dl van 
Zeeland nu ne va scăpa de faliment, nu ne mai scapă nimeni. 


Dumnealor domnii miniştrii fără portofoliu luca şi Mircea Djuvara 
şi-au dat demisia, care a fost primită. Această dublă defecțiune va slăbi 
mult — evident — Guvernul! Pe Ministerul de Agricultură, vacant, se 
ceartă tot partidul şi demisia lui luca pare a nu fi străină de faptul că 
disputatul departament i-a fost refuzat. Neputându-se înţelege asu- 
pra unui partizan, nu e exclus ca Dinu Brătianu şi Tătărescu să cadă de 

acord asupra lui Sescioreanu, președintele Uniunii Camerelor de Agri- 
cultură, ca specialist, neînscris în partid. 


Averescu şi Maniu au avut o întrevedere la doctorul Popovici (nas, 
gât, urechi). A dat Pangal peste ei, căutând pe doctorul. Se vede că i-a 
întrunit simpatia lor comună pentru Majestatea Sa. 


8 aprilie. — În Universul de azi Stelian Popeşte ne aduce ritos la 
cunoștință (printr-un fel de comunicat tipărit cu litere groase) că a luat 
în cleioasa lui mână, politica externă a României. Şi a şi început în foa- 
ia apărută azi-dimineaţă prin următoarele manifestații: 

1, — Un articol intitulat „Sărmană Ţară“, ca răspuns unui articol cu 
acelaşi titlu apărut în alt ziar, prin care Popeştele combate ideea unei 
neutralități a României (dar cine s-a gândit la aşa ceva?) şi preconi- 
zează politica alianțelor (pe care toate Guvernele au practicat-o, pe ca- 
re nimeni nu se gândeşte să condamne); 

2. — Reproducerea unui articol al lui Emile Bure (din Ordre) intitu- 
lat: „Mussolini lucrând pentru Hitler se sileşte să rupă Mica Înţelege- 
re“. Popeştele subliniază, încadrează, comentează frazele Buretelui de 
la Paris, ca şi cum ar fi cuvinte din evanghelie. Numai că Buré scrie 
pentru parale („j'en sais quelque chose“) şi că părerile lui fac cât para- 
lele pe care le-a încasat; 

3. — Următoarea intormaţie: 

„Reconstituirea Societăţii Anglo-Ungare. 

Londra. 7 aprilie. Ziarele anunţă reconstituirea Societăţii Anglo-Un- 
gare peniru promovarea reiaţiiior cuiiuraie, artistice şi de prietenie în- 
tre Anglia şi Ungaria. Preşedinte al Societăţii a fost ales lord London- 
derry, cu prilejul unei recepții la Legația Ungariei! 

N.B. Ce crede dl ministru de Externe că ar trebui să facem noi?“ 

Acest N.B. al Popeştelui e delicios; ce vrei nene Stelică să facem? 
Să declarăm război Ungariei, sau poate Angliei? Să trimitem la Londra 
pe Lugoșianu sau pe Popescu-Necşeşti să dea gata şi pe unguri şi pe 
englezi? Milostiveşte-te ala şi iartă-i! 


` 


Şi domnul Profesor-Profet-Fute-Vânt Nicolae Iorga constată în 
Neamul său că Mica Înţelegere după formula Titulescu (putere unitară, 
cu armată, cu uniune vamală, cu birouri comune) a dat ortul popii! Şi-i 
pare rău. Și mie. 

Arestarea lui Jagoda, fostul şef al Ghepeu-ului între anii 1933 şi 
1936, şi actualmente comisar al poporului pentru Poştă şi Telegraf — 
se confirmă. Ovrei soios din Nijni Novgorod, unde înainte de revoluţie 
exercita meseria de ceasornicar, Hersche Jehuda, zis Jagoda, a fost trei 
ani de zile şeful fioros şi sadic al celei mai infame instituţii din lume. 
Câte suflete n-a torturat, şi câte trupuri n-a căznit înainte de a le trimite 
pe altă lume! Va plăti acum pentru toate. E acuzat de delapidare (s-au 
găsit numeroase milioane şi giuvaieruri în casa lui) și de destăinuire de 
secrete de Stat. Jagoda-Jehuda e ginerele lui Sverdlov, fost preşedinte 
al Comitetului Comisarilor Poporului şi unul din cei mai sângeroși şefi 
comunişti. 


Madamele nu se lasă. Universul de azi publică un nou protest contra 
Marthei Bibescu. Gâştele termină închinarea lor la adresa Reginei cu 
fraza: „Recunoştința şi amintirea noastră va fi (sic) vecinică!“ Muieret 
certat cu sintaxa, Regina Maria n-a murit încă, şi mai slăbiţi-o cu „amin- 
tirea“ voastră! Sau nu vreţi să vă lăsaţi mai prejos decât Camera, care 
i-a celebrat deja parastasul acum două luni? Pus la cale de beşoandre 
ofilite, acest „rahat“ a fost semnat de zeci şi zeci de babe acrite, de că- 
tele neajunse şi chiar de femei cumsecade dar inconștiente. 


9 aprilie. — leri a fost o zi de întrevederi senzaţionale. Mai întâi cu 
Averescu. Am fost la dânsul să-i exprim tot regretul meu — vorba vine 
— de a nu putea participa la consfătuirea convocată pentru ziua de 
22 aprilie. l-am explicat motivele pentru care sunt nevoit să fiu în acea 
zi la Paris. L-am găsit foarte îmbătrânit, foarte obosit. Aude prost, vor- 
beşte greu şi-mi pare că şi agerimea minţii s-a cam stins. Nu avea aerul 
să dea mare importanță nici ei gesiuiui pe care i-a făcut. Am vorbii de 
memoriile lui. Mi-a citit câteva pasaje din noul volum în curs de tipă- 
rire (avea corecturile pe masă), între altele pasajul relativ la vizita 
„Prințului“ Ferdinand la Craiova în 1914 (după Marna) ca să-l întrebe 
dacă planul de atac împotriva Rusiei (alcătuit de Averescu pe când fu- 
sese şef de Stat Major) mai era adaptabil la noua situație sau dacă nu 
trebuia pus la punct. Averescu a răspuns că planul era perfect exe- 
cutabil, şi Ferdinand-le Loyal a plecat de la Craiova încântat. Înainte 
de a pleca a luat pe Averescu la o parte şi i-a spus: „J'ai oublié de vous 
dire: Mein Onkel last Sie schön griissen! Când va apare volumul, iar o 
să înceapă patrioții să urle! 

A doua întrevedere senzaţională: cu Malaxa. A venit după amiază la 
mine şi a stat un ceas şi jumătate. Ce grea e meseria de judecător: de 
departe, Malaxa se conturează ca un simplu gheșeftar — de aproape, 
când vorbeşti cu el, aproape te convinge că e un binefăcător al ţării. 
Mi-a povestit toate sforțările lui pentru a înzestra ţara cu o industrie 
complectă pentru armament. Până la sfârşitul anului vom putea fabrica 
de toate, tunuri, arme portative, muniții — fără să avem recurs /a nimic 
din străinătate. Dacă o fi aşa, e bine. Să câştige şi Malaxa cât o vrea, 
căci ne vom recupera toate pagubele numai prin faptul că nu vom mai 
arunca bani peste graniţă. Dar vizita lui Malaxa n-a avut de scop să-mi 
dea informaţii asupra industriei armamentului. Omul a venit să-mi spu- 
nă că trebuie să ies din rezerva mea şi să iau răspunderea guvernării. Şi 
a început să mă acopere cu flori şi cu laude, în termeni pe care m-aş 
jena să-i reproduc aci. Confidentui Regelui’ nu s-a sfiit să-mi spună că 
Majestatea Sa mă consideră „ca o inteligenţă sclipitoare şi ca singurul 
om care îndrăzneşte să ia o răspundere şi să execute împotriva tuturor 
un plan odată adoptat“. Am răspuns lui Malaxa că părerea lui, şi a Ma- 
jestăţii Sale, despre mine mă măgulesc foarte mult, dar „à quoi bon?“ 
şi Regele e inteligent, foarte inteligent. Ce folos trage însă ţara că Re- 
gele, şi eu suntem inteligenţi? Am mai explicat confidentului că re- 
zerva mea actuală în politică nu e datorită vreunei supărări, ci descura- 
jării: nu mai cred în acțiunea Regelui, nu-l mai cred în stare să schimbe 
regimul de mizerie morală în care ne zbatem şi restul nu mă intere- 
scază. Malaxa crede că n-am dreptate, că ceasul unei mari schimbări a 
bătut, că în fine Regele va arăta ce poate şi că în această acțiune rolul 
meu va fi covârşitor. Am replicat lui Malaxa că rămân sceptic, şi că 
nu cred într-o schimbare radicală a metodelor noastre de guvernământ 
până nu voi vedea-o. Ne-am despărţit prieteni. Malaxa își pregătise vi- 
zita prin emisari: punând-o in jegătură cu intervenţia iui incuieţ de du- 
minică, mă întreb dacă n-a fost pus la cale de Rege, ca să mă sondeze și 
să-mi câştige definitiv colaborarea în afacerea Prințului Nicolae. 


A treia şi ultima întrevedere senzaţională am avut-o cu fiica-mea: a 
venit să-mi anunţe că vrea să divorțeze! Am sfătuit-o să-şi ia două luni 
de gândire. Să stea la Breasta și să-şi cântărească hotărârea, înainte de 
a face un pas atât de grav. 


! Malaxa ia masa cel puțin o dată pe săptămână cu Regele, şi stă cu el de vorbă, în doi, cea 
suri întregi. 

leri am avut vizita lui Malaxa; nu se putea să nu primesc repede- 
repede şi pe a lui Nae Ionescu. Azi-dimineaţă s-a înființat: am ajuns ia- 
răşi la modă. Verzi şi uscate. El ştie: 

că Regele a comunicat la Paris numele viitorului prim-ministru și 
pe al ministrului de Externe, 

că aceştia vor fi Vaida şi Mironescu, 

că Parisul a primit cu strâmbătură numele lui Vaida, dar l-a înghiţit 
de dragul lui Mironescu la Externe, 

că Thierry a şi primit instrucţii să ia contact cu Ghiţă Mironescu, 

că Costăchescu va face negreşit parte din noul Guvern, 

că acelaşi Costăchescu ar fi pretins că va fi ministru la 15 iunie, 

că tot acelaşi Costăchescu ar fi declarat că Partidul Naţional-Ţără- 
nesc nu mai face două parale, 

că, în fine, Maniu nu se va lăsa până nu va fi numit din nou şef în 
locul lui Mihalache. Uf! 

Nae mi-a spus că ar fi aflat din sorginte sigură că iar se încurcă 
chestiunea cu Nicolae — dar nu știa nimic despre cele puse în realitate 
la cale şi bineînţeles că nu i le-am spus eu. 

Am căutat să aflu dacă știe ceva despre aşa-zisa misiune confi- 
denţială a lui Malaxa la Berlin. Mi-a afirmat că Malaxa n-a avut nici o 
misiune specială la Berlin şi că succesul său pe lângă Göring se dato- 
reşte numai faptului că a oferit nemților benzină. Graţie acestei oferte 
care a fost făcută și primită, Malaxa a putut să obțină o scădere de 35% 
asupra prețurilor maşinăriilor comandate, o livrare cu termen scurt şi o 
precădere de fabricație pentru orice comandă românească (în comparti- 
mentul armamentului), chiar asupra Statului german. 

Venind vorba despre Prezan, Nae lonescu mi-a dat interesantul 
amănunt, că şi mareşalul nostru nr. 2 îşi scrie memoriile. Sau poate că i 
le scria coana Olga, sau poate că le scriu amândoi împreună. Ar fi sin- 
gurul lucru pe care-l mai pot tace împreună. Prezan ar fi citit chiar 
unele pasaje lui Nae — sunt foarte prieteni — printre care unul senza- 
- ţional, care, dacă e adevărat, aruncă o lumină cu totul nouă asupra ca- 
racterului lui Ionel Brătianu și asupra acţiunii sale în 1916. După Tur- 
tucaia, Brătianu ar fi convocat pe Prezan şi i-ar fi mărturisit că vrea să 
încheie o pace separată. Dar neștiind cum să abordeze pe Rege (7), ar 
fi trimis pe Marghiloman la Regină, ca să o înduplece să intervină 
dânsa pe lângă Ferdinand. Regina s-ar fi înfuriat, la primele vorbe pro- 
nunțate de Marghiloman şi l-ar fi scuipat în obraz. Toată istorioara îmi 
pare inverosimilă, şi sfârşitul ei cu Marghiloman şi cu Regina mă face 

să cred, sau că Prezan a visat, dacă într-adevăr a povestit așa ceva în 
memoriile lui, sau că Nae Ionescu s-a lăsat în scările fanteziei faţă de 
mine. Brătianu să se teamă să abordeze pe Regele Ferdinand, e ceva de 
necrezut. Apoi, dacă ar fi avut ceva de comunicat Reginei, s-ar fi servit 
de Barbu Știrbei, iar nu de Marghiloman. În fine Regina Maria, cu 
toate cusururile ei, nu e femeie să scuipe pe cineva în obraz. Cine va 
citi memoriile lui Prezan, dacă se vor publica odată, se va lămuri. 


10 aprilie. — Breasta. Plecat azi-dimineaţă din Bucureşti, ca să fac 
mâine duminică un turneu politic în Dolj, spre Dunăre, cu întrunire 
mare la Poiana (lângă Calafat) şi poposit la Breasta, unde nu fusesem 
încă din primăvara aceasta. E o vreme minunată, mugurii se sparg şi 
totul începe să înverzească. Pomii sunt în plină floare, păsărele şi in- 
secte se deşteaptă, miresme se ridică uşoare din pământ şi toată această 
reînviere a firii, după somnul iernii, pare că urcă o sevă nouă şi în ve- 
chiul nostru trunchi, al bătrânilor. 

Ieri vineri 9 aprilie a fost o zi însemnată pentru Dinastia noastră. 
Prinţul Nicolae a fost eliminat din Familia Regală, cu pierderea tuturor 
titlurilor, gradelor şi privilegiilor sale. După vizita. lui Inculeţ din 
4 Aprilie ştiam că lucrurile se vor termina prin această procedură dar 
nu mă aşteptam ca totul să meargă atât de repede, ba rămăsesem chiar 
cu impresia că Prinţul Nicolae va „ridica“ toate incidentele posibile ca 
să întârzie hotărârea. Am fost prin urmare destul de surprins printr-o 
convocare primită la ora 1!/£, la un Consiliu de Coroană, care s-a ţinut 
seara la ora 8, în sala Tronului, la Palatul Regal. Procedura a putut fi 
îndeplinită mai repede decât se credea fiindcă Prinţul Nicolae nu nu- 
mai că n-a invocat „inexistenţa“ actului său de căsătorie, cum se temea 
Guvernul că o va face, dar încă, prin insistența sa pentru /egitimarea 
situaţiei sale conjugale şi prin ultimele două scrisori pe care le-a adre- 
sat alaltăieri 8 aprilie Regelui şi lui Tătărescu, departe de a provoca în- 
târzierea deznodământului, a ajutat la precipitarea lui. 

Am sosit la Palat la ora 8 fără zece şi am fost imediat condus în sala 
Tronului, unde a avut loc Consiliul. O masă lungă, acoperită cu un 
postav roşu, de aceeaşi nuanţă ca fotelurile, fusese întinsă de-a curme- 
zişul sălii, dinaintea treptelor Tronului. Foteluri, toate la fel, de o parte 
şi de alta a mesei. Fuseseră convocați, în afară de Guvern (miniștrii, 
dar nu şi subsecretarii de Stat) numai şefii de partide. În momentul 
când am sosit, m-a luat Urdăreanu la o parte și mi-a spus, că deşi foştii 

primi-miniştrii ar trebui, după protocol, să vorbească întâi, Regele a 
schimbat formula, ca să pot lua eu cuvântul la început, şi să fac atmo- 
sferă; va vorbi cel dintâi Iorga ca fost şef al Guvernului sub care căsă- 
toria Prințului a fost contractată şi al doilea eu, ca fost ministru de In- 
terne al acelui Guvern — apoi îşi vor spune pe rând părerea toți şefii de 
partide, începând cu foştii primi-miniştri şi continuând după vechimea 
în grad de ministru, sau după vârstă, pentru cei care n-au fost încă mi- 
niștri (Gr. Filipescu (!) şi G. Brătianu). D-rul Angelescu şi Victor An- 
tonescu fiind spectatori muţi, (în numele Guvernului urma să vorbeas- 
că numai Tătărescu), eram cel mai vechi ministru după Averescu, dar 
după protocol ar fi trebuit să ia cuvântul înaintea mea nu numai acesta 
(Care mai era şi fost prim-ministru şi mareşal) dar și Iorga, Vaida și 
Prezan (mareşalii fiind asimilați în ierarhie cu președinții de Consiliu). 
Regele n-avea însă nici o încredere în Averescu şi în Vaida şi ştia dina- 
inte că Iorga va bate câmpii. Majestatea Sa a pus pe Iorga să vorbească 
primul, ca să-i măgulească amorul propriu şi să-i mai domolească por- 
nirile şi pe mine al doilea ca să trag brazda cea bună. 

După câteva minute de aşteptare şi-a făcut şi Regele intrarea prin 
ușa din fund dintre Tron și curte. Ulea ne rugase să facem cerc, în fața 
Tronului şi a mesei — Guvernul de o parte şi noi „şăfii“ de alta. Iorga 
n-a vrut să se alinieze nici cu unii nici cu alţii, şi s-a proțăpit singur, în 
mijlocul semi-cercului, la doi pași înaintea noastră. Rezultatul a fost 
pentru dânsul contrariul celui aşteptat: Regele a început prin a ne strân- 
ge mâna nouă şi membrilor Guvernului, pe rând, şi a sfârşit prin Iorga, 
care da semne de vădită enervare. Deja înainte de intrarea Regelui 
făcuse pe caraghiosul: în apăsata atmosferă care domnea, şi în care ni- 
meni din noi n-avea poftă să glumească sau să vorbească prea tare, se 
revărsase într-un potop de glume triviale, însoțite de nenumărate „eih 
dhrrragă!“ şi aruncate în dreapta şi în stânga în gura mare. 

Dacă Regele în loc să-l salute cel din urmă, i-ar fi strâns mâna cel 
dintâi, poate că dl Profesor ar fi vorbit cu totul altfel la masa... roşie. 

Ne-am aşezat la masă — fiecare loc era însemnat cu un nume în 
ordinea următoare: la mijlocul mesei, cu spatele la Tron Regele; în 
dreapta lui şi unul după altul mareșalul Averescu, eu, Dinu Brătianu, 
dr. Angelescu, general Paul Angelescu, Iamandi; la stânga Regelui, şi 
în ordine: Vaida Voievod, Oct. Goga, Grigore Filipescu (!), Victor 
Antonescu, Franasovici şi Cancicov. In fața Regelui, Tătărescu avea la 
dreapta lui pe dumnealor domnii Fute-Vânt-lorga, Mihalache, Gh. Bră- 
tianu, Valer Pop şi Negură, iar la stânga pe mareşalul Prezan, pe Iu- 

nian, pe Inculeţ, pe Sassu şi pe dr. Costinescu. În total 23 persoane în 
jurul Regelui. Iunian, care se afla la Braşov (la un proces) a fost adus 
cu avionul şi a sosit abia la ora 8⁄2, scuzându-se. Ca să nu fie pofiit 
Maniu, n-au fost invitaţi nici ceilalți doi foşti primi-miniştri — g-ral 
Văitoianu şi Mironescu — mărginindu-se convocările numai la șefii 
partidelor reprezentate în Parlament. 

Regele a deschis şedinţa prin câteva cuvinte. A început prin a spune 
că deşi era totdeauna foarte mulțumit să se poată sfătui cu îndrumă- - 
torii politici ai ţării, nu-i poate saluta în acea seară cu bucurie, prilejul 
datorită căruia îi vedea strânşi în jurul său fiind foarte dureros. Ne-a 
povestit apoi pe scurt încercările făcute timp de 5 ani pentru a readuce 
pe Prinţul Nicolae pe calea datoriei, şi cum toate aceste încercări au dat 
greş şi a sfârşit prin a ne declara că situaţia creată în ultimele luni de 
frate-său cere o imediată soluţie care nu poate fi decât aceea pe care a 
respins-o cât timp a mai putut crede într-o îndreptare. Regele a dat apoi 
cuvântul lui Tătărescu ca să citească raportul pe care Guvernul i l-a 
adresat. 

Regele care vorbeşte uşor şi voios, a avut aerul jenat şi plictisit în 
tot timpul cuvântării sale: faţa îi era asudată dar de o adevărată emoție, 
nici vorbă. De altmintreli toţi cei prezenţi, afară de Averescu şi de 
mine, aveau aerul de plictisiți şi jenaţi şi nici o urmă de emoție nu se 
desprindea din ochii sau din manifestările lor. Singur Iorga, emotiv din 
fire, trăda, deşi atenuate, preocupări de ordin sufletesc. Întrucât mă pri- 
veşte, „orice fluid“ între mine şi Dinastie — ca să întrebuințez formula 
defunctului Rege Ferdinand — fiind tăiat, judecam lucrurile cu sânge 
rece, de sus și de departe, dar nu fără interes pentru „teatrul“ ce se juca 
în faţa mea. Nu eram nici jenat, nici plictisit. Admiram ironia soartei 
care pusese în mâinile Regelui Carol, împotriva lui frate-său Nicolae, 
instrumentul pe care Brătianu îl făurise în ianuarie 1926 împotriva lui. 
Şi pe când Majestatea Sa vorbea cu dispreţ de aventura lui frate-său, 
gândul meu îmi reamintea alta, care, cu 12 ani înainte zdruncinase atât 
de adânc prestigiul Dinastiei şi era cât pe aci să-i compromită și vii- 
torul... 

Urmând invitaţia Regelui, primul ministru Guţă Tătărescu — Puţă 
Căcărescu, cum îi zice Iorga — a deschis un dosar, şi-a tras manşetele, 
a tuşit de vreo două ori ca să-şi întărească glasul de trâmbițaş şi cu 
modulaţiuni de bariton a început: „Domnilor, Majestatea Sa ne-a întru- 
nit astă-seară pentru lămurirea situaţiei A.S.R. Prințului Carol“... „Ni- 
colae, Nicolae“, a rectificat mareșalul Prezan, aruncând o privire seve- 

ră asupra cornistului... Cu un gest demn de Jean Th. Florescu, întin- 
zând amândouă braţele ca să cuprindă în ele trecutul, prezentul şi viito- 
rul, şi mai dând apoi şi de vreo două ori din umeri, cornistul a îngânat 
repede „„...O, pardon, Nicolae, bineînțeles, Nicolae...“ În timpul acestei 
scurte scene, Carol, Prințul Carol, îşi muşca buzele, iar figuranţii d-lui 
Guţă-Puţă se uitau unul la altul şi înghițeau în sec. Mareşalul Averes- 
cu, a cărui vădită oboseală cerebrală n-a ajuns să-i sleiască provizia de 
venin, s-a întors spre mine şi destul de tare ca să-l audă şi Regele, de 
cealaltă parte, a remarcat nu fără oarecare dreptate: „L-a luat gura pe 
dinainte, se crede încă în timpul lui Vintilă!“ 

Fără să se lase tulburat de penibilul incident, dl Guţă-Puţă a început 
să citească cu glas sonor „raportul Consiliului de Miniştri către Majes- 
tatea Sa Regele“ publicat a doua zi dimineaţa în toate ziarele, raport în 
care după un scurt istoric al faptelor şi o reproducere a art. 13 din Sta- 
tutul Familiei Regale mai conține in extenso şi scrisoarea adresată de 
primul ministru Prințului în ziua de 2 martie. Raportul sfârşeşte prin a 
arăta că un ultim demers făcut pe lângă Prinț în ziua de 8 aprilie de 
către o delegaţie compusă din dumnealor domnii Gh.Tătărescu, Incu- 
leţ, dr. Angelescu, V. Sassu şi dr. Costinescu n-a dat nici un rezultat, şi 
că în consecință „Guvernul socoteşte de a sa datorie să supună Înaltei 
hotărâri a Majestății Sale întreaga situaţie şi să o roage prea respectuos 
să aplice sancțiunile prescrise de art.13 din legea pentru Actele Civile 
ale Membrilor Familiei Domnitoare“. Raportul a fost semnat de toţi 
miniştrii, fără subsecretarii de Stat. 

După citirea raportului, primul ministru n-a mai adăugat nimic şi 
Regele a dat cuvântul şefilor de partide. Au vorbit pe rând, şi în ordi- 
nea următoare: N. Iorga, C. Argetoianu, Averescu, Vaida, mareșalul 
Prezan, Oct. Goga, Mihalache, lunian, Dinu Brătianu, Gr. Filipescu (!) 
şi Gh. Brătianu. 

Iorga a fost ca mai totdeauna de o neprevăzută fantezie. Fără să in- 
tre în discuţia faptelor şi a sancţiunilor, di Fute-Vânt, urând Regelui 
Carol şi Voievodului Mihai viață cât de lungă, a declarat în acelaşi timp 
că suntem toţi muritori („deh, hoameni hsuntem şi puthem muhrrri mai 
hiute de chât chrrredem'*), şi că dacă ar „muhrrri“ amândoi, și am su- 
prima pe Nicolae, Tronul României ar reveni „Hohenzollernului de la 
Sigmaringen“, ceea ce el n-ar admite niciodată. „Mai bine Republică, 
decât d/a“. De astă dată „ăla“ nu mai eram eu, ci Prinţul Friedriech. Pe 
când îi prevestea o posibilă încetare din viaţă, Regele se uita la mine şi 
surâdea în doi peri. E ciudat că dl Profesor n-a prevăzut şi posibilitatea 

de moarte a Prințului Nicolae, dar în fine n-a prevăzut-o. Concluziile 
lui au fost: să se retragă Prințului Nicolae calitatea de membru al Fami- 
liei Regale, dar să rămână Prinț — pentru orice eventualitate! Ca şi cum 
calitatea de Prinţ iar nu cea de membru al Familiei Regale îi da drepturi 
la succesiunea Tronului! 

— „Ai putea să-mi spui, d-le Iorga, cum ar putea rămâne Nicolae 
Prinţ, fără să mai facă parte din Familia Regală?“ — a întrebat Regele. 
Cu vădită rea credinţă, dl Profesor, care nu ştia că Regele avea printre 
hârtiile din faţa sa textul precis de demitere a Prințului, fără reticente şi 
fără rezerve, redactat de însăşi d-sa în 1932), a răspuns fără jenă: „Şi 
tothuşi Sihrrre, ați phrrrimit această sholuțiune în 1932!“ Regele a tă- 
cut şi a avut generozitaatea să nu-i bage hârtia sub nas. 

Categoric pentru aplicarea art. 13 şi fără nici un fel de palinodii ac- 
cesorii, am fost Dinu Brătianu, Mihalache, Prezan, lunian şi cu mine. 
Cuvântarea mea în acest spirit, venind cea dintâi după balivernele lui 
lorga, a făcut o adâncă impresie. Pare că am avut o zi bună, Sassu, în 
fața mea era în extaz, Regele îmi sorbea cuvintele (deși, fără să-şi dea 
seamă, am făcut şi procesul lui) iar ceilalți miniştri în calitatea lor de 
judecători muţi au mărturisit după ședință „că numai eu pusesem 
chestiunea cum trebuia“. Am început prin a spune că problema pe care 
eram chemaţi să o rezolvăm trebuia examinată sub un întreit punct de 
vedere: sub al faptelor, sub al dreptului şi sub un al treilea care-mi 
părea cel mai important, al unei morale politice părea cel mai impor- 
tant, al unei morale politice şi sociale superioare. Am trecut repede 
asupra faptelor, expuse deja de dl Tătărescu, şi de altmintreli cunoscute 
de toți; nu m-am oprit mult nici asupra chestiunii de drept, articolul 13 
din Statut fiind atât de categoric şi de clar încât nu putea încăpea nici o 
controversă asupra aplicării lui. Era chiar de mirare cum de nu se apli- 
case după anularea căsătoriei, căci în asemenea caz această aplicare era 
de ordin automatic. Deşi se consfinţise astfel de mai mulţi ani o situaţie 
ilegală n-am blamat-o, mărturisind că am nădăjduit şi eu, ca şi Maje- 
statea Sa şi mulţi alţii, că Prinţul va sfârşi prin aş da seamă de realitate 
şi că îşi va reveni în fire. După ce am examinat problema — fără prea 
multă insistenţă din punctul de vedere al faptelor şi al dreptului — am 
atacat latura ei morală. Am arătat, într-o mai lungă dezvoltare, că 
aceasta era după mine cea esenţială. În vremuri în care întreaga noastră 


! Text înmânat Regelui de către mine prin Inculeţ (a ṣe vedea însemnările din 5 aprilie, 
pag. 186) şi care mi-a fost cinstit restituit după şedinţă. 

organizaţie socială şi de Stat aluneca pe povârnişul anarhiei, singurul 
punct fix pe care ne puteam sprijini era ideea monarhică. Orice putea 
compromite autoritatea principiului monarhic trebuia înlăturat fără în- 
târziere, dacă voiam să mai salvăm ce era de salvat şi să zădărnicim 
tentativele de subminare ce se încercau din toate părțile. Am analizat în 
câteva cuvinte aceste tentative, şi făcând procesul purtării Prințului 
Nicolae, n-am ezitat să fac şi pe acela al purtării Regelui Carol, fără să 
numesc nici pe unul nici pe celălalt. Dar ceea ce am spus se potrivea şi 
pentru unul şi pentru celălalt. Am bătut şeaua ca să priceapă iapa, şi am 
avut norocul să găsesc formule destul de fericite ca să mă asculte cu 
interes şi fără supărare, însăşi Majestatea Sa. Am conchis că ne aflam 
în ceasul al doisprezecelea pentru aplicarea sancţiunilor prevăzute de 
art.13 al Statutului Familiei Regale şi pentru asanarea Dinastiei noas- 
tre. Referindu-mă la îngrijorarea d-lui Iorga faţă de o eventuală vacanță 
a Tronului; am respins argumentele paranoicului, cu toate menajamen- 
tele de formă indicate pentru a nu irita susceptibilitatea sa, arătând că 
într-un asemenea caz, puţin probabil, am fi puși în fața unei situaţii 
nouă pe care ar urma să o examinăm la timpul ei spre a lua hotărârile 
necesare în raport cu sentimentele noastre naţionale. Am sfârşit prin a 
cere celor prezenţi să se dezbrace de orice pornire sentimentală mo- 
mentană şi să judece situația numai din punctul de vedere al intereselor 
Țării şi ale principiului monarhic, a cărui autoritate se confunda cu au- 
toritatea Regelui, care trebuia să rămâie neștirbită. 

Am avut impresia netă, că cuvântarea mea pusese chestiunea la 
punct, şi că procesul era terminat. Dar formele trebuiau îndeplinite şi 
toți şefii de partide trebuiau să-şi spună cuvântul. După mine, Regele a 
cerut părerea lui Averescu. A fost o jale. Pentru dânsul, ar fi fost mai 
bine să se facă bolnav şi să nu vină. Căci aşa cum s-a manifestat, bă- 
trânul mareşal a făcut în fața Regelui și a reprezentanților politici ai 
țării, dovada senilității sale. A vorbit fără şir, vorbele îi ieșeau cu greu 
şi a început şi el să facă o deosebire între noţiunile de „Prinţ“ şi de 
„Moştenitor al drepturilor de succesiune la Tron“, dar în aşa fel încât 
nimeni n-a mai priceput nimic. La un moment dat situaţia a devenit atât 
de penibilă, încât m-am văzut nevoit să intervin în discuţie şi să explic 
„ceea ce voia să spună dl mareşal“. Pe cât se putea pricepe, toată 
cuvântarea sa a fost îndreptată împotriva soluţiei pe care eram chemaţi 
să o ratificăm. Bietul bătrân s-a mirat de zorul (!!) care se punea în so- 
luţionarea unei situaţii care dura deja de atâta timp (!!), a vorbit de 
căsătorii morganatice practicate în toate Dinastiile Europei (uitând că 


www.dacoromanica.ro 


ÎNSEMNĂRI ZILNICE, 1937 179 


toate duseseră tocmai la eliminări ca cele prevăzute de legea noastră, 
sau Ja renunțări de drepturi prevăzute şi ele în Statutele Caselor Dom- 
nitoare respective), a citat cazul Arhiducelui Frantz-Ferdinand (parcă 
putea fi o comparaţie între căsătoria curată a acestuia şi concubina 
Prințului Nicolae!) uitând că, căsătoria Arhiducelui a fost contractată 
cu consimțământul Împăratului Frantz-losef și în baza prescriptiilor 
„Pragmaticei Sancţiuni“ care prevedea căsătoriile morganatice, pe 
când legea noastră nu. A confundat şi datele — după cum a relevat 
Vaida — aşezând căsătoria Arhiducelui Frantz-Ferdinand înaintea 
morţii Arhiducelui Rudolf (!) şi a încurcat toate, îngânând vorbe fără 
rost şi provocând un sentiment de deferentă milă în sufletele tuturor 
celor prezenți. Un singur lucru reieşea din cuvintele înşirate fără rost 
dar cu multă trudă, şi anume că dl mareşal era împotriva măsurilor 
cerute de Guvern. Când în sfârşit, fără să sfârşească, s-a oprit un minut 
— şi după această reculegere s-a întors către Rege şi i-a spus răspicat: 
„Sire, în rezumat, şi ca consecință a celor pe care le-am spus, sunt 
pentru aplicarea strictă şi fără şovăire a prescripțiilor articolului 13 al 
Statutului Familiei Regale!“ Ne aşteptam atât de puțin la această con- 
cluzie încât a fost un moment de stupoare generală! Până să fie elimi- 
nat Prinţul Nicolae din Familia Regală, a fost eliminat — din acel mo- 
ment — mareşalul Averescu din viața noastră politică. Se făcuse în fața 
tuturor dovada sclerozei sale cerebrale! 

A urmat un moment de jenă, după care a luat cuvântul Vaida. După 
obiceiul lui a început prin a vorbi de multe, numai de chestiunea în dis- 
cuţie nu. A vorbit de Viena, de Arhiduci, a negat principiul căsătoriilor 
morganatice (ceea ce i-a atras o precisă şi concisă rectificare din partea 
Regelui), a vorbit de părul bălai al Prințului Nicolae copil pe care a fost 
să-l mângâie la Londra (?) şi a sfârşit prin a recunoaşte şi el că nu era 
altă soluţie decât cea propusă, dar a cerut să se mai facă o intervenție 
pe lângă Prinţ înainte de a se lua o măsură atât de crudă, şi a propus pe 
dl Profesor Iorga „care ştie să vorbească aşa de frumos și să câştige 
inimile“ pentru această misiune. Dl Profesor Iorga s-a lepădat pe loc de 
o asemenea însărcinare şi a refuzat-o categoric. 

În acel moment a intervenit Regele şi a explicat că nici o interven- 
ţie nouă nu ar avea sorţi să schimbe hotărârile lui frate-său, şi pentru a 
întări această afirmare ne-a dat citirea unei scrisori pe care Prinţul i-o 
adresase seara în ajun, scrisoare scrisă în termeni foarte măsuraţi, dar 
prin care autorul ei preciza intenţiile sale irevocabile de a-şi legaliza 
situația conjugală, cu preţul consimțit al sancţiunilor prevăzute în fai- 

mosul articol 13 al Statutului. Pe cât pot reproduce din memorie scri- 
soarea cuprindea următorul pasaj esenţial!: „Sunt un om de onoare şi 
nu pot călca cuvântul pe care l-am dat. Am coborât în conştiinţa mea, 
şi imboldurile mele sufleteşti mă silesc irevocabil să legalizez o căsni- 
cie pe care o vreau“. Regele a complectat conţinutul acestei scrisori 
prin destăinuirea că avusese, în aceeaşi seară de 8 aprilie, o lungă între- 
vedere cu Prințul Nicolae, şi că acesta — de neclintit în hotărârea sa — 
era gata să primească fără protestare aplicarea sancţiunilor legale. 

Scrisoarea Prințului şi declaraţiile Regelui au făcut o enormă impre- 
sie asupra celor prezenți. Mi-am permis să iau cuvântul din nou şi să 
spun, că de aș fi cunoscut această scrisoare înainte de cuvântarea mea, 
aş fi vorbit altfel. După citirea scrisorii şi după declaraţiile Regelui pri- 
vitoare la întrevederea avută în ajun cu Prinţul, situaţia îmi părea cu 
totul schimbată. Nu mai putea fi vorba de aplicarea unor sancțiuni 
Prințului, ci de aprobarea deciziei lui de a ieşi din Familia Regală pen- 
tru a urma, ca simplu particular înclinațiile inimii sale. „Da, da, asta e 
situația adevărată!“, s-a grăbit să întrerupă Tătărescu, şi ne-a citit şi el 
o scrisoare identică pe care, ca şef al Guvernului, o primise din partea 
Prințului, tot în seara de 8 aprilie. Mai multe voci au cerut ca scrisorile 
să fie publicate odată cu raportul Guvernului către Rege?; Regele a fost 
de aceeaşi părere şi toată lumea a aprobat? Mareșalul Prezan a observat 
însă, că deoarece conţinutul scrisorilor era aproape identic (textele nu 
se deosebeau decât prin câteva fraze de la început, de ordin secundar) 
era de ajuns să se publice numai una din scrisori, şi anume cea adresată 
lui Tătărescu, pentru ca persoana Regelui să fie lăsată în afară de co- 
mentariile opiniei publice — şi aşa s-a hotărât. 

Cuvântările care au urmat după această lămurire a situației nu mai 
aveau nici o importanţă, „la cause était entendue“ şi concluziile finale 
ale Consiliului de Coroană nu mai puteau fi îndoielnice. Şefii de par- 
tide care au mai vorbit, au făcut-o numai ca să îndeplinească o formă şi 
ca să-şi afirme fiecare o parte din răspundere în hotărârea comună. 
Fiecare a vorbit, după temperamentul şi după convingerile lui — dar 
toți au vorbit foarte scurt, afară de Goga care a mai lungit-o puţin ca să 
ne explice deosebirea între căsătoria lui Frantz-Ferdinand consimţită 


! Scrisoarea este reprodusă [în prezentul volum), la Anexa nr. 1. 

2 După citirea raportului, cerusem primului ministru ca să fie dat publicităţii, şi Tătărescu îmi 
răspunsese că luase toate măsurile ca zisul raport să apară în ziare de a doua zi dimineața. 

3 Scrisoarea Prințului adresată lui Tătărescu e reprodusă şi ea [în prezentul volum] la Anexa 
nr. |. 

de Împărat și a lui Nicolae care vrea să o încheie înipotriva voinţei Re- 
gelui şi a prescripţiilor legale. Prezan, Mihalache, lunian și Dinu Brâ- 
tianu au vorbit cu precizie, şi fără garnitură, au fost pentru aplicarea 
strictă a prescripțiunilor articolului 13. Mihalache a insistat asupra fap- 
tului (confirmat de Rege) că, încă cu 4 ani înainte, propusese Majestății 
Sale această soluție în urma unei lungi audiențe pe care o avusese la 
Prințul Nicolae şi din care ieşise cu convingerea că Prințul nu-şi va 
schimba hotărârea luată. Aprobând fără șovăire aplicarea măsurilor ce- 
rute de Guvern nu făcea decât să fie consecvent cu atitudinea sa ante- 
rioară, aprobată de tot partidul său. lunian a aprobat şi el fără rezerve 
procedura propusă de Guvern, dar s-a mirat de ce se mai discută ches- 
tiunea deoarece prescripțiunile articolului 13 sunt aplicabile de drept, 
şi singura chestiune ce ar putea fi discutată ar fi aceea de a se lămuri de 
ce aceste prescripţiuni n-au fost aplicate încă. Dinu Brătianu a insistat 
asupra laturii morale a problemei (o piatră în grădina frăţiorului Carol), 
a insistat asupra autorităţii Regelui care trebuie să rămâie neştirbită și a 
conchis şi el la necesitatea aplicării prescripțiunilor legale. 

Putoarea de Grigoraş Filipescu a recitat o scurtă tartină învățată pe 
dinafară, trăgând cuvintele pe un ton declamatoriu, ca un actor de ma- 
hala, și după ce a declarat „că nu poate să uite serviciile iii-meeen-seee 
aduse de Prinţ într-o anumită vreme unei anumite cauze“, a tras con- 
cluzia că față de voinţa bine hotărâtă a Prințului Nicolae nu era altă so- 
luţie decât să se ia act de decizia lor. 

Gheorghe Brătianu — Benjaminul sindrofiei — a vorbit cel din ur- 
mă și a scăldat-o. S-a declarat lipsit de experienţă și de documentare. 
N-a avut timpul să studieze dosarul (!!) deoarece convocarea Consiliu- 
lui a fost făcută numai cu câteva ore înainte de şedinţă. Are și el nedu- 
meriri, asupra viitorului Dinastiei, în anumite eventualități — ca dl pro- 
fesor Iorga. Pe de altă parte constată voința nestrămutată a Prințului 
Nicolae de a se sustrage îndatoririlor Sale. Se raliază în cele din urmă 
la părerea celor care au vorbit înaintea lui (la părerea cărora?). 

După terminarea cuvântărilor „şăfilor“, care de altmintreli au fost 
des întrerupte, fie prin câte o observaţie a Regelui, fie prin crâmpeie de 
discuție mai generală, Tătărescu a luat act de consimțământul Consiliu- 
lui de Coroană şi ne-a citit comunicatul pe care să-l dea presei, cu con- 
simțământul Regelui. Asupra textului comunicatului, nimeni n-a fâcut 
nici o observaţie dar când a întrebat dacă după vorbele „Consiliul a 
avizat“ poate adăuga, în unanimitate, Jorga a protestat, spunând că 
dânsul nu putea renunța la întâmpinările pe care le făcuse. 

La orele 10,45 Regele a încheiat şedinţa prin câteva cuvinte de mul- 
țumire şi de recunoștință pentru sprijinul pe care i l-am dat și a fost tot 
ce am înghițit în acea seară, căci venisem nemâncat şi la Palat nu ni s-a 
oferit nimic. Apoi a luat pe Iorga la o parte, să-l „capaciteze“, dar după 
gesturile disperatului am avut impresia că n-a reușit. Ne-a mai strâns 
mâna la toţi şi a plecat. Şi am plecat și noi. 

Ce deosebire între atmosfera acestui Censiliu de Coroană şi a celor 
de la laşi! 'leatru s-a tăcut şi acolo, şi poate încă mai mult; dar sub mas- 
ca fiecăruia şi în dosul minciunilor debitate băteau suflete omenești 
muncite de grijă, se zbăteau și vorbeau oameni care ţineau în cumpănă 
soarta Țării, şi care cu toată otrava deznădejdii, îşi dau seamă de mă- 
reția momentului și de importanţa hotărârilor de luat. În seara de 9 apri- 
lie, parcă ne era la toţi ruşine de treaba în care ne amestecaserăm, şi în 
vasta sală a Tronului respiram cu toții duhori pestilențiale de bordel. 
Aveam toți gura plină cu cuvintele de „ţară“, de „neam“ şi de „morală“ 
— dar nimic din sufletul fiecăruia nu se revărsa de pe buzele noastre. 
În afară de „Ţară“ era străină şi indiferentă față de tot ce se petrecea pe 
trepetele Tronului. Intre zidurile Palatului ne bălăceam în plină curvă- 
rie şi Regele Carol, adus din exil pe aripile celor mai nobile iluzii şi 
care făcuse din concubinajul său cu o jidoavcă axă de Domnie, aplica 
lui trate-său, — pentru crime identice cu ale sale — sancțiunile legii 
făurite de Brătianu împotriva lui. Am părăsit toți Palatul fără cel mai 
mic sentiment de emoție, scârbiţi şi obosiţi. Făcând procesul lui Nico- 
lae, nu făcusem noi oare şi pe al lui Carol? Şi lăsând la o parte textele, 
n-ar fi meritat oare şi Regele osânda pe care o lăsasem să cadă asupra 
capului Prințului? La sosire, Urdăreanu ne înmânase un exemplar din 
Statutul Familiei Regale, cu rugămintea să-l restituim după sfârşitul 
şedinţei; la ieşire, lorga a remis pe al său lui Ulea, care aştepta la uşă, 
cu cuvintele: Poftim, căci tot nu mai avem cui să-l mai aplicăm! Dl Pro- 
tesor se înşală: poate că va mai îi cui să se aplice, dar nu va mai îi cine 
să-l aplice! | 

Azi-dimineaţă, plecând din Bucureşti am cumpărat ziarele. Am citit 
raportul lui Tătărescu şi comunicatul aprobat aseară, dar spre marea 
mea mirare am constatat că scrisoarea Prințului Nicolae nu fusese pu- 
blicată. Pentru ce? 


13 aprilie. — M-am înapoiat ieri-seară la Bucureşti. Ziua de du- 
minică 11 aprilie am petrecut-o în judeţul Dolj, în partea dinspre Dună- 

re. Plecat la ora 6 dimineaţa din Breasta m-am înapoiat la ora 8⁄4 seara. 
Întruniri la Giubega, la Poiana Mare (foarte reușită), banchet la Calafat 
şi iarăși întruniri şi consfătuiri politice la Moţăţei, Pleniţa și Galicea. 
Şoselele într-o stare mizerabilă, dovedesc 'incuria administrativă şi fur- 
turile fostului prefect Gârboviceanu. Frig. Câmpul de toată frumuseţea. 
Ziua de ieri am petrecut-o la Craiova, unde m-am interesat de alegerile 
comunale sorocite pe ziua de 18 aprilie. Nimeni nu lucrează, vom înre- 
gistra o înfrângere de pomină. Fără importanță. 


În lipsa mea din Bucureşti, două evenimente mari, din care unul 
peste graniţă: Nicu Săveanu a ajuns la Praga, să împartă decoraţii, şi 
A.C.Cuza a fost sărbătorit cu un formidabil alai, la Ateneu, pentru cei 
8o de ani pe care i-a împlinit. Politica e politică, dar prezența Patri- 
arhului, a mitropolitului Bălan şi a episcopului Vartolomeu (cu discur- 
suri) la o manifestaţie de învrăjbire socială — căci acesta a fost la urma 
urmelor scopul preamăririi încăpăţânatului antisemit — îmi pare greu 
de justificat. Încă un semn al anarhiei morale în care trăim. Deşi, per- 
sonal, Cuza mi-e simpatic, nu i-am dat semn de viaţă. A avut destule 
felicitări, şi fără a mea. 


[ee 


„Păzea, că vine Kurylowicz!“ — vorba românului. Nu ştiţi cine este 
Kurylowicz? Nici eu. Citesc în ziare că e un mare filolog polinez, şi că 
ne va cinsti cu câteva conferinţe. Şi mai citesc că în acelaşi scop mai 
vine şi un oarecare Oulmont, jidan ratat francez, un economist italian 
Bartolatto și un american filo-român, Ch.Upson-Clarke. Bravo nouă! 
La mare preţ am ajuns! În tinereţea mea, de la Viena înainte spre Apus, 
nu mai Ştia nimeni ce e aia, România! 


Costică Sescioreanu, băiat bun și preşedinte al Uniunii Camerelor 
de Agricultură a fost numit „Consilier tehnic“ pe lângă Ministerul 
Agriculturii şi însărcinat cu conducerea Departamentului, în fruntea 
căruia rămâne ca interimar Sassu, ministrul Justiţiei. Se pare că Regele 
n-a mai vrut să acorde lui Tătărescu o complectare a Ministerului, pen- 
tru cele câteva luni care i-au mai rămas, şi dl Guţă a găsit această fan- 
tezistă şi ilegală formulă. Ilegală, fiindcă Sescioreanu va avea răspun- 
derea de fapt, dar nu și cea de drept legată de calitatea de ministru. Dar 
o fantezie şi o ilegalitate mai mult în ţara lui Hübsch nu contează! 

Domnul Titulescu poftit la banchetul congresului organizat de ASSO- 
ciation médicale des bords de la Mediterranée“ i-a tras un discurs mon- 
dial în favoarea Genevei, a securității colective şi a pacturilor supra- 
puse. Cu toată reclama unei anumite prese, ilustrul protagonist al fali- 
mentului european n-a putut să reînvie o stare de lucruri moartă. Dis- 
curs funerar. Vedeta de la Societatea Națiunilor ajunsă să facă politică 
cu doftorii şi cu spițerii, ce decădere! Sic transit... 

În aceeași zi dl Eden (Anthony, pour les dames) s-a lăsat şi el în 
scări la Camera Comunelor, glorificând acțiunea, organizația, impor- 
tanța, fidelitatea față de S.D.N. și lealitatea Micii Înțelegeri, din care a 
făcut arbitra păcii europene! Anglia lui Pitt şi a lui Palmerston în ge- 
nunchi înaintea sârbilor, cehilor și valahilor, iată un spectacol neprevă- 
zut! Anarhie peste tot! 


Putoarea de Elena Văcărescu „a déposé elle ausi sa crotte“ la picioa- 
rele Reginei Maria (cu prilejul nesăbuitei „ieşiri“ a Marthei Bibescu). 
Articolul a fost publicat în Vendemiaire şi bineînţeles se ocupă mai 
mult de dânsa, Văcăreasca, decât de Regină. 

Întreaga peltea n-a fost scrisă decât ca să spună că zisa „Vacca“ era 
primită în intimitate de Regina Alexandra a Angliei şi că prima dată 
când a întâlnit pe Regina Maria „amândouă femeile au fost cuprinse de 
o adâncă emoție!“ Pur şi simplu ridicolă, această din urmă afirmaţie! 
Cine a citit numai câteva pagini din memoriile Reginei Maria poate 
să-şi dea seamă de emoția ei la vederea fostei „iubișcuţe““ a nenoroci- 
tului Nândo! O, simpatică Marthă, ce valuri de diaree ai descătușat prin 
„gafa“ ta! 


A murit şi Liculina Florescu, la vârsta de peste 86 ani. S-a stins cum 
a trăit, ca o păsărică. Era sora Anicuţei Odobescu, nepoata generalului 
Florescu. Cine a văzut-o în ultimii ani, în mizeria în care trăia, nu-și 
poate închipui că a fost una din „lionne-le“ Bucureștiului anilor 80, o 
animatoare fără pereche a saloanelor de atunci. Am schițat silueta ei în 
Amintirile mele. 


15 aprilie. — Şoneriu a întâlnit pe Horia Furtună (prefectul Buză- 
ului din 1931) care i-a spus că vecbhiul registru al Stării civile de la 

Tohan (pe care eu îl încredințasem Regelui în ziua de 8 noiembrie 
1931) a fost repus la locul lui după anularea căsătoriei Prințului Nico- 
lae de către tribunalul Ilfov, pentru ca această anulare să poată fi tran- 
scrisă, conform legii pe marginea actului. lată dar registrul pe care-l 
căuta Inculeţ cu limba scoasă, regăsit! Eu n-am ştiut niciodată despre 
această nouă substituire de registre (toată procedura anulării a fost 
făcută sub supravegherea Ministerului de Justiţie) şi credeam registrul 
ridicat de mine încă în mâinile Regelui. Dar dl ministru Inculeţ ar fi 
putut face cercetările necesare înainte de a veni să-mi propună recon- 
stituirea actului prin martori şi înainte de toate prin mărturia mea! 
Anarhie şi incurie pe toată linia. 


Profesorul Gerota a fost arestat din nou, şi de astă dată cu dânsul și 
doctorul Veluda. Vina: editarea şi răspândirea unei fițuici intitulată 
Crezul Nostru. Am fiţuica în faţa mea, e o nenorocită foaie trasă la ṣa- 
pirograf? şi nu conţine decât două articplaşe. Unul semnat „Mimoza 
pudica“ şi celălalt „Dum dum“. Primul, intitulat „Puterea Lupeascăi“ 
cuprinde fleacurile şi cancanurile pe care le auzim de dimineaţa până 
seara în toate saloanele, în toate cafenelele, în toate cluburile şi în toate 
tramvaiele Capitalei. Al doilea, „Pentru Corneliu Codreanu“, înjură pe 
Manoilescu şi pe Nae Ionescu, şi învinuieşte pe „Căpitan“ pentru legă- 
turile lui cu aceşti doi „păcătoşi“ vânduți Lupeascăi. 

Până aci nimeni nu cunoștea fițuica lui Gerota; rezultatul arestării a 
fost că toată lumea a vrut să o citească, şi a reuşit. Deşteaptă mai e şi 
Siguranța noastră Generală și mai ales politica lui Puţă Căcărescu. Da- 
că ar voi să compromită pe Rege cu tot dinadinsul n-ar lucra mai bine! 


Dar pe când aresta pe Gerota (de care nu se teme) pentru un act 
copilăresc, Guvernul nu ezita să trimită acasă la genaralul Zizi Can- 
tacuzino pe un membru al său (ministrul Valer Pop) ca să „pertracteze“ 
cu şeful partidului „Totul pentru Țară“ și cu Zelea Codreanu. Pe aceş- 
tia nu i-a arestat fiindcă se teme de ei — deşi ieşirile lor din zilele din 
urmă sunt altfel grave, faţă de gluma lui Gerota. 


1 A se vedea însemnările mele din 5 aprilie curent. 

? O reproduc în facsiiniie ia Anexe (Anexa nr. 2), ca semn ai timpuriior ca să st vadă până 
unde a mers prostia pe vreamea noastră, şi din partea celor care atacau şi din a celor care încercau 
să reprime. 

Mai întâi, Garda de Fier a luat poziție împotriva Regelui, îndată ce 
conflictul cu Prinţul Nicolae a devenit de domeniul public, apoi pe 
rând: 

Generalul Cantacuzino a dat drumul circularei nr. 67 din 11 aprilie 
(trimisă în copie cui a vrut) prin care sărind în apărarea Prințului, acuză 
pe d-na Lupescu „jidoavca“ și „lichelismul“ primului ministru de cele 
întâmplate şi provoacă de-a dreptul la răsmeriță în ţară; 

Zelea Codreanu (cu toate intervențiile lui Valer Pop) a convocat în 
ziua de 13 pe reprezentanţii câtorva ziare şi le-a declarat că Garda îşi 
dă în fine seamă de adevăratele sentimente ale Regelui şi ale d-nei Lu- 
pescu față de mişcarea legionară, că din acel moment înainte Garda 
intră în luptă şi cu unul şi cu cealaltă, și îi face direct răspunzători.de 
tot ce se va întâmpla. Codreanu şi-a încheiat cuvântarea strigând: tră- 
iască Principesa Elena, trăiască Principele Mihai, trăiască Principele 
Nicolae! 

A doua zi, adică ieri, o delegaţie de gardişti a fost trimisă la Snagov 
la Prințul Nicolae. E drept că Prinţul n-a primit-o, şi de aceea a şi fost 
lăsată să ajungă la Snagov — căci Guvernul știa că nu va fi primită. 

Mi se spune că şi azi, Zelea Codreanu a convocat din nou gazetarii 
ca să le facă noi declaraţii, şi că ar lăsa-o mai moale. 

Care a fost reacţiunea Guvernului faţă de aceste manifestări incon- 
testabile subversive: nici una! Pe Gerota şi pe Veluda, doftori roman- 
tici şi inofensivi, i-a băgat la Jilava, dar de Zelea Codreanu şi de Zizi 
Cantacuzino nu îndrăzneşte să se atingă nimeni! 


Câte zvonuri nu s-au mai răspândit zilele acestea şi asupra atitudinii 
Prințului Nicolae şi în jurul „debarcării“ lui! Mai toate au fost datorite 
faptului că nu s-a publicat scrisoarea lui din 9 aprilie!, Mai întâi s-a 
răspândit zvonul — şi foarte insistent — că Prinţul n-a scris nici o scri- 
soare, că amândouă scrisorile din 9 aprilie, atât cea adresată Regelui, 
cât şi cea adresată lui Tătărescu erau apocrife. Faptul că scrisoarea 
adresată lui Tătărescu nu fusese dată publicității, după cum hotărâse 
Consiliul de Coroană, da oarecare verosimilitate zvonului. Din infor- 
maţiile pe care le-am putut culege imediat Ja izvor sigur, am putut însă 
constata că zvonurile erau false. Nu numai că Prinţul scrisese şi trimi- 


l Deşi datate din 9 aprilie scrisorile Prințului adresate Regelui şi lui Tătărescu au fost înmâ- 
nate destinatarilor în seara de 8 aprilie. 

sese scrisorile, dar încă atitudinea sa nu era întru nimic aceea a unui 
răzvrătit. Supus hotărârilor Regelui și ale Consiliului de Coroană, Prin- 
tul Nicolae nu opunea nici o rezistenţă la aplicarea acestor hotărâri. Fu- 
seseră într-adevăr discuţii între Prinţ pe de o parte, Rege şi Guvern pe 
de alta, dar înainte de trimiterea scrisorilor. Intr-o întrevedere avută cu 
Prințul la 6 aprilie, Regele îi ceruse o scrisoare prin care nu numai să 
afirme intenţia sa de a se căsători cu d-na Doletti, dar şi renunțarea la 
drepturile sale eventuale la succesiunea Tronului — renunțare pe care 
Prinţul refuzase categoric să o dea. În ziua de 8 aprilie, după zadarnica 
intervenţie a delegaţiei ministeriale pe lângă Prinţ!, Regele a chemat pe 
colonelul Manolescu şi i-a cerut să ceară și să obție scrisoarea dorită 
de la Nicolae. Colonelul a refuzat net. A spus lămurit, că sentimentul 
care-l leagă de Prinț îi interzice o asemenea intervenție — care dealt- 
mintreli ar rămâne fără rezultat — şi a rugat pe Majestatea Sa să-i pri- 
mească demisia din Armată, demisie pe care o ţine de atâta vreme în 
sertar. Furios, Regele a aprobat pe loc demisia, a concediat pe Mano- 
lescu și a chemat la Palat pe Nicolae. Prinţul s-a urcat către seară în 
automobil, singur, și a mers de la Snagov direct la pavilionul Regelui 
din dosul Palatului. Cum purta ochelari şi gulerul ridicat, sentinela de 
la poartă nu l-a cunoscut şi l-a oprit. Prinţul s-a coborât din maşină și 
s-a numit. Sentinela n-a vrut să ştie nimic şi a pus puşca în piept. „Sou- 
pe-au-lait“ cum e Nicolae, a început să înjure şi era să se întâmple bu- 
cluc, şi poate și moarte de om, dacă n-ar fi intervenit în momentul 
oportun un gradat care a dat drumul Alteţei Sale Regale. Prinţul nu s-a 
supărat însă, şi întrevederea între cei doi frați a fost liniştită. Regele 
ne-a spus chiar, în seara Consiliului de Coroană, că conversaţia s-a ți- 
nut tot timpul pe un ton glumeţ (!!!) şi că ultimul cuvânt al lui Nicolae 
ar fi fost: „Sper că n-ai să mă dai afară din ţară în 24 de ore, şi că ai să 
mă laşi să-mi fac bagajele?“ Glumeţ ori nu Prinţul Nicolae a fost însă 


1 Asupra intervenţiei delegaţiei ministeriale pe lângă Prinţ am putut culege informaţii distrac- 
tive. După ce delegaţia a pus din nou şi pentru ultima dată chestiunea: ori, ori — Prinţul Nicolae a 
răspuns că el nu ma! cere autorizaţia imediată a căsătonei sale, cı numa! Să ție lăsat mai departe în 
situația în care se afla (după ce luni de zile ceruse legalizarea căsniciei lui numaidecât). Vădit, 
voia să pună la încurcătură pe dumnealor domnii membri ai Guvernului, căci ştia ce-i pregăteau. 
Atunci, plin de tact, Guţă Tătărescu i-a făcut observația că ar însemna pentru dânsul să trăiască 
într-o stare de perpetuu concubinaj. Prinţul s-a lovit cu palma peste obraz şi dând din cap i-a repli- 
cat: „Vezi, la asta nu m-am gândit; o să ajung şi eu în teapa Regelui, numai că el trăieşte cu o ji- 
doavcă, pe când cu mă voi ţine cu o româncă!“ D! Guţă n-a mai insistat, s-a înapoiat la Bucureşti, 
a raportat Regelui rezultatul întrevederii şi s-au hotărât cele cunoscute. Din scrisorile Prințului 
adresate Regelui și lui Tătărescu în aceeaşi zi, reiese limpede întorsătura pe care până atunci 
ahtiatul de căsătorie a dat-o lucrurilor. 

de neclintit pe chestiunea renunțării la drepturile sale. A primit toate 
celelalte condiţii, aplicarea art. 13 din Statut, plecarea în străinătate, con- 
dițiile materiale de viață propuse, dar a refuzat net să recunoască el 
însuși decăderea din drepturile sale eventuale, consecință naturală a 
aplicării zisului articol 13. 

În cele din urmă a cedat Regele şi amândoi fraţii s-au pus de acord 
asupra redactării scrisorilor din 9 aprilie. Din acel moment n-a mai fost 
nici o discuţie între ei, şi Nicolae a primit în linişte, şi fără nici o opo- 
ziţie, hotărârile luate cu privire la soarta lui. 


Convenţiunea pentru neintervenţia în Spania care urma să fie apli- 
cată la 6 martie, n-a fost aplicată nici la 6 aprilie. Acum se anunţă pu- 
nerea ei în vigoare pentru noaptea dintre 19 şi 20 aprilie. Ziarele demo- 
cratice din Franţa şi Anglia mai vorbesc şi de o încercare de mediaţie 
între cele două tabere, şi lasă să se creadă că ar putea avea succes. S-o 
creadă mutu. Naţionaliştii sunt aşa de siguri de victorie încât nu vor 
ceda niciodată cât de puţin din pretenţiile lor. Scopurile urmărite de o 
parte şi de alta sunt atât de opuse încât nici un compromis nu pare posi- 
bil. 


17 aprilie. — Dr. Gerota a fost pus azi în libertate. Se întreabă 
lumea de ce a fost arestat. Guvernul mai face prostia să-i dea drumul a 
doua zi după un articol al lui Stelian Popescu în Universul, aşa încât 
eliberarea lui are aerul să fi fost rezultatul acestui articol. Deja Popeş- 
tele se crede arbitru moral al naţiei; o să înnebunească de tot şi are să se 
creadă şi stăpânul Guvernului! 


Un incendiu a distrus 200 de case în târgulețul Comrat din Basara- 
bia. Sunt pagube de peste 50 milioane. 


Barba d-lui Profesor reapare în afacerea Prințului Nicolae, şi mai 
aduce apă la moara gardiştilor pe care atitudinea Prințului, până acum 
piină de rezervă, îi cam deruiase. Di Profesor a găsii înir-adevăr nime- 
rit să scrie Prințului o scrisoare, a doua zi după Consiliul de Coroană. 
Ce o fi scris într-însa nu ştiu exact, dar se poate ghici după răspunsul 


www.dacoromanica.ro 


ÎNSEMNĂRI ZILNICE, 1937 189 


lui Nicolae, pe care-l reproduc la Anexe! şi din care reiese că nestator- 
nicul Fute-Vânt ia în brațe cauza oropsitului Prinţ. Acest răspuns al 
Prințului a ajuns în copie în mâna gardiștilor (cărora a fost fără îndoială 
remis de chiar Prințul sau de oamenii lui) și serveşte de bază unui nou 
manifest semnat de generalul Zizi Cantacuzino?. E ciudat că toate aces- 
te manifestări copilăreşti ale Gărzii, ale oamenilor Prințului, ale d-lui 
Profesor, emoţionează adânc cercurile guvernamentale şi pe cele de 
sus. Am văzut azi doi miniştri, erau fierţi. Ieri, Șoneriu a văzut pe Ur- 
dăreanu (mareșalul Palatului), era şi mai fiert. De Guvern nu mă mir, 
i-am cunoscut pe timpul guvernării 1927-1928, trăiau într-o permanen- 
tă diaree, dar mă mir de Rege, pe care-l ştiam mai curajos. De ce nu 
pricepe că tot succesul Gărzii e datorit numai valului de mocirlă care se 
urcă tot mai copleşitor şi e pe cale să înece tot. Lumea e adânc dezgus- 
tată şi simpatia opiniei publice pentru mişcarea gardistă, incontestabilă, 
nu e decât o reacție împotriva regimului de corupţie şi de incapacitate 
pe care Regele-l menţine numai prin Starea de Asediu şi prin Cenzură. 


18 aprilie. — leri-dimineaţă Adunarea generală la Banca de Credit. 
Am prezidat ca şi anul trecut, şi ca şi anul trecut a venit Hefter să facă 
scandal. Dar n-a putut, şi a sfârşit prin a părăsi adunarea, cu discursul 
în buzunar, discurs din care n-a ajuns să citească decât câteva pasaje. A 
avut însă timpul să spună o prostie: a afirmat că avea în ghiozdan 
faimosul raport al Băncii Naţionale, raport pătimaş asupra gestiunii 
Băncii de Credit, şi raport pe care puşlamaua de Mitiţă Constantinescu 
a afirmat că nu l-a comunicat nimănui. După Adunare ne-am întrunit în 
Consiliul de Administraţie şi am hotărât să trimitem o adresă d-lui 
guvernator al B.N.R.-ului prin care să-l informăm despre cele afirmate 
de Hefter. Pentru noi o simplă satisfacţie, aceea de a băga nasul d-lui 
Mitiţă în c... 


Mi se spune că dl Profesor e foarte supărat de faptul că Prinţul 
Nicolae — care cu începere din ziua de ieri nu se mai numeşte decât 
Nicolae Brana? — a comunicat Gărzii de Fier răspunsul pe care l-a dat 


! A se vedea Anexa nr. 3. 

? Reprudus, cu mai muite aite documente relative ja acțiunea Gărzii de Fier, ia Anexa or, 4. 

3 Mi se spusese alaltăieri cå, în necunoștința limbii franceze, Prințul alesese numele de Bran. 
Se vede că în anturajul lui tot a fost cineva care a citit pe Rabelais, aşa încât până în cele din urmă 
s-a mai adăugat un a la scatologicul cuvânt. 

scrisorii d-sale. „Eih, dhrrragă, euh nu mă ahmestec în tăhrrâtza lui 
Zelea Codreanu şi a lui Zizi Cantacuzino!!“ Ca să îi dea satisfacție — 
căci umblă cu el ca cu o bubă coaptă — şi pentru a da în acelaşi timp 
peste degete gardiştilor, Guvernul a obţinut de la Snagov o nouă scri- 
soare pe care o publică azi-dimineaţă în toate gazetele, în această 
formă: 

„Fostul Prinţ Nicolae a trimis d-lui Preşedinte al Consiliului Gh. Tă- 
tărescu, următoarea scrisoare: 


«Reşedinţa Snagov, 17.1V.1937 


Domnule Preşedinte al Consiliului, 


Auzind de oarecare zvonuri care mă asociază cu grupări politice şi 
alte manifestări şi agitații care dacă continuă pot fi dăunătoare, declar 
că nu am nici un contact personal sau altfel cu nici o grupare politică. 

"Ţin să protestez în contra acestor zvonuri rugându-vă a lua măsurile 
ce veți crede necesare pentru a le curma. 

Nicolae» 


Dacă vorba francezului e adevărată, că „le style c'est Phomme“, 
apoi putem adăuga că „ce style là c'est du pur Brana“. 


Beck, ministrul de Externe al Poloniei, va sosi joi în Bucureşti şi va 
sta până duminică. Se vede că Titulescu nu mai e în fruntea Afacerilor 
noastre Străine. 


Conferinţa întrunită la Montreux în acest scop a hotărât desființarea 
capitulaţiunilor în Egipt. E un mare eveniment istoric. După desfiin- 
tarea capitulațiunilor în Turcia, iată-le desființate şi în Egipt. Vechiul 
regim internațional dinainte de război, se desface bucăţică cu bucăţică. 


Ieri pe la ora 6 m-a chemat Urdăreanu la telefon şi m-a întrebat 
când plec la Paris, căci Regele vrea să mă vadă. I-am spus că plec mâi- 
ne seară!, şi după ce a luat ordinele M. Sale, mi-a fixat audiența pentru 
mâine la ora 4%. lată cum am făcut bine abținându-mă de a mai cere 


! Pentru un comitet al „Stelei Române“, 

Regelui audienţă; după întârzierea pusă în 1934 de a mi-o acorda, rupe 
el gheaţa şi mă cheamă. Asta vream şi eu, ca să-i pot vorbi altfel decât 
în solicitator. 


Un „bon mot“ pe care răposata Tinculina Florescu l-a făcut, fără 
să-şi dea seamă: După cum se ştie (cine nu cunoaşte „palazzina“ 
luxoasă pe care Guţă Tătărescu a clădit-o peste drum de grădina Icoa- 
nei?) locuinţa primului ministru e păzită de un pluton de soldaţi, de o 
brigadă de jandarmi, de o mitralieră ş. de gratii „à la Siennese“ la feres- 
tre. Tinculina trecânt prin fața casei atât de bine păzită, şi indusă în 
eroare prin prezenţa gratiilor şi a jandarmilor a întrebat pe un poliţist: 
„Mă rog frumos, ce puşcărie e asta“? Te pomeneşti că a cobit bietului 
Guţă-Puţă! 


19 aprilie. — Radian la mine, înapoiat de la Craiova, unde au fost 
ieri alegeri comunale. Deşi după mărturisirea tuturor lista noastră a 
fost cea mai bună, am ieşit în coadă, cu un număr ridicol de voturi. 
Până şi lovipale, unicul reprezentant al Vaidiştilor, a luat cu lista lui de 
necunoscuţi de două ori atâtea voturi ca noi. Explicaţia e simplă. Din 
16 000 alepători n-au luat parte la vot decât 6 000. N-au votat decât 
țiganii şi derbedeii — aproape — aduşi la vot de prin mahalale cu 
camioane, şi aburiţi de ţuică. Cine a cheltuit a avut voturi. Noi n-am 
cheltuit. Oamenii cumsecade aproape n-au votat. Acelaşi fenomen s-a 
observat pretutindeni în cele câteva alegeri care au avut loc zilele aces- 
tea. La Bucureşti au votat mai puţin de 20 000 din peste 150 000. La 
Galaţi, la Botoşani etc. acelaşi lucru. Această dezinteresare a cetățeni- 
lor urbani pentru alegeri e caracteristică şi trebuie ținută minte. La ţară, 
ruralii dezgustaţi şi ei, tot mai votează, cu turma — dar la oraşe nimeni 
nu mai vrea să ştie de vot. 


Radian îmi raportează că la Craiova opinia publică e complect ză- 
păcită, în ordinea politică. Cenzura îndreptățește toate zvonurile, şi lu- 
mea crede. Aşa de pildă se spunea acolo că o serie de generali, printre 
care Samsonovici, au fost arestaţi, că un complot a fost descoperit 
chiar în Palatul Regal şi că doi ofiţeri din Gardă au fost arestaţi! Nu e * 
de mirare: nu s-a spus la Bucureşti, acum câtăva vreme, că Prinţul Ni- 

colae a tras cu revolverul în Rege, că Regina Maria a sărit între ei şi a 
primit gloanţele în stomac, de unde hemoragia cunoscută! Şi erau oa- 
meni serioşi care colportau asemenea prostii... 


Primit azi-dimineaţă vizita lui Blumenfeld. Credeam că aflase des- 
pre audiența mea la Rege (de azi după prânz) dar nu ştia nimic. Venise, 
ca bun copoi, să mai atle ceva şi ca să mă ademenească mi-a povestit 
că venea de la Tătărescu, unde aflase că singurul care a pus chestiunea 
în Consiliul de Coroană aşa cum trebuia am fost eu, şi că acţiunile mele 
s-au urcat mult! Tătărescu i-a mai declarat că ei pleacă, dar că Regele 
n-are încă o formulă fixată. Am spus lui Blumenfeld că nu se poate da 
crezare lui Tătărescu niciodată, căci minte întruna şi în ce priveşte for- 
mula de succesiune i-am repetat că ea e de mult hotărâtă şi că vom 
avea un „Guvern Carol“. „Cu cine?“, m-a întrebat Blumenfeld. „N-are 
nici o importanţă, cu oricine“ — a fost răspunsul meu şi de data asta. În 
ce priveşte Consiliul de Coroană, poate că succesul meu a fost determi- 
nat de mediocritatea celorlalți. Blumenfeld mi-a mai adus informaţia 
că Prinţul Nicolae — Nicolae Brana — pleacă vineri 23 aprilie şi se 
opreşte întâi la Viena unde probabil îşi va celebra căsătoria. i 


Regele m-a primit la ora 4⁄2 fix. Am tost introdus prin intrarea care 
face pereche cu cea care duce la sala Tronului, de care e despărțită prin 
sufrageria cea mare şi anexele ei. Hall dalat cu marmoră pe care se alu- 
necă, scară frumoasă, ascensoare, mobile moderne dar de gust. Biro- 
urile aghiotanţilor şi ale secretarilor precum şi cabinetul Regelui dau 
spre Cişmigiu. Cabinetul Regelui e sus de tot, spaţios, dar cu tavanul 
scund. Presupun că e provizoriu. Nu fusesem niciodată în această parte 
a Palatului nou. Lux mult şi marmură pretutindeni dar prea multă pre- 
ocupare de estetism modern. Lipseşte patina vremii şi am avut mai 
mult impresia că mă aflam în locuinţa unui „rege“ american decât în a 
unui Hohenzollern. 

Regele m-a primit cu mare afabilitate, şi cu obiceiul lui de a ocoli 
dificultățile şi neplăcerile, n-a spus o vorbă despre trecut și a intrat di- 
rect în subiect: „Coane Costică, cum vezi situaţia?“ Am lăsat şi eu tre- 
cutul la o parte (prin trecut înţeleg trecutul imediat, adică incidentul 
audienței mele tărăgănate şi toate consecinţele acestei lipse de defe- 
rență) — şi timp de o jumătate de ceas i-am spus răspicat cum văd eu 

situația. I-am arătat umilinţa ce a însemnat pentru orice om cumsecade 
în această țară, Guvernul Tătărescu; i-am arătat cum minciuna și necin- 
stea s-au instalat netulburate la cârma Statului; i-am arătat cum mocir- 
la a crescut şi crește în aşa măsură încât nu mai este de suferit Am vor- 
bit apoi despre reacţiunea naturală unor asemenea stări de lucruri și am 
trecut la chestiunea care știam că-l doare, la Garda de Fier. Cu privire 
la aceasta i-am spus că Garda de Fier e una, și simpatia de care se bu- 
cură Garda în opinia publică, simpatie incontestabilă şi care a luat pro- 
porții mari, e alta. Nu e periculoasă Garda de Fier în sine însăşi, ci nu- 
mai în funcțiune de această simpatie. Cuiburile gardiste sunt relativ 
puţine, față de totalul populaţiei ţării. Iniţierea legionară cere sacrificii 
mari din partea celor admişi ca militanţi, de multe ori până la sacrifi- 
ciul vieţii. Nu se găsesc oameni mulţi, cu tot fanatismul unei părţi din 
tineretul nostru universitar, care să-și jertfească viaţa, sau fie şi numai 
zilele, ca să zgârie pământ vara şi să tremure de frig iarna. Dacă n-ar fi 
decât Garda, izolată, acţiunea ei — periculoasă poate pentru anumiţi 
oameni cu musca pe căciulă — n-ar ajunge să influențeze serios mersul 
evoluţiei noastre sociale și politice. 

Importantă este masa simpatizanţilor. Aceasta poate crea o atmo- 
sferă prielnică care să umfle la un moment dat o acţiune individuală şi 
să determine curente violente şi generale pe urma unui gest izolat. Am 
dat ca exemplu uciderea lui Duca. În 1933/34, această masă simpati- 
zantă în jurul Gărzii de Fier nu exista și gestul de la Sinaia „a fait long 
feu“. Nu numai că n-a avut nici o urmare, dar a provocat dimpotrivă 
antipatia şi oroarea generală. Astăzi, am spus Regelui, nu știu dacă un 
asemenea gest s-ar repeta, ce repercuţie ar putea avea în opinia publi- 
că și ce urmări. Garda e tot Garda, ca în 1933, poate cu ceva mai mulți 
legionari înregimentaţi, dar nu cu prea mulţi — Garda are astăzi masa 
simpatizanţilor pe care în 1933 nu o avea. Am adăugat, în acelaşi ordin 
de idei, că acţiunea întreprinsă (?) de Guvern împotriva Gărzii e tără 
nici un folos. Popularitatea Gărzii nu e datorită crezului ei — e rezul- 
tanta tuturor nemulțumirilor, tuturor exasperărilor, întregului dezgust 
pe care le-au provocat turpitudinile bandei pe mâinile căreia au încăput 
hățurile Statului. Formidabila masă a nemulţumiţilor s-a strâns în jurul 
Gărzii, fiindcă avea nevoie de un punct de cristalizare, şi l-a ales pe 
acesta fiindcă nu era altul. Mâine, dacă Garda de Fier ar dispare, dis- 
trusă, această masă a nemulțumiților s-ar strânge în jurul altui crez, sau 
altui om. „Vrei, Sire, să dobori popularitatea Gărzii de Fier? Lasă bdie- 
fii în pace, şi suprimă cauzele de nemulţumire. Nimeni nu va mai vorbi 

de Garda de Fier!“ Regele a părut că aprobă punctul meu de vedere şi 
m-a întrebat cum văd eu posibilitatea de a mulţumi lumea. I-am vorbit 
atunci pe șleau. I-am spus să se lepede de lichele şi de partide. Par- 
tidele, dacă n-ar reprezenta decât un program, cu care să se prezinte în 
alegeri, dacă n-ar avea comitete locale de exploatare a bunului public 
ci numai un şef fără gaşcă — ar fi acceptabile, dar așa cum s-au dez- 
voltat şi organizat la noi ele sunt insuportabile şi duc Statul şi ţara în 
prăpastie. Să binevoiască Majestatea Sa să de în fine partidele la o 
parte, să renunțe pentru câtva timp la alegeri (modificând Constituția 
prin decret ca să o pună în vederea noului regim), să pună câţiva gang- 
steri la zid, să pedepsească necinstea şi să încurajeze cinstea, să orga- 
nizeze înainte de toate presa. Nu e admisibil ca o gazetă ca Universul 
să se ridice la situaţia unui Stat în Stat şi ca o lichea ca Stelian Popescu, 
pe care Titulescu l-a umflat cu stupida lui Ligă antirevizionistă, să 
îndrume politica noastră externă. Un Guvern de oameni cinstiţi, o mâ- 
nă de oameni, sprijiniți fără șovăire de Coroană, ar putea aduce la 
îndeplinire fără multă greutate un aseimenea program, fiindcă lumea îl 
vrea. Foarte interesat, Regele m-a întrebat: „Pe cine vezi în fruntea 
unui asemenea Guvern ?“Pentru prima oară în convorbirile mele cu Re- 
gele am lăsat price modestie la o parte şi i-am spus: „Pe mine, Sire, dar 
n-ai încredere în mine!“ — „Ba am, dar până acum n-a fost momentul 
unei asemenea formule!“ Am expus Regelui că niciodată conjunctura 
politică n-a fost mai favorabilă ca acum, unui Guvern de autoritate în 
afară de partide. Am convenit amândoi: 1) că liberalii nu mai pot sta şi 
că trebuie să plece; 2) că pe oricare din cele două mase electorale le-ar 
aduce la putere, fie pe cea de stânga, național-țărănistă, fie pe cea de 
dreapta naționalistă, ar dezlănțui în sistemul actual politic, electoral, 
tulburări adânci. 


21 aprilie. — Paris. A trebuit să întrerup alaltăieri povestirea audi- 
enței mele la Rege, fiindcă trenul nu aşteaptă. Reiau firul acestei pove- 
stiri la punctul întrerupt. De acord cu mine că în conjunctura actuală 
numai un Guvern în afară de partide era posibil şi că un Guvern de 
autoritate trebuia încercat, şi pornind de la oferta mea 'de a face această 
încercare, Regele m-a întrebat cu cine m-aş gândi să lucrez. Răspunsul 
meu a fost concis şi precis: cu oricine — şi am explicat că nu-mi tre- 
buiau „vedete“ sau oameni cunoscuți, ci băieţi inteligenți şi cinstiţi 
care să mă ajute, şi că se mai găsesc. Regele a fost de părere că totuşi ar 

trebui, fie și numai pentru ochii lumii, câteva nume cunoscute, şi mi-a 
vorbit de Cancicov, de Armand Călinescu, de dr. Costinescu. Pe acesta 
l-am refuzat net şi am povestit câteva din afacerile lui ca să dovedesc 
că era un om veros. Regele mi-a pus înainte şi pe Sescioreanu pe care 
l-am calificat numaidecât de „excelent element“, cinstit, priceput şi 
sârguitor. „Eu l-am propus pentru Ministerul de Agricultură...“ — 
„Dar bine, Sire, de ce această bizară formulă de consilier tehnic?“ — 
„Nu ştii câtă greutate am avut ca să obțin şi atât.“ Aceste cuvinte ale 
Regelui mi-au servit, ca să-i demonstrez o dată mai mult, cât de opuse 
sunt interesele de partid faţă de ale Statului. A convenit şi el o dată mai 
mult. Am vorbit apoi de Malaxa și am mărturisit că nu eram împotriva 
lui, deşi câştiga mult pe spinarea ţării: cel puţin de pe urma sa va 
rămâne ceva, va rămâne o industrie naţională de armament. De la Ma- 
laxa conversaţia a revenit la Garda de Fier. La afirmaţia mea că Garda 
era Zelea Codreanu, şi numai Zelea Coreanu, că Zizi Cantacuzino, Nae 
Jonescu şi alţii nu contau, Regele s-a declarat convins şi el de acest 
lucru și m-a întrebat dacă-l cunoşteam bine, pe „Căpitanul“. „Îl cunosc 
destul ca să-l judec“ — a fost răspunsul meu — „e un om cinstit, fana- 
tic în urmărirea scopurilor sale, dar prudent şi cu scaun la cap. Nu e o 
inteligenţă superioară, nu are multă cultură, dar posedă o mare putere 
de sugestie asupra celor tineri şi e un excelent organizator. Poate că 
acum zece ani aș fi judecat tot astfel pe Hitler, dacă l-aş fi cunoscut; 
n-aş fi crezut nici despre dânsul mai mult decât despre Zelea Codreanu, 
Și vedeţi totuși, Sire, ce a dat!“ Regele m-a întrebat dacă n-aş putea 
interveni pe lângă Codreanu ca să-l mai domolesc. Am răspuns afirma- 
tiv. „Fără să fac parte din Garda de Fier şi nici măcar din simpatizanții 
ci, cred că sunt singurul om politic în cuvântul căruia Codreanu se în- 
crede. Dealtmintreli, dacă Majestatea Voastră mi-ar încredința misi- 
unea de a pune ordine în anarhia noasiră, aș înirebuința desigur şi 
Garda de Fier in opera ia care m-aş inhăma.“ Regeie da din cap şi 
aproba. Am convenit cu el să văd pe Zelea Codreanu îndată ce mă voi 
înapoia de la Paris. Am mai vorbit de una şi de alta, şi la despărțire, 
Regele mi-a strâns mâna spunându-mi: „Am luat act de propunerea 
d-tate. La revedere cu bine“. 

Dacă faţă de Regele Carol n-aş fi atât de bogat în experienţă, aş 
putea crede după această audienţă, că în fine Majestatea Sa s-a hotărât 
să facă ce trebuie şi că sunt în preziua realizării planului elaborat cu 
aproape 7 ani în urmă. Dar cu Regele Carol, experiența m-a învăţat că 
nu trebuie pusă nici o greutate nici pe cuvintele, nici pe hotărârile lui 

momentane. Deşi de astă dată pare că „Ananghia“ îl împinge de umeri 
în direcția cea bună, n-am nici o încredere în deciziile pe care le va lua 
şi tare mi-e frică că bunele intenții ale eternului „Veleitar““ vor rămâne 
numai intenții. 

Sosit acasă am trimis pe Dinu Arion la Zelea Codreanu să ia o întâl- 
nire cu el pentru mine în ziua de 1 sau 2 mai, pe care le voi petrece la 
Bucureşti, înainte de a merge la Breasta. 


__22 aprilie. — Am sosit ieri la Paris pe o vreme răcoroasă şi plo- 
ioasă. In momentul de a părăsi hotelul ca să merg la dejun, ploaie cu 
grindină. Găsit aspectul Parisului mult schimbat în bine, față de ce era 
în noiembrie şi în ianuarie. Din nou mişcare multă pe străzi, ca mai 
înainte, prăvălii încărcate cu marfă de gust, aspectul oamenilor mai pu- 
ţin deprimat. Numai aspectul de noapte al oraşului n-a revenit la ce a 
fost odată. Legile sociale tulbură adânc obiceiurile vechi; prăvăliile 
închid tot devreme şi unele restaurante, mai-nainte deschise până târziu 
după miezul nopții, îşi lasă acum obloanele la ora 11 seara. 


Vizitat expoziţia Degas, la Orangerie — o splendoare. Un mare pic- 
tor căruia nu i s-a făcut dreptate decât după moarte. 

E de necrezut, dar seara nu e nimic de făcut la Paris, decât de mers 
la cinematograf! Încercat aseară să văd „la Fessce“, piesă „en vogue“ 
la Theâtre de Paris.' Am plecat după al doilea act; nu numai că piesa e 
tâmpită, dar mai e jucată şi de porci şi de femei urâte cu picioarele 
goale şi pline de păr şi de bubuliţe. 


Citesc în Le Temps de aseară următoarele informații: 

—,„L'entrevue de Venise: le Duce accueille à son arrivée le chance- 
lier d” Autriche.“ 

— »M.Ed.Daladier en Angleterre: le ministre francais a déjeuné 
avec M. Anthony Eden“. 

— „Passage à Rome du general Göring: il a été salué sur le quai de 
la gare par, etc. etc....“ 

lată în câteva rânduri întreaga politică a Europei. 

În foarte rezumata dare de seamă a audienței mele la Rege, din pa- 
ginile trecute ( atât de rezumată încât e incomplectă, căci am lăsat la o 
parte un întreg program aplicat pe care l-am discutat, şi pe care nici nu 
l-am pomenit măcar ca să nu repet întruna lucruri deja spuse) am uitat 
să arăt cât de afectat a fost Suveranul prin prostiile debitate de Iorga la 
Consiliul de Coroană. „Oricum, spunea Regele, a fost cel puţin o «gro- 
siertate» din partea lui Iorga să vorbească atâta de moartea mea şi de a 
lui Mihai!“ E o trăsătură pe care ţin să o fixez în aceste note, căci ea 
dovedeşte o dată mai mult că Regele Carol judecă lucrurile înainte de 
toate prin prizma celor care ating persoana lui. Pentru prima dată l-am 
auzit judecând pe Iorga după cum o merită, ca pe o secătură fără 
importanţă, care trebuie desum/lată. (A fost şi acesta un punct din pro- 
gramul pe care l-am discutat.) Acţiunile lui Vaida mi-au părut foarte în 
scădere. Despre alți „îndrumători“ politici, n-am vorbit. 


Cesianu şi Duculescu! mi-au făcut chiar ieri o lungă vizită. Voiau 
oamenii să ştie ce se mai petrece la Bucureşti. Şi mai voiau să ştie 
ceva, ce e cu ei, cu rostul menţinerii lor la Paris. Le-am vorbit despre 
toate cele întâmplate î în ultima vreme, raportându-le până şi zvonurile 
de cafenea. Întrucât îi priveşte pe ei le-am spus să doarmă liniștiți: nu 
sunt la ordinea zilei — şi nu se preocupă nimeni de dânşii. Cesianu 
mi-a destăinuit în treacăt că la Londra merg lucrurile rău, că Grigorcea 
e foc şi că vrea să ceară rechemarea lui din cauza „unui Matila Ghica“ 
care lucrează peste capul lui, corespondează direct cu Regele, şi joacă 
la Legaţie rolul unui fel de Ghepeu. 


Prietenii mei din lumea tinanciară şi industrială de aci îmi dau in- 
formaţii interesante asupra ultimului împrumut francez pe care Guver- 
nul Blum l-a prezentat ca un succes. În realitate nu s-a subscris de voie 
decât 30% (unde e încrederea de odinioară a „ciorapului de lână?*) iar 
70% au fost impuse băncilor sub amenințarea că, dacă nu le vor aco- 
peri, se va prelua forțat o cotă proporțională din depozite. Un domn 
mai bătrân care asculta expunerea ce mi se făcea, nu s-a putut abține de 
a exclama: „Qu'ils viennent donc prendre nos dépôts! Ils n'y trou- 
veront pas grand chose — il y a beau temps qu’ils ont filé et qu’ils sont 


1 Ataşatul nostru de presă la Paris. 

en surété!“ În cercurile burgheze şi financiare am găsit în general mul- 
tă îngrijorare. Livra engleză s-a suit la 112 frs. (era la 105 la ultima 
mea trecere prin Paris, în ianuarie) şi se prevede că francul va mai că- 
dea până la 125 frs. livra şi poate şi mai mult. Preţurile s-au mărit de 
astă-toamnă cu peste 30%. „Uvrierii“* nu mai muncesc, nici 40 de ore 
pe săptămână, şi sabotează tot. Cei cu mai mulţi copii preferă să se în- 
scrie ca şomeri şi să nu mai lucreze deloc. Am trecut prin mijlocul 
Expoziţiei: e o jale. Nu numai că nimic nu e terminat, că sunt o sumă 
de pavilioane abia începute, dar nici nu se lucrează, şantiere întregi 
sunt pustii. Şi mai sunt 8 zile până la data fixată pentru deschiderea 
Expoziţiei. Aşa cum am văzut-o eu, mă întreb dacă va fi gata în două 
luni. Confederaţia Generală a Muncii (C.G.T.) face ce vrea şi bestia de 
Juhaux e adevăratul dictator al Franței. Contederaţia cere acum Guver- 
nului să garanteze, după ce Expoziţia va fi gata, lucrări publice în va- 
loare de 10 miliarde franci — altfel proclamă imediat greva generală, 
şi adio Expoziţie! Pe lângă aceste tulburări sociale, deplorabila situaţie 
a finanţelor întunecă şi mai mult orizontul zilei de mâine. Viitorul Fran- 
tei stă sub semnul unui mare punct de întrebare. 


24 aprilie. — Luat o baie de tinereţe, evocând azi, pe drumul de la 
Paris la St. Germain prin Chatou, amintirile de acum 45 de ani! Câte 
s-au schimbat de atunci, câţi din contemporanii mei s-au dus! Parisul 
se întinde acum ca o pecingine până la St. Germain. Holdele, păşunile 
şi grădinile de zarzavat care despărțeau între ele orăşelele Coubevoie, 
Nanterre, Rueil, Chatou sunt astăzi toate clădite aşa încât atmosfera de 
rusticitate care învăluia aceste localităţi a dispărut cu totul. „La ban- 
lieue verte et attrayante“ s-a mutat dincolo de St. Germain. N-am avut 
curajul să mă opresc la „Fournaise“ (care de departe mi-a părut cam 
delăsat). Cei trei camarazi cu care am petrecut acolo ceasurile tinereţei 
ce-mi păreau atât de frumoase, Pia Davila, Henri Danet şi Lică Odo- 
beascu — au plecat pe lumea cealaltă. Mi-a fost teamă să înfrunt trecu- 
tul, singur... 

La St. Germain n-am găsit aproape nici o schimbare. Minunata 
terasă și minunatul parc stau neclintiţi în fața vremurilor. În jurul Cas- 
telului, aceeași „place du Chateau“, acelaşi Pavilion Henri IV, aceleaşi 
case vechi cu față pudrată de bătrâne marchize. Dacă n-ar țâşni auto- 
mobilele din fiecare colț, m-aş crede cu 45 de ani mai tânăr! Am avut 
noroc de vreme bună. Am dejunat bine la Pavillon Henri IV şi m-am 

înapoiat la Paris prin Bougival şi La Malmaison. Veselul Bougival, cu 
totul decăzut, și-a pierdut caracterul artistic şi a luat aere de mahala. La 
Grenouillere nu mai e, şi nu mai sunt nici restaurantele de lux, de-a 
lungul șoselei, din vremea veche. Vizitat castelul La Malmaison, restau- 
rat și transformat într-un muzeu al amintirilor Napoleoniane, graţie ge- 
nerozității lui Osiris şi mai multor mecenaţi americani şi englezi, în 
frunte cu perechea Tuck. În acest loc liniştit palpită încă o clipă din Is- 
toria lumii, o clipă strălucită între toate. M-am plimbat printre relic- 
vele rămase de la Primul Consul, de la primul Împărat şi de la Josefina 
cea fără rost, cu adevărată emoţie.O zi consacrată trecutului sub toate 
formele lui. 


25 aprilie. — Ziarul Le Temps de aseară publică, în loc de onoa- 
re:„M. Nicolas Titulesco est arrivé ce matin à la gare de Lyon, venant 
de Menton. C'est la première visite que l’ancien president de la Soci- 
été des Nations fait à Paris depuis la très grave maladie qui l'avait 
atteint l'an dernier au Cap Martin! N. Titulesco, à peine un peu amai- 
gri, a paru dans une excellent santé et tort heureux de se retrouver dans 
ia capitaie. 

Je viens pour quelques jours seulement, nous a-t-il dit, voir mes 
amis; j 'en ai beaucoup.C 'est eux qui m 'ont demandé de venir affirmer 
mon existence biologique et politique. 

Une centaine d'amis prévenus (?) avaient tenu à accueillir l'ancien 
président sur le quai de la gare. En l'absence du ministre de Roumanie 
à Paris, retenu à Dijon (?) M. Georgiu, conseiller de la Legation, M. Lu- 
culesco, chargé de presse, et le personnel de la Légation l'ont reçu. 

M. Titulesco déjeune ce matin chez M. Blum, en compagnie de 
M. Yvon Delbos.“ 

Se vede de departe că informația a fost dictată de Titulescu, „le 
style c’est homme“. Abilități ca faptul de a nu pomeni de „fostul Mi- 
nistru de Externe“ ci numai de „fostul Președinte al Societății Națiu- 
nilor, de a arăta că are mulţi amici şi că aceştia l-au chemat, de a expli- 
ca absenţa lui Cesianu la gară printr-o absenţă din oraş — şi „românis- 
me ca acela de „capitală“ în loc de Paris, poartă pecetea balcanicului 
Metternich. 


1 Au Cap Martin îl atinsese ştirea că fusese exoflisit din Guvern. Boala a făcut-o la St. Moritz, 
în Elveţia, cu tot teatrul transfuziilor de sânge. 

Întrucât priveşte „nădejdile politice“ care răsar dintre rânduri şi pe 
care marea cinste de a dejuna nu numai cu Blum dar şi cu dl Yvon 
(Delbos), le-ar putea justifica, dl Titulescu să mediteze zicătoarea ro- 
mânească: „paşte Murgule!“ 


Abia azi am aflat prin Matilda Costiescu-Ghica că conacul lui Chri- 
ssoveloni de la Ghidigeni (Tutova) a ars complect. Un lucrător tâmpit a 
tras un chibrit ca să-și aprindă ţigare, într-o odaie în care se curățea 
pardoseala cu benzină. N-am fost niciodată la Ghidigeni dar am auzit 
mult despre acest loc de petrecere, vestit pe vremea lui Jean şi a Sibilei 
Chrissoveloni. A ars tot. Pagubă materială şi atât tot. În timpul războiu- 
lui, Ghidigenii au fost un factor de „animaţie“. Acolo se ducea din 
când în când Nando-Ferdinando să florțăiască cu „sistriţele“ şi cu suro- 
rile Bastache. Flăcările au curăţat tot, până şi aceste amintiri duioase, 
dar cam ruşinoase. 


Discursul lui Daladier la Manchester e viu comentat de întreaga 
presă franceză. Ministrul de Război al Republicii a garantat că nicio- 
dată Franţa nu va deveni comunistă, şi această declaraţie a impresionat. 
Numai că „garanţia“ d-lui Daladier nu face cinci parale. Din fericire 
pentru omenire mai există şi bunul simţ francez, care a ştiut totdeauna 
să ia, pe marginea prăpastiei, hotărârile salvatoare. Să sperăm că şi de 
astă dată poporul francez îşi va reveni la timp în fire. 


După câte se poate afla din telegramele de la Bucureşti publicate de 
presa franceză, pare că vizita lui Beck în România a depăşit de data 
asta în importanță manifestările obişnuite de politeţe internațională. 
Între Rege şi Beck, conversaţia — judecând după tonul acru al ziarelor 
franceze — a atins diferite puncte nevralgice ale politicii noastre 
externe. Beck nu s-a sfiit de altmintreli să declare în discursul său ofi- 
cial că sistemele politice de după război au dat greş şi că asigurarea 
păcii generale trebuie să fie căutată pe căi noi. Fără să fie o adevărată 
lovitură dată Micii Înţelegeri, vizita lui Beck la Bucureşti, desigur că 

n-a întărit-o. Ea va avea însă, poate, drept consecinţă o destindere între 
noi și Ungaria şi un pas mai mult de apropiere față de Germania. Infor- 
maţii mai exacte nu voi putea însă avea decât după înapoierea mea la 
Bucureşti. 

Rezultatul cel mai clar al întrevederii dintre Mussolini şi Schu- 
schingg la Veneţia pare a fi încuviințarea unui „Anschluss moral“ între 
Austria și Germania, din partea Ducelui. Le Temps prevede că în cu- 
rând granița Germaniei va fi la Brenner şi că Italia va cunoaşte astfel 
și dânsa plăcerile unei vecinătăţi care a tulburat liniștea Franţei de 
1000 de ani! 


26 aprilie. — Vizitat ieri la muzeul Luvrului noile săli consacrate 
sculpturii din secolele XIV-XVI (deschise în 1934 în apartamentele de 
jos din braţul Tuileriilor, între ghișetele Seinei și „pavillon de Flore“). 
Remarcabilă colecție în care, pe lângă opere interesante străine, sunt 
cuprinse cele mai însemnate bucăţi ale sculpturii în piatră și în lemn 
franceze. Morminte, sfinţi, sfinte — fântâni şi alte monumente plastice 
de toată frumuseţea. Întrucât au fost luate din clădiri ruinate sau dis- 
truse nimic de zis, dar se naşte întrebarea de ce au fost despuiate biseri- 
cile şi castelele pe care distrugerea nu le ameninţa? E aci un vandalism 
îniemeiai pe intenții cuiiuraie onorabiie, dar nefericite, şi pe mania mo- 
demnă de a întinde „colecțiile“ la infinit. Multe din aceste monumente 
plastice, dacă nu toate, își pierd ntult din valoarea lor departe de cadrul 
în Care se potriveau şi de clădirile pe care le complectau. Cu această 
rezervă, aranjamentul noului muzeu merită toată lauda din punctul de 
vedere al clasării şi al expunerii obiectelor. 

Muzeul Luvrului care se întinde din an în an ia proporţii obositoare, 
şi constituie deja astăzi cea mai formidabilă colecţie din lume. Sus, în 
secţia picturii, noi schimbări şi noi achiziţii. Colecţia Lacaze a fost îm- 
preunată cu colecția Chauchard, iar sala Lacaze, deocamdată închisă e 
pe cale de a fi amenajată pentru noi achiziţii. În faţa operelor lui Greco 
am resimţit aceeâşi emoție ca de data trecută. 

După amiază, fost cu Osiceanu să vedem grădina zoologică de la 
Vincennes. Decepţie. Se poate că animalele mai rare să nu fi fost 
expuse, ca să nu se sperie de zgomotele miilor de spectatori ai dumini- 
cilor. Pe când vizitam grădina, alături, pe poligonul artileriei, s-a pră- 
buşit de la o înălțime de 2 000 de metri, omul-pasăre, Clem Sohn, şi a 
murit pe loc. Aparatul său n-a funcţionat cum trebuie și cele două 
parașute cu care era înarmat nu s-au deschis. 


27 aprilie. — Ziarul Ce Soir de aseară publică un interviu al Rege- 
lui Carol, în care, pe lângă obişnuita literatură „ad usum Francorum“ 

(solidaritatea Micii Înţelegeri, legăturile indisolubile cu Franţa, Armata 
etc.), sunt şi lucruri care mă fac să mă îndoiesc, dacă nu de autentici- 
tatea interviului, cel puţin de buna credinţă a intervievistului di „envo- 
yé special“ Mark E. Ravage. După câte mi se spune, Ce Soir apare de 
vreo două luni, şi ar fi o foaie cu tendinţe comuniste sau în tot cazul de 
„front popular“, scos cu banii Guvernului pentru a face concurenţă zia- 
rului Paris-Soir, iar sub pseudonimul „Mark E. Ravage“ se ascunde 
vădit un jidan!. Singurele lucruri care interesează într-adevăr pe acest 
domn și pe foaia lui, e soarta ovreilor din România, și a lui Titulescu în 
Europa. Dl Ravage n-a ezitat să pună Regelui chestiuni precise în aces- 
te două privințe. La chestiunea privitoare la Titulescu: „Votre Majesté 
me permettra-t-elle de lui demander quel sera le parti qui sera appelé 
au pouvoir, et, en particulier car cela est d'un grand intérêt pour l'opi- 
nion étrangère, et dans le nouveau ministere M.Titulesco, reprendra 
ses fonctions?“, Regele a răspuns foarte frumos: „Voici une question à 
laquelle je m'excuse de ne pouvoir répondre.“ Dar la întrebarea rela- 
tivă la posibilitatea unor eventuale progromuri, răspunsul Regelui e 
atât de imprudent şi de contradictoriu încât mă face să mă îndoiesc, 
cum am spus, despre autenticitatea lui. Într-adevăr, după ce dl Ravage 
pune în gura Regelui următoarele cuvinte: „Les partis de guerre civile, 
denommes en Roumanie «partis de droite» (să fi spus aşa ceva Rege- 
le?) ne sont nulleument aussi dangereux qu'on le prétend et que par 
conséquent les craintes des démocrates et des Juifs, en ce qui concerne 
des massacres imminenis sont exagerees, pour ne pas dire plus“ — îi 
mai atribuie şi următoarea declaraţie care se bate în cap cu cea prece- 
dentă: „... je ne dis pas qu'il soit impossible que demain ou après de- 
main nous ayons des difficuites — de graves €venimenis en Rou- 
manie...“ 

Dacă într-adevăr Regele a spus asemenea bazaconii, e că a pierdut 
capul. Dar eu tot nu cred că le-a spus. 


Vizita şi declarațiile sincere dar îndrăzneţe (cu privire la metode noi 
ce trebuiesc căutate în fixarea raporturilor internaționale) făcute de 
Beck la Bucureşti, n-au tulburat numai presa democratică din Paris dar 
şi cercurile din România. 

Guvernul nostru s-a simţit obligat să publice un comunicat „oficios“ 
prin care să explice că dl „colonel“ Beck, n-a înţeles să se ridice îm- 


l După informaţiile culese zisul Mark Ravage ar fi nu numai jidan, dar încă jidan-unguresc. 

potriva Societăţii Naţiunilor, ci numai să preconizeze o reformă a ei, în 
spiritul care a prezidat la însăşi întemeierea instituției. În realitate „co- 
lonelul“* Beck n-a pomenit de aşa ceva, şi a vorbit pe şleau, cerând 
altceva decât politica pacturilor suprapuse, scumpe clientelei Genevei. 

În legătură cu emoția provocată de declaraţiile lui Beck la Bucu- 
reşti, e interesant de notat informaţia după care Ciano, ministrul de 
Externe al Italiei, înapoiat la Roma de la Veneţia unde asistase la între- 
vederea dintre Mussolini şi Schuschnigg, a primit pe rând pe reprezen- 
tanţii Germaniei, Ungariei şi Jugoslaviei, ca să-i pună în curent con- 
form convențiilor încheiate între aceste țări și Italia, cu cele „pertrac- 
tate“ între Duce şi Cancelarul Austriei. Se naşte de la sine întrebarea, 
în ce priveşte Jugoslavia, cum rămâne cu Mica Înţelegere? 


Helene Morand (soţia scriitorului Paul Morand, născută Chrissove- 
loni) mi-a spus aseară una bună. Dejunând duminică într-un cerc intim, 
a avut prilejul să asculte pe Yvon Delbos (ministrul de Externe) 
povestind în râsul tuturor, întrevederea lui cu Titulescu, sosit în ajun la 
Paris. Cum l-a văzut pe Delbos, Titulescu a început să-l înjure pentru 
că fusese să primească la gară pe Victor Antonescu. „Pe mine, n-a ve- 
nit niciodată Barthou să mă primească la gară!“ Delbos i-a explicat că 
nimic nu-l obliga să procedeze întru toate ca Barthou, și că fusese la 
gară fiindcă Antonescu sosise la Paris ca invitatul lui, şi fiindcă aşa ju- 
decase nimerit. Din povestirea lui Delbos reieşea că oamenii politici 
din Franţa sunt sătui de „fenomenul“ nostru. La un moment dat, Del- 
bos ar fi întrebat: „Je voudrais bien savoir ce que Titulesco represente 
en Roumanie“, intrebare ia care Paui Morand ar îi răspuns numaidecâr: 
„Mais il représente la France!*“. Râsete, glume — și fiecare a contribuit 
la veselia generală prin câte o anecdotă pe spinarea scopitului. 


28 aprilie. — Văzut ieri după amiază pe Yvon Delbos. Bărbat sim- 
patic, simplu, bine crescut . Am căutat şi cred că am reuşit să pun cu el 
două lucruri la punct: 1) Că nimeni în România nu e împotriva alianței 
cu Franţa şi 2) că aşa zisele partide de dreapta, mai ales Garda de Fier 
nu sunt întru nimic înfeudate Berlinului. Delbos s-a mirat când i-am 
spus că nici Garda de Fier nu urmărea o politică diferită, în materie de 
alianțe, de aceea a tuturor românilor, pentru care Mica Înţelegere şi 
Alianţa româno-franceză rămân piatră fundamentală în concepţia echi- 
librului european. 

Am vorbit şi de amicul nostru comun Titulescu, ceea ce mi-a fost 
un prilej ca să atrag atenţia ministrului francez asupra posibilelor in- 
trigi pe care fără îndoială delăsata odaliscă va încerca să le țese în cer- 
curile politice franceze. Cât timp calomniile şi minciunile lui m-au 
avut pe mine ţel, lucrul era fără importanţă, pentru relaţiile franco- 
române. Că eram eu sau nu, boșofil, antigenevist, francofob şi câte al- 
tele — însuşirile şi simpatiile mele nu puteau schimba nimic din ce era. 
Dar acum nu mai eram eu — care îi tăiasem la un moment dat drumul 
— ţinta perfidelor sale atacuri, ci Regele care fără îndoială îl debarcase 
în mod cam brutal. Titulescu încearcă să prezinte, cum a făcut-o deja 
de altmintreli, îndepărtarea sa ca motivată pe o schimbare totală de 
orientare politică. Am explicat lui Delbos adevăratul motiv al exclude- 
rii lui Titulescu din Guvern: hotărârea Regelui Carol de a conduce în 
persoană politica noastră externă, de a fi propriul său ministru de 
Externe — şi nicidecum inţenția de a schimba politica urmată până la 
acest gest de eliberare de ordin exclusiv personal. Această politică n-a 
inventat-o Titulescu dealtmintreli, care — după cum mi-am permis să 
reamintesc ministrului de Externe francez — n-a fost decât să se con- 
formeze directivelor stabilite înainte de chemarea lui la Guvern, direc- 
tive pe care le-am definit mai sus şi pe care le vor urma cu fidelitate şi 
succesorii d-lui Titulescu. Dl Titulescu n-a tăcut decât să compromită 
alianțele noastre interpretându-le instrumentele în afară şi peste spiritul 
lor propriu. Dl Titulescu s-a preocupat numai şi numai de situația 
d-sale personală, a voit să joace rol de vedetă europeană, să vorbească 
în numele a 70 milioane de suflete, şi s-a sinchisit mai mult de presa 
europeană decât de interesele ţării sale. Am insistat asupra cazului pa- 
tologic pe care-l reprezintă acest om de un incontestabil talent de vorbă 
şi de o mare pătrundere intelectuală. Am găsit chiar ca să-l caracterizez 
„une formule dont je ne suis pas mécontent“ cum zicea un personaj din 
nu mai ştiu care piesă a lui Flers: „Mr. 'Litulesco ne doit pas trop nous 
étonner dans ses manifestations quelques fois inattendues: ses déchéan- 
ces et ses déchets physiques fournissent le matériel de son potentiel 
moral et intellectuel“. Delbos a avut aerul să găsească formula bună; în 
tot cazul a făcut haz de ea. Am adăugat ministrului francez, că la Paris 
în cercurile politice se face marea greşeală de a se confunda România 
cu Titulescu, şi vice versa. „E numai presa, şi d-ta ştii pentru ce“ — a 
întâmpinat interlocutorul meu. „E şi vina multor români“ am complec- 
tat eu. „Nu îndrăzneam să o spun“ a încheiat Delbos. Am mai vorbit 
amândoi de Titulescu cu prietenie, de relaţiile ţărilor noastre cu un viu 

interes şi ne-am despărțit buni prieteni. Cred că am dat „un croc en 
jambe“ încercărilor de sabotare pe care Titulescu a venit să le pună la 
cale în Paris şi că am făcut un bun serviciu Regelui. Nu mă costa ni- 
mic, şi ţineam să-l fac pe amicul meu Titulescu să mă simtă, pe pro- 
priul său teren de manevră. Am avut impresia, părăsind pe Delbos, că 
şi franțujii s-au plictisit cu palinodiile caraghiosului care ne face de râs 
închipuindu-și că e un factor determinant al politicii europene. 


Fost aseară la Courbevoie la cursele de câini (ogari). Am văzut pen- 
tru prima oară așa ceva. Local spațios, inteligent amenajat pe marginea 
unei piste luminate intens. Ogarii fug după un iepure mecanic, a cărui 
iuțeală e astfel calculată încât să nu poată fi ajuns.Masă bună, o seară 
plăcută. 


Marioara Ventura a venit azi să mă vadă, să-i povestesc de la Bucu- 
reşti. I-am povestit. De pe aici, dânsa nu mi-a spus lucru mare, e Blu- 
mistă, şi ca atare nu se simţea „en confiance“ cu mine. Mi s-a arătat 
totuşi optimistă „dacă Blum rămâne în capul Guvernului“. Altfel, cu 
Daladier spre exemplu, ar fi prăpăd, fiindcă s-ar ridica comuniştii 
împotriva Guvernului, afară numai dacă Sovietele ar aproba numirea 
lui Daladier fiindcă în acest caz ar veni instrucţii de la Moscova, și co- 
muniştii nu s-ar mișca! Până la ce grad de aberaţiune morală şi politică 
au putut ajunge în Franţa, în Franţa învingătoare din 1918, partizanii 
Frontului popular!! Căci Marioara Ventura nu e decât un ecou al lor... 


2 mai. — Înapoiat de ieri, la amiazi, la Bucureşti. Părăsit Parisul 
fără multă părere de rău. Hotărât, fie posomorât, deprimat şi gol ca as- 
tă-toamnă și astă-iarnă — fie reînviat şi repopulat cum l-am găsit 
acum, Parisul nu mai e Parisul meu. Mecanizarea pe pământ şi sub 
pământ, frenezia ritmului de viață şi amestecul tuturor straturilor so- 
ciale — dau Parisului actual un aspect de vulgaritate cosmopolită şi 
grăbită, necunoscut acum cincizeci de ani. Cu mijloacele actuale de 
comunicaţie, repezi şi ieftine apaşii de la Vilette şi tot proletariatul 
cartierelor mărginaşe se revarsă zilnic în cartierele centrale, rezervate 
înainte unei lumi elegante şi bine crescute. Cartierele bogate şi-au 
modificat aspectul nu numai din cauza acestei promiscuităţi cu o lume 

nouă dar încă și printr-o vădită scădere a propriilor lor însușiri speci- 
fice. Automobilul a diluat intensitatea „vieţei pariziane“ şi prin „stan- 
dartismul“ lui a redus sensibil concurența individuală. Pe vremea cailor 
şi trăsurilor, toate eleganţele se desfășurau între rue de la Paix şi Bois 
de Boulogne şi pe acest teren restrâns, fiecare căuta să depăşească pe 
celălalt. Era un fel de concurs „en vase clos“, cu vedetele, cu particu- 
larităţile, cu farmecul şi cu neajunsurile lui. Azi, graţie automobilului 
şi avionului, acelaşi număr de oameni îşi împrăştie peste ţară şi peste 
mări eforturile pe care odinioară le concentrau pe un petec de pământ. 
Odată cu caii şi cu trăsurile a dispărut şi acel „demi-monde“ în jurul 
căruia se învârtea o bună parte din viața pariziană, şi graţie căruia se 
animau Şi înfloreau mai toate restaurantele mari, stabilimentele de 
petrecere şi o bună parte din prăvăliile de lux. Şi viaţa de noapte s-a 
schimbat: cinematografele au omorât teatrele, dancingurile şi „boatele“ 
pe gustul străinilor au înlocuit cele câteva localuri artistice sau literare 
care făcuseră, pe urma „Chat-Noir-ului“, faima Montmartre-ului. De 
unde pe vremea tinereţelor mele, un străin era pe malurile Seinei un 
obiect de dispreţ, şi străin era considerat tot ce nu era „parizian“, chiar 
şi un francez din provincie — azi, în aceleaşi locuri, domnesc şi 
hotărăsc numai străinii, şi ce străini! Această înstăpânire a străinilor, e 
nota caracteristică a Parisului de după război. 

Şi nu s-au schimbat numai oamenii sau partea dinamică, ca să zic 
aşa, a tabloului, s-au schimbat şi lucrurile, şi cadrul în care a trebuit să 
mă mişc nu mai e acela pe care l-am cunoscut şi l-am iubit eu. Parisul 
fuge spre Vest. Bulevardele, în vechea accepţiune a cuvântului nu mai 
există. Paillard, Fortoni, la Maison Dorée, Cafe Anglais, Peters — în 
jurul meselor cărora se învârtea tot ce Parisul avea mai subțire, au dis- 
părut. A dispărut şi berăria Pusset, cu boema ei de artişti şi de gazetari. 
Au dispărut „Julien“ şi „Cafe Americain“, domeniul damelor cu tarif 
mai urcat dar fix. Au dispărut toate prăvăliile de lux. Bulevardul Italie- 
nilor, decăzut şi mutilat prin tăierea Bulevardului Hausmann, a luat as- 
pectul de pe vremuri al bulevardelor Bonne Nouvelle sau Beaumar- 
chais. Rue de la Paix, de care îmi aduc aminte ca de un salon în care se 
întâlneau toate eleganțele nu mai e decât o stradă largă şi liniştită de 
oraş de provincie. Magazinele cu renume mondial, marii croitori şi 
giuvaergii au emigrat aproape toţi spre Champs Elysées... 

Dar nu numai faptul „que je ne reconnais plus son visage“ m-a făcut 
să părăsesc Parisul fără prea multă părere de rău, dar şi starea sufle- 
tească a poporului francez care trece printr-o fază, pentru mine, pro- 

fund antipatică. Las la o parte pericolul pe care-l reprezintă, pentru 
Franța şi pentru lumea întreagă „experiența Blum“ — pentru mine ea 
este odioasă și în afară de acest pericol, fiindcă jignește respectul meu 
pentru tradiţie şi pentru bun simţ. Rezultatele „experienţei“ apar dealt- 
mintreli de pe acum dezastruoase: falimentul pe terenul financiar şi 
anarhia totală pe cel social și moral. Întrucât priveşte falimentul finan- 
ciar, e destul să citească cineva expozeul făcut săptămâna trecută de 
ministrul de Finanţe Auriol înaintea Comisiei financiare a Camerei, ca 
să-şi dea seamă de situaţie: până la sfârşitul anului bugetar, tezaurul 
francez are absolută nevoe de 23 miliarde franci (în afară de prevede- 
rile bugetare) şi ministru nu socoteşte că se vor găsi decât 6 — şi aces- 
tea trase de păr! Nu rămâne decât o nouă devalorizare a francului (al 
cărui curs e în continuă scădere dealtmintreli) sau impozitul pe capital 
(într-o țară de capitalişti, ca Franţa, se pot judeca repercuţiile unei 
asemenea măsuri!). Întrucât priveşte anarhia socială, o simplă privire 
asupra şantierelor Expoziţiei Universale, e de ajuns. Deşi Expoziţia tre- 
buia să fie gata la 1 mai, nu va fi nici la 1 august. În ziua de 29 aprilie, 
când am trecut pentru ultima dată pe lângă şantiere, mai erau pavili- 
oane a căror armatură de fier abia acum se încheia, şi nici unul din cele 
mai înaintate nu era încă gata (afară de pavilioanele Germaniei şi Itali- 
ei ridicate de lucrători germani şi italieni). Ce era mai impresionant, 
era că șantierele păreau aproape moarte, nicăieri nu mişiuna munca. Și 
de ce ar fi muncit diletanţii celor 40 de ore săptămânale? Sunt plătiţi 
120 franci ziua, şi ştiau bine că odată Expoziţia terminată, nu se vor 
mai întâlni cu asemenea salarii. Pe de altă parte comunismul a otrăvit 
toate sufletele. Fiecare şantier constituie o celulă cu șeful ei, şi acesta 
primeşte sau dă afară pe cine vrea; bineînţeles că cine nu e comunist e 
dat afară fără milă. Pare că, chiar bestia de Jouhaux şi C.G.T.-ul lui au 
pierdut cârma mişcării pe care au dezlănţuit-o, cum se întâmplă mai 
totdeauna. 

Am părăsit, repet, Parisul fără prea multă părere de rău, şi m-am 
regăsit aproape cu simpatie în ţara mea de escroci, dar de oameni paș- 
nici şi supuși. Aş fi vrut să iau numaidecât contact cu Guvernul și cu 
Regele ca să le arăt cât rău ne-a făcut în Franţa şi în Anglia ultima mo- 
dificare a legii Minelor — dar în ziua de Paşti, pe cine să găsesc? Cum 
mâine plec la Breasta, rămâne să văd pe reprezentanții stăpânirii după 
10 mai, când mă voi înapoia la Bucureşti. 


www.dacoromanica.ro 


208 CONSTANTIN ARGETOIANU 


Văzut totuși pe Nae Ştefănescu, președintele Băncii Româneşti, 
care a venit la mine. E încântat de rezultatul pe care l-am obținut la 
Paris, pentru bănci. Cred şi eu, 700 de milioane pe care le ridic din spi- 
narea lor, e ceva. Numai să se facă, până la sfârşit!. „Domnule Arge- 
toianu“ — mi-a spus Nae — „Băncile îți vor purta o recunoştinţă 
adâncă. D-ta ai făcut legea din 1932 prin care Băncile ar fi fost scăpate 
o primă dată. N-au vrut succesorii d-tale să promulge legea, n-a fost 
vina d-tale. Acum ne scapi, fără să mai intervină Statul. Ţi-ai câştigat 
de două ori toată recunoştinţa noastră!“ Mă întrebam dacă vorbea ace- 
laşi om care mă combătuse cu atâta pismăşie în 1931 şi 1932 pe teme- 
iul legii Conversiunii, şi-mi venea să râd! 


Aseară, la ora 7, în sâmbăta Paştelor, a murit bietul Poklewski, după 
o grea suferință. Zăcea de mai bine de 6 săptămâni. Cu el dispare un 
martor aproape zilnic al vieţii mele, de 20 de ani. Se duc, una după alta, 
toate personalităţile mai caracteristice ale Jockey-Clubului nostru 
(acolo îl vedeam, în fiecare zi). În locul lor, aproape numai mezelic. 
Sau cel puţin aşa îmi pare mie, dar poate că judecata mea să fie influ- 
ențată de vârstă şi copleşită de puterea amintirilor... Cu Poklewski a 
apus şi ultimul martor al zbuciumărilor noastre cu Rusia din timpul 
războiului — de partea muscalilor, bineînţeles. Devenise totuşi unul 
din ai noştri, şi lasă numai regrete de pe urma lui. 


Soţia mea a fost primită zilele trecută de Regina Maria, și poves- 
teşte că a fost speriată de înfățișarea ei. E o umbră, faţă de ce era înain- 
te. Slăbită, abia se ţine pe picioare. Să fie boala? Ea pretinde că nu e de- 
loc îngrijorată de sănătatea ei (?) şi că chestiunea cu Nicolae a adus-o 
în halul în care e (?). De fapt, poate să o fi slăbit şi regimul la care e 
supusă: de două luni nu mănâncă decât „purâe-uri“ de cartofi şi de 
morcovi, şi abia acum, de câteva zile i se dă puţin piept de pui... În anu- 
mite cercuri medicale se vorbeşte cu insistență de neoplasm (cancer) al 


! Am izbutit la Paris să pun de acord pe Champin, pe Mercier, pe Finaly (reprezentanţii 
grupului francez) şi pe Albert Stem (reprezentantul grupului englez) să preia acţiunile grupului 
românesc în plata datoriilor Băncilor din Bucureşti, rămase de fapt în sarcina Băncii Românești şi 
a Băncii de Credit, celelalte 4 bănci din Consorţiu fiind falite sau insolvabile. Băncile fiind soli- 
dare, faţă de grupurile strâine, e o datorie de peste 700 milioane de lei care se şterge din bilanţul 
fiecăreia. 

pilorului sau al ficatului. Oficial, se dezminte însă tot, fără a se preciza 
altă diagnoză. 


Irimescu, care a asistat la plecarea Prințului Brana, cu avionul, po- 
vesteşte că Prinţul era adânc emoționat, dar că madam Brana era ridi- 
colă şi infectă. Cu părul decolorat, de o nuanță galbenă bătând în „roz“, 
cu un nas enorm şi unsuros, era îmbrăcată într-un costum de piele 
„roz“, cu pantofi „roz“, cu o pălărie „roz“, în jurul căreia fâlfâia un 
„voile“ — tot „roz“! Irimescu nu putea pricepe sacrificiile făcute de 
Prinț pentru acest „trandafir“ de mahala, ce provoacă mai mult mâncă- 
rime de palmă decât sentimente duioase. 


Interviul Regelui n-a fost dezminţit dar numărul din Ce Soir în care 
a fost publicat n-a fost lăsat să pătrundă în țară, aşa încât nimeni, nici 
Pangal, nu ştia nimic despre el. Am impresia că Regele a comis cel pu- 
țin o imprudență în conversaţia sa cu jidanul Ravage. 

N-am putut să aflu încă, de asemenea, nimic mai important asupra 
vizitei lui Beck, Atât numai că conversațiile mai importante au avut loc 
între Beck şi Rege, şi că Guvernul e chiar nemulţumit de faptul că atât 
Antonescu cât şi Tătărescu au fost ținuți la distanţă în aceste conver- 
saţii. Ar fi fost chiar o şedinţă în 4 (Regele, Beck şi cei doi reprezen- 
tanţi ai Guvernului) în care Regele şi Beck ar fi vorbit fără să ţină sea- 
mă de prezenţa celorlalți doi. Victor Antonescu ar fi fost atât de jignit 
de rolul şters pe care a fost silit să-l joace încât ar fi refuzat să dea un 
comunicat despre rezultatele întrevederii, pretinzând „că n-avea decât 
să-l dea Palatul“! Până în cele din urmă a fost totuși silit să-l dea, dar 
reticențele sale au avut drept rezultat o amânare neobișnuită a publi- 
cării documentului (2 zile după plecarea lui Beck). Au fost şi oarecare 
greutăţi pentru vizita Regelui la Varşovia. Regele a pretins ca Preşe- 
dintele Moscinski să vină întâi la Bucureşti, pe când polonezii ar fi vrut 
ca prima vizită să fie a Regelui, mai nou ca „șef de Stat“ ca Moscinski. 
In cele din urmă lucrurile s-au aranjat aşa: Prinţul Mihai va merge la 
Varşovia la sfărşitul lui mai şi va invita pe Preşedintele Moscinski, 
care va primi invitaţia şi va veni la Bucureşti în iunie. Vizita Regelui la 
Varşovia va urma mai târziu, în toamnă! 

Tot Bucureştiul face haz de cele întâmplate la Snagov, cu prilejul 
dejunului oferit acolo lui Beck şi suitei sale. M-me Arcizewska, cher- 

chelită după obicei, a alunecat în apă. După dânsa s-a aruncat Alexan- 
dru Zamfirescu, şi după Alexandru Zamfirescu, Kowalski!! Toţi trei, 
uzi leoarcă, au fost „uscați“ la Yacht-Clubul local! 

Alexandru Zamfirescu mi-a mai povestit că în ajunul sosirii lui 
Beck, a fost reţinut la dejun de Rege, cu care ar fi vorbit mult de mine. 
Regele ar fi recunoscut că sunt cel mai inteligent şi mai hotărât om 
politic din țară (bre! bre!) dar faţă de Zamfirescu nu s-ar fi arătat încă 
bine hotărât (el) să-şi ia răspunderea „unui ritm nou“ a cărui necesitate 
o vede totuşi ca ineiuctabiiă (iii) Zamfirescu a avut impresia netă că 
Regele are în tot cazul oroare (?) de stânga şi că e încă în căutarea unei 
formule definitive. Să-i fie de bine. 


Întrunirea lui Averescu de la 22 aprilie a fost, cum era de aşteptat, 
un fiasco complect. N-au răspuns la invitaţie decât foştii miniştri de ai 
lui de clasa a II-a şi în afară de ei Sterlin Popescu, George Brătianu 
care n-a fost ministru şi general Văitoianu (aceştia doi din urmă obli- 
gaţi, prin cartelul celor două partide). Evenimentul n-a avut nici un 
răsunet. Cuvântările ţinute vor fi publicate, zice-se, într-o broşură. 


6 mai. — La Barcelona, anarhiştii s-au răsculta împotriva Guvernu- 
lui comunist. Baricade, împuşcături, etc. Atât mai lipsea în Spania, 
pentru ca haosul să fie complect. Pe de altă parte naționaliștii sunt gata 
să intre în Bilbao şi să pună stăpânire pe întreaga provincie Biscaya. 


Inundații în toată ţara. Digurile Dunării rupte în multe locuri. Pe la 
noi Jiul e foarte mare, dar nu s-a revărsat încă. 


Pe când la Londra se pregăteşte încoronarea lui George al VI-lea 
care se va săvârşi peste şase zile, Eduard al VIII-lea, alias Ducele de 
Windsor, aleargă cu gazetari, cu fotografi şi cu limba scoasă după d-na 
Simpson, în fine definitiv divorțată, ca să o ia de nevastă. Pare că ve- 
sela ceremonie, o încununare dacă nu încă o încornorare sau o înco- 
ronare, va fi celebrată în Franţa, la castelul Condé (?) unde Ducele, în 
aşteptarea Ducesei, a sosit ieri. 


! Secretar al Legaţiei poloneze. 

7 mai. — Ziarele de azi-dimineață subliniază „importanţa“ întru- 
nirii Micii Înțelegeri Parlamentare de la Belgrad. Minciună şi bluf for 
ever! Voiajurile costisitoare ale câtorva parlamentari de duzină setoși 
de reclamă şi ahtiați de onoruri prezentate ca acte politice importante! 
De la noi s-au dus Nicuşor Săveanu (veşnic pe drumuri), Furlugeanu, 
junele Cosma şi Toni Iliescu. Şi întrunirea acestor caraghioşi să consti- 
tuie un mare:eveniment! 


Pe când în Spania încăierările continuă între albi şi roşii, între anar- 
hişti şi comunişti, la Roma, ministrul de Exteme german Neurath a 
avut o serie de întrevederi cu Mussolini. Din comunicatul publicat re- 
zultă că înţelegerea dintre Germania şi Italia continuă să fie cordială, 
cu privire la toate problemele internaționale, că amândouă ţările ar fi 
doritoare să încheie cu Franţa şi Anglia un „pact occidental“ care să 
înlocuiască pe cel denunţat de la Locarno şi că, până acum cel puţin, nu 
există o alianță militară între cele două Puteri. 


O iniţiativă lăudabilă: s-au început în mai multe judeţe lucrări 
locale cu tineretul întrunit pentru instrucția premilitară. Această „mun- 
că de folos obştesc“ organizată după pilda dată în ultimii ani de către 
tinerii înscrişi în Garda de Fier, e o fericită inovaţie şi merită să fie 
încurajată. Ea contribuie la dezvoltarea spiritului de solidaritate şi mai 
îndreaptă pe ici, pe colea — stări de lucruri de nesuferit. Se mai astupă 
câteva gropi pe şosele, se mai scobeşte un şanţ, se mai repară un pod. 
Dacă nu curge, pică. 


9 mai. — La Breasta de patru ziie numai piouă. Vegetaţia crește 
nebună, arborii rămaşi în urmă îşi revarsă foile. Sunt încântat: în jurul 
meu n-aud decât privighetorile şi broaştele şi la fiecare masă mănânc 
ceapă tânără. 


Marele Zeppelin „Hindenburg“ a luat foc în momentul aterizării la 
Lakehurst, lângă New York. Venea din Europa cu mai bine de 40 de 
pasageri şi 60 oameni echipaj. Cea mai mare parte din aceşti nenorociți 
au fost ucişi. Germania e în doliu. Dintr-o repede anchetă pare a rezul- 

ta că catastrofa e datorită devizelor, sau mai bine zis lipsei lor. Neamţii 
n-au avut cu ce plăti cantitatea necesară de helium, pentru umplerea 
balonului — căci helium-ul e produs în America și trebuie plătit în do- 
lari — şi au înlocuit acest gaz incombustibil prin hidrogen. Se pare că 
balonul era încărcat cu electricitate negativă şi îndată ce primul cablu 
metalic coborât a luat contact cu pământul s-a produs o scânteie care a 
aprins hidrogenul. Groaznic! 


12 mai. — Înapoiat aseară la Bucureşti. În liniştea de la Breasta am ` 
scăpat tămbălăului de la 10 Mai, în schimb mi-a ţuruit azi ceasuri în- 
tregi radiofonia, cu transmisiunea Încoronării de la Londra, pe care ai 
mei au vrut să o asculte. Diabolică invenţie! Se auzea tot, până şi cele 
mai mici zgomote ale străzii! 

Din cele ce mi-a spus ieri în tren Şoneriu, care se întorcea din stră- 
inătate, şi din cât se poate pricepe din telegramele publicate de ziare, re- 
chemarea tuturor ziariştilor italieni de la Londra, tocmai în momentul În- 
coronării, a făcut oarecare efect. Ca răspuns gestului lui Mussolini, am- 
basadorii Angliei şi Franţei n-au asistat la parada monstră din 9 mai, la 
Roma, prin care Guvernul italian „a marcat“ prima aniversare a fonda- 
țiunii „Imperiului“. Mici schimburi de impoliteţe fără nici un rezultat. 


Armonia din lagărul naţional-ţărăniştilor: ziarele de azi publică o 
lungă peltea semnată de dl Dobridor, „conducătorul tineretului naţio- 
nal-țărănist“ în care doctorul Lupu e înjurat ca la ușa cortului. Tineretul 
țărănist, însuflețit de sentimente naționaliste a intrat în conflict cu doc- 
torul pe urma ultimelor alegeri comunale din Bucureşti în care Lupu a 
dat mâna cu comuniştii, şi a făcut-o cu obişnuitele sale excese verbale. 
După alegeri, impulsivul politician a exclus din partid ca şef al Capi- 
talei, pe toţi conducătorii așa-zisului tineret. Aceştia nu se lasă însă in- 
timidaţi, şi răspund. O ceartă mai mult într-un partid în care suflă furtu- 
na, din toate părțile. 


Printre telegramele de azi, două ştiri importante. Una: se pare că 
curentul sovietic a câştigat iarăşi teren în Armata roşie moscovită! Şe- 
ful Statului Major! şi mai mulți generali ocupând comandamente înalte 


! Mareşalul Tuhacevski, numit pe Volga în subordine. 

au fost înlocuiţi, și sovietele civile, suprimate de câtva timp, au fost 
iarăși înființate pe lângă fiecare unitate; despre Voroșilov, telegramele 
nu spun încă nimic. 

Alta: DI Yvon Delbos, succesorul lui Talleyrand a fost autorizat să 
asiste la încoronarea Regelui Angliei în pantaloni lungi. Să salutăm în 
treacăt această mare victorie franceză! 


13 mai. — E de necrezut până unde poate merge fantezia cafenelei 
politice pe vremuri de cenzură și de ocultism. Ieri toată ziua a circulat 
cu insistență (ba-l susurau la ureche până şi subsecretari de Stat), 
zvonul că Regina Maria a murit şi că evenimentul se ţine ascuns pentru 
a nu se stânjeni ceremonia Încoronării din Londra (din cauza rudeniei). 
Azi Încoronarea a trecut, și Regina e tot vie. 

În realitate, după cum am notat-o deja î în aceste Însemnări, Regina 
nu € bine. Faptul că medicii care o îngrijesc de atâta timp nu precizează 
o diagnoză, şi nu o trimit în străinătate să se caute, mă face să cred că e 
ia mijloc ceva iremediabil. Şi tocmai în momentul în care biata femeie 
se luptă cu moartea s-au găsit oameni fără inimă care să-şi bată joc de 
ea, lată că după articolul Marthei Bibescu, care a făcut atâta vâlvă, 
ziarul lui Leon Bailby, Le Jour, din 9 mai, publică sub un titlu de o 
şchioapă („La Reine Marie de Roumanie tournerait avec Irene Dunne 
dans «la Joie d'aime»'”), ştirea că Regina Maria a fost angajată la Ho- 
Ilywood ca să joace în noul film al unui Mark Sandrich cu muzică de 
Jerome Kern (alt jidan). Ziarul parizian îşi încheia informația anunțând 
că „les deux principaux roles seront tenus par Irène Dunne et la Reine 
Marie!“ 


Pangal a întâlnit pe Cesianu, în momentul plecării sale la Paris. N-a 
stat decât o zi la Sinaia şi o zi la Bucureşti. Regele l-ar fi chemat pentru 
fixarea vizitei sale la Paris, unde a fost poftit de Preşedintele Republicii 
ca să vadă Expoziția. De la Cesianu, Pangal a aflat: 1) că Preşedintele 
Moscinski va sosi la Bucureşti în 7 iunie şi va sta zilele de 8,9 şi 10; 2) 
că Regele îi va întoarce vizita la Varşovia la 29 iunie; 3) că în august 
Majestatea Sa va merge la Paris; 4) că Guvernul nu va fi schimba îna- 
inte de septembrie, poate octombrie; 5) că acţiunile mele la Rege sunt 
foarte sus. Pangal s-a bucurat pentru nr. 5; eu pentru nr. 4, căci voi 
avea vreme să-mi fac cura la Nauheim în august, înainte de criză. 


www.dacoromanica.ro 


214 CONSTANTIN ARGETOIANU 


14 mai. — Cinci sute de milioane oameni aclamând prin prilejul În- 
coronării unitatea Imperiului Britanic — iată un balsam care a trebuit 
să îndulcească loviturile primite în ultima vreme de poporul englez, în 
amorul său propriu. Din acest punct de vedere al afirmării unității Im- 
periale, Încoronările Regilor Angliei iau o importanţă tot mai mare, 
căci pe măsură ce Dominioanele slăbesc legătura între Metropolă şi 
ele, persoana Regelui şi simbolul Coroanei rămân singurele afirmări 
ale unei Unităţi, ce nu mai e întemeiată decât pe tradiţie şi pe prestigiu. 

Unanimitatea giasuriior imperiuiui în jurui Coroanei iui George ai 
VI-lea a fost tulburată printr-o disonanţă, în Irlanda: statuia Regelui 
George al II-lea a fost aruncată în aer, la Dublin, în semn de protestare 
împotriva Încoronării. Nebunai poporului irlandez e de neexplicat; ce 
vor? Să nu moară de foame, e legitim, dar tocmai, cu cât se vor izola de 
Imperiu cu atât vor fi mai săraci. Atunci? 

O altă notă discordantă a adus-o vestea că, chiar în ziua de 12 mai, 
pe când alaiul Stăpânitorului Mărilor străbătea Londra, un vas naţiona- 
list spaniol a torpilat distrugătorul englez „Hunter“. Ar fi 3 morţi şi 12 
răniţi. Va înghiţi oare Anglia şi această palmă de frică să nu provoace 
conflagrații mai mari? Întrucât priveşte torpilarea poate să fie şi o știre 
tendenţioasă din izvor comunist spaniol, căci Guvernele din Valencia 
şi din Barcelona nu mai au decât minciuni ca armă de atac împotriva 
naționaliștilor. Asttel, de o săptămână şi mai bine ziarele iudeo-demo- 
cratice ne bat urechile cu atrocitățile albilor de la Guemica, pe care ar 
fi distrus-o. Acum însăşi Times revine asupra informaţiilor date şi arată 
că Guernica a fost distrusă de roşii înainte de a o evacua, şi că aceştia 
au distrus-o tocmai ca să pună în seama albilor distrugerea ei. 


Taşcu Pucerea, prefect sau mai bine zis „pașă“ la Silistra, a fost în 
fine destituit. Bandit sinistru, hoţ şi ucigaș, e de doi ani şi mai bine pus 
în urmărire de justiţie, şi totuşi a fost menţinut în post: iată la ce abe- 
rații duce politica de partid. 


După condamnarea ucigaşilor lui Stelescu de către Consiliul de Ră- 
„zboi din Bucureşti, mareşalul Averescu a găsit de cuviință să adreseze 
o scrisoare de felicitări preşedintelui instanței, colonelul Bădescu. Scri- 
soarea mareşalului a fost publicată în Universul. Acelaşi ziar publică 
azi şi răspunsul colonelului, de o platitudine scârboasă. Altă aberaţie a 
regimului politic sub care trăim. 

Gardiştii care în alegerile lui Duca din 1933 dedeseră concurs lui 
Averescu, şi care de atunci simpatizau mai mult sau mai puțin cu dân- 
sul — sunt furioși. 


Barbu Catargi îmi povestește că într-adevăr nu s-a mai găsit un ban 
la Poklewski după moartea lui. A trebuit să dea Jockey-Clubul 30 000 
lei, căci nepotul Alphonse n-avea para chioară, iar Guvernul nostru a 
promis 3V0 UUU ici, dar n-a dat nimic până acum. Din ce în ce se intă- 
reşte în mine credința că Poklewski s-a lăsat să moară. La înmormânta- 
ree lui nici Regele, nici Regina Maria n-au trimis pe nimeni (greșală) ci 
numai foarte frumoase coroane. 

Făcut ieri la Jockey-Club cunoştinţa unui Prinţ Czartorisky cu oche- 
lari şi cu cap de bădăran. Se zice că e foarte bogat şi că ar fi venit să 
arendeze vânătoarea Prințului Nicolae, de la Broşteni. 


15 mai. — Rectificarea ştirii privitoare la torpilarea distrugătorului 
„Hunter“ a şi venit. Amiralitatea britanică publică un comunicat din 
care reiese că vasul n-a fost torpilat de către vreo unitate naționalistă 
— sau alta — ci că s-a lovit de o mină pribeagă. În schimb numărul 
morţilor s-a ridicat la 8. 


Ziarele noastre în loc să se ocupe cu atâtea probleme interesante la 
ordinea zilei nu se interesează decât de chestiuni personale. Pronosti- 
curi cu privire la „cine vine“, destăinuiri de cele mai multe ori fără 
temei real, asupra „înțelegerilor“ dintre cutare și cutare — iată ce 
pasionează pe cei ce.scriu gazetele şi din nefericire şi pe cei ce le 
citesc. În fiecare foaie şi în fiecare zi se pot citi tot felul de năzbâtii; 
lumea le colportează din loc în loc pentru a nu-şi mai aduce aminte de 
ele a doua zi. Nu am reținut până acum, în aceste Însemnări, nimic din 
toate aceste fleacuri. Dar iată că însuşi Viitorul, oficiosul Guvernului, 
care trebuie să-şi cântărească cuvintele, anunţă cu tot seriosul un viitor 
Guvem Mihalache cu mine şi cu Grigoraş Fihpescu. Dacă e o glumă, e 
de prost gust. 

DI Scrutator (Blumenfeld) a fost azi-dimineaţă la mine „să-mi 
scoată viermii din nas“, după atât de eleganta formulă franceză. Natu- 
ral că n-a scos nimic, dar mi-a spus câteva bazaconii de la ţărănişti. 

Madgearu ar fi declarat că, dacă vin ei la putere, Maniu va fi desființat 
în 3 săptămâni, dar dacă nu vin, vor trece toți la Maniu! Până şi Blu- 
menfeld se crucea de atâta lipsă de logică sau de atât cinism! Armand 
Călinescu — tot Scrutator povesteşte — ar fi gata să lase partidul, 
dacă i s-ar oferi, în orice combinație Ministerul de Interne. Dealt- 
mintreli Gavrilă Marinescu ar fi spus — şi ce nu ştie Gavrilă? — că 
dl Charmant va fi viitorul ministru de Interne!. Dar ştirea cea mai sen- 
zaţională pe care mi-a adus-o dl doctor Calman e privitoare la noile 
condamnări ia moarte aie Gărzii de Fier. Victor iamandi, ai Cuiteior 
ministru, ar fi citit o notă a Siguranţei din care reieşea că s-a dat ordin 
„echipei morţii“ de la Iaşi să occidă cu revolvere, în cursul verii, pe 
dumnealor domnii: V. Madgearu, Victor lamandi şi Mihail Sadoveanu. 
Din sus zisa notă reieşea, dealtmintreli, că Siguranţa luase toate măsu- 
rile pentru a împiedica acest tripul atentat. Care măsuri? Singura efi- 
cace ar fi să închidă pe cei trei domni la Jilava! 

Din toată conversaţia cu Blumenfeld am priceput că d-sa nu mai 
contează pe un Guvern național-țărănist (mărturisirea o face atenuat, 
precizând că Regele va obliga pe Mihalache, ca să-i dea puterea, să 
treacă prin „furci caudine“, exercițiu la care reprezentantul țărănimii 
române — obişnuită totuşi cu furcile — va refuza să se supună) şi în 
ipoteza (era să zic în speranța) că aş juca eu un rol important în viitorul 
Guvern, a venit să-mi spună că Adevărul şi Dimineaţa sunt la dispozi- 
ţia mea. Sau mai exact „vor fi“. Deşi oferta nu e lipsită de interes, mai 
interesant e resortul care l-a împins pe Blumenfeld spre mine. Acest 
resort nu e altceva decât frica. Mor toţi de frică la ziarele din Sărindar, 
şi demersul pe lângă mine n-a avut alt scop decât să-şi asigure exis- 
tenţa și în ipoteza „Argetoianu“. E probabil că demersuri similare s-au 
făcut şi se fac și pe lângă alţi oameni politici. 


16 mai. — S-a vorbii foarie muii săpiămâna aceasta de un „iren mis- 
terios“ pregătit în Germania pentru călătoria unui mare personaj. Zia- 
rele franceze pretindeau că trenul era destinat să ducă pe Hitler în Ita- 
lia, sau să aducă pe Mussolini la Berchtesgaden. Această din urmă ipo- 
teză era copilărească, căci Mussolini, dacă ar fi fost să meargă în Ger- 
mania, n-ar fi călătorit cu un tren german ci cu unul italian. Enigma 
trenului misterios s-a dezlegat. A pornit din Germania şi de cum a tre- 


l De pus în legătură cu buna părere a Regelui despre Călinescu, manifestată în ultima mea 
audienţă. 


www.dacoromanica.ro 


ÎNSEMNĂRI ZILNICE, 1937 217 


cut granița, publicul adunat prin gările de oprire a cerut să vadă pe 
Hitler, dar Hitler n-a apărut pentru binecuvântatul motiv că nu era în 
tren. La Veneţia a coborât dintr-însul Excelenţa Sa Seniorul General 
Göring. A doua zi a sosit la Veneţia Majestatea Sa d-na Göring. A sosit 
venind de la Florenţa, cu un vagon special, iar la gara din Veneţia a 
fost întâmpinată de autorităţile locale, cu buchete de flori. Majestatea 
Sa, ca actriță (a jucat dacă nu mă înşel sub numele de Honemann) a tre- 
buit să fie foarte sensibilă la acest omagiu înflorit. După un scurt repa- 
us, Majestatea s-a urcat în trenul special, însoțită de Excelența Sa, şi 
astfel s-a înapoiat triumfal în patrie. Enigma trenului misterior s-a lă- 
murit: „o mică atenţiune“ a d-lui Göring pentru iubita lui soţie. Foarte 
bine: d-na Göring e o cabotină, dl Göring e un caraghios — dar ce zice 
Hitler, cu traiul lui modest? Aşa se prăbuşesc regimurile — prin 
abuzurile celor din jurul atotputernicului. Meritul lui Mussolini a fost 
şi este de a nu tolera nici un abuz de acest soi — Hitler, din acest punct 
de vedere, pare mai slab decât colegul lui de dictatură. 


DI Iuliu Maniu, în vilegiatură, a întâlnit la Cap. Martin pe dl Titu- 
lescu. Cei doi iluştri dezamăgiţi au avut o lungă întrevedere — spun 
gazetele. Regele Carol a trebuit să sughită, la gândul celor vorbite între 
cei doi „oameni de Stat“. 

Pe când dl Maniu, floare ofilită, ofta în braţele lui Titulescu, cea- 
laltă floare mai modestă a Bisericii Unite ardelene, dl Valer Pop trium- 
fa la Belgrad. După ce a semnat câteva convenţii fără valoare, după ce 
a depus o coroană pe mormântul soldatului necunoscut şi alta pe al Re- 
gelui Alexandru, după ce s-a sărutat cu Stoiadinovici, dl Pop, însoţit de 
d-na Pop — ca un simplu Göring — a luat-o spre coastele Dalmației, 
cu un minisiru sârb în coadă şi cu un „ataşat“ ia îndemână. Avea bietui 
om nevoie să se recreeze, căci prea muncise și prea-i bruftuise ia Bucu- 
reşti, nenea Dinu. 

Trăim în epoca parveniților: succesul este incontestabil al lor. 


Se pare că în harababura socialo-comunistă-anarhistă a Spaniei 
Roşii exista un Guvern, căci ziarele democrate anunţă cu întristare de- 
misia lui Largo Caballero. Preşedintele (?) Azana a primit demisia, dar 
a însărcinat din nou pe Largo Caballero cu formarea Guvernului. Cau- 
za acestei crize, dacă se mai poate vorbi de o nouă criză într-o stare de 

criză permanentă, trebuie căutată în lupta pe moarte dintre comuniști şi 
anarhiști. Pare că noul Guvern va elimina complect elementele anar- 
histe și se va da cu totul pe mâna comuniştilor. Ce e mai ciudat, e vădi- 
ta favoare de care mișcarea comunistă se bucură în Anglia, țara ordinei 
capitaliste, „per excellentiam“. Unde poate duce politica! 


17 mai. — De la înapoierea mea în ţară de la Paris, n-am avut prile- 
jul să culeg informaţii precise asupra celor tratate aci în cursul vizitei 
lui Beck, nici asupra diferitelor demersuri diplomatice în jurul nostru, 
din ultima vreme. Sărbătorile, şederea mea la ţară şi apoi uşoare colici 
nefritice care m-au reținut totuşi în casă, m-au împiedicat să vin în con- 
tact cu cei care mă puteau lămuri. 

Ministrul Italiei, Sola — şi Arcizevski, ministrul Poloniei m-au pus 
acum în curent cu diversele tratative şi schimburi de idei din ultima 
lună. Pare că am ajuns la preţ, căci activitatea diplomatică a fost vie pe 
scena Bucureştilor. În rezumat demersurile care s-au făcut pe lângă noi 
se pot grupa sub trei rubrici: 

1. — Demersuri italiene. Italia ne-a propus un pact identic cu cel pe 
care l-a încheiat cu Jugoslavia. Ne-a cerut însă ca în prealabil să îmbu- 
nătățim raporturile noastre cu Ungaria, ceea ce s-ar putea obține prin 
încheierea unui pact de neagresiune. Italia oferă bunele sale oficii.pe 
lângă Guvernul de la Budapesta pentru încheierea unui asemenea pact, 
care ar cuprinde trei clauze: obligaţiunea de neagresiune pe 10 sau 
15 ani, dreptul de paritate recunoscut Ungariei pentru înarmările sale! 
şi câteva îmbunătățiri în tratamentul minorităților maghiare din Româ- 
nia?. Transmiţând aceste propuneri lui Victor Antonescu, Sola a adău- 
gat că foarte curând şi Jugoslavia va încheia un asemenea pact de nea- 
gresiune cu Ungaria. Antonescu a întrebat atunci pe ministrul Italiei de 
ce ne punea o condiţie prealabilă (pactul cu Ungaria) pe care Guvernul 
său nu a pus-o Jugoslaviei. Sola a explicat că nu era o condiţie, ci un 
sfat prietenesc, că Jugoslavia fiind legată prin Mica Înţelegere cu Ce- 
hoslovacia şi România n-ar fi putut semna un asemenea pact fără să 
prevină pe aliatele sale, care, în cel mai favorabil caz ar fi cerut să sem- 
neze şi ele, or Ungaria nu vrea să încheie pact de neagresiune cu Ceho- 
slovacia. A fi cerut Jogoslaviei să semneze întâi cu Ungaria ar fi fost să 


! Drept de care de fapt Ungaria se bucură deja astăzi. 
2 Ce mai vor, căci de fapt şi de jure se bucură de toate drepturile?! 

se amâne sine die încheierea pactului cu Italia. Acesta este motivul 
pentru care Guvernul din Belgrad a perfectat întâi pactul jugoslav-itali- 
an. Acesta odată încheiat, Jugoslavia e hotărâtă să semeneze şi cu Un- 
garia, oricare ar fi atitudinea Cehoslovaciei. E o chestiune de 2-3 luni. 
Gestul Jugoslaviei va uşura situaţia României, creând un precedent î în 
Mica Înţelegere, așa încât nimic nu s-ar opune ca Guvernul român să se 
înțeleagă cu cel de la Budapesta și să ratifice un instrument, înainte 
Chiar de semnarea unei convenții italo-române. 

2) Demersuri poloneze. Acestea au făcut mai în special obiectul 
vizitei lui Beck. Polonia ne propune o alianţă în trei: Polonia, România 
şi Jugoslavia — la care s-ar adăuga, ca anexe, Ungaria la Polonia şi 
Bulgaria la Jugoslavia. Iniţiativa planului e poloneză, propunerea lui 
însă a fost făcută de Jugoslavia, cu aprobarea Italiei care vede combi- 
nația cu un ochi favorabil, La întrebarea noastră dacă n-ar putea intra în 
combinaţie şi Cehoslovacia, Beck a răspuns printr-un categoric „nu“! 

3) Demersuri franceze. Pentru a dejuca planurile italo-polone-jugo- 
slave, Guvernul francez ne-a propus un pact de asistență mutuală! şi 
ne-a făcut pe rând trei propuneri, ca să putem alege: a) un pact de asis- 
tență între cele 3 ţări ale Micii Înţelegeri (Cu toată „soliditatea“ şi „inti- 
mitatea“ Micii Înţelegeri, un asemenea pact nu există încă) — în acest 
caz asistența Franţei ar juca prin tratatele ei cu Cehoslovacia; b) un 
pact de asistență mutuală între Franţa şi Mica Înţelegere (ce zice 
Jugoslavia?); c) un pact direct de asistență mutuală între Franţa şi 
România. 

Guvernul român n-a dat până acum nici un răspuns, la nici una din 
cele trei categorii de demersuri. Guvernul meditează. Problemele ce ni 
se pun sunt într-adevăr complexe. Nu văd nici o obiecțiune să încheiem 
un pact de neagresiune cu Ungaria. Dacă se poate. O alianţă cu Polonia 
şi cu Jugoslavia mi-ar surâde grozav, şi n-aş avea nimic de zis împotri- 
va unei apropieri de Italia. Dar ce ne facem cu Rusia? „Coşmarul“ nos- 
tru este şi va rămâne Rusia. Un pact de asistență cu Franţa nu face 
lucru mare, cât timp Franţa va fi pironită la ea acasă de demagogia de 
stânga, dar ne asigură liniștea spre Rusia. Pe de altă parte, Mica Înţe- 
legere e ca şi moartă, atitudinea Jugoslaviei o dă gata. Cea mai bună 
soluţie ar fi să semnăm toate pactele ce ni se propun. S-ar putea? De ce 
nu? 


' Analog pactului existent între Franţa şi Cehoslovacia. 

Pangal a dejunat zilele trecute la Mihai Popovici cu Mihalache, cu 
Madgearu și cu câţiva diplomaţi. După dejun, Pangal, Popovici, Miha- 
lache și Madgearu s-au retras într-un colț şi au schimbat câteva vederi: 
politice. „Comme par hasard“ Mihalache a adus vorba asupra „alianţe- 
lor“ pe care Partidul Naţional-Ţărănesc le-ar putea încheia în cazul 
unei schimbări la Guvern. „Domnule Pangal, în afară de dl Argetoianu 
nu văd cu cine ne-am putea alia. Cu Vaida? Cu lunian? După toate câte 
s-au întâmplat, nu i-ar primi niciodată partidul!“ lar Madgearu a adău- 
gat: „Cu un adevărat boier ca Argetoianu suntem gata să colaborăm, 
dar nu cu boieri ca Filipescu care cer, cer, şi nu mai sfârșesc!“ Conver- 
sația a continuat pe aceeaşi temă şi dumnealor domnii ţărănişti nu mai 
conteneau cu laudele la adresa mea! Popovici a subliniat că programele 
noastre erau identice (?) şi toată lumea a aprobat (!) Această invitaţie 
cu tâlc a lui Pangal şi dectaraţiile lui Mihalache puse în legătură cu do- 
rințele atâtor „fruntași“ ai „marelui partid“ de a colabora cu mine şi 
mie transmise prin Radian, prin Stănoiu, prin Em. Antonescu — dove- 
desc cât de sinceri sunt Domnii afirmând că „sunt siguri de chemarea 
lor la Guvern“! 


CONSTANTIN ARGETOIANU 


17 mai. — În urma extraordinarei ieşiri a lui Hefter la Adunarea Ge- 
nerală a acţionarilor Băncii de Credit, în care cunoscutul şantajist a de- 
clarat că nu face decât să reproducă, în criticele sale, învinuirile aduse 
direcțiunii Băncii într-un raport confidenţial al Băncii Naţionale — am 
adresat o scrisoare în calitatea mea de preşedinte al acelei adunări, gu- 
vernatorului Mitiţă Constantinescu, prin care îi aduceam faptele la 
cunoștință. Dl Mitiţă îmi răspunde acum, indignat, că a chemat pe Hef- 
ter la socoteală, şi că acesta i-a spus că n:a făcut aluzie la vreun raport 
al Băncii Naţionale, ci la o reclamaţie a sa adresată Institutului de Emi- 
siune! D] Mitiţă e un porc, şi în această calitate îşi merită numele de 
Constantinescu. Am notat deja în cursul acestor Însemnări cu câtă pis- 
mă s-a aruncat stârpitura de la Banca Naţională asupra lui Kaufman şi 
a Băncii de Credit, din ordinul lui Aristid Blank. Ca să-l distrugă, Mi- 
tiță n-a ezitat să se asocieze cu un om ca Hefter, i-a dat o copie după 
raportul atât de pătimaș şi inexact în datele lui, ticluit de inspectorul 
Nestorescu ca să facă pe placul patronului său. Dar Mitiţă nu s-a mul- 
tumit cu atât şi a sfătuit pe Hefter să facă o reclamaţie la Banca Naţio- 
nală și să intenteze o acţiune în Justiţie împotriva direcţiei Băncii de 
Credit, sprijinindu-și amândouă actele pe argumente extrase din ra- 
portul Nestorescu. 

Campania organizată de cei doi şmecheri a dat însă greș; Justiţia a 
clasat reclamaţia lui Hefter, iar Banca Naţională n-a putut nici ea da 
urmare întâmpinării harhărului, întemeiată pe acuzaţii fanteziste. Scri- 
soarea pe care mi-o adresează Mitiţă e în realitate o dare înapoi — cel 
puţin pe calea apucată — și închide o etapă a luptei pornite împotriva 
Băncii de Credit!. Din izvoarele mele de informație am aflat însă că 
dl guvernator nu se lasă, şi față de insuccesul înscenării cu Hefter a ho- 
tărât să dea un atac direct Băncii de Credit, tăindu-i scontul la Banca 
Naţională. Măsura ar urma să fie luată pe cale generală: Institutul Na- 
tional de Emisiune ar înceta să mai sconteze efectele băncilor cu capi- 
tal în majoritate în străin, categorie în care ar cădea şi Banca de Cre- 
dit. Că Mitiţă se gândeşte la aşa ceva e sigur: mi-au confirmat-o şi Slă- 
vescu (preşedintele Consiliului bancar) şi Dinu Cecropid, în urma unei 
lungi conversații avute cu zisul Mitiţă. Că va da kix şi această încercare 
e iarăşi probabil. Am pus totuși pe Kaufmann la curent cu cele aflate, 
„un homme averti eu vaut deux“. Cu acest prilej Kaufmann mi-a făcut 
o destăinuire senzaţională; vorbind acum câtva timp cu Cancicov 
despre eventualitatea unei asemeni măsuri (despre care auzise şi dân- 
sul), ministrul de Finanţe i-ar fi spus: „D-le Kaufmann, fii liniştit, așa 
ceva nu se va întâmpla, căci o asemenea măsură ar însemna o schim- 
bare în politica noastră financiară şi o asemenea schimbare nu depinde 
de guvernatorul Băncii ci de mine — și întrucât mă priveşte pe mine e 
de ajuns să-ți mărturisesc că, în momentul în care am fost silit să pri- 
mesc portofoliul Finanţelor m-am dus la dl Dinu Brătianu şi i-am spus: 
D-le Brătianu, eu sunt jurist, eu nu mă pricep la chestiuni financiare şi 
te rog să-mi dai concursul d-tale, când voi da de o greutate — iar dl Bră- 
tianu mi-a răspuns: „Nici eu nu mă pricep în aceste chestiuni, când vei 
da de o greutate, consultă-te cu Nae Ștefănescu şi cu Kaufmann. DI Bră- 
tianu nu mi-a indicat mai multe nume, ci numai două, printre care pe al 
d-tale. Cum crezi d-ta că bucurându-te de stima şefului partidului şi de 
a mea ţi s-ar putea face o porcărie sub guvernarea noastră?“ 

Din această mărturisire, pentru mine neaşteptată, am tras concluzia 
puterii oculte a lui Aristid Blank. Ca dl Mitiţă Constantinescu să ascul- 
te mai mult de el decât de șeful partidului său şi de ministrul de Fi- 
nanţe, a trebuit să-și dea seamă că şalele falitului din strada Doamnei 
sunt tari. 


! Formal, o voi închide eu prin câteva rânduri adresate d-lui Mitiţă, ca să nu mă creadă atât de 
prost încât să iau drept bună ridicula scuză din ultima lui scrisoare! 

Romantismul nu şi-a spus încă ultimul cuvânt. În Albania a izbucnit 
o revoluţie ca pe vremea Palicarilor. Un viteaz cu răsunătorul nume de 
Edho Toto a pus împreună cu neamurile lui mâna pe oraşul Argyrokas- 
tro, şi s-a răzvrătit împotriva Regelui Zogu din ură de moarte împotriva 
lui Mussa luca, alt palicar, pentru moment ministru de Interne atotpu- 
ternic. 

Ca în baladele de acum o sută de ani, pare că totul se va termina 
prin câteva împușcături fără judecată, şi cu bine. 


În Spania Roşie, Largo Caballero n-a putut să-şi constituie noul Mi- 
nister. L-a format un oarecare Negrin (socialist) tot cu elementele „Fron- 
tului Popular“. 

Nouăsprezece avioane militare guvernamentale spaniole au aterizat 
în sudul Franţei. În loc să le dezarmeze şi să le oprească, autoritățile 
franceze le-au dat ordinul să se înapoieze la Barcelona. Nu a semnat 
oare Franța convenția neintervenţiei în afacerile Spaniei? Trebuie şi 
acest principiu al neintervenţiei să servească la ceva, fie şi numai la 
mici servicii de la un Front Popufar la altul. 


Ginerele Ciano, ministrul de Externe al Italiei, a pronunţat înaintea 
Camerei italiene un discurs care a făcut impresie în cercurile politice 
franceze şi engleze. Toate ziarele democratice îl comentează pe larg. 

În rezumat contele Ciano a declarat că Italia nu vrea să se rupă de 
Societatea Naţiunilor, dar doreşte reformarea ei; că nimic esențial nu 
desparte Italia de Franţa şi că Guvernul italian nu urmăreşte decât cele 
mai bune raporturi cu Republica vecină şi cu Anglia; că Europa nu tre- 
buie divizată în „blocuri“ antagoniste — că în fine Ducele nu ar avea 
nici o obiecţie faţă de încheierea unui nou Locarno „modernizat“. Pre- 
sa iudaică se întreabă: capitulare, trădare sau „abilitate“? 


Stat mult de vorbă ieri cu Corneliu Zelea Codreanu (Căpitanul) cu 
care m-am întâlnit la Dinu Arion. Ca şi mai înainte mi-a făcut impresie 
bună. E sincer, e curat şi simplu la suflet şi nu-şi bate capul cu tăierea 
firelor de păr în patru. L-am găsit foarte abătut de prigoana întreprinsă 
împotriva gardiştilor, de condamnările severe din ultima vreme pro- 

nunţate din ordin de către consiliile de război!, prigoană și condamnări 
care au exasperat „băieţii“. „Ce rău am făcut noi? Am propovăduit cin- 
ste, am căutat să strângem poporul în jurul Regelui, am exaltat dragos- 
tea de neam și ţară — și am muncit. Nu vom fi numai noi vinovaţi de tot 
răul pe care-l vede toată lumea, ca să fim numai noi traşi la răspun- 
dere. Dacă ne-ar fi lăsat în pace, cum în pace am fost lăsaţi până la Du- 
ca, n-am fi comis nici un act de violenţă. Căci cele ce s-au comis au 
fost de ordin personal, răspunsul unor firi mai violente şi mai nestăpâ- 
nite la oribilele şi înjositoarele maltratări pe care le-a avut de suterit.“* 
Zelea mi-a mărturisit mai departe că până acum Garda n-a luat nici o 
hotărâre definitivă întrucât priveşte acţiunea ei viitoare și că nici reac- 
ţia şi naturală şi imediată față de persecutările în curs n-a luat încă o 
formă definitivă, dar că un lucru e sigur: un abis s-a creat între Rege şi 
legionari, şi de azi înainte, Majestatea Sa nu mai poate conta pici pe 
Gardă nici pe dânsul Zelea Codreanu. E chiar foarte probabil că în cu- 
rând dânsul va lua atitudine pe faţă în contra Regelui. Am atras atenția 
lui Zelea şi asupra inconsecinței doctrinare a unei asemenea atitudini 
din partea lui, şi asupra consecinţelor pe care ea le-ar comporta şi am 
insistat mult asupra faptului că din cele vorbite cu Regele în ultima 
mea audienţă nu rezultă din partea acestuia nici o pornire vrăjmăşească 
împotriva lui şi a Gărzii. „Nu mai avem nici o încredere în Rege“ au 
fost ultimele cuvinte ale Căpitanului. Am rămas înţeleşi să ne mai ve- 
dem şi să-l ţin în curent cu sugestiile care mi-ar veni de sus, dacă mi-ar 
veni vreuna. 


19 mai. — Cu sinceritatea omului care se retrage din vâltoarea lup- 
telor, Baldwin a mărturisit ieri, într-un discurs adresat tineretului, de- 


1 În afară de condamnarea la muncă silnică pe viață a ucigaşilor lui Stelescu (care, după Z.C., 
au executat o sentință împotriva unui trădător, ce primise prin jurământ jurisdicțiunea celor care 
l-au condamnat), au mai fost condamnați la câte 3 ani închisoare gardiştii care aplicaseră „o 
corecţiune“ lu) Rădulescu, conducătorul tineretului liberal, şi la câte un an şi jumătate şi un an 
vreo Zece din pardiștii învinuiți de scandal, cu prilejul congresului studenţesc din anul trecut, de ja 
Tg. Mureş. Rădulescu lipise un afiş trivial pe pereții bisericii în care se celebra parastasul lui Moţa 
şi al lui Marin, căzuţi în Spania, fapt pentru care a rămas ncurmărit de autorităţile publice, pe când 
tinerii care au insultat trecutul lui Duca în gara Sinaia şi prezentul d-nei Lupescu la Tg. Mureş 
înfundă puscăria. În momentul de față se mai desfăşoară la laşi procesul altei serii de legionari 
acuzaţi, fără nici o dovadă, că ar fi autorii atentatului impotriva rectorului Bratu. Guvernul, după 
şovăieli nesfârşite, întrebuinţează „la manière forte“, şi o face fără rost, şi brutal. Un curent atât de 
intens ca al Gărzii de Fier nu se poate suprima prin măsuri de poliţie şi de coerciţie care nu duc 
decât la un singur rezultat: întărâtă și întăresc şi mai mult fanatismul celor urmăriți şi persecutați. 

cepţia pe care i-a dat-o Societatea Naţiunilor și tratatul de la Versailles. 
E o mărturisire prețioasă din partea şefului unui Guvern care ne-a dat 
gata cu politica S.D.N.-ului. Din nefericire bătrânul luptător n-a par- 
venit să se elibereze cu totul din gogoriţele romantismului politic, căci 
a afirmat că numai libertatea poate salva pacea şi lumea, libertatea din 
nenorocire sugrumată în unele țări. Prin libertate numai, nu se ajunge 
însă la nimic — poate numai la anarhie. Sunt însă metode prin care se 
poate ajunge la libertate ca ultimă etapă a unui popor organizat. 


Fost ieri la Snagov. Frumos. Această privelişte „aquatică“ la pragul 
orașului îmi pare mie care am crescut în praful şi pe pârloaga Bucureş- 
tiului, o adevărată minune. S-au făcut amenajări inteligente și s-a con- 
struit mult în jurul lacului, şi cu gust. Din nefericire — la noi e totdea- 
una un „din nefericire“ — Prinţul Nicolae Brana a cotropit partea cea 
mai frumoasă a pădurii. Eu, pe când eram ministru al Domeniilor îi 
dedesem 5 hectare, ca să-şi construiască o vilă şi să pună locul în valoa- 
re. Sub succesorii mei, hrăpăreţul s-a întins peste aproape 200 de hec- 
tare, după câte mi s-a spus. Trebuiesc toate luate înapoi. Pădurea Sna- 
govului e a populaţiei Bucureştiului, nu a familiei Brana. 


DI Iorga se ridică în Neamul Românesc împotriva d-lui Mihalache 
din cauza declaraţiilor pe care acest bărbat de Stat fără barbă le-a făcut 
la Câmpulung. DI Profesor se indignează faţă de „acuzaţia adusă mem- 
brilor Guvernului, că adică miniştrii şi subsecretarii de Stat ar fi nişte 
profitori care au întrebuințat (?) situaţia lor pentru a folosi personal“. 
Lăsând la o parte stilul, pe ce lume trăieşte dl Profesor? Mai aproape de 
bun simţ se găseşte d-sa când se întreabă ce măsuri va lua dl Mihalache 
mâine la Guvern împotriva hoților de azi? 

DI Mihalache nu s-a mulţumit să lovească în liberali. A mai dat şi în 
Vaida. A repetat o confidență pe care i-ar fi făcut-o Tătărescu, în cursul 
unei recepții la Palat. Primul ministru ar fi spus d-lui Mihalache că anar- 
hia opiniei publice, pe care o constatau amândoi, era datorită d-lui Vai- 
da — făcând aluzie la avântul pe care Garda de Fier îl luase sub minis- 
teriatul acestuia. De astă dată nu s-a mai supărat dl Profesor ci dl Guţă 
care s-a grăbit să rectifice judecata ce i se atribuise. „N-am înțeles să 
spun că anarhia s-a dezvoltat din vina personală a d-lui Vaida — a 
complectat dl Prim — ci din a întreg Guvernului din care făcea parte şi 

dl Vaida şi dl Mihalache“. Cu ce-și pierd vremea caraghioşii ridicați, în 
biata noastră ţară, la rangul de „factori răspunzători“! 

Bineînţeles că nici fratele Alexandru nu se putea lăsa mai jos cu 
„declaraţiile“ în această interesantă dezbatere. Căci „declaraţiile“, asta 
e tăria lor, a tuturor. lată și hieraticele cuvinte ale Voievodului Vaida în 
fața Comitetului lui Executiv: „Este delicios dl Mihalache când vor- 
bește despre problema succesiunii!. Căci d-sa spune: «Preşedintele de 
Consiliu dl Tătărescu, faţă fiind şi vicepreşedintele dl Inculeţ, cu prile- 
jul unei recepții la Palat, mi-a recunoscut fără reticenţe că anarhia este 
foarte adâncă... şi că autorul anarhiei nu este d-sa, prezentând totdeo- 
dată pe dl Vaida Voievod ca autor şi patron al anarhiei în începuturile 
sale». 

Într-adevăr ce putea să spună cineva d-lui Mihalache, pentru a-i 
procura un moment de plăcere, decât că va veni la putere? 

In ceea ce priveşte curajul Partidului Naţional-Țărănesc de a primi 
moştenirea liberală?, am văzut pe unul din eroi, pe dl Madgearu, care 
atunci când i s-a montat o farsă la Sinaia, ţipa în gura mare după Sigu- 
ranţă. | 
Dar cine va rezolva situația? D-nii Mihalache, Lupu şi Maniu? Dar 
aceştia sunt trei pendule care bat în ritm diferit...“ şi așa mai departe, 
fără sfârşit... 

„Dulce ţară“, în care asemenea năzbâtii sunt luate în serios — căci, 
durere, vorba lui Maniu, sunt luate în serios, și încă cum! 


21 mai. — Sunt iarăşi pentru 3 zile la Breasta. Sf. Constantin! Cea 
mai frumoasă sărbătoare a anului, mai ales la țară. Arborii şi-au revăr- 
sat frunzişul pe care arşița n-a avut încă vreme să-l pălească, salcâmii 
în floare îşi împrăștie miresmele, livezile îşi îngână culorile cu ale flu- 
turilor, lanurile verzi sunt numai nădejde, păsările ciripesc cât pot, pri- 
vighetorile cântă, broaştele răcnesc — natura întreagă ridică un imn de 
slavă tinereţei. Pe vremuri, îmi era şi mie sufletul plin de avânt. Acum, 
părăsit de ce mi-a fost mai drag, mă urmărește întruna gândul despăr- 
țirii, ştiu că în curând va trebui să plec şi eu şi în inima mea strânsă, pli- 
nă de regretul trecutului, nu mai e loc pentru viitor, sau, căci e totuna, 
pentru bucurie. 

! Succesiunea! Asta îi preocupă pe toți. 


2 Sub-înţeles: „şi să curme anarhia“. : 
3 Madgearu s-a considerat multă vreme osândit la moarte de Garda de Fier. 

Împăratul! — nu e vorba de tânărul Danielopol ci de Victor Ema- 
nuel III, Rege al Italiei, e de alaltăieri la Budapesta împreună cu Donna 
şi cu Signorina. Ungurii şi-au primit oaspeţii cu un alai și cu un entuzi- 
asm de nescris, cum şi era de așteptat. E prima dată de la război când 
pot şi ei să se fălească cu omagiul unuia din puternicii lumii. În nebu- 
nia? lor revizionistă, ei mai cred că alianţa Italiei poate să-i ducă la re- 
dobândirea vechilor graniţe, şterse pentru totdeauna. Mussolini își bate 
joc de dânşii. Pentru a-şi menţine influenţa în bazinul dunărean, Duce- 
le poartă pe unguri cu zăhărelul. Ungurii nu sunt destul de proşti ca să 
nu-şi dea seamă de jocul italienilor, dar lui Horthy îi convine să creadă 
politica lor sinceră, fiindcă prietenia Italiei îi dă prestigiu, şi are nevoie 
de prestigiu ca să-şi menţină dictatura. 

Discursurile oficiale schimbate la masa oficială din Buda sunt tipice 
în această privinţă. Pe când Horthy se lasă în scări şi vorbeşte de „legi- 
timele revendicări“ ale Ungariei, Regele Victor Emanuel nu se com- 
promite cu nimic, face literatură şi laudă calitățile nobilului popor ma- 
ghiar căruia urează să se dezvolte în pace cu toţi vecinii săi. 

Vizita Regelui Italiei la Budapesta nu va înlesni apropierea Româ- 
niei de Italia. De notat că la sosirea Regelui în capitala Ungariei n-au 
fost de faţă la gară, în afară de funcționărimea ungurească, decât trei 
şefi de misiuni străine: miniștrii Germaniei, Austriei și Jugoslaviei. În- 
că o dovadă a solidităţii Micii Înţelegeri! 


Spozaliţii: Pransesa Maruca Cantacuzino s-a căsătorit săptămâna tre- 
cută la Paris cu George Enescu — iar Ducele de Windsor (alias Edoar- 
do VII al Angliei) se va căsători duminică la Castelul Condé (în Fran- 
ţa) cu d-na Warfield ex Simpson. Maruca pune astfel cap unui roman 
vechi de mai bine de 30 de ani — iar Ducele de Windsor, unei prostii. 


Don Antonio Bibesco a fost reactivat în serviciul diplomatic și dele- 
gat la comisia Dunării la Geneva. Renumirea lui nu se datorește numai 


! Tineretul Bucureștiului a dat porecla de „Împărat“ junelui Danielopol, fiul defunctului - 
Georges Danielopol, un prichindel caraghios şi danțator vestit. 

2 Nebunie, fiindcă ungurii favorizați în trecut de împrejurările istorice, vor să repună stăpâ- 
nire pe teritorii asupra cărora nu mai au nici un drept deoarece nu sunt locuite decât de infime mi- 
norităţi maghiare. Ungaria de azi se întinde asupra întregului teritoriu locuit de maghiari. Ungurii 
nu au drept la nici o palmă de pământ mai mult. 

dorinței Regelui de a face plăcere lui Titulescui!, dar, şi, lucru parado- 
xal, demersurilor acestuia. E drept că nu e vorba de demersuri pe lângă 
Rege în favoarea lui Bibescu, ci de demersuri pe lângă Léon Blum îm- 
potriva Regelui. Regele Carol a fost într-adevăr informat de campania 
pusă de Titulescu la cale în Paris, împotriva sa — campanie pe care a 
inaugurat-o cu prilejul ultimei vizite, atât de răsunătoare, în „capitala“ 
Franţei. Cum Bibescu (mai ales nevastă-sa) e prieten la toartă cu Blum, 
Regele l-a ales ca să contracareze influența lui Titulescu pe lângă 
marele Haham al Republicii aliate. Gură de petice cum sunt, şi Bibescu 
şi nevastă-sa, plini de ură împotriva lui Titulescu, au fost bine aleşi 
pentru scopul urmărit. Titulescu n-a trebuit să doarmă mai multe nopți. 
Fără să mai adaug că Bibescu? şi Ghiţă Cruţescu reprezentând Româ- 
nia în Geneva lui vor înfățișa pentru Titulescu o supremă şi dispreţu- 
itoare sfidare pe care Europeanul nostru o va resimţi adânc. Asta vrea 
şi Regele. „Le coup de pied de l'âne...“ 


„Guvernul pregăteşte programul de vacanțe.“ Nici o veste nu mă 
putea bucura mai mult, căci grozav aş vrea să mă mai pot duce la Nau- 
heim în august, să-mi fac cura înainte de izbucnirea crizei. 


23 mai. — Victor Antonescu şi-a scos alaltăieri cartoful din gură și 
a vorbit presei adunate în jurul lui. Cuvântarea nenorocitului ocupă mai 
bine de două coloane în Universul, două coloane de searbădă logoree. 
Pretextul acestor declaraţii a fost necesitatea de a pune capăt diverselor 
zvonuri care circulă cu privire la o nouă orientare politică a României. 
E natural ca atâta timp cât negocieri sunt în curs, un ministru de Ex- 
terne să nu poată spune nimic — dar atunci cine-l pune să vorbească? 
Ca să repete la infinit formule cunoscute şi uzate ca: „soliditatea alian- 
telor noastre“, „sentimentele noastre pentru Franţa“, „comunitatea de 
origină cu Italia“, „prietenie cu toți vecinii“? Prin vagul declaraţiilor 
sale diluate într-o 'informă peltea, dl Victor n-a pus capăt zvonurilor 
mai mult sau mai puțin întemeiate care circulă, dar a justificat întru 
câtva până și pe cele mai tendenţioase. Cât de nimerită e zicătoarea 
franceză: „qui vent trop prouver ne prouve rien“. 

1 Titulescu, care nu putea suferi pe Bibescu, de când se ciocnise cu el în America, sfârşise 


prin a-l da afară din diplomație. 
1 Bibescu e plătit 5 000 franci elveţieni pe lună! 

Ieri, la Bucureşti a trebuit să aibă loc inaugurarea Institutului de Cer- 
cetări Agronomice, în prezența Regelui. Mă întreb ce rost poate avea 
această „inaugurare“, căci Institutul funcţionează deja de 2-3 ani, iar 
definitiv terminat nu e nici acum. DI lonescu-Siseşti mi-a trimis alaltă- 
ieri o telegramă rugându-mă să viu neapărat la Bucureşti, să asist şi eu 
la ceremonie. De fapt, Institutul de Cercetări e opera mea. Am pus te- 
melia mărețului edificiu în 1928, ca ministru al Agriculturii, pornind la 
lucru fără credite, cu o sumă iniţială de 3 milioane lei pe care am adu- 
nat-o prin anulări în diferite posturi bugetare. Ştiam bine că odată clă- 
direa începută şi Institutul întemeiat, succesorii mei vor fi siliţi să mear- 
gă până la sfârșit — şi nu m-am înşelat. Dată fiind ușurința cu care se 
uită toate în politică, m-am mirat că lonescu-Siseşti, pe care l-am nu- 
mit tot eu la direcţia Institutului, şi-a adus aminte de mine. O notă bună 
pentru un om care și-a dovedit, în alte împrejurări, ingratitudinea. Nu 
m-am îndurat să plec de la Breasta, şi cu tot regretul, n-am putut 
răspunde la amabila invitaţie, dar am trimis o călduroasă tele-gramă. 


24 mai. — Înapoiat aseară București. Găsit un așa morman de tele- 
grame şi de cărţi de vizită trimise şi depuse de Sf. Constantin încât m-a 
apucat disperarea numai la ideea să le descurc. Notorietatea apasă greu, 
şi nu foloseşte la nimic. 

În lipsa mea din Bucureşti s-a întâmplat o catastrofă: s-a prăbuşit 
tavanul cofetăriei Nestor, din Calea Victoriei, omorând mai multe per- 
soane printre care cei doi proprietari ai cunoscutului local. Întreg imo- 
bilul se află pe cale de dărâmare, căci societatea „Mica“ ridică în locul 
lui un palat cu 8 etaje. Toţi chiriaşii fuseseră evacuaţi, afară de cofetă- 
ria Nestor care ceruse să mai rămână de Sf. Constantin. Un zid întreg a 
căzut asupra încăperilor ce adăposteau cofetăria, şi astfel s-a produs 
nenorocirea. Firma Nestor se bucura de o clientelă specială, obişnuită 
să se adune acolo, recrutată printre oamenii cei mai cunoscuţi din Bu- 
cureşti. Era „o modă“ să iei cafeaua dimineaţa la Nestor, căci era foarte 
bună şi serviciu curat. A fost un noroc că prăbăuşirea s-a întâmplat pe 
când localul era aproape gol, altfel numărul victimelor ar fi fost mult 
mai mare. Vina o poartă şi nenorociţii de proprietari care s-au încăpă- 
ţânat în prăvălie şi după ce întreaga construcţie fusese evacuată, dar 
ma! ales antreprenorul dărâmării, Prager. 

Telegramele din străinătate anunţă o stăruință mai serioasă a comi- 
tetului de neintervenţie în Spania de la Londra şi a Guvernului englez 
pentru obținerea unui armistițiu între cele două tabere spaniole, armi- 
stițiu care să aibă de urmare retragerea voluntarilor străini de pe am- 
bele fronturi. Propunerile engleze sunt primite cu simpatie în Franța 
dar cu mai puţină bunăvoință în Germania şi mai ales în Italia. Presa 
italiană vede în propunerile Guvernului britanic o simplă manevră pen- 
tru a frustra pe generalul Franco de o victorie ce pare din ce în ce mai 
asigurată. Naţionaliştii spanioli nu vor, dealtmintreli, să audă de un 
armistițiu. Anglia având pe de altă parte intenţia să sesizeze Societatea 
Naţiunilor cu chestiunea neintervenţiei şi să descarce atribuţiile Comi- 
siei din Londra asupra Genevei, se vorbeşte cu insistență că şi gene- 
ralul Franco va trimite delegaţi la S.D.N. Presa italiană îl sfătuieşte să 
facă un plebiscit înainte de a trimite reprezentanţi la Geneva, ca să facă 
dovada că aceştia pot vorbi în numele majorităţei poporului spaniol. 


Revanşa lui Israel: telegramele de azi ne informă că dumnealor 
domnii Leon Blum, Litvinov (Finkeflstein) şi Hirschfeld (ambasadorul 
rus în Franța) s-au întrunit la Paris pentru a pune la punct anumite 
chestiuni pendinte între Franţa și Rusia. Interesele celor două mai pu- 
ternice ţări ale continentului date pe mâinile a trei jidani, iată o mică 
compensație acordată de Eloim neamului ales, în schimbul neplăcerilor 
sentimentale pe care trebuie să le sufere în țările otrăvite de curentul 
antisemit! 


Mi se aduce ultima circulară trimisă de Zizi Cantacuzino gardiş- 
tilor, circulară provocată de scrisoarea de felicitare pe care mareșalul 
Averescu a adresat-o colonelului Bădescu după condamnarea ucigași- 
lor lui Stelescu. Zizi e moderat, în termenii săi, fată de Averescu, dar 
înjură surugieşte pe Lupeasca, pe colonelul Bădescu şi pe „toţi lașii“ 
care s-au servit de scrisoarea mareșalului, începând cu Universul. 

Totdeodată mi s-a adus o broşură publicată de prietenii lui Stelescu, 
în care, după ce se arată — cu reproducere de acte — că tatăl lui Cor- 
neliu Căpitanul, faimosul meu prieten lon Zelea Codreanu, nu şi-a 
schimbat decât târziu numele lu: polonez de Zelinski şi că soția aces- 
tuia (mama Căpitanului) e născută Brauner — se mai citează o serie de 
acte incorecte, pe care virtuosul Corneliu le-ar avea pe conştiinţă. Măr- 

turisesc că documentele reproduse în această broșură au cam zdrunci- 
nat Simpatiile mele față de persoana conducătorului tineretului nostru 
universitar. Când după tată eşti Zelinski iar după mamă Brauner, s-ar 
cuveni mai multă indulgență faţă de tot ce nu e născut în această ţară în 
— escu şi în anu. 


Inaugurarea festivă a Institutului de Cercetări Agronomice ce tre- 
buia să aibă loc sâmbătă 22 mai, a fost amânată pentru o dată ulterioară 
ce se va fixa. Pretextul mărturisit, o gripă a Regelui. De altă parte mi se 
spune că Regele e sănătos tun, dar că s-a invocat gripa ca să se evite 
anunțata călătorie la Cetatea Albă, după sfatul Siguranţei. O fi şi așa. 


Nae Ionescu îmi raportează că Vaida e sigur să formeze Guvernul 
„la culesul strugurilor“. Cu atât mai bine pentru el. 

Dinu Arion îmi aduce ştirea că Zizi Cantacuzino ar fi bolnav de 
cancer, la pilor. Cu atât mai rău pentru dânsul. 


25 mai. — Pe ziua de ieri trei accidente: 

Un tren deraiat la Valea Uzului (pe Valea Trotușului). Trei morţi și 
14 răniţi. 

Altul între Bistriţa şi Bistrița Bârgăului; 3 răniți. 

Voievodul Mihai a sosit la Varșovia, nici un mort și nici un rănit! 

Cum trece timpul! Îmi aduc aminte ca de ieri, de nașterea Măriei 
Sale; eram ministru de Interne, în 192| — am fost chemat de dimineaţă 
la Palat — câtă bucurie în Familia Regală, strânsă în jurul leagănului 
noului născut! Şi iată-l acum pe noul născut, că-şi începe cariera poli- 
tică. După ce a fost la Londra să reprezinte pe Rege și țara la încoro- 
narea lui George al VI-lea — a trecut la Varşovia să invite pe Președin- 
tele Republicii, Moscisky, la Bucureşti. Prinţul a fost primit cu mare 
alai de polonezi, care ţin să sublinieze reluarea relaţiilor intime cu Ro- 
mânia, relaţii pe care Titulescu le stricase cu totul. Moștenitorul Tronu- 
lui nostru a fost decorat cu marele cordon al „Vulturului Alb“, dar ce e 
mai nostim € că zisul Moștenitor nu are nici o decorație românească. 
Am înregistrat aceeaşi anomalie cu prilejul decorării lui cu Legiunea 
de Onoare. Tradiţia de a nu decora pe Prinții noștri decât la majorat e 
un non-sens. Mă miră că Regele Carol, atât de ahtiat după tradiţiile 

vechilor Monarhii, nu a pus încă lucrurile la punct. În toate Familiile 
Regale, „Principii de sânge“ îşi primesc în leagăn primul lor mare cor- 
don, în schimbul celui ombilical. 


Până unde poate merge patima şi prostia: Universul de azi, într-un 
destul de lung artitol necrologic! face pe John Rockefeller jidan! Cu 
Rockefeller dispare omul reprezentativ al unei lumi. Om închis și puţin 
simpatizat a consacrat totuşi binelui obştesc o bună parte din imensa 
lui avere. A înzestrat cu peste 500 milioane de dolari numai Institutul 
de Cercetări ştiinţifice care poartă numele său — şi câte alte sute de 
milioane a mai dat, în dreapta şi în stânga! 

O răscumpărare a sufletului său pentru miile de ruini pe care le-a 
pricinuit şi pentru nimicirea tuturor celor care i-au stat în cale! 


„Mon ami“ Blumenfeld a venit azi la mine cu geanta plină. Mi-a 
povestit între altele o întrevedere pe care Teodorescu-Branişte (de la 
Adevărul) a avut-o zilele trecute cu Vaida. Întrevederea a fost pusă la 
cale de Costică Angelescu după dorința lui Vaida de a lua contact cu 
„cineva“ din direcția ziarelor din Sărindar. Vaida a început prin a de- 
clara că s-a înșelat asupra Adevărului şi a Dimineței şi că regretă seve- 
rele sale aprecieri publice asupra celor două ziare, căci a putut constata 
zilnic toată obiectivitatea lor. Şi Adevărul şi Dimineaţa au reptodus 
totdeauna foarte corect cuvântările Frontului Românesc şi n-au pus 
nici o patimă în comentarea manifestărilor acestei grupări politice. Şi 
brusc, Vaida a oferit oropsitelor gazete prietenia lui, însoțindu-şi ofer- 
ta, după obiceiul lui, cu o sumă de istorioare şi de digresiuni. „Ei, d-le 
. Branişte, oameni obiectivi se pot înţelege între ei — că unul e mai la 
dreapta, altul mai la stânga, nu face nimic. Să nu luăm lucrurile prea în 
tragic. La urma urmelor e la noi multă farsă în tot ce se spune. Așa de 
pildă a fost mult atacat Sadoveanu pe tema că e mason. Ce mason, 
domnule? Farsă! Mason am fost şi eu, în străinătate, şi am putut să văd 
ce înseamnă acolo masoneria — dar la noi? Frăţie la lojă, şi trădare și 
înjurături îndată ce ieși din lojă! Ca şi primatul muncii naţionale, crezi 
d-ta că m-aş putea agăța de el ad litteram într-un program de guver- 


! Rockefeller, faimosul rege al petrolului şi miliardar, a murit acum două zile în Florida la 
vârsta de 97 ani. 

nare? Să-ţi povestesc o istorioară. Aveam la ţară o doctoriţă ovreică, o 
femeie admirabilă ce-şi vedea de treabă şi căuta cu ştiinţă şi cu con- 
ştiinţă toți bolnavii. Căuta şi pe nevastă-mea care sufere atât de cord, și 
nevastă-mea ținea foarte mult la dânsa. lată că într-o zi a fost mutată şi 
în locul ei a fost numit un doctor Ghiorghiu, de prin Moldova. A venit 
la mine, din «Domnule Prezident» nu mă scotea, dar m-a prevenit că 
nu va putea veni de prin sat şi pe la noi, fiindcă era foarte ocupat la 
Cluj, unde era asistent la nu mai ştiu ce catedră. L-am întrebat: dar 
bine, dacă ai deja o slujbă la Cluj de ce ai mai luat alta? Mi-a răspuns, 
fără jenă că o luase ca să-şi mărească leafa! Aşa «primat al muncii 
naţionale», îl resping cu toată puterea!“ După ce a mai povestit şi 
altele, fratele Vaida a conchis că într-o viitoare guvernare singura lui 
grijă ar fi să facă gospodărie, şi revenind la propunerea lui de priete- 
nie, n-a cerut lui Branişte în schimb ca ziarele din Sărindar să-şi modi- 
fice atitudinea. Să continue să-şi susție doctrinele lor de stânga, să con- 
tinue să slujească partidul d-lui Mihalache — dar un singur lucru îl 
cere să nu mai ducă campanie pentru reîntregirea Partidului Național- 
"Țărănesc, sau în favoarea unei înţelegeri între dânsul, Vaida, şi Miha- 
lache. Fiindcă, dacă o asemenea înțelegere — pe care el nu o crede 
posibilă — s-ar face, ea n-ar trebui să apară ca rezultatul unei acțiuni 
duse de Adevărul şi de Dimineaţa. Şi cu acest prilej Vaida a început să 
vorbească de unul și de altul. Despre Maniu cu ură. „Nu e adevărat că 
am fost atâta timp «secundul» lui: eu l-am învăţat să facă politică; 
păcat că nu mai trăieşte Stere să-ţi spună impresia lui, când a venit în 
Ardeal şi ne-a cunoscut pe amândoi!“! A înjurat pe Mihalache; despre 
Madgearu a spus că are „atât venin în suflet câtă fiere are în ficat“ — 
până şi pe Călinescu (întrucât priveşte Partidul Naţional-Ţărănist) nu 
s-a putut abţine de a-l batjocori: „vorbeşte într-un fel la mine, şi în altul. 
la Mihalache — vorba românului, vrea să pună două parale în trei 
pungi!“ Despre Goga a spus că e în stare de orice, că nu respectă nimic, 
că nu e nimic de făcut cu el. Despre alte partide n-a vorbit. 

Branişte a răspuns ofertei lui Vaida spunându-i că era foarte măgu- 
lit de aprecierea obiectivităţii ziarelor sale, că dânşii cei de la 4devă- 
rui şi Dimineaţa n-au nici un seniimeni personai ostii faţă de Vaida, și 
că vor continua în atitudinea adoptată, ținând seamă în limita posibi- 
lităţilor, de dorința exprimată de Vaida, de a nu prea insista asupra unei 


! Aci Blumenfeld confirmă că Maniu făcuse o deplorabilă impresie lui Stere, iar Vaida una 
mult mai bună. Dealtmintreli, Stere a şi scris-o. 

eventuale înțelegeri între dânsul și Mihalache. Cum Vaida vorbea ca 
un viitor prezident de Consiliu, Branişte l-a întrebat ce crede despre 
cenzură. Fratele Alexandru a răspuns răspicat: „Cenzura trebuie redusă 
la un minimum: Familia Regală, cele în legătură cu ea — şi Armata. 
Încolo nimic, nici chiar politica externă. Nu văd pentru ce politica ex- 
ternă n-ar putea fi discutată şi întrucât o asemenea discuţie ar împiedi- 
ca Guvernul să facă politica pe care o vrea!“ 

Impresia lui Branişte a fost că Vaida — deşi n-a spus-o — se con- 
sideră sigur pe succesiunea Guvernului. Să-i fi promis ceva Regele în 
ultima lui audienţă? Branişte înclina să o creadă, judecând după mutre- 
le fericite cu care l-au primit Costică Angelescu și Tilea, prezenţi la în- 
ceputul conversaţiei cu Vaida. 

Blumenfeld s-a dus la Tătărescu, la Inculeț şi Victor Antonescu să 
controleze aceste impresii ale lui Branişte. Toţi trei i-au spus că din cât 
ştiu ei, Regele ar fi sfătuit pe Vaida să se înțeleagă cu Mihalache. „Şi 
de aia înjura Vaida pe Mihalache?“ — am întrerupt eu. Blumenfeld a 
părut cam nedumerit de întreruperea mea şi a admis că pe spusele lui 
Guţă şi ale lui Inculeţ nu se poate pune nici un temei, dar credea în sin- 
ceritatea lui Victor Antonescu, fără să-şi dea seamă tocmai acesta e cel 
mai suspect. O cutră bătrână şi cănită. 

Antonescu a explicat lui Blumenfeld şi rostul „declaraţiilor“ sale, 
făcute presei. Ele au avut de scop să împace Franţa şi Cehoslovacia 
care se cam sfiesc de noi, mulţumită acţiunii lui Titulescu, şi ne fac tot 
felul de şicane în livrarea armamentului. La Paris, nici până azi trans- 
formarea redevenţelor de petrol în plăți pentru furniturile militare nu e 
încă lucru isprâvit. Deasemeni, nici până azi nu sunt semnate contrac- 
tele cu Cehoslovacia pentru motorizarea Armatei, contracte pe care 
Tătărescu le-a încheiat în principiu la Praga. Generalul Glatz, care e în 
capul Armamentului, e pe de altă parte acuzat de hitlerism (!) şi de sa- 
botare a comenzilor cehoslovace în favoarea unor oferte germane (Aus- 
tro-Daimler)! Și o mai fi şi ce știm noi (a se vedea notele de la pag. 218 
şi urm.). Noroc că avem pe Victoraş! Declaraţiile lui au pus toate lucru- 
rile la punct! 


Ieri s-a deschis oficial Expoziţia din Paris. Discursuri multe și bana- 
le, dar pavilioane gata, puţine. Să sperăm că până la sfârşit se vor ter- 
mina toate. 

DI lonescu-Sisești şi-a ţinut discursul de recepție la Academia Ro- 
mână. Un zero mai mult adăugat înaltei rii l-a răspuns Antipa 


care, deși e minuscul, reprezintă singur mai multe „zeruri“ (!!!) (ori il 
„calambur'*). 


Plouă de rupe pământul în Jugoslavia şi în Polonia. La noi au fost 
ploi mari cu furtuni numai în județul Bacău; încolo, până acum ne-a fe- 
rit Dumnezeu. 


Pe marginea Istoriei. 

Echo de Paris povesteşte că bătrâna Djagaşvili, mama lui Stalin, 
care trăieşte la Tiflis şi e foarte evlavioasă nu s-a mai putut abține de a 
merge la biserică şi s-a dus de Paşti la slujba învierii. Când au văzut-o 
credincioşii, pârbovită şi bătrână, cu o lumânare în mână, au luat-o 
drept Satana, și au fugit din biserică! Faptul ar fi fost raportat la Mos- 
cova, lui Stalin, care a poruncit ca mama sa să fie îndepărtată din Tiflis 
şi relepată într-un loc izolat „ca să nu mai poată da exemple rele“. Tră- 
iască revoluţia sovietică şi socialistă! Aşa progres înţeleg şi eu! 


Consiliul S.D.N. s-a întrunit. S-a hotărât o sesiune extraordinară a 
Adunării pentru admiterea Egiptului în sânul Societăţii. În culise s-a 
hotărât ca Abisinia să nu trimită delegaţi la această Adunare pentru ca 
S.D.N.-ul să nu fie silit să se pronunțe pentru sau contra acestei admi- 
teri care ar implica recunoașterea sau nerecunoaşterea cuceririi itali- 
ene! Mare curaj dovedesc 52 de naţiuni când se adună împreună! Şi să 
n-aibă lumea încredere în areopagul de la Geneva? Hotărârea aceas- 
ta cu abţinerea delegaţiei abisiniene, e tipică moravurilor şi procedurii 
Sedeniste. 


Din ştirile sosite azi, pare că Anglia nu va mai insista — faţă de 


succesul obținut — în propunerile ei de armistițiu în Spania. Cum l-ar 
fi putut impune Europa, când cel puţin unul din beligeranți nu-l vrea? 


La Bruxelles, unde dulcele Delbos s-a dus să se plimbe, s-au schim- 
bat discursuri de amor între Franţa şi Belgia. Dar amor platonic, căci 

Belgia s-a retras definitiv în neutralitatea ei garantată, şi „la V.P.A.B.“! 
nu mai e aliata Armatei franceze. 


26 mai. — Până unde poate merge psihoza „rasismului“: 

Se pare că frica de reacțiile naţionaliste a pătruns până şi în Armată, 
căci mi se povesteşte o savuroasă istorioară. Urmând a se înființa anu- 
mite fabrici pentru armament, în ţară, în colaborare cu Skoda, Minis- 
terul nostru de Război a cerut uzinelor de la Pilsen să trimită un expert 
priceput, ca să se examineze împreună cu dânsul anumite laturi tehnice 
ale problemei. Skoda a trimis pe cel mai bun inginer al ei, pe un domn 
Iosif Rozenberg. La sosirea acestui domn, generalul Glatz s-a strâmbat 
însă şi a chemat pe reprezentantul uzinelor de la Pilsen, rugându-l să 
intervie ca să se trimită în locul lui altul. „Pricepi d-ta, trebuie să ținem 
seamă de opinia publică, şi întrebuinţarea unui jidan în materie de apă- 
rare naţională ar fi rău văzută!“ Reprezentantul Skodei a rămas tâmpit 
şi a explicat că dl Rozenberg nu e jidan, că are un frate popă catolic, şi 
că sunt Rosenbergi, Schwarzenbergi, Löwenstein în țările germane ca- 
re n-au nimic comun cu Israel. Pentru numele de Rosenberg, a reamin- 
tit chiar că cel mai intim colaborator al lui Hitler e un creştin neaoş, nu- 
mit tot Rosenberg. „Bine, bine, a răspuns Glatz — Rosenberg ca Ro- 
senberg, dar cum rămâne cu Iosef?“ Autentic. 


Pare că Regele e totuși bolnav: o uşoară gripă îl ţine în pat de frica 
complicaţiilor. Ştirea că ar fi fost la cale o boală „diplomatică“, în ved- 
erea anumitor scopuri, era deci tendenţioasă. 


Generalul Franco a adresat la Geneva un protest împotriva repreze- 
ntării Spaniei la Adunarea Societăţii Naţiunilor prin Guvernul „roşu“ 
de la Valencia. Generalul arată, în protestul său, că naționaliștii ocupă 
două treimi din suprafaţa Spaniei, şi toate coloniile, că Guvernul de la 
Valencia e în prada anarhiei şi a călcat toate prescripţiile Constituţiei în 
baza căreia se pretinde constituit — şi: că, în fine, prin crimele şi pră- 
dăriie pe care ie-a comis, oamenii care compun acei Guvern s-au pus 
singuri în afară de rândurile lumii civilizate. 


! „La vaillante petite armée Belec“ cum i se zicea pe vremea războiului. 

Pe de altă parte, întreaga presă italiană protestează împotriva pro- 
iectului englez de a trece asupra Societăţii Naţiunilor — în care Ger- 
mania şi Italia nu sunt reprezentate — problema pacificării peninsulei 
Iberice. J? y aura de beaux jours à Genève. 

Il y en a deja: şapte miniştri de Externe bat apa în piuă cu prilejul 
şedinţelor Consiliului. Ciocoslovacii se agită, Eden se crede ce nu e, 
franţujii caută să se strecoare. 

Puturosul de Krotta a mai tăcut un expozeu inutil, iar Victor Anto- 
nescu tace ca un prost deștept. 


Balonul lui Picard, acest taximetru al stratosferei, a ars. Cum nu era 
nimeni într-însul, n-a fost nimeni rănit, nici ucis. 


Un prieten care a văzut dosarul Dormann (samsarul ce pusese la ca- 
le toamna trecută vânzarea avioanelor noastre vechi, afacere ce a dus la 
prăbuşirea lui Caranfil) îmi povesteşte că amicul Cosăcescu ar ieși 
dintr-însul grav compromis. Ar fi luat de la Dormann un comision de 
3 milioane lei ca să-l pună în contact cu autorităţile româneşti. Cum 
atacerea nu s-a tăcut, Dormann a cerut banii înapoi — Cosăcescu ar îi 
refuzat să-i dea, fapt pentru care a fost dat în judecată la Paris. Lunga 
petrecere pe malurile Seinei, de astă-iarnă, a tost impusă lui Cosăcescu 
pe de o parte de acest proces, pe de alta de frica să nu fie „cofrat“ la 
București. Afacerea s-a mai complicat şi prin pretenţiile unui anumit 
Teodorian, care cerea şi el 50 000 franci francezi asupra celor 3 mili- 
oane lei. Cosăcescu n-a vrut să ştie nimic, nici despre această plată. 
Omul care a văzut dosarul pretinde că şi Caranfil ar fi grav compromis. 
Paul Angelescu ar poseda bruionul unei scrisori de comision, de 50 mi- 
lioane lei, corectat de mâna tostului ministru al Aerului. Din tericire 
pentru toţi onorabilii domni afacerea a fost clasată. In special pe Cosă- 
cescu, l-ar fi scos din încurcătură, Franasovici, „năşicu“. 


Un potop, însoţit şi de puţină grindină s-a revărsat ieri asupra regiu- 
nii Craiovei. La Breasta am avut pagube serioase. Nici nu se putea alt- 
fel: aveam cel mai frumos grâu din câte am văzut, de când sunt pe lu- 
me. Agricultura e o nenorocire. 

Luat masa ieri-seară la Bușilă cu d-rul Costinescu. Părerea lui e că 
acțiunile lui Vaida au scăzut mult la Rege în ultima vreme. Rămâne de 
văzut până la ce punct Costinescu e în curent cu ce gândeşte Regele. 


28 mai. — Caraghioșii: 

Cu prilejul vizitei pe care primul ministru turc Inonii (frumos nume) 
o face la Atena, Ata Tiirk (Kemal) a trimis prin radio un mesaj în care 
spune că „statele Inţelegerii Balcanice au o singură graniţă şi cei ce se 
vor atinge de ea se vor arde ca fluturii care se apropie de flacără“. 

La S.D.N., la Geneva, Adunarea — după ce a ales alt turc, pe Riistii 
Aras, ca preşedinte — a respins protestul lui Franco ca emanând de la o 
putere nelegal constituită, şi n-a şters Abisinia din numărul Statelor 
membre ale Ligii, deşi nu mai există pe harta Africii. În schimb a bine- 
voit a primi în sânul Societăţii, Egiptul, care este exact atât de indepen- 
dent ca Yorkshire-ul. 

În şedinţa Consiliului S.D.N.-ului a vorbit şi Victoraş Antonescu; ar 
fi exagerat să destăinuim şi ce a spus. 

Odată cu Baldwin şi-a dat demisia şi Ramsay Macdonald. Sir John 
Simon va fi numit cancelar al Eşichierului. Lista Guvernului Neville 
Chamberlain va apare mâine. 

Peneş Curcanul a împlinit 53 de ani. Această zi fericită a fost sărbă- 
torită în toată țara drotoşilor, pentru care Beneș e un simbol şi un mo- 
del. Să le trăiască! 


Mussolini, printr-un interviu dat presei americane şi printr-o inter- 
ventie directă la Washington, a cerut Preşedintelui Roosevelt să ia initi- 
ativa unei conferințe mondiale în vederea limitării armamentelor. Uni- 
versul de azi-dimineață scrie în această privință: 

„Vin veşti mai liniştitoare... 

Înţelepciunea încearcă să-şi recucerească dreptul la conducerea po- 
poarelor., 

După asigurările pacifiste date la Londra de generalul von Blom- 
berg, după dorinţa de pace exprimată de dr. Schacht la Paris, după dis- 
cursul ponderat al d-lui Kanya și care pare că e menit să producă im- 
presia unei schimbări în politica revizionistă maghiară, vine acum şi 
vestea apelului d-lui Mussolini adresat Preşedintelui Roosevelt, în ve- 
derea convocării unei conferinţe mondiale pentru limitarea înarmărilor. 

Nu putem desigur, ca ţară pacifistă!, decât să ne bucurăm de adierea 
aceasta nouă care devine tocmai din regiunile de unde veneau norii ame- 
nințători“. 

Să-mi fie îngăduit să adaug că această „adiere“ n-a fost probabil pro- 
vocată decât de imposibilitatea ţărilor de unde suflă, de a urma, din mo- 
tive financiare, ritmul de înarmare al altor ţări cu rezerve economice şi 
monetare mai puternice... 


Aseară, Excelenţa Sa domnul guvernator Mitiţă Constantinescu a 
oferit un mare prânz Excelenței Sale domnului Byrka, guvernatorul 
Băncii Poloniei, care a venit să întoarcă colegului său vizita de curând 
făcută la Varşovia. Masa, la care am fost pofiit şi eu, a fost servită în 
frumosul palat al Băncii Chrissoveloni din Lipscani, în care Banca Na- 
ţională, care l-a cumpărat, a instalat serviciul devizelor. A fost o masă 
excelentă — dar cu vinuri mediocre — şi o recepție de toată frumu- 
seţea. Măreaţa sală florentină a Consiliului, cu tavanul ei de lemn zu- 
grăvit adus din Italia, cu proporţiile şi cu decorarea ei atât de reușite, a 
fost transformată în sală de mâncare iar „cercul“ de după masă a fost 
ţinut în hallul de marmură de jos, în care ghişetele fuseseră mascate 
prin perdele trase. O profuziune de bujori, albi şi roşii (culorile Po- 
loniei) răzleţi şi în enorme buchete, complectau de minune prin masa 
lor decorul florentin al sălilor, al scării principale, al culoarelor. Garoa- 
fe albe şi roşii, şi ele, erau presărate în profuziune printre tacâmuri; 
nicăieri o notă discordantă, căci se păstraseră pretutindeni zidurile goa- 
le în nota trecutului. Cred că nu există nici o bancă din lume care să po- 
sede o asemenea „suită“ pentru recepţiile sale. Dacă n-ar fi fost urâţe- 
nia fracurilor şi blegăria invitaţilor, s-ar fi putut cineva crede în plin 
„Cinque cento“, pe malurile Anului. 

Cu dl Byrka am vorbit foarte puţin. O fi un financiar iscusit, dar în 
afară de limba polonă, nu vorbeşte decât nemţeşte, prost. La sfârşitul 
mesei a citit un scurt discurs pe franțuzeşte, l-a citit ca vai de el ca un 
om ce nu pricepe ce citeşte. În schimb i-a tras Mitiţă un discurs, citit 
frumos, literatură fără miez, dar elegantă. Asta e cusurul nostru, ne 
omoară deşteptăciunea şi fiecare avem doctrinele şi soluţiile noastre, și 
mai ales darul de a vorbi. La noi fiecare păduche e o trâmbiţă. 

După masă am stat mai mult de vorbă cu Victor Bădulescu (subse- 
cretar la Externe și nepotul lui Victor Antonescu) şi cu Costică Ange- 


! Presupun că foaia d-lui Popeşte a vrut să zică „pacifică”. 


www.dacoromanica.ro 


ÎNSEMNĂRI ZILNICE, 1937 239 


lescu (fostul guvernator). Am discutat cu Victor Bădulescu despre di- 
versele propuneri ce ni s-au făcut. Bădulescu pretinde că nu ni se pune 
sula în coastă ca să ne hotărâm și că grija Guvernului (adică a Regelui) 
este, înainte de toate, să nu supărăm Anglia. Pare că „conducerea“ Sta- 
tului român e complect siderată de sporirea puterii armate engleze, şi 
convinsă că în curând Cabinetul de la Londra, sprijinit pe puterea de 
care va dispune, îşi va spune iarăși şi răspicat cuvântul, atât în politica 
Europei Centrale cât şi în a Europei Orientale. N-ar fi bine ca acest 
moment — socotește Bădulescu — să ne găsească în tabăra vrăjmaşe 
Angliei. Acelaşi respect, sau teamă, față de viitoarea situaţie hotărâ- 
toare a Angliei, o are şi Guvernul italian. De aci propunerile lui — sin- 
gurele foarte insistente — de a încheia un pact cu noi: nu vrea să ne 
lase în lotul eventual al Angliei. Fără să primesc drept bun întreg 
raționamentul lui Bădulescu, am convenit cu el că situația noastră nu 
era uşoară. Concluzie la care ajunsesem şi fără luminile lui. 

Cu Costică Angelescu am vorbit politică internă. Mi-a declarat că 
Vaida nu-i povestise tot (?) ce a discutat cu Regele în ultima audienţă, 
dar că voia să mă vadă, şi că această dorință pare să-i fi fost sugerată de 
sus, căci îndată ce s-a înapoiat de la Palat singurul lucru pe care l-a 
spus a fost: „Trebuie să văd pe Argetoianu“. Angelescu îmi reamin- 
teşte că m-a prevenit prin Em. Antonescu și prin Pangal că Vaida voia 
să-mi telefoneze a doua zi ca să ia o întâlnire. Au venit însă o sumă de 
oameni pe capul lui, şi Vaida a mai amânat cu-o zi întrevederea cu 
mine — dar eu am plecat la ţară. Dl Costică a mai adăugat că Vaida se 
înapoiază la 30 mai în București, şi că imediat va lua contact cu mine. 
D-sa nu părea atât de sigur că Vaida va fi chemat să formeze viitorul 
Guvern, dar credea că așa va fi, şi că probabil șeful Frontului Româ- 
nesc îmi va spune mai mult decât le-a spus lor. Am avut impresia că 
era sincer, căci după ce mi-a spus cât îmi era de devotat, m-a conjurat 
să-l strâng pe Vaida în braţe şi să-l învăţ ce să facă ca să reușim în pla- 
nurile noastre. Căci dânsul nu vedea un Guvern Vaida posibil fără mi- 
ne, şi fără câţiva alții, printre care cita întruna pe Gh. Brătianu (?). La 
rândul meu i-am făcut cunoscut — dar fără nici un entuziasm — că 
sunt gata să văd oricât pe Vaida, că o înţelegere între dânsul și mine 
nu ar fi grea, dar că greutăţile sunt altele, şi anume două:1) să se înțe- - 
leagă Vaida cu Regele, adică să primească condiţiile Regelui, care, 
dacă-l va chema, va fi ca să-i spună: vrei să prezidezi un Guvern com- 
pus din cutare, cutare şi cutare? Căci viitorul Guvern va fi un Guvern 
Carol. 2) Să primesc eu condiţiile pe care ni le va pune Regele. Pentru 

simpla plăcere de a fi ministru n-aş putea primi într-adevăr un porto- 
foliu: ori ni se lasă mână liberă, şi ni se dă putinţa de a face ceva — ori 
să ne lase în pace. Angelescu a fost şi în această dublă privinţă de per- 
fect acord cu mine. 

Interesant de notat că şi el e convins că nu poate fi vorba de un 
Guvern vaidist ci de unul prezidat de Vaida. Prietenii politici ai lui 
Vaida trebuie să facă toate sacrificiile în această privinţă, şi el e gata 
cel dintâi, să le tacă. Vorba vine. 

Am rămas înţeleşi că voi vedea pe Vaida la începutul săptămânii 
viitoare. 


Am aflat aseară, de la miniștri, boala exactă a Regelui: e o amigda- 
lită, cu destulă temperatură, aşa cum se prezintă de obicei această boa- 
lă. Excesul de îngrijire impus de medici Regelui e datorit dorinței de 
a-l pune pe picioare înainte de 6 iunie. 


29 mai. — A doua grindină a căzut la Breasta. De astă dată a ras 
toată via. Numele Domnului să fie binecuvântat. 


Protesorul Abrami, venit să ţină o conterință a fost chemat în con- 
sult la Regină. A fost publicat, în urma consultaţiei, un buletin medical, 
care nu e bun. „Majestatea Sa are nevoie de repaus, suferind de anemie 
în urma hemoragiei suferite. La această stare s-a adăugat în ultima vre- 
me şi o flebită.“ În urma unei hemoragii, sângele se reface în 24 de ore. 
„Anemia“, în buletinul publicat constitue un eufemism, care nu poate 
înşela decât pe cine nu e medic. 


Telegramele de la Paris aduc vestea îmbucurătoare că vizita lui 
Schacht a contribuit mult la îmbunătăţirea raporturilor dintre Franţa şi 
Germania. Deși Schacht a declarat la sosire că n-a venit să facă poli- 
tică, ci numai să inaugureze pavilionul german de la Expoziţie, a făcut 
totuși politică, şi încă politică bună. Aranjamentul comercial dintre ce- 
le două ţări, a căru negociere era tărăgănată de luni de zile, a fost pus 
la punct. Într-o cuvântare la banchetul pe care i l-a oferit Camera de 
Comerţ franco-germană, Schacht a spus: „Se spune că Germania cere 

întruna; o ţară săracă trebuie să ceară, dar iată şi ce Germania oferă: 
pacea, înapoierea la Geneva dacă S.D.N. încetează de a fi o curte mar- 
țială pentru a deveni o instituție consultativă de coordonare, toată bu- 
năvoința sa pentru a înțelegere de limitare a înarmărilor ruinătoare 
— în fine tot concursul pentru o acțiune de împăcare a spiritelor“. 

Cuvântarea lui Schacht e viu şi favorabil comentată de presa fran- 
ceză. E de notat că ea vine tọçmai în momentul în care Mussolini face 
şi el propuneri de limitare a înarmărilor, cu singura condiţie ca nego- 
cierile să fie duse în afara de Liga Naţiunilor. Propunerile făcute de 
Mussolini lui Roosevelt şi discursul lui Schacht de la Paris deschid 
perspective noi în politica internaţională. 

Din nefericire la Geneva se bate mai departe apa în piuă. Adunarea 
a ajuns la rezoluții prin care se aprobă cele hotărâte de către comisia 
„neintervenţiunei“, și se recoamndă (!?) continuarea sforțărilor pentru 
obţinerea retragerii voluntarilor străini din Spania. În rezumat o măr- 
turisire mai mult de neputinţă. 


În Anglia, Ministerul Baldwin a demisionat şi s-a constituit imediat 
un Minister. Neville Chamberlain, care devine „Prime-Ministre“ fără 
portofoliu. In locul lui, la Finanţe, a fost numit Sir John Simon care a 
tost înlocuit la Interne prin sir Samuel Hoare. La Amiralitate, locul lui 
Hoare l-a luat Duff, până acum ministru de Război. Afară de Baldwin, 
au mai ieşit din Minister și Macdonald, şi Runciman (Comerţ). Bald- 
win a fost numit conte („earl“) şi decorat cu ordinul Jaretierei. Runci- 
man a fost creat viconte. 


leri-seară a fost Gavrilă Marinescu la mine. A venit să-mi supună 
actui constitutiv pentru crearea unei asociaţii ce ar avea de scop aju- 
torarea studenţilor. Această asociație prin care se încearcă strângerea 
rândurilor tineretului în jurul Monarhiei şi al Regelui Carol, va lua fiin- 
tă în ziua de 6 iunie, memorabilă aniversare a zilei în care Majestatea 
Sa ne-a căzut din cer. Deşi sunt convins de inutilitatea acestor sforțări 
de a câştiga sufletul studenţilor pe cale polițienească, am subscris şi eu 
actul alături de Patriarhul Miron, de Goga, de Iorga, de Tătărescu, de 
Mihalache şi de Vaida, ca să fac şi eu ca e1 şi să nu dau impresie că 
sunt împotriva vreunei încercări de împăcare a sufletelor. 

Luat aseară masa la Mogoşoaia, cu Martha Bibescu. Eram curios să 
aflu cum explică gafa făcută cu articolul asupra memoriilor Reginei — 
care i-a aprins atâta paie în cap şi a asmuţit toate beşoandrele bucu- 
reştene asupra ei. Explicaţia e amuzantă, dar mă aşteptam la mai bine 
din partea unei femei atât de inteligente. A început prin a-mi mărturisi 
că e foarte plictisită, că dacă ar fi ştiut câtă vâlvă era să facă, cu sigu- 
ranţă că şi-ar fi înghiţit proza. Nu se simite vinovată întru nimic fiindcă 
n-a avut intenția să jignească pe Regină, pe care o iubeşte, de care o 
leagă atâtea amintiri şi chiar sentimente de recunoștință. N-a scris arti- 
colul din propria ei iniţiativă, i-a fost cerut de Le Journal, şi cerut cu 
insistență. Memoriile Reginei, mai ales primul volum, nu au avut suc- 
ces în Franța, şi dealtmintreli nici ei, Marthei, nu i-a părut ceva tran- 
scendental. A sfârşit prin a se supune insistențelor foii pariziene, şi a 
scris articolul la repezeală, în momentul de a părăsi Parisul pentru a 
merge la Londra, căutând să atragă atenţia cititorilor asupra câtorva 
puncte caracteristice ale temperamentului Reginei.A făcut-o fără nici 
o răutate şi mare i-a fost mirarea când a aflat reacţia unor cercuri 
româneşti, cu atât mai mult cu cât, în străinătate, persoane legate de 
Regină prin sentimente de prietenie au felicitat-o. Martha e convinsă că 
articolul incriminat n-a fost decât un pretext pentru izbucnirea beşoan- 
drelor, că acestea ar îi izbucnit în tot cazul, din invidie pentru Mogo- 
şoaia, pentru talentul ei, pentru situația sa în străinătate. Dacă n-ar fi 
tost acest articol, ar fi găsit altceva. E probabil că s-ar fi agăţat de arti- 
colul publicat asupra Reginei Marioara. În acest caz, atacurile ar fi avut 
însă o savoare specială, căci acest articol (scris pentru o revistă ameri- 
cană, şi reprodus în volumul /mages d'Epinal) a fost redactat la Posada 
şi la Sinaia, în colaborare cu Regina Maria!..., iar după ce a apărut 
Regina a pus pe Simky Lahovari să-i scrie toată mulțumirea ei! 

- Îndată ce s-a înapoiat la Bucureşti, Martha a trimis o lungă scrisoare 
Reginei, explicându-i situația, arătându-i că nici un gând rău n-a ade- 
menit-o să scrie — şi că, dacă Regina se simte jignită, ea e gata să dea 
explicaţii publice. În același timp a cerut o audienţă prin d-na Mavrodi. 
Regina n-a răspuns, iar d-na Mavrodi i-a răspuns că Majestatea Sa a 
suspendat audienţele — fapt inexact, căci a primit pe alții şi pe altele, 
„Ceea ce mă doare mai mult, e că am supărat fără să vreau o femeie 
bolnavă. N-am ştiut că era bolnavă, dar chiar dacă aş fi ştiut, e probabil 
că tot aş fi scris articolul, căci în mintea mea el n-ave nimic jignitor“. 
În rezumat, Martha regretă tot incidentul nu din cauza atacurilor unor 
muieri pe care le disprețuiește, dar fiindcă relaţiile ei cu Regina au fost 

tulburate. Nu-i mai rămâne decât să se consoleze cu lordul Londonder- 
ry şi cu „gentry“ din Anglia. 


A murti şi Mihai Haralamb. A murit în mizerie, într-o mahala din 
Bucureşti, speculat până în ultimii lui gologani de o putoare de femeie 
ce-l sechestrase. Aşa, într-o magherniță dărăpănată din Calea Griviței, 
în murdărie şi în nesimţire, aproape orb, în mijlocul proxeneților orien- 
tali, a închis ochii omul care a avut ceasul lui de celebritate în strălu- 
cirea Parisului. Îmi aduc aminte de elegantul lui apartament Faubourg 
St. Honoré, de „şicul“ lui de dandy la modă, de masa lui deschisă tutu- 
ror vedetelor. Din albumul lui Sem, închinat notorietățitor Parisului, la 
dricul săracilor din Bucureşti, — ce cădere! Din prietenii lui de altă- 
dată, singurul care-şi mai aducea aminte de el şi îi trimitea din când în 
când parale era Prinţul Charles Poniatovski — și câteodată, mai rar, 
Gogu Bălăceanu. 

Familia Magheru, înrudită cu el după mamă a hotărât să-l încine- 
reze, luni. 


30 mai. — O groaznică furtună s-a dezlănţuit ieri asupra părții de 
sud a Bucureştiului, spre bariera Rahovei şi spre Filaret. Grindină a că- 
zut, enormă, timp de mai bine de o jumătate oră, așa încât străzile s-au 
acoperit cu un strat de gheaţă care în unele locuri a atins o înălțime de 
35 centimentri. Toată vegetația a fost distrusă. După grindină a, mai 
venit un puhoi de apă, care neputându-se scurge pe canalele astupate 
de gheaţă a inundat tot. Vijelia a suflat cu atâta putere încât a desrădă- 
cinat arborii. Mihai Kogălniceanu care a trecut pe Calea Rahovei după 
dezastru, a văzut cinci automobile răsturnate. Așa grozăvie nu s-a vă- 
zut de mult. E an de cataclisme meteorologice — de n-ar fi şi de alte 
cataclisme! 


Ieri au fost celebrate la Praga funerariile lui Kramarç, cu un alai de- 
osebit, în prezența membrilor Guvernului, ai Camerelor, ai corpului di- 
plomatic. Kramarg a fost sufletul mişcărei cehe pe timpul Monarhiei 
Habsburge căci el a fost adevăratul întemeietor al Republicii Ceho- 
Slovace, nu Massarik cel cu umbrela, și cu atât mai puțin Beneş. Era 
însă om de dreapta, şi prea inteligent pentru mediocraţia postbelică. 

Lichelele democratice l-au ţinut sistematic la o parte, până a murit. 
Acum, că e mort, au venit ca laşii să se gudure în jurul sicriului său. 


Am omis să însemn ieri o informaţie „picantă“ pe care Martha Bi- 
bescu mi-a împărtăşit-o şi pe care o ţinea de la Prinţul Czartoriski, cel 
venit la Bucureşti acum câtva timp ca să închirieze vânătorile Prințului 
Nicolae. Din confidenţele dintre Prinţi rezultă că singura persoană cu 
influență reală asupra lui Hitler, ar fi Principesa Margareta de Hohen- 
zollern! soția unuia din cei doi veri ai Regelui Carol. Principesa înso- 
țită de o damă ar fi consimţit acum doi ani să întâlnească nu mai ştiu 
unde pe Hitler, în intenţia să-şi bată joc de el. Întrevederea a avut însă 
urmări cu totul opuse celor prevăzute. Dama şi-a pierdut capul după 
omul popular — iar, lucru şi mai ciudat, omul popular şi l-a pierdut 
după Prinţesă. Oamenii au început să se vadă regulat, şi relaţii din cele. 
mai intime s-au stabilit între ei. Principesa Margareta e o blondă destul 
de simpatică, chiar frumoasă, inteligentă şi cu haz. Am cunoscut-o la 
Sinaia, unde vine câteodată şi-mi aduc aminte cum ne povestea cu mult 
„humor“ prima ei întâlnire cu Kaiserul Wilhelm la Doorn. Nou căsă- 
torită, o dusese bărbatu-său să o prezinte fostului Împărat. Două zile 
cât a stat, Kaiserul nu i-a adresat nici un cuvânt. Vorbea, chiar la masă, 
numai cu Prințul, ca și cum dânsa n-ar fi existat. În fine în momentul 
plecării, bătrânul detronat s-a îndreptat spre dânsa, şi cu ochii bolbo- 
caţi, i-a urlat aproape în față: „Sper că la anul moda Parisului se va 
schimba și că vei putea veni la mine fără să-ţi arăţi pulpele până la, 
genunchi!“ Prinţesa, care timp de două zile se întrebase cu ce putuse 
greşi ca să provoace mânia Kaiserului, a avut astfel în ultima clipă 
explicația enigmei: jignise sentimentele lui de pudoare creștină! 

Dacă informaţia corespunde adevărului, intimitatea Prințesei de 
Hohenzollern cu Hitler ar explica simpatia Fiihrerului pentru Regele 
nostru: Carol întreţine într-adevăr cu verii lui de la Sigmarigen cele 
mai bune şi cordiale raporturi. 


31 mai. — Mi-am adus ieri aminte că sunt vicepreședintele Jockey- 
Clubului, şi m-am dus la Derby. Lume enormă. A câştigat căpitanul 


! Cei doi Principi de Hohenzollern-Sigmaringen, gemeni, s-au căsătorit cu două surori (dar 
nu gemene) fiicele Regelui Saxoniei şi ale faimoasei Arhiducese Luisa de Toscana cea cu dra- 
gostea pentru profesorul Giron şi alții. Se vede că Principesa Margareta a moştenit din tempera- 
mentul D-nei Mame. 

Moisescu cu calul său Bastard. Sassu, pe care clubul îl invitase, ca mi- 
nistru al Agriculturii, a venit în livreaua cenușie de ministru, deşi ştia 
că Regele — bolnav — nu va fi prezent. Se vede că inspirat de livreaua 
lui, s-a ținut de mine și m-a pisat cu politica. „Cum vezi, coane Costică, 
Guvernul de mâine“? — I-am făcut teorie şi i-am explicat că un Gu- 
vern de partid, fie de stânga, fie de dreapta ar dezlănțui tulburări grave 
provocate din partea opusă, că un Guvern de uniune naţională nu e po- 
sibil de alcătuit şi că prin urmare nu rămâne decât soluția „unui Guvern 
Carol“. — „Atunci un Guvern personal?“ — „Guverne personale sunt 
toate. Nu vă ţine pe voi Regele în spinare, de patru ani?“ — Nu i-a plă- 
cut, şi m-a întrebat cum aş vedea o nouă însărcinare dată lui Tătărescu, 
cu un Guvern „premenit“ şi „întărit“ prin colaborări din afară de partid. 
l-am răspuns că mie îmi era cu totul indiferent, că politica mă plic- 
tiseşte, şi că n-aş avea nici o obiecţie faţă de o asemenea formulă — 
dar că nu sunt numai eu, şi că un nou Guvern liberal ar provoca ace- 
leaşi tulburări ca orice alt Guvern de partid. Am adăugat că lumea era 
sătulă de liberali, şi că nu trebuia întinsă coarda prea mult. Rezultatul 
alegerilor judeţene de ieri în Ilfov a făcut dovada spuselor mele. Deşi 
în acest judeţ liberalii au o organizaţie foarte tare, deşi s-au bucurat de 
tot sprijinul Centrului vecin, n-au luat decât 11 000 de voturi, pe când 
țărăniștii au luat 17 000, Ioaniţescu (vaidiștii) vreo 15 000 și național- 
creștinii vreo 9 000. Am luat şi noi 1 000 și ceva de voturi, (Partidul 
Agrar) adică tot atât cât lunian cu Dobrescu, deși organizația noastră 
din Ilfov a fost întemeiată abia de câteva luni. La alegerile trecute n-am 
avut într-adevăr decât vreo 200 de voturi. 


Grav incident între comuniștii din Spania şi Germania. Avioane 
roşii au bombardat crucişetorul „Deutschland“ ancorat în portul Ibiza 
(Baleare). Au fost ucişi 20 de ofițeri şi marinari și răniți vreo 60. Cu 
câtva timp mai înainte, fusese atins un vas italian în portul Las Palmas, 
şi fuseseră ucişi 6 oameni. Dacă pentru acest din urmă incident se mai 
puteau invoca necesităţile războiului, Las Palmas fiind ocupat şi apărat 
de naționaliști, pentru incidentul cu „Deutschland“ un asemenea pre- 
text ar fi fără valoare, Ibiza nefiind nici ocupată, nici apărată de adver- 
sarii Guvernului din Valencia. l 

Germania anunță că nu va lăsa incidentul nepedepsit, şi că va hotărî 
măsurile de luat în comun acord cu Italia. 

1 iunie. — leri-seară mare zarvă în oraș, prin cafenele, prin redacții 
şi prin cluburi: germanii au bombardat portul Almeria, o „conflagrație 
europeană e de temut!“ Am recunoscut numaidecât pecetea alarmismu- 
lui iudeo-democrat şi am rugat pe cei ce mă întrebau să se liniștească, 
căci nimeni nu va declanșa războiul pentru câteva chiftele trimise spa- 
niolilor. Telegramele de azi-dimineaţă confirmă optimismul meu de 
ieri: nici o Putere, din câte sunt interesate în conflict nu se gândeşte să 
intervină. După două ore de bombardament al „portului tortiticat şi 
apărat“ Almeria, germanii s-au retras, socotind represaliile terminate. 
Au fost distruse vreo 30 de imobile, iar bilanțul morţilor şi răniților e 
cam acelaşi ca acela de pe „Deutschland“. 

Incidentul va învenina însă şi mai mult raporturile dintre Germania 
și Soviete, căci a fost Stabilit că avioanele care au atacat la Ibiza erau 
rusești cu echipaj sovietic pe bordul lor. 

Germania şi Italia, printr-o notă transmisă la Londra de ambasadorii 
von Ribbentrop şi Grandi, au declarat că nu vor mai participa la confe- 
rințele pentru neintervenție până ce nu se vor stabili măsuri eficace 
pentru împiedicarea unor atacuri ca cele pe care au avut să le întâmpine 
vasele germane şi italiene. Va curge din nou multă cerneală, se va dis- 
cuta şi rediscuta, dar nimic nu se va schimba. Poate numai că ajutorul 
dat de Italia şi de Germania lui Franco va fi sporit — ceea ce va duce şi 
la o sporire a ajutoarelor sovietice față de partida spaniolă roşie. Şi ast- 
tel acţiunea de neintervenţie se va reduce la mai nimic. 


Primit ieri-dimineaţă vizita lui Vaida pe care mi-o anunţase Costică 
Angelescu în seara prânzului de la Banca Naţională. Vaida a venit pe 
neaşteptate, fără să se anunţe şi a stat un ceas şi jumătate. De data asta 
mi-a părut mai concis, nu s-a mai pierdut în anecdote şi a strâns mai de 
aproape problemele politice. 

Din cele ce mi-a spus rezultă: 

1) Că nu are o însărcinare pozitivă din partea Regelui de a pregăti 
un viitor Guvern! 

2) Că ar fi dispus să pregătească unul, în afară de partide — chiar în 
afară de partidul său — sub două condiții: Guvernul pe care l-ar forma 
să fie lăsat să facă ce trebuie şi să aibă garanţie de durată; 

3) Că e de acord cu mine că trebuiesc măsuri radicale pentru despo- 
liticianizarea ţării şi că în acest sens, în vederea unei reglementări a 
presei şi a asociaţiilor, o reformă constituțională e indispensabilă; 

4) Că nu vede dezlănţuirea crizei înainte de sfârşitul lui septembrie 
(mi-a repetat cuvintele Regelui: „la culesul strugurilor dacă nu se în- 
tâmplă nimic până atunci“) şi că nu crede nici dânsul la posibiliteatea 
unui Guvern de partid, nici de stânga (Mihalache) nici de dreapta; 

5) Că e adevărat că Regele i-a spus anul acesta de mai multe ori să 
se înțeleagă cu Mihalache, după cum i-a spus anul trecut să se înțeleagă 
cu Goga — şi că la această invitație el a răspuns că Mihalache şi Par- 
tidul Naţional-Ţărănesc n-au decât să vină să se înscrie în Frontul Ro- 
mânesc; 

6) Că ar fi foarte dispus să formeze viitorul Guvern sub firma unui 
„Front Naţional“ la care ar putea adera oameni de bunăvoință; 

7) Că curentul naţionalist trebuie stăvilit şi nu întețit cum o fac azi 
profitorii acestui curent — dar că sunt stări, mai ales în Ardeal, care cer 
să fie remediate numaidecât: nu e admisibil ca hotărârile anumitor în- 
treprinderi să fie luate, până la cele de amănunt, la Budapesta. 

Am mai vorbit de multe, am mai dezvoltat şi eu unele puncte ale 
programului meu — dar nu pe cele esenţiale — și ne-am despărțit pri- 
eteni. 

Din conversaţia noastră am rămas cu convingerea că realmente Re- 
gele n-a luat nici un angajament faţă de Vaida dar că Vaida speră să fie 
el chemat, şi în acest scop îşi aranjează eventualele colaborări. Nici eu 
n-am luat vreun angajament ferm faţă de fostul şi viitorul („in spe“) 
prim-ministru — angajament pe care dealtmintreli nici el nu mi l-a ce- 
rut, fiindcă n-avea pe ce bază să mi-l ceară. Am convenit să ne mai 
vedem. Întrebat de mine dacă va mai cere acum o audienţă, mi-a spus 
că nu şi că a venit la Bucureşti, ca să participe la serbările Restauraţiei 
şi la vizita lui Mosciski. 


Am atlat ieri cauzele rechemării lui Lică Buzdugan, ministrul nos- 
tru la Buenos Aires. Improvizatul diplomat a tras un cec de 12 000 î;- 
vre engleze asupra Băncii noastre Naţionale, şi l-a vândut unui argen- 
tinian încrezător. Prezentat spre plată la ghişeurile Băncii, s-a constatat 
că nu exista nici o acoperire din partea emiţătorului. Reclamaţii la Ex- 
terne, scandal, cerere de explicaţii. Buzdugan a mărturisit escrocheria 
şi a încercat să o justifice prin nevoia de bani pentru propagandă! Dar 
ceea ce zugrăveşte omul e că a mai cerut Ministerului să aprobe cere- 
rile pe care le trimisese pentru numirea câtorva consuli în diferite orașe 
ale Argentinei, fiindcă în cazul aprobării persoanele desemnate erau 

gata să plătească ele banii şterpeliți! Ministerul de Ex-terne era gata să 
dea afacerea pe mâna Parchetului când a intervenit d-na Buzdugan, so- 
ţia lui Lică, născută Doiciu şi a cerut un răgaz de opt zile pentru a vărsa 
banii cu pricina. Biata femeie (care din întâmplare se afla în București) 
a vândut tot ce avea ca să realizeze cele 7-8 milioane necesare, pe care 
le-a adus la Minister, înaintea împlinirii termenului cerut. În urma aces- 
tei plăți, s-a renunțat la sesizarea Parchetului, şi delincventul a fost pur 
şi simplu rechemat de la post. 

Culmea e, că drept recunoştinţă pentru acest act de devotament ex- 
cepţional, dl Lică Buzdugan a cerut divorțul, fiindcă nevastă-sa nu mai 
avea franc iar el găsise altă damă cu parale în America. Așa lichea mai 
rar. Nu mă miră însă fapta sa, căci îşi arătase deja arama la Banca Na- 
ţională care nu ştiuse cum să scape de el. Mă miră că un asemenea 
exemplar de pezevenghi a putut fi recomandat și împins de un om cu 
reputaţie de om cinstit, ca defunctul său părinte, Regentul Buzdugan. 


„Asociaţia Naţională pentru asistență universitară Regele Carol 
al II-lea“, faimoasa invenţie a macherului Gavrilă Marinescu, a luat 
fiinţă. Apelul pe care Gavrilă Marinescu l-a adus să-l iscălesc vinerea 
trecută a apărut în toate ziarele de azi-dimineaţă. Pe lângă toți şetii de 
partide (printre care şi Zizi Cantacuzino!) am mai citit cu plăcere lângă 
ai meu numele d-lor Stelian Popescu, M. Manoilescu şi I. Gr. Perie- 
teanu. Pentru ce? Dar pentru ce Zizi Cantacuzino ignorat ieri ca şef de 
partid (Consiliul de Coroană) e tratat azi cu toate onorurile? Cine caută 
logică în actele guvernanților noştri, îşi pierde timpul. 


Într-o întrunire, urmată de banchet, ținută duminică de liberalii din 
Craiova, Neamţu, fostul satrap al Olteniei de pe vremea Brătienilor, a 
fost decapitat și în locul lui a fost proclamat — in partibus — şef dl No- 
lică Tătărescu, cea mai lungă mână a regimului, dar frate şi complice 
cu dl prim-ministru. 


leri a mai fost proclamat un șef, dar în Anglia. DI Neville Chamber- 
lain a fost ales şef al Partidului Conservator, în locul lui Baldwin care a 
demisionat şi din această însărcinare. Şi astfel cel mai slab dintre cei 
-trei Chamberlain a ajuns la cea mai înaltă poziţie politică în ţara sa, 


www.dacoromanica.ro 


ÎNSEMNĂRI ZILNICE, 1937 249 


căci așa se întâmplă sub regimurile democratice. Nici Joe Chamberlain 
tatăl, nici Austen Chamberlain fratele, cu mult superiori lui Neville 
n-au putut să o ducă nici măcar până la prim-ministru. 


Generalul Metaxas şi domnul Profesor Nicolae Iorga schimbă tele- 
grame pe spinarea cuțovlahilor. Că tata Iorga bate depeşe, nici o mi- 
rare, dată fiind megalomania sa, dar că generalul Metaxas îşi pierde 
timpul să-i răspundă, iată ce poate pricepe numai Stelian Popescu. 


Despre sănătatea Regelui informaţii contradictorii. După ultimele 
ştiri Regele are o zi temperatură şi alta nu. Medicii se întreabă dacă nu 
ar fi cumva o infecţie paludină la mijloc. Ar putea fi şi o stare parati- 
fică. 


Blumenfeld a venit azi-dimineaţă, ca un bun copoi să afle ce am 
vorbit ieri cu Vaida. Spre marele meu regret n-am putut să-i satisfac 
curiozitatea. 

Amicul Kalman mi-a raportat în acelaşi timp că într-o lungă con- 
versaţie pe care a avut-o cu Thierry, ministrul Franței i-ar fi spus: „Les 
liberaux ne sont pas si morts qu'ils en ont Pair! Les nouvelles de Paris 
sont excellentes! Si Mr. Antonescu arrive à mener à bonne fin les 
négociations en cours, ce sera un grand succes pour le gouvernement!“ 
E probabil vorba de pactul de asistență cu Franţa, ceea ce ar explica și 
„ştirea oficială“ a schimbului de vederi dintre ministrul nostru de Ex- 
terne şi Litvinov (tot la Paris) „în scopul de a strânge şi mai mult legă- 
turile dintre Soviete şi noi“. Am impresia că toate aceste palinodii sunt 
menite să faciliteze aranjamentul definitiv cu armamentul, și livrarea 
lui. Dealtmintreli Thierry a spus lui Blumenfeld că Pierre Cot (minis- 
trul Aerului) nu va veni în România decât după ce chestiunea arma- 
mentului va fi definitiv soluţionată. Tot Thierry a mai spus aceluiaşi 
Blumenfeld, că ar veni şi Delbos la Bucureşti ca să sublinieze impor- 
tanţa acordurilor ce se vor semna la Paris, dar că îi stă în cale Bel- 
gradul, unde un ministru francez nu poate pune piciorul în acest mo- 
ment. Ideea lui Sassu de duminică, cu pnvire la o posibilă nouă „insăr- 
cinare“ a lui Tătărescu, să nu fie în legătură cu entuziasmul arătat de 
dl Thierry faţă de Partidul Liberal? 

2 iunie. — Presa democratică internațională a renunţat să ne piseze 
prea mult cu „pericolul de război“ de pe urma gestului energic al Ger- 
maniei în fața Almeriei. Hitler a dovedit odată mai mult că energia și 
hotărârea repede sunt cele mai bune arme, chiar pe terenul diplomației. 
Natural vâlva din jurul bombardamentului Almeriei nu s-a sfârşit încă. 
Ziarele iudeo-democratice din lumea întreagă sunt pline de „ororile“ 
acestui atac bruscat. Dacă ar fi să le credem, n-a mai rămas piatră pe 
piatră în nefericitul oraş, iar lumea înspăimântată — câtă a mai supra- 
vieţuit — fuge și azi, deși de două zile nu s-a mai tras o lovitură de tun. 
Pe de altă parte, între presa germană şi italiană şi cea filo-sovietică, răz- 
boi în regulă, cu acuzaţii precise şi înjurături şi mai. În Anglia, edeni- 
cul Anthony a luat poziţie de salvator al păcii. Regretă și se închină la 
stânga, regretă și salută la dreapta, pentru a sfârşi prin cuvinte de împă- 
ciuitor pentru toată lumea. 


3 iunie. — Telegramele de azi-dimineață ne aduc o notă mai puțin 
optimistă. Germania şi Italia fac teatru: Mareşalul Blomberg a sosit cu 
avionul la Roma, a fost imediat primit de Rege şi de Duce, iar ziarele 
italiene — care după cum se ştie nu scriu decât sub inspiraţia Guver- 
nului — cer o cât de strânsă colaborare între armatele celor două ţări. 
Aceleaşi ziare afirmă deasemeni că la primul atac ce ar mai avea de 
suferit vasele italiene, trupele fasciste vor debarca în Spania. 


Noul „earl“ of Bewdley, până ieri Sir Stanley Baldwin, şi-a dat de- 
misia şi din Camera Comunelor. După câte se spune va merge foarte 
rar la Camera Lorzilor, înțelegând să stea cât se poate de departe de po- 
litică. Un înțelept. 


Abia ieri am aflat că acel Leech care a fost omorât la Monte Carlo 
astă-toamnă şi a cărui ucidere fusese pusă în legătură cu asasinarea cu- 
noscutului economist şi spion rus Navaşin!, nu era altul decât Leech al 
nostru de la Societatea Telefoanelor. Îl cunoscusem la Nicu Greceanu, 
care mi-l prezentase ca un om de încredere al capitalului englez. Gre- 
ceanu voia să constitue un grup pentru finanțarea lucrărilor de la Sulina 


1 A se vedea aceste Însemnări, pag. 46 şi 48. 

şi mă rugase să vin să-i dau sfaturi. A fost o consfătuire la care în afară 
de Greceanu şi de mine au mai asistat amiralul Niculescu-Rizea şi zisul 
Leech. Americanul mi-a părut om cumsecade și priceput în afaceri. 
Aflu acum că era un bandit, că împreună cu un alt american, Thomp- 
son, furase societatea Telefoanelor „di granda“ şi că fusese dat afară, 
puţină vreme după întrevederea mea cu el — întrevedere care n-a avut 
dealtmintreli nici o urmare. Cecropid care-mi povesteşte toată isto- 
rioara lui Leech, deși nu exclude că acesta a putut fi spion şi ucis ca 
atare din interese nemărturisite, înclină a crede că a fost la mijloc mai 
mult sinucidere decât asasinat. Leech era într-adevăr un mare jucător şi 
pierduse la Monte Carlo tot ce-i rămăsese după îndepărtarea lui de la 
Bucureşti. Faptul de a fi cunoscut pe acest „moriturus“, cu câteva luni 
înainte de tragicul său sfârşit m-a tulburat retrospectiv. 


Ziarul Le Matin publică un lung articol documentat prin care dove- 
deşte că întreagă răspunderea oribilului război din Spania o poartă pro- 
paganda comunistă din Moscova. Le Matin arată, pe bază de docu- 
mente, cât material de război și muniții au fost transportate la Barcelo- 
na înainte de începerea ostilităților şi dezvălue toată activitatea agentu- 
lui sovietic Rosenberg, nu numai inspiratorul dar şi conducătorul Gu- 
vernelor de „Front Popular“. Preciziunile ziarului Le Matin vin să con- 
firme ceea ce mai toată lumea ştia. E interesant că aceste confirmări 
extrem de documentate, vin din partea unui ziar francez — iar nu din a 
unui organ fascist sau hitlerist. 


De necrezut: 

Pe când conducătorii tuturor ţărilor din lume se preocupă de gravele 
probleme economice şi politice ce se cer soluționate cât mai grabnic, 
Majestatea Sa Regele Carol se îndeletniceşte cu noi creații de decorații. 
România s-a mulțumit timp de decenii după proclamarea Indepen- 
denţei sale cu două ordine, Steaua și Coroana României şi cu medalia 
Bene Merenti, pentru merite artistice şi literare. Regele Carol I către 
sfârşitul domniei lui a adăugat ordinul Carol I conferit în condiții ex- 
cepționale. Regele Ferdinand, cu prilejul războiului a mai creat şi ordi- 
nul Mihai Viteazul rezervat răsplătirii faptelor de arme. Carol al II-lea 
nu s-a mulțumit cu înființarea unei nesfârşite serii de decoraţii, a mai 
revoluționat şi pe cele existente, a schimbat panglicile Stelei şi Coroa- 


www.dacoromanica.ro 


252 CONSTANTIN ARGETOIANU 


nei, a aruncat peste umerii oacheșilor decoraţi cu Mihai Viteazul alba 
mantie a Cavalerilor Teutonici (!!) făcându-i de râs, și câte alte baza- 
conii. Ultima invenţie e un cordon suplimentar la Steaua României. Pe 
lângă gradul de Mare Cruce cu cordonul cunoscut s-a mai creat acum 
Clasa I: un cordon roşu cu o dungă albă lată pe mijloc! 

În acelaşi timp s-a mai înfiinţat încă un colan (aveam deja două) pe 
lângă ordinul „Serviciul Credincios“ care ia rang între Marea Cruce a 
Ordinului Carol şi Colanul acestuia! Fericită ţară! 

Fericită, căci în momentele sale pierdute când nu e reţinut nici de 
decoraţii, nici de uniforme, nici de nasturi — Majestatea Sa, Regele 
nostru iubit, se ocupă şi de ea. Dovadă: a chemat zilele trecute în audi- 
ență pe Macovei, directorul general al C.F.R.-ului, ca să lucreze cu 
dânsul. Macovei, dorind să-i explice toată situația de la căile ferate, s-a 
dus la Palat cu grafice, cu statistice și cu doi funcționari. Abea intrat în 
cabinetul Regelui, Majestatea Sa i-a spus:,, Te-am chemat să te rog să 
comanzi lui Ştiubei portretul Meu, pentru Căile Ferate, şi să-i dai şi un 
acont (!!) de 100 000 lei!“ Şi audiența a fost terminată. Macovei a ple- 
cat cu graficele lui, cu urechile pleoştite, şi însoţit de surâsul subal- 
ternilor săi. Ştiubei, băiat de talent, a fost sau este aghiotant la Vodă, 
dar mai ales persona gratissima pe lângă madam Lupescu. După cum 
se vede solicitudinea Regelui pentru C.F.R. e mare. 


4 iunie. — Generalul Mola, comandantul forțelor naţionaliste spa- 
niole pe frontul de Nord a fost ucis într-un accident de avion. Din cau- 
za ceţei, avionul în care generalul făcea un zbor de recunoaștere s-a iz- 
bit de un munte, şi s-a prăbuşit. Generalul Mola era o persoană însem- 
nată şi pierderea lui va fi greu resimțită în momentul! de faţă — dar 
era şi un rival al generalului Franco, aşa încât prin dispariţia lui situația 
dictatorului se întăreşte, ceea ce nu e fără importanţă pentru ziua de 
mâine. 


Sir Robert Gower, preşedintele grupului parlamentar revizionist din 
Camera Comunelor a scos o broșură — pe care a editat-o şi în franţu- 
zeşte — broşură ce constituie un monument de rea credinţă. Sprijinin- 
du-se pe falsificate scoate Jugoslavia şi Cehoslovacia State în majori- 
tate minoritare (trecând pe croaţi, pe sloveni şi pe slovaci printre 
minoritățile Statelor respective!) şi cere o revizuire imediată a granițe- 

lor ungurești. Ce e mai nostim e că aceşti îndrăzneți revizionişti sunt 
exact aceiași puturoşi pacifiști care predică pacea cu orice preţ. Nu ştiu 
dumnealor că revizuirea granițelor Ungariei înseamnă război? 


„Puterile“ continuă să se zvârcolească pentru a împăca lucrurile în 
jurul străduințelor de neintervenţie în Spania, cărora le-a stricat rostul 
atentatul bolşevic asupra vasului german „Deutschland“ şi bombarda- 

. mentul Almeriei. Germania şi Italia au cerut să se înlocuiască zonele 
de control încredințate Puterilor interesate în parte, printr-un control 
de-a valma şi solidar. Anglia respinge solidaritatea şi propune cooper- 
area şi colaborarea „grammatici certant“, dar după ştirile de azi-dimi- 
neață pare că până în cele din urmă propunerile englezeşti vor fi accep- 
tate. Până una alta, la Roma, Blomberg şi Mussolini pun şi ei la punct o 
„cooperare“, dar una militară şi mai mult sau mai puțin ofensivă. Bluf, 
şi asta? 


Titulescu a ajuns la Londra, şi zbârnâie de dimineața până seara, 
doar l-o lua lumea în serios și Regele Carol în consideraţie. A anunţat o 
serie de conferințe geneveze: 2 la Londra, 2 la Oxford şi 1 la Cam- 
bridge. A şi ținut una la Londra, în localul Camerei Comunelor (are 
relaţii, nimic de zis) şi a demonstrat că există trei mijloace pentru sal- 
varea păcii. Cum câteşitrele sunt cel puţin inoperante, să-l lăsăm cu ele 
şi să vorbim de altceva. 


Antipaticul jidan Rustu Aras, ministrul de Externe turcesc a plecat 
din Budapesta spre Bucureşti. Un scuipat în drum, e tot ce-i putem 
acorda. 


Madam Wallis Warfield (ex. Simpson) şi Ducele de Windsor s-au 
căsătorit ieri la primăria din Monts (Indre), nu departe de castelul Con- 
dé. A oficiat primarul Mercier. Lume multă şi gazetari împrejur. Au 
trebuit 200 de jandarmi pentru serviciul de ordine. Un episcop din An- 
glia, sub a cărui jurisdicție se află bisericile anglicane din Franţa a pro- 
testat împotriva pastoruiui care a binecuvântat cununia la castel, fără 
autorizaţia sa. Contrariu aşteptărilor, la Londraşi în unele provincii en- 

glezeşti, mai ales în ținuturile miniere (the Black lands) s-a manifestat 
călduros pentru fostul Eduard. Pe urma demagogiei tot rămâne câte 
ceva. 


Franasovici a spus lui Şoneriu, cu care e în relații de intimă priete- 
nie, că nu e probabil ca Guvernul să plece înainte de toamnă, dar că 
s-ar putea ca Regele să ceară lui Tătărescu demisia şi pe neaşteptate. 
Întrucât priveşte succesiunea, Regele ar fi spus lui Franasovici că ar 
vrea ca Vaida să se înțeleagă cu Mihalache dar că nu crede că se poate. 
Aci două ipoteze: sau Regele a fost sincer cu Franasovici, ceea ce nu 
m-ar mira, căci are mania problemelor insolubile — sau n-a fost sincer 
şi a vrut ca Mihalache să afle prin Franasovici că caută o soluţie ca să-l 
împace, deşi alege una ce nu duce la nimic. Cum complică și îngre- 
unează omul ăsta toate! 


Zizi Cantacuzino care spre marea mea mirare semnase actul consti- 
tutiv al „Asociaţiei Naţionale pentru asistenţă universitară Regele Ca- 
rol al II-lea“ (ultima invenţie polițistă à lui Gavrilă Marinescu ca să ca- 
nalizeze curentul Gărzii de Fier), şi-a retras semnătura. „Din ordinul șe- 
fului meu Zelea Codreanu“, scrie Zizi Cantacuzino în comunicatul pe 
care l-a dat presei. Că a semnat dovedeşte că e un zevzec, dar comuni- 
catul mai dovedeşte că nu ştie nici ce spune. Ce şef? Nu e el, Zizi, şeful 
Partidului Totul pentru Țară? Sau acest partid nu e decât un camuflaj al 
Gărzii de Fier? O mărturisim? In acest caz ce face Guvernul, care a di- 
zolvat Garda de Fier, cu partidul Totul pentru Țară, a cărui existenţă le- 
gală a recunoscut-o? 


Am notat deja numirea lui Antoine Bibescu la Comisiunea Inter- 
națională a Dunării!, cu gradul de ministru plenipotenţiar şi cu însărci- 
narea „reală“ de a tăia iarba sub picioare lui Titulescu, în bazinul Sei- 
nei. Ca confirmare a acestei din urmă presupuneri Don Antonio s-a şi 
instalat, nu la Geneva ci la Paris, de unde-mi trimite mai jos reprodusul 
articol, însoţit de următoarele rânduri, lapidare: 

„Sovietele dau concursul lor deplin pentru readucerea lui Titulescu 
ca ministru de Externe. 


1 La pag. 256-227 (21 mai 1937). 


www.dacoromanica.ro 


ÎNSEMNĂRI ZILNICE, 1937 255 


Vom vedea de vor reuși. 
Amitiés (sic) 
A. Bibescu“ 

Articolul a apărut în Le Petit Journal „ziar sovietofil“ (adnotația lui 
Bibescu) in numărul său din 30 mai trecut. 

Titlu: M. Titulesco sera-t-il rappelé au pouvoir? 

Manşetă: L 'entrevue de Talloires serait le point de départ d'une 
nouvelle orientation de la politique roumaine. 

„Genève 29 Mai. — La nouvelle d“ Pentrevue qui a eu lieu à Tallo- 
ires, au bord du lac d'Annecy, entre M. Titulesco et M. Litvinof a pro- 
duit dans les milieux diplomatiques genevois une profonde impres- 
sion!. Ou rappelle ă Genève qu’au moment où léminent homme d'Etat 
roumain se voyait écarté du pouvoir, ses adversaires articulaient trois 
accusations: 

1. — son intimité excessive avec l U.R.S.S.; 

2. — son hostilité envers l’Italie; 

3. — sa tiédeur ă l’égard de la Pologne. 

Or, la recontre de M. Titulesco avec M. Litvinof a eu lieu au mo- 
ment précis oú M. Antonesco, ministre roumain des Affaires Etran- 
gères, cherche à se rapprocher de l’Union Soviétique, lui prodigue des 
promesses et formule les offres de traité les plus allechantes (săracul 
Monsieur Antonesco). Cette rencontre a eu lieu après l'échec de la ten- 
tative du rapprochement italo-roumain (?). D'autre part le malaise cau- 
sé par les incidents (?) qui s’étaient produits lors du récent séjour à Bu- 
carest de M. Beck est loin d'âtre dissipé (‘1 va „disipa“ vizita d-lui Mo- 
scicki, Preşedintele Republicii Polone, luni). 

Ou rappelle à Genève que depuis la dernière entrevue Titulesco- 
Litvinof, qui a eu lieu en 1926?, les positions respectives des Etats de la 
Petite Entente ont sensiblement évolué. L'axe Rome-Berlin a abouti à 
l'établissement en Europe centrale de zones d'influence qui tendent à 
exclure toute possibilité de maintenir le réseau des amitiés et des allian- 
ces françaises et en tout cas en affaiblissant sensiblement la portée mo- 
rale et l'efficacité matérielle. 

Les récentes visites à Paris avaient permis à Phomme d'Etat rou- 
main de conférer avec les dirigents de la politique française, leur signa- 
lant le danger extrème que courait la sécurité collective (unde e?), dont 


! Vorba vine — şi paralele curg. 
2 Le Petit Journal vrea să spună 1936. 

M. Titulesco fut lun des principaux artisans (asta e!) aux cotés du roi 
Alexandre (!) et de Louis Barthou. L'entretien de Talloires a été dans 
une très large mesure la continuation logique des conversations de 
M. Titulesco à Paris. 

Loin de se confiner à la discussion de la politique roumaine vis å vis 
de l'U.R.S.S., politique qui à I'heure actuelle particulierment confuse 
et indâcise (mersi, prietenilor francezi!), M. M. Titulesco et Litvinof 
ont €tudi€ la situation generale de l’Europe centrale et orientale, cher- 
chant ă degager les possibilites d'un redressement, les posibilites de 
sauvegarder le système collectif base sur la S.D.N. et dont la France a 
tou-jours été le pivot (de ce s-o fi amestecând dl Titulescu unde nu-i 
fierbe oala?). 

La Petite Entents, les questions balkaniques, la situation en Medite- 
rrance orientalc, lavenir de la Societe des Nations, les nécessités d'un 
regroupement des puissances pacifiques, tels ont été sans doute les 
principaux sujets de cet entretien (!!!). M. M. Titulesco et Litvinof que 
séparent des conceptions politiques très différentes, puisque le premier 
représente la grande tradition de la démocratie libérale tandis que le 
second adhère à la doctrine communiste ont toujours été d'acord sur 
les lignes générales de la politique européenne (quelle vine!). L'un et 
lautre admettent la nécessité d'une politique active et dynamique dans 
la cadre de la S.D.N. qui peut seule s'opposer efficacement aux tenta- 
tives annexionnistes et à l'impenalisme idéologique des dictatures. 

A Genève, où l’on déplore la faiblésse actuelie de la Roumanie (?!!) 
et l'isolement dans lequel l’a conduite sa nouvelle politique extérieure, 
on atache la plus haute signification politique à l entrevue de Talloire. 
On y attend avec une très vive curiosité les prochains voyages de 
M. Titulesco en Angleterre et en Tchécoslovaquie“, 

Şi iată cum se încearcă să se facă atmosferă — interesantă — în 
jurul Zvârcolinlor d-lui Titulescu. Cu ce drept se amestecă d-sa în afa- 
cerile României? Cine l-a autorizat? Guvernul ar trebui să dea un co- 
municat ca să pună lucrurile la punct. 

În tot cazul e cert că di Titulescu a declarat război Regelui și Guver- 
nului țării. 

Am reprodus aci articolul publicat în Le Petit Journal, fiindcă fixea- 
ză în mod precis şi concis puncte interesante nu numai în ce priveşte 
atitudinea lu: Titulescu, dar şi politica noastră externă. 

5 iunie. — Virginio Gayda, cunoscutul publicist fascist semnează 
un articol în Giornale d'Italia prin care afirmă că negocierile dintre 
Italia şi Germania au dus la o alianță militară defensivă, menită să ape- 
re în toată Europa principiile pe baza cărora se sprijină dictaturile nați- 
onale în cele două țări. Ştirea aceasta senzațională e însă dezmințită și 
de agenţia Havas și de agenţia Reuter şi de cercurile oficiale din Roma. 
Date fiind însă legăturile lui Gayda cu Mussolini și regimul presei itali- 
ene (Giornale d'Italia e chiar un oficios al Guvernului), trebuie să fie 
ceva adevărat în cele destăinuite de foaia din Roma. In tot cazul, per- 
spectiva unei asemenea alianţe a enervat mult presa şi cercurile demo- 
cratice din vestul Europei. 


Zilele trecute a venit de la Londra vestea unei sensibile scăderi a 
preţului aurului. S-a vorbit chiar de o nouă politică monetară a Angliei 
şi a Statelor Unite. Aceste zvonuri au fost dezminţite, dar târgul aurului 
la Londra s-a zăpăcit. leri s-a oferit spre vânzare aur în valoare de 
4 200 000 livre sterline (peste 31⁄2 miliarde lei!), cu 7⁄2 pence sub prețul 
parităţii monetare. Ofertele au fost „frenetice“, spun telegramele. Din 
1493 de lingouri oferite, abia s-au putut însă vinde 250. Dacă până şi 
metalul etalonului monetar'a ajuns la asemenea fluctuații, ce o să se 
mai întâmple cu semnele monetare bazate pe acest etalon? 


Generalul Fidel Davila Arando a fost numit comardant al Armatei 
naționale spaniole de Nord, în locul decedatului general Mola. Spania 
naționalistă e în doliu; funerariile lui Mola dau loc la manifestații po- 
pulare impresionante. Generalul Franco a decorat „post mortem“ pe 
fostul său subordonat şi rival. 


Ziarele de azi-dimineaţă ne aduc o ştire de o însemnată gravitate. La 
Tuluza (Franţa) un băieţaş de vreo 15 ani se plimba pe bicicletă cu un 
steag tricolor francez; o bandă de copii de aceeaşi vârstă l-au oprit, l-au 
trântit la pământ şi l-au bătut măr. Deja acum câtva timp un incident 
similar s-a întâmplat la Lyon, dar cu deznodământ mai tragic căci victi- 
ma a încetat din viaţă în urma loviturilor primite. Pentru ca anarhia şi 
comunismul să deştepte atât fanatism până în straturile nevârstnicilor 
trebuie să fie ceva mai mult decât putred în Franţa. Zorile unui război 
civil se arată şi dincoace de Pirinei. 

Specialiştii au alcătuit un arbore genealogic lui Hitler, până la anul 
1455. Fiihrerul coboară, după acest document, din tată în fiu din țărani 
stabiliți în împrejurimile orășelului Brunau, de la granița bavareză-aus- 
triacă. Dacă documentul e întemeiat pe date certe, se taie astfel aripile 
zvonului după care dictatorul rasist ar avea şi sânge ovreiesc în ascen- 
denţa lui. S-a publicat într-adevăr în facsimile inscripţia unei pietre fu- 
nerare din cimitriul israielit din Bucureşti, cu numele de Hitler, și s-a 
spus că acest Hitler decedat pe pământul românesc ar putea îi un stră- 
moș al Fibhrerului. Şi s-a mai vorbit de alt Hitler, tot ovrei, pripăşit la 
Mărăşeşti, care ar fi fost unchiul sau chiar tatăl dictatorului. E drept că 
cercetări mai apropiate n-au dat de vreo urmă precisă, în ce priveşte pe 
acest Hitler „rumun“. 


Sub titlul Vrem să știm cine conduce, Iorga publică în Neamul Ro- 
mânesc de aseară următorul articol: - ` 

„În politica noastră se produc de la o bucată de vreme manifestații 
care uimesc. 

Avem un Guvern. Regele i-a arătat necontenit încrederea. El a reali- 
zat în toate domeniile lucruri pe care numai spiritul cel mai nedrept şi 
mai pasionat nu le-ar recunoaşte. Câţiva oameni de bine şi de ispravă 
şi-au făcut datoria. Ministrul de Externe a declarat acum în urmă că si- 
tuația noastră în afară e asigurată şi de ce nu l-am crede? 

lată însă că în ultimul timp asistăm la negociaţii şi hotărâri despre 
România, care se iau în afară de România şi de alții decât de factorii 
oficiali. 

Trec peste vizita pe care un fost preşedinte de Consiliu, în rebeliune 
faţă de partidul său, a făcut-o, în Franţa, d-lui Titulescu, om de Stat ori- 
cât de valoros, dar pentru moment în disponibilitate. Oricine e liber să 
înveţe tranțuzeşte unde vrea şi să ia şi lecţii de diplomaţie de la cine 
vrea să-şi bată capul cu dânsul. 

Dar dl Titulescu, înconjurat de o întreagă suită de diplomaţi români, 
tot în disponibilitate merge să întâlnească pe dl Litvinov, care nefiind 
în disponibilitate a uitat că România are un Guvern. Discuţii cu exami- 
nare de acte au loc şi se iau un fel de decizii pe baza — şi oarecum în 
numele — desigur numai a geamantanelor reciproce. 

Care e sensul acestui «secret» proclamat prin trompete a zeci de 
gazete? 

Că Litvinov vrea să ne impună o politică a sa printr-un om al său ? 

Cu toată hotărârea o refuzăm!“ 

Cu rezerva laudelor aduse unui Guvern de neputincioşi şi de gheşef- 
tari, articolul e excelent: are Iorga momentele lui — am recunoscut-o 
totdeauna. Tăcerea Guvernului față de acțiunea lui Titulescu, aproape o 
acțiune de înaltă trădare, e însă tot atât de uimitoare ca şi prolixitatea 
defunctului nostru ministru de Externe. M-am gândit un moment să 
adresez o interpelare pe această chestiune, deşi ştiu bine că Camera nu 
se va mai întruni, numai ca să silesc Guvernul să iasă din rezerva lui. 
Am renunțat însă, căci la urma urmelor n-am nici o răspundere în iubi- 
ta mea țară şi nu mi-a plăcut niciodată să scot castanele din foc pentru 
alții. Şi am făcut bine, căci „a pus chestiunea“ Iorga, şi a pus-o bine. 


6 iunie. — Universul de azi-dimineaţă ia apărarea lui Titulescu şi 
încearcă să răspundă observaţiile lui Iorga de alaltăieri. Încearcă dar nu 
reuşeşte. Şi ameninţă: va veni Titulescu la toamnă în ţară, îşi va lua 
locul în Parlament (e senator de drept cu 6 ani de ministeriat) şi va ară- 
ta el la toți ce poate! Ei aşi? Caracteristic pentru mentalitatea lui Steli- 
an Popescu (dacă se poate vorbi de mentalitate într-un asemenea caz), 
e că, în politica internă e cel mai arțăgos vrăjmaș al comunismului — 
iar în politica externă e omul lui Titulescu şi al lui Litvinov. 

Dar ce nu se poate vedea în țara noastră? Am trăit să văd schim- 
barea numelui unui sat românesc din Prahova în acela de Stelian Po- 
pescu (fiindcă Popeștele n-a născut acolo), pe același Popeşte procla- 
mat ctitorul unei biserici şi unei şcoli (în același sat) clădite cu banii 
altora, gara Eforia schimbată în gara General de Divizie Ionescu Miha- 
il iar cea de la Ionești (Vâlcea) în Constantin Dissescu; am trăit să văd 
pe Tătărescu prim-ministru, pe Urdăreahu mareşal al Palatului şi pe 
Mitiţă Constantinescu Guvernator al Băncii Naţionale — ca să nu mai 
vorbesc de alţii şi de altele! 


DI Titulescu şi-a amânat conferinţa pe care trebuia să o ţină la Cam- 
bridge, fiindcă în ziua fixată fusese pofitit de ilustra Universitate şi ilus- 
trul Negus Hail€ Selassi€. După cum în heraldică „metal sur métal ne 
vaut“ se vede că şi în panglicărie „vedette sur vedette ne vaut“! Şi e 
păcat, căci aceste două stele ale firmamentului genevez s-ar fi com- 
plectat de minune. 

Presa internaţională iudeo-comunistă luptă cu perfidie și fără preget 
împotriva curentelor naţionaliste ce se manifestă în jurul luptelor din 
Spania. Acum trei zile anunţa revoluţia în Portugalia; dezminţirea cea 
mai categorică a venit imediat. leri a publicat ştirea sensaţională a îm- 
` părțirii Spaniei între Italia şi Germania, hotărâre luată la Roma în întâl- 
nirea dintre Mussolini şi Blomberg. A intervenit şi aci o dezminţire tot 
atât de categorică. 

În ce priveşte politica de neintervenţie în Spania se pare că propu- 
nerile engleze au sorți de izbândă. Faptul că colaborarea pentru control 
a fost propusă numai celor 4 Puteri occidentale (cu excluderea Sovie- 
telor) a făcut o bună impresie în Italia şi în Germania, care, ca și Fran- 
ţa, s-au declarat în principiu de acord cu propunerea. S-a ajuns la dis- 
cuţia amănuntelor de aplicare. 

Dezminţirea încheierii unei alianțe militare între Italia şi Germania 
nu exclude stabilirea unor acorduri verbale între Stat-Majorele ale ce- 
lor două țări, acorduri menite să întărească axa Berlin-Roma. Proiectul 
unui tratat formal de alianță militară constitue mai mult o sperietoare 
pentru Franţa şi Anglia, spre a le aduce la o politică mai mlădioasă. Pe 
de altă parte e evident că Germania nu va semna cu uşurinţă o conven- 
ţie care i-ar tăia toate punţile spre Anglia. 


Lupta dintre regimul Stalinist şi a IV-a Internaţională, condusă de 
Troțki, e departe să se fi sfârşi“ prin condamnările la moarte cu care 
s-au încheiat procesele politice de la Moscova — şi e încă în toiul ei. 

Știri, încă neoficiale, de la Moscova, ne aduc vestea arestării mare- 
şalului Tuhacevski (căruia se luase comanda acum câtăva vreme), a lui 
Karachan, vedetă bolşevică, fost ambasador în China şi în Turcia, a lui 
Rosenberg cunoscut organizator al războiului civil din Spania, a lui 
Krestinski, tost adjunct al comisarului poporului pentru Externe şi tost 
ambasador la Berlin, precum şi a mai multor generali, şi civili. Aceste 
arestări sunt puse în legătură și cu sinuciderea generalului Gamarnic, 
de dată recentă. 

A IV-a Internațională, ale cărei organizaţii încep să se întindă în 
toate țările otrăvite de comunism, a ridicat steagul răzvrătirii împotriva 
lui Stalin şi a Internaționalei a III-a (reprezentată prin Kominternul de 
la Moscova) pe care îi acuză de trădare față de sfintele principii ale lui 
Marx, Engels şi Lenin. Două sunt acuzaţiile aduse înainte de toate lui 
Stalin şi Kominternului: 1) că au renunțat la Guvernarea proletariatului 

prin proletariat, creând o clasă privilegiată de funcționari permanenţi în 
locul însărcinărilor temporare şi elective — aşa încât s-a format o 
gașcă administrativă tot atât de periculoasă pentru libertăţile prole- 
tariatului ca şi clasa cinovcilor vechiului regim; 2) că s-a renunțat mo- 
mentan la acțiunea de provocare a revoluţiei mondiale, fără de care co- 
munismul, de esență universală, nu poate înlocui vechiul regim capita- 
list, de esenţă universală şi dânsul, printr-unul nou. Mai sunt și alte re- 
vendicări în jurul Internaționalei a IV-a, dar masa aderenţilor ei cere, 
deşi împărțită în grupuri şi subgrupuri, înainte de toate, revenirea comu- 
nismului la principiile lui iniţiale. 

Cu un spirit mai practic, şi mai puţin pierdut în negura speculațiilor 
ideologice, Stalin vrea să organizeze o Rusie tare şi un regim cât de 
apropiat de principiile comuniste, dar viabil. Pe această cale a ajuns la 
un fel de naționalism sovietic şi la legături strânse cu puterile bur- 
gheze. E tocmai ceea ce „puritanii“ lui Lenin, cu Troțki în frunte, nu-i 
iartă. Deocamdată Stalin îşi împuşcă adversarii şi îşi întăreşte Armata. 
Cine va avea ultimul cuvânt, se va vedea. Dea Dumnezeu să se curețe 
unii pe alții şi să piară toți. 


DI Lucian Blaga a fost „recepționat“ ieri ca membru al Academiei. 
Un mediocru necunoscut trece în categoria mediocrilor cunoscuţi. La 
şedinţă a asistat și Regele care a ţinut și el o cuvântare, la sfârşit și a 
declarat că alegerea lui Blaga („quelle blague““!) era consacrarea talen- 
tului noii generaţii de scriitori, de după război — scriitori care o scrân- 
tesc o dată — dar al căror merit e incontestabil. 

Iorga a văzut în lauda Regelui o piatră în grădina sa, căci de un an 
de zile duce o campanie înverşunată, pe faţă împotriva pornografiei 
şcolii tinere, în realitate împotriva talentelor de care e gelos — și s-a 
înfuriat. Nu e zi de la Dumnezeu în care Neamul Românesc să nu pu- 
blice coloane întregi împotriva lui Arghezi, lui Lovinescu, lui Călines- 
cu e tutti quanti. Pentru că editase pe Arghezi, dar poate mai ales fiind- 
că editase Istoria Românilor lui Giurescu, Domnul Profesor ceruse ca- 
pul lui Alexandru Rosetti-Bălănescu, directorul publicaţiilor Fundaţi- 
ilor Regale — dar nu-l obținuse. Regele nu numai că nu-i dedese satis- 
facţia cerută, dar mai venea acum să dea un vot dè blam acţiunii sale, 
prin lauda adusă blestematului tineret. „Eih, dhrragă, asta iehste, Arrr- 
ghezism cuhrrat!“, a exclamat paranoicul Poligraf, începând să dea din 
picior precum câinele din coadă, numai că câinele dă din coadă când e 

mulțumit, iar lorga din picior când e supărat. Și ca să-şi precizeze ne- 
cazul, a plecat numaidecât după şedinţă, fără să mai asiste la inaugu- 
rarea noului tract al Bibliotecii, care a urmat. Jaf în ciuperci. 


Spre mirarea ziarelor, bătrânul Rockefeller n-ar fi lăsat decât o moş- 
tenire de 25 milioane de dolari. Nici o mirare: bătrânul bandit a tras un 
ultim chiul fiscului american care percepe 60% din valoarea moşteni- 
rilor. Probabil că şi-a trecut acţiunile, de la mână la mână, lui fiu-său 
— căci erau mai toate la purtător. Cele 25 de milioane dolari, trebuie să 
reprezinte averea vizibilă, pe care n-a putut-o ascunde. 


Arhiducele Albrecht, fiul lui Frederic, onoratul „Milchpantscher** 
dinainte de război, s-a despărțit de dama Irene Lelbach cu care se căsă- 
torise, dar numai civil. Arhiducele Albrecht a fost până la căsătoria sa 
pretendent la Tronul Ungariei, şi încă pretendent cu oarecare şanse căci 
era susținut de Gömbös, ajuns mai târziu prim-ministru. Căsătoria scan- 
daloasă l-a îndepărtat de politică. Acum că şi-a repudiat dama, rede- 
vine pretendent la Tron. „Demoazelei“ Irene Lelbach i-a dat titlul de 
„Ducesă de Tetschen“ (una din proprietăţile lui). Pentru cât îl costă! 


În fiecare zi câte una mai boacănă şi de necrezut. Nu de multă vre- 
me s-a înființat o Comisiune interministerială pentru înzestrarea ar- 
matei, alcătuită din preşedintele Consiliului de Miniştri şi din miniștrii 
Finanţelor, Apărării Naţionale, Aerului (şi Marinei), Industriei (şi 
Comerţului). Nimic de zis. Pe lângă această Comisie s-a înființat acum 
un consilierat tehnic, financiar şi juridic care va concentra toate lucră- 
rile privitoare la contractele de comenzi externe, la finanțarea şi plăţile 
acestor comenzi, precum şi la resursele din care se acoperă aceste plăţi. 
Cine a fost numit în delicata şi importanta funcție de președinte al 
acestui Consilierat? Domnul Dorel Dumitrescu, dat afară din postul de 
guvernator al Băncii Naţionale, să zicem, ca incapabil! De necrezut, 
dar adevărat şi trist. 

Întâlnit ieri, la recepţia Didinei Cantacuzino pentru căsătoria lui fiu- 
său Alexandru cu d-ra Florica Milcoveanu, pe Olga Prezan, soția mare- 
şalului. Nu o mai văzusem de mult, şi am stat de vorbă cu dânsa, căci 
ştia multe. Mi-a povestit despre boala Reginei, pe care a văzut-o acum 

trei zile, înainte de plecarea ei la Sinaia!. Regina i-a părut foarte slăbită 
şi a plâns întruna; deşi după impresia d-nei Prezan n-avea aerul să-şi 
dea seamă de toată gravitatea stării sale. A mărturisit că deja în vara tre- 
cută (pe când călărea încă!) a avut scaune negre („„melena“, hemoragie 
intestinală) dar că n-a ştiut că lucru avea vreo importanţă. Diagnoza (ofi- 
cială) a medicilor, cu Abrami în frunte, e aceea de ciroză a ficatului, de 
pe urma căreia complicaţii în partea splinei, o flebită a gambei şi o sta- 
re de anemie îngrijorătoare ( 2 milioane de globule roşii la milimetru 
pătrat — în loc de 5 milioane). Abrami i-a dat nişte injecții ca să o întă- 
rească în vederea unei mari operații de încercat la toamnă. Medicii ne- 
putând ascunde Reginei gravitatea stării sale, au născocit o formulă ca- 
re să o depărteze de ideea ei fixă: cancerul. Din nefericire tocmai de 
cancer e vorba, şi dacă Regina, ca orice profan a putut fi înşelată, în ca- 
litatea mea de medic refac diagnoza în modul următor: de ciroză nu 
poate fi vorba, căci Regina n-a abuzat niciodată de alcooluri; „melena“ 
nu există în caz de ciroză, şi e un simptom caracteristic al neoplasmu- 
lui; anemia se explică, ca şi flebita, prin tulburările funcţiilor ficatului 
în caz de neoplasm, ca şi în cel de ciroză — nici o relaţie între splină şi 
ficat în caz de ciroză — diagnoza reală, pe care într-un sentiment lesne 
de înțeles, medicii-au căutat să o tăinuiască până acum, e prin urmare 
aceasta: neoplasm al ficatului, cu întindere către capul pancreasului (nu 
splinei), anemie consecventă prin lipsă de refacere a globulelor roşii în 
ficat, şi flebită din cauza tulburărilor circulatorii (obstacolul ficatului) 
şi prin auto-infecție. Faptul că Abrami a vorbit de operaţie (?) confirmă 
această diagnoză, căci nu există operație în materie de ciroză. 

Ceea ce comunicatul de după vizita lui Abrami mă făcuse să între- 
văd, devine pentru mine azi o certitudine. Săraca Regina Maria! Să-i 
dea Dumnezeu o embolie care să-i curme pe neştiute martiriul! Regina 
Maria, cu toate cusururile ei, era necesară Dinastiei; era o podoabă a 
Curţii, şi oricât, o influență bună asupra fiilor ei. Cu toate aparențele 
contrare, Regele Carol se temea de judecata ei. Dânsa plecată, cine va 
mai ţine piept d-nei Lupescu şi destrămării morale din jurul Regelui? 


Generalul Zizi Cantacuzino a fost operat de către Nasta. Tumoarea 
pilorului, pe care operatorul a lăsat-o neatinsă mărginindu-se la o anas- 

! Regina a fost transportată la Sinaia, întinsă într-un automobil amenajat ad-hoc. Cu dânsa 
s-a instalat şi Regina Marioara a Jugoslaviei, iar azi-dimineaţă a sosit și Principesa de Hohenlohe, 
alarmată de starea surorii sale. 

tomosă gastro-intestinală pentru a permite circulaţia bolului alimentar 
ŞI scurgerea secreţiilor stomacale. Bietul Zizi, încă unul care pleacă! 


7 iunie. — Contele Ciano, ministrul de Externe al Italiei, a comuni- 
cat ambasadorului Angliei la Roma că Guvernul său acceptă propune- 
rile britanice, şi că Italia va reparticipa la acţiunea de control pe coas- 
tele Spaniei. Guvernul italian are numai o rezervă de făcut asupra pun- 
ctului relativ la consultările comune obligatorii înaintea întreprinderii 
oricăror represalii individuale. Italia admite principiul consultărilor co- 
mune, dar acestea nu trebuie să stânjenească acțiunile individuale în 
caz de urgență. E probabil că Germania va da acelaşi răspuns. 

Sovietele îşi exprimă nemulțumirea față de noul acord, prin glasul 
ziarelor moscovite. Acestea regretă că propunerea Angliei nu a fost 
comunicată tuturor, probabil din teama justelor observaţii pe care Pu- 
terile doritoare de pace (!!) le-ar fi făcut. Sovietele au pus la cale un 

„protest din partea Guvernului din Valencia. 


Universul, monitorul tarabei naţionaliste, a publicat acum câteva 
zile un articol violent privitor la proiectata vânzare a acțiunilor „Stelei 
Române“ aflate în portofoliul Ministerului de Finanţe. Cancicov, om 
cumsecade şi băiat bun dar fricos (îi e frică și de umbra unui peşte) dă 
azi, tot prin Universul o dezminţire categorică acestui zvon, afirmând 
Chiar că o ofertă făcută de grupurile financiare străine interesate în 
„Steaua“ ar fi fost respinsă în 1936. DI Cancicov uită că m-a însărcinat 
cu vânzarea acestor acțiuni, cu prilejul ultimei mele călătorii la Paris şi 
că, dacă operaţia nu s-a efectuat cauza a fost preţul prea mare pe care 
l-a cerut (Ministerul a cerut 2 000 lei de acţiune pe câtă vreme „gru- 
purile“ nu voiau să dea decât maximum 1 200 lei). Toată afacerea în 
sine e de importanță minimă. Din un milion acțiuni Statul posedă 
120 000, aşa încât nu are controlul Societăţii. Pe de altă parte Guvernul 
a hotărât lichidarea tuturor participaţiilor Statului în întreprinderi ig- 
dustriale și vărsarea sumelor obţinute /a fondul apărării naționale. In 
realitate, şi e natural să fi fost aşa, Cancicov a fost foarte decepționat că 
nu i-am putut vinde acţiunile la Paris. În loc să dea explicaţiile de mai 
sus, ministrul de Finanţe a preferat să dezmintă şi să mintă. E regre- 
tabil. Că negustorii de naționalism trăiesc din minciuni e la mintea 
omului. Dar un om cinstit şi cu răspundere n-ar trebui să se coboare 
până la asemenea procedee condamnabile. 

Și masoneria germană, vechea întemeiere a lui Frederic cel Mare, a 
fost dizolvată, şi bunurile ei confiscate. Averea găsită s-ar urca la 2 mi- 
lioane mărci. Trebuie să fie mai mult. Numai splendidul palat, înconju- 
rat de un vast parc în care m-a primit marele Maestru Habicht (prelat al 
bisericii reformate), face mai mult. 


Călăreţii noştrii fac figură bună în străinătate. O echipă de ofițeri de 
cavalerie care cutreieră Europa de astă primăvară au câştigat premii 
multe la concursurile hipice din Paris, Aachen (Aix-la Chapelle) și 
Berlin. La Aachen am câştigat cel mai mare premiu la sărituri, la Ber- 
lin ne-am clasat al doilea. Acum în urmă la Varşovia echipa noastră a 
ieşit cea dintâi şi locotenentul Rang a câştigat Cupa Naţiunilor. E foar- 
te frumos, şi ne face să sperăm succese şi pe alte tărâmuri ale sportului. 


După confidenţele unei prietene intime, Regina ar fi conştientă de 
starea ei. Nu numai că plânge toată ziua, dar mai spune necontenit că o 
cheamă morţii ei: „Je vois tout le temps Ducky! qui m'appelle!“ 


Putoarea de Stelian Popescu umple două pagini din otreapa lui cu 
darea de seamă a târnosirii bisericii din comuna Stelian Popescu (!!!) 
săvârşită duminică. Escrocul îşi publică şi poza în cămașă de ctitor! lar 
pe pergamentul oficial, reprodus în ziar, îndrăzneşte să spună „Stelian 
Popescu fost de mai multe ori ministru al Dreptății“ — când toată lu- 
mea ştie că a fost o singură dată, pentru nenorocirea Dreptăţii. Sau 
poate că șmecherul, cunoscând laşitatea şi platitudinea „factorilor hotă- 
râtori“ scontează viitorul şi se vede, în curând, iar ministru? „Du train 
dont vont les choses“ numirea lui la viitoarea scadenţă e foarte proba- 
bilă. 

Ceremonia de duminică a fost prezidată de I.P.S.S. Patriarhul Mi- 
ron, cum era de aşteptat: corbii trag la hoit. 


Am în faţa ochilor un comunicat tras la maşină, semnat de Milco- 
veanu (preşedintele Centrului Studenţesc, gardist) în numele „Condu- 


! Sora preferată a Reginei, marea Ducesă Kiril decedată acum un an, după grele dar scurte 
suferințe 


www.dacoromanica.ro 


266 CONSTANTIN ARGETOIANU 


cătorilor Studenţimii române creştine din Capitala Ţării“. Comunicatul” 
dă seamă de întrunirea „intimă“ din 2 iunie curent, la care au luat parte 
Comitetele Uniunii Naţionale a Studenţilor Creştini Români, Centrului 
Studenţesc Bucureşti, Societăților studenţeşti pe Facultăţi, Federaţii 
Regionale și Cercurilor judeţene. După ce s-a protestat energic împo- 
triva noii legi universitare, împotriva închiderii fostelor căminuri, îm- 
potriva proiectatei acţiuni polițienești de ajutorare a studențimii şi îm- 
potriva întregii prigoane a studențimii naţionaliste („Am fost înșelaţi, 
vor să strivească sufletul din noi“), cei prezenţi au expediat următoarea 
telegramă lui Iuliu Maniu în Franța: 

„Conducătorii studenţirnii române din Capitala Țării, convinși de 
adevărurile pe care nu le-au crezut, pe care astăzi le cred, vă trimit 
omagiul lor.“ 

Simptomatic. 

E probabil că telegrama n-a fost lăsată să treacă, dar că a fost adusă 
la cunoştinţa Regelui, căruia desigur a trebuit să-i facă mare plăcere. 


România e mai fericită decât vechiul Egipt, căci deşi nu are decât 
vreo 12 Dinastii! în loc de 24, se bucură de ele concomitent, iar nu suc- 
cesiv în cursul vremurilor. De aceea românii sunt mai mulțumiți decât 
oropsiţi fellahini, fiecare îşi poate căuta norocul pe lângă altă dinastie, 
când cea aleasă nu corespunde nădejdilor puse într-însa. 

Şeful celei de a 1l-a Dinastii, marele gheșeftar de la C.F.R., şi-a 
măritat fata şi a dat ieri-seară o mare serbare. Şeful celei de a 8-a Di- 
nastii ca răspiată pentru serviciiie ce i-a adus şefui nr. îi a închiriat 
„„Country-Clubul“ şi l-a pus la dispoziţia nunţii. Ba voia chiar să fie 
naş, după cum voia să fie şi la nunta pe care o pregăteşte în casa lui șe- 
ful celei de a 10-a Dinastii (îşi mărită fata după locotenentul Dristori- 
an). Sindicatul Dinastiilor l-a convins „să o mai lase“, prea voia să fie 
naș întruna și să arunce bani în ochii lumii. I-a luat locul amicul lunian, 
om politic de bronz și cu principii, dar în „particular“ om de paie al Di- 
nastiilor 8 şi 11. Două mii de lingăi au alergat la masa pusă şi au petre- . 
cut până dimineaţa. Dans, flirt şi beție — n-a lipsit nimic. 

l Dau aci nomenclatura Dinastiilor noastre după importanța lor protocolară, în anul 1937: 
1, Hohenzollern; 2. Lupescu (cu ramuri); 3. Aristid Blank (fără ramuri); 4. Tătărescu (cu fraţii); 
5. Camarila Palatului (Urdăreanu, Buchman etc.); 6. Gavrilă Marinescu; 7. Camarila politică (In- 
culeț, Franasovici & Co), 8. Malaxa; 9. Mitiţă Constantinescu; 10. Tabacovici;l 1. Macovei; 
12. Auşnit. Dinastiile 5 şi 7 sunt în veşnică mişcare, şi şeful lor se schimbă după împrejurări. Di- 
nastiile 9, 11 şi 12 mai slabe, sunt cu totul vremelnice. 

Serbarea a fost însă tulburată printr-un incident penibil. Locotenen- 
tul Dristorian, viitorul ginere al d-lui Tabacovici, fusese desemnat ca 
„garçon d'honneur“; din nefericire pentru el defilase prost sâmbătă la 
proba de paradă în onoarea Polinezului şi colonelul Dombrowski, co- 
mandantul Regimentului, îi dedese 2 zile arest — nemaipomenită în- 
drăzneală. Această jignire adusă celei de a 10 Dinastii nu putea fi tole- 
rată. S-a intervenit cu insistență, dar degeaba, toată lumea ştie că colo- 
nelul Dombrowski e un caracter!. Lipsa de la nuntă a viitoarei odrasle 
dinastice ar fi însemnat un dezastru. A intervenit însă Malaxa, șeful 
celei de a 8-a Dinastii, şi a dat ordinele necesare. Locotenentul Dristo- 
rian a fost liberat pe cauţiune de la ora 9 la ora 12. 


Un alt bronz: 

Dinu Cesianu, cinstitul Dinu Cesianu, care se îneacă cu cuvântul 
„cinste“ la fiecare vorbă dar şi-a vândut casa din Bucureşti pe 24 de 
milioane „cash“ Societăţii de Radiofonie, deşi aceasta nu poate folosi 
locul tiindcă e supus exproprierii — cinstitul de Dinu Cesianu, a luat 
masa la ultima sa trecere prin Bucureşti la ginere-său Tabacovici îm- 
preună cu Lupeasca, deşi mi-a repetat de nenumărate ori că nu o cu- 
noaşte și că nu vrea să o cunoască. Faptul de a lua masa cu graţioasa 
Duduie e fără importanţă, dar de ce să te lauzi că eşti hotărât să nu o 
cunoşti? Slăbiciunea omenească e mare, căci în fond Cesianu e un băiat 
cinstit. 


8 iunie. 

Ah, ah, frappons sur nos femurs 
Car Moscicki est dans nos murs! 

Simpaticul chimist care prezidează (prezidează şi nimic mai mult) 
la destinele Poloniei, a sosit ieri la orele 4 la Bucureşti prin gara Mogo- 
şoaia, refăcută ad-hoc, provizoriu după ce fusese doborâtă — „gară 
provizorie“ ce a costat 9 milioane de lei (2 cheltuite şi 7 în buzunarele 
şperţarilor) aruncaţi în vânt, căci construcția actuală de scânduri va fi 
doborâtă și ea pentru ridicarea unei a treia definitivă, monumentală și 
de zid. Oare prințul Beneș, preşedintele Paul şi ministrul Moscicki n-ar 


1 E cel cu banii lipsă în casa Regimentului, ispravă pentru care a fost admis la examenul de 
general: nu degcaba.juca el poker du Duduia. 

fi putut ei cobori la gara Cotroceni, amenajată şi ea cu mare cheltuială, 
acum câţiva ani, pentru asemenea prilejuri? Parcursul de la Cotroceni, 
prin parc şi pe bulevarde, până la Palat face cel puţin cât cel de la Mo- 
goşoaia în oraș, şi e mai scurt. Ce să-i faci, oamenii Restauraţiei sunt 
mână spartă, ca niște mari boieri ce sunt. 

Primirea făcută Președintelui Republicii Polone a fost cordială, dar 
nu atât de călduroasă cum aș fi vrut în conjunctura politică actuală. 
Drumul de la gara Mogoşoaia la Palat e lung, aşa încât cordonul oame- 
nilor ieșiţi întru întâmpinare era cam subțire. Mai inexplicabilă a fost 
sărăcia de steaguri, mai ales poloneze. Se vede că a înghiţit Gavrilă 
banii. Măsuri de poliție stupide; astfel Bulevardele Lascăr Catargiu, 
Take lonescu şi Brătianu pe de o parte, Calea Victoriei pe de alta, au 
fost complect închise toată după prânza.Noi, cei prinşi între cele două 
mari artere n-am mai putut circula. Singurul beneficiu al acestor mă- 
suri absurde, au fost cinci ceasuri de înjurături ca la ușa cortului la 
adresa Regelui, căci tot turcul plăteşte. Mi s-a spus că pierduseră toți 
capul de frica unui atentat pus la cale fie de Garda de Fier fie de Sovi- 
ete (se vor vedea mai la vale motivele acestei din urmă temeri). Regele 
şi Moscicki au făcut parcursul în trăsura deschisă înhămată „à la Dau- 
mont“, Regele în alb şi Moscicki în frac. La ora 5 a avut loc o defilare 
militară în faţa Palatului la care s-au grămădit toți candidaţii „la succe- 
siune“, să-i vadă Regele, de la Mihalache și Vaida până la D.R. Ioa- 
nițescu şi ultimul Călinesc. Seara, mare prânz de gală la Palat, cu 
schimb de discursuri. Discursul Regelui a fost amical, prea amical, 
chiar, căci n-a vorbit decât de „amiciţia“ celor două popoare fără să 
precizeze posibilele consecințe ale acestei „amiciţii“. N-a lipsit nici 
cupletul celorlalte alianţe, nici „o limbă“ Societăţii Naţiunilor. Carol 
întreg: a menajat şi capra și varza, într-o literatură de platitudine în care 
nu lipseau decât laude pentru Titulescu. Răspunsul lui Moscicki a fost 
mai demn şi mai precis. Fără să tragă limbi nimănui, fără să pome- 
nească de Societatea Naţiunilor, a afirmat că în grelele vremuri prin 
care trecem fiecare ţară trebuie să se sprijinească întâi pe forţele ei, să 
aibă o armată puternică (Regele n-a spus un cuvânt despre așa ceva) şi 
a încheiat afirmând că într-un mod firesc, România şi Polonia nu se pot 
găsi decât întotdeauna alături una de alta. Amănunt picant şi Regele și 
Moscicki au invocat pe Regele Ferdinand şi pe Mareșalul Pilsudski ca 
făuritorii alianței româno-polone, dar în scopuri cu totul opuse: Carol 
ca să se scuze în Occident şi să invoace ocrotirea lui Ferdinand-le-Lo- 
yal, nebănuit de infidelitate — Președintele, ca să dea mai multă auto- 
ritate, din partea Poloniei, manifestaţiilor politice actuale. 

În momentul în care Regele României și Preşedintele Poloniei schim- 
bau discursuri la Bucureşti, dl von Neurath, ministrul de Externe ger- 
man şi dl Stoiadinovici, primul ministru jugoslav se dedau la aceleaşi 
exerciţii la Belgrad. Să fie o simplă coincidență? În tot cazul vizita lui 
Neurath la Belgrad, primirea extrem de călduroasă ce i s-a făcut şi dis- 
cursurile pronunţate de o parte şi de alta constituie un eveniment şi mai 
important decât semnarea pactului italo-sârb. Din discursuri rezultă că 
„O colaborare“ pe toate terenurile între Germania și Jugoslavia e nu 
numai pusă la cale dar chiar fapt îndeplinit. Pactul italo-jugoslav, pre- 
zenţa ministrului jugoslav la gara din Budapesta în ziua sosirei Regelui 
Italiei şi discursurile de aseară de la Belgrad sunt trei manifestări po- 
litice de ordinul cel mai însemnat de pe urma cărora toată situaţia din 
Europa Centrală şi Orientală trebuie considerată ca schimbată. Ce de- 
vine Mica Înţelegere? Ce zice Beneş Curcanul? Îi vor cădea în fine lui 
Victor Antonescu cartoful din gură şi solzii de pe ochi? Interesante 
probleme. 


„Paysaniștii“, care după cum se ştie sunt oamenii Franței, pretind a 
şti pozitiv că Victor Antonescu s-a înapoiat de la Paris cu mâinile goa- 
le. N-a obţinut nimic nici în materie de armament, nici pe terenul fi- 
nanciar. Franţujii ne cer să semnăm pactul de asistenţă cu ei, şi până 
nu-l semnăm nu ne livrează armamentul comandat, nici nu ne fac faci- 
lităţile de schimb şi de transfer pe care le cerem. Din ordinul Parisului 
a sistat şi Cehoslovacia livrările de pușşti-mitraliere comandate la Zbro- 
iovska (Briin). În ce priveşte facilităţile de schimb, Franţa se pedep- 
seşte singură. Un comunicat cam acru al Băncii Naţionale, publicat 
azi-dimineaţă, previne publicul că cererile de schimb pentru călătorii în 
Franţa, la Expoziţie, nu vor mai putea probabil fi satisfăcute deoarece 
Banca Franţei opreşte tot disponibilul României în clearing pentru pla- 
ta furniturilor franceze. 

În legătură cu această atitudine „severă“ a Franţei față de noi, am 
aflat că în cercurile Palatului domneşte mare enervare cu privire la „un 
complot“ ce ar fi fost pus la cale pentru detronarea Regelui. Autorii 
acestui complot ar fi Titulescu, Maniu şi Litvinov, şi tentativa lor ar fi 
susținută de Franţa care nu mai are încredere nici în Guvernul Tătăres- 
cu, nici în Rege — şi de Anglia, sau mai bine zis de Familia Regală en- 
gleză asupra căreia „Familia Grecească“ are cea mai desăvârşită influ- 

ență. Franţa ar vrea altceva, Anglia pe Voievodul Mihai! în favoarea 
căruia ar lucra nu numai perechea Kent (atât de influentă asupra Rege- 
lui George) dar şi perechea Paul al Jugoslaviei (Prinţesa Olga tot gre- 
coaică), Sovietele, în fine, ar dori republica în nădejdea că ne-ar duce 
la anarhie și la înlesnirea unei intervenții din partea lor. Maniu şi Titu- 
lescu care urmăresc capul lui Carol ca să scape pe al lor, s-ar mulțumi 
la urma urmelor și cu un mic şantaj care să-i aducă la putere. Cu toate 
asigurările ce mi s-au dat că conferința de la Talloires, între Titulescu 
şi Litvinov, cât şi întâlnirea de la Cap Martin între Maniu și Titulescu 
n-au avut alt scop decât punerea la cale a acestui complot, eu nu pot 
crede în realitatea lui. Că Maniu şi Titulescu care își dau seamă că ro- 
lul lor politic e terminat sub domnia Regelui Carol, sunt plini de ură şi 
de venin, e lucru natural; că în Franţa încrederea în Rege e zdruncinată, 
e probabil; că în Anglia toate simpatiile merg, sub influenţa grecească, 
către Principele Mihai pe care Curtea de la St. James l-ar vedea cu plă- 
cere în locul lui tată-său moralmente handicapat şi disprețuit, este 
„iarăşi posibil. Că Sovietele şi Litvinov ar fi şi ele încântate de o schim- 
bare a regimului în România — nici o îndoială. Dar de la simple do- 
rințe, sau tendințe până la comploturi, distanța e mare — şi cred că ni- 
meni nici chiar Sovietele nu s-au gândit să o străbată. Se pare însă că 
lumea din jurul Regelui, şi însuşi Regele nu cred ca mine. Dovadă toa- 
te măsurile exagerate de pază ce se iau cu prilejul serbărilor actuale. 

Singura mea teamă e că aceste ameninţări imaginare sau reale să nu 
tulbure și mai adânc sufletul șovăitorului nostru Veleitar, și să nu ne 
osândească mai departe la politica tâmpită de capitulaţii interne și ex- 
terne ce caracterizează până acum domnia Regelui Carol. 


Până să-l detroneze străinii, platitudinea românească a ridicat Rege- 
lui Carol o statuie. A fost dezvelită zilele trecute la Oradea Mare care 
şi-a făcut o specialitate din asemenea linguşiri: a mai ridicat şi Regelui 
Ferdinand o statuie, pe când era încă în viaţă. Suflete de sclavi, cu toată 
răzvrătirea d-lui Maniu. Dar ce să zicem de Domnul Cărluţă care pri- 
meşte asemenea adulări? Mantale albe, uniforme multicolore, deco- 
rații, icoane şi statui — sunt slăbiciuni care poartă stigmatul degeneres- 
cenţei. Să nu-i fie a cobe, căci tată-său a murit doi ani după ce i s-a ridi- 
cat statuia, dacă nu mă înşel. 

1 Se pare că la serbările Încoronării, s-a făcut Voievodului Mihai o primire într-adevăr excep- 


țională, care a mirat pe mulţi. I s-a dat pasul asupra altor Prinţi mai vârstnici şi mai apropiaţi de 
Casa Domnitoare prin rudenie. 

Fiindcă sunt în mărimi, notez o rectificare în titulatura d-lui Stanley 
Baldwin, după depeşele sosite de la Londra. Fostul Prim Ministru nu se 
va chema „earl of Bewsley“ ci „viscount of Corvedale“, după numele, 
unei văi din apropierea reședinței sale de vară!. Fericită vale! 

Ziarele de azi-dimineaţă ne mai aduc vestea morţii tinerei Joan Har- 
low (26 de ani) vedetă cinematografică plină de sex-appeal și a lui Ion 
Cătuneanu, profesor universitar de la Cluj și vedetă a antisemitismului 
românesc. Un pumn de țărână lor. 


Problema securităţii flotelor de control pe coastele Spaniei pare să 
fi fost rezolvată, şi Italia şi Germania şi-au reluat locul în Comisia pen- 
tru neintervenție de la Londra, deși chestiunea intervenţiei indepen- 
dente pusă de Germania n-a primit încă o soluție definitivă. Dar acor- 
dul pare sigur. 

Până una alta, Otto de Habsburg, viitorul Împărat al Austriei și Re- 
ge al Ungariei s-a dus să se bombardeze la San Sebastian. O bombă ar 
fi căzut chiar aproape de dânsul şi era să nimicească nădejdile dublei 
Monarhii. 

Poate că în vederea acestui pericol Horthy şi-a amendat legea pe ba- 
za căreia funcţionează ca Regent. În noul text se prevede o lărgire a pu- 
terii Regentului față de Parlament, precum şi dreptul lui de a-şi desem- 
na succesorul. Prudenţă lăudabilă din partea unui om de peste 70 de âni. 


Preţul aurului s-a urcat simţitor la Londra. De unde era cu 7⁄2 pence 
sub paritatea americană, acum nu mai e decât cu 2 pence. 


Amicul Iorga, după câteva zile de luciditate, a început iară să-şi 
consacre proza subiectelor lipsite de interes. A luat-o iar razna cu Ar- 
ghezi, şi ca să lovească în acesta ia pe Nichifor Crainic în brațe pe care-l 
consacră ca „cel mai bun poet contimporan“. Or, bulgarul Dobre (zis 
Nichifor Crainic) e nu numai un foarte mediocru poet dar încă tot atât 
de lichea ca Arghezi, care cel puţin posedă un incontestabil talent. 


! Informaţie greşită: Baldwin a fost numit earl of Bewsley şi viscount of Corvedale, 

Adus de pacifiştii din Sărindar, cu Victor Eftimiu în frunte, dl Jeze- 
quel, pastor protestant cu cioc „imaculat“ (ne asigură Adevărul) şi 
vice-preşedintele Asociaţiei pentru Pace (ce e aia?) ne face cinstea unei 
vizite, venind din Bulgaria. De vreme ce avem negustori de naţiona- 
lism războinic, de ce nu am avea şi negustori de pace? Dată fiind atmo- 
sfera politică din ţară, în momentul de față, mi-e teamă că pastorul cu 
nume biblic nu va petrece tocmai bine în Bucureşti. Pentru cinstea 
noastră şi pentru pielea lui aş dori să scape nebătut. 


După întrevederea lui Titulescu cu Litvinov la Talloires, presa itali- 
ană a înjurat pe Titulescu de l-a spurcat, deşi acesta se prăbise să mai 
declare o dată prin presă că adoră pe italieni şi că întreruperea sa din 
şedinţa de la Geneva cu Negusul, nu fusese îndreptate împotriva Italiei, 
pe care o admiră etc. etc. Cel mai violent articol a fost al lui Corriere 
de la Sera; Titulescu e pur şi simplu tratat de „escroc internaţional, pro- 
fitor al intrigilor pe care singur le pune la cale“. Articolul a fost repro- 
dus în întregime de Capitala lui Titeanu, sub ochii binevoitori ai cen- 
zurii. 


9 iunie. — În fine „reforme radicale“! Marile reforme atât de aştep- 
tate s-au realizat! 

Ele sunt trei: 

1) Domnilor Mareşal al Palatului Excelenţa Sa Ernestică Urdăreanu 
şi Maestru al Ceremoniilor Excelența Sa Baronul Stârcea, li s-a încre- 
dințat câte un baston heraldic, înalt de le ajunge la nsa, cu care îşi ca- 
denţează paşii în exerciţiul funcţiunilor lor , bătând cu el în pământ. 

E o frumuseţe să-i vezi înaintând, cu bicornul împănat la subțioara 
stângă şi cu bastonul de tambur-major în dreapta (am constatat-o asea- 
ră, cu prilejul recepţiei în onoarea Preşedintelui Moscicki). Mai ales Mur- 
dăreanu e încântător: plin de talent a învățat să umble perfect pe uscat. 
Stârcea e mai bleg. De aceeaşi mărime, şi cu o coroniţă regală în vârf, 
bastoanele sunt identice, numai că mânerul („le pommeau“) Mare- 
şalului e de aur pe când al Maestrului de Ceremonii e de argint. O mare 
nedreptate: Pulea (cum cheamă Prinţul Nicolae pe Ulea), ajutorul Mare- 
şalului a rămas fără baston. S-a crezut probabil că numele lui ajunge! 

2) S-a creat un corp de „halebardieri“ — s-au mai bine zis s-au cos- 
tumat un număr de soldaţi din garda Palatului în „halebardieri“, căci de 

fapt nu s-a înființat un corp nou. Vlăjganii aleşi au fost îmbrăcaţi peste 
tunică, cu un mintean fără mânecă, de postav alb, care acopere pieptul 
şi spatele. Pe piept, doi C încârligaţi cu cifra II romană în mijloc. Mâna 
dreaptă întinsă, ţine o halebardă, cu ifos. Cizme negre până peste 
genunchi. „Halebardieri“ erau la Curtea Havsburgului, mai sunt și azi 
la Westminster, la St. James — la Vatican, la Papa. La noi lipseau: în 
mod fericit a fost împlinit acum golul. Numai că s-au înşirat prea mulți 
pe scări, ca să compenseze probabil deficitul trecutului. 

3) S-a creat în fine un nou Cordon. Între Marele Cordon al Ordinu- 
lui Steaua României şi gradul de mare ofiţer s-a intercalat „Clasa I“: o 
lentă roșie cu o dungă albastru deschis la mijloc. Am și văzut ieri-seară 
un exemplar pe burta contnelui Römer, şeful protocolului polinez şi gi- 
nerele lui Charles Mitilineau („beato lui“, cum zic italienii!). 

De acum înainte România poate dormi fericită: are pe Tătărescu, e 
înarmată şi reformată! 


Aseară concert de gală la Palat în onoarea lui Moscicki. Concert di- 
rijat de Gogu Georgescu Filarmonica. A cântat frumos d-na Cocorăs- 
cu, un concerto pentru pian, de Chopin. 

E ciudat ce plin de contradicții e iubitul nostru Suveran. Pe scări 
„halebardieri“, sus mareșal şi ceremonist cu bastoane, ca să dea impre- 
sia unei Curți cu tradiţii, şi apoi jos la bufet şi cerc, o invazie de ne- 
spălaţi, cum nu s-a mai văzut în nici o Curte. S-a dat drumul congre- 
siştilor farmacişti și medici militari, întruniți în momentul de faţă în 
București. Au venit oamenii cum au putut, unii erau în uniformă de ce- 
remonii, alții cu ce aveau pe ei; unul, canadian era în „shorts“, cu ge- 
nunchii goi şi cu ghete de sport parcă ar fi vrut să joace hockey. Şi s-a 
mai dat drumul unei cete de gazetari puchinoși, în veston, care s-au re- 
pezit asupra lui Beck să-i ceară declaraţii. Un fotograf soios se plimba 
printre invitaţi, şi lua poze, ca la bâlci! Sub Carol I, sub Ferdinand, nu 
erau „halebardieri“, dar nu intrau decât oamenii poftiți şi îmbrăcaţi 
cum trebuie. 

Moscicki are o siluetă simpatică şi distinsă, pare om cumsecade şi 
priceput, dar e singurul polinez care nu ştie franțuzeşte. Nu vorbeşte 
decât nemțeşte. M-au aruncat cel dintâi în braţele lui, şi m-au uitat 
acolo: înnebunisem învârtind-o pe limba lui Goethe (!). In fine, după 
nenumărate semne de S.O.S., am fost liberat. 

Cu Regele, am vorbit puţin dar cordial; a spus că mă va chema ca 
să-i povestesc ce am vorbit cu Zelea Codreanu. Cu Beck iarăși puţin — 
l-am lăsat pradă gazetarilor. 

În cercurile politice s-a vorbit mult de „complotul“ împotriva Re- 
gelui; se povestea despre un „tract“ de propagandă republicană pentru 
România răspândit în Franţa și în Anglia (până acum nu a sosit nici un 
exemplar la noi), datorit inițiativei lui Titulescu, sau a lui Maniu, sau a 
Sovietelor; se spunea că Antoniade, de la Berna, ar fi fost rechemat 
fiindcă însoţise pe Titulescu la Talloires — şi câte şi mai câte. Întâlnit 
pe Cădere, ministrul nostru în Jugoslavia, spsit ieri-dimineaţă din Bel- 
grad, foarte îngrijorat de vizita lui Neurath şi de discursurile schimbate 
în ajun între acesta şi Stoiadinovici. Impresia lui: jugoslavii s-au anga- 
jat pe o cale, pe care abilitatea nemților i-ar fi dus mai departe decât ar 

fi vrut ei, cei de la Belgrad. Se poate; dar se poate să fie şi altfel. Bucu- 
ria lui Beck e dovadă de ceva mai mult decât crede Cădere. 


Duduia pe balcon: 

Zarvă mare în cafenele şi în saloane: d-na Lupescu a asistat la re- 
vista de luni de pe balconul Automobil Clubului. Bizară concepţie: 
doamnele X şi Y care se culcă cu toată lumea pot fi poftite pretutin- 
deni; d-na Lupescu, fiindcă se culcă cu Regele n-are dreptul nici la un 
loc pe balcon! Nu am nici în clin nici în mânecă cu-d-na Lupescu, dar 
spiritul meu de dreptate se revoltă! E drept că se mai adaugă ceva: Re- 
gele, sosit la tribuna lui, în faţa clubului, s-ar fi uitat spre balcon, și ar fi 
salutat cu prietenie. Adevărul e cu totul altul. La apariţia Regelui şi a 
Preşedintelui, lumea de pe piață și de pe balcoane a aplaudat și a strigat 
ura. Regele a mulțumit, salutând în toate direcţiile și bineînţeles şi în 
direcţia balconului Automobil Clubului, tixit de manifestanți. Şi încă o 
dată, aşa se scrie Istoria! 


Cu prilejul aniversării de ieri (8 iunie) Guvernul a publicat un de- 
cret lege prin care se creează un fond de un miliard 300 milioane rentă 
pentru ajutorul Spitalelor Eforiilor din Vechiul Regat şi clinicilor me- 
dicale din Cluj. E realizarea unui vechi proiect al meu. Era o datorie a 
Statului să vină în ajutorul Eforiilor despoiate prin reforma agrară. În 
demagogia care domnea după război s-au expropriat moşiile Eforiilor, 
fără să se ţină nici o seamă nici de necesităţile cărora aceste instituţii 

erau obligate să facă faţă, nici de blestemele testatoritor. Un act de 
dreptate cerea ca Statul să refacă veniturile confiscate, indispensabile 
întreţinerii spitalelor. Acest act de dreptate, eu nu l-am putut desăvârși, 
fiindcă pe vremea mea nu se putea legifera încă prin decrete şi în Parla- 
ment mi-aş fi aprins paie în cap. La indemnităţile datorite Eforiilor, 
Guvernul a adăugat şi o largheţe clinicilor din Cluj; eternul joc de bas- 
culă al politicanilor noștri, ca să nu se supere ardelenii de o favoare (?) 
acordată regățenilor. Eu sunt foarte mulțumit, chiar când îmi realizează 
alţii ideile. 


Până unde poate merge respectul „tradiţiei“ în Anglia: 

De 154 de ani se aleargă „Derby-ul“ la Epson, lângă Londra. E cea 
mai populară cursă din Anglia. Regele şi sute de mii de oameni asistă- 
regulat la această adevărată sărbătoare națională. De 154 de ani, în sea- 
ra „Derby-ului“ Regele oferă o masă proprietarului calului câştigător, 
la care invită notabilitățile turfului. La această masă nu sunt însă poftiți 
decât bărbaţi. Anul acesta, pentru prima dată a câştigat un cal (Mid- 
Day-Sun) aparținând unei dame, Mrs. Miller. Dineul a avut loc, însă 
proprietara câştigătorului, în cinstea căreia era dată masa, n-a fost invi- 
tată, fiindcă nu se putea rupe tradiţia, care excludea prezența cucoa- 
nelor! 

Mare ţară, dar cam ridicolă!! 


Asistat azi-dimineaţă la parastasul pentru generalul Mola. M-am 
dus de politeţe pentru Prat, ministrul Spaniei, cu care am legături strân- 
se de prietenie. Am dat acolo peste o adevărată manifestaţie gardisto- 
fascistă. Zelea Codreanu cu toţi ai lui ocupa biserica împreună cu dele- 
gațiile fasciste italiene şi naziste germane. Prezenţi în ținută, membrii 
Legaţiilor Italiei şi Germaniei, cu miniştrii în trunte. Dintre vedetele 
noastre politice, Goga, George Brătianu și... Jean Th. Florescu. Măr- 
turisesc că m-am simţit cam jenat. Mă aştept să fiu acuzat că m-am 
înscris în Garda de Fier. Nu face nimic; sunt cetățean român major şi 
pot face ce vreau. 


t Mrs. Miller a prânzit alături, cu Regina şi cu Principesele... 

Din frumuseţile regimului nostru fiscal: Clădirile noi supuse la 
retragere pe Calea Victoriei au fost scutite de impozit printr-o lege spe- 
cială. Prin alte legi, au fost însă supuse „unei contribuţiuni“ (11) de 
12% asupra venitului pentru fondul „Înzestrării Armatei“ şi la impozi- 
tul comercial. În total la 33% din venit. Dacă n-ar fi fost scutite de im- 
pozit, ar fi plătit în total 18%! 

Alta: 

Căile Ferate fiind îndatorate până în gât la turnizori, s-a admis plata 
în titluri de rentă din ultimul împrumut pe cursul de 90%. Pe piaţă cur- 
sul e de 60%, dar mai bine decât nimic, furnizorii au primit şi această 
rentă, în condiţiile oneroase în care li s-a dat. Sub pretext însă că furni- 
zorii au fost avantajați cu 10%, asupra valorii nominale a titlurilor (!!) 
fiscul le cere acum impozitul comercial asupra acestui beneficiu!! De 
necrezut dar — durere — adevărat! 


10 iunie. — Titulescu a cărui conferință la Cambridge a ratat din 
cauza Neguţului — trebuie să i se fi înnegrit inima lui bietul Titulescu 
—, şi-a ţinut o a doua conferinţă la Camera Comunelor. A învățat pe 
englezi cum ar fi nimerit să fie condusă politica „democraţiilor“* — po- 
litica internațională bineînţeles. Universul, ajuns monitorul democra- 
tiei şi al lui Titulescu, în concurenţă cu „spurcatele““ foi din Sărindar, 
ne povesteşte prin două articole şi pe mai multe coloane succesele lui 
Titulescu la Londra: întrebările pe care i le-a pus, în mijlocul entuzias- 
mului provocat de conferință, maiorul Atlee; lunga vizită pe care i-a 
făcut-o Jan Massaryk, fiul bătrânului Massaryk şi profitorul numelui 
său; prânzul pe care i l-a oferit Winston Churchill etc. etc. Întrucât 
priveşte lecţia dată democraţiei engleze, să o lăsăm englezilor să o me- 
diteze, căci pentru noi nu prezintă nici un interes. 


Regimul de panică sub care trăim se aseamănă sub unele puncte cu 
regimul polițist rusesc dinainte de război. În Rusia cel puţin exista o 
mișcare teroristă reală şi puternică, pe care poliția secretă și Siguranţa 
— „Ohrana“ — o exagerau însă şi mai mult, ca să poată înghiţi, cei cu 
răspunderea apărării, cât mai multe parale. La noi, deşi nu există un 
pericol real, poliţia l-a inventat în acelaşi scop. Din banii care se iro- 
sesc pentru „siguranţa Regelui“, pentru „siguranța Guvernului“, pentru 
„Siguranţa generală“, Gavrilă Marinescu cu banda lui îşi însuşeşte cea 

mai bună parte. Ca să impresioneze pe cei care dau banii, înscenările 
lui Gavrilă depășesc toate limitele. De când e Bucureştiul n-a văzut o 
asemenea desfăşurare de poliţie ca zilele trecute, cu prilejul vizitei pre- 
ședintelui Moscicki. Am avut cu toții impresia că trăim sub ocupație 
vrăjmașă. Oraşul înţesat de sergenţi de oraș, de jandarmi, de trupe, de 
agenţi acoperiţi. Uliţe barate ceasuri întregi, casele oamenilor puse sub 
controlul agenţilor, lumea brutalizată şi terorizată. Cel mai neprevăzut 
drum al Regelui sau al Prezidentului, păzit de mii de neorociţi, istoviţi 
sub chiverele lor de soarele de iunie. 

Dar pe toate le-au întrecut măsurile luate marţi seara, în jurul Jo- 
ckey-Clubului. În acea seară, înainte de concertul de la Palat, suita Pre- 
zidentului şi demnitarii români atașați pe lângă Moscicki şi Beck, au 
fost, din ordinul Regelui şi pe spesele Curţei Regale, oaspeţii lui Moc- 
sonyi la Club — pe când Regele, Preşedintele, Beck, Tătărescu şi Vic- 
tor Antonescu, se aflau întruniţi la o masă intimă şi politică la Palat. De 
ce masa secundară a fost servită la Jockey-Club și nu la Palat în altă 
sală, sau la Ministerul de Externe sau la Preşedinţia Consiliului — mis- 
ter. Căci erau numai 22 de oaspeţi şi ar fi încăput oriunde. De ce masa 
a fost prezidată de Mocsonyi, mare maestru al Vânătorilor şi nu de ma- 
reşal, sau de Maestrul Ceremoniilor, alt mister. Acestea spuse numai în 
treacăt, căci ceea ce am vrut să subliniez e faptul că atât cât a ţinut ma- 
sa, Jockey-Clubul a fost împresurat de o întreagă armată, agenții au 
controlat toate încăperile, şi câțiva membri ai cercului au fost chiar 
împiedicaţi să intre la Club. Nu încape îndoială că oameni ca Moc- 
sonyi, Stârcea, generalul Condiescu, Arcizewski, Poninski, Ulea — 
căci aceștia erau cei mai importanți dintre comeseni — trebuiau apă- 
raţi în preţioasa lor existenţă, dar se pune întrebarea: dacă aceşti iluştri 
domni sunt amenințați în existenţa lor, nu trebuie oare Jockey-Clubul 
pus sub supravegherea zilnică, căci toți sunt membrii ai cercului și-l 
frecventează in fiecare seară? | 

Nu poate să nu-şi dea într-o zi Regele seamă cât rău îi fac oameni 
ca Gavrilă Marinescu. Au trecut de la regimul lui Rasputin la acela al 
lui Protopopov. Rusia, mai fericită, le-a avut pe amândouă în același 
timp. 


Prezenţa Duduei pe balconul Automobil-Clubului continuă să agite 
mahalaua politică. Puritanul Stelian Popeşte reproducând în Universul 
un articol al lui lorga scris în marginea ultimului discurs al Regelui la 

Academie, articol vădit ostil — adaugă următorul comentariu: „Până 
acum am avut încredere în cel chemat să conducă destinele acestei ţări, 
de ieri nu mai avem încredere decât în Dumnezeu!“ Acest de ieri se re- 
feră tocmai la prezența d-nei Lupescu pe zisul balcon. 

Regele a fost foarte supărat că cenzura a permis publicarea acestor 
rânduri și a tras la răspundere pe Tătărescu. Primul ministru a oferit 
capul lui Cernat, directorul Siguranţei şi pe al lui Hotineanu, de la Cen- 
zură. Unii zic că şi-ar ti oterit chiar demisia sa, sigur că Regele nu ar îi 
putut să o primească în momentul vizitelor care mai sunt la ordinea 
zilei, şi că prin acest refuz, interpretat ca o reînnoire de încredere pri- 
mul ministru şi-ar fi întărit situația. Dar toate astea sunt numa zvonuri. 


11 iunie. — Din toate părțile vin ştirile unor foarte serioase tul- 
burări politice la Moscova. Deşi oficial nu se comunică nimic din par- 
tea Sovietelor, se pare că lupta între regimul Stalin şi mişcarea Troţ- 
kistă a ajuns la punctul ei culminant. După informaţiile agenţiilor Ha- 
vas şi Reuter, se procedează la arestări în masă printre ofițerii superi- 
ori. Se confirmă arestarea mareșalului Tuhacevski; Bliicher (alt mare- 
şal) e urmărit, dar până acum a izbutit să se ascundă; generalul Gamar- 
nik nu s-ar fi sinucis ci ar fi tost urmărit. E ciudat că în această luptă 
între Stalin şi Armată nu se vorbeşte de mareşalul Voroşilov şi de ati- 
tudinea lui. Pe de altă parte se spune că Stalin a adus la Moscova nu- 
meroase trupe mongole şi asiatice care-i sunt devotate. În zilele ce ur- 
mează, conflictul se va tranşa, în favoarea unei părți sau a celeilalte. 
Pentru moment reiese din toate informațiile că Stalin domină situația. 


Mănunchi de știri „diplomatice“: 

Solul Poloniei, Cicki (Mos) s-a înapoiat la Varşovia, unde i s-a 
făcut o primire triumfală, probabil fiindcă a cucerit România (sufle- 
teşte). Solul Germaniei, Neurath a părăsit Belgradul şi a sosit la Sofia, 
unde a fost primit cu aceeaşi căldură ca pe malurile Savei. S-a pecetluit 
astfel o nouă întreită înţelegere. 

Acordul pentru apărarea flotei de control din apele spaniole va fi 
semnat astăzi. Ziarele anunţă ca o naturală consecință „că încordarea 
internațională a slăbit“. Cu atât mai bine. 

Ultima conferinţă a lui Titulescu la Londra a fost ținută ieri la „In- 
stitutul Regal al Afacerilor Străine“. Deşi în fruntea acestui institut 
sunt oameni ca Baldwin şi Macdonald, ședința n-a fost prezidată decât 
de lordul Cecil. Universul regretă că nu poate da seamă despre cele 
petrecute în această şedinţă (subiectul Conferinţei era „Reforma Soci- 
etății Naţiunilor) fiindcă după statutele Institutului dezbaterile sunt 
secrete . Ce durere! Dar foaia lui nea Nae Popeşte care a luat în mână 
„afacerea“ lui Titulică, publică în primă pagină un lung articol ca să 
dovedească că pactul franco-sovietic e un admirabil lucru, şi că a fost 
încheiat pentru fericirea... Germaniei!!! Dacă nu stilul, cel puţin argu- 
mentele sunt atât de specifice mentalități lui Bijou-Titulică, încât nu 
încape îndoială că articolul a fost inspirat de dânsul. 


12 iunie. — Fimul căsătoriei Ducelui de Windsor cu d-na Wallis 
Warfield ex Simpson, celebrată zilele trecute la Monts (Condé) în 
Franţa, a fost interzis în Anglia, sub pretext că ar putea da loc la mani- 
festaţii. Are şi Anglia buba ei dinastică. . 


DI Iovan Ducici, ministrul Jugoslaviei la Roma a fost numit la Bu- 
cureşti, în locul d-lui Kassidolaţ, transferat la Londra. 


Congresul de la Berlin la căpătâiul Reginei Maria: ieri a avut loc la 
Sinaia o consultaţie a următorilor specialişti: 

Profesor Bezançon (Franţa); 

Profesor Hans Epoinger (Germania); 

Profesor Pende (Italia); 

Profesor Castellani (Elveţia); 

Doctor Walter Gloor Meyer (Anglia); 

Profesor Hortopan (România); 

Doctor Demetrescu-Nante (idem); 

Doctor Mamulea (idem) 

Aceşti opt auguri au redactat un buletin publicat în ziarele de azi-di- 
mineaţă, prin care se confirmă pur și simplu diagnoza precedentă. 
Cum nu există nici o diagnoză precedentă, suntem lămuriți. Săraca Re- 
gină! Ce i se poate ura mai bun, e o embolie care să o scutească de mar- 
tiriul care o aşteaptă. 

Moscova a început în fine să vorbească şi prin ceea ce spune con- 
firmă informaţiile indirecte pe care le-am consemnat pe ziua de ieri. 
Trebuie recunoscut că Stalin şi ai lui ştiu să se apere: opt generali cu 
mareșalul Tuhacevski în frunte au fost condamnaţi la moarte pentru 
înaltă trădare. Mareșalul Blücher, nu numai că nu s-a ascuns şi că n-a 
fost urmărit, dar a figurat chiar printre judecătorii care au pronunțat 
sentința de condamnare a celor opt camarazi. Peste 100 000 de oameni; 
trupe asiatice credincioase lui Stalin au tost aduse la Moscova. Voroşi- 
lov pare a fi de partea lui Stalin, căci un triumvirat alcătuit dintr-însul, 
legorov şi Ierov a fost-numit pentru coordonarea măsurilor împotriva 
Troțkiştilor şi pentru menținerea ordinei publice. 

E foarte probabil că şi de data asta Stalin va rămâne stăpân pe situ- 
aie. 


Sovietele au încercat să torpileze înţelegerea în 4 privitoare la 
apărarea vaselor însărcinate cu controlul apelor spaniloe, cerând ca 
amănuntele acestei înțelegeri să fie discutate în faţa comisiei de la Lon- 
dra şi în prezenţa reprezentantului lor. O întrevedere între ambasadorii 
Corbin şi Maiski a pus însă lucrurile la punct, şi Rusia a renunţat la 
pretenţiile ei. Se vede că s-a spus clar ruşilor, că dacă ar insista, se va 
trece peste opoziţia lor. Înțelegerea între cele 4 Puteri va fi semnată azi. 


Iorga continuă să fie furios împotriva Regelui din cauza declarați- 
ilor pe care le-a făcut la Academie. A spus lui Mihail Sadoveanu „Eih 
dragă, şi în literatură vrea să facă dictatură? Eih, aci ne înţelegem noi 
mai bine ca el. Incep să cred că democraţia tot e mai bună, ca dictatu- 
ra!“ Iorga adus de Arghezi în braţele „democraţiei“ şi ale lui Sado- 
veanu, iată un spectacol neprevăzut chiar cu un nebun ca dânsul! 

Ca să-l mai împace, paranoicul a fost numit director al Școlii de la 
Roma, în locul lui Panaitescu, cel puțin aşa spun ziarele de azi-dimi- 
neaţă. Parcă aud pe amicul Iorga: „Eih dragă, e Regele cum e, dar vezi, 
e un om inteligent, ştie să preţuiască meritele, și apoi nu e tocmai așa 
rău cum se crede...“ Eterna istorie, sau cu Iorga, atotputernica acadea 
cu care oricine poate să-l împace, şi oricând. 

Dar cum rămâne cu tiganul de Panaitescu? 

În Senatul francez şedinţă extrem de agitată. Senatorul Marcel Rég- 
nier a propus o moţiune prin care se cerea ca legea celor 40 de ore de 
lucru să nu fie aplicată hotelurilor şi restaurantelor. Cu toată opunerea 
Guvernului cu Blum în cap, Senatul a votat cu 297 contra zero (una- 
nimitate) moţiunea Régnier. Guvernul n-a pus chestiunea de încredere, 
așa încât votul nu va avea urmări în ce priveşte situația Cabinetului. 
Blum a promis că va ţine seamă de moţiunea votată de Senat. 


Zgomotul în jurul acţiunii lui Titulescu e departe de a fi potolit în 
presa noastră. Mișcarea lui Gh. Brătianu trage zilnic cu artileria grea. 
Universul, mână în mână cu presa din Sărindar (!), îi răspunde cu vio- 
lenţă. 

Bibescu (Antoine) ne bombardează de la Paris cu extracte din 
cuvântările lui Titulescu. leri-seară am primit unul, cu o tăietură din 
The Sunday Times, după care amicul Titus ar da lecţii de purtare Angli- 
ei. „Când Germania bombardează coasta spaniolă, ea e vinovată, dar 
toate popoarele mici spun: A, Germania procedează repede, ca o putere 
tare, dar când Anglia e atacată, ea trimite protestări şi Europa o soco- 
teşte slabă!“ Dacă ar fi plătit de Litvinov n-ar putea vorbi mai frumos. 


O ştire ciudată, care totuşi pare confirmată de telegramele din Paris, 
e ştirea demisiei lui Horace Finaly, din fruntea Băncii de Paris et des 
Pays Bas. Depeşele spun chiar că demisia ar fi fost primită. Finaly per- 
sonifica banca din rue d'Antin, şi situaţia lui în lumea financiară era 
atât de preponderentă, încât o abdicare a sa aproape nu e de conceput. 
Sunt foarte curios să cunosc motivele adevărate ale acestei defecţiuni. 
Cu prilejul ultimei mele treceri prin Paris am stat mult de vorbă cu 
inteligentul bărbat, şi nu era nici vorbă de retragerea sa. 


Liberalii au făcut zilele acestea o enormă mișcare în magistratură. O 
sumă de locuri vacante la Casaţie şi la Curtea de Apel București au 
fost umplute cu partizanii regimului. O bună şcoală pentru întărirea in- 
dependenţei de caracter, printre judecători. 


În Adunarea eparhială a Chişinăului care ţine în momentul de față 
şedinţe, gălăgie multă în jurul afacerii mitropolitului Gurie. Mitropoli- 


www.dacoromanica.ro 


282 CONSTANTIN ARGETOIANU 


tul Gurie se găseşte suspendat din funcţiile lui fiind dat în judecată 
pentru potlogăriile pe care le-a făcut. Cum orice mijloc e bun pentru 
agitaţiile politice, dl Halipa s-a prezentat în Adunare cu o protestare 
împotriva „nedreptăţei“ ce se face „eparhiei văduvite de chiriarhul ei“, 
după ce el însuși fusese printre cei ce ceruseră în scris darea în judecată 
a mitropolitului! Cum se întâmplă întotdeauna în asemenea caz, unii 
sunt pentru Gurie, alții contra şi din această cauză şedinţele Adunării 
epărbiale din Chişinău, prezidate de episcopul Dionisie al Ismailului, 
un om slab, sunt izvor de continuu scandal. Mai bine se amâna sesi- 
unea, sub orice pretext. Şi în tot cazul, ar trebui să se sfârșească cât mai 
repede cu scandalul Gurie. 


13 iunie. — Sola, ministrul Italiei, a venit să-mi facă ieri o lungă vi- 
zită. După dânsul situaţia e cam aceeaşi ca acuia o lună!. Guvernul ro- 
mân continuă să şovăie, şi nu ia nici o hotărâre pentru motive de ordin 
cu totul secundar: ca să obțină câteva tunuri şi câteva aeroplane co- 
mandate în Franţa și în Cehsolovacia, ezită să rezolve chestiuni de 
ordin vital pentru România. „Eu pricep foarte bine, îmi spunea repre- 
zentantul Italiei, şi toată lumea pricepe că România nu-şi poate schim- 
ba în conjunctura actuală poziţia ei diplomatică şi că Mica Înţelegere și 
alianţa cu Polonia pe de o parte, amiciţia şi condiţionalele convenţii cu 
Franţa pe de alta, îi asigură pentru moment liniștea de partea Rusiei, 
căci numai dintr-acolo ar putea veni un pericol. Mica Înţelegere consti- 
tuie o securitate față de Ungaria şi nimic mai mult şi atâta e destul. O 
alianţă mai precisă cu Franța (un pact de asistență de pildă) v-ar garan- 
ta contra Rusiei dar numai în timp de pace şi în conjunctura actuală. În 
timp de război, prin legăturile dvs. cu Franţa şi indirect cu Rusia aţi fi 
nevoiţi să lăsaţi forțele sovietice să treacă prin teritoriul român. Într-un 
asemenea caz însă, Germania care mobilizează mai iute, ar lua-o desi- 
gur înainte şi prin Ungaria ar invada teritoriul românesc ca să pună un 
zăgaz ruşilor cât mai departe de granițele Germaniei. Mai ştiţi că Ger- 
mania a avut totdeauna o slăbiciune specială pentru bogăţiile Țării 
Româneşti. Dvs. n-aţi putea evita un asemenea neajuns decât prin în- 
cheicrea unei convenţii de neagresiune cu Ungaria. O asemenea con- 
venţie ar împiedica pe germani să vă atace prin Ungaria şi v-ar da dvs. 
argumentul formal de a vă opune la trecerea forţelor sovietice pe terito- 


1 A se confrunta cu Însemnările din 17 mai, pag. 218 şi urm. 

riul dvs. spre Ungaria. Știu că în caz de război formele nu se respectă 
totdeauna, dar călcarea lor e mai gravă decât se crede. Fără călcarea 
neutralității Belgiei, Anglia n-ar fi inttat în război în 1914. Fără căl- 
carea principiilor recunoscute de drept internaţional în materie de na- 
vigaţie, Statele Unite n-ar fi intervenit nici ele în 1917, şi poate că soar- 
ta războiului ar fi fost cu totul alta. 

Prin tratatele dvs. de azi aveţi o poliţă de asigurare față de anumite 
elemente. Un Stat bine condus trebuie însă să-și aibă dosarele în regulă 
— orice s-ar întâmpla. Pe lângă polița de asigurare pe care o aveți, tre- 
buie să așezați în arhiva dvs. şi o poliţă de contra-asigurare. În speță, 
aceasta ar fi pactul de neagresiune cu Ungaria, la care s-ar mai adăuga, 
fără nici o greutate un pact de amiciție cu Italia. DI Victor Antonescu 
m-a asigurat dealtmintyșli, în ceea ce priveşte acest din urmă pact, că ar 
fi declarat la Paris că se consideră liber să-l încheie“. 

Am răspuns lui Sola că eu unul n-aş avea nimic împotriva unui pact 
de neagresiune cu Ungaria, că doar n-avem noi vreo intenţie să o ata- 
căm. Am obiectat însă — lăsând la o parte chestiunile de asigurare și 
reasigurare, cărora, în timp de război nu le dam o prea mare importanţă 
— că vedeam două feluri de gretuăţi în calea unui asemenea pact; 
unele de ordin intern, opinia noastră publică neîngăduind nici un fel de 
concesiune pe terenul minoritar — altele de ordin extern, căci probabil 
Franţa și Cehoslovacia ne vor pune toate beţele în roate, Franţa fiindcă 
şi-ar da seamă de scopul final al acestui pact şi s-ar sili să-l împiedice, 
iar Cehoslovacia fiindcă n-ar voi să ne lase să-l semnăm fâră dânsa. Or, 
Ungaria, o ştie toată lumea, nu va semna dânsa un asemenea pact cu 
Cehoslovacia. Sola a căutat să mă convingă că Franța nu va putea refu- 
za consimţământul ei, unui act menit să asigure pacea în Europa Cen- 
trală, şi că în ce priveşte Cehoslovacia, nici dânsa nu s-ar putea opune 
în numele Micii În nțelegeri la un tratat ce ar urmări tocmai scopul pen- 
tru care a fost întemeiată această Înţelegere. 

Sola mi-a mai atras atenția asupra unei mari erori ce se comite de 
unii în momentul de faţă, anume de aceia care propăvăduiesc o orien- 
tare politică în Europa Centrală în acord cu Anglia. Anglia nu se va 
mai amesteca în politica Europei Centrale, pentru bunul motiv că așa a 
hotărât conferința Imperială ținută la Londra cu prilejul Încoronării. 
Concluziile acestei conferințe nu vor fi publice decât într-o lună sau 
două, dar Cancelariile le cunosc. Dominioanele au impus Metropolei, 
în materie de politică externă următoarele trei puncte: 

1) Nici un amestec politic în Europa Centrală şi Orientală; 

2) Acţiunea politică în Europa Occidentală limitată la executarea 
pacturilor şi obligaţiilor aprobate prin Societatea Naţiunilor; 

3) Împăciuirea („appaisement“) în bazinul Mediteranei. 

Dominioanele au admis principiul unei acțiuni în Europa Occiden- 
tală bazată pe o hotărâre a S.D.N.-ului fiindcă o asemenea acţiune nu 
poate fi determinată decât printr-un vot unanim al Consiliului S.D.N. 
şi Dominioanele au posibilitatea de a zădărnici un asemenea vot. 

Adoptarea punctului 2 explică — a adăugat Sola — supărarea mul- 
tora. Ea explică ieşirea lui Titulescu, în conferința din urmă ţinută la 

- Londra împotriva politicii de inacţiune a Angliei şi pledoaria pe care a 
făcut-o pentru a demonstra juridicește principiul indivizibilităţii păcii. 
Italienii mai sunt informaţi că Hodza (primul ministru ceh) s-ar fi îna- 
poiat foarte plouat de la Londra — căci cehii şi Beneş sunt promotorii 
ideii unei politici danubiene la remorca Angliei. 

În altă ordine de idei, Sola crede că înainte de doi ani Anglia şi Ita- 
lia vor fi aliate. Au fost ce e drept frecături multe în timpii din urmă, şi 
neînțelegeri între ambele țări, dar mai mult de suprafață decât de pro- 
funzime.: Anglia a propus sancțiunile numai din cauza spiritului ei de . 
fidelitate faţă de principiul Societăţii Naţiunilor şi a trimis flota ei la 
Alexandria fiindcă s-a temut la un moment dat de o lovitură a Italiei 
asupra Egiptului. Dar după ce s-au liniştit lucrurile, nu trebuie uitat că 
tot Anglia a propus ridicarea sancţiunilor, şi că anul trecut a fost împo- 
triva admiterii Negusului la Geneva. Anglia și Franța se puseseră de 
acord asupra acestui punct şi trimiseseră pe Avenol la Roma să pună în 
curent şi pe Duce. La Geneva, micile Puteri au fost acelea care au de- 
terminat menţinerea Abisiniei în cadrul S.D.N.-ului. Anglia a fost foar- 
te nemulțumită! de întorsătura lucrurilor, dar n-a putut să ia poziţie îm- 
potriva unei acțiuni susținute de toate micile Puteri europene-nordice, 
la care se raliaseră şi toate Statele din Sudul şi din Centrul Americii. 
Acum, Anglia plictisită (mica de ea!) a declarat că nu mai ia nici o 
inițiativă în chestiunea Abisiniei. După Cabinetul de la St. James, aceas- 
tă inițiativă trebuie să o ia micile Puteri. Suedia luase chiar acum câtva 
timp inițiativa dorită; a trebuit însă să renunţe la ea, din cauza rezis- 
tenţei Olandei şi a Danemarcei. Polonia trebuia să se ralieze propunerii 
suedeze. Cum aceasta a dat greș, Polonia a declarat singură, în ultima 


| N-o fi pus Anglia lovitura la cale? 

sesiune a Consiliului S.D.N. că pentru dânsa chestiunea anexării Ftio- 
piei de către Italia era o chestiune rezolvată în sensul recunoaşterii, și 
închisă. 

În legătură cu situaţia în Spania, Sola socoteşte că faimoasa conven- 
ție de neintervenţie şi controlul graniţelor şi apelor spaniole nu sunt de- 
cât un paravan la adăpostul căruia cele două grupuri de Puteri vor con- 
tinua ca şi până acum să alimenteze fronturile cu arme, cu muniții şi cu 
conflicte între Puteri. Sola e sigur de victoria naționaliștilor. Războiul 
merge încet şi, greu fiindcă Franco nu vrea să distrugă definitiv oraşele 
spaniole — şi lucrul se pricepe. Dar superioritatea calitativă, şi chiar 
cea numerică, e covârșitoare de partea naționaliștilor. Mai ales aviația 
— toată italiană — face minuni. Sola mi-a înşirat câteva din ele, dar le- 
am uitat. 


Congresul de Berlin adunat în jurul căpătâiului Reginei a avut între 
altele de scop să taie aripile legendei rănirii printr-un glonte al Princi- 
pelui Nicolae, legendă pe care toată lumea o crede adevărată în străină- 
tate. De aceea s-au adus medici din atâtea țări. Fiecare va putea duce 
acasă mărturie că abdomenul Majestății Sale e intact. 


Mareşalul Tuhacevski şi ceilalți generali condamnaţi odată cu dân- 
sul, au fost executaţi. Lipsesc amănunte asupra ultimelor lor momente. 
Condamnarea şi repedea executare a acestor înalți comandanţi ai Arma- 
tei roşii fac obiectul tuturor comentariilor presei în țările Europei. 

Mai toate ziarele socotesc că Stalin a rămas stăpân pe situaţie, dar 
că tulburări adânci există în armonia paradisului sovietic. Ziarele polo- 
neze afirmă că în mai multe puncte ale întinsului Imperiu au izbucnit 
răscoale, şi că la Moscova au fost făcute arestări în masă. Presa engle- 
ză, de obicei bine informată, socoteşte situaţia ca încordată. 

Corriere de la Sera aduce informaţii retrospective interesante, cu 
prilejul proceselor lui Jagoda, privitoare la un important ghepeist, Kali- 
gas, şi la rolul pe care l-a jucat în afacerrea Agabekov, afacere ale căre- 
ia ultime episoade s-au desfăşurat pe pământul românesc, şi care pe 
vremuri rămăseseră nelămurite. E vorba de încercarea de răpire a zisu- 
lui Agabekov, faimosul cekist care-şi stabilise centrul de operațiuni la 
Istanbul şi făcea propagandă comunistă în ţările Levantului, în Iran, în 

Irak și până în Indii. După o criză de conștiință Agabekov a dispărut 
din Moscova refugiindu-se în străinătate. G.P.U.-ul a fost foarte alar- 
mat deoarece Agabekov ameninţă cu publicarea unei cărți asupra acti- 
vităţii acestei sinistre instituții. Astfel se făcu că la sfârșitul lui 1933 
Agabekov care se găsea într-un port din România fu prins de agenţi 
francezi ai G.P.U.-ului, care voiau să-l transporte cu forţa pe un vas so- 
vietic ancorat în larg, 

Intervenţia poliției românești a zădărnicit însă încercarea. Nimeni 
n-a ştiut până azi că vasui ancorat în iarg era comandat de Kaiigas care 
se afla pe bord în speranţa de a putea preda lui Jagoda capul fugarului. 


Monitorul publică rechemarea lui Antoniade de la Berna pe ziua de 
10 iunie. Încă o bucurie pentru Titulescu. 

Ca compensație se anunță că marele nostru european a fost pofiit la 
Moscova unde va fi primit cu o pompă deosebită. Probabil însă că după 
ce vor fi sfârşit cu împuşcarea mareșşalilor şi generalilor. 


Se anunță moartea mamei lui Stan — cea cu dorul de biserică. 
Dictatorul ar fi foarte afectat şi a plecat la Tiflis cu avionul ca să asiste 
la funeralii. 


Naţionaliştii au străpuns prima linie de fortificaţii la Bilbao. Întări- 
rile erau formidabile şi a trebuit o preparaţie de artilerie ca în războiul 
cel mare. E probabil că Bilbao să se predea în curând. 


In ziua de 15 iunie vom avea fericita vizită a primhului ministru ceh 
Hodza. Două zile de Zaiafet şi de banchet, apoi o excursie pe Dunăre 
(la Cazane) pentru a permite celor trei primi miniştri Tătărescu, Hodza 
şi Stoiadinovici să mănânce păstrăvi şi să încerce să-şi vândă unul altu- 
ia, castraveţii. 


15 iunie. Se pune întrebarea: poate muri cineva fiindcă a înghiţit o 
îngheţată? Răspund Băileştii: da. Optsprezece persoane s-au îmbolnă- 
vit grav, şi una din ele a şi murit în urma unei încercări de răcorire pe 
aceste vremuri de căldură caniculară. 

Ata Tiirk, ex. Kemal-Paşa, de meserie dictator, şi-a dăruit întreaga 
avere Statului turcesc. După cum ce din pământ vine la pământ se în- 
toarce, tot astfel şi părăluțele lui Kemal la Stat s-au înapoiat, căci de la 
Stat fuseseră luate. 


Ziarele de azi-dimineaţă anunţă evacuarea oraşelor Madrid şi Bil- 
bao, ce trebuie să cadă în fiecare moment în mâinile naționaliștilor. 
Dacă cade şi Madnidul e un mare pas înainte tăcut de generalul Franco. 


În Rusia situaţia e tot tulbure. Arestările continuă în număr mare. 
Telegramele de azi-dimineaţă anunţă închiderea şi darea în judecată a 
mai multor adjuncți de comisari ai poporului (subsecretari de Stat). 
Ziarele italiene cred că e începutul prăbuşirii Statului sovietic, Nu cred. 
În tot cazul e nu numai mare fierbere la Moscova, dar şi sângeroasă 
luptă. Va rămâne Stalin învingător? Probabil. 


După câte am putut să aflu, retragerea lui Finaly din fruntea Băncii 
de Paris et des Pays Bas, a fost provocată prin zilnice neînţelegeri între 
dânsul și Moreau, preşedintele Consiliului de Administraţie al Băncii. 
Aceste neînţelegeri s-au adunat zi cu zi până s-a umplut paharul. Când 
Moreau, pentru a face loc în fruntea Băncii Franţei lui Moret, a fost 
„vărsat“ la preşedinţia Consiliului lui Paribas, Finaly şi toată lumea a 
crezut că fostul guvernator va considera, ca şi predecesorii săi, această 
preşedinţie ca o sinecură mărinimos plătită, şi că se va mulțumi să pre- 
zideze şedinţele Consiliului şi Adunările Generale, lăsând mai departe 
inițiaiiveie şi răspunderiie în mâiniie diciatorului care se identificase 
cu interesele Instituţiei. Moreau și-a luat însă rolul în serios. A mers în 
fiecare zi la Bancă și a stat mai mult ca Finaly, obosit. A cerut ca toate 
afacerile să treacă prin mâna lui, și n-a mai lăsat lui Finaly singur, grija 
deciziilor. Cei doi oameni nu se înțelegeau însă pe mai nici un punct. 
În politică, Moreau era republican de dreapta iar Finaly de stânga. În 
afaceri, Moreau era intervenţionist iar Finaly care adunase deja o foarte 
frumoasă avere — cât se poate de rezervat. Despotismul lui Finaly a 
îndepărtat încetul cu încetul de dânsul şi pe funcționarii “(mai ales pe 
cei mai tineri), pe clienţii şi pe acţionarii Băncii. Golul se făcea tot mai 
mare în jurul lui până ce, în cele din urmă, furtuna s-a dezlănţuit cu 

prilejul unui conflict mai acut provocat de anumite cereri de credit ale 
Sindicatului Forjelor. Finaly neposedând majoritatea acțiunilor şi pre- 
văzând că conflictul se va deznoda înaintea Adunării Generale în defa- 
voarea sa, a preferat să plece. A fost atât de tiranic, încât pleacă proba- 
bil neregretat, dar Banca pierde într-însul o covârşitoare inteligenţă. 
Părăsind Banca de Paribas, situaţia lui financiară rămâne desigur dimi- 
nuată, dar prin considerabilele lui participări personale la Societatea 
Economică, la Agenţia Havas, la întreprinderile Hachette etc., ca şi prin 
strălucita lui inteligenţă va continua să joace un rol important în finanța 
pariziană. În locul lui a fost numit dl Jahan, unul din directorii Băncii, 

ieşit şi el, ca şi Moreau din personalul Ministerului de Finanţe. 

Cu plecarea lui Finaly va diminua mult şi situaţia lui Salem, și în 
general a elementului ovreiesc din Bancă. Întrucât priveşte întreprinde- 
rile noastre româneşti influențate de Parisbas („Steaua Română“ petro- 
liferă, Banca de Credit etc.) ca şi raporturile Trezoreriei Statului cu 
deţinătorii de titluri româneşti, înlocuirea lui Finaly nu e o pagubă, 
dimpotrivă, căci fostul dictator financiar era recalcitrant faţă de orice 
măsură nouă ce ar fi provocat o schimbare în starea actuală de lucruri. 
Pentru amicul Kaufmann, pe care-l susținea mult e însă o pierdere sen- 
sibilă. Eu îl regret, căci cu toate divergenţele noastre de vederi, era 
financiarul francez cu care mă înțelegeam mai bine. Și apoi, vorba 
românului, mai bine cu un om inteligent la pagubă decât cu un prost la 
câştig. 


Pentru Kaufmann, pierderea lui Finaly a fost compensată prin două 
mari evenimente fericite. Sâmbăta trecută (12 iunie) a avut loc un mare 
bal la Clubul Miliardarilor (Asociaţiunea Înaltei Finanţe și Industrii). 
Se spune că balul a fost reuşit, dar şi mai reușită a fost apariţia d-nei 
Lupescu la acest bal. Frumoasă, admirabil îmbrăcată, împodobită cu 
scule, Duduia a fost incontestată regină a balului, şi toată lumea se în- 
vârtea în jurul ei. Kaufmann a avut nepreţuita fericire să fie pofiit la su- 
peu, la masa acestei regine in partibus fidelium! În al şaptelea cer, li- 
eber Oskar înnebunise, și până la ora 5 dimineaţa a bâlbâit ca nicio- 
dată! 

Dar definitiv n-a înnebunit decât a doua zi! A doua zi duminică 
aranjase la el acasă un „roumi“ intim; pe la orele 12, Duduia la braţ cu 
Max Auşnit a venit pe nepofiite! Kaufmann nu putea să creadă ochilor; 
s-a văzut deja în locul lui Aristid Blank, în favoarea Favoritei! I s-a ro- 

şit chelia, a început să aiureze, s-a dat în spectacol! Şedinţa n-a durat 
decât până la ora 3 dimineaţa, dar zorile unei vieţi noi au luminat zdrun- 
cinata carieră a, până atunci, oropsitului bancher, care a și văzut pe Mi- 
tită Constantinescu, implacabilul său duşman, la pământ! 


16 iunie. 

Ah! frappons sur nos femurs, 
Milan Hodza est dans nos murs! 

Primul ciocoslovac a sosit ieri-dimineaţă. După prânz a pus Europa 
la cale cu Tătărescu şi cu Antonescu; problemele mai importante nu 
vor fi însă rezolvate decât azi, pe Dunăre, cu Stoiadinovici, voievodul 
sârbilor. 

Seara masă mare la Cercul Militar, oferită de Tătărescu. După câte- 
va cuvinte ale acestuia, discurs kilometric al lui Hodza. N-a mai fost 
discurs, ci conferinţă. Ca să demonstreze soliditatea Micii Inţelegeri 
(bieţii cehi se agaţă de această Mică Înţelegere ca înecatul de o creacă) 
a arătat că începuturile ei se urcă până la 1848 (!) şi s-a pus să poves- 
tească toate luptele dintre români, sârbi şi slovaci împotriva ungurilor 
şi a dublei Monarhii. Ceea ce a trebuit să facă o deosebită plăcere mi- 
niștrilor Austriei şi Ungariei prezenţi la masă. Dar tactul drotoşilor e 
bine cunoscut! 

După masă, fiind poftit am asistat şi eu la recepţia care a urmat. 
Hodza e un tip de o banalitate beneşiană, tip de „K.K. Staatsbeamter'“, 
dinainte de război. Vorbeşte binișor franțuzeşte şi are convingeri, pe 
care le spune şi celor care nu-l întreabă. Schimbat două vorbe cu Guţă 
Minciună care a cerut să vină să mă vadă, fiindu-mi dator o explicaţie 
pentru trecut! și dorind să-mi facă anume destăinuiri pentru viitor! Am 
convenit să ne vedem după plecarea Regelui la Varşovia, ce a fost fi- 
xată pe ziua de 25 iunie. La recepţie puțină lume. Nu ştiu dacă au fost 
puţine invitaţii sau dacă lumea s-a abținut să dea ghes. 


Printr-un ordin al lui Mussolini, înjurăturile au fost interzise în Ar- 
mata italiană. Dacă s-ar încerca şi la noi o asemenea reformă, ar core- 
spunde cu dezarmarea, prin supunere a Armatei. 


! Aluzie la conversaţia noastră din 1935 si la propunerile lui de atunci — probabil. 

La Paris mare agitaţie în Parlament. Blum a cerut Camerelor de- 
pline puteri de legiferare prin decrete, în materie financiară şi economi- 
că. Termenul deplinelor puteri: până la 31 iulie 1937. Se zice că aceste 
depline puteri ar fi cerute pentru o nouă devalorizare a francului. În 
momentul în care scriu aceste rânduri, ședința Camerei e în plin. Majo- ` 
ritatea e împărțită. Comuniştii au declarat că se vor abține de la vot. 
Dintre radicali unii vor vota contra. Nu e exclus ca Ministerul Blum să 
cadă... 


Neurath, ministrul de Externe al Reichului a fost invitat să facă o 
vizită oficială la Londra. O încercare a Angliei de a pune la cale prin 
conversații directe un nou Locarno şi de a ajunge la o înțelegere cu 
privire la problemele spaniole. Guvernul francez a fost pus prealabil în 
curent cu invitația făcută şi a aprobat-o. 


DI van Zeeland, primul ministru belgian, „învestit“ de Anglia şi de 
Franţa cu o misiune de anchetă economică în Statele Unite, s-a oprit la 
Paris, în drum spre NewYork. Ziarul Excelsior dă seamă de diferitele 
lui întrevederi cu Blum și cu ceilalți miniştri, apoi comentează misi- 
unea sa! şi ajunge la următoarea concluzie, pe care o citez ad litteram: 

„Les peuples et les gouvernements n'arriveront ă une „normalisa- 
tion“ de leurs échanges commerciaux que s"ils ont le courage de pro- 
céder à une „liquidation“ des difficultés nées de la guerre et des erreurs 
accumulées de l’après — guerre“. 

E exact programul pe care l-am folosit eu acum 7 ani şi asupra că- 
ruia insist de atunci. Până şi expresiile mele caracteristice „norma- 
lizare“ şi „lichidare“ sunt reproduse de răspânditul ziar francez. Când 
am început eu însă să aplic acest program în România, toate ziarele 
franceze, făcând ecou puritanului Rist, m-au înjurat şi m-au declarat 
bolşevic (pe vremea aceea bolșevismul nu era încă la modă în Paris). 

E o satisfacţie târzie pe care o primesc, şi care dovedeşte numai că 
dreptate am avut eu, nu „protesorul“ Rist, cu ortodoxia lui doctrinară, 
în materie de finanţe. 


l Misiunea lui van Zeeland constă probabil în mare parte să obțină din partea Americii renun- 
tarea la plata datoriilor de război. 

17 iunie. — În Universul de azi, sub titlul „Simplă petiție“, Brătescu 
Voineşti înjură cu violență pe Stalin, pe care-l tratează de bandit şi de 
asasin. În afată de orice părere asupra tuturor domnilor de la Moscova, 
Stalin e şeful unui Stat cu care România are relații diplomatice iar 
domnul B.V. e funcționar public, e directorul sau secretarul general al 
Adunării Deputaţilor. E de necrezut că cenzura a putut să lase un ase- 
menea articol să treacă şi mă aştept ca Ostrovski să facă cuvenitele re- 
prezentațiuni Ministerului nostru de Externe. Ce să mai zic de atitu- 
dinea ziarului, care susţine în pagina primă pe Titulescu şi politica lui 
şi atacă în celelalte Sovietele, cu înverşunare, deși axa politicii lui Titu- 
lescu trece prin Moscova. 

Poziţia pe care o ia la noi presa — şi chiar opinia publică — cu 
privire la evenimentele din Rusia, e dealtmintreli în genere paradoxală. 
Fără a marca o adevărată simpatie Troţkiştilor, căci tot ce e sovietic e 
profund antipatic românilor, multe gazete şi multă lume ia atitudine în 
lupta dezlănțuită la Moscova, mai mult împotriva lui Stalin. Poate din 
milă pentru victimele lui. Aceste victime n-au însă nici un drept la mi- 
lă, şi între ambele tabere, a lui Stalin merită mai mult să fie înconjurată 
căci apără o politică de evoluţie spre dreapta a Sovietelor, o politică de 
evoluţie spre burghezie şi de lentă transformare a regimului Sovietic 
— pe când Troțkiştii nu abdică nimic de la principiile leniniste. 


Guvernul italian şi cel german publică un comunicat identic prin 
care aduc la cunoştinţă că, pe baza acordului celor 4 Puteri occidentale 
semnat în 12 iunie, Italia şi Germania şi-au reluat locul în Comitetul de 
neintervenție în afacerile spaniole. În rezumat: succes deplin pentru Ger- 
mania, care a răzbunat atacul împotriva vasului „Deutschland“ printr-o 
strașnică bombardare a portului Almedia şi a obținut în plus excluderea 
Rusiei Sovietice din „concernul“ de control al aprovizionărilor Spaniei. 

După ştirile de azi-dimineaţă spaniolii înaintează la Bilbao, care va 
cădea repede dar nu şi la Madrid, unde s-a ajuns iar la o fază de com- 
plectă inacţiune. 


Regina loana a Bulgariei a dat naştere unui prinţ. Mare bucurie la 
Sofia pentru naşterea acestui copil, care devine Prinţ Moştenitor al 
Tronului, sub numele de Simion, Prinţ de Târnova. 

Furtună mare în Italia; a devastat orașe și a omorât oameni. Noroc 
că marile serbări de la Milano, în cinstea nașterii Principelui de Napoli, 
au avut loc înainte de furtună. În curtea Castelului milanez, în prezența 
Principelui şi Principesei de Piemont, s-a prezentat o reconstituire isto- 
rică a căsătoriei lui Galeazo Maria Sforza, Ducele Milanului, cu Bona 
de Savoia. Banditul de Sforza, devenit simbol al unităţii italiene şi al 
sentimentului patriotic, iată ceva neprevăzut pentru cei care cunosc 
Istoria. 


Blum şi-a trecut legea deplinelor puteri prin Cameră. A trecut-o cu 
greu, a trecut-o cu opoziția tuturor elementelor de dreapta și de centru, 
dar a trecut-o cu 346 voturi, contra 247. Până în cele din urmă, și co- 
muniștii care declaraseră că se vor abține, au votat cu Guvernul. Cu 
prilejul acestor dezbateri, dl Auriol ministrul Finanţelor a mărturisit că 
peste 50 miliarde de franci au evadat din Franţa în ultimele luni. Măr- 
turisire mai prețioasă decât zece discursuri. 


La schela societăţii „Româno-Americană“ din Stavropolos (lângă 
Moreni, Prahova) a avut loc explozia unui compresor: 3 morţi şi 10 
răniți. 


Un comunicat al Ministerului de Externe ne informează că dum- 
nealor domnii Hodza şi Tătărescu (pe ce mâini a ajuns „Europa Cen- 
trală“!) s-au pus de acord asupra tuturor problemelor politice, şi eco- 
nomice pe care le-au discutat. Livrarea armamentulu: comandat în Ce- 
hoslovacia se face conform condiţiilor stabilite, finanțarea acestor co- 
menzi e pertectă, înțelegerea asupra politicii generale şi mai perfectă. 
Şi bineînţeles, Mica Înţelegere e mai solidă ca oricând. Drotoșul Hodza 
a venit și cu un sistem brevetat de organizare a „bazinului dunărean“ 
dar comunicatul e mut asupra genialei concepții, fiindcă înainte de a o 
da în vileag se cere și consimțământul Excelenței Sale Stoiadinovici, 
care aşteaptă încă „revelația“ la Cladova. Banda ceho-slovacă-valahă a 
plecat ieri-seară la Severin: senzaționala întâlnire trebuia să aibă loc 
azi-dimineaţă, pe un vapor. Fericite ţări, țările Micii Înţelegeri, căci 
posedă cei mai destoinici oameni politici ai Europei! Onoare lor! - 

Abia azi am ajuns să citesc discursul Regelui de duminică, de la 
Cluj — unde se dusese să fie hirotonisit „Doctor honoris causa“. Fru- 
mos, prea frumos discurs. Dacă ar înfăptui numai a zecea din a zecea 
parte din câte spune, ar fi cel mai mare Rege din câţi sunt. 

Cu acest prilej a inaugurat şi portul togei profesorale și a potcapului 
universitar pentru rectorul şi decanii facultăţilor. Pentru ce motiv s-a 
fotografiat şi dânsul cu mantaua împodobită cu hermină şi cu potcapul, 
deşi simplu „doctor h.c.“, e greu de priceput. Mi se spune că toga va fi 
impusă, ca în Franţa, tuturor profesorilor în exerciţiul funcțiunilor lor. 
A găsit Regele un nou tărâm de activitate: fiecare universitate, fiecare 
facultate va putea avea caracteristica ei în materie de formă şi de cu- 
loare a togelor, aşa încât învățământul superior se va înfățișa sub culo- 
rile curcubeului. 


Un avocat macedonean Mușşi s-a urcat în birourile de la Wagons-lits 
şi a tras şapte focuri de revolver împotriva altui avocat anume Liveanu. 
Şase focuri de prisos, căci primul a nimerit ţinta. Dramă de amor: mon- 
sieur Liveanu se ținea cu madame Muși. Un dublu divorț si o nouă 
căsătorie erau proiectate. Gloanţele lui Muşi au stricat tot rostul. Dar 
au mai zăpăcit şi lumea de pe Calea Victoriei, căci multe din ele au 
ieşit pe fereastră, au ricoşat pe zidurile din faţă şi au mai spart şi câteva 
geamuri. 


18 iunie. — Cei trei fanţi ai Micii Înţelegeri, Hodza, Stoiadinovici 
şi Tătărescu s-au întrunit ieri pe Dunăre şi într-o frățească atmosferă de 
petrecere „au dus-o“ pe vasul Regele Carol II, de la Cladova până la 
Baziaş, unde sindrofia s-a spart. Din Comparaţia „Menu-ului“ cu co- 
municatul final dat presei, rezultă că fanţii au lucrat mai mult cu sto- 
macul decât cu capul. Comunicatul e de o impresionantă banalitate. 
„Allah, Iil'Allach E III” Allah! Dieu est grand et Mohamet est son prop- 
hete!“ Doamne, Doamne, mare e Societatea Naţiunilor și Mica Înţele- 
gere (mai solidă decât oricând!) e profetul ei! Despre „bazinul dună- 
rean“ şi rețeta lui Hodza, nimic; se vede că n-au putut convinge pe 
sârb. Tătărescu a făcut două declaraţii senzaţionale; una, că Mica Înţe- 
legere a intrat într-o nouă fază de energie. caracterizată prin întâlnirea 
celor trei prim-miniştri (nu miniştrii de Externe, cum a mai fost, ci 
primi-miniştri!) care se vor mai întâlni şi în viitor (bravo lor!) — a 

doua, că apusul soarelui în faţa căruia citise comunicatul dat presei, era 
simbolul activităţii Conferinţei care se închidea în lumină de glorie 
(272) după cum soarele se culca strălucitor şi obosit de munca împlin- 
ită. Stoiadinovici ar fi observat cu răutate că ar fi preferit răsăritul 
soarelui, în locul apusului, ca simbol al activităţii Micii Înţelegeri. 


Titulescu a părăsit Anglia, dar a ajuns la Praga, în drum spre 
Bratislava unde merge să culeagă laurii unui doctor „honoris causa“, şi 
el. Invitaţia fusese făcută de mult; dată fiind însă conjunctura actuală 
am impresia că vizita plictiseşte mult pe cehoslovaci. Totuşi la Praga 
Krofta Kamil imbecilul din fruntea Ministerului de Externe drotoşesc, 
a dat o masă fostului ministru român, în cinstea căruia va mai da o 
recepție azi Beneş Eduard. La Bratislava s-a redus ceremonia de mâine 
la un minimum, 


În Rusia arestările continuă. Altă serie de generali și de civili a fost 
încarcerată. Pe de altă parte se vorbeşte despre un atentat încercat 
împotriva lui Stalin. Ce e sigur e că situaţia e încă tulbure, şi probabil 
că va fi încă multă vreme tulbure. 


R.U.P., „Reunion Universelle pour la Paix“ e o nouă asociaţie de 
extremă stângă. R.U.P. e pentru politica internaţională ceea ce „fron- 
turile populare“ sunt pentru politica internă. Sub pretextul propagandei 
pentru Pace, agenții comunismului şi radicalismului de extremă stângă 
— şi toți jidanii — pot face în linişte prozeliţi, pe unde vor, pentru 
ideile sociale sau mai bine zis de distrugere socială, pe care le reprezin- 
tă. Victor Basch, e unul din fondatorii R.U.P.-ului; pastorul Jézéquel 
adus de Eftimiu şi de Adevărul în Bucureşti, acum câteva zile, e altul. 
Un şir întreg de protestanți și de evrei asigură existența acestei noi ar- 
mate mobilizate împotriva curentelor naţionaliste. 


Nae P. Ştefănescu a murit ieri după 15 zile de chinuri. Suferea de 
diabet, de rinichi, de inimă şi avea 74 de ani. Identificat cu Banca Ro- 
mânească, fusese decenii de-a lungul directorul ei general şi acum în 
urmă Preşedintele Consiliului ei de administraţie. Făcea parte din alte 

53 de consilii de administraţie. Om harnic şi integru, a fost tipul desă- 
vârşit al omului ajuns numai prin conjuncturile favorabile ale norocu- 
lui. Căci calități excepţionale nu avea, nici foarte inteligent nu era. De- 
butase la docurile din Brăila şi Galaţi unde-l descoperise Vintilă Bră- 
tianu, care l-a împins de la spate până a ajuns în fruntea mai tuturor in- 
stituţiilor de credit şi întreprinderilor liberale sau liberalizate. Om ciu- 
fut, strâns la pungă, cicălitor, lasă pe urma lui două fete!, o mare avere 
` Şi regrete puţine. În comitetul „Stelei Române“, am scăpat de o pacos- 
te; trebuia să-mi petrec vremea împăcându-l cu englezii şi cu francezii, 
cu care se certa pe fiecare chestiune. 


Ne-am încurcat iarăși cu schimburile. Sistemul „Clearing-ului““ mer- 
ge numai când exportul şi importul dintr-o ţară într-alta sunt echiva- 
lente, sau aproape. Îndată ce diferența între export și import e mare, 
sistemul nu mai funcţionează. Avem astfel devize disponibile în Olan- 
da, în Belgia, în Anglia, în Turcia, în Austria şi în Ungaria — în valoa- 
re toată de circa 3 miliarde lei (mărturisirea guvernatorului Mitiţă Con- 
stantinescu) de care nu putem dispune, fiindcă sunt imobilizate în 
„Clearing“. Din ce în ce se simte mai mult nevoia unei libertăţi a schim- 
bului. Aceasta necesită însă un moratoriu extern; vom fi nevoiţi să 
recurgem şi la dânsul. 


19 iunie. — Trecut aseară pe la dr. Angelescu (ministrul Instrucţiei) 
să-l rog pentru numirea lui Dinu Arion ca conferențiar la Facultatea de 
Drept. Cum m-a văzut: „Mă, să-ți dau o ştire bună, ţine Regele grozav 
la tine, numai bine spune de tine!“ — Eu: „Se vede că a aflat vă vrea să 
mă aducă cineva la Guvern, și vrea să se ia bine cu mine!“ — EI: „Nu 
glumi, mă, că e serios. Niciodată nu mi-a vorbit de cineva, cum mi-a 
vorbit azi-dimineaţă de tine. M-am mirat şi eu (respectuoase mulțu- 
miri!); te găseşte inteligent...“ — Eu: „Numai el?“ — EI: „Nu mai glu- 
mi, mă, că e serios mai mult decât crezi. Te găseşte inteligent, spune că 
ştii ce vrei şi n-ai teamă de nimeni. Are nevoie de un om tare, şi mi se 
pare că te-a ales pe tine...“ Nu ştiu dacă Regele a vorbit lui Angelescu 
despre mine cum niciodată nu i-a „vorbit despre cineva“ dar e cert că 


1 Fiica cea mai mare e Căsătorită cu ing. Bujoiu, directorul general al Societății Pietroşani. 
Cea mai mică, Florica, cu Nindi Romalo, directorul general al Societăţii Dacia-România. 

eu l-am găsit pe Angelescu excitat, cum niciodată nu l-am văzut. Voia 
numaidecât să stea mai mult de vorbă cu mine ; am ghicit că vulpoiul 
voia să vadă dacă nu cumva era o combinaţie de făcut — și am amânat 
întâlnirea pe săptămâna viitoare, sub pretext că eram grăbit. Bătrâ- 
nețele nu l-au vindecat de patima politică. E de necrezut, dar incon- 
testabil. 

Întrucât priveşte favoarea Regelui, am mai avut-o şi tot n-am putut 
ajunge să-l urnesc din loc. 


Regele a dat un interviu unei gazete polone, interviu pe care-l repro- 
duc azi gazetele românești. Din fericire, de data asta, nu spune nimic 
senzaţional. Mărturiseşte că însuşirea care i-a permis să realizeze în 
România ce a realizat (? uniformele? străjerii? averile miniştrilor?) e 
răbdarea. Un eufemism, sau poate că confundă răbdarea cu slăbiciu- 
nea. S-a mai lăudat că a adus țara la starea de independență în politica 
externă. Ce o fi aia? In tot cazul imprudent, și Franţa îl va pedepsi obli- 
gându-l să scrie fraza de o sută de ori. 


A murit de inimă — de inimă rea? — Gaston Doumergue, Merque- 
doux, fost Preşedinte al Republicii Franceze. Era cât pe aci în 1935, 
după evenimentele din februarie, să devină popular şi dictatorul Fran- 
tei. Dar calvinist din naştere și republican din convingere, n-a îndrăz- 
nit. S-a căsăpit, s-a căsătorit și a murit după 2 ani. 

Săracul Gastounet! 


Ziarele de azi-dimineaţă anunţă că mareșalul Averescu a fost primit 
într-o lungă audienţă la Regina Maria, la Sinaia. Să tie îngerul Morţii, 
care i-a călcat pentru întâia dată pragul? 


„Biroul Presei Cehoslovace“ publică un articol-comunicat asupra . 
ceremoniei ce se desfăşoară azi la Bratislava, pentru conferirea titlului 
de „doctor honoris causa“ lui Titulescu. Prin acest articol, destul de per- 
tulescu de a exploata politiceşte evenimentul și să împace şi pe Regele 
Carol şi Guvernul român cu o manifestare ce putea fi interpretată ca un 

act tendenţios în lupta piezișă întreprinsă de fostul nostru ministru de 
Externe împotriva Suveranului său. Articolul explică, că Universitatea 
din Bratislava s-a gândit înainte de toate să onoreze pe eminentul 
jurisconsult şi oratorul internaţional care a jucat un rol atât de activ şi 
de însemnat la Societatea Naţiunilor, pe care a prezidat-o de două ori. 
Că în această împrejurare, nu putea fi uitat nici diplomatul care a sem- 
nat convenţia de organizare a Micii Înţelegeri, aceea de extindere a ei 
şi pe terenul economic, precum şi o sumă de încheieri favorabile Ceho- 
slovaciei, ceea ce nu e de negat. Dar manifestarea de la Bratislava nu 
trebuie interpretată ca un act de amestec cât de îndepărtat în politica 
românească, şi comunicatul adaugă că pentru a nu fi bănuit măcar de o 
asemenea intenţie, Preşedintele Beneş s-a mărginit la Praga, față de ve- 
chiul său prieten, la o audienţă şi la un dejun intim. 

Faptul este că Cehoslovacia se află în momentul de faţă la strâm- 
toare în raporturile sale politice cu noi, şi că vrea sincer să evite orice 
prilej de frecătură. Manifestarea de la Bratislava plictiseşte vădit Gu- 
vernul de la Praga. Ar fi fost însă mai nimerit din partea lui să o amâne, 
decât să caute să o explice fără să reuşească. 


Văzut pe Tătaru, profesorul de la Cluj care mi-a confirmat cele ce 
aflasem deja cu privire la învestirea Regelui ca „doctor honoris causa“ 
de către Universitatea ardeleană. E adevărat că nu a asistat la cere- 
monie nici un student. Abţinerea studenţilor a fost provocată, 90%, 
prin instrucţiile trimise de Zelea Codreanu, iar pentru rest prin măsurile 
nesăbuite de control luate de poliție. Într-adevăr, cei câțiva studenți 
neînregimentaţi în Garda de Fier, care au încercat să participe la cere- 
monie, au fost controlaţi la intrare ca nu cumva să ascundă arme sau 
bombe prin buzunar! Indignaţi, toţi cei care veniseră — şi erau foarte 
puţini — au plecat. Regele a tost foarte impresionat de absenţa tinere- 
tului şi a manifestat cu oarecare violență supărarea lui. La masă, con- 
statând că nici la banchet nu participaseră studenţi, a declarat: „Dacă 
tineretul nu vine la mine, mă voi duce eu.la el!“ Și după masă s-a dus la 
un cămin, deşi această vizită nu fusese prevăzută în program. Studenţii 
preveniţi în grabă, nu s-au emoționat, şi Regele i-a găsit răspândiți în 
diferitele săli ale căminului, unii citind în cămaşe, alţii trântiţi pe 
paturi. Studenţii au primit astfel pe Suveran nu numai cu indiferenţă, 
dar şi cu o vădită răceală. Tătărescu, dr. Angelescu şi Ștefănescu-Goan- 
gă (rectorul) erau fierţi. Atitudinea ostilă a studenţilor a fost în mare 

parte provocată şi de ura împotriva rectorului Goangă, care cu câteva 
săptămâni înainte dizolvase Societatea Studenţilor în Medicină. 

După cum se vede Regele Străjerilor şi Cercetaşilor a fost primit 
destul de prost de tineretul universitar din Cluj, şi a plecat furios mai 
ales pe Goangă şi pe dr. Angelescu. 


Pangal a fost la Blaj, unde a avut o lungă întrevedere cu mitropoli- 
tul unit Niculescu. Pretextul vizitei era să-i mulțumească pentru cuvin- 
tele măgulitoare pe care le pronunţase la Mitropolia din Bucureşti cu 
prilejul auto-dizolvării Masoneriei. În realitate, Pangal voia să se împa- 
ce complect cu biserica unită şi să vadă dacă n-ar putea să se sprijine 
chiar pe dânsa, şi pe influenţa ei la Roma, pentru o viitoare şi fie cât de 
problematică reînviere a Masoneriei. La expunerea amănunțită, spri- 
jinită pe documente, prin care Pangal a căutat să dovedească înaltului 
prelat că Masoneriile Naţionale n-au nimic comun cu cele atee şi anti- 
clericale (Marile Oriente), dând ca exemplu Masoneria engleză şi cea 
germană sprijinite de Bisericile naționale respective — mitropolitul 
Blajului a obiectat că tocmai această infeudare a spiritului protestant 
îndepărta Biserica catolică de o instituție ce nu avea nimic comun cu 
dânsa. Biserica catolică excomunică Masoneria orientelor fiindcă e 
atee, și pe cea Naţională fiindcă e protestantă. Pangal a întrebat atunci 
dacă n-ar fi posibilă o colaborare între Biserica catolică şi o Masonerie 
reformată, care ar înlocui influența protestantă prin cea catolică; sin- 
gurele principii imuabile ale Masoneriei fiind caritatea, solidaritatea 
şi universalitatea, pe care se sprijină şi Biserica catolică, o colaborare 
nu ar apare într-adevăr ca imposibilă. Biserica catolică protejează di- 
ferite instituții, cum e Ordinul de Malta — dar Ordinul de Malta e o 
asociaţie prea restrânsă; o Masonerie revizuită în acord cu Vaticanul, 
ar putea reprezenta pentru mase ceea ce Ordinul de Malta reprezintă 
pentru elite. Dacă mitropolitul Niculescu ar putea interveni pe lângă 
Vatican în scopul dorit (de Pangal!) — el Pangal s-ar încumeta să în- 
cerce o revizuire şi o reformă a instituției masonice. După cum se ve- 
de, Pangal e şi poet, în orele sale pierdute! 

Fostul Mare Comandor al Masoneriei Române pretinde că propu- 
nerile sale au interesat pe mitropolitul Blaiului, care a făgăduit că va 
atinge chestiunea la Roma — dar nu s-a angajat precis la nimic (Cred 
şi eu!). În schimb, aceste propuneri ar fi avut darul să pasioneze pe Ge- 
neralul lesuiților din România, Fireza, care a asistat la întreaga convor- 

bire, fiind convocat de mitropolit dinadins. Cu acest prilej am aflat — 
şi Pangal şi eu — că în România sunt foarte mulţi iesuiţi, împărțiți în 
6 centre, sub comanda generalului provinciei, Fireza, care nu cores- 
punde decât cu Generalul întregului Ordin, Ledochovski, de la Roma, 
şi nu dă seamă decât lui despre actele şi acțiunile sale. Pater Fireza trebu- 
ie să fie foarte „cotat“ la Roma, căci a ajuns la înalta lui situaţie într-un 
ordin catolic-roman deşi e greco-catolic (unit) — fapt fără precedent în 
istoria iesuiților. Pangal a avut impresia că ideea unei masonerii în ser- 
viciul Bisericei catolice a interesat atât pe generalul iesuiților încât va 
interveni desigur în favoarea ei pe lângă autoritățile Vaticanului. Câte- 
odată (rar, ce e drept), Pangal e şi iluzionist; mi-e teamă că de data asta 
a fost în plin — căci n-a prea frecventat prelați catolici. ` 

Mai la largul lui e cu diplomații, şi acolo vede mai clar. După îna- 
poierea lui de la Blaj, a avut conversații cu Fabricius, cu Arcizewski și 
cu Jean Paul-Boncour! pe care mi le-a raportat precum urmează. 

Cu Fabricius. Cea mai puţin interesantă. S-a declarat de acord cu 
Pangal că nu poate fi vorba, după informațiile lui, de un Guvern națio- 
nal-țărănist, deşi Mihalache pare să fi pus multă apă în vinul lui. Şeful 
țărăniștilor ar fi spus lui Fabricius că partidul său nu înțelege să urmeze 
pe Titulescu în exagerările lui sovietofile. Cu toate astea, Fabricius din 
câte a aflat, crede că pentru motive de ordin intern şi de ordine internă, 
Regele nu va recurge la o formaţiune de partid. Mai crede, că dorința 
de Sus ar fi alcătuirea unui Guvern în care fiecare departament să aibă 
în fruntea lui un om priceput în ramura respectivă. isa asemenea 
Minister, dl Argetoianu va avea un rol preponderent“ a încheiat minis- 
trul Germaniei. 

Cu Arcizewski. Cu acesta, conversaţia lui Pangal a fost mai impor- 
tantă. Ministrul Poloniei i-a spus „sous le sceau du secret le plus abso- 
lu“ că din convorbirile Preşedintelui Moscicki cu Regele rezultă că sin- 
gurii oameni politici în care Regele are încredere pentru formarea unui 
viitor Guvern sunt Vaida şi Argetoianu. Şi că n-ar fi vorba de simple 
impresii, ci de declaraţii categorice. Arcizewski a reluat apoi cu Pan- 
gal vechea chestiune a proclamării Regelui Carol ca Rege al Poloniei. 
Oricât de inverosimil pare lucrul, ministrul Poloniei a revenit cu insis- 
tență asupra acestei chestiuni mărturisind lui Pangal că mareșalul 
Riedz-Smigly e cu totul câştigat la această soluție. Polonia nu mai poa- 


1 Nepotul lui Paul Boncour și dinamicul consilier al Legaţiei Franţei — deseori însărcinat cu 
A faceri. 

te merge cu regimul actual. Restabilirea Monarhiei e o necesitate și 
giei, frate cu Regele. Mareșalul R.S. preferă însă pe Regele Carol, fiind- 
că acesta ar domni mai mult nominal şi i-ar permite lui, mareșalului, 
să guverneze sub scutul autorității Regale. O unire personală cu Româ- 
nia ar întări pe de altă parte considerabil frontul împotriva influenţei 
rusești. Cu prilejul viitoarei vizite! a Regelui la Varşovia, i se va oferi o 
proprietate de vânătoare ca să aibe un pretext să vină mai des prin Po- 
lonia şi să se familiarizeze cu lucrurile şi cu oamenii. După câte se 
vede, e un plan în regulă elaborat de partizanii candidaturii rumuneşti, 
şi trebuie să recunoaștem că acești partizani deţin astăzi destinele Po- 
loniei în mână. 

Arcizewsky a adăugat însă că proclamarea Regelui Carol și în Polo- 
nia nu s-ar putea face decât după ce Regele ar fi restabilit complect 
autoritatea Coroanei în România, şi ar fi sfârșit cu anarhia morală și 
politică ce domnește între graniţele ei, și pe care Polonia nu vrea să o 
vadă trecând şi peste graniţele sale. Cuadratura Cercului! 

Pornit pe povârnişul confidenţelor, ministrul Poloniei, a mai măr- 
turisit lui Pangal*o impresie, „dar o simplă impresie“, a insistat dânsul. 
Informaţia cu Vaida şi cu mine „în încrederea Regelui“ era un fapt pre- 
cis, pe câtă vreme ce se pregătea să spună, nu. Impresia lui era că Re- 
gele s-ar gândi la o scurtă formaţie provizorie cu Averescu în frunte (!), 
în care eu Argetoianu aș avea un rol precumpănitor, formaţie de maxi- 
mum două luni, după care ar urma un Minister Argetoianu pur — şi de 
durată. Istorioara din 1931! Numai cu Averescu în locul lui Iorga! Mul- 
țumesc cu recunoştinţă, dar nu voi mai reîncepe experiența! 

Cu Boncour. Boncour, căruia i s-ar zice mai bine Boncon e un tre- 
păduş care nu se astâmpără şi vorbește prea mult. Nu e vina lui, ci a 
Parisului care i-a dat nas. Pangal întâlnindu-l l-a întrebat ce mai era cu 
pactul franco-român (de asistență). Boncour i-a mărturisit că deocam- 
dată lucrurile stau baltă, dar că pe ei, francezii, nu-i interesau atât in- 
strumentele diplomatice cât sinceritatea cu care ele erau aplicate. În 
continuare a mărturisit că „bastionul“ politicii franceze în Europa Cen- 
trală era Cehoslovacia, și că relaţiile Franţei cu România erau în func- 
ție de raporturile noastre cu Praga şi de sinceritatea cu care eram hotă- 
râţi să ajutăm și să acoperim zisul „bastion“. Netulburat de această aşe- 
zare a noastră pe planul al doilea, Pangal a întrebat pe Boncour, pentru 


! Regele pleacă în Polonia la 25 iunie. 

ce Franţa se opune la încheierea unui pact între noi şi Ungaria pe câtă 
vreme încurajează negocierea unui înțelegeri între Cehoslovacia şi Un- 
garia (informaţie Sola). Diplomatul francez a răspuns: „Ce vreţi? Dacă 
dvs. vă îndepărtați de Cehoslovacia, această ţară trebuie să-și caute 
sprijin aiurea!“ Va să zică, după planul francez: Ungaria să încheie 
pacte de neagresiune cu Jugoslavia și cu Cehoslovacia, dar să-și re- 
zerve pretenţiile revizioniste numai faţă de noi! Căci dacă ar semna un 
pact cu Cehoslovacia, n-ar mai putea semna cu noi. Ungaria trebuie, 
pentru nevoile ei interne să-şi rezerve o ieşire împotriva uneia din cele 
trei țări ale Micii Înţelegeri, şi după câte ştim această ieşire ar vrea să 
şi-o rezerve față de Cehoslovacia. 

Trecând la politica internă, Boncour a declarat lui Pangal că Franţa 
nu se amestecă într-însa, dar că n-ar putea să nu tragă consecinţe din 
anumite prezenţe în fruntea afacerilor. Şi vorbind de Vaida, a analizat 
şi a comentat defavorabil ultimele lui discursuri. Trecând apoi la evetu- 
alitatea formării unui Guvern în afară de partide, Boncour a spus lui Pan- 
gal că singurii miniştri de Externe care ar avea complecta încredere şi 
simpatie a Franţei, ar fi Mironescu și Argetoianu, în ordinea enume- 
rării. Sunt foarte măgulit de această încredere, chiar ca premiant al 2-lea! 

Din cercurile diplomatice Pangal a mai aflat că e vorba ca Regele să 
plece „incognito“ prin iulie-august în Franţa. S-ar opri la Paris, să vadă 
Expoziţia, și la Deauville să vadă pe Duduia. Dată fiind starea sănătăţii 
Reginei nu cred în autenticitatea acestor zvonuri. 

În fine Pangal, care a circulat mult săptămâna aceasta, mi-a mai 
transmis şi o comunicare pe care Madgearu l-a rugat să mi-o facă. Cum 
Pangal ezita, pretextând că nu vrea să se amestece în politica internă 
(1), Madgearu i-a spus: „Nu, te rog eu să faci d-lui Argetoianu urmă- 
toarea comunicare pe care o fac oficial în calitatea mea de secretar ge- 
neral al Partidului Naţional-Ţărănesc“. lată textul comunicării: 

1) Partidul N.Ţ. nu primește nici o combinaţie de guvernare, înțele- 
ge să guverneze singur, şi nu va forma decât un Guvern sub președinția 
d-lui Mihalache. 

2) Partidul N.Ţ. e dispus să facă o înţelegere electorală (în caz de 
guvernare) cu dl Argetoianu și dl lunian — respectiv cu partidele lor, 
pentru a forma un bloc agrar. Nimic cu Vaida şi cu ai lui. 

3) In cazul în care Partidul N.Ţ. n-ar fi chemat la putere, demisia 
d-lui Mihalache din fruntea partidului şi alegerea d-lui Maniu în locul 
său vor fi acte imediate. Nici Călinescu, nici Ghelmegeanu, nimeni din 
partid (afară poate de Potârcă) nu va părăsi steagul încredinţat lui Ma- 

niu pentru ducerea politicii lui la izbândă. Chiar Costăchescu a declarat 
că nu părăseşte partidul, în cazul alegerii lui Maniu: se va mulțumi să 
demisioneze din fruntea organizaţiei de Iaşi. 

Brrr! Ce perspective. Noroc că vorbeşte intransigentul Madgearu, ca- 
re cu un prilej recent s-a învârtit o noapte întreagă în jurul Lupească-i. 


20 iunie. — Pierre Cot, comunist şi ministrul Aerului în Cabinetul 
Blum, soseşte marţi în vizită oficială. Excelenţa Sa lansează astăzi, 
prin gazete, un mesaj către valahi, prin care ne declară dragostea sa. 
Incolo, banalitățile cunoscute: securitate, pace, S.D.N., colaborare 
tehnică etc. Pentru marţi seara sunt poftit la o recepție la Legația Fran- 
tei, dată în cinstea d-lui Pierre Cocotte. 


Bilbao a căzut în mâinile naționaliștilor. În fine un pas serios îna- 
inte. 


Ducesa de Windsor a împlinit ieri 42 de ani. Mititica! 


Din Trentin se anunţă frig şi ninsoare. E un an nemaipomenit; să nu 
sfârşească printr-o catastrofă generală! 


În Rusia Sovietică a început acum o acțiune de curăţire, din partea 
lui Stalin, şi în păturile muncitoreşti. Arestări şi executări sumare prin- 
tre „Simpatizanții“ mişcării Troțkiste sau mai exact printre „antipar- 
tizanii“ lui Stalin. Acţiunea de curățire e condusă de Jejov, şeful 
G.P.U.-ului și în afară de orice amestec al Armatei roşii. 


Al 28-lea Congres al „Societăţii Ortodoxe Naţionale a Femeilor 
Române“ s-a deschis ieri. De data asta beșoandrele, cu Didina Can- 
tacuzino în frunte s-au adunat la Sibiu. Creştineasca adunare în loc să 
propăvăduiască pace, s-au aruncat cu înverșunare şi cu ură asupra Bi- 
sericii Unite şi asupra Nunţiului Papal care a comis crima de a face o 
vizită apostolică prin câteva sate din Ardeal. Că puturoşi, ca un anume 

Tudor Popescu sau ca un Lungulescu să se năpădească asupra Blajului 
şi a Romei — nu e nimic de zis, dar ca un înalt ierarh mitropolitul 
Bălan al Transilvaniei să verse atâta venin, e de mirat. Societatea asta 
ortodoxă a damelor nu e bună de nimic, nu provoacă decât certuri şi 
zâzanii, şi ar trebui dizolvată. 


Titulescu şi-a primit ieri diploma la Bratislava, i-a tras o conferință 
şi un dejun. Nu ştiu cum va fi fost dejunul, dar conferința a fost indi- 
pestă. Tot aia şi tot aia: dans pe coarda întinsă între Guvem şi Mosco- 
va. De la Bratislava a plecat la Paris. Să n-ajungă la înmormântarea 
Guvemului Blum, căci iată că telegramele ne anunţă că Cabinetul fran- 
cez a fost pus în minoritate de Senatul francez. Senatul a votat aseară, 
prin 238 voturi — contra 52, un proiect de depline puteri redactat de 
Comisia financiară a maturului Corp dar respins de Guvern. Proiectul 
Guvernului (votat de Cameră) a fost respins prin urmare de Senat. 
Adus la Cameră, proiectul Senatului a fost la rândul lui respins. Nu se 
ştie încă, dacă Guvernul Blum va trece peste votul Senatului de aseară 
şi va căuta o formulă transacțională, sau dacă va demisiona. În cazul 
unei retrageri a lui Blum, se pare că se va forma un Guvern Chau- 
temps, tot cu Daladier la Război şi cu Delbos la Externe. Dacă socia- 
liştii n-ar da concurs noului Minister, se va căuta o majoritate alune- 
cându-se spre centru şi dreapta. 


Un nou atac comunist spaniol împotriva marinei germane: vasul 
„Leipzig“ a fost atacat de trei ori pe rând de submarinele Guvernului 
din Valencia, dar n-a fost atins. Nefiind nici o pagubă, nici victime pe 
bord, se pare că Germania nu va trece la represalii, dar a reclamat la 
comisia de neintervenţie, cerând măsuri împotriva „piraţilor“ roşii din 
Barcelona şi Valencia. Pe de altă parte se pare că până şi Anglia studi- 
ază procedura pentru recunoaşterea oficială a Guvernului din Burgos. 


Ieri inaugurarea, cu sfinți şi tămâie, a Institutului de Cercetări Agro- 
nomice (amânată din mai din cauza unei indispoziţii a Regelui). Dis- 
cursuri. S-a pomenit şi numele meu ca fondator. Pentru bucuria celor 
doi miniştri ai Agriculturii prezenţi (Sassu şi Sescioreanu), Regele a 
declarat că Ministerul Agriculturii a pierdut conducerea agriculturii ro- 

mâneşti — care a trecut asupra Institutului de Cercetări şi asupra 
Camerelor de Agricultură. De trecut o fi trecut ea, conducerea, dar tot o 
mâncare de peşte a rămas, căci oamenii sunt aceiași. 


Regele mi-a trimis vorbă că vrea să mă vadă şi că a dat ordin lui 
Urdăreanu să mă intercaleze printre deplasările lui, deşi printr-un co- 
municat publicat ieri, toate audienţele au tost suspendate. Probabil că 
mă va primi după înapoierea de la Varşovia. Acum e în Basarabia, un- 
de a plecat aseară. 


Mircea Cancicov, impecabilul nostru ministru de Finanţe e trist. 
S-au descoperit fraude de vreo 30 milioane la Administraţia financiară 
de Verde (circ.IV Bucureşti). Un grec Menelas Varvaris (ca funcţionar: 
Varvari) a operat ca în codru. Dat fiind că manipula mai bine de 1 mili- 
ard şi 1⁄2 pe an, fără nici un control, s-a mulțumit cu puţin. 


Ieri la ora 6 după amiază a avut loc înmormântarea lui Nae Ştefă- 
nescu, la Bellu. Lume multă, discursuri multe, inditerență multă şi căl- 
dură şi mai multă. Stat mult de vorbă cu Malaxa. E deştept — incon- 
testabil — şi dinamic. Păcat că... 


21 iunie. Ministerul Blum a demisionat. Senatul l-a trântit cu 
198 voturi — contra 32, respingând textul transacţional al deplinelor pu- 
teri propus de Guvern, şi votând pe cel întocmit de Comisia financiară 
a Senatului. Ziarul Figaro formulase chiar în ajun, în mod concis și 
precis, tactica lui Blum — căci nu mai încape îndoială că şetul Partidu- 
lui Socialist era de mult hotărât să se retragă de la Guvern: „DI Blum 
îşi pregăteşte retragerea şi, deoarece este un excelent tactician şi un 
bun socialist, îşi alege terenul pentru «a cădea la stânga», ceea ce 
înseamnă Că ţine să apară drept victimă a „puterilor financiare“. 

Oficiosul socialist al d-lui Blum Le Populaire, confirmă acest punct 
de vedere când scrie: „Opoziția Senatului se îndreaptă împotriva poli- 
ticii sociale a Frontului Popular şi împotriva Guvemului acestuia. Su- 
fragiul restrâns se ridică împotriva votului universal. Ce înseamnă însă 
aceasta? Marele patronat, marea proprietate, adversarii săptămânii de 

40 de ore, ai contractelor colective, ai Oficiului grâului, ai recunoaşte- 
rii vadului comercial, într-un cuvânt adversarii a tot ceea ce s-a realizat 
sau s-a început din iunie 1936, s-au răzvrătit“. 

Căderea Ministerului Blum nu însemnează o schiinbare de orientăre 
politică. Franța e atât de otrăvită încât va aluneca mai departe pe povâr- 
nişul demagogiei spre extrema stângă. Guvernul socialist al lui Blum a 
mai fost o frână pe această pantă, căci socialiștii și comuniștii s-au abți- 
nut să îngreuneze prea mult sarcina unui Guvern ieşit din colaborarea 
lor. Dacă, cum e probabil, se va constitui un Guvern radical, adică puţin 
spre dreapta, şi socialiştii şi comuniştii se vor dezlănțui în revendicările 
lor. O schimbare de orientare politică în Franţa nu poate veni decât pe ur- 
mele unei adânci zguduiri. Dar această schimbare de orientare s-ar pu- 
tea face tot atât de bine spre extrema stângă cât spre extrema dreaptă. 

Deşi viitorul Franţei nu apare-prea liniştitor, lumea e mulțumită de 
căderea lui Blum, căci prezența unui jidan în fruntea celei mai glori- 
oase ţări a Europei era jenantă. 


Avionul sovietic Ant 25 a parcurs fără oprire distanța Mosco- 
va-Vancouver (în Canada) trecând peste Polul Nord. Faţă de greutăţile 
de neînvins întâmpinate încă acum câteva decenii, pe calea acestui Pol 
Nord, rămâi înmărmurit dinaintea unor asemenea acte aproape invero- 
simile care dovedesc energia omului şi puterea inteligenţei sale. 


Regele a inaugurat ieri un frumos Sanatoriu pentru tuberculoşi, la 
Bugaz, la gura Nistrului — şi un aerodrom la Cetatea-Albă. Sper că s-o 
fi dus şi pe la Budache, ca să se încânte şi să facă ceva pentru cea mai 
frumos situată stațiune balneară a României, dar care lâncezeşte în mi- 
zerie. 


Ieri alegeri la Palatul de Justiţie, pentru reînnoirea Consiliului Uniu- 
nii Avocaţilor din întreaga ţară. Poliţia încadrase masiv Palatul, ca să 
nu mai poată pătrunde bătăuşii şi derbedeii care la ultima alegere pen- 
tru decanatul Ilfov determinaseră, prin teroare, succesul lui Micescu. 
Socotind de data asta partida pierdută, Micescu a întrerupt alegerea 
(căci ca decan de Ilfov el o prezida) şi a amânat-o sine die sub pretextul 
că alegătorii nu-și puteau da liber votul, „sub presiunea poliţiei“. Tra- 

ian Alexandrescu îmi raportează însă și spusele lui sunt confirmate de 
mulți — că Micescu n-ar fi avut de data asta nici 60 de voturi. Eşecul 
listei lui Micescu nu trebuie pus în seama unei descreșşteri a curentului 
naționalist din barou, curent rămas intact, ci în seama personalităţii în- 
seși a lui Micescu, complect desumflată. Inteligența nu e de ajuns pen- 
tru a câştiga încrederea oamenilor. Gheşeftar şi avocat veros, Micescu 
a înşelat toate nădejdile puse în el. 


22 iunie. — Preşedintele Republicii primind demisia lui Blum, a în- 
sărcinat pe Chautemps cu constituirea noului Cabinet. Chautemps ne- 
gociază cu grupurile parlamentare; se pare că va avea concursul socia- 
liştilor, şi că va reuşi. 

Co-Cot „en lair“ care trebuia să sosească astăzi în Bucureşti nu mai 
vine: nu mai e ministru. Recepţia pe care Thierry o da astă-seară la Le- 
gaţia Franţei în cinstea ministrului Aerului francez, a fost contraman- 
dată. Au şi crizele ministeriale avantajele lor. 


Dr. Lupu şi-a târnosit ieri biserica la Arsura (Fâlciu). Puţină lume 
cunoscută cu toate invitaţiile trimise; chiar de la ţărănişti, n-au fost 
decât Mihalache... şi Ralea. După cum se vede pacea lui Dumnezeu a 
coborât şi se menține şi în Partidul Naţional-Ţărănesc. 


Moravuri de partid: la Botoşani, G. Mavrocordat, prefect până 
acum câtva timp, a denunţat fraudele primarului Romanescu care a şi 
fost dat pe mâna Parchetului; şeful liberalilor, Răutu, și-a convocat 
însă comitetul şi a eliminat din partid pe Mavrocordat, pe deputatul 
Cristea Goilav şi pe Perieţeanu — toți vinovaţi de a fi luat poziţie 
împotriva bandei de tâlhari. Şi iată pe ce metode şi pe ce baze morale 
pretind partidele „de guvernământ“ să conducă ţara! 


O telegramă de la Roma anunţă că Papa ar fi hotărât excomunicarea 
lui Hitler, ca răspuns la atitudinea luată de Guvernul Reich-ului împo- 
triva Bisericii catolice. În primul Kultur-Kampf, Biserica a învins pe 
Bismarck, şi probabil că amintirea acestei victorii a încurajat-o în atitu- 
dinea pe care o ia azi. Vremurile s-au schimbat însă şi rezultatele luptei 

ar putea fi cu totul altele. Nu s-a găsit un pastor german care să susțină, 
cu documente la mână (!) că Isus Christos n-a fost ovrei, ci german! 
S-a şi înființat o biserică pe baza acestei dogme noi, biserică încurajată 
de Hitler! 


Cu toate progresele tehnice, pare că a rămas un colț pe pământul 
nostru, inaccesibil omului: Himalaia. Ultima încercare de ascensiune a 
înaltelor vârturi a dat şi ea greş: misiunea germană care pornise spre 
muntele Nanga Parbat, cel mai înalt din lume, a fost şi ea nimicită 
printr-o avalanșă. 


După ultimele ştiri din Rusia se pare că raporturile dintre Voroşilov 
şi Stalin s-au încordat şi ele. Bliicher ar fi mareşalul care se bucură 
pentru moment de încrederea dictatorului. Situaţia continuă însă să fie 
foarte încurcată şi trebuie să se clarifice. Cert e, că bine nu merge în 
împărăția Sovietelor. 


Doriot, conducătorul comuniştilor naționaliști din Franța care demi- 
sionase din postul de primar al comunei Saint Denis, ca să provoace 
noi alegeri şi să obțină printr-un succes electoral o nouă întărire popu- 
lară, a fost înfrânt!. S-au ales adversarii săi, partizanii „frontului popu- 
lar“. În urma acestei înfrângeri, Doriot şi-a dat demisia şi din Cameră, 
hotărât să se consacre luptei împotriva „moscutarilor“ în afară de Par- 
lament. Nu e mai puţin adevărat că curentul pe care-l deşteptase, e în 
mare scădere. 


A murit Alice Rosetti-Tescanu, mama Marucăi Cantacuzino, la vâr- 
sta de 83 de ani. Femeie de mare cultură şi cu personalitate marcată, a 
fost o figură impunătoare în societatea românească. Nenumărate neno- 
rociri de familie (sinuciderea unicului ei fiu, nebunia uneia din fiicele 
sale şi „scrânteala“* Marucăi) nu o doborâseră. A doborât-o boala. Năs- 
cută Jora, rămăsese de mult văduvă după Dimitrie Rosetti-Tescanu, 
traducătorul lui Vasile Conta în franţuzeşte. În pomelnicul descendenți- 


! Frontul popular a luat 10 254 voturi — Doriot 6 966, 

lor și rudelor publilcat în Universul, Maruca e trecută Cantacuzino, o 
dovadă mai muit că nu s-a căsătorit cu George Enescu, după cum se 
spusese. 


Anglia e dezamăgită. 

Cu toate măsurile Comisiei de neintervenţie de la Londra, voluntarii 
şi materialul de război pătrund în Spania ca şi mai nainte. Pe de altă 
parte, vizita lui Neurath în Anglia, unde fusese oficial invitat, a fost 
amânată. În urma incidentului cu vasul de război german „Leipzig“, 
această vizită a părut inoportună Fiihrerului care cere în prealabil Co- 
misiei de la Londra și celorlalte Puteri, garanţii noi pentru viitor. Mai 
cere şi consemnarea submarinelor spaniole într-un port neutru, pentru 
toată durata războiului civil. La Londra, amânarea vizitei lui Neurath a 
produs enervare şi mare nemulțumire: Guvernul englez spera să ajungă 
cu prilejul discuţiilor puse la cale, la stabilirea bazelor unei înţelegeri 
mai largi pentru liniştea Europei Occidentale (un fel de nou Locarno). 
Presa londoneză se întreabă dacă se va mai găsi în curând un prilej de 
„conversaţie“ între Anglia şi Germania. 


Antoine Bibescu, însărcinat cu supravegherea lui Titulescu, scrie de 
la Paris: T 

„Călătoria d-lui Titulescu la Londra — contrar notelor apărute în Le 
Temps şi contrar articolelor apărute în Universul, articole redactate de 
domnul Titulescu însuşi — nu a fost o reușită. 

La întrunirile într-un salonaș al Camerei Comunelor erau prezenți 
di Winston Churchill şi câţiva prieteni pe care şi-i făcuse Titulescu la 
Geneva. Mai erau și câţiva englezi care neavând teamă de Rusia, lu- 
crează pentru apropierea cu Sovietele. A fost în total un public de vreo 
50 de deputaţi. Au fost amabili precum sunt englezii de obicei. 

DI Titulescu a anunțat tuturor prietenilor săi englezi că va fi minis- 
tru de Externe al României înaintea sfârşitului anului. 

E inutil de adăugat că obiceiurile engleze cereau ca conferința d-lui 
Titulescu, ţinută într-un mic salon al Camerei Comunelor, să nu fie 
obiectul unei dări de seamă. Articolul apărut în Universul şi care a fost 
citit și la Londra, a fost viu criticat, ca o lipsă de tact. 

Un englez, prieten cu Titulescu, mi-a amintit de proverbul nemţesc: 

Fremdenlob klingt, 

Freudenlob hinkt, 

Eigenlob stinkt“ 

Georges Roux, un publicist inteligent și bine informat, scrie din Ge- 
neva pe ziua de | iunie: 

„impression que j'ai eu ces jours-ci, c'est qu'actuellement à la 
S.D.N. et sur la plan européen, deux grandes Puissances mènent le jeu, 
ou plutot menent deux jeux: l’ Angleterre et les Soviets. 

L’ Angleterre a pour elle sont prestige, sa solidité, sans compter ses 
nombreuses voix annexes, exactement avec l'Irak et depuis l'admissi- 
on de l'Egypte, neuf voix. 

La Russie n’entraine guère avec elle que le Mexique et la Tcheco- 
slovaquie, mais elle bénéficie de toute l'idéologie bolchévisante, dont 
on remarque qu 'elle tend ă faire corps avec l’'ideologie S.D.N. L 'atmo- 
sphere, cette étrange et inimitable atmosphere. S.D.N. devient de plus 
en plus Front populaire dans le sens le plus communisant du terme. 
Aussi Genève constitue-t-il un terrain magnifique pour les intrigues 
soviétiques. 

Celles-ci pullulent. Comme je quittais la Suisse, nous avons appris 
la dernière: l'entrevue Litvinov-Titulesco“. 


(LEITETE TTETTTTETTTTTTTTTTETTTTTITTTTTTTTTTTTITTITTTTTTITTTTTTTTTTTTTTETTTTTTTTTTETTTITTETTTITTTTTTTTTTITTTITTTTT 


„Il faut ne pas connaître les choses en Roumanie pour s'imaginer 
que M. Titulesco et sa politique de pacte russo-roumain aient des chan- 
ces de revenir au pouvoir“. 


LITTTTTTTTTETYTTTTTTTIIIIITTTTIITITITITTTTITTITTTTITETTTTTTTTTTTTITTTTITTTETTTTTTETTTTTTETTTTTTTTTTILITTTTTITTTTTI 


EDD pe e O n 


„On tremble de voir la France associée à cette politique. Jusqu'à 
quel point Pest-elle? 

A Genève, j'ai cru sentir que la France était comme hâsitante et ti- 
raillée endre la Russie et l'Angleterre, entre deux politiques qui m'ont 
paru de plus en plus contradictoires. J'ai ces jours-ci remarqué deux 
choses: 

Vendredi le ton de M, Eden repliquant à Mr. Litvinof. Manifeste- 
ment, il y a divergence totale. 

Jeudi, la non concordance des deux declarations française et an- 
glaise concernant le statut de la Belgique et la prăparation d'un nou- 
veau Locarno. Mr. Delbos a parle d'une „liaison“ entre la sécurité de 
L' Occident et celle du reste de l’Europe; Mr. Eden n'en a pas souflé 
mot. Ce que la plupart des journaux français n'osent pas dire crève les 

yeux de tout observateur impartial: la politique britanique r&pugne de 
plus en plus à s'engager au de la du glacis du Rhin!. 

Ainsi entre la politique russe d'aventures orientales et la politique 
anglaise de repliement sur l'Occident, le quai d'Orsay ne semble pas 
avoir encore fait un choix ferme. Mr. Delbos flottant entre Mr. Eden et 
Mr. Litvinov, joli sujet de pendule. Il ne reste plus à notre ministre des 
Affaires Etrangères, qu’à poser un pied à terre ou plutôt les deux pieds 
sur le sol français.“ 


Ieri a plouat bine în mai toate regiunile țării. A plouat în Moldova 
unde nu mai căzuse o picătură de apă de 7 săptămâni. A plouat şi la noi 
în Oltenia. Deocamdată porumbul e salvat, dar e mic şi îi mai trebuie 
câteva ploi în iulie şi august, şi o toamnă lungă, caldă şi uscată, ca să se 
coacă. 


23 iunie. — În Franța Ministerul „Frontului Popular“ s-a reconstitu- 
it sub preşedinţia lui Chautemps. Blum a intrat în Guvern ca vicepreşe- 
dinte al Consiliului, fără portofoliu. Noul Guvern e compus din 15 so- 
cialişti, 13 radicali socialişti, 4 din stânga democratică, 2 din uniunea 
socialistă şi 1 din grupul tineretului republican. Toate ministerele mari 
păstrează pe vechii titulari, afară de Ministerul de Finanţe în fruntea 
căruia a fost chemat Georges Bonnet, financiar abil şi priceput. Auriol 
a fost trecut la Ministerul Justiţiei. Şingura deosebire între noul şi ve- 
chiul Minister, afară de preşedinţia trecută Partidului Radical, e supri- 
marea beşoandrelor şi reducerea jidanilor în noua formaţie. Dificul- 
tăţile politice — recte financiare — rămân aceleaşi. 

Partidul Socialist, printr-o motivaţie votată cu marea majoritate, a 
hotărât sprijinul Guvernului Chautemps, cu condiția ca programul de 
realizări fixat de Cabinetul Blum să nu fie schimbat. Aceeaşi moţiune 
mai conține şi un atac violent contra Senatului a cărui suprimare, Par- 
tidul Socialist o cere din nou. Senatul e învinuit de a fi luat poziţie 
împotriva sutragiului universal reprezentat prin Cameră şi prin urmare 
împotriva DEMOCRAȚIEI. Logia democratică e sui generis, dacă de 
logică e vorba şi nu de rea credință. Căci cum au decurs lucrurile? Se- 
natul a votat contra deplinelor puteri cerute de Guvern, și a apărat 


l De confruntat cu informațiile lui Sola, consemnate în aceste Note la pag, 282-285, 

astfel prerogativele parlamentare. Dacă a ştirbit cineva sacrosantele 
principiale ale democraţiei integrale, a fost Camera, nu Senatul. Dar în 
virtutea unui alt principiu al democraţiei integrale, oportunismul, Sena- 
tul a fost condamnat și Camera lăudată de toate fracţiunile extremei 
stângi. 

Impresia mea e că la Paris se bate apă în piuă, că Guvernul Chau- 
temps se va izbi de aceleaşi insuccese ca Guvernul Blum, și că se pre- 
găteşte calea unui Guvern Daladier cu orientări dictatoriale. Dictatori- 
ale de stânga, dar dictatoriale — sau pseudo. De când e în fruntea Mi- 
nisterului de Război, Daladier se crede general şi trebuie mărturisit că a 
ştiut să-şi atragă şi simpatiile Armatei, și pe ale dreptei. Cum după ex- 
perienţa Chautemps, falimentul Frontului Popular va fi complect, opi- 
nia publică franceză se va supune probabil cu resemnare și unor încer- 
cări mai aventuroase. 


În Rusia, arestările în masă continuă. Printre vedete, s-au mai are- 
stat primul ministru al Republicii Georgiei, și şeful Statisticii generale 
a Statului sovietic fiindcă a îndrăznit să publice că din cauza foame- 
telor şi a relei stări economice, populaţia Rusiei ar fi scăzut cu aproape 
zece milioane de suflete. Se spune, dar ştirea nu e confirmată, că și 
Bela Kuhn, faimosul dictator al Budapestei, ar fi fost arestat. 


Germania şi Italia iar ameninţă cu părăsirea Comitetului de neinter- 
venţie. Germania a cerut o demonstrație navală a celor patru Puteri în 
fața Valenciei. Anglia la rândul ei cere retragerea voluntarilor din Spa- 
nia, de pe ambele fronturi. 

Să reuşească manevra roşilor, de a băga în foc Puterile Europei — 
căci acesta era scopul atacurilor împotriva vaselor germane? E puțin 
probabil. Chiar dacă Germania, care a concentrat o escadră la Algesi- 
ras, ar bombarda şi Valencia — după cum amenință — război euro- 
pean tot nu se va declanşa de dragul bolșevicilor. 


Din misiunea germană pornită spre culmile Himalaiei, n-a scăpat 
decât medicul expediției, dr. Ulrich Luft. Probabil din cauza numelui 
său. ” 

Un general englez, care vrea să-şi păstreze anonimatul a dăruit 
250 000 livre (aproape 200 milioane lei) lui Baldwin, în semn de recu- 
noştință pentru tactul și măestria cu care a dus Anglia de la domnia lui 
Eduard al VIII-lea la aceea a lui George al VI-lea. Baldwin a hotărât să 
întemeieze cu această sumă o operă culturală de folos obştesc — ob- 
ştesc însemnând în cazul acesta întreg Imperiul britanic. 

Numai în Anglia se pot înregistra asemenea gesturi. 


Avocaţii noştri trec printr-o fază de excitare. După împușcarea lui 
Liveanu de către Muşi, în imobilul „Adriaticei“, iată că alt avocat, To- 
negaru, a tras asupra colegului său Stravolca, în imobilul din față al 
„Construcţiei româneşti“. Stravolca e un obişnuit al dramelor sentmen- 
tale, e fostul soţ al d-nei Armăşescu, care şi-a ucis un amant şi a rănit 
pe altul. Stravolca a fost nimerit cu mai multe gloanţe în abdomen, dar 
până acum n-a murit. E la spital, şi a fost operat, dar starea sa e gravă. 
Ce e mai ciudat, e că neînţelegerea între Stravolca şi Tonegaru a pornit 
de la prima soţie a acestuia, azi divorțată şi în legături intime cu victi- 
ma. Tonegaru e recăsătorit de câteva luni şi toată cearta ar fi pornit de 
la o pensie alimentară pe care doamna fostă Tonegaru o încasează pen- 
tru copiii ei. Dracul să-i ia pe toți, nişte smintiţi! 


24 iunie. — Germania şi Italia s-au retras din controlul internaţional 
al granițelor spaniole, nu însă şi din Comisia de neintervenţie de la 
Londra, în care au rămas. Motivul: imposibilitatea de a obţine o acţi- 
une comună a celor patru Puteri pentru asigurarea securității vaselor 
însărcinate cu supravegherea coastelor mediteraneene ale Spaniei.Pen- 
tru asigurarea acestei securități, Germania şi Italia îşi iau toată liber- 
tatea de acţiune. Presa şi Guvernele democratice declară situaţia toarte 
gravă, ca să sperie pe cele două Puteri dictatoriale. Acestea nu par a se 
speria însă, şi privesc situaţia cu calm, şi chiar cu optimism. 


Universul de azi, care continuă să susţină pe Titulescu pentru a face 
plăcere Regelui, publică un interviu cu marele nostru european, inter- 
viu pe care-l declară senzațional, dar care nu conţine decât protestări 
vagi, literatură internațională banală, şi ameninţarea caraghiosului că 
va destăinui tot, la toamnă, în Parlament... Dacă în această ameninţare 

stă „senzaţionalul“, c'est peu. Căci putem și noi să spunem tot, şi nu 
cred că dl Titulescu să aibă curajul să ne provoace. 

În legătură cu dl Titulescu, aflu de la Externe că rechemarea lui An- 
toniade de la Berna a fost desigur datorită în parte şi participării sale la 
întrevederea cu Litvinov, de la Talloires, dar mai ales unui alt fapt, mai 
grav: dl Antoniade s-ar fi făcut complicele unor funcţionari de la Cifru 
din Ministerul de Externe, titulescani fanatici, care transmiteau printr- 
însul lui Titulescu toate informaţiile confidențiale pe care le descitrau. 
Mi s-a dat şi numele acestor tineri diplomaţi, primiţi în carieră sau îna- 
intaţi, în tot cazul favorizați de fostul ministru al Afacerilor Străine: ar 
fi dumnealor domnii Niculescu-Buzeşti, Anastasiu (fiul generalului), 
Govella şi Pogoneanu. Ca să nu fie scandal prea mare s-a muşamalizat 
afacerea; cei patru crai translatori au fost mutaţi numai de la Cifru şi 
nu s-a luat împotriva lor nici o măsură disciplinară. Ba cei doi dintâi au 
fost chiar trimişi în străinătate — visul tuturor împiegaţilor de la Pala- 
tul Sturdza —, unul la Stockholm, celălalt la Oslo. „Ca să se spargă gaş- 
ca“! Frumoasă încurajare, pentru cine ar mai fi tentat să trădeze! 


Faţă de numeroasele potlogării descoperite în ultima vreme în ad- 
ministraţiile financiare, ministrul Cancicov a obţinut un decret-lege în 
virtutea căruia va putea aplica, el personal ca ministru, toate sancţi- 
unile prevăzute în Statutul funcţionarilor, fără a mai trece pe delinc- 
venţi prin fața Comisiilor de disciplină, învinuite de indulgență şi în- 
curcate în proceduri nesfârşite. Foarte bine; dar unde va găsi dl Canci- 
cov funcţionari cinstiţi cu leafa de mizerie ce le e alocată prin buget? 
Echilibrarea bugetului cu orice preţ se plăteşte câteodată mai scump 
decât face. 


Presa franceză e unanimă în jurul Guvernului Chautemps: e un Gu- 
vern de vacanțe, care va încerca să treacă vara, Se pare că şi noul Gu- 
vern va cere depline puteri, dar foarte reduse; reduse numai la măsurile 
necesare pentru combaterea speculei francului. Se crede că le va ob- 
ține, deşi nu ştie exact cum vor vota cei 72 de comunişti din Cameră, 
care nu s-au pronunţat încă. Se zice că ar fi indispuşi împotriva lui 
Chautemps, fiindcă n-a vrut să primească în Guvern şi un reprezentant 
al lor. Se mai repetă şi cuvântul lui Chautemps: „Blum m-a precedat, şi 
Blum îmi va lua succesiunea“. Se poate, dar se mai poate să fie şi Dala- 
dier, cu pamponul lui de general. 

Întrebarea ce se pune Guvernului de azi, ca şi celui de ieri, ca și 
celui de mâine — e cum va găsi cele circa 30 miliarde care îi trebuie. 
Nu am nici o informaţie în această privință, dar ca om de meserie nu 
văd decât două măsuri (din care una o escrocherie fiscală), care com- 
plectându-se să poată da suma cerută. Cea dintâi ar fi devalorizarea 
francului până la limita autorizată prin ultima lege monetară (din au- 
gust trecut), limită care n-a fost atinsă în momentul promulgării acelei 
legi.Această măsură, imprudentă dar perfect legală ar da circa 7 mili- 
arde. Restul ar putea fi realizat printr-o nouă lege, prin care s-ar im- 
pune cu o taxă mare (Şi aci ar fi escrocheria) plus valuta bunurilor 
rezultată din devalorizarea monedei, plus valuta fictivă, dar plus valută 
contabilistic aparentă. În realitate ar fi un impozit pe capital deghizat. 
Aceste două soluţii n-ar rezolva însă decât în parte problema lichidi- 
tății Tezaurului. Pentru aceasta, numai o lovitură asupra Băncii Franţei 
poate da o formulă utilă. 


Cucerim lumea, călare: după succesele continentale, iată că echipa 
noastră de cavaleriști, cu lt. Rang şi Ţopescu în frunte, au câștigat și 
cele mai importante premii la concursul hipic de la Londra. De când 
Cavaleria nu mai servește la nimic în război, ne-am creat şi noi o cava- 
lerie excelentă. Posedăm ca nimeni simţul vremurilor. 


Radek, faimosul bolșevic care fusese arestat la Moscova, a fost pus 
în libertate, ca recompensă pentru denunțările sale: se zice că dânsul ar 
fi înlesnit mai toate arestările din ultima vreme. În toată Rusia, tulbu- 
rările se ţin lanţ și nu se poate încă prevedea cum va fi sfârşitul. Pentru 
moment toate șansele sunt pentru Stalin. 


Tonegaru, avocatul care a împușcat pe Stravolca!, chiar dacă nu e 
un iresponsabil e cu siguranţă un ţicnit. Prietenii şi rudele povestesc 
despre dânsul fel de fel. Ca copil, a fugit din liceu, s-a îmbarcat pe un 
vapor ca „mousse“ şi a făcut turul lumii. Ajuns în marină, a împins-o 
până la gradul de ofițer (era deștept) și ca atare a făcut războiul. După 


1 Până acum Stravolca n-a murit şi sunt sorţi ca să scape, cu toate cele 5 gloanţe pe care le are 
în el. 

război, înainte de a fi avocatul Serviciului Maritim (căci a făcut și 
Dreptul, pe când era în armată), a fost căpitan pe vasele acestui servi- 
ciu şi în această calitate a avut deja de furcă cu Justiţia. Vasul pe care-l 
comanda transporta un număr destul de mare de oi — peste 1000 — la 
Alexandria, în Egipt. Pe drum s-au îmbolnăvit mai multe oi şi au murit. 
Tonegaru le-a aruncat în març, și convins că oile sufereau de căldură 
din cauza lânei, a tuns pe cele care au supravieţuit și a aruncat și lâna în 
mare (zicea el!). Ajuns la Alexandria, negustorul căruia trebuiau pre- 
date oile cu lână, n-a vrut să le primească și a făcut proces. Procesul a 
durat zece luni. In acest răstimp, oile care fuseseră date în pază unui 
crescător, au fătat şi le-a crescut şi lâna, aşa încât Tonegaru a putut să 
predea la sfârşitul procesului numărul de oi încărcat la Constanţa, cu 
. lână cu tot, şi să scape de bucluc! 

Altă istorioară: după câţiva ani de „muncă“, zisul Tonegaru deveni- 
se fericitul proprietar al unui imobil în Galaţi; era pe vremea unei serii 
de incendii, mai mult sau mai puţin suspecte, în portul Dunării de Jos, 
şi prietenul nostru — om prevăzător — a vrut să ia precauții pentru 
cazul izbucnirii unui foc în proprietatea sa. Făcuse şcoală fiecărui 
locatar, dând fiecăruia un rol: unul trebuia să telefoneze pompierilor, 
altul să dea alarma în casă, un al treilea să controleze robinetele de apă 
şi aşa mai departe. Într-o seară, a vrut să controleze dacă fiecare locatar 
va fi la postul său; s-a dus acasă şi a început să strige pe scări: foc, foc! 
Locatarul din etajul de sus s-a speriat, a sărit pe, fereastră, şi s-a omo- 
rât! De aci un interminabil proces, care a întreținut ani de zile veselia 
Palatului de Justiţie. 

O altă ispravă a săvârșit-o mai de curând, după ce prima lui soție îl 
părăsise tocmai ca să trăiască cu Stravolca. Tonegaru a pus un prieten 
să telefoneze doamnei că primul ei soț murise şi că incinerarea lui avea 
loc chiar în acea zi, la ora cutare. Doamna cu dl Stravolca s-au îmbră- 
cat în negru şi s-au dus la ora cuvenită la Crematoriu, unde tocmai se 
proceda la incinerarea cuiva. Au depus flori pe sicriu, dar când să se 
aşeze au dat cu ochii de Tonegaru viu şi sănătos aşezat în faţa lor. 

Poate că în gândul lui, şi cele cinci lovituri de revolver erau o farsă! 


25 iunie. — Pe chestiunea Spaniei, cele două grupuri de Puteri se 
răţoiesc unul față de altul, ceea ce încântă presa iudeo-democratică 
fiindcă poate vorbi de „gravitatea situaţiei“. Ceea ce n-o împiedecă 
dealtmintreli să dea printre informaţiile alarmante și știrea că „atmo- 

sfera generală este caracterizată prin acalmie!“ N-au intervenit Franța 
şi Anglia când a ocupat Germania zona demilitarizată a Renaniei, şi o 
să intervină dacă cumva ar bombarda vreun port spaniol sau chiar mai 
multe! Bluf şi copilărie! 


Arhiepiscopul Cracoviei, Sapieha şi Guvernul polinez se ceartă pe 
cadavrul lui Pilsudski. Arhiepiscopul vrea să-l mute dintr-un turn 
într-altul şi Guvernul se opune. Ministerul şi-a dat demisia pe această 
chestiune dar Preşedintele a respins-o- Cu toate lecţiile Istoriei, Polonia 
continuă să fie un Stat puţin serios. 


Pe baza noului text de lege promulgat prin decret, Cancicov a scos 
din funcție sau a suspendat pe termen, o serie de funcționari superiori 
de la Ministerul de Finanţe, vinovaţi de neglijenţă în controlul operați- 
unilor subalternilor lor. Numai să nu fi nimerit alături, căci pungaşi cu- 
noscuţi n-au fost atinşi prin această viguroasă iniţiativă a bine intenţi- 
onatului ministru. 


Regele pleacă azi la Varşovia, cu Voievodul Mihai şi cu Victoraş 
Antonescu. Dr. Angelescu a trebuit să sosească la Paris unde inaugu- 
rarea pavilionului românesc, la Expoziţie, are loc mâine. Numai Tătă- 
rescu a rămas acasă. Ţară fericită! 


DI Emilian Alexandrescu, prim-preşedinte al Tribunalului Con- 
stanța, a fost suspendat şi dat în judecată „pentru fapte incompatibile 
cu demnitatea magistraturii“. După ministrul de Finanţe, iată şi pe mi- 
nistrul de Justiţie ridicându-se împotriva funcționarilor necinstiți. La 
spartul târgului... 


Familia primului ministru (Madame et Mademoiselle) înapoiată de 
la Paris povesteşte: 

„En France, ma chere, e o oroare. Uvrierii români de la pavilionul 
nostru era să fie bătuţi de cei francezi, fiindcă au vrut să lucreze pe 
„Când aceştia faisaient une greve demonstrative. Les ouvriers sont les 

maîtres. Ah, dar pavillonul nostru, ce eroare, ma chère, e cât al Ger- 
maniei de mare, a costat peste 180 milioane. Pourquoi ma chere, ce 
gaspillage?“ (se vede că sunt pe ducă, şi au devenit cu toții economi şi 
cu durere de banul ţării). „Dar pavilionul Sovietelor, quelle horreur, e o 
cartă mare pe un zid, o cartă a imperiului sovietic, cu puncte care se 
aprind şi se sting. Şi în limitele Imperiului e cuprinsă Basarabia!“ (Tră- 
iască politica lui Titulescu şi prietenia cu dl Litvinov!) „Am fost și la 
gală la Operă, în loje, invitate de dl şi d-na Voronof!. M-me Cotnărea- 
nu (Poisson) avea un collier de perle rose asupra căruia ochii tuturor 
erau aţintiţi, iar dl Cotnăreanu (Poisson) — ah, pardon, Madame Voro- 
nof, avea unul de brillante mari cât aluna ce sclipeau de nu te puteai 
uita la ele! C'était magnifique“. 

Ce zice dl ministru Sassu, cel cu demnitatea magistraturii, despre 
demnitatea primului ministru, care îşi lasă dama să apară „în suita“ peş- ` 
tilor şi escrocilor. 


Ziarele anunţă că Guvernul va emite 2 miliarde rentă pentru in- 
vestiții în căile ferate, anume pentru construcții. E ideea mea; expusă 
Regelui, de a investi cu lopata o monedă inexistentă în complectarea 
utilajului nostru economic, după exemplul Germaniei, urmând ca lichi- 
darea conturilor să se facă odată cu asanarea acestei monede. Numai că 
Guvernul complică procedura prin emisiune de rentă pe care o va lom- 
barda probabil la Banca Naţională. Bine şi aşa; încă o idee furată, nu- 
mai să o aplice cum trebuie. 


Ne civilizăm: la 1 iulie vor începe să circule între Bucureşti şi Con- 
stanța automotoare aerodinamice cu mare viteză. Linia ferată a fost con- 
solidată, în unele părţi, în acest scop. 

Cum trece vremea! Maria Josefa, blonda şi frumoasa Arhiducesă de 
pe vremea trecerii mele prin Legația din Viena, acum 30 de ani, şi-a 
celebrat a 70-a aniversare! Cu acest prilej, legitimiştii austrieci i-au 
oferit un automobil! Rămâne de văzut dacă această „maşină“ o va face 
să uite trăsurile cu roate aurite de la Curtea Habsburgilor. 


l D-na Voronof, jidovcuţă frumoasă e vara d-nei Lupescu şi a d-nei Gusti! 

26 iunie. — În Camera Comunelor şedinţă importantă conscarată 
„Chestiunii spaniole“. S-a vorbit de Spania, dar ca să audă Germania şi 
Italia. Au luat cuvântul pe rând Neville Chamberlain, primul ministru 
şi Edenicul Anthony, sau domnul de la Externe. Reprezentaţie bine or- 
ganizată. Chamberlain a fost plin de „înţelegere“ la adresa Germaniei 
şi a explicat „justificata“ ei atitudine faţă de mișelescul atentat împotri- 
va vasului „Leipzig“. Retragerea vaselor germane din controlul coaste- 
lor spaniole va face cu neputinţă probabil ca asemenea dezagreabile in- 
cidente să se mai întâmple. În concluzie, dl Neville Chamberlain a de- 
finit în modul următor atitudinea Marii Britanii în urma retragerii vase- 
lor germane şi italiene din sistemul de control al coastelor spanilor: 

„In primul rând trebuie să se împlinească locul lăsat gol în sistemul 
de control; 

În al doilea rând trebuie să se facă sforțări şi mai mari spre a se ob- 
ţine repatrierea tuturor voluntarilor care luptă în Spania“. 

Primul ministru şi-a terminat declaraţia făcând un călduros apel la 
oamenii politici răspunzători din Marea Britanie şi din străinătate şi i-a 
rugat să se abțină de la orice acţiune sau cuvinte susceptibile de a agra- 
va situaţia internațională, căci dacă toţi vor da dovadă de prudenţă şi 
răbdare, pacea poate fì încă saivată (i!) Vorba aia: in cauda venenum! 

Cuvântul de alarmă, dar împăciuitor, al d-lui Prime Ministre a fost 
complectat printr-o cuvântare dârză a Edenicului Bel-Ami, care a făcut 
şi el următoarele declaraţii: 

„Nu putem să ne dezinteresăm de evenimentele care se petrec 
acolo, după cum nu ne putem dezinteresa de evenimentele care se pe- 
trec oriunde în lume. 


[.....nceeeneeenessessneeeoeeneeeeensneeeneeeseeeeeeeeasaeeeeeeeeeeeneeaeeeeaneeeeeneeeeeneeeneeceeeneeneneeeeee 


no...ocoeconaceeeeenenneeeeeeeneeeceeeenenenneeeeseeeeeceeeeneenneeeeeeecneeeeeaeeneeeeeeeeeneneeceeecenooeoonneee 


Cred că în stadiul actual al înarmărilor noastre şi al unora din pri- 
etenii noştrii, nu trebuie să batem totdeauna în retragere când este 
vorba de interesele vitale ale Marii Britanii “. 

În concluzie Edenel a pus următoarea întrebare: „Fie-va oare Euro- 
pa mereu la discreția unui incident internațional până când regula de 
drept va fi pretutindeni acceptată?“ 

La jocul de pocker, asemenea tactică e calificată de „bluff“. 


Şeba, amicul nostru Beşa, fostul ministru ciocoslovac la București, 
a fost numit la Shangai. Să fie o palmă pentru noi sau pentru Beşa? 

Depinde de importanța ce se dă Chinei şi Shangaiului. În tot cazul dl 
Şeba e mai la locul lui la Shangai decât la Bucureşti, deşi mai nimerit 
ar fi fost să fie trimis în portul Marsiliei, sau la mă-sa acasă. 


Regele, însoțit de Voievodul Guliţă, a plecat aseară la Varşovia. Po- 
lonia poate fi fericită, va avea pentru 3 zile un Rege. Şi la noi la fel, dar 
pentru motive opuse! 


În Franţa, cele mai importante organizații patronale din industria 
hotelieră au hotărât închiderea tuturor hotelurilor, cafenelelor şi restau- . 
rantelor în semn de protest împotriva introducerii săptămânii de 40 de 
ore pentru personalul din aceste întreprinderi. În comunicatul dat pu- 
blicităţii nu se indică însă data închiderii stabilimentelor vizate. 

După cum se vede toate contribuie la succesul nenorocitei Expoziţii 
Universale din Paris. Cu perspectiva de a nu avea ce mânca şi unde sta, 
lumea se va precipita spre Oraşul-Lumină, desigur! 


Se zice că, între altele, rivalitatea dintre Anglia şi Germania, în Spa- 
nia, ar fi datorită şi năzuinţelor ambelor Puteri de a pune mâna pe re- 
giunile miniere din nordul peninsulei Iberice. O fi. 


Conflictul dintre arhiepiscopul Cracoviei Sapieha şi Guvernul po- 
lon ia proporții. S-a ajuns la mari manifestări populare, în care se cer 
capul arhiepiscopului şi o nouă reglementare a raporturilor dintre Stat 
şi Vatican. De unde sare iepurele! Întotdeauna din pădurea prostiei 
omeneşti. l 


Universul de azi, reproduce în litere groase această perlă din inter- 
viul Majestăței Sale Titulescu, pe care gazeta Peştelui o sărise „din 
inadvertență“ în publicarea acelui interviu: 

„Ţin să se știe (!!!) că, dacă am fost în trecut în orice clipă (!) în ser- 
viciul națiunii mele, mă consider şi azi tot în serviciul ei (taci moi!) şi 
datoria de a lucra (?) pentru binele ei şi apărarea ei (!!) de rele, nu va 
înceta decât odată cu viaţa mea!“ Şi oamenii ăştia se iau în serios! 

DI Octavian Goga a sosit la Belgrad. Pe urmele lui Neurath? 

27 iunie. — Regele a sosit ieri la ora 4 la Varşovia. I s-a făcut o pri- 
mire excepţional de călduroasă; proiectele de „uniune personală“ des- 
pre care ne-a vorbit în mai multe rânduri Arcizewski să aibă oare o ba- 
ză serioasă, și să nu fie simple halucinații? Primit cu entuziasm şi alai 
în gările din Lwow (Lemberg) şi Przemysl, Regele a fost întâmpinat la 
Varşovia — dacă ziarele nu exagerează — cu super-alai şi cu super-en- 
tuziasm. A fost păzduit, împreună cu Voievodul Mihai la palatul La- 
zinski. Seara, la masă, toasturile oticiale, deşi călduroase, n-au trecut 
peste nota normală şi banală a unor asemenea manifestări. Nimic sen- 
zaţional afară numai de declarația Preşedintelui Moscicki că ridică Le- 
gația Poloniei la București, la rangul de Ambasadă. Regele, în răspun- 
sul său, a mulțumit Președintelui, dar mai puţin categoric, s-a mărginit 
să spună „că se gândește și el* să transforme Legația României din 
Varşovia în Ambasadă. Nu că ar ezita; vanitos cum e, trebuie să fie 
încântat de propunerea lui Moscicki, dar n-are încă permisiunea stăpâ- 
nilor de la Paris. Căci dacă Polonia face Ambasadă la Bucureşti, tre- 
buie să facă şi Franţa, şi dacă Franţa înființează Ambasadă la Bucu- 
reşti, trebuie să înființeze Ambasadă şi la Praga şi la Belgrad, cel puţin. 
Şi o să reclame Şi Olanda, şi Danemarca, şi Suedia şi Norvegia, şi Re- 
publica Liberia câte o Ambasadă. Aşa încât iniţiativa Poloniei riscă să 
schimbe ierarhia reprezentanțelor diplomatice pe tot globul pământu-" 
lui: nu vor mai fi decât Ambasade, şi Legaţiile vor dispărea. Şi nu va fi 
nci un rău: suveranitatea Statelor fiind una şi aceeaşi pentru fiecare din 
ele, e natural ca şi reprezentanţele lor să fie puse pe picior de egalitate. 
Cât timp, Ambasadele au fost rezervate marilor Puteri, a fost cel puțin 
un criteriu; dar azi, pentru ce reprezentantul României, cu 20 milioane 
locuitori, ar ceda pasul la Paris, la Londra, la Roma etc., reprezentantu- 
lui micii Belgii, Turciei redusă la un trib kurd sau Republicii Chile pe 
care nimeni n-a văzut-o? Trăim în vremurile egalităţii democratice, ega- 
litate să tie! 


Pe când o parte din poporul polon aclama pe Regele Carol la Lwow, 
o altă parte spărgea geamurile arhiepiscopului Sapieha la Cracovia. 
Lupta în jurul cădelniței încăpățânatului prelat continuă, dârză. Presa 
Vaticanului salută cu mare căldură vizita Regelui nostru în Polonia; 
să-l creadă oare şi dânsa, deja Repe al Poloniei şi să vadă într-însul pa- 
cificatorul spiritelor? 

Hotelierii şi restaurantorii din Franța au hotărât să-și închidă loca- 
lurile pe ziua de 3 iulie („chestiunea“ săptămânii de 40 ore). Cu Expo- 
ziția deschisă, şi în plin sezon de circulaţie a străinilor, (şi străinii aduc 
în Franţa bani, nu glumă) ar fi un dezastru, înainte de toate pentru teza- 
urul public. Se pare însă că hotărârea hotelierilor constitue numai o 
amenințare şi că Guvernul va ceda. 


Sunt pungaşi şi în Ungaria, nu numai la noi. Consilierul Torday, de 
la Ministerul de Agricultură din Budapesta, a fost arestat în urma con- 
statării unor fraude în stil mare. 


Pavilionul României la Expoziţia din Paris a fost în fine inaugurat și 
deschis publicului ieri. O lună şi 26 de zile întârziere, pentru o expo- 
ziţie care trebuie să dureze şase luni — e bine! Inaugurarea a făcut-o 
dr. Angelescu, „missus Domini“. Bine că a murit Jean Charcot, căci 
s-ar fi strâmbat de râs în fața carierei imbecilului de la sala de gardă a 
Salpetrierei, de acum 50 de ani! Keșketii Angelescu a silit astfel pe 
Gusti — Regele Profitorilor, să-și înghită discursul său. Dar Gusti nu 
l-a înghiţit: a poftit presa, plus Văcăreasca, şi i-a dat drumul. Iar de ieri, 
vizitatorii Expoziţiei pot vizita o porcărie mai mult. 


28 Iunie. Titulescu e dezlănţuit şi-şi face de cap.Vrea să se impună 
în România prin zarva pe care o face în Occident, grație complicităţii 
presei iudeo-democratice şi a câtorva amici. E cea mai sigură metodă 
ca să sape un şanţ şi mai adânc între dânsul și Regele Carol al Româ- 
niei şi al Poloniei (!). Ziarele ne aduc ecoul unei noi conferinţe pe care 
a tinut-o la Bordeaux, unde acest mutilat al naturii a fost poftit de muti- 
lații de război. Conferinţă cu subiect general: securitate, pace, rahat. 
Lecţii Angliei, Franţei (mai ales), lumii întregi. Titulică Păturică înce- 
pe să vorbească ca Messia. Să fie Balamucul în perspectivă? 

Ce e nostim (aproape un sacrilegiu din partea mutilaţilor) e că con- 
ferinţa sa a fost „cuplată“ cu una a unui domn Chastenet, primarul 
„unei comune din Gironde“ (zic ziarele!) care a vorbit despre Statele 
Unite! O orgie de democraţie, după cum se vede! lar după conferinţă, 
ilustrul mutilat prin persuasiune a fost sărbătorit la gazeta Petite Giron- 
de de către directorul ei, dl Chapon (!!!). Ciudate coincidenţe de nume. 
Să nu fi fost sărbătoarea democraţiei, ci a neputinței? 

S-au împlinit 15 ani de la moartea lui Take Ionescu. Cum trece vre- 
mea! Cu acest prilej s-a celebrat, ca în toți anii, un parastas la Sinaia. Și 
ca în toți anii, supraviețuitorii „takismului“ și-au dat întâlnire la mor- 
mântul fostului lor patron. E interesant de constatat fidelitatea acestor 
oameni, care numai prin calităţi morale n-au strălucit. Probabil că în 
sufletele cele mai mocirloase rămâne un colţ, curat, rezervat năzuințe- 
lor către un ideal pe care mizeriile şi străduinţele vieţii l-au năruit. 


Stravolca, avocatul care a primit gloanțele lui Tonegaru, a murit. A 
murit o săptămână după ce a fost împuşcat, tocmai când medicii-l so- 
coteau salvat. „Il avait probablement mauvais caractere“. Prin moartea 
victimei sale, deşi nu era simpatică nimărui, situația lui Tonegaru s-a 
agravat sensibil. 


„Havas“ anunță că în urma retragerii Germaniei din controlul ape- 
lor spaniole, Neurath nu va mai fi invitat la Londra — cum fusese 
vorba — Anglia socotind că momentul unei conversații anglo-germane 
n-ar fi favorabil. Evident. 


Mare gveniment pe care Universul îl destăinueşte cu caractere groa- 
se: dl şi d-na Stelian Popeşte au plecat în străinătate. 


Vizita Regelui în Polonia continuă în freamăt de glorie şi sunete de 
surle. Ziua de ieri a fost zi de paradă. Revistă monstră, în care Polonia 
„şi-a etalat“ forțele ei militare, cu 250 de avioane zburând deasupra le- 
giunilor. Regele a tost tăcut colonel al Regimentului 57 de Infanteri şi 
a plecat aseară în Poznania, unde va asista azi la manevre, și va primi 
defilarea trupelor îmbrăcat în noua sa uniformă. Trebuie să fie fericit. 
Lucru mai nostim, e că par şi polinezii fericiți. 


Cum se abuzează de numele Regelui: Gavrilă Marinescu a povestit 
lui Șoneriu că înainte de Adunarea Generală a Băncii de Credit, a venit 
Hefter la el şi i-a cerut sprijinul Poliţiei pentru cazul în care s-ar încer- 
ca ceva împotriva lui, în cursul şedinţei. Hefter a mai adăugat că atacă 

pe Kaufmann și îi face dificultăți din ordinul Regelui transmis prin 
Mitiţă Constantinescu şi prin Tătărescu. Marinescu nedumerit s-a dus 
la Mitiţă să-l întrebe dacă cele spuse de Hefter sunt adevărate. Mitiţă 
i-a răspuns în doi peri, că nu ştie nimic, dar că mai bine ar fi un român 
în locul lui Kaufmann (Hefter „destăinuise“ lui Gavrilă că dorința Re- 
gelui era să numească pe Dorel Dumitrescu în locul lui Kaufmann). Ne- 
obţinând un răspuns clar de la Mitiţă, Gavrilă Marinescu s-a dus la Tă- 
tărescu, care a fost şi mai sibilin şi a sfârşit prin a declara că nu se ames- 
tecă în această afacere. Nelămurit, Maestrul poliţiilor şi-a luat inima în 
dinţi şi a pus chestiunea chiar Regelui, al cărui răspuns categoric a fost 
textual următorul: „Nu mă amestec într-o chestiune în care n-am ce că- 
uta. Dar dacă m-aş amesteca, părerea mea este că Kaufmann trebuie să 
rămână la locul lui: e foarte bine acolo!“ 

Inapoiat la Poliţie, Gavrilă a chemat pe Hefter, l-a tratat de minci- 
nos, şi i-a pus în vedere să se astâmpere dacă nu vrea să dea de bucluc. 


La Iaşi, cu prilejul congresului Ligii Culturale, Iorga şi Cuza au fra- . 
ternizat în crezul tinereţelor lor şi au mâncat-amândoi friptură de jidan. 
„laşul trebuie românizat“ a declarat Apostolul Niculai; a omis însă să 
spună cum. Dar ce importanţă are lucrul în sine — vorbele, goalele 
vorbe, sunt totul, în viața omului! 

29 Iunie. Regele şi-a consacrat ziua de ieri Armatei polone. Însoțit 
de mareșalul Riedz-Smigly şi de colonelul Beck care de astă dată îşi 
lăsase fracul în dulap și îmbrăcase uniforma de artilerist, Regele a ple- 
cat din ajun la Biedrusk, lângă Poznan (Posen), unde s-a desfăşurat pro- 
gramul de fraternizare cu Armata. Ţivilii Moscicki, Victoraş Antones- 
cu și plenipotenţiarii au rămas la Varşovia. Pe stăpânul de casă l-a fă- 
cut mareșalul Smigly şi astfel s-a accentuat şi cu prilejul acestei regale 
vizite dualismul de conducere din Polonia. Regele a sosit la gara din 
apropierea de Biedrusk la ora 6 dimineaţa şi a pornit numaidecât spre 
câmpul de manevră unde s-a procedat la proclamarea Majestății Sale 
ca comandant: onorific al Reg.57 Infanterie, în fața trupei înşirate. 
Trâmbiţe, defilare, cuvântări patriotice şi marţiale, nimic n-a lipsit. Da- 
că trebuie să ne încredem în informaţiile agenţiilor telegrafice, Regele 
Carol a dovedit cu acest prilej un talent pe care i l-ar fi invidiat Fregoli: 
coborât din vagon şi plecat de la gară în uniformă de mareşal român, a 

ajuns la câmpul de manevră şi a primit defilarea Regimentului 57 în 
uniformă de colonel polinez. Cum se vede, Regii fac minuni — în Po- 
lonia! Toată ziua s-a petrecut în fel de fel de petreceri marțiale: tiruri 
de artilerie şi de aviaţie la poligon, manevre, inspecții, mese, toasturi 
— n-a lipsit nimic. Poznan a căzut pe nan şi Biedrusk pe usk. A fost o 
fericire pentru toată lumea, o adevărată beţie. Coloneii polinezi au jurat 
să apere România, ca odinioară magnații unguri pe Maria Teresia. A 
fost şi un moment de adâncă emoție când Regele a cerut să meargă la 
locul bombardat de avioane (după bombardare bineînţeles), să vadă 
rezultatul tirului. Generalii au protestat, putea să fie o bombă care să 
facă farsa să sară tocmai când nu trebuia; eroic, Regele a insistat, și a 
câştigat astfel o primă victorie în fruntea Armatei lepurelui-Repede 
(traducere exactă a cuvintelor Riedz-Smigly). În rezumat putem striga 
nu numai: ura la Balcani — dar şi: ura la Polonia! C'est un progres“. 


După ce presa iudeo-democratică ne-a ameninţat zece zile de-a rân- 
dul cu războiul, acum binevoeşte „să înregistreze“ o serioasă destin- 
dere — deşi „toate greutăţile nu sunt încă învinse! E un noroc că nu 
sunt învinse căci despre ce ar mai scrie harhării din Apus? 


Anglia a consimţit Chinei un împrumut de 10 milioane de livre st. 
În schimb i-au luat vămile. 


Dl René Faillet a fost ales preşedinte al Consiliului Municipal din 
Paris cu 52 de voturi, contra 25 culese de candidatul comunist. Dată 
fiind stare de descompunere politică din Franţa, e un succes pentru cei 
care mai speră o îndreptare, şi sunt destui, şi printre ei suntem şi noi, 
prietenii din afară, care nu confundăm Franţa cu banda de profitori şi 
de descreieraţi care au pus stăpânire de dânsa. 


Majestatea Sa Malaxa: 

Malaxa îşi reface casele din parcul Filipescu şi s-a mutat la Bă- 
neasa, într-o vilă de lângă grajdurile cailor săi de curse, până se vor ter- 
mina reparaţiile. Or casa e aproape de aeroport, şi aviatorii au obiceiul 
să zboare dis-de-dimineaţă, pe la orele 3 sau 4, fiindcă la acele ore sta- 

rea atmosferică e mai prielnică — şi când zboară, avioanele fac zgomot 
şi împiedică pe dl Malaxa să doarmă. Ordin a fost dat să se zboare sea- 
ra, şi nimeni nu mai are voie să se ridice dimineața, ca să nu tulbure 
somnul Stăpânului Ţării Româneşti. 


Am fost ales preşedintele Asociaţiei Băncilor şi Marilor Industrii 
(Clubul Miliardarilor). Acum cinci ani, aceleași bănci mă tratau de bol- 
şevic şi asmuțeau pe Grigoraş Sifilipescu împotriva mea. E o plăcere să 
vezi oamenii cu nasul în rahat — şi pentru mine o plăcere specială să 
mă văd ales de cei care m-au calomniat şi combătut. O plăcere analogă 
cu aceea pe care am resimţit-o când am citit pledoaria lui Rist pentru 
reducerea datoriilor. Dacă oamenii ar fi mai puţin pătimaşi, n-ar risca 
să se contrazică, de la o zi la alta. 


30 iunie. Ministerul Chautemps s-a prezentat ieri înaintea Camerei 
şi Senatului, cu o declarație ministerială ca orişicare alta. Apel la uni- 
rea tuturor şi făgăduiala obişnuită de a soluţiona toate problemele la or- 
dinea zilei. Camera a votat încredere în Guvern cu 393 de voturi con- 
tra 147. 

Mai interesante decât declaraţia ministerială sunt măsurile care au 
fost luate de Guvern în noaptea care a precedat şedinţa Camerei şi îna- 
inte ca programul său să fi fost cunoscut printr-o declarație publică. Ast- 
fel s-a dispus închiderea, cu începere de ieri, a bursei de efecte şi titluri 
(a Bursei pur şi simplu), spre a se preîntâmpina orice speculație pe tim- 
pul dezbaterilor asupra deplinelor puteri. S-a decretat de asemenea un 
moratorium, tot cu începere de ieri, pe baza căruia Debitorul poate cere 
suspendarea datoriilor comerciale! care prevăd plata în aur sau devize. 
Cambiile nu pot fi protestate. Dobânda de întârziere va fi egală cu scon- 
tul Băncii Franţei. 

Guvernul a depus, îndată după citirea declaraţiei la Cameră, un pro- 
iect de depiine puteri, destui de iarg în ce priveşte împuterniciriie, dar 
într-un singur articol. Deplinele puteri sunt cerute până la 3] august; Gu- 
vernul a cerut discutarea lor imediată şi Camera a consimţit. 

Banca Franţei a încetat orice operaţiune de schimb (până la votarea 
deplinelor puteri) afară de schimbul pentru turişti. În consecință fran- 


1 Ce zice Rist? 

cul n-a mai fost cotat oficial nici la Londra nici la New York, căci mă- 
surile de la Paris au fost luate de comun acord cu Anglia şi cu Statele 
Unite (convenţia monetară tripartită). 

Noul ministru de Finanţe, Bonnet, a făcut după depunerea proiectu- 
lui de depline puteri o lungă expunere înaintea Comisiei financiare în 
care a indicat în linii largi, programul de refacere financiară pe care Gu- 
vernul are de gând să-l aplice pe baza împuternicirilor cerute Parla- 
mentului. În cursul expunerii sale, dl Bonnet a arătat că deficitul buge- 
tului ordinar pe anul în curs va fi între 6 şi 7 miliarde franci, iar la bu- 
getul extraordinar de 8⁄2 miliarde. Cu privire la monedă, ministrul a pre- 
cizat că ieşirile de aur s-au ridicat între | şi 22 iunie la 5 200 000 000 
franci, iar între 23 şi 29 iunie la 2 500 000 000 franci. Disponibilităţile 
tezaurului nu mai sunt azi decât de 20 milioane franci. Tezaurul a tre- 
buit să ceară un avans la Casa de Depuneri şi Economii în valoare de 
400 milioane franci pentru a face față cheltuelilor zilnice!. Dl Bonnet a 
mai arătat că fondul de egalizare a schimburilor a terminat rezerva sa 
de devize?. 

DI Bonnet a indicat următoarele remedii la îngrijorătoarea stare de 
lucruri pe care a constatat-o: 1)Suprimarea limitei inferioare a cursului 
francului fixată prin legea monetară (legea fixase valoarea aur a fran- 
cului între limitele de 48 şi 43 miligrame aur — deşi actualmente limi- 
ta inferioară nu e decât atinsă, ea prezintă inconveniente serioase în ca- 
zul unor presiuni prea mari asupra cursurilor, așa încât se cere supri- 
marea ei), 2) sporirea avansurilor Băncii Franţei în cont curent la 10 mi- 
liarde franci; 3) acoperirea deficitelor prin „ajustări“ ale taxelor şi im- 
pozitelor directe şi indirecte. 

Cu alte cuvinte, devalorizare şi sporire de dări. Formulele premer-. 
gătoare tuturor falimentelor. 


Cel mai dobitoc român, Mihalache Dragomirescu, a primit Premiul 
Naţional pentru „critică“! E de necrezut! Dar ceea ce e şi mai de necre- 
zut, e că s-au găsit o droaie de aşa-zişi intelectuali care să-l sărbăto- 
rească printr-un banchet cu discursuri, discursuri tâmpite, nu e vorba. 


1 Ce zice Rist? 
2 Aci nu mai întreb ce zice Rist, căci Rist căruia nu-i plac răspunsurile a demisionat din comi- 
sia pentru egalizarea schimburilor. 

Regele s-a odihnit pe ziua de ieri şi s-a mărginit la manevre strate- 
gice în Varşovia. Ziarele noastre publică fotografii luate la diferite me- 
se prezidate de Rege şi de Moscicki. Dl Ernest Urdăreanu ocupă regu- 
lat locuri de onoare, îndată după ministrul nostru de Externe. Ce a ajuns 
biata ţară românească. Deşi până acum nu văd donația Castelului de 
vânătoare despre care vorbea Arcizewski, e totuşi incontestabil că s-a 
făcut Regelui Carol la Varşovia şi în Polonia o primire care trece cu 
mult peste politeţele obişnuite în asemenea împrejurări. Regele nostru, 
pe de altă parte, se plimbă de alaltăieri tot îmbrăcat în colonel polonez. 


(Urmează volumul III, 1 iulie — 31 decembrie 1937) 

Anexa 1 


Textul scrisorii trimise de Prințul Nicolae Regelui Carol al II-lea, 
cu data de 9 aprilie 1937, scrisoare ce a fost citită în şedinţa 
Cosiliului de Coroană din aceeași zi. 


9 aprilie 1937 


SIRE, 


Următor convorbirii avute ieri 8 crt. cu Majestatea Voastră şi în urma 
somaţiei primite de a da în 24 de ore un răspuris privitor la intenţiile 
mele de refacere a căsătoriei anulată în 1931, declar: 

Ținând seamă şi de sfaturile primite şi de greutăţile prin care a tre- 
cut Țara în intervalul de la 1931 şi până astăzi, nu am înţeles să revin cu 
cererea de refacere a căsătoriei mele decât la un moment prielnic (!!) 
care să nu stingherească nici prestigiul Dinastiei (?) şi nici interesele 
"Țării şi de aceea am amânat luarea unei hotărâri definitive. 

Somat însă de cererea categorică a Majestatăţii Voastre de a lua o 
hotărâre, declar că: 

Nu înțeleg a mă abate nici de la legile onoarei care-mi impun ține- 
rea cuvântului dat şi nici de la îndemnul sufletului meu, deci anunţ pe 
Majestatea Voastră că în intenţia mea este de a reface căsătoria anulată. 

Sunt al Majestatăţii Voastre, cu cel mai profund respect 


Nicolae 


Textul scrisorii adresată tot în ziua de 9 aprilie 1937 
de către Prinţul Nicolae, Preşedintelui Consiliului de Miniştri. 


9 aprilie 1937 
DOMNULE PREȘEDINTE AL CONSILIULUI, 


Mă refer la scrisoarea dvs. din 13 martie a.c. precum şi la convorbi- 
rea avută ieri 8 crt. cu domnia voastră şi delegaţia Guvernului şi vă comu- 
nic următoarele: 

Somat de a da un răspuns în 24 ore la întrebările dvs., declar cele de 
mai jos în legătură cu căsătoria ce am contractat în anul 1931 şi care a 
fost anulată conform prevederilor art. 12 din Statutul Membrilor Casei 
Domnitoare: 

Ţinând seamă de sfaturile primite şi de grutăţile prin care a trecut 
"Țara în intervalul de la 1931 şi până astăzi, nu am înţeles să revin cu 
cererea de refacere a căsătoriei mele decât la un moment prielnic, care 
să nu singherească nici prestigiul Dinastiei şi nici interesele Țării şi de 
aceea am amânat luarea unei hotărâri definitive. 

Somat însă de cererea categorică a domniei voastre de a lua o hotă- 
râre, declar: 

Nu înțeleg a mă abate nici de la legile onoarei care-mi impun ține- 
rea cuvântului dat şi nici de la îndemnul sufletului meu, deci vă anunţ 
că în intenţia mea este de a reface căsătoria anulată. 

Vă rog, Domnule Preşedinte al Consiliului, a lua act de declaraţia 
mea, comunicând-o celor în drept şi a primi asigurarea consideraţiei ce 
vă păstrez. 


Nicolae 
Anexa 2 
Numărul din foaia Crezul nostru care a provocat 

arestarea profesorului Gerota. 

Anul III , Nr.56 Făgăraș, I aprilie 1937 
CREZUL NOSTRU 
CINSTE Organ independent, apare Cinste 
ADEVĂR cînd scapă de cenzură Adevăr 
Fondator A.B. 
PUTEREA LUPEASCĂI 


“Țara întreagă ştie că Făt-Frumos al României Mari are concubină 
pe evreica Grünberg zisă Lupescu. "Țara întreagă cunoaşte rolul şi puter- 
nica influenţă pe care o are Lupeasca pe lângă Făt-Frumos în afacerile 
de furnituri, avansări Şi concesiuni... 

Dar Făt-Frumos mai are şi darul de a se aprinde lesne când vede o 
femeie frumoasă (şi slavă Domnului că duduile putredului nostru 
Highleife nu așteaptă decât să fie invitate de Făt-Frumos)... 

n ultimul timp nevasta lui Auşnit şi nevasta lui Cârnu Munteanu, 
director la Radio Difuziune, au devenit favoritele lui Făt-Frumos. 

Ambele au fost divorțate de soţii lor, pentru a rămâne cu firma de 
amante Regale. 

` Dar Lupeasca nu s-a lăsat nici convinsă nici învinsă; ea nu înţelege 
ca o alta să-i facă concurenţă în situația ei de primă favorită a lui Făt- 
Frumos. 

Are şi ea oameni şi armele ei cu care-şi impune voinţa... Le-a dat 
ordin de a îndepărta pe cele două rivale. Ordinele au fost încercate de a 
se executa, dar n-au reușit decât în parte: una din rivale, deşi cetățeancă 
Română, totuşi profitându-se de faptul că e născută Italiancă, a fost ex- 
pulzată peste graniță. 

Cealaltă, fostă nevasta lui Aușnit, oamenii Lupeascăi n-au reuşit s-o 
treacă peste graniţă; planul a fost amânat. Ura... să trăiască Făt-Frumos 
al României Mari...! ` 


Mimoza Pudica 


EXAGERARI INUTILE 


Voievodul Mihai pe când era la Florenţa la mama sa s-a îmbolnăvit 
de apendicită; a fost operat și s-a însânătoșit. Bucuria întregului popor, 
sinceră şi spontană, a fost manifestată sub toate formele. Și aceasta era 
destul... Dumnezeu ne-a ajutat să-l vedem sănătos. 

Dar cu ocazia întoarcerii lui în Bucureşti, lichelele și lingușitorii au 
găsit ocazia să-şi manifeste slugărnicia. Au organizat o primire cu lu- 
me multă, cu manifestări exagerate şi zgomotoase, ca și cum ar fi fost 
vorba de întoarcerea lui Mihai de la cine ştie ce acțiune războinică...! 

Când şcoliiie se inchideau din cauza gripei, credem că a fost iipsă de 
bun simţ ca să se aducă cercetași și școlari, noaptea la gară; să expui 
pe copii şi elevi la oboseli inutile, de a-i ţine în frig, până noaptea târ- 
ziu ca să facă alai... paradă... copilului Mihai? 

Regele e tată; natural să-și iubească copilul. Dar de ce nu iubește şi 
pe copiii ţării...? căci numai iubire nu se numeşte ceea ce a făcut cu co- 
piii, la 8 iunie şi acum cu ocazia venirii lui Mihai...! 

Nu-l deprinde Majestatea Ta; pe copilul Țării, cu fasturi, lux și risi- 
pă; imprimă-i mai degrabă modestia, seriozitatea şi respectul pentru să- 
nătatea şi avutul cetăţenilor lui, căci numai aşa va fi iubit de poporul 
său. 


Teleson 


Pagina 2 


PENTRU CORNELIU CODREANU 
`. ȘEFUL PARTIDULUI „TOTUL PENTRU ȚARĂ“ 


În sentimentul meu de sinceră simpatie pentru multe acţiuni pline 
de speranţe pentru viitor ale Partidului „Totul pentru Țară“ mă cred 
obligat să fac atent pe dl Codreanu, şeful acestei organizaţii politice, 
asupra intenţiilor suspecte ale unor indivizi care se învârtesc şi activea- 
ză în numele partidului său. 

I. E vorba de individul Mihai Manoilescu pe care-l vedem nelipsit 
în diferite manifestații ale Partidului „Totul pentru Țară“ deşi nu este 
nici chemat, nici invitat. 

Ce o fi căutând în mijlocul acestui partid al cărui principiu de frunte 
este „cinstea“ un om fără cinste, fără morală ca Manoilescu, care a fost 
chemat la Tribunal să-şi justitice cum a tăcut averea şi n-a scăpat decât 
la Casaţie cu un singur vot (acel vot fiind al unui membru coruptibil)... 

b) Ai citit, d-le Codreanu, „Adevărul“ din 20 martie 1937, prin care 
Filipescu numeşte pe Manoilescu, traficant de influență şi dezertor, 
reabilitat prin Tratatul din Bucureşti? 

c) Ai citit, d-le Codreanu, ce zice „Dreptatea“ din 14 martie a.c. des- 
pre banii studenţilor romanţeni şi despre banii minerilor de la Soricani 
luaţi de Manoilescu? 

d) N-ai auzit, d-le Codreanu, că Manoilescu e omul Lupeascăi şi că 
într-o bună zi Partidul „Totul pentru Țară“ va fi infectat cu miros de 
usturoi? i 

A Il-a Întrebare: 

În numărul 34 din 5 martie 1935 al publicației necenzurate Crezul 
Nostru se aduc acuzaţii profesorului Nae Ionescu că a fost subvențio- 
nat de finanța ovreiască ca să apere pe Lupeasca prin ziarul său „Cu- 
vântul“ primind (5 milioane) câte 600 000 lei lunar de la Palat. Aceste 
acuzaţii au fost citite de mai muite persoane in dosarui pe care-i are 
Jean Naum, fostul consilier juridic al Regelui. 

Prin sus-menţionatul număr al foaiei „Crezul Nostru“ profesorul 
Nae Ionescu a fost somat de elevii lui, ca să răspundă, prin orice cale, 
ori în vreo întrunire ocazională, dacă sunt sau nu adevărate aceste 
acuzații ce i se aduc...? 

Dar până azi n-a spus nicăieri un cuvânt. 

Şi întreb pe Codreanu dacă activarea şi prezenţa lui Nae Ionescu 
(asupra căruia apasă o gravă culpă morală) poate fi compatibilă şi 
demnă cu principiile de cinste şi moralitate ce ştim că stă în fruntea 
programului „Totul pentru Țară“. 

Nu simţi, d-le Codreanu, că profesorul Nae Ionescu miroase a hi- 
drogen cu pucioasă marca... Griinberg-Lupescu...? 

III. Procesul de la Târgu Mureş, în şedinţă secretă a Tribunalului, 
şedinţă din 9 iunie 1936, atunci când unul din inculpaţi a fost audiat 
(mi se pare Cantacuzino), a terfelit pe Lupeasca mai rău ca la uşa cor- 
tului... i 

Dar iată că, ca prin farmec, de atunci nimeni n-a mai zis un cuvânt 
de înalta doamnă... 

Gurile rele spun că ar fi avut loc un compromis, o tocmeală... în 
vederea apropierii unei chemări la Guvern a Partidului „Totul pentru 
Țară“. 

Deşi eu nu cred, totuşi ia seama scumpe Codrene... Cărlutz nu e in- 
teligent dar e viclean; e posibil să te prindă în cursă.. 


Infanteristul activ 
Dumdum 


Anexa 3 


Răspunsul Prințului Nicolae, din 10 aprilie 1937, la scrisoarea pe 
care i-a adresat-o profesorul N. Iorga, după ţinerea Consiliului 
de Coroană din 9 aprilie. 
Reşedinţa Snagov 
10 aprilie 1937 


IUBITE DOMNULE PROFESOR, 


Am primit scrisoarea dvs. şi țin să vă mulțumesc din toată inl.ha 
atât pentru sfaturile ce-mi daţi, cât mai ales pentru loialitatea cu care 
mi-aţi luat apărarea în Consiliul de Coroană ţinut ieri, 9 crt. 

Am regăsit în dvs. şi cu această ocazie ca în toate împrejurările prin 
care a trecut Dinastia, sfuletul ales şi spiritul de dreptate care v-a că- 
lăuzit totdeauna în luarea hotărârilor grele care decideau de soarta in- 
stituţiilor "Țării noastre. 

Pentru completa dvs. lămurire vă anexez copia celor două scrisori 
ce am adresat d-lui preşedinte al Consiliului de Miniştri ca răspuns la 
scrisorile ce mi-a adresat şi care regret că nu au fost aduse la cunoștință 
nici Consiliului de Coroană şi nici publicului aşa cum s-a făcut cu scri- 
sorile ce mi-au fost adresate. 

Pentru servirea adevărului şi în legătură cu cele cuprinse în scrisoa- 
rea dvs. țin să vă declar: 

Nu am provocat cu nimic schimbul de scrisori ce a avut loc şi hotă- 
rârile ce s-au luat în Consiliul de Coroană; 

Nu am cerut schimbarea stării de fapt în care mă găsesc de la 1931 
şi până astăzi; 

Am declarat Majestății Sale Regelui în ziua de 6 curent, cu ocazia 
întrevederii ce am avut, că mă supun la orice hotărâri se vor lua, însă că 
nu înțeleg să dau nici un fel de scrisoare de renunțare la drepturile mele 
de Principe de Coroană, aşa cum mi se cere. ” 

Cred că din cele expuse vă veţi face convingerea necesară judecării 
faptelor asupra cărora, distinsul profesor de istorie şi bun sfetnic ce am 
avut, va şti să vorbească la timpul său. 

Primiţi, iubite domnule profesor, asigurarea stimei ce totdeauna 
v-am păstrat. 


Nicolae 


Anexa 4 


Documentele privitoare la atuna Gărzii de Fier 
în primăvara anului 1937. 


CIRCULARA 
lui Zizi Cantacuzino în legătură cu scrisoarea 
A.S.R. Principelui Nicolae către dl. profesor Nicolae Iorga 


Din scrisoarea A.S.R. Prințului Nicolae către dl. profesor Iorga, da- 
tă din Snagov la 10 aprilie 1937 desprind: 

1) Scrisorile Principelui către M.S.Regele şi către dl prim-ministru 
din 9 aprilie” nu au fost aduse la cunştință nici în ziare şi ceca ce îmbra- 
că o formă de extremă gravitate, nici în Consiliul de Coroană. 

Un prim-ministru falsifică, minte, dosește, ascunde, pentru a smul- 
ge o hotărâre îngrozitoare? 

2) Principele nu a provocat cu nimic hotărârile luate în Consiliul de 
Coroană. Dar atunci cine a provocat? 

3) Principele nu a cerut nimic. 

4) Principele n-a dat nici o scrisoare de renunțare la drepturile de 
Principe de Coroană, aşa cum i s-a cerut şi cum a apărut tendențios şi 
falsificat inducându-se în eroare întreaga opinie publică românească. 

În faţa acestei fantastice complotări, ne întrebăm: 

I. Cine răspunde? 

II. Ce măsuri vor'trebui luate de toți iubitorii de Țară pentru ca infa- 
mia pusă la cale în contra Prințului Nicolae să nu se consume până la 
capăt. 


(ss) General Cantacuzino 


CIRCULARA 
lui Zelea Codreanu către legionari cu prilejul obligării studenților 
de a-și da în scris cuvântul de onoare 
că se vor abține de la orice act sau manifestare politică. 


Către studenții legionari! 

Studenţimea română este chemată să treacă pe sub jugul umilinței. 

Este o uriaşă jertfă care se cere unui Corp conştient de drepturile 
sale într-o țară. 

Dragii mei, Dumnezeu vrea să pună tineretului celui nou în faţă, 
toate durerile posibile spre a se învrednici de mântuirea nației româ- 
neşti. După cum i le-a pus pe umeri însuşi Fiului său pentru mântuirea 
lumii. Eu vă dau dezlegare: pășiţi cu inima strânsă de durere pe sub fur- 
cile umilinţei pe care, spre a vă dezonora, vi le-au întins aceşti dușmani, 
nu părinți, ai voştri. 

” Zizi Cantacuzino face o confuzie: scrisorile din 9 aprilie au fost citite în Consiliul de Co- 
roană (e drept că n-au fost date publicității conform hotărârii Consiliului) şi scrisorile la care face 


aluzie Prinţul în epistola adresată d-lui Iorga, sunt scrisorile sale anterioare, care într-adevăr n-au 
fost aduse la cunoștință Consiliului de Coroană și cu atât mai puțin publicate. 

Măsura-pe gare ei v-o cer, pe lângă că este ilegalitate, pe lângă că 
este o impietare asupra drepturilor voastre pe care studentul român nu 
le va mai avez, dar orice jidănaş, băiat de prăvălie venit din Galiţia, 
Ungaria sau Rusia și devenit peste noapte cetățean român, le are. Pe 
lângă aceasta, măsura este un îndemn pe față la trădare şi lașitate adre- 
sat tineretului. 

Cum își închipuie Statul şi factorii săi conducători, că © nație va 
putea trăi pe lume cu un tineret căruia Statul i-a făcut școala trădării, a 
lașităţii, a mişeliei? 

Crima guvernanţilor, sub acest aspect, este atât de odioasă şi peri- ` 
clitează într-atât viitorul neamului acestuia, încât nu există ceva pe lu- 
me care să o poată egala. 

Iscăliţi dragii mei, cu sufletul încărcat de dureri şi cu conştiinta umi- > 
lirii la care sunteți expuşi. | 

Nu uitaţi că toate aceste măsuri sunt îndreptate în contra vuustra nu- 
mai pentru că trăiţi şi creşteți în credința legionară. | 

“Țineţi minte, tineri, până la sfârşitul zilelor voastre pe cei ce vor să 
facă din noi nişte mișei. 

Şi aduceţi-vă aminte că Roma, cea nebiruită, şi Armata romană, pu- 
rurea biruitoare, au fost totuși învinse, definitiv învinse de bieţii, să- 
racii ucenici și credincioşi ai Mântuitorului, care urmărind învățătura 
Sa, au primit din partea Romei păgâne şi umilitoare toate umilințele şi 
toate jertfele. Mai târziu, ce vreţi mai uriaşă înfrângere, toate drapelele 
armatei care a schingiuit, au omorât şi au batjocorit semnul crucii, 
semnul celor umiliți şi schingiuiți — s-au prăbuşit. 

Carmen Sylva, 2 aprilie 1937 

(ss) Corneliu Zelea Codreanu 


CIRCULARA 
nr. 67 a Partidului „Totul pentru Țară ”, 
semnată de generalul Cantacuzino-Grănicerul, din 11 aprilie 1937 
(după Consiliul de Coroană care a hotărât aplicarea art. 13 
din Statutul Familiei Regale, Prințului Nicolae) 


Partidul „Totul pentru Țară“ este un partid politic local constituit 


prin certificatul nr.9 (sic) din 20 martie 1935 al Comisiei Centrale Elec- 
torale din Ministerul Justiţiei. 

Au fost convocați toți şefii de partide de mai multe ori şi acum, 
alaltăieri, în cazul Prințului Nicolae. Eu nu am fost niciodată (convo- 
cat). Subliniez ridicolul chemării unui Grigore Filipescu, fără partid, şi 
nechemării mele, preşedintele unei organizaţii politice, suficient de pu- 
ternică pentru a fi luată în seamă. 

La Consiliul de Coroană s-au luat măsuri grave care tulbură inimile. 
Nu importă articolul 12 şi 13 ale Regulamentului (sic) Casei Regale, 
făcut ad-hoc de Ionel Brătianu contra Prințului Carol când era exilat, şi 
nicidecum contra Prințului, în vederea că ar putea ajunge la Tron. 

Nicăieri şi niciodată un Prinţ, dacă a spus să fie lăsat în pace, cum a 
spus Prințul Nicolae, şi nu cere nici posturi, nici onoruri, n-a păţit abso- 
lut nimica dacă a făcut o căsătorie morganatică. 

Ceea ce importă însă este lichelismul primului ministru care ne 
vorbeşte de.echivoc şi de prestigiul Dinastiei, când admite prezenţa şi 
amestecul în treburile Statului a doamnei Lupescu. 

Prinţul Nicolae s-a căsătorit de 6 ani, cu o româncă creştină, din 
neamul băştinaş al Țării, şi nu trăieşte cu o femeie din rasa cu care Nea- 
mul meu se vrăjmăşeşte.pe viaţă şi pe moarte, femeie prin care azi 
jidanii şi jidăniţii conduc Țara. 

Prințul Nicolae are şi copilaşi (inexact), este foarte logic să-i iu- 
bească. Nu zic că nu era mai bine să ia fată de Împărat, dar cui nu-i 
convine n-are decât să nu fie în relaţii cu soţia sa şi, deasupra, Guver- 
nul nu are decât să nu-i dea Prințului, cum şi doreşte, o însărcinare ofi- 
cială. Iar, ca să iei deodată şi după 6 ani aceste măsuri neomenoase, în 
afară de autoritatea morală ce lipseşte pentru a le lua, mai este şi un de- 
desubt. lată-l: Adevărul este că de 6 ani Prințul Nicolae nu a vrut să se 
plece în fața doamnei Lupescu şi n-a înţeles ca soția sa legitimă şi ro- 
mână şi creştină să devină sluga intrusei venetice. 

Dar ce ingratitudine! Il aduce pe Fratele său pe Tron şi se vede, pen- 
tru motivele arătate mai sus, sechestrat şi arestat de Guvern la Snagov, 
umilit, maltratat şi poate dat afară din Țara Sa pe care o iubeşte. 

"Țara freamătă de indignare şi de nelinişte. (Nu e vorba de "Țara d-lui 
Tătărescu compusă din poliţie, agenţii liberali şi spionii; mai este şi o 
altă Țară în afară de aceasta). În ceea ce ne priveşte, ne vom expune, 
după ce ne vom informa cu cea mai mare precizie, punctul nostru de 
vedere, printr-un comunicat-manifest adresat Țării, sau mai birie-zis 
acelei părţi din Țară care n-a fost întrebată la Consiliul de Coroană. 


(ss) General Cantacuzino-Grănicerul 

